
CUVÂNT ÎNAINTE 


în istoria Bisericii creştine, veacul al lV-lea a fost marcat deopotrivă de 
aprige confruntări intre Ortodoxie şi eterodoxie şi de apariţia unor neîntrecuţi 
cunoscători şi neînfricaţi apărători ai adevărului revelat. Desigur, atunci, o 
Biserică viguroasă şi nedezbinată, ale cărei două ramuri - răsăriteană şi 
apuseană-comunicau "în duh şi în adevăr" putea depăşi cu mai multa uşurinţă 
încercările venite dinlăuntrul sau din afara ei. Astfel, în veacui aceia, un mare 
patriarh al Alexandriei - Sfântul Atanasie cel Mare (c. 296-373) - îşi putea găsi 
în Roma creştină un sprijin sigur împotriva prigonitorilor săi şi ai dreptei 
credinţe. 

în acelaşi "secol de aur" al Bisericii, Fericitul Ieronim (342-420) - autorul 
binecunoscutei traduceri latine a Sfmtei Scripturi: Vulgata - cerceta cu multă 
râvnă Antiohia, Palestina şi Egiptul, împărtăşindu-se de bogăţia duhovnicească a 
Răsăritului creştin. Şi tot în perioada aceea. Sfântul loan Casian (c. 360-435) 
pleca din părţile noastre (Dobrogea de astăzi) către aceleaşi puternice focare de 
spiritualitate din Palestina şi Egipt, ajungând, în cele din urmă, în Apusul 
Europei şi legându-şi numele de începuturile organizării monahismului 
occidental. 

L-am mai putea numi, în acest context, şi pe Rufin de Aquileia (345-410), 
care în veacul IV a peregrinat şi el prin multe locuri din Răsărit, sfinţite de 
jertfa şi nevoinţele atâtor creştini, traducând în limba latină - pentru folosul 
spiritual al necunoscătorilor de limbă greacă -, printre altele, şi însemnate 
scrieri ale Sfinţilor Vasile cel Mare şi Grigorie de Nazianz. 

Dar, între Părinţii apuseni din secolul al IV-lea, pentru care comuniunea cu 
creştinătatea răsăriteană a avut o semnificaţie specială, un loc deosebit îl ocupă 
Sfântul Ambrozie al Milanului (c. 339-397), a cărui gândire teologică atât de 
echilibrată a rodit din întâlnirea simţului pastoral şi moral, specific spiritului 
latin creştin, cu frumuseţea şi profunzimile teologiei răsăritene. De bună seamă, 
la modelarea chipului său moral, plin de distincţie şi armonie, vor fi contribuit 
atât studiile juridice făcute cu conştiinciozitate, cât şi importantele răspunderi 
avute şi onorate ca guvernator, înainte de a li ales episcop al Milanului. 

Diversitatea înzestrărilor spirituale ale Sfântului Ambrozie s-a descoperit, 
însă, după asumarea de către el a slujirii de ierarh al Bisericii latine, un merit 
deosebit revenindu-i în lupta contra pericolului arian şi a încercărilor de 
restaurare a păgânismului la Roma. Cu un curaj pilduitor el a impus tuturor 
respectul faţă de preceptele morale evanghelice şi a apărat orânduielile Bisericii 
in faţa familiei imperiale, refuzând Sfânta împărtăşanie împăratului Teodosie 

cel Mare, până când acesta nu s-a căit pentru a fi poruncit sângeroase represalii 
în Tesalonic. 

Pe de altă parte, cunoaşterea limbii greceşti i-a îngăduit Sfântului 
Ambrozie contactul cu texte fundamentale ale Părinţilor răsăriteni - dintre care 
pot fi menţionaţi Sfântul Atanasie cel Mare, Capadocienii, Sfântul Chirii al 
Ierusalimului - a căror teologie a şi făcut-o cunoscută în Apus. Pe lângă toate 
aceste însuşiri mai trebuie, însă, adăugate şi aceea de strălucit cunoscător şi 
interpret al Sfintei Scripturi, precum şi cea de inspirat imnograf, pentru a avea o 
imagine cât mai bine conturată a personalităţii bisericeşti care a avut un rol 
considerabil în convertirea Fericitului Augustin. 

Toată ştiinţa sa teologică Sfântul Ambrozie şi-a consacrat-o apărării 
dreptei credinţe şi zidirii duhovniceşti a credincioşilor păstoriţi, deci întăririi 
Bisericii. Dar, cum înnoirea Bisericii are loc în mod real, nu părelnic, fiind 
realizată prin Sfintele Taine de iniţiere, Sfântul Ambrozie al Milanului a dedicat 
acestora o importantă scriere: De mysteriis. Desigur, scrierea acestor omilii 
baptismale a presupus şi o bună cunoaştere a Catehezelor mystagogice ale 
Sfântului Chirii al Ierusalimului. Prin lucrarea De mysteriis (Despre Sfintele 
Taine), Sfântul Ambrozie vorbeşte, de fapt, creştinilor din toate timpurile 
despre necesitatea participării lor conştiente, cu teamă sfântă, la viaţa 
sacramentală a Bisericii. Versiunea românească a acestei însemnate scrieri 
ambroziene ne-a oferit-o Părintele Prof. Dr. Ene Branişte. Ei i se adaugă, în 
volumul de faţă, traducerea, prin truda Prof. David Popescu, a Scrisorilor 
Sfântului Ambrozie - documente epistolografice de mare valoare istorică, 
precum şi traducerea, realizată prin strădania D-lui Lector Dr. Dan Negrescu, a 
Imnurilor compuse de acest mare Părinte al Bisericii latine. 

Apreciind că traducerea şi publicarea - în cadrul Editurii Institutului Biblic 
şi de Misiune al Bisericii Ortodoxe Române - a unor scrieri majore, aparţinând 
Sfântului Ambrozie - Părinte de seamă al creştinătăţii apusene, din vremea 
Bisericii nedespărţite, poate constitui un binevenit prilej de rememorare a 
cadrului originar de convieţuire cu adevărat ecumenică, binecuvântăm această 
apariţie editorială, rugând pe Bunul Dumnezeu să răsplătească osteneala celor 
care au făcut-o posibilă şi să facă roditoare de bunuri duhovniceşti lectura 
acestei cărţi, pentru toţi cei care o vor deschide. 

La Duminica Floriilor 1994 


f TEOCTIS T 

PATRIARHUL BISERICII ORTODOXE ROMÂNE 






PREFAŢĂ 


După cum se ştie, purtarea de grijă pentru traducerea în româneşte a 
scrierilor Sântului Ambrozie al Mediolanului a fost încredinţată părinţilor 
profesori Ene Branişte şi Teodor Bodogae. Cel dintîi, regretatul coleg Ene 
Branişte, se număra încă din 1959 printre puţinii teologi români care s-au 
ostenit traducînd şi comentînd din operele acestui mare scriitor latin, dar n-a 
ajuns să aibă bucuria de a vedea forma nouă, mai deplină, în cadrul colecţiei 
"Părinţi şi scriitori bisericeşti", a scrierilor ambroziene. înainte de a ne părăsi, 
el şi-a exprimat adeseori bucuria cînd ştia că stau gata pentru tipar cele 11 
scrieri cu conţinut exegetic, aşa cum sînt ele traduse în volumul 52 al colecţiei 
şi cum le-a prezentat cel care semnează aceste rînduri. 

Acum, cînd s-au prezentat şi materialele pentru volumul 53 al colecţiei, 
ne-am gîndit să publicăm în fruntea acestui volum traducerea şi comentariul 
tratatului "Despre Sfintele Taine" aşa cum le-a publicat părintele profesor Ene 
Branişte. 

Celelalte două scrieri din volumul 53 sînt cele 91 "Scrisori", traduse de 
regretatul Prof. David Popescu, şi cele 94 "Imnuri" traduse de Lector Dr. Dan 
Negrescu. 

Cu nădejdea că Cel de Sus ne va ajuta să prezentăm şi alte materiale din 
scrierile Sf. Ambrozie, aşa cum au fost ele prevăzute ca "scrieri alese" (în acest 
ultim volum abia dacă am prezentat cîteva "note"), rugăm pe cititorii acestor 
scrieri să âe cu îngăduinţă faţă de munca celor care au ostenit aici. 

Pr. prof. dr. Teodor BODOGAE 

La Bunavestire, 1994 





SFÎNTUL AMBROZIE AL MILANULUI 
„DE MYSTERIIS” 

(DESPRE SFINTELE TAINEJ* 

Intre operele Sfîntului Ambrozie, episcopul Milanului (f 397), ni s-au 
transmis două, consacrate explicării celor trei taine de căpetenie ale iniţierii 
creştine: botezul, mirungerea şi împărtăşirea. Cea dintîi dintre aceste lucrări, 
cu titlul De mysteriis 1 , de care ne ocupăm aici, este de autenticitate sigură; cea 
de-a doua, cu titlul De sacramentis (Despre taine) 2 , este de autenticitate îndoiel¬ 
nică, deşi unii o consideră o amplificare şi completare a celei dintîi 3 . 

De mysteriis, deşi ni s-a transmis sub forma unui tratat împărţit în nouă 
capitole, constituie la origine o serie de cuvîntări catehetice, adresate neofiţi¬ 
lor (noilor creştini) care primiseră botezul în noaptea Paştilor; ele au fost 
ţinute probabil în cursul săptămînii luminate a unui an din jurul lui 387. în ele 
Sfîntul Ambrozie explică neofiţilor înţelesurile tainice (istorico-simbolice) ale 
riturilor şi ceremoniilor liturgice din slujba Botezului, a Mirungerii şi a împăr¬ 
tăşirii, aşa cum se săvîrşeau aceste Sfinte Taine la Milan (Mediolanum) în vre¬ 
mea aceea; sînt deci opere literare analoage cu cele cinci cateheze numite 
mystagogice (catehezele XIX-XXIII), ţinute de Sfîntul Chirii al Ierusalimului 
neofiţilor din acel oraş ceva mai înainte, probabil în săptămîna luminată a 
anului 348 4 . Ca toate operele din această categorie, lucrarea Sfîntului Ambro¬ 
zie prezintă o mare importanţă, atît pentru literatura creştină mystagogică 
(consacrată explicării cultului), cît şi pentru istoria cultului creştin, ele fiind 
cele mai importante izvoare care ne dau informaţii despre rînduiala sau 
modul săvîrşirii celor trei sfinte taine şi îndeosebi a botezului în Apus, spre 
sfîrşitul secolului al IV-lea. 

* Scurt studiu introductiv, traducere şi note de Pr. prof. Dr. Ene Branişte. 

1. Ed. dej. P. Migne, în P.L. t. XVL Paris, 1880, col. 405-426. Ed. mai nouă, de Otto Fal- 
ler, în Corpus Scriptorum Ecclesiasticorum Latinorum, voi. LXXIII (Sancti Ambrosii Opera, pars. 
VII), Vindobonnae, 1955, Alta în voi.: Ambroise de Milan, De Sacrements. Des Mysteres. Texte 
etabli, traduit et annote par Dom Bernard Botte, O.S.B., Paris (Ed. du Ceri), 1950, (Coli. Sources 
Chretiennes, 25). Trad. germ. de Franz Xaver Schulte, în Ausgewăhlte Schriften des heiligen Ambro- 
sius, Bischof von Mailandl. Bând, Kempten, 1871, p. 197-225 (Uber die Geheimnisse); alta de Dr. 
John Ev. Niederhuber, în voi. Des heilligen Kirchenlehrerers Ambrosius vonMailandPflichtenlehre und 
ausgewăhlte Kleinereschrifien, Kempten und Mtinchen, 1917, p. 271-303 (Uber die Mysterien). 

2. Ed. de J.P. Migne, în P.L., t. XVI, col. 427-482 şi în ed. mai noi, indicate în nota 
precedentă. 

3. Comp. Manualul de Patrologie pentru uzul studenţilor Institutelor teologice, red. de Pr. 
Prof. I. Coman, Bucureşti, 1956, p. 233. 

4. Text grec laJ.P. Migne, P.G., t. XXXIII, col. 1097-1128 (şi alte ediţii mai noi). Traduce¬ 
rea română cea mai nouă de Pr. D. Fecioru, în voi. Sf. Chirii al Ierusalimului, Catehezele, part. 
II., Bucureşti, 1945 (Col. „izv. Ortodoxiei”). 

Dam aici, pentru prima oară în româneşte, traducerea integrală a cărţii 
De mysteriis 5 , după textul latinesc editat de liturgistul germanjohannes Quas- 
ten, în colecţia sa de texte, intitulată Monumenta eucharistica et liturgica vetustis- 
sima, editată la Bonn în 1935-1937, p. 113-137. La traducerea textului am 
adăugat note, în care se indică sursa citatelor biblice folosite de autor şi se dau 
explicaţiile istorice, arheologice şi liturgice, necesare pentru înţelegerea textu¬ 
lui. 


CAPITOLUL I 

Ambrozie arată de ce nu le-a vorbit neofiţilor 

» 

despre Sfintele Taine înainte de botezul lor. 

Se explică ceremonia deschiderii urechilor * 

1. „V-am vorbit în fiecare zi despre învăţăturile morale, cînd se citeau fie 
faptele Patriarhilor 1 , fie învăţăturile din Proverbe 2 , astfel ca, fiind voi instruiţi 
şi zidiţi prin acestea, să vă deprindeţi să păşiţi pe căile unor învăţături mai de 
seamă, să străbateţi drumul acestora şi să daţi ascultare proorocirilor dumne¬ 
zeieşti, încît reînnoiţi prin botez, să duceţi o viaţă aşa cum se cuvine unor 
oameni spălaţi (de păcate). 

2. Acum este timpul să vorbim despre taine şi să arătăm înseşi temeiurile 
lor, pe care, dacă am fi socotit că trebuie să vi le strecurăm în suflete înainte de 
botez, cînd nu eraţi încă iniţiaţi, am fi fost consideraţi mai curînd că le-am tră- 
dat decît că le-am explicat; apoi (e mai potrivit să vorbim acum) deoarece 
lumina tainelor pătrunde ea însăşi mai bine (pe oameni) luîndu-i pe neaştep¬ 
tate, decît atunci cînd e precedată de vreo vorbire 3 . 


5. Rezumat şi cîteva extrase, după o traducere mai veche a noastră, vezi la V. Bria, Ele¬ 
mente cultice şi dogmatice in lucrările Sfîntului Ambrozie: De sacramentis şi De mysteriis, in „Ortodoxia ” 
1960), p. 339-351. 

* Titlurile capitolelor nu aparţin Sfîntului Ambrozie, ci copiştilor de manuscrise sau edito¬ 
rilor de mai tîrziu ai operelor sale; aici le redăm în formularea lor din ed.J. Quasten, care este 
diferită de cea din ed. Migne la cap. I, II, IV, VII şi VIII. Punctuaţia textului original este, de 
asemenea, diferită în cele două ediţii şi de aceea nu am respectat-o peste tot, ci am adoptat, în 
unele cazuri, pe cea indicată de cursul logic al ideilor autorului. 

1. Adică pericope din cartea Facerii. - Scrierea Sfîntului Ambrozie intitulată Despre 
Avraam, P.L., XlV, 437 şi urm. - este la origine o cateheză exegetică la o astfel de pericopă, citită 
şi explicată catehumenilor. 

2. Pericopele biblice care se citeau la Milan pe vremea Sfîntului Ambrozie în timpul postu¬ 
lui mare, cînd se făcea instrucţia catehumenilor înscrişi pentru a primi botezul în noaptea Paşte- 
lui (competentes, baptizomeni sau fotizomeni) erau încadrate de obicei în serviciul religios de seara 
(Vecernie sau Priveghere) şi se alegeau, de regulă, din cartea Facerii şi din Pildele (Proverbele) 
lui Solomon, adică cele două cărţi ale Vechiului Testament din care sînt luate, pînă azi, cele 
două Paremii din rînduiala Liturghiei ortodoxe a Darurilor mai înainte sfinţite din zilele de 
miercuri şi vineri în timpul postului Paştilor (a se vedea Triodul). 

3. Ca şi Sf. Chirii al Ierusalimului, Sf. Ambrozie nu vorbeşte despre botez şi tainele urmă¬ 
toare decît celor care le primiseră deja (neofiţilor); el ţine să justifice acest procedeu, deoarece în 
alte părţi ale lumii creştine din aceeaşi vreme se vorbea despre sfintele taine catehumenilor, 
înainte de botezul lor, adică în timpul Paresimilor, cum făcea de ex., Sf. Ioan Gură de Aur la 

3. Aşadar, deschideţi-vă urechile şi bucuraţi-vă de mireazma cea bună a 
vieţii veşnice revărsată asupra voastră prin darul tainelor; v-am făcut să înţele¬ 
geţi acest lucru cînd, săvîrşind noi ritul deschiderii urechilor, rosteam: ,fiffeta, 
adică: deschide-te!”, ca oricine va să vie la har, să cunoască ce va fi întrebat, să 
fie dator să ţină minte ce să răspundă. 

4. Acest rit l-a săvîrşit Hristos, precum citim în Evanghelie, cînd a tămă¬ 
duit pe un mut şi surd 4 . Dar El, fiindcă tămăduia pe un bărbat mut, i-a atins 
gura, pe de o parte ca să-i deschidă gura prin sunetul glasului pătrunzător, pe de al¬ 
ta fiindcă asemenea atingere era potrivită faţă de un bărbat, dar nu faţă de o femeie. 

CAPITOLUL II 

Despre intrarea în baptisteriu 5 
a celui ce trebuie botezat 

5. După aceea s-a deschis pentru tine Sfînta Sfintelor, ai intrat în sanctua¬ 
rul naşterii din nou 6 ; repetă ce ai fost întrebat, adu-ţi aminte ce ai răspuns. 
Te-ai lepădat de satana şi de faptele lui, de lumea şi de desfrîul şi de desfătările 
lui. Răspunsul tău este păstrat nu în groapa morţilor, ci în cartea celor vii. 

6. Ai văzut acolo pe diaconi, ai văzut pe preot, ai văzut pe marele preot 7 . 
Nu te uita la chipurile lor trupeşti, ci la harul tainelor. Ai vorbit în prezenţa 
îngerilor, precum este scris: „Căci buzele preotului păzesc ştiinţa şi (credincio¬ 
şii) cer Legea din gura lui; căci el este înger al Domnului celui atotputernic” 8 . 
Nu este cazul să ne amăgim, să tăgăduim; este înger care vesteşte împărăţia lui 
Hristos şi viaţa veşnică. Nu trebuie să-l preţuieşti după înfăţişare, ci după har. 
Ia seama la ce ţi-a transmis, socoteşte bine sarcina lui şi recunoaşte vrednicia 
(funcţia) lui. 

7. Aşadar, odată intrat (în baptisteriu), ca şi cum ai înfrunta pe duşmanul 
tău 9 , de care să arăţi că trebuie să te lepezi pe faţă, te întorci spre răsărit; căci 
cine se leapădă de satana se întoarce către Hristos, 11 priveşte cu o uitătură 
dreaptă. 


Antiohia, pe la 387-390 (vezi: Jean Chrysostome, Huit caUcbP ses baptismaks inădites. Inund., texte 

critique, ii.ul. et notes de Ant. Venger, A.A. Paris, 1957, Coli. „Sources Chretiennes”, nr. 50). 

4. Vezi Marcu VII, 32-35. Ritul „deschiderii urechilor (şi a nărilor)”, necunoscut în rîn- 
duiala botezului ortodox, se păstrează şi acum în slujba botezului la romano-catolici (după exor- 
cisme). 

5. Pe vremea Sf. Ambrozie, botezul se făcea, atît în Apus cît şi în Răsărit, în locaşuri sau 
încăperi anume destinate pentru aceasta, numite baptisterii şi zidite de obicei pe lingă biserici 
(mai rar înăuntrul bisericilor). 

6. Adică în interiorul baptisteriului. 

7. Adică pe arhiereu (botezul se făcea pe atunci mai ales la catedralele episcopale, unde 
slujea episcopul însuşi). 

8. Mal. II, 7. 

9. Adică pe satana. 

CAPITOLUL III 

Ambrozie învaţă că în apa botezului şi în sfinţiţii slujitori 
trebuie să vedem prezenţa şi lucrarea dumnezeirii 
prin mai multe preînchipuiri, în care botezul 
a fost prevestit încă de la facerea lumii 

8. Ce ai văzut? - Desigur apă, dar nu singură; (ai văzut) pe diaconi slujind 
acolo, pe marele preot întrebînd şi sfinţind. Mai întîi de toate te-a învăţat 
Apostolul că nu trebuie să contemplăm „cele ce se văd, ci cele care nu se văd; 
căci cele care se văd sînt vremelnice, dar cele care nu se văd sînt veşnice” 10 . 
Căci şi într-altă parte scrie: „Căci cele nevăzute ale lui Dumnezeu sînt înţelese, 
de la facerea lumii, prin cele ce s-au făcut; încă şi veşnica lui putere şi dumne¬ 
zeire se vede din făpturi” 11 . De aceea şi Domnul însuşi spune: „Dacă nu cre¬ 
deţi Mie, credeţi măcar lucrărilor Mele...” 12 . Cred, aşadar, că acolo este de 
faţă prezenţa Dumnezeirii. Crezi în lucrarea Ei şi nu crezi în prezenţa Ei? De 
unde ar rezulta lucrarea, dacă n-ar fi mai dinainte prezenţa? 

9. Dar ia seama bine cît de veche este taina, preînchipuită chiar de la 
facerea lumii. Chiar la început, cînd Dumnezeu a făcut cerul şi pămîntul, 
„Duhul (Domnului) - spune Scriptura - se purta deasupra apelor” 13 . Cel care 
se purta pe deasupra apelor nu îşi făcea lucrarea asupra apelor? Dar de ce să 
spun: „îşi făcea lucrarea ”? în ce priveşte prezenţa, se purta pe deasupra. Nu îşi 
făcea lucrarea, Cel care se purta pe deasupra? Cunoaşte că îşi făcea lucrarea în 
acea zidire a lumii, fiindcă îţi spune profetul: „Prin cuvîntul Domnului cerurile 
s-au întărit şi prin Duhul gurii Lui toată puterea lor” 14 . Şi un fapt şi celălalt este 
sprijinit de mărturia profetică: şi că (Duhul) se purta pe deasupra şi că îşi făcea 
lucrarea; că se purta pe deasupra o spune Moise, iar că îşi făcea lucrarea dă 
mărturie David. 

10. Primeşte şi altă mărturie. Căzut era în stricăciune tot trupul, din pri 
cina fărădelegilor. „Nu va rămîne Duhul Meu în oameni - zis-a Domnul - 
pentru că trupuri sînt” 15 . Prin aceasta a arătat Dumnezeu că prin necurăţia tru¬ 
pească şi prin pîngărirea şi mai grea, prin păcat, se pierde harul Duhului. Din 
care pricină, voind Dumnezeu să îndrepte ceea ce era stricat, a dat potopul şi a 
poruncit dreptului Noe să se urce în corabie. Iar acesta, după încetarea poto¬ 
pului, a trimis mai întîi un corb care nu s-a mai întors; apoi a trimis un porum¬ 
bel, care citim că s-a întors cu o ramură de măslin 16 . Vezi apa, vezi lemnul, pri¬ 
veşti porumbelul, şi te mai îndoieşti de taină? 

10. II Cor. IV, 18 

11. Rom. I, 20 

12. Ioan, X, 38 

13. Fac. I, 2 

14. Ps. XXXII, 6 

11. Apa este, aşadar, cea în care se scufundă trupul, ca să se spele tot 
păcatul trupesc. Se îngroapă în ea toată fărădelegea 17 . Lemnul este cel pe care 
a fost răstignit Domnul Iisus, cînd a pătimit pentru noi. Porumbelul este acela 
sub al cărui chip a coborît Duhul Sfînt, după cum ai învăţat din Noul Testa¬ 
ment 18 , şi El îţi insuflă pacea sufletului, liniştea minţii. Corbul este chipul 
păcatului, care se duce şi nu se mai întoarce dacă se va păstra şi în tine paza şi 
icoana dreptăţii. 



12. Este şi a treia mărturie, precum te învaţă Apostolul (Pavel): „Fiindcă 
părinţii noştri toţi au fost sub nor şi toţi au trecut prin mare şi toţi au fost bote¬ 
zaţi prin Moise, în nor şi în mare...” 19 . In sfîrşit, şi Moise însuşi spune în Chi¬ 
tare: „Trimis-ai Duhul Tău şi i-a acoperit pe ei marea” 2 ' 1 . Bagi de seamă că şi în 
acea trecere a evreilor (prin Marea Roşie), în care egiptenii au pierit, iar evreii 
au scăpat, a fost anticipată încă de pe atunci închipuirea Sfîntului Botez. Căci, 
ce altceva învăţăm zilnic în această taină, decît că vina este luată de ape şi că 
greşeala se şterge cu ele, însă evlavia şi nevinovăţia râmîn pururi ocrotite? 

13. Ai auzit că părinţii noştri au fost sub nor, şi (încă) sub un nor bun, care 
le-a stins focul patimilor trupeşti. Norul cel bun umbreşte pe cei care îi cerce¬ 
tează Duhul Sfînt, în cele din urmă s-a coborît peste Fecioara Maria „şi pute¬ 
rea Celui înalt a umbrit-o pe ea” 21 , cînd a zămislit pe Răscumpărătorul neamu¬ 
lui omenesc. Şi acea minune a fost făcută de Moise în chip figurat. Aşadar, 
dacă Duhul a fost în figură (atunci) nu este în adevăr, fiindcă Scriptura îţi 
spune: „Că legea prin Moise a fost dată, dar harul şi adevărul prin Iisus Hris- 
tos s-au făcut” 22 . 


14. La Merra era o apă tare amară: Moise a aruncat un lemn în ea şi s-a 
făcut dulce 23 . Fireşte, fără semnul crucii Domnului apa nu era de nici un folos 
pentru mîntuirea ce avea să vie: dar după ce a fost sfinţită prin taina crucii 
mîntuitoare, atunci a devenit bună pentru baia duhovnicească şi pentru paha¬ 
rul mîntuirii. Aşadar, precum Moise, adică proorocul, a aruncat lemnul în acel 
izvor, tot aşa preotul aruncă în această fîntînă baptismală semnul crucii Dom¬ 
nului şi apa se face dulce (potrivită) pentru har. 

15. Aşadar, să nu crezi numai ochilor trupeşti; mai mare este ceea ce nu 
se vede; fiindcă cele ce se văd sînt vremelnice, celelalte veşnice şi ele nu se pot 
înţelege cu ochii, ci se pot vedea (numai) cu sufletul şi cu cugetul. 



17. Comp. şi I Petru, III, 20-21 

18. Vezi Matei III, 16 şi loc. par. 

19. I Cor. X, 1-2 

20. leş. XV, 10 

21. Luca I, 35 

22. Ioan, 1, 17 

23. Vezi leş. XV, 23-25. 

16. în sfîrşit, să te înveţe citirea luată din Cartea împăraţilor 24 . Era un 
sirian (numit) Neemari, care avea lepră şi nu putea să fie curăţit de nimeni. 
Atunci o fată dintre prizonieri i-a spus că este în Israil un profet care ar putea 
să-l curăţească de boala leprei. Luînd el aur şi argint - spune Scriptura - s-a 
îndreptat spre regele lui Israil. Acesta, aflînd scopul venirii lui, şi-a sfîşiat hai¬ 
nele, spunînd că era mai degrabă pus la încercare, cînd i se cerea ceea ce nu 
era în puterea lui; dar Elisei i-a trimis vorbă regelui să-l îndrumeze pe sirian la 
el, ca să cunoască cum că este Dumnezeu în Israil. Şi după ce acesta a venit, l-a 
povăţuit să se scufunde de şapte ori în rîul Iordan. 

17. Atunci acela a început să-i spună că el avea ape mai bune în patria sa, 
în care se scufundase de multe ori, dar niciodată nu se curăţise de lepră. Che¬ 
mat din nou acolo, nu asculta de poveţele profetului; dar, la îndemnul şi stă¬ 
ruinţele slugilor, a consimţit şi s-a scufundat. Şi fiind curăţit din aceasta, a înţe¬ 
les că faptul de a se curăţi cineva nu stă în puterea apelor, ci a Harului. 

18. Cunoaşte acum cine este acea fată mai tînără dintre prinşii de război: 
este adunarea neamurilor, adică Biserica Domnului, ţinută mai-nainte în stâ- 
pînirea păcatului, cînd încă nu avea libertatea dată de Har; la sfatul acesteia, 
acea deşartă mulţime a neamurilor a auzit cuvîntul proorocesc, de care la 
început s-a îndoit mult timp; dar mai tîrziu, cînd s-a convins că trebuie să-l 
urmeze, a fost spălată de toată întinăciunea păcătoşeniei. Şi Neeman cel puţin 
s-a îndoit înainte de a se tămădui; tu însă te-ai tămăduit deja şi de aceea nu ai 
dreptul să te mai îndoieşti. 

CAPITOLUL IV 

Se arată, atît prin vindecarea paraliticului, 
cît şi prin botezul lui Hristos, 
că apa nu curăţeşte fără Duhul şi cuvintele Domnului 

19. De aceea ţi s-a spus dinainte, ca să nu crezi numai ceea ce vezi, pentru 
ca nu cumva să spui şi tu: Aceasta este oare acea mare taină, pe care ochiul n-a 
văzut-o, urechea n-a auzit-o şi la inima omului nu s-a suit? 20 Văd apele pe care 
le vedeam în fiecare zi; au să mă curăţească pe mine aceste ape în care adesea 
am coborît şi niciodată nu m-am curăţit? Ia la cunoştinţă de aici că nu apa 
curăţeşte, ci Duhul. 

20. De aceea ai citit că la botez cei trei martori una sînt: apa, sîngele şi 
Duhul 2 * 1 ; iar dacă scoţi pe unul dintre aceştia, taina Botezului nu mai rămîne în 
picioare. Căci ce este apa fără crucea lui Hristos? O materie obişnuită, fără 
nici o putere pentru taină. Şi, dimpotrivă, nici fără apă nu poate fi taina renaş- 


24. Adică IV împ. V, 1 ş.a. 

25. I Cor. II, 9 

terii: „Căci de nu se va naşte cineva din apă şi din Duh, nu va intra în împă¬ 
răţia lui Dumnezeu” 27 . însă şi catehumenul crede în crucea Domnului Iisus, 
cu care şi el se însemnează; dar de nu va fi botezat în numele Tatălui şi al Fiu¬ 
lui şi al Sfîntului Duh, nu poate dobîndi iertare de păcate şi nici să soarbă 
darul harului duhovnicesc. 

21. Aşadar, acel sirian de şapte ori s-a scufundat, după Lege 28 ; tu însă 
ai fost botezat în numele Treimii. Adu-ţi aminte ce ai făcut: ai mărturisit pe 
Tatăl, ai mărturisit pe Fiul, ai mărturisit pe Sfîntul Duh 29 . Păstrează rînduiala 
lucrurilor în această credinţă; eşti mort pentru lume şi ai înviat pentru Dum¬ 
nezeu. Şi ca şi cum ai fi fost îngropat în acel element al lumii, fiind mort pentru 
păcat, ai reînviat la viaţa veşnică. Crede, aşadar, că apele (botezului) nu sînt 
deşarte (zadarnice). 

22. De aceea ţi s-a spus: „Fiindcă îngerul Domnului cobora la vremea 
hotărîtă în scăldătoare şi apa se tulbura; şi acela care se cobora cel dintîi în 
scăldătoare după tulburarea apei se tămăduia de orice boală ar fi fost ţinut”. 30 

La Ierusalim era această scăldătoare, în care se însănătoşea în fiecare an cîte 
unul; dar nimenea nu se tămăduia înainte de a fi coborît îngerul. Se tulbura 
apa din pricina necredincioşilor, ca să le fie semn că îngerul coborîse. Pentru 
aceia (era) semn, pentru tine credinţă. Pentru aceia se cobora un înger, pentru 
tine Duhul Sfînt; pentru aceia se tulbura un lucru creat, pentru tine lucrează 
Hristos însuşi, Stăpînul creaţiei. 

23. Atunci se tămăduia (doar) unul; acum se tămăduiesc toţi, sau, desi¬ 
gur, un singur popor, cel creştin; căci există la unii şi o apă mincinoasă. Nu 
aduce însănătoşire botezul necredincioşilor, nu curăţeşte, ci întinează. Iudeul 
botează urcioare şi pahare, adică lucruri fără simţire, care nu pot să primească 
nici vina (păcatului), nici harul (iertării). Tu botează acest pahar simţitor al tău, 
în care să lumineze faptele tale cele bune, în care să scînteieze strălucirea 
harului tău. Aşadar, şi acea scăldătoare a fost o preînchipuire, ca să crezi că în 
această apă (a botezului) coboară puterea dumnezeiască. 

24. în sfîrşit paraliticul acela aştepta un om 31 . Pe cine dacă nu pe Domnul 
Iisus, Cel născut din Fecioară, prin a Cărui venire să nu mai însănătoşească 
umbra doar pe unul, ci adevărul pe toţi? Acesta este, aşadar, Cel ce era aşteptat 
să coboare, despre Care Dumnezeu-Tatăl a spus către Ioan Botezătorul: 
„Acela peste care vei vedea Duhul coborînd din cer şi rămînînd peste El, 

27. Ioan III, 5 

28. IV înip V. 14 

29. In ritualul vechi al botezului, atlt in Apus cit şi in Răsărit, se cerea candidatului la botez 

o mărturisire expresă a credinţei în Sfînta Treime, nemijlocit înainte de afundarea în apa baptis- 
mală; acest rit a dispărut din rînduiala ortodoxă de azi a botezului, dar s-a păstrat în cea catolică. 

30. Ioan V, 4 (din pericopa evanghelică ce se citea probabil pe atunci la slujba botr.nL- 
azi în slujba ortodoxă a Aghiazmei mici). 

„Acela este Cel ce botează cu Duh Sfînt” 32 . Despre Acesta a dat mărturie Ioan, 
spunînd: „Fiindcă am văzut Duhul coborînd din cer ca un porumbel, şi rămî- 
nînd peste El” 33 . Şi pentru că acest Duh a coborît ca un porumbel, nu ca 
tu să recunoşti că chiar acel porumbel pe care dreptul Noe l-a trimis din cora¬ 
bie a fost închipuirea acestui porumbel, ci pentru ca tu să recunoşti preînchi- 
puirea tainei? 

25. Şi poate vei spune: din moment ce porumbelul care a fost trimis a fost 
porumbel adevărat, iar Acesta a coborît ca un porumbel, de ce spunem că 
acolo a fost aparenţă (preînchipuire), iar aici adevăr, cînd este scris (în Evan¬ 
ghelii), în greceşte, că Duhul a coborît în chip de porumbel? 34 Dar ce este atît 
de adevărat ca Dumnezeirea, Care rămîne de-a pururi? însă ce este creat nu 
poate să fie adevărul, ci aparenţă, care cu uşurinţă se desface şi se schimbă. 
Totodată, fiindcă nevinovăţia acelora care sînt botezaţi nu trebuie să fie în 
aparenţă, ci în realitate. Din care pricină şi Domnul a spus: „Fiţi înţelepţi ca 
şerpii şi blînzi (nevinovaţi) ca porumbeii” 35 . Pe drept cuvînt, deci, a coborît 
(Duhul) ca un porumbel, ca să ne dea a înţelege că trebuie să avem nevinovă¬ 
ţia porumbelului. Citim însă că înfăţişarea trebuie (uneori) să o luăm ca ade¬ 
văr, atît pentru Hristos: „Şi s-a aflat la înfăţişare ca un om” 36 , cît şi pentru Dum- 
nezeu-Tatăl: „Nici fata Lui nu ati văzut” 37 . 

“ j > 

CAPITOLUL V 

Se dovedeşte că Hristos este prezent la botez 
şi că, de aceea, nu trebuie să te uiţi la slujitorii Lui. 
în sfîrşit, se examinează, în puţine cuvinte, 
mărturisirea Treimii, care este rostită de obicei 
de către cei botezaţi. 

26. Mai este oare ceva de care ar trebui să te îndoieşti, cînd în Evanghelie 
îţi strigă desluşit Tatăl, Care spune: „Acesta este Fiul Meu, în Care am bine¬ 
voit' Şi cînd strigă Fiul, asupra Căruia S-a arătat ca un porumbel Duhul 
Sfînt? Cînd strigă şi Duhul Sfînt, Care S-a coborît ca un porumbel? Cînd strigă 
David: „Glasul Domnului peste ape, Dumnezeul măririi a tunat, Domnul 
peste ape multe” 39 . Cînd Scriptura îţi dă mărturie că la rugăciunile lui Ierobaal 

32. Ioan I, 33 

33. Ioan I, 32 

34. Vezi Luca III, 22; Matei III, 16; Marcu I, 10; Ioan I, 32 

35. Matei X, 16 

36. Filip. II, 5 

37. Ioan V, 37 

38. Matei III, 17 

39. Ps. XXVIII, 3 

a coborît foc din cer 40 , şi iarăşi, cînd s-a rugat Ilie, a fost trimis foc, care a sfinţit 
jertfa 41 ? 

27. Să nu iei seama la meritele persoanelor, ci la vrednicia (funcţiunile) 
preoţilor. Iar dacă te uiţi la merite, să te uiţi ca la Ilie, uită-te şi la meritele lui 
Petru sau ale lui Pavel, care ne-au transmis această taină primită de ei de la 
Domnul Iisus. Evreilor li se trimitea foc nevăzut; acelora spre închipuire, nouă 
spre luare aminte. Crede, aşadar, că este de faţă, chemat prin rugăciunile 
preoţilor, Domnul Iisus, Care spune: „Unde vor fi doi sau trei... acolo voi 
fi şi Eu” 42 ; cu cit mai mult binevoieşte să ne facă parte de prezenţa Sa acolo 
unde este Biserica, unde sînt Tainele Sale? 

28. Ai coborît, aşadar (în fîntîna baptismală); adu-ţi aminte ce ai răspuns: 
că tu crezi în Tatăl, crezi în Fiul, crezi în Sfîntul Duh 43 . Nu ai acolo: Cred în cel 
mai mare, şi în cel mai mic şi în ultimul, ci prin aceeaşi făgăduinţă şi chezăşie a 
gurii tale te-ai legat să crezi în Fiul deopotrivă cum crezi şi în Tatăl, să crezi 
deopotrivă în Duhul Sfînt cum crezi şi în Fiul, cu singura deosebire că crucea, 
în care mărturiseşti că trebuie să crezi, e numai a Domnului Iisus. 

CAPITOLUL VI 

Pentru ce se face ungerea în creştet 
celor ce ies din apa botezului; 
pentru ce (se face) după botez şi spălarea picioarelor 

29. După acestea, desigur, te-ai ridicat la preot; ia seama ce a urmat. 
Oare, nu ceea ce spune David: „Ca mirul pe cap, care coboară pe barbă, pe 
barba lui Aaron” 44 . Acesta este mirul de care şi Solomon spune: „Mir vărsat 
este numele tău, pentru aceea te-au îndrăgit fecioarele şi te-au tras la ele” 45 . 
Cîte suflete reînnoite astăzi Te-au îndrăgit pe Tine, Doamne Iisuse, spunîn- 
du-Ţi: „Trage-ne după Tine, la mireasma veşmintelor Tale alergăm” 46 , ca să 
soarbă mireasma învierii? 

30. înţelege de ce se face aceasta, fiindcă „ochii înţeleptului sînt în capul 
lui” 4/ . De aceea mirul a curs în barbă, adică în harul tinereţii; de aceea a curs 
pe barba lui Aaron, ca să devii neam ales, preoţesc, de preţ 48 ; căci prin harul 
duhovnicesc sîntem unşi cu toţii pentru împărăţia lui Dumnezeu şi pentru 
preoţie. 

40. lerobaal era porecla dată judecătorului Ghedeon de către concetăţenii lui, pentru că el 
stricase altarul zeului Baal (vezijud. VI, 11 s.u. 21, 25, 32). 

41. III împ. XVIII, 20 s.u. 

42. Matei XVIII, 20 

43. Vezi în urmă nota 29 

44. Ps. CXXXII, 2 

45. Cînt. Cînt. I; 2 (3) 

46. Cînt. Cînt. I, 3 

47. Eccl. II, 14 

48. I Petru II, 9 









r 


DESPRE SFINTELE TAINE 


17 


31. Te-ai ridicat din fîntîna (baptismală); adu-ţi aminte de învăţătura 
Evangheliei. Căci şi, în Evanghelie, Domnul nostru Iisus a spălat picioarele 
ucenicilor Săi 49 . Şi cînd a ajuns la Simon Petru, acesta a spus: „Nu-mi vei spăla 
mie picioarele în veac!”. Nu i . venit in minte taina şi de aceea a refuzat sluji¬ 
rea, deoarece credea că s-ar fi agravat umilinţa robului, dacă ar li îngăduit, 
supus, servirea Stăpînului. Dar Domnul i-a răspuns: „De nu-ţi voi spăla picioa¬ 
rele, nu vei avea parte cu Mine”. Auzind aceasta, Petru a spus: „Doamne, nu 
numai picioarele, ci şi mîinile şi capul”. Răspuns-a Domnul: „Cine este spălat 
nu are nevoie să-şi spele decît picioarele, şi este curat în întregime”. 

32. Era curat Petru, dar trebuia să-şi spele călcîiul, căci moştenise păcatul 
primului om, cînd şarpele i-a pîndit călcîiul şi l-a îndemnat la păcat. De aceea i 
se spală călcîiul, ca să i se ridice păcatul strămoşesc, căci păcatele noastre pro¬ 
prii se dezleagă prin botez’ 0 . 

33. Totodată să cunoşti că taina stă în însăşi slujirea smereniei, căci 
spune: „Dacă eu, Domnul şi învăţătorul vostru, v-am spălat picioarele, cu cît 
mai mult şi voi trebuie să vă spălaţi picioarele unul altuia” 01 . Căci o dată ce 
însuşi Săvîrşitorul mîntuirii ne-a răscumpărat prin supunerea Sa, cu cît mai 
mult noi, bieţi robi, trebuie să facem ascultarea smereniei şi a supunerii? 

CAPITOLUL VII 

Prin veşmintele albe ale neofiţilor 
se arată spălarea păcatelor. 

Chiar îngerii şi însuşi Mirele Iisus 
s-au mirat de strălucirea Bisericii 

34. După aceasta ai primit veşminte albe, ca să se arate că ai dezbrăcat 
haina păcatelor, că ai îmbrăcat veşmintele curate ale nevinovăţiei, despre 
care proorocul a spus: „Stropi-mă-vei cu isop şi mă voi curăţi; spăla-mă-vei şi 

49. Ioan XIII, 4 ş.u. în Galia, episcopul spăla picioarele neofiţilor îndată după botez, imi- 
tind pe Mîntuitorul, ceea ce confirmă şi alte documente, ca de ex. Cezar de Arelate, Sermones 
168, 257, P.L., XXXIX, 2017 şi 2220, Can. 48 al Sin. din Elvira (circa 303), ş.a. Ritul acesta nu 
se practica la Roma, dar s-a menţinut multă vreme în ritul liturgic galican, fiind menţionat şi în 
cele mai vechi manuscrise liturgice păstrate în Apus (ca Missale Gallicanum vetus, Missale 
Gothicum, P.L., LXXII, 275, 270). 

50. Textul acesta a fost adesea greşit înţeles în sensul că Sf. Ambrozie ar crede că spălarea 
picioarelor ar fi un fel de taină analoagă cu botezul, care ar spăla păcatul strămoşesc, iar botezul 
ar spăla numai păcatele personale; pe baza unei asemenea greşite înţelegeri, unii au şi pus la 
îndoială autenticitatea textului. Dar prin „păcatele moştenite” (haereditaria peccata) Sf. Ambro¬ 
zie nu înţelege păcatul strămoşesc, ci urmările lui, adică patimile sau înclinarea spre păcat (ceea 
ce în teologia latină se numeşte concupiscentia). Lucrul acesta se vede mai clar din explicarea Sf. 
Ambrozie Ta Ps. XLVIII, .5, unde este vorba de „fărădelegea călcîiului meu” (iniquitas calcanei 
mei), expresie pe care el o pune în legătură şi cu blestemul lui Adam (Fac. III, 15) şi cu spălarea 
picioarelor lui Petru de către Mîntuitorul la Cina cea de Taină (Vezi In Psalmum XLVIII Enna- 
ratio 8). 

51. Ioan XIII, 14 


2 - Sfintul Ambrozie al Milanului 

mai mult decît zăpada mă vei albi” 52 . Căci cine se botează se vede că a fost 
curăţit şi după Lege şi după Evanghelie: după Lege, fiindcă cu mănunchi de 
isop stropea Moise cu sîngele mielului^ 3 ; după Evanghelie, fiindcă veşmintele 
lui Hristos erau albe ca zăpada, cînd arăta în Evanghelie slava învierii Sale. 
Aşadar, cel căruia i se arată vina se albeşte mai tare decît zăpada. De aceea 
spune Domnul şi prin gura lui Isaia: „De vor fi păcatele voastre ca mohorîciu- 
nea, ca zăpada se vor albi” 54 . 


35. Avînd Biserica aceste veşminte, dobîndite prin baia renaşterii, spune 
în Cîntarea Cîntărilor: „Neagră sînt şi frumoasă, fiice ale Ierusalimului” 55 . 
Neagră prin şubrezenia firii omeneşti, frumoasă prin har; neagră deoarece 
(mă trag) din cei păcătoşi, frumoasă prin taina credinţei. Privind fiicele Ierusa¬ 
limului aceste veşminte, spun uluite: „Cine este aceasta care se urcă albită”? 56 
Aceasta era neagră; cum s-a făcut dintr-o dată albă? 

36. S-au îndoit chiar şi îngerii, după ce a înviat Hristos, s-au îndoit şi Pute¬ 
rile cerului văzînd cum un trup se înalţă la cer. Atunci se întrebau: „Cine este 
acesta, împăratul slavei?” Şi în timp ce unii spuneau: „Ridicaţi căpeteniei por¬ 
ţile voastre şi vă ridicaţi porţi veşnice, şi va intra împăratul slavei”? 57 . Şi la Isaia 
este scris că Puterile cerurilor se întrebau, stînd la îndoială: „Cine este Acesta Care 
Se urcă din Edom, roşeaţa veşmintelor Sale din Bosor, strălucitor în haină albă?” 58 . 

37. Hristos însă, văzînd în veşmintele albe Biserica Sa, pentru care El 
însuşi, precum este scris în cartea proorocului Zaharia, luase veşminte înti¬ 
nate, (văzînd încă) şi sufletul ei curat şi spălat prin baia renaşterii, îi spune: 
„Iată, frumoasă eşti, iubita Mea, iată eşti frumoasă, ochii tăi ca ai unei porum¬ 
biţe” 59 , sub a cărei înfăţişare a coborît din cer Duhul Sfînt. 

38. Şi mai jos: „Dinţii tăi ca o turmă de capre tunse, care au ieşit din scăl- 
dătoare, care toate nasc numai gemeni şi nu este stearpă între ele; ca purpura 
de roşii sînt buzele tale”! 60 Nu este laudă de rînd aceasta. Mai întîi prin plăcuta 
comparaţie cu caprele tunse; căci ştim că şi pe înălţimi caprele pasc fără pri¬ 
mejdie şi că şi în prăpăstii îşi găsesc hrana în siguranţă; apoi cînd sînt tunse, 
sînt despovărate de perii de prisos. Cu turma acestora este comparată Bise¬ 
rica, avînd ea în sine multe puteri ale sufletelor, care să înlăture prin botez 
povara păcatelor care să-i aducă lui Hristos credinţa cea tainică şi harul moral, 
care să laude crucea lui Iisus Domnul. 



52. Ps. L, 9 

53. leş. XII, 22 

54. Isaia I, 18 

55. Cînt. Cînt. I, 4 (5) 

56. Cînt. Cînt. VIII, 5 

57. Ps. XXIII, 7 ş.u. 

58. Isaia, LXIII, 1 

59. Cînt. Cînt. IV, 1 

60. Cînt. Cînt. IV, 2-3 

39. Prin acestea este frumoasă Biserica. De aceea, şi Dumnezeu îndreaptă 
cuvint către ea: „Frumoasă eşti toată, iubita mea, şi cusur nu este în tine” 61 , 
fiindcă vina a fost înghiţită de apă. „Coboară din Liban, mireasă, coboară din 
Liban! Vei trece şi vei veni” 62 , de la începutul credinţei, prin aceea că, 
lăsind lumea, a trecut la Hristos. Şi iarăşi spune Dumnezeu cuvint către 
ea: „Cit de frumoasă şi de dulce te-ai făcut în desfătările tale, dragostea 
Mea! Statura ta s-a făcut asemenea finicului şi sinii tăi asemeni ciorchini¬ 
lor de struguri”! 63 . 

40. Iar Biserica îi răspunde: „Cine te va da mie, frate, care te alăptezi în 
sinii maicii mele? De te voi afla afară îţi voi da sărutare şi nu mă vor defăima. 
Te voi lua şi te voi duce în casa maicii mele şi în cămara celei ce m-a zămislit, 
învăţătură îmi vei da” 64 . Vezi cum, desfătată de darul harurilor, doreşte să 
ajungă la tainele cele dinăuntru şi să-şi închine lui Hristos toate simţirile? 
Acuma cere, acuma stîrneşte iubirea şi cere ca să o stîrnească fiicele Ierusali¬ 
mului, adică sufletele credincioşilor, prin frumuseţea cărora doreşte să aţîţe pe 
mire la o mai aprinsă iubire pentru ea. 

41. Din această pricină, Domnul Iisus, îmbiat şi El de rîvna unei atît 
de mari iubiri, de frumuseţea podoabei şi a graţiei sale, fiindcă nici un 
păcat nu mai întinează pe cei deja spălaţi, spune către Biserică: „Pune Mă 
ca pe un sigiliu pe inima ta!, ca o pecete pe braţul tău”! 65 , adică, împodo¬ 
bită eşti, iubita Mea, frumoasă eşti toată, nimic nu îţi lipseşte! „Pune-Mă 
ca o pecete pe inima ta”!, ca să strălucească credinţa ta în plinătatea tai¬ 
nei. încă şi faptele tale să strălucească şi să pună în lumină chipul lui 
Dumnezeu, după al Cărui chip ai fost făcută. Să nu scadă iubirea ta din 
pricina nici unei prigoane, potop de ape să nu o poată nimici, fluvii să nu 
o poată clătina! 

42. De aceea, să repeţi, fiindcă ai primit pecetea dumnezeiască: „Duhul 
înţelepciunii şi al înţelegerii, duhul sfatului şi al puterii, duhul cunoaşterii şi al 
bunei credinţe, duhul temerii de Dumnezeu” 66 şi păstrează ce ai primit. Dum- 
nezeu-Tatăl te-a însemnat, Domnul Hristos te-a întărit, iar Duhul ţi-a dat che¬ 
zăşie în inima ta, precum ai învăţat din citirea Apostolilor 67 . 


61. Cînt. Cînt. IV, 7 

62. Cînt. Cînt. IV, 8 

63. Cînt. Cînt. VII, 6-7 

64. Cînt. Cînt. VIII, 1-2 

65. Cînt. Cînt. VIII, 6 

66. Isaia XI, 2-3 

67. Comp. II Cor. I, 21-22. Sf. Ambrozie face aici aluzie la taina Mirungerii (confirmării), 
care se administra, ca şi în răsărit, îndată după botez. 

CAPITOLUL VIII 

Despre cina cea de taină a altarului Domnului; 
pentru ca nu cumva să o preţuiască cineva mai puţin, 
se arată că aceasta este 1 mai veche decît cultul sinagogii, 
fiindcă ea a fost preînchipuită în jertfa lui Melchisedec 
şi este mai de seamă decît mana, fiindcă ea este trupul Domnului 


43. Spălată prin aceste mari taine, mulţimea numeroasă (a neofiţilor) se 
îndreaptă spre altarele lui Hristos, spunînd: „Intra-voi la jertfelnicul lui Dum¬ 
nezeu, la Dumnezeu, Cel ce vesteşte tinereţele mele” 68 ; căci dezbrăcînd hai¬ 
nele vechii rătăciri, reînnoită cu tinereţile vulturului 69 , ea grăbeşte să vină la 
acea cerească cină. Vine, aşadar, şi văzînd preasfîntul altar împodobit, spune 
strigînd: „Gătit-ai înaintea mea masă” 70 . Pe aceasta o înfăţişează David, spu¬ 
nînd: „Domnul mă paşte şi nimic nu-mi va lipsi; în loc cu păşune, acolo m-a 
sălăşluit, la apa odihnei m-a hrănit”. Şi mai departe: „Căci chiar de voi umbla 
prin mijlocul umbrei morţii, nu mă voi teme de rele, că Tu cu mine eşti. Varga 
Ta şi toiagul Tău, chiar ele mi au fost mîngîiere. Gătit-ai înaintea mea masă, 
împotriva celor ce mă neqăjesc. Uns-ăi cu untdelemn capul meu şi paharul 
Tău adăpător cît es.te de puternic!” 71 . 

44. Acum să luăm seama la aceasta, ca nu cumva, văzînd cineva tocmai 
cele ce se văd - căci cele ce sînt nevăzute nu se văd şi nici nu pot fi înţelese cu 
ochii omeneşti - să spună: Pentru iudei Dumnezeu a plouat mană, a plouat 
prepeliţe; dar Bisericii îi sînt scumpe cele pe care le-a pregătit şi despre care 
s-a spus: „Cele ce ochiul n-a văzut, nici urechea n-a auzit şi la inima omului nu 
s-a suit, pe acestea le-a pregătit Dumnezeu celor ce-L iubesc pe Dînsul” 72 . Aşa¬ 
dar, ca să nu spună cineva aşa ceva, cu foarte mare rîvnă voim să dovedim că 
Tainele Bisericii sînt mai vechi decît ale sinagogii, şi mai de valoare decît 
este mana. 

45. Că sînt mai vechi, ne învaţă citirea din cartea Facerii, pe care am par¬ 
curs-o. Căci sinagoga îşi are începutul de la Moise; dar cu mult mai înainte 
este Avraam, care, după ce vrăjmaşii fuseseră înfrînţi iar nepotul său fusese 
eliberat, deoarece dobîndise biruinţa (stăpînirea), atunci i-a ieşit în întîmpi- 
nare Melchisedec şi i-a adus darurile pe care Avraam, simţindu-se cinstit prin 
ele, le-a primit Nu Avraam a adus daruri (jertfă), ci Melchisedec, care este 



68. Ps. XLII, 4. Sf. Ambrozie face aici aluzie la procesiunea solemnă în care neofiţii, 
îmbrăcaţi în haine albe şi purtîud făclii aprinse în mîini, înaintau de la baptisteriu către altarul 
bisericii, urde urmau să primească pentru prima dată Sfînta împărtăşanie. 


69. C ■■ mp. Ps. XII, 5 

70. Ps. XXII, 6 

71. Ps. XXII. 4-6 

72. I Cor. II, 9 

73. Fac, XIV, 14 ş.u. 

înfăţişat „fără tată, fără mamă”, neavînd nici început, nici sfîrşit al zilelor sale, 
ci era asemenea Fiului lui Dumnezeu, despre care vorbeşte Pavel către evrei: 
„Fiindcă rămîne preot în veac” acela al căruia nume în tălmăcire însemnează 
„regele păcii, regele dreptăţii”'*, 

46. Nu cunoşti cine este acesta? Poate să fie un om, „rege al dreptăţii”, 
cînd abia este drept el însuşi? Poate să fie „rege al păcii”, cînd abia poate să fie 
paşnic? (Hristos este) „fără mamă”, după Dumnezeire, căci S-a născut din 
Dumnezeu-Tatăl, fiind de aceeaşi fiinţă cu Tatăl; „fără tată”, este după întru¬ 
pare, Cel ce S-a născut din Fecioară; „fără început şi fără sfîrşit”, fiindcă El 
însuşi este începătura şi sfîrşitul a toate, „Cel dinţii şi Cel din urmă”' 5 . Aşadar, 
taina pe care ai primit-o nu este un dar omenesc, ci dumnezeiesc, oferit mai 
dinainte de Acela care a binecuvîntat pe patriarhul Avraam pentru credinţă, 
pe acela de harul şi faptele căruia te minunezi. 

47. S-a făcut dovada că Tainele Bisericii sînt mai vechi; cunoaştem acum 
că sînt şi mai de valoare. într-adevăr, era lucru de mirare că Dumnezeu a 
plouat cu mană evreilor şi că se hrăneau cu mîncarea de toate zilele a 
cerului' 6 . De unde s-a şi spus: „Omul a mîncat pîinea îngerilor” 7, . Dar, totuşi, 
cei care au mîncat această pîine au murit cu toţii în pustie 78 ; pe cînd această 
hrană pe care o primeşti tu, această „Pîine vie care S-a pogorît din cer” 79 , îţi 
procură hrana vieţii veşnice; şi oricine o va mînca nu va muri în veac şi este 
trupul lui Hristos. 

48. Judecă acum, care este mai de seamă: pîinea îngerilor sau trupul lui 
Hristos, care este de-a pururi trupul vieţii? Mana aceea era din cer; acesta este 
mai presus de cer; aceea era a cerului, acesta al Stăpînului cerurilor; aceea era 
supusă stricăciunii dacă era păstrată pentru a doua zi; acesta este străin de 
orice stricăciune, căci oricine l-a gustat cu evlavie nu va putea să mai simtă 
stricăciune. Evreilor le-a curs apă din stîncă, ţie sînge din Hristos; pe aceia i-a 
săturat apa pentru o oră, pe tine Sîngele te-a spălat de păcate pe vecie. Iudeul 
bea şi însetează; tu, după ce vei bea, nu vei mai putea înseta; aceea era în 
închipuire, Acesta este în adevăr. 

49. Dacă aceea de care te minunezi este umbră (închipuire), cît de mare 
este Acela la care te minunezi şi de umbra Lui? Ascultă că umbră erau cele ce 
se făceau la cei vechi: „Ei beau - spune Scriptura - din piatra (stînca) ce avea 
să vină după ei, iar piatra era Hristos. însă cu cei mai mulţi nu a binevoit Dum- 


74. Evr. VII, 1-3 

75. Apoc. I, 8, 17; II, 8; XXI, 6 

76. leş. XVI, 11 ş.u. 

77. Ps. LXXVII, 25 

78. Comp. Ioan VI, 49, 56 

nezeu; căci au căzut în pustie” 80 . Dar acestea au preînchipuit pe ale noastre. Ai 
priceput (care sînt) mai de seamă; căci mai presus este lumina decît umbra, 
adevărul decît închipuirea, trupul Creatorului decît mana cea din cer. 

CAPITOLUL IX 

Pentru ca nu cumva cineva, izbit de înfăţişarea exterioară, 
să se clatine în credinţă, - prin mai multe exemple puse înainte, 
din care reiese că natura a fost transformată sau biruită, (autorul) 

dovedeşte că din pîine se face trupul adevărat al lui Hristos. 
în cele din urmă încheie expunerea cu cîteva afirmaţii care se referă 
la superioritatea şi efectele Euharistiei 

50. Poate vei spune: Eu văd altceva; ce tot îmi spui că primesc trupul lui 
Hristos? încă şi aceasta ne-a rămas s-o mai dovedim. Cît de multe exemple să 
folosim pentru aceasta? Să dovedim că nu este ceea ce natura a alcătuit, ci 
ceea ce binecuvîntarea (Domnului) a sfinţit şi că mai mare este puterea binecuvân¬ 
tării decît a naturii, pentru că prin binecuvântare natura însăşi se schimbă. 

51. Moise ţinea în mînă o nuia; a aruncat-o şi s-a făcut şarpe. A apucat 
apoi coada şarpelui şi ea s-a prefăcut din nou în nuia 81 . 

Vezi deci că prin harul proorocului de două ori s-a schimbat şi natura şar¬ 
pelui şi cea a nuielii? Fluviile Egiptului curgeau ducînd ape curate; dar, deo¬ 
dată a început să ţîşnească sînge din vinele izvoarelor, încît nu mai era apă de 
băut în fluvii. Dar la rugăciunea proorocului a încetat sîngerarea apelor, iar 
firea apelor a revenit la loc 82 . Poporul evreu era împresurat din toate părţile, 
dintr-o latură fiind învăluit de egipteni, dintr-alta închis de mare; dar Moise a 
ridicat nuiaua, apele s-au despărţit şi au încremenit în chip de ziduri, iar între 
valuri s-a ivit cale de mers cu piciorul 83 . Iordanul, întors înapoi, a curs, împo¬ 
triva firii, spre locul izvorului său 84 . Oare nu este limpede că firea, atît a valuri¬ 
lor mării, cît şi a apelor curgătoare, a fost schimbată? 

Poporul evreu era însetat; Moise a lovit atunci stânca şi din stîncă a ţâş¬ 
nit apă 85 . Oare, nu a lucrat harul împotriva firii, aşa încît stînca să verse apă, 
pe care n-o avea din fire? Merra era un rîu cu apă tare amară, aşa încît poporul 
însetat nu putea să bea; Moise a aruncat atunci un lemn în apă, iar apele şi-au 
pierdut amăreala lor naturală, căci pătrunzîndu-le harul, le-a făcut dintr-o dată 
bune de băut 86 . Pe vremea proorocului Elisei, unuia dintre fiii proorocilor i-a 

80. I Cor. X, 4-5 

81. leş. IV, 30; VII, 9 ş.u. 

82. leş. VII, 20 ş.u. 

83. leş. XIV, 21 ş.u. 

84. Iosua III, 15, ş.u.; Ps. CXIII, 5 

85. leş. XVII, 6 

86. leş. XV, 23 (vezi în urmă, la cap. III, 14). 








DESPRE SFINTELE TAINE 


23 


căzut în apă fierul securii şi pe dată s-a scufundat. Cel ce pierduse securea a 
rugat pe Elisei; acesta a aruncat un lemn în apă „şi fierul a plutit pe 
deasupra” 8/ . Ştim, desigur, că şi aceasta s-a făcut împotriva firii, căci materia 
fierului este mai grea decît lichidul apelor. 

52. Ne dăm deci seama că harul are mai multă putere decît firea. Şi totuşi, încă 
mai socotim harul ca (fiind) al binecuvîntării profetice? Dar dacă o binecuvîn- 
tare omenească a avut atîta putere încît a schimbat firea, ce vom zice despre 
sfinţirea dumnezeiască însăşi, unde operează chiar cuvintele Stăpînului mîn- 
tuitor? Căci taina aceasta, pe care o primeşti, se săvîrşeşte prin cuvintele lui 
Hristos. Căci dacă cuvintele (rugăciunii) lui Ilie proorocul au avut atîta putere 
încît au făcut să se coboare foc din cer, oare, nu vor avea putere cuvintele lui 
Hristos să schimbe forma lucrurilor? 

Ai citit despre facerea lumii întregi: „Fiindcă El a zis şi s-au făcut, El a 
poruncit şi s-a zidit” 88 . Aşadar, cuvintele lui Hristos, care au avut puterea de a 
face din nimic ceea ce nu era, să nu poată ele să schimbe pe cele ce sînt în ceea 
ce nu erau? Căci doar nu înseamnă mai puţin să dai fiinţă lucrurilor decît să le 
schimbi firea. 

53. De ce ne folosim de argumente? Să ne folosim de propriul său 
exemplu şi să dovedim adevărul tainei prin exemplul întrupării. Oare s-au 
petrecut lucrurile potrivit naturii atunci cînd Domnul Iisus se năştea din 
Fecioara Maria? Dacă cercetăm rînduiala firii, a fost dat ca femeia să zămis¬ 
lească împreunîndu-se cu bărbatul. Este limpede deci că Fecioara a născut 
în afară de rînduiala firii. Şi acest trup, pe care îl avem (la Sfînta Euharistie), 
este tot din Fecioară. De ce, dar, cauţi rînduiala firii în trupul lui Hristos, cînd 
Domnul Iisus însuşi S-a născut din Fecioară peste fire? Este adevăratul trup al 
lui Hristos, care a fost răstignit, care a fost îngropat, este real; cu adevărat deci 
este taina trupului Său. 

54. Domnul Iisus însuşi strigă: „Acesta este trupul Meu”; înainte de bine¬ 
cuvântarea cuvintelor dumnezeieşti, altfel se numeşte pîinea, dar după sfinţire 
devine trup. El însuşi îl numeşte sîngele Său; înainte de sfinţire i se spune alt¬ 
fel, dar după sfinţire se preface în sînge. Şi tu spui: Amin, adică adevărat este! 
Ceea ce spune gura să mărturisească cugetul lăuntric; ceea ce spune cuvântul, 
să o simtă inima. 

55. Aşadar, Hristos hrăneşte Biserica Sa cu aceste Taine, prin care se întă¬ 
reşte substanţa sufletului şi văzînd sporirea neîncetată a harului ei, pe drept 
grăieşte despre dînsa: „Cît de frumoşi s-au făcut sînii tăi, sora mea mireasă! Cît 
de frumoase s-au făcut de la vin! Şi mirosul veşmintelor tale mai presus decît 
toate miresmele! Fagur picură buzele tale, mireasă! Miere şi lapte este sub 


87. IV Regi VI, 5 ş.u. 

88. Ps. CXLVIII, 5 

limba ta şi mireasma veşmintelor tale ca mireasma Libanului! Grădină închisă 
eşti, sora mea mireasă, grădină închisă, izvor pecetluit!” 89 . Prin aceasta vrea să 
spună că taina trebuie să rămînă pecetluită în tine, să nu fie siluită prin faptele 
unei vieţi rele şi prin pîngarirea curăţiei, să nu trădezi celor ce nu se cuvine, să 
nu se răspîndească la necredincioşi printr-o vorbire flecară. Trebuie, aşadar, 
să fie neadormită paza credinţei sale, pentru ca să păstreze neştirbită plinăta¬ 
tea vieţii şi a tăcerii. 

56. Din această pricină, şi Biserica, păzind înălţimea cereştilor Taine, res¬ 
pinge de la sine furtunile mai grele ale vîntului şi cheamă dulceaţa harului pri- 
măvăratic; şi ştiind că grădina ei nu se poate să displacă lui Hristos, cheamă pe 
Mirele însuşi, zicînd: „Porneşte-te, vîntule de la miazănoapte şi vino, boare de 
la miazăzi, suflă prin grădina mea şi să curgă miresmele mele. Coboară-se, fră¬ 
ţiorul meu în grădina sa şi să mănînce roada pomilor săi!” 90 . Căci are pomi 
buni şi purtători de roadă, care şi-au înmuiat rădăcinile lor în apele sfântului 
botez şi au rodit cu sămînţă în bunele roade ale unei noi rodiri, aşa încît să nu mai 
fie tăiate de securea proorocului 91 , ci să rodească cu îmbelşugare evanghelică. 

57. In sfârşit, Domnul însuşi, desfătat de rodnicia lor, răspunde: „Intrat-am 
în grădina mea, sora mea mireasă; ales-am smirna mea cu miresmele mele, 
mîncat-am pîinea mea cu mierea mea, băut-am vinul meu cu laptele meu!” 92 , 
înţelege, credinciosule, de ce a spus: pîine şi băutură. Nu este însă îndoielnic 
faptul că El însuşi mănîncă şi bea în noi, precum ai citit la noi, pentru că spune 
că El este în temniţă 93 . 

58. De aceea, Biserica însăşi, văzînd atîta har, îndeamnă pe fiii ei, 
îndeamnă pe cei mai apropiaţi, ca să alerge la Sfintele Taine, zicînd: „mîncaţi, 
prietenii mei şi beţi şi vă îmbătaţi, fraţii mei!” 94 . Ce să mîncăm, ce să bem, ţi-a 
arătat clar în altă parte Duhul Sfânt, zicînd prin gura proorocului: „Gustaţi şi 
vedeţi că bun este Domnul! Fericit bărbatul care nădăjduieşte Într-însul!” 9j . în 
acea taină este Hristos, deoarece al lui Hristos este trupul; nu este, aşadar, 
hrană trupească, ci duhovnicească. De aceea, şi Apostolul spune despre 
preînchipuirea ei simbolică: „Fiindcă părinţii au mîncat hrană duhovnicească 
şi au băut băutură duhovnicească” 96 . Căci trupul lui Dumnezeu este trup 
duhovnicesc: este trupul Duhului dumnezeiesc; fiindcă duh este Hristos, după 
cum citim: „Duh înaintea feţei noastre este Hristos Domnul” 97 . Şi în Epistola lui 

89. Cînt. Cînt. IV, 10-12 

90. Cînt. Cînt. IV, 16-V, 1 

91. Comp. Luca III, 9 

92. Cînt. Cînt. V, 2 

93. Probabil aluzie la Matei XXV, 36 

94. Cînt. Cînt. V, 2 

95. Ps. XXXIII, 9 

96. I Cor. X, 3-4 

Petru avem scris: „Hristos a murit pentru noi...” 98 . în sfîrşit, hrana aceasta întă¬ 
reşte inima noastră, iar băutura aceasta înveseleşte inima omului, după cum a 
grăit proorocul 99 . 

59. Dobîndind toate de aici, să ştim că sîntem renăscuţi şi să nu spunem: 
Cum ne-am renăscut? Oare am intrat în pîntecele mamei noastre şi ne-am 
născut din nou? Nu cunosc rostul firii; dar nu este nicidecum rînduială a firii 
acolo unde este superioritatea harului. în sfîrşit, nu totdeauna naşterea are loc 
după rînduiala firii; mărturisim că Hristos S-a născut din Fecioară şi tăgăduim 
rînduiala firii. Căci nu de la bărbat a zămislit Maria, ci de la Duhul Sfînt a luat 
în pîntece, după cum spune Sfîntul Evanghelist Matei: „Fiindcă s-a aflat avînd 
în pîntece de la Duhul Sfînt” 100 . Dacă, deci, Duhul Sfînt a săvîrşit zămislirea în 
Fecioară, venind asupra ei, şi a îndeplinit funcţiunea naşterii, întru nimic nu 
trebuie să ne îndoim că săvîrşeşte o adevărată naştere venind asupra apei sau 
peste cei ce primesc botezul. 

98. I Petru II, 21 

99. Ps. CUI (CIV), 15 (16-17) 

100. Matei I, 18 

SCRISOAREA LUI GRAŢIAN CĂTRE AMBROZIE. 
GRAŢLAN AUGUST CĂTRE CREDINCIOSUL AMBROZIE, 
PREOT AL ATOTPUTERNICULUI DUMNEZEU 


1. Doresc mult ca acela de care-mi amintesc cînd nu e de faţă şi pe care-1 
simt prezent în cuget, să fie prezent şi cu trupul. Vino în grabă, aşadar la mine, 
cuvioase preot al lui Dumnezeu, ca să-mi propovăduieşti adevărurile credin¬ 
ţei nu de dragul cuvintelor, nici pentru că aş vrea să-L cuprind pe Dumnezeu 
mai mult cu vorba decît cu gîndul, ci pentru ca descoperirea dumnezeirii să-şi 
aibe pe faţă sălaş în inima mea. 2. Căci mă va învăţa Acela, pe Care eu nu-L 
tăgăduiesc, pe Care-L mărturisesc ca Domnul şi Dumnezeul meu şi de Care 
nu mă îndoiesc că El mi-a dat fiinţa pe care o văd în mine. Mărturisesc că eu 
nu pot adăuga nimic dumnezeirii lui Hristos, dar vreau să mă dăruiesc şi Tată¬ 
lui, preamărindu-L pe Fiul. N-aş vrea să-L supăr pe Dumnezeu, dar nu mă 
cred un astfel de închinător, încît să pot înălţa dumnezeirea prin cuvintele 
mele. Slab şi plăpînd, eu îl preamăresc pe Dumnezeu atît cît pot şi nu cît s-ar 
potrivi dumnezeirii. 3 . Te rog să-mi mai dai cartea pe care mi ai mai dat-o, 
pentru că în ea se găseşte şi o dreaptă vorbire despre Sfîntul Duh; să-mi arăţi 
prin Sfînta Scriptură şi pe alte căi existenţa lui Du m nezeu. Dumnezeirea să te 
păzească întru mulţi ani, părinte şi slujitor al Du m nezeului Celui Veşnic, Iisus 
Hristos, Căruia I ne închinăm. 


Scrisoarea I 

EPISCOPUL AMBROZIE 

CĂTRE PREA FERICITUL ŞI PREA CREDINCIOSUL 
ÎMPĂRAT CREŞTIN GRATIAN AUGUST 


7. Nu mi-a lipsit dragostea, preabunule creştin şi împărat. De altfel n-am 
nici o pricină să nu mărturisesc aceasta cu mîndrie şi adevăr. îţi spun, nu mi-a 
lipsit îndemnul lăuntric, ci sfiala m-a întîrziat de n-am ieşit în calea Bunăvoin¬ 
ţei Tale. Dar dacă nu te-am întîmpinat cu prezenţa mea, te-am întîmpinat 
totuşi cu gîndul, te-am întîmpinat cu dragostea, care sînt cele mai mari îndato¬ 
riri ale unui preot. Te-am întîmpinat, îţi spun, de vreme ce niciodată n-am fost 
departe de Tine, pe care te-am urmat cu toată dragostea, aflîndu-mă alături de 
Tine în gîndurile şi simţămintele mele. Şi, fără îndoială, mai de preţ este pre¬ 
zenţa sufletească. Ţi-am urmărit, din ştirile primite, drumul făcut, zi şi noapte 
m-am simţit cu grija în tabăra Ta, străjuindu-te cu rugăciunile mele. Slab sînt 

în putere, dar fără preget în simţămintele pentru Tine. 2. Şi cînd mă rog 
pentru Tine, rugăciunea o socotesc şi pentru mine. Aceasta nu este o linguşire, 
pe care Tu nu o cauţi, iar eu o socotesc străină de îndatoririle mele, ci o recu¬ 
noaştere a binefacerilor Tale faţă de noi. însuşi Judecătorul faptelor noastre, 
pe Care Tu-L mărturiseşti şi în Care crezi cu evlavie, ştie că inima-mi bate 
pentru credinţa Ta, pentru sănătatea Ta, pentru slava Ta, şi că mă rog pentru 
Tine nu numai în slujbele publice, din datorie, ci şi cînd sînt singur, din dra¬ 
goste faţă de Tine. Căci mi-ai dat iarăşi liniştea bisericii, ai închis gura necre¬ 
dincioşilor - o, de le-ai fi putut îndupleca şi inimile - şi ai făcut aceasta prin 
autoritatea atît a puterii, cît şi a credinţei. 3. Ce să spun despre scrisoarea Ta 
din urmă? Ai scris-o în întregime cu mîna Ta, pentru ca înseşi literele să vor¬ 
bească despre credinţa şi evlavia Ta. La fel odinioară Avraam a tăiat cu mîna 
sa viţelul, ca să-l servească la masă Oaspeţilor (Fac. 18, 17). N-a căutat ajutorul 
altora în slujirea sa religioasă, ci el însuşi, ca persoană particulară, slujea fie 
Domnului şi îngerilor, fie Domnului prin îngeri. Tu, împărate, cinsteşti cu 
slava Ta pe un umil preot. Dar se dăruieşte Domnului cel ce cinsteşte pe un 
slujitor al Acestuia. Căci El însuşi a zis: „Ceea ce aţi făcut acestora mai mici 
Mie Mi-aţi făcut” (Matei 25, 40). 4. Eu preamăresc însă înalta Ta evlavie de 
împărat, credinţa Ta, pe care ai arătat-o cu adevărat pe măsura meritelor Tale, 
pe care ai învăţat-o de la Cel pe Care nu-L tăgăduieşti. Cine altcineva te-ar fi 
putut învăţa credinţa la fel cu cea pe care o vezi în Tine? Nimic nu s-ar fi putut 
spune mai limpede, nimic mai răspicat. Este o arătare a necinstirii, nu o măr¬ 
turisire a respectului, a-L socoti pe Hristos ca pe o fiinţă născută ca şi celelalte. 
Ce este mai necuviincios decît să-L crezi aşa cum sîntem noi? Aşadar, m-ai 
învăţat Tu pe mine, deşi spui că vrei să te învăţ eu pe Tine. Despre un fapt ca 
acesta n-am citit şi nici n-am auzit vreodată ceva pînă acum. 5. Ce mărturisire 
evlavioasă şi minunată este aceea pe care ai făcut-o, că nu te temi de vreo rău¬ 
tate de la Dumnezeu! Pentru dragostea faţă de Fiul te aştepţi la răsplata Tată¬ 
lui şi, lăudînd pe Fiul, mărturiseşti că nu-I poţi adăuga nimic măririi Sale, dar 
că vrei prin lauda Fiului să te încredinţezi şi Tatălui. De bună seamă că te-a 
învăţat aceasta numai Acela Care a zis: „Cel care Mă iubeşte pe Mine va fi 
iubit de Tatăl Meu” (Ioan 14, 21). 6. La acestea ai adăugat că Tu eşti slab şi 
neputincios, socotindu-te că nu eşti un astfel de cinstitor, încît să preamăreşti 
dumnezeirea prin cuvinte, că o lauzi aşa cum sînt puterile Tale, nu cît este 
dumnezeirea însăşi. Această slăbiciune în faţa lui Fîristos este putere, precum 
a spus şi Apostolul: „Cînd sînt slab, atunci sînt tare” (II Cor. 12, 10). Astfel de 
umilinţă nu înseamnă slăbiciune. 7. Voi veni cu siguranţă şi mă voi grăbi, pre¬ 
cum ceri, să aud acestea fiind însumi de faţă, şi să le prind aşa cum ies din gura 
ta. Ţi-am trimis şi două cărticele de a căror primejdie de acum nu mă mai tem, 
fiindcă bunăvoinţa Ta ai dovedit-o. Deocamdată, însă, în privinţa scrierii 
despre Duhul Sfînt îţi cer iertare, fiindcă am recunoscut că te voi avea judecă- 

tor al cuvintelor mele. 8. Gîndul şi credinţa ta despre Domnul şi Mîntuitorul 
nostru ca Fiu al lui Dumnezeu sînt arătate limpede, ele avînd din belşug idei 
prin care arăţi credinţa în veşnica dumnezeire a Sfîntului Duh şi nu-I atribui o 
fiinţă la fel cu aceea pe care o vezi în tine, nici nu socoteşti că Tatăl Domnului 
nostru Iisus Hristos are vreo răutate în Duhul Său. Căci simţămintele dumne¬ 
zeieşti nu sînt la fel cu ale celorlalte fiinţe. 9. Dacă mă va ajuta Dumnezeu, îţi 
voi îndeplini Bunăvoinţei Tale această dorinţă, pentru că socoteşti că trebuie 
cinstit după numele Lui şi înălţat în slava Lui Dumnezeu Cel Căruia Tai pri¬ 
mit harul. Dumnezeu Cel Atotputernic, Tatăl Domnului nostru Iisus Hristos 
să te ocrotească pe tine, cel preafericit şi preacinstit, să-ţi dea ani mulţi şi 
domnie plină de slavă, în veşnică pace, preamărite Doamne împărate, ales al 
judecăţii dumnezeieşti Ţie, cel mai slăvit dintre împăraţi. 


Scrisoarea a Il-a 

AMBROZIE CĂTRE CONSTANTIUS 

1. Ţi-ai luat pe umeri sarcina preoţiei şi, şezînd la pupa bisericii, înfrunţi 
cu corabia puterea valurilor. Mînuie cîrma credinţei, pentru ca furtunile grele 
ale acestor vremuri să n-o poată sfărîma. Marea este întinsă şi înfiorătoare, dar 
nu te teme, fiindcă El a durat pămîntul între mări şi l-a brăzdat cu rîuri (Ps. 23, 
2). Astfel,că pe bună dreptate Biserica Domnului rămîne pe mările lumii 
nemişcată, fiindcă este zidită pe piatră apostolică, cu temelia nezdruncinată 
de atacurile valurilor înspumate (Matei 16, 28). Este scăldată de apă, dar nu 
este urnită din loc. Chiar dacă stihiile acestei lumi se clatină şi se desfac cu 
vuiet straşnic, totuşi îşi are portul ei foarte sigur, în care adăposteşte pe cei 
năpăsu iţi. 2. Şi chiar dacă pluteşte pe mare, chiar dacă aleargă împreună cu 
rîurile, vezi bine că nu se mai găseşte în acele ape despre care s-a zis: „Ridi- 
cat-au rîurile glasurile lor” (Ps. 92, 3). Rîuri de apă vie vor curge din pîntecele 
celui ce va primi băutura lui Hristos şi o va lua de la Duhul Domnului (Ioan 2, 
38). Aşadar,aceste ape, cînd se revarsă de har duhovnicesc, îşi înalţă glasurile 
lor. Există şi un rîu, care pătrunde în sfinţii săi ca un şuvoi (Isaia 66, 12). Există 
şi o năvală de ape, care înviorează sufletul paşnic şi liniştit (Ps. 45, 5). Oricine 
a pescuit din plinătatea acestor ape îşi înalţă glasul său, precum Ioan evanghe¬ 
listul, precum Petru şi Pavel. Şi precum apostolii au răspîndit cu glas răsunător 
în toate părţile pămîntului cuvîntul evanghelic, la fel şi acest şuvoi începe să-L 
vestească pe Domnul Iisus. Primeşte aşadar, învăţătura lui Hristos şi du-o mai 
departe. 3. Marea este Dumnezeiasca Scriptură, care cuprinde în ea înţelesuri 
adînci şi tainice ale profeţilor; în această mare s-au vărsat toate rîurile. Dar sînt 
şi ape dulci şi limpezi, sînt şi izvoare albe ca zăpada, care ţîşnesc spre viaţa cea 
veşnică (Ioan 4, 14). Sînt şi cuvinte plăcute ca mierea (Pilde 16, 24) şi ziceri 
înţelepte, care adapă sufletele cu băutura lor duhovnicească şi le mîngîie cu 

căldura învăţăturilor morale. Aşadar, de multe feluri sînt şuvoaiele Scripturi¬ 
lor Sfinte. Ai o primă învăţătură, o ai şi pe a doua şi pe a treia. 4. Bea din apa 
lui Hristos, căci ea laudă pe Domnul (Ps. 148, 4-5). Bea din mai multe izvoare 
apa care cade din norii cei profetici. Oricine ia apă din munţi şi o duce la el, 
sau o bea din izvoare, el însuşi este plin de apă ca norii. Umple sinul minţii 
tale, pentru ca măruntaiele pâmîntului tău să fie umede şi străbătute de pîrîiaşe 
care i se potrivesc. Aşadar, cel ce citeşte şi înţelege de multe se umple. Iar cel 
ce s-a umplut alină şi seceta altora. De aceea zice Scriptura: „Cînd norii se 
umplu de ploaie, ei se deşartă pe pămînt” (Eccl. 11, 3). 5. Să fie aşadar, cuvin¬ 
tele tale bogate în conţinut, să fie fără tină, să fie limpezi, pentru ca printr-un 
cuprins ^ ^xal să pătrundă dulceaţa lor în urechile popoarelor. Să mingii mul¬ 
ţimile cu harul graiului, pentru ca ele să te urmeze de voie încotro le duci. Iar 
dacă în popor vreunii se găsesc în vrajbă sau vină, să fie cuvintele tale în aşa 
fel incit să-l mişte pe cel ce le aude, să-l înţepe pe cel ce se gîndeşte la rău. 
„Cuvintele celor înţelepţi sînt ca boldurile” (Eccl. 12, 11). L-a îmboldit şi Dom¬ 
nul lisus pe Saul, cînd acesta era prigonitor. Gîndeşte-te ce mîntuitoare a fost 
înţepătura care a făcut din prigonitor apostol, cînd a zis: „Greu îţi este să 
izbeşti cu piciorul în ţepuşă” (Fapte 9, 5). 6. Sînt şi cuvinte ca laptele, cum au 
fost cele pe care le-a adresat Pavel corintenilor (I Cor. 3, 2). Ele nu pot mul¬ 
ţumi pe cei puternici, dar hrănesc copilăria cu sucul lăptos al duhului lor. 7. 
Vorbele tale să fie pline de înţelepciune. Zice Solomon: „Buzele pe cei înţe¬ 
lepţi îi păzesc” (Pilde 14, 3). Şi în alt loc: „Buzele celor înţelepţi răspîndesc 
ştiinţa” (Pilde 15, 7), adică să strălucească exprimarea cuvintelor tale, înţelesul 
lor să scapere şi să n-aibă nevoie de lămuriri din afară, să se apere cu propriile 
lor arme, să n-aibă nimic gol în ele, să nu fie azvîrlite fără rost. Căci există o 
legătură (Isaia 1, 6) care strînge rănile sufletului şi, dacă este aruncată, se duce 
şi nădejdea vindecării. Pentru cei ce suferă de vreo meteahnă grea, foloseşte 
uleiul cuvîntului, cu care să înmoi înţepenirea minţii. Pune cataplasme, 
adaugă la ele bandajul învăţăturii mîntuitoare, pentru ca pe cei ce plutesc 
rătăciţi pe alăturea de credinţă şi de darurile învăţăturii să nu-i laşi să piară cu 
sufletul slăbit şi cu cugetul bolnav. 8. Păzeşte turma Domnului şi îndeamn-o să 
prisosească în bune lucrări, să se ferească de ticăloşie, să nu ardă în flăcările 
păcatelor - nu zic numai în zilele de sărbătoare, dar în nici o zi - să nu-şi mis¬ 
tuie trupul. Slujitorii Domnului să fie fără prihană şi stricăciune (Efes. 5, 3), 
fiindcă nepătat este Fiul lui Dumnezeu Căruia îi servim. Fiecare să se 
cunoască pe sine, să-şi stăpînească vasul trupului (I Tes. 4, 4) şi, lucrînd pămîn- 
tul acestuia, să aştepte roadele dorite, să nu răsară în ţarina sa spini şi pălă- 
midă (Fac. 3, 18), ci să zică el însuşi: „Pămîntul a dat roadele sale” (Ps. 85, 13), 
iar în acest ogor, pînă aci plin de mărăcinişul patimilor, să crească florile virtu¬ 
ţilor. 9. îndrumează-i şi învaţă-i să facă numai ceea ce este bine, pentru ca 
nimeni să nu înceteze a săvîrşi ceea ce este de cuviinţă, văzut fie de alţii, fie de 

propria-i conştiinţă, care este martorul cel mai de temei. 10. Să fugă de fapte 
urîte, chiar dacă este sigur că nu ştie nimeni de ele. Oricît ar fi cineva închis 
între pereţi şi acoperit de întuneric, fără martor, fără complice, are totuşi un 
Judecător al faptelor, pe Care nimic nu-L înşală, către Care strigă toate fap¬ 
tele. în cele din urmă glasul sîngelui strigă (Fac. 4, 10). Fiecare se are judecător 
pe sine însuşi şi sufletul său. Acesta răzbună crimele şi pedepseşte nelegiuirile. 
Cain rătăcea tremurînd de frică, ispăşindu-şi osînda primită pentru că şi-a ucis 
fratele (Fac. 44). Numai moartea i-a adus scăparea, pentru că numai prin 
moarte a încetat să pribegească, stăpînit în fiecare clipă de groaza morţii. 
Nimeni să nu săvîrşească aşadar, ceva rău şi urît, fie că e singur, sau cu altci¬ 
neva. Şi dacă este cineva singur, să roşească în faţa celor care-1 socotesc vred¬ 
nic de respect. 11. Să nu dorească lucruri prea multe, fiindcă şi cele puţine sînt 
destul de multe. Sărăcia şi bogăţia sînt nume ale lipsei şi ale îndestulării. Nu 
este bogat cel ce duce lipsă de ceva şi nici sărac cel ce nu se simte în lipsă. Să 
nu dispreţuiască cineva pe o văduvă, să nu amăgească pe un nevîrstnic, să nu 
înşele pe aproapele său. Vai de cel ce şi-a făcut avere adunată prin înşelăciune 
şi care-şi clădeşte prin sînge cetatea (Avac. 2, 12), care este sufletul; căci şi 
acesta se clădeşte ca o cetate (Ps. 121, 3). Pe o astfel de cetate lăcomia n-o întă¬ 
reşte, ci o dărîmă. Pofta nu clădeşte, ci arde şi mistuie. Vrei să clădeşti bine o 
cetate? „Mai bine puţin întru frica lui Dumnezeu, decît vistierie mare fără 
frică” (Pilde 15, 16). Bogăţia omului trebuie să ajute la mîntuirea sufletului, nu 
la distrugere. Chiar şi banii mulţi duc la mîntuire dacă ştie să-i folosească bine 
cel ce-i are. Dar sînt o capcană dacă el nu ştie să-i folosească (Pilde 13, 7). 
Spune, ce este avuţia pentru om, dacă nu merinde de drum? Multă, devine 
grea povară, fiindcă nu este potrivită cu trebuinţa. Sîntem nişte trecători prin 
această viaţă. Mulţi trec prin ea, dar este nevoie să nu rătăcească drumul. Iar 
cu cel ce merge pe drumul cel bun este Domnul Iisus. De aceea citim: „Dacă 
tu vei trece prin ape, Eu sînt cu tine şi în valuri tu nu vei fi înecat. Şi dacă vei 
trece prin foc, flăcările nu-ţi vor arde îmbrăcămintea” (Isaia 43, 2). Cel care 
întreţine în trupul său focul poftei (Pilde 6, 27), focul dorinţelor nemăsurate, 
nu trece mai departe, ci-şi arde însăşi această haină a sufletului. Este mai de 
preţ numele bun decît averea şi mai presus de toate grămezile de bani stă cin¬ 
stea (Pilde 22, 1). Credinţa îşi prisoseşte sieşi, este bogată chiar fără avere, 
înţeleptului toate îi sînt apropiate, în afară de cele potrivnice virtuţii. Oriunde 
se va duce, el îşi va găsi pe toate ale sale. Toată lumea este în stăpînirea lui, 
fiindcă ştie cum să se folosească de ea. 12. Aşadar, de ce este amăgit un frate? 
De ce este înşelat la plată un muncitor? Nu este mare cîştigul unei femei desfrî- 
nate (Pilde 6, 27), adică al acestei avuţii alunecoase şi trecătoare. Femeia des- 
frînată nu este ceva particular, ci public; ea nu este o femeie, ci o poftă care 
pribegeşte. Femeie desfrînată este orice viclenie, orice înşelăciune, şi nu 
numai aceea care-şi necinsteşte trupul, ci orice suflet care vinde nădejdi, care 

caută cîştiguri nemuncite şi bani luaţi pe nedrept. Şi noi sîntem argaţi cu ziua, 
care muncim pentru plată şi care nădăjduim de la Domnul şi Dumnezeul 
nostru răsplata muncii noastre. Dacă vrea cineva să ştie ce fel de argaţi sîntem, 
să asculte pe cel ce zice: „Cîţi argaţi ai tatălui meu sînt îndestulaţi cu pîine, iar 
eu mor de foame” (Luca 15, 17). Şi mai departe: „Fă-mă ca pe unul din argaţii 
tăi” (Luca 19). Toţi sîntem lucrători, toţi sîntem argaţi. Cel ce-şi aşteaptă roadă 
a muncii să aibă în vedere că acela care va înşela pe altul la plata datorată va fi 
şi el înşelat la a sa. Acest soi de camătă apasă şi se plăteşte cu preţ mare. Aşa¬ 
dar, cel ce nu voieşte să piardă ceea ce este veşnic să nu răpească altuia ceea ce 
este vremelnic. 13. Nimeni să nu vorbească cu vicleşug aproapelui său. Cuvîn- 
tul esA an laţ pe buzele noastre şi adesea, prin vorbele lui, oricine îşi ascunde 
gîndurile, nu şi le mărturiseşte (Pilde 6, 2). Capcană este gura răuvoitorului, 
mare prăpastie pentru nevinovăţie, dar mai mare pentru rea voinţă (Pilde 22, 
14). Cel nevinovat crede uşor şi cade repede (Pilde 14, 15), dar totuşi se ridică 
din această cădere, pe cînd grăitorul de vorbe rele prin meşteşugul său se pră¬ 
buşeşte în prăpastia din care niciodată nu iese şi nu scapă. Să-şi cîntărească 
aşadar, fiecare cuvintele, să nu aibă în ele înşelăciune şi vicleşug. „Cîntarul 
strîmb este urgisit de Domnul” (Pilde 11, 1), cu toate că eu nu vorbesc de acel 
cîntar de mărfuri (căci în lucruri ieftine înşelăciunea vinde scump), ci de însuşi 
cîntarul cuvintelor, care în faţa lui Dumnezeu este osîndit îndată, fiindcă arată 
greutăţi drepte, dar pe ascuns strecoară în locul lor pe cele false. îl osîndeşte 
Dumnezeu mai ales pe acela care îşi înşală aproapele prin făgăduieli binevoi¬ 
toare, împilîndu-1 în schimb prin vicleşugul cametei mari. Dar sînt spre 
pagubă şiretlicurile. „Pentru că ce-i va folosi omului dacă va cîştiga lumea 
întreagă, iar sufletul său îl va pierde şi viaţa veşnică n-o va avea?” (Matei 16, 
26). 14. Altfel trebuie socotit cîntarul minţilor evlavioase prin care sînt măsu¬ 
rate faptele tuturora, atît cele bune, cît şi cele rele. Va fi vai şi amar dacă ticălo¬ 
şiile vor atîrna mai greu şi dacă judecata acestora va aduce pedeapsa cu moar¬ 
tea. Chiar cîntărite cu bunăcuviinţă, ele sînt totuşi văzute de Dumnezeu şi în 
faţa judecăţii nici cele bune nu pot fi tăinuite, nici cele rele nu se pot ascunde (I 
Tim. 5, 25). 15. Fericit este acela care a putut să stîrpească lăcomia, rădăcina 
viciilor! Acesta în chip sigur nu se va teme de cîntarul judecăţii de apoi. Lăco¬ 
mia adesea slăbeşte simţămîntul omeniei şi strică dreapta judecată (I Tim. 6, 
10), făcîndu-1 pe om să cugete că şi din evlavie trebuie să aibă un cîştig, că înţe¬ 
lepciunea trebuie să-i fie plătită. Dar marea plată a evlaviei şi cîştigul cumpă¬ 
tării constă în a avea ce este de trebuinţă. Ce folos aduce în această lume priso¬ 
sul de bogăţii de vreme ce ele nu sînt nici ajutoare la naştere, nici piedici în 
faţa morţii? Ne naştem în această lume fără îmbrăcăminte şi plecăm cum am 
venit, ne îngropăm fără vreo moştenire. 16. Singurul cîntar pentru noi este 
acela al meritelor şi în cîntărirea faptelor, bune sau rele, greutatea se lasă 
într-o parte sau alta. Dacă se înclină către cele rele, este vai de făptaş, iar dacă, 

dimpotrivă, către cele bune, iertarea este aproape. Nimeni nu este fără de 
păcat, dar cînd precumpăneşte binele, păcatele se uşurează, se umbresc, se 
spulberă. Aşadar, în ziua judecăţii faptele noastre ori ne ajută, ori ne aruncă în 
prăpastie, ca şi cum ne-ar fi piatră legată de gît. Grea este nedreptăţirea, ca un 
disc de plumb (Zah. 5, 7). De nerăbdat este lăcomia, ca şi toată trufia, nesufe¬ 
rită înşelăciunea. De aceea tu îndeamnă poporul Domnului să nădăjduiască 
mai mult în Domnul, să aibă din belşug bogăţia simplităţii, care nu cuprinde 
în ea nici piedici, nici capcane (II Cor. 8, 2). 1 7. Bune şi rodnice sînt în faţa lui 
Dumnezeu cuvintele sincere, pornite din inimă curată. Cu acestea chiar dacă 
trece cineva printr-un ţinut de capcane nu cade în ele, fiindcă nu ştie să 
întindă curse şi laţuri altora. 18. Este însemnat lucru să-i înveţi pe oameni să 
fie umili, să ştie adevărata faţă a umilinţei, să-i cunoască însuşirile adevărate. 
Mulţi au chipul, dar nu adevărul umilinţei. Mulţi o arată pe dinafară, dar pe 
dinăuntru sînt răi. Se prefac, dar în realitate fug de ea, o dispreţuiesc. „Sînt 
unii care se prefac umili, dar înăuntrul lor sînt plini de înşelăciune” (Eccl. 19, 
23). Sînt şi unii care se umilesc prea mult. Dar umilinţa adevărată este fără 
sulemeneală, fără făţărnicie. Ea porneşte din cuget fără prihană şi mare este 
puterea ei. Prin neascultarea unui singur om a pătruns moartea şi prin asculta¬ 
rea singurului Domn Iisus Hristos a venit mîntuirea tuturor (Rom. 5, 10). 19. A 
ştiut să se umilească dreptul Iosif care, cînd a fost vîndut ca rob de fraţii săi, 
cumpărat de negustori (Fac. 37, 28), umilit în cătuşe, cum spune Scriptura 
(Ps. 104, 18), a învăţat virtutea umilinţei, i-a îndepărtat partea slabă. Astfel, 
dus în părţile Egiptului (Fac. 39) de către un slujitor regal, pus mai mare peste 
bucătari, cu toată conştiinţa viţei sale nobile, pentru că era din neamul lui 
Avraam, nu s-a simţit înjosit să îndeplinească slujbe în casă; nu i-a fost silă de 
condiţia ruşinoasă în care a ajuns, ci s-a arătat şi mai credincios, şi mai supus 
poruncilor stăpînului, dovedind printr-o înţeleaptă judecată că nu interesează 
în ce stare socială se poate cineva face vrednic de cinste, că acela este scopul 
binelui, că în orice stare să fii demn, că lucrul cel mai de seamă este ca mai 
degrabă prin purtare să-ţi arăţi starea, decît prin stare purtarea. Căci cu cît sta¬ 
rea îţi este mai de jos, cu atît mai mult te înalţă virtutea. Iosif era atît de harnic 
şi de cinstit încît stăpînul său i-a încredinţat casa şi toate le făcea împreună cu 
sluga sa. 20. De aceea şi soţia stăpînului a pus ochii pe el, cucerită de chipul 
lui. Pentru noi nu este nici o deosebire dacă vîrsta sau frumuseţea atrag ochii. 
Dacă nu este meşteşugită, frumuseţea n-are în ea nimic rău. înfăţişarea şi far¬ 
mecul chipului sînt nevătămătoare dacă nu li se adaugă încercarea de a ade¬ 
meni prin ele. Străpunsă în suflet şi pătimaşă îl ispiteşte pe tînăr şi, împinsă de 
dorinţă, învinsă de îndemnul pasiunii, îi mărturiseşte simţămintele nelegiuite. 
Dar el îi răspunde că dragostea ei este vinovată, că nu se cuvine nici după legi, 
nici după datinele ebraice să pîngărească patul conjugal cei ce au datoria să 
vegheze la cinstea lui, că tinerilor necăsătoriţi li se cere să se însoare cu 

fecioare neprihănite, că nu se cade nici unei femei să nu-şi respecte căsnicia, 
că, în sfîrşit, el are o credinţă care-i spune să nu se lase în voia nestăpînirii ruşi¬ 
noase, să nu fie nerecunoscător faţă de bunătatea stăpînului său, să nu-1 înşele 
cu astfel de necinste pe cel căruia îi datorează supunere. 27. îi era oare ruşine 
să spună că acela este un stăpîn de nimic, iar el este slugă? Dimpotrivă, chiar 
cînd femeia îl înconjura mai mult şi-l ruga, ameninţîndu-1 că-1 pîrăşte de 
necinste dacă o refuză, şi vărsînd lacrimi din pricina dragostei, la toate încer¬ 
cările de a-1 îndupleca, el nici de milă n-a consimţit să fie părtaş la o faptă înjo¬ 
sitoare. Fără să-l sperie ameninţările, a rămas neclintit în faţa rugăminţilor, 
punînd cinstea înaintea oricărei plăceri şi neprihana mai presus de orice răs¬ 
plată ruşinoasă. Femeia a căutat din nou să-l ademenească pe tînăr, dar acesta 
a rămas tot neînduplecat. Atunci ea, înnebunită de patimă şi neruşinare, a 
recurs la forţă: s-a repezit la tînăr şi l-a apucat de haină, trăgîndu-1 spre pat şi 
îmbrăţişîndu-1. Şi poate Iosif ar fi fost biruit, dacă nu se lipsea de haina de 
care-1 ţinea femeia, ca să-şi apere îmbrăcămintea umilinţei şi a ruşinii. 22. Aşa¬ 
dar, a ştiut să se umilească şi umilit a fost pînă la închisoare. Suferea o defăi¬ 
mare, dar a socotit că e mai bine să ispăşească o nelegiuire mincinoasă decît să 
spună adevărul. A ştiut, spun, să se umilească, fiindcă se umilea pentru virtute. 
Se umilea în chipul Celui Care avea să se umilească pînă la moarte, pînă la 
răstignirea pe cruce, în felul Celui Care avea să vină să trezească din somn 
această viaţă şi să ne înveţe că visul este acest fel de trăire a vieţii, în care felu¬ 
ritele schimbări sînt ca o stare de beţie. Cînd visăm nimic nu este sigur, nimic 
statornic: văzînd nu vedem şi auzind nu auzim, mîncînd nu ne săturăm, pri¬ 
mind mulţumiri nu sîntem mulţumiţi şi alergînd nu ajungem nicăieri. Tot aşa 
de deşarte sînt şi nădejdile oamenilor în acest veac! Ei gîndesc că trebuie să 
urmărească lucruri care nu există ca şi cum ele ar exista. Amăgirile se duc aşa 
cum au venit, ca în somn, forme goale şi deşarte se opresc o clipă lîngă noi şi se 
şterg în văzduh. Ne înconjoară şi nu mai sînt, ni se pare că le prindem, dar ne 
scapă. Dar cine a auzit pe Cel Care spune: „Scoală, de ce dormi?” (Efes. 5, 14) 
şi s-a trezit din somnul acestui veac, acela a înţeles că toate ale veacului sînt 
mincinoase. S-a trezit şi a fugit visul. A fugit puterea şi mărirea, s-a dus grija 
averii, frumuseţea chipului, dorinţa onorurilor. Căci acestea sînt vise care nu-i 
mişcă pe cei ce veghează cu inima, ci-i frămîntă numai cînd dorm. 23. Chezaş 
al acestor cuvinte ale mele este dreptul Iosif, mărturie că nu sînt nici veşnice, 
nici îndelungate cele ale veacului acestuia. Cine este de la început nobil de 
neam, bogat în avuţie, deodată devine un slujitor de rînd, şi (ceea ce ascute şi 
mai mult josnicia robiei) este cumpărat cu bani de către un stăpîn de neam de 
jos. Se socoteşte mai puţin umilitor să robeşti unui om liber. Dar robia se 
dublează unde se robeşte celor ce au fost robi. Aşadar, slugă, Iosif din neam 
strălucit şi din tată bogat a ajuns sărac. De la dragoste a ajuns la ură şi de la 
mărire la osîndă. Apoi iarăşi, din închisoare a fost dus la palat (Fac. 41, 39 §. u.), 

din judecat a fost făcut judecător. Nu s-a simţit coborît în înfrîngeri şi nici înăl¬ 
ţat în biruinţe. 24. Dovedeşte că sînt trecătoare şi de o clipă cele ale lumii aces¬ 
teia mereu schimbata stare a împăratului David, (IRegi 7 6-78;I113) care, dis¬ 
preţuit de tatăl său, a fost de preţ lui Dumnezeu. Mare în triumfuri, mic în sim¬ 
ţăminte urîte, a fost chemat în slujbă regească şi ales la tron, dar în cele din 
urmă i s-a schimbat chipul şi faţa. A fost alungat din domnie şi, acuzat de pari¬ 
cid, îşi deplîngea soarta şi fugea la străini, mai cunoscut prin tovărăşia moşte¬ 
nirii decît prin pierderea rangului. Lipsit de toate, frumoase sînt aceste cuvinte 
pe care le-a spus: „Bine este mie că m-ai smerit”. 25. Dar aceste cuvinte pe 
care le-a spus: „Bine este mie că m-ai smerit” se pot potrivi mai întîi Aceluia 
Care, avînd chipul lui Dumnezeu, putea uşor să Se înalţe pînă la cer, S-a cobo¬ 
rît totuşi şi, primind chip de slugă, a luat asupra-Şi păcatele noastre (Filip. 2, 
6), Cel care, îngrijindu-Se de sfinţii Săi, nu Şi-a luat cinstirea ca pe un jaf, ci S-a 
supus celor deopotrivă cu El. Punînd pe altul mai presus de El, a zis: „Bine 
este Mie că M-am smerit. Bine este Mie că M-am supus, pentru ca toate să-Mi 
fie supuse şi pentru ca Dumnezeu să fie toate în toţi” (I Cor. 15, 27-28). 
Revarsă această smerenie în sufletele tuturor şi rînduieşte-te pe Tine însuţi ca 
pildă pentru toţi, zicînd: „Fiţi următorii mei, precum şi eu sînt lui Hristos” (I 
Cor. 11, 1). 26. învaţă-i să caute bogăţia în fapte bune şi să fie avuţi în virtuţi. 
Frumuseţea bogăţiei nu este în punga celor bogaţi, ci în ajutorul dat celor 
săraci. Avuţiile strălucesc mai bine dacă sînt date celor săraci şi neputincioşi. 
Invaţâ-i pe cei cu bani să caute nu spre ale lor, ci spre cele ce sînt ale lui Hris¬ 
tos, pentru ca şi Hristos să-i caute pe ei, pentru ca să le sporească pe ale lor. 
Pentru ei jertfeşte sîngele Său, lor le insuflă Duhul Său, lor le dăruieşte împără¬ 
ţia Sa. Ce mai poate da Cel ce S-a dat pe Sine însuşi? Sau ce a rămas nedat de 
către Tatăl, Care pe singurul Său Fiu L-a dat morţii pentru noi (Rom. 8, 32)? 
Sfătuieşte-i aşadar pe oameni să slujească Domnului în simplitate şi har, să 
înalţe cu pîrghiile minţii ochii la cele cereşti, să nu socotească drept cîştig 
(Filip. 3, 8) decît ceea ce aparţine vieţii veşnice. Căci tot cîştigul acestui veac 
este pagubă pentru suflete. Pînă la urmă a avut toate pierderile cel ce a vrut 
să-L negustorească pe Hristos, fiindcă, oricît de minunat a vorbit a spus totuşi 
mai puţin decît învăţase. Acesta a vorbit despre alţi străini, dar Hristos a zis: 
„Dacă voieşte cineva să vină după Mine, să se lepede de sine” (Luca 9, 23), 
pentru ca să fie pagubă pentru sine ceea ce devine cîştig pentru Hristos. Toate 
acestea sînt trecătoare, cu pagubă, fără cîştig. Este cîştig doar acela în care 
roada este veşnică, unde este plata liniştii eterne. 27. îţi încredinţez, fiule, 
biserica din Forul lui Corneliu, ca s-o vezi mereu de aproape, pînă ce i se va da 
un episcop. Ocupat cu zilele apropiate ale păresimilor nu pot să plec prea 
departe. 28. Ai acolo pe illyrieni, din secta arienilor, fereşte-te de învăţătura 
lor rea. Să nu se apropie de credincioşi, să nu semene seminţele rătăcirilor, să 
bage de seamă ce li s-a întîmplat din pricina credinţei lor greşite, să stea finiş- 

tiţi, să urmeze credinţa cea adevărată. Sufletele otrăvite de veninul necredin¬ 
ţei greu pot să scape de urmele neevlaviei lor. Dacă totuşi a pătruns în ele 
otrava nenorocită, să nu socoti că te poţi încrede uşor în ei. Căci sînt puteri ale 
înţelepciunii pe care nu trebuie să le primeşti uşor, mai ales pe tărîmul credin¬ 
ţei, care rareori este desăvîrşită în oameni. 29. Totuşi, dacă se găseşte cîte unul 
care dă de bănuială prin slăbiciunea şi şovăiala simţămintelor sale în cazul că 
el vrea să-şi motiveze părerile, lasă-1 să creadă că i-ai dat dreptate, fii oarecum 
îngăduitor; căci dacă nu-i arăţi bunăvoinţă îl îndepărtezi sufleteşte. Ştii doar 
că şi medicii pricepuţi, cînd văd manifestările bolii, cum le numesc ei, unii nu 
recomandă leacuri, ci aşteaptă timpul de lecuire, şi fără să-l părăsească pe bol¬ 
nav, îl mîngîie cu cuvinte blînde, sau cu ce pot, pentru ca boala, dată spre 
bine, să nu se înrăutăţească iarăşi din pricina deznădejdii sufleteşti, iar dacă e 
în toiul ei să nu respingă leacul, pentru că nu-şi poate face timpul ei de dezvol¬ 
tare dacă medicul, neobişnuit cu lucruri de acest fel, foloseşte mîinile în mod 
nepriceput. 30. Şi ca să iau un exemplu de pe ogoare, învaţă-i să respecte 
drepturile de proprietate, să nu spargă ţarinile, să păzească hotarele strămo¬ 
şeşti, ocrotite şi de lege (Deut. 19, 14). De obicei bunele legături cu vecinii sînt 
mai de preţ chiar decît dragostea dintre fraţi. Căci adesea fraţii sînt departe, 
iar vecinii sînt întotdeauna aproape. Viaţa este mărturie şi ea ne hotărăşte 
existenţa. Să-i facă plăcere că turma se odihneşte pe cîmpul din apropiere, că 
e lăsată fără grijă să pască acolo iarbă verde. 31. Stăpînul să le respecte slugilor 
dreptul după lege, să nu le ţină sub apăsare, să ţină seama că şi ele au suflet. El 
se numeşte tatăl familiei, iar slugile, făcînd parte din familie, sînt ca şi fiii lui. Şi 
el este slugă lui Dumnezeu şi-L numeşte Tată pe Stăpînul cerurilor, Rînduito- 
rul tuturor puterilor. Sănătate şi nu ne uita, căci nici noi nu te uităm. 


Scrisoarea a IlI-a 

AMBROZIE CĂTRE FELIX 

1. Mi-ai trimis nişte trufe grozave, e de mirare cum au crescut aşa de mari. 
N-am vrut să le ascund în sin, cum se spune, ci le-am arătat şi altora. Ba, o 
parte le-am dat prietenilor, iar o parte le-am oprit pentru mine. 2. Este un dar 
plăcut, însă nu în stare să-mi potolească supărarea îndreptăţită că, deşi sîntem 
prietenii tăi de atîta vreme, nu vii deloc să ne vezi. Ai grijă să nu găseşti trufe 
care sînt mai mari, dar care pricinuiesc umflături dureroase. Căci însuşirile lor 
sînt deosebite: pe cit sînt de plăcute ca dar, pe atîta sînt de rele în trup şi suflet. 
Te rog să faci în aşa fel ca să nu mai sufăr că eşti departe; fiindcă lipsa ta mă 
doare. Caută să fii, dacă poţi, mai puţin iubit. 3. Am spus pentru ce, şi am adus 
şi motive. Părerea ta trebuie să ţi-o întorc ca pe o suliţă, care nu e de soldat 
prost. Te-ai temut, de bună seamă. Dar vezi cit sînt de mişcat, de-mi place să 
glumesc. Totuşi, după aceea să nu te scuzi; căci chiar dacă scuza ta este pentru 

mine un cîştig, acesta te judecă prost totuşi, ca şi pe mine de altfel, dacă socoti 
fie că lipsa ta trebuie compensată prin daruri, fie că eu trebuie să fiu răscumpă- 
, rat prin daruri. Sănătate şi iubeşte pe cei ce te iubesc. 


Scrisoarea a IV-a 

AMBROZIE CĂTRE FELIX, SĂNĂTATE! 

7. Deşi trupeşte nu mă simt chiar aşa de bine, totuşi, cînd am citit scrisoa¬ 
rea ta, pornită din inimă şi plină de simţăminte care sînt şi ale mele, am căpă¬ 
tat din ea un adevărat balsam întăritor, cuvintele tale fiind pentru mine ca o 
buruiană de leac; mai ales fiindcă m-ai vestit că vei veni de ziua însemnată 
pentru noi doi, în care ai primit cîrma celei mai înalte preoţii şi despre care cu 
o clipă înainte am vorbit cu fratele nostru Bassianus. Scrisoarea ta, pornind de 
la sfinţirea bisericii zidite şi botezate cu numele apostolilor, a deschis drum 
acestei scrisori, care ţine să arate că prezenţa Sfinţiei tale este cerută. 2. Dar eu 
fac aici amintire şi despre ziua sfinţirii tale ca episcop, care a fost chiar la înce¬ 
putul lui noiembrie şi care, dacă nu mă înşel, a doua zi trebuia sărbătorită; ast¬ 
fel că nu vei avea nici o scuză dacă vei lipsi. Am făcut făgăduieli despre tine, 
cum şi tu poţi face despre mine, şi făgăduiala dată este datorie curată. Presu¬ 
pun că vei veni, fiindcă eşti dator să fii prezent. De aceea nu te vor obliga făgă¬ 
duinţele mele mai mult decît datoria ta, de vreme ce tu însuti te-ai hotărît să 
faci ce trebuie. Bagi de seamă că eu n-am făgăduit ca pe ceva absolut sigur, dar 
m-am angajat în deplină cunoştinţă de cauză pentru un frate ca tine. Vino, 
aşadar, ca să nu pui în situaţie neplăcută doi preoţi: pe tine, care n-ai venit, şi 
pe mine, care am făcut promisiuni cu atîta uşurinţă. 3. Noi vom urmări în 
rugăciunile noastre ziua sfinţirii tale, iar tu n-o să uiţi de noi în rugăciunile tale. 
Duhul nostru te va însoţi. Cînd vei intra în al doilea cort, care se numeşte 
Sfînta Sfintelor (leş. 26, 34), să ne duci cu tine, după datina noastră. Cînd arzi 
acea tămîie de culoarea aurului să nu ne laşi, căci ea este aceea care, aprinsă în 
al doilea cort, conduce spre cer rugăciunea ta plină de înţelepciune. 4. Acolo 
este chivotul Testamentului îmbrăcat cu totul în aur, acolo este adică învăţă¬ 
tura lui Hristos, învăţătura înţelepciunii lui Dumnezeu. Acolo este vasul de 
aur cu mană, adică potirul cu hrană duhovnicească şi locul de păstrare a 
cunoaşterii sfinte. Acolo este toiagul lui Aaron ca semn al harului preoţesc, 
înainte se uscase, dar prin Hristos a înflorit. Acolo este heruvimul, deasupra 
tablelor Testamentului, pentru cunoaşterea citirii sfinte. Acolo este jertfelni¬ 
cul, deasupra căruia domneşte în înalt Dumnezeu Cuvîntul, chipul lui Dum¬ 
nezeu cel nevăzut (Col 1, 15), precum ţi se spune: „Voi coborî cu tine deasupra 
jertfelnicului, între cei doi heruvimi” (leş. 25, 22). Căci astfel vorbeşte cu noi, 
pentru ca noi să-i înţelegem graiul. Fiindcă grăieşte nu lucruri lumeşti, ci cu 
înţeles adînc, precum spune: „Deschide-voi în pilde gura mea” (Ps. 77, 2). 

Unde este Hristos, acolo sînt toate: acolo este învăţătura Lui, acolo este ierta¬ 
rea păcatelor, acolo harul, acolo hotarul dintre morţi şi vii. 5. Şi Aaron a stat o 
dată în mijlocul lor, împotrivindu-se morţii, ca ea să nu treacă de la jalea mor¬ 
ţilor la ceata celor vii (Num. 16, 47-48). Aci însă stă Cuvîntul, întotdeauna în 
fiecare dintre noi, pe Care noi nu-L vedem, despărţind în noi virtuţile mîntui- 
toare de leşurile patimilor nimicitoare şi ale gîndurilor necurate. Aci stă Cel 
Ce a venit în această lume ca să tocească spinul morţii (Evr. 2, 14-15), să-i 
nimicească puterea, să dea celor vii veşnicia harului, să aducă morţilor învie¬ 
rea. 6. Pentru Acesta tu lupţi în oastea cea bună (I Tim. 1, 18), averea Acestuia 
o păzeşti, din banii Lui dai cu împrumut, precum este scris: „Vei da împrumut 
altor popoare” (Deut. 15, 6), împrumutul cel bun al harului dumnezeiesc pe 
care, cînd va veni Domnul, ţi-1 va cere cu dobîndă. Cînd va afla că ai cheltuit 
cum este bine, îţi va da multe în schimbul celor puţine. Şi va fi pentru mine o 
roadă foarte bună şi dulce că faţă cu judecata mea despre tine ai fost la înălţi¬ 
mea aşteptărilor. Nu va fi socotită rea rînduiala pe care ai primit-o prin pune¬ 
rea mîinilor mele şi prin binecuvîntarea în numele Domnului Iisus (II Tim. 6). 
Să faci aşadar lucrarea cea bună, pentru ca să ai în ziua de apoi răsplată şi să 
ne găsim pacea sufletului eu în tine şi tu în mine. 7. Este mult secerişul lui Hris¬ 
tos, dar muncitori sînt puţini şi greu se vor găsi cei care să dea ajutor. Adevărul 
acesta este vechi; dar puternic este Dumnezeu şi El trimite lucrători la seceri¬ 
şul Său (Matei 9, 38). Fără îndoială că, în rîndul celor din Como, mulţi au şi 
început să se încreadă în slujba ta şi au primit cuvîntul lui Dumnezeu prin 
învăţătura ta. Dar cel ce a dat credincioşi va da şi ajutători, ca tu să scapi de 
trebuinţa de a te' acuza că ne-ai văzut prea tîrziu şi ca eu să am mai adeseori 
plăcerea de a te vedea. Cu sănătate şi dragoste. 


Scrisoarea a V-a 

AMBROZIE CĂTRE SYAGRIUS 

1. îmi scrii negru pe alb că trebuiesc luate măsuri ca preaiubiţii noştri 
veronesieni să n-aibă cuvinte rele despre judecata noastră. Nu cred că va fi 
cazul, fiindcă n-au acest obicei. Iar dacă vor vorbi ceva, este limpede că au ce 
să vorbească. Chiar dacă vor veni aici supăraţi, au să se întoarcă la tine împă¬ 
caţi. Mai ales fiindcă la această judecată a noastră vor lua parte şi fraţii şi tova¬ 
răşii noştri de preoţie. Tu însă socoti că trebuie să judeci singur, fără sfatul 
vreunui frate acest proces, în care totuşi înainte de judecată ai săvîrşit o gre¬ 
şeală, de vreme ce eşti de părere că o fecioară socotită vrednică de cinste după 
judecata lui Zenon, sfîntă să-i fie amintirea, şi călugăriţă prin binecuvîntarea 
lui, după atîţia ani, fără vreo pîră a vreunei greşeli, fără vreun reclamant sau 
denunţător, să-i fie primejduit numele socotind-o vinovată, şi aceasta numai 
pentru că este urîtă de oameni de nimic, de eretici şi de persoane josnice. Este 

învinuită de nelegiuire, de lăcomie, de desfrînare de către cei ce-şi îngăduie ei 
înşişi ticăloşiile, de către cei care în cele din urmă au fost scoşi şi alungaţi din 
casa ei, care ticluiesc împotrivă-i fapte urîte, din cele ce ar trebui puse în pri¬ 
mul rînd pe seama lor. 2. La judecata ta aduci astfel de acuzatori, asfel de mar¬ 
tori, care nu îndrăznesc nici să acuze, nici să se angajeze în pîri defăimătoare. 
Şi totuşi hotărăşti să dai în judecată pe o fecioară pe care nimeni n-o învi¬ 
nuieşte, nimeni n-o denunţă. Unde este respectul cercetării? Unde este proce¬ 
dura trebuincioasă judecăţii? Dacă întrebăm legile publice, ele cer un acuza¬ 
tor; dacă le consultăm pe cele ale Bisericii, ele răspund: „Din gura a doi sau 
trei martori să se statornicească orice cuvînt” (Matei 18, 16). Dar martori care 
ieri sau alaltăieri nu i-au fost duşmani, care să nu facă rău din ură, să nu se răz¬ 
bune din vreo nemulţumire. 3. Se cere aşadar ca martorii să nu fie porniţi în 
simţămintele lor şi mai întîi să fie adus la înfăţişare acuzatorul. Acei bărbaţi ai 
iudeilor şi-au pus ei înşişi mai întîi mîinile pe capul Susanei {Dan. 13, 34 ş.u.) şi 
au rostit acuzarea dînd totodată mărturiei lor autoritatea pe care poporul, 
indus în eroare, o primise fără cercetare temeinică. Dar Dumnezeu Cel Atot¬ 
puternic, prin judecata Sa dumnezeiască, a trimis pe profet, care a restabilit 
dreptatea. A devenit astfel limpede pentru toţi că voiau să semene ură împo¬ 
triva celei nevinovate, s-o pună în primejdie, deşi le lipsea temeiul acuzării şi 
tăria probei, presupunînd ei, fără îndoială, că, dacă ura pătrunde în mintea 
poporului, urechile se înfundă oarecum şi în cercetarea adevărului se vor 
putea pune piedici. De obicei, dacă se aud alte lucruri mai dinainte, acestea 
astupă urechile şi pun stăpînire pe suflet, astfel că zvonul are cuvînt greu şi cer¬ 
cetarea nu ajunge la o judecată dreaptă. 4. Aşadar, noi cerem acuzator şi soco¬ 
tim că Maximus, autorul întregii înscenări, trebuie să răspundă de aceasta. Cu 
toate că în declaraţie a renunţat la acuzaţia pe care o ticluise cu premeditare şi 
o înaintase, totuşi el era pornit şi lucra cu iscusinţă. Nu folosea nume, ca să nu-i 
fie cerute dovezi. Prin zvonuri răspîndite şi prin scrisori mincinoase şi trimise 
a căutat să aţîţe ură şi să întărească înrîurirea denunţului. Dar n-a putut să 
învăluie şi să înnăbuşe cinstea. Căci dacă ar fi avut dovezi, niciodată hotărîrea 
ta n-ar fi cerut examinarea medicală. 5. Nu pot înţelege ce rost are acest exa¬ 
men, de ce crezi că atîrnă de o moaşă rezultatul cercetării. Oare este slobod 
pentru toţi să învinuiască, şi cînd nu pot aduce dovezi, să aibă dreptul de a cere exa¬ 
minarea părţilor ascunse ale trupului, să fie aduse fecioare neprihănite la o ast¬ 
fel de batjocură, să se spună despre ele lucruri ruşinoase şi îngrozitoare de 
văzut şi auzit? N-ai păstrat în scrisul tău nici cel mai mic respect pentru forma 
de exprimare. Oare cuvinte care n-ar suna în urechile altora fără să aducă 
daune simţămîntului pudoarei, oare astfel de cuvinte se pot spune fără pic de 
ruşine pe seama unei fecioare pentru ca să-i întineze cinstea? 6. Ai socotit-o ca 
pe o slujnică de rînd, ca pe o sclavă neruşinată; de ce nu ţi-ai folosit datoria să-i 
arăţi şi cinstea, mai ales că nimic nu e mai sfînt la o fecioară decît neprihana? 

Căci dacă se ajunge să i se pună la îndoială unei fecioare sfinţite curăţia tru¬ 
pească, nu-i mai rămîne nimic neatins din ceea ce ea are mai scump. Fecioara 
Domnului are ca sprijin patul ei şi nu e nevoie de alte însuşiri pentru a-şi 
dovedi fecioria. Nu cercetarea celor ascunse, ci purtarea văzută de toţi este 
temei al cuminţeniei. Nu place lui Dumnezeu cea care nu vădeşte seriozitate, 
nu este încuviinţată de Domnul cea care are nevoie de mărturia unei moaşe, 
care adesea se obţine cu bani. Ţi se pare cumva vrednică de încredere cea 
care poate fi cumpărată, sau care poate să înşele, să scoată basma curată pe o 
vinovată, să-i ascundă păcatul fie din neştiinţă, fie că nu i-1 poate descoperi? 7. 
Nu este drept ceea ce am găsit în scrisoarea ta că, dacă nu va fi examinată, cin¬ 
stea îi va fi primejduită, rămînînd sub bănuială. Oare toate care nu sînt exami¬ 
nate au cinstea pusă la îndoială? Şi cele care urmează să se căsătorească tre¬ 
buie mai întîi examinate, ca numai după aceea să se mărite? Oare chiar mire- 
sele să fie supuse unui astfel de examen? Căci aceasta nu se face cu ochii ci 
prin pipăit. Şi, după părerea ta, este drept să se cerceteze prin control medical, 
chiar dacă este sfinţită? 8. Ce să mai spun despre faptul că şi medicii afirmă că 
nu se poate acorda destulă încredere examinării şi că înşişi doctorii din 
vechime erau de aceeaşi părere? Şi noi ştim, din acest punct de vedere, că 
adesea între moaşe s-au ivit nepotriviri de păreri şi discuţii, încît a pricinuit 
mai multe nedumeriri cea supusă examinării decît cea neexaminată. Am înţe¬ 
les aceasta şi dintr-un caz petrecut de curînd. O servitoare din Altinum a fost 
examinată şi găsită vinovată. Dar după aceea la Mediolanum, nu din porunca 
mea, ci din aceea a tribunului şi notarului, la cererea lui Nicentius, stăpînul ei, 
a fost cercetată şi găsită nevinovată de către o femeie bogată şi foarte pricepută 
în această meserie. Şi deşi acestea erau de ajuns, fiindcă moaşa nu era nici 
săracă, nici neînvăţată, ca să i se pună la îndoială credinţa, problema nu este 
încă rezolvată. 9. Aşadar, la ce a folosit examinarea medicală dacă osînda 
rămîne? Cum va voi fiecare va putea afirma că moaşa a fost sau nepricepută, 
sau cumpărată. Astfel că nedreptatea examinării rămîne în picioare. Şi apoi ce 
are să fie? De cîte ori se va bănui ceva, de atîtea ori o fecioară să fie supusă 
controlului? Iar dacă vreuna refuză să fie controlată, după părerea ta se va 
dovedi vinovată. Mai uşor refuză cea care n-a făcut niciodată nimic decît cea 
care a făcut. Vor fi consultate şi moaşe mai multe, dar puţine, chiar în marile 
oraşe, vor avea această practică medicală. Vor fi, zic, şi răuvoitoare şi neprice¬ 
pute care să treacă peste marginile ruşinii şi care din nepricepere s-o învinovă¬ 
ţească pe o neprihănită. Vezi în ce primejdie atragi cinstea unei fecioare dacă 
socoti că trebuie s-o dai pe mina unei moaşe. Astfel că examenul medical nu 
este sigur şi aduce destule daune cinstei. 10. Acum să vedem care este datoria 
unei moaşe. Citim şi în Vechiul Testament că existau moaşe la evrei, dar nu 
făceau astfel de controale medicale. Ele erau chemate la femeile care năşteau, 
nu la fecioare, să ajute la naştere, nu sâ cerceteze fecioria. De aceea erau 

numite împotrivitoare, fiindcă se împotriveau durerii, sau erau cumva cheză¬ 
şie să mi cadă fătul pe pămînt cînd se deschidea pîntecele. în două sau trei 
locuri din Sfînta Scriptură găsim că au fost folosite moaşe, dar pretutindeni 
pentru naştere şi niciodată pentru control. Prima dată (Fac. 35, 18) cînd au 
apucat-o pe Rahila durerile facerii, a doua oară (Fac. 38, 27) cînd a născut 
Tamara şi a treia oară cînd Faraon a cerut moaşelor evreice (leş. 1,15 ş.u.) să 
ucidă copiii de sex bărbătesc ai evreilor. Dar ele au răspuns că femeile nu nasc 
în felul egiptencelor, ci mai întîi nasc şi după aceea aduc moaşele. Acest pro¬ 
cedeu era pe cît de folositor întîi pentru salvarea evreilor, pe atît de dăunător 
după aceea pentru încrederea faţă de moaşe, care au învăţat să mintă pentru 
salvare şi să înşele pentru scuză. 11. De ce aşadar să ne legăm de lucruri 
îndoielnice şi sub bănuială, de vreme ce sînt alte dovezi şi învăţăminte mai 
mari în cercetarea adevărului, unde există semne destul de vădite chiar în 
situaţii nesigure ale cinstei? Ce este mai simplu decît vătămarea pudoarei, 
decît deflorarea fecioriei? Nimic desigur nu este mai în văzul lumii decît pier¬ 
derea neprihanei. Pîntecele se umflă, sarcina fătului îngreuiază mersul, ca să 
lăsăm la o parte altele care dau pe faţă tainele conştiinţei. 12. La cele sterpe se 
poate ascunde necinstea; dar aici, cînd naşterea este cunoscută, chiar dacă a 
fost ucis copilul, cazul tot se răspîndeşte în urechile tuturora şi libertatea defăi¬ 
mării este gîtuită pentru cei conduşi mai mult de răutate decît de rosturile con¬ 
trolului; Este adevărat, a fost la Verona şi era vizitată adesea de fete şi femei. 
Căci întotdeauna era respectată. Era respectată şi de preoţi, din respectul faţă 
de cinstea şi seriozitatea ei. Cum a putut aşadar să ascundă crima pe care i-o 
putea trăda chiar înfăţişarea? Cum şi-a strîns pîntecele? De ce nu s-a ferit de 
privirile femeilor, de ochii celor care veneau s-o vadă? Cum în timpul naşterii 
şi-a înăbuşit gemetele? Căci durerea nu rabdă aceasta. Ba încă Scriptura 
spune că durerile facerii sînt cele mai mari (Fac. 3, 16). Ziua Domnului, 
grăieşte Scriptura, vine pe neaşteptate, ca durerile facerii, care înlătură orice 
putinţă de ascundere (Isaia, 13, 8-9). 13. Aceasta este cea mai adevărată 
dovadă de care roşesc şi femeile. Elisabeta s-a ascuns cinci luni fiindcă fusese 
stearpă şi a rămas grea la bătrîneţe (Luca, 1, 24). Prin aceste semne a fost 
bănuită de necinste însăşi Fecioara Maria de către necunoscătorii minunii. De 
aceea chiar Iosif, cu care era logodită Fecioara, a bănuit-o de necinste înainte 
de a afla de taina întrupării Domnului (Matei 1, 19). 14. Nu spun că fecioarele 
nu trebuiesc cercetate; dar afirm deocamdată că nu pot crede şi nu socotesc 
adevărate lucrurile despre care n-am citit nicăieri. De aceea, fiindcă multe le 
credem după aparenţă şi nu după adevăr şi fiindcă adesea facem afirmaţii gre¬ 
şite (sînt unii care nu ştiu să facă binele decît de frica pedepsei) să lăsăm acest 
lucru acelor tinere pe care nu le împiedică ruşinea de la cădere, ci numai 
teama le opreşte, la care nu există nici o grijă de pudoare sau respect pentru 
neprihană, ci frică de osîndă. Să lăsăm aceasta servitoarelor, care se tem mai 

mult de mustrare decît de păcat. La o fecioară sfinţită să nu fie adusă moaşa. 
Aceasta se aduce pentru naştere şi pentru lecuirea durerii nu pentru cerceta¬ 
rea cuminţeniei. Să lăsăm pe cele lovite de grele defăimări, năpăstuite de mar¬ 
tori mincinoşi, încolţite de necesitate să ceară control medical, ca să-şi dove¬ 
dească paza trupului, dacă totuşi se poate cunoaşte aceasta la cele cărora le 
sînt puse sub bănuială cinstea şi neprihana. Totuşi, stau destul de rău lucrurile 
acolo unde este mai puternică dovada trupului decît a mărturisirii. Socotesc că 
e mai bine să se vadă fecioria după semnele de purtare decît după paza trupu¬ 
lui. 15. Ai scris, ceea ce este foarte important, că unii te-au lăsat să înţelegi că 
nu ţi-ar comunica nimic dacă ai crede că ea merită să fie cinstită şi nu urmă¬ 
rită. Aşadar, ai primit formele de judecată. Cine sînt cei ce vor să dicteze preo¬ 
ţilor ce procedură sînt datori să urmeze? Te-am eliberat astfel de trebuinţa 
unei cercetări foarte delicate, ca să nu socoteşti că este necesar să pui în apli¬ 
care formula dată. Ce se va întîmpla cu mine, care n-am ascultat de planurile 
lor? 16. Ştiu totuşi că acolo sînt foarte mulţi care se tem de Domnul. Am văzut 
şi aici şi am aflat că şi acolo se plîng mulţi că defăimarea are alte pricini. Ei 
spun că unii s-au alăturat lui Maximus fiindcă s-au supărat că această fecioară 
nu se duce la casele lor, nu dă bineţe şi nu stă de vorbă cu soţiile lor. Dar ce să 
facem, cum s-o achităm de această învinuire? Cum s-o înduplecăm să-şi facă 
alte obiceiuri şi să le părăsească pe ale sale? Mare greşeală mai face fecioara că 
rămîne în casă, că se închide în încăperile ei! Citirea Scripturii ne învaţă că 
Maria a fost găsită acasă cînd a venit la ea Arhanghelul Gavriil (Luca 1, 28). 
Susana este cerută în căsătorie pentru că fugea de mulţime. Iar cînd se îmbăia, 
sub porunca ei grădina era închisă (Dan. 13, 15 ş.u.). Ce este mai de preţ (mai 
cu seamă la o fecioară a cărei însuşire de temelie este cinstea) decît singurăta¬ 
tea? Ce este mai adăpostitor decît singurătatea şi mai uşor pentru orice 
lucrare? Căci ea ocroteşte cinstea, nu plimbările. Dar despre altele cu alt pri¬ 
lej; acum trebuie să răspund scrisorii tale. 17. Mă mir de tine, frate, care-1 
aperi atît de mult pe Maximus, că n-a fost acuzator, dar că din durere de rudă 
şi de necaz din pricina zvonului răspîndit, n-a putut să refuze sarcina ce i s-a 
dat şi de aceea, după ce a început procesul, a condus cu duşmănie şi înver¬ 
şunare judecata împotriva cuvioasei fecioare. Supărat, a clădit zid despărţitor 
între camera soţiei sale şi a fecioarei, împiedicînd legăturile fireşti între surori; 
dar pe de altă parte îl durea că fecioara la cîmp fugea de tovărăşia rudelor sale. 
Cum nu este acuzator cel ce şi-a manifestat mai dinainte simţămîntul de acu¬ 
zator, care a făcut acuzaţii cu gura lui, care ţi-a umplut urechile de vorbe şi a 
adus martori care au auzit că a cerut ancheta? 18. Oricît ai căutat dovezi, n-ai 
putut tăgădui ceea ce ai scris Indiciei, că Maximus, din îndemnul altora sau 
din simţămînt propriu, a făcut denunţ ca pentru o vină gravă. Singură această 
scrisoare este o dovadă suficientă de acuzare. Eu n-am socotit că trebuie să-ţi 
atrag atenţia din scrisoarea dată mie, ci din cea pe care i-ai trimis-o fecioarei; 

fiindcă mi-a fost adusă şi citind-o am băgat de seamă că este în ea altceva decît 
ceea ce mi-ai scris mie. Şi totuşi, fiindcă scrisorile tale nu se potriveau, am 
socotit că trebuie să te sfătuiesc, nu să te acuz. Aşadar, ce vrea acea argumen¬ 
tare care afirmă ceea ce mi-ai scris şi mie, că fecioara este vinovată de o crimă 
josnică, anume că a dat naştere unui copil, pe care l-a îngropat? Şi aceasta i-ai 
scris-o Indiciei, nu mie. Iar ea, cînd a auzit din scrisoare că Maximus este cel 
care acuză, a arătat acea scrisoare a ta prin care a dovedit că el este denunţăto¬ 
rul. Nu o citise pe cea dată mie şi nu ştia ce scrie în ea. 19. Aşadar de la început 
m-am îngrozit, fiindcă nu era vorba de o fărădelege a fecioarei, ci de o defăi¬ 
mare a ei, cerîndu-i-se o cercetare şi un control medical, nu arătîndu-i-se vreo 
ticăloşie. Cine n-ar fi socotit de la început că această ticluire prin minciuni în 
nici un caz nu i se potriveşte şi nu i se cuvine ei? Au alergat nişte femei josnice 
la mînăstire, au răspîndit zvonul în popor că fecioara a dat naştere unui copil 
pe care l-a sugrumat, zvon care a ajuns în urechile lui Maximus, noua sa rube¬ 
denie. Acesta l-a întrebat chiar pe episcop, le-a împrăştiat pe cele care spuse¬ 
seră astfel de lucruri, punîndu-le pe fugă, pe cît mi s-a spus, iar acei care spu¬ 
neau că au auzit, fiind chemaţi la biserică, i-au dat pe faţă pe Renatus şi pe 
Leontius, acei bărbaţi nedrepţi, de soiul celor aduşi de Izabela (III Regi 21, 
10), arătaţi de Daniel (Dan. 13, 19), sau chemaţi de poporul iudeilor să dea 
mărturie falsă despre Făcătorul vieţilor (Matei 26, 59-60). Aceştia, îndată ce 
au pus la cale ticăloşia au pornit la drum şi, ca să nu las ceva la o parte, s-au 
alăturat lui Maximus, întovărăşindu-i, după cum a spus Leontius, aceia care 
răspîndiseră zvonul. Dar cînd au venit în faţa judecăţii mele, întrebaţi mai întîi 
despre obîrşia pricinii sub cercetare, au dat mărturii deosebite, care se băteau 
cap în cap din pricina minciunilor, deşi nu fuseseră despărţiţi unul de altul. 20. 
Aşadar, fiindcă nu se potriveau în declaraţii, au renunţat ei înşişi la Mercurius 
şi la Lea, persoane de condiţie josnică şi vrednice de dispreţ. Iar Theudula, nu 
nepricepută în a-şi arăta nelegiuirea de a se fi culcat mai înainte în patul lui 
Renatus, a fugit ea singură. Aducînd altă slugă, şi aceasta a spus că s-a mînjit 
de ticăloşia aceluiaşi Renatus. Astfel că, în ziua hotărîtă pentru declaraţii, şi 
acestea s-au sustras de la adunarea episcopilor, deşi acelaşi Renatus spusese în 
ajun că vor veni. 21. De aceea eu am fixat zi de judecată şi, fără vreun acuza¬ 
tor, fără mărturii zdrobitoare, i-am dat de înţeles cuvioasei mele surori că tu 
ceri ca în faţa ei să fie cercetată şi controlată medical fecioara amintită. Ea în 
mod demn a refuzat controlul, dar nu şi mărturia', spunînd că n-a observat la 
Indicia nimic altceva deqît că este de o sfinţenie şi cuminţenie feciorelnică, 
adăugind că a locuit la Roma în casa noastră, cînd noi lipseam de acolo, că 
fecioara, departe de a avea vreo purtare rea, doreşte să i se asigure şi ei de 
către Domnul Iisus un loc în împărăţia lui Dumnezeu. 22. Am întrebat-o şi pe 
sora ei, fiindcă nu obişnuieşte să se despartă niciodată de ea, iar dragostea ei 
de această viaţă este mărturie. Astfel că, deşi ceea ce spunea fără jurămînt tre- 

buie socotit vrednic de a fi crezut, totuşi, sub puterea unei rugăciuni stărui¬ 
toare, a mărturisit că o socoteşte străină de nelegiuirea care i se punea în 
seamă şi că nu cunoaşte la ea nimic potrivnic bunei purtări. 23. Am întrebat-o 
şi pe doica Indiciei, femeie de condiţie liberă, care deci nu era sclavă de neam 
şi care, sprijinită şi de vîrsta şi de credinţa ei, avea libertatea de a mărturisi 
adevărul, prin slujba ei de doică puţind şti unele lucruri ascunse. Dar şi ea a 
spus că n-a văzut nimic nepotrivit, nimic săvîrşit de fecioară ca de o lehuză, 
nimic vrednic de vreo învinuire. 24. Pe baza acestor mărturii am declarat-o pe 
fecioara Indicia ca fiind fără pată în purtarea ei. Despre Maximus, Renatus şi 
Leontius, însă hotărîrea a fost astfel întocmită încît lui Maximus, dacă-şi 
îndreaptă greşeala, i se lasă speranţa de a se întoarce în rîndul creştinilor, iar 
Renatus şi Leontius rămîn excomunicaţi dacă nu se arată vrednici de iertare 
prin căinţă şi prin veştejire îndelungată a faptelor lor. Fii sănătos frate şi gîn- 
deşte-te la noi, fiindcă şi noi ne gîndim la tine. 


Scrisoarea a VT-a 

AMBROZIE CĂTRE SYAGRIUS 

1. îţi sînt proaspete în minte cele petrecute şi aflate la judecata noastră. 
De aceea le prezint acum ca pe o parte din sufletul meu, avînd faţă de tine, din 
pricina injuriei aduse neprihanei, o plîngere prietenească, dar plină de 
durere. Oare a trebuit să fie judecat un proces de feciorie nemaivăzut şi 
nemaiauzit şi să nu poată fi respins de la început? Aceasta însemnează că 
numai cu ocara sa, numai trecînd de la cinste şi ruşine la arătarea necuviin¬ 
cioasă a trupului avea să dea în mod vădit o mare mărturie despre sine, ca să 
se expună batjocurii şi să fie socotită o neruşinată. Astfel de cinstire ai adus 
neprihanei, astfel de onoare, pe care se bucură s-o aibă şi să şi-o atragă cele 
care nu se sfiesc să primească acest dar; acelea care prin purtarea lor pierd 
libertatea de obşte şi nu mai sînt ocrotite de dreptul legii sfinte sau de cel 
public, care nu cer un învinuitor, n-au nevoie de o plîngere, ci arată numai 
neruşinare expunîndu-se ocărilor? 2. Nu aşa priveau strămoşii noştri nepri- 
hana, ci-i arătau atîta cinste încît socoteau că trebuie pornit război împotriva 
celor fără respect pentru ruşine. Şi, în această privinţă, atît de mare dorinţă de 
răzbunare exista în trecut (Jud. 20, 5 ş.u), încît au fost nimiciţi toţi membrii tri¬ 
bului lui Veniamin în afară de şase sute, care rămăseseră din război şi pe care 
i-a apărat muntele în care s-au retras. Căci aşa citim în Sfînta Scriptură, de al 
cărei cuprins este bine să ţinem seama. 3. Un levit (Jud. 19) cu puţină avere, 
dar cu suflet mare, locuia în părţile muntelui Efraim. Soarta a făcut să aibă în 
stăpînire o bucată de pămînt primită ca moştenire. El şi-a luat o tovarăşă de 
viaţă din Bethleemul Iudeii şi, cum se întîmplă lucrurile la început, din pofta nemă¬ 
surată a inimiii o dorea cu mare patimă pe tînăra soţie. Dar fiindcă ea nu-i răs- 

pundea la fel ardea şi mai mult s-o aibă, cuprins de marea flacără a dragostei, 
şi focul lui creştea peste măsură. Nevenind însă nimic şi din partea tinerei, fie 
din slăbiciunea dragostei, fie din pricina durerii că n-are de la ea răspuns pe 
măsura dorinţelor lui, îşi tot arăta nemulţumirea faţă de ea. De aci mereu cer¬ 
turi, pînă cînd femeia, socotindu-se jignită, i-a dat cheile şi s-a întors acasă la 
părinţi. 4. El, cînd a văzut că s-au scurs patru luni, învins de dragoste, s-a hotă- 
rît să se ducă la ea, gîndindu-se că părinţii fetei îl vor ajuta să-i înmoaie inima. 
Cînd a ajuns acolo l-a întîmpinat de la poartă socrul, l-a poftit înăuntru, l-a 
împăcat cu fiica şi, ca să-i facă să plece veseli, i-a ţinut trei zile ca pentru repe¬ 
tarea nunţii. Şi, cum ginerele voia să plece, socrul i-a mai oprit o zi, facîndu-i 
să zăbovească, fiindcă, zicea el, aşa cere omenia. Dar şi după aceasta la fel 
voia să adauge zilelor de mai înainte şi pe a cincea, cu toate că nu le mai găsea 
motiv de întîrziere. Totuşi, fiindcă din dragoste părintească nu-i lipsea dorinţa 
de a mai ţine pe lîngă el fiica, le-a amînat plecarea pînă după amiază, ca să 
pornească la drum după ce vor lua masa de prînz. Voia să-i mai ţină şi după 
prînz, sub motiv că de acum se apropie seara. Dar ginerele n-a mai putut fi 
înduplecat, cu toate rugăminţile socrului. 5. Astfel, levitul şi-a luat rămas bun, 
vesel că şi-a recăpătat pe cea dragă lui. însoţiţi de un servitor au început să gră¬ 
bească pasul, fiindcă ziua trecuse şi se apropia seara. Femeia era dusă pe un 
asin, iar bărbatul nu simţea oboseala, căci îşi petrecea drumul vorbind cu 
femeia şi cu sluga. Cînd s-au apropiat de Ierusalim, oraş care, la depărtare de 
treizeci de stadii, era acum sub stăpînirea iebuseilor, sluga a fost de părere să 
intre în oraş, fiindcă în timpul nopţii sînt primejdioase chiar cele sigure şi tre¬ 
buie să se ferească de ceea ce ar putea aduce întunericul, mai ales fiindcă 
locuitorii nu erau dintre fiii lui Israel. De aceea, zicea servitorul că trebuiesc 
luate măsuri pentru ca nu cumva făcătorii de rele, acoperiţi de întunericul 
nopţii, să săvîrşească vreo nelegiuire. Dar stăpînului nu i-a plăcut această 
socoteală de a cere găzduire între oameni de neam străin, mai ales fiindcă 
Gaba şi Rama, cetăţi ale tribului lui Veniamin, nu erau departe. Astfel că n-a 
ţinut seamă de propunerea servitorului, ca şi cum sfatul trebuie cîntărit după 
condiţia socială a celui ce-1 rosteşte şi nu după valoarea lui, oricît de umil ar fi 
cel de la care porneşte. Soarele era în asfinţit şi abia au putut ajunge pe înse¬ 
rate în oraşul Gaba. 6. Dar gabaniţii erau neprimitori, răi, lipsiţi de bună¬ 
voinţă. Iar cînd cineva cerea găzduire ei se purtau neomenos. Mai bine ar fi 
fost pentru acest levit să nu găsească loc de poposire în Gaba. Dar pentru ca 
totul să fie rău de la început, la prima casă de oaspeţi n-au fost primiţi. Astfel 
că au început să se roage de imul şi de altul pentru găzduire, pînă cînd le-a ieşit 
în cale un bătrîn, care venea de la cîmp şi pe care seara l-a silit să se întoarcă în 
oraş. Acesta, văzînd că levitul nu este chiar de neluat în seamă, l-a întrebat de 
unde vine şi unde se duce. „Mă întorc din Betleemul Iudeii, a răspuns levitul, 
şi mă grăbesc să ajung la muntele Efraim. Am şi femeia cu mine şi am voit să 








SCRISORI 


45 


poposesc peste noapte aici, dar iată că nu găsesc găzduire, căci locuitorii nu 
vor să mă primească”. Drumeţii aveau cu ei merinde şi băutură, ca şi hrană 
pentru asin, dar n-aveau unde să se odihnească. La acestea bătrînul, destul de 
binevoitor şi de liniştit a răspuns: „Pace ţie, deopotrivă oaspe şi concetăţean, 
fiindcă şi eu sînt de obîrşie de prin părţile muntelui Efraim. Am aici locuinţă 
bună pentru oaspeţi. De timp îndelungat ea este casă de primire pentru 
străini”. Astfel i-a găzduit şi i-a tratat ca oaspeţi, punîndu-le la îndemînă cele 
de trebuinţă. 7. îi îndemna bătrînul la veselie, a ciocnit cu ei multe pahare, 
pentru ca în vin să găsească uitarea de griji. Dar pe neaşteptate se apropie 
nişte tineri gabaniţi care-i împresoară, împinşi, fără măsură şi stăpînire, la 
toate poftele. Văzuseră femeia, le plăcuse, şi acum erau gata de orice nebunie. 
Cuceriţi de frumuseţea drumeţei şi bizuindu-se pe faptul că gazda era un 
bătrîn fără ajutoare, se gîndesc la băutură, la femeie, şi încep să bată la uşă. 8. 
Ieşind, bătrînul îi ruga să nu întineze cu vreo ticăloşie masa oaspeţilor şi să ţină 
seamă că nu trebuie călcat de ei dreptul pe care-1 respectă chiar barbarii, că 
oaspetele este din acelaşi trib cu ei, bărbat israelit, căsătorit legitim, că faptul 
de a săvîrşi o astfel de nelegiuire nu va rămîne nepedepsit de dreptatea 
cerească. Văzînd că nu-i poate îndupleca le-a spus că el are o fiică, fecioară, că 
le-o dă cu mare durere de părinte, dar cu mai puţină pagubă pentru datoriile 
de gazdă, că i se pare mai uşor de răbdat o ruşine particulară decît una 
publică. Dar ei, aţîţaţi de puterea patimei şi aprinşi de focul dragostei, doreau 
cu atît mai vîrtos frumuseţea tinerei drumeţe cu cît aceasta le era mai hotărît 
refuzată. Lipsiţi de respect faţă de legea ospitalităţii rîdeau de cuvintele bătrî- 
nului, care vorbea de omenie, fiindcă fărădelegea n-avea pentru ei nici o 
însemnătate. 9. Zadarnic întindea gazda mîinile lui de bătrîn, pentru că rugă¬ 
minţile curate nu-i erau de nici un folos şi altă putere n-avea. Femeia a fost 
răpită şi silită ticăloşiei toată noaptea. Iar cînd lumina zilei a pus capăt nesă¬ 
buinţei lor, gazda a deschis uşa nu ca să-l vadă pe bărbat, pe care-1 socotea 
copleşit de ruşinea suferită, ci ca să-i arate compătimire pentru cea care fusese 
batjocorită şi să plîngă împreună în faţa casei pentru ticăloşia care avusese loc. 
Levitul, cînd a ieşit şi şi-a văzut femeia zăcînd întinsă pe pămînt, socotind că 
ea de ruşine nu îndrăzneşte să-şi ridice privirea, a început s-o mîngîie, fiindcă 
nu cu voia ei, ci cu sila a fost supusă umilinţei. O îndemna să se ridice şi să-şi 
urmeze cu el drumul către casă. Şi cum nu primea nici un răspuns, a început 
s-o strige mai tare, ca şi cum ar trezi-o din somn. 10. Dar cînd şi-a dat seama că 
ea este moartă, a aşezat-o pe asin şi a dus-o acasă. Apoi i-a împărţit trupul în 
douăsprezece părţi şi le-a trimis celor douăsprezece triburi ale lui Israel. Zgu¬ 
duit de acest fapt (Jud. 20), tot poporul s-a adunat la Massephat şi acolo, 
luînd cunoştinţă de plîngerea înaintată de levit, toţi au cerut război, hotărînd 
ca nici unui bărbat să nu-i fie îngăduit să intre în cort înainte de a fi pedepsiţi 
făptaşii groaznicei nelegiuiri. Cu sufletele pline de mînie se îndemnau la 

luptă; dar sfatul celor mai înţelepţi a schimbat hotărîrea, socotindu-se că nu 
trebuie pornit de îndată la război împotriva propriilor neamuri, că mai înainte 
trebuie stat de vorbă despre faptă, despre împrejurările în legătură cu ticălo¬ 
şia, că nu este drept să ispăşească toţi crima cîtorva şi păcatele personale ale 
unor tineri să primejduiască starea generală a poporului. Astfel că au trimis 
bărbaţi care au cerut gabaniţilor să le predea pe cei vinovaţi de crima care se 
înfăptuise, ţinînd seamă că nu este mai mică vina de a apăra o crimă decît 
aceea de a o săvîrşi. 7 7. Dar fiindcă solilor li s-a răspuns cu trufie, din tratative 
de pace s-a ajuns la război. Nici în prima, nici în a doua ciocnire, întrucît cei 
mulţi erau respinşi de cei puţini, israeliţii nu socoteau că trebuie să dea înapoi 
în faţa atacurilor vrăjmaşe. Luptau patruzeci de mii de oameni împotriva a 
douăzeci şi cinci de mii din tribul lui Veniamin şi a şapte sute de tineri gaba- 
niţi pricepuţi la lupte şi totuşi Israel, hotărît sufleteşte, nu şi-a pierdut încrede¬ 
rea în victorie şi nădejdea în răzbunare. 72. Erau mai mulţi cei ce luptau 
pentru o cauză dreaptă; dar fiind înfrînţi şi socotind că aşa este voinţa dumne¬ 
zeiască, prin post şi jale mare au cerut îndurarea milei cereşti. Cu nădejde în 
dreptatea Domnului s-au întors şi mai îndîrjiţi în luptă, încrederea sporin- 
du-le, fiindcă inima le spunea că vor birui. Şi, la început prefăcîndu-se că se 
retrag, în timpul nopţii au trimis pe ascuns trupe în spatele oraşului, unde se 
găsea armată duşmană, pe care au atacat-o şi au facut-o să dea înapoi. Aşa au 
pătruns în oraşul rămas fără apărare şi, punîndu-i foc, flăcările care se înălţau 
făceau să se creadă că oraşul a fost cucerit. Locuitorii şi-au pierdut nădejdile 
iar atacatorii au căpătat şi mai mare curaj. Bărbaţii din tribul lui Veniamin, 
gîndind că sînt împresuraţi, că sînt atacaţi şi din spate, s-au împrăştiat şi au 
început să fugă în pustiu, iar Israel, dimpotrivă, îi urmărea cu puteri îndoite, 
nedîndu-le răgaz să se regrupeze. 13. Astfel au fost ucişi douăzeci şi cinci de 
mii, adică aproape toţi bărbaţii din tribul lui Veniamin, în afară de şase sute 
care, refugiindu-se şi întărindu-se pe un munte stîncos, parte datorită ocrotirii 
terenului, parte din pricina rezistenţei îndîrjite, au insuflat groază biruitorilor. 
Căci victoriile îndeamnă la băgare de seamă, iar în înfrîngeri lupta pe viaţă şi 
pe moarte poate aduce victoria. Nici numărul femeilor n-a fost scutit de pier¬ 
deri într-o atît de puternică înfruntare. Toate femeile din tribul lui Veniamin, 
cu băieţi şi fete, au fost trecute prin foc şi sabie, făcîndu-se jurămîntca nimeni 
să nu-şi căsătorească fata cu vreun bărbat din acel trib, pentru ca trecerea tim¬ 
pului să aducă nimicirea tribului cu nume cu tot. 14. Dar pînă la urmă războiul 
şi ura au luat sfîrşit, iar nebunia s-a schimbat în căinţă (Jud. 21). Bărbaţii lui 
Israel au plîns toţi cu jale mare şi au postit, îndureraţi că un trib a fost nimicit 
de fraţii din celelalte triburi şi că o puternică armată a întregului popor a fost 
măcelărită. Se tînguiau gîndindu-se că pe drept s-a dus lupta pentru ca făptaşii 
ticăloşiei să-şi ispăşească nelegiuirea, dar că, din păcate, poporul a întors sabia 
împotriva propriilor sale măruntaie, căci războiul civil a adus grele pierderi şi 

dintr-o parte şi din cealălaltă. S-au vărsat lacrimi, inimile au fost răscolite, dar 
apoi patimile s-au potolit şi le-a luat locul judecata liniştită. Au fost trimişi soli 
la cei şase sute de bărbaţi din tribul lui Veniamin, care-şi găsiseră scăpare 
înăuntrul muntelui stîncos, sau în pustiu, locuri primejdioase pentru asediatori 
chiar dacă erau mulţi. S-au jelit din pricina acelei nebunii comune, datorită 
căreia unii şi-au pierdut tovarăşii de trib, iar alţii rudele şi prietenii. Gîndin- 
du-se că tribul nu trebuie să dispară definitiv, s-au sfătuit cum să respecte jură- 
mîntul făcut şi totuşi tribul să-şi ducă viaţa mai departe. 15. Au făcut aşadar un 
altar şi au adus jertfe pentru reluarea bunelor legături de pace. Dar pentru că 
poporul din Iabeş Galaad era osîndit la pedeapsă şi blestem (căci tot Israelul 
se legase cu jurămînt, ca acela care nu-1 va urma pentru pedepsirea ticăloşilor 
să fie pedepsit cu moartea) au fost aduşi douăsprezece mii de luptători, pentru 
ca toate femeile şi toţi bărbaţii din Iabeş Galaad să piară de sabie şi să fie cru¬ 
ţate doar fetele nemăritate. A urmat măcelul şi au rămas în viaţă patru sute de 
fecioare. Israel le-a primit şi, sfătuindu-i pe bărbaţii rămaşi din tribul lui 
Veniamin să nu se mai gîndească la război, le-a spus să ia în căsătorie pe fetele 
din Iabeş Galaad, neprihănite prin vîrsta şi cinstea lor. Ele aveau întreagă şi 
nevinovăţia în faţa bărbaţilor, pentru că nimeni dintre ai lor nu-i atacase cu 
război, şi dragostea lor, datorită faptului că pentru ei fuseseră cruţate de urgie, 
în acest chip s-a găsit putinţa de a fi căsătoriţi patru sute de tineri. 16. Dar 
fiindcă mai rămăseseră două sute fără soţii, s-a luat şi pentru aceştia, precum 
citim, o hotărîre fără călcarea jurămîntului. Se prăznuiaîn fiecare an o sărbă¬ 
toare în Şilo. Atunci de obicei ieşeau fetele şi făceau hore în cinstea Domnului. 
Unele erau însoţite de mame şi tot drumul era plin de lume. Unul dintre 
bătrîni a zis: „Dacă acei două sute de bărbaţi din tribul lui Veniamin, pitiţi în 
vii, ar sta de veghe pînă ce se revarsă toată mulţimea de femei şi fiecare ridi- 
cîndu-se din vii, şi-ar lua ca soţie fata pe care i-o dăruie întîmplarea, aceasta 
n-ar însemna înşelăciune; căci poporul doreşte să se refacă tribul, dar din 
cauza jurămîntului nu poate să dea bărbaţilor fiicele sale. Şi, a urmat el, nici 
jurămîntul nu s-ar călca, dacă se socoteşte că trebuie respectat, fiindcă, pe cît 
se pare, nu este impusă trebuinţa nici de a ţine, nici de a nu ţine jurămîntul, că 
trebuie să se ia hotărîri fără teamă. într-adevăr, dacă părinţii vor cere răzbu¬ 
nare, ei vor fi înduplecaţi parte prin rugăminţi, parte prin întoarcerea vinei 
împotriva lor că nu şi-au păzit fetele, fiindcă atunci cînd au venit cu ele ştiau că 
bărbaţii lui Veniamin sînt fără soţii, că tribul este vrednic de milă, nu de 
pedeapsă. Osînda a fost prea aspră, fuseseră ucişi o mare parte din ei. S-a înfu¬ 
riat mulţimea peste măsură, căutînd să-i lase fără urmaşi. Dar aceasta însemnă 
să-i nimicească şi pe ai săi. Iar lui Dumnezeu nu-i place să piară un trib pentru 
un popor, şi nici să se ia măsuri atît de aspre pentru cîte o femeie. 1 7. Israeliţii 
au aprobat hotărîrea. Au venit bărbaţii din tribul lui Veniamin şi au fost aşezaţi în 
vii, în locul potrivit fiecăruia, iar cînd a venit momentul au ocupat drumul plin de 

femei. Sărbătoarea Domnului s-a schimbat în sărbătoare de nuntă. Fetele, 
smulse din braţele părinţilor, se părea că sînt predate chiar de părinţi în mîi- 
nile bărbaţilor şi socoteai că fiecare nu e luată, ci dată ca logodnică de la sînul 
mamei. Astfel, tribul Veniamin, aproape sfărîmat şi nimicit, în scurt timp a 
ajuns înfloritor, dînd învăţătură că este spre mare pierdere pentru cei fără frîu 
călcarea cinstei, fiindcă paguba adusă neprihanei se răzbună crunt. 1 8. Acest 
lucru ne învaţă Scriptura în mai multe locuri, nu numai în acesta. în cartea 
Facerii citim că Faraon, regele Egiptului, a fost supus la chinuri pentru că s-a 
folosit de puterea lui faţă de Sara, neştiind că ea era soţia altuia [Fac. 12, 17). 
19. Aşadar, dacă voia Domnului este să ocrotească cinstea, cu atît mai vîrtos El 
voieşte să apere neprihana. De aceea fecioarele nu trebuie să fie întinate cu 
nimic. Cele care nu se căsătoresc şi cei ce nu-şi iau soţii sînt socotiţi îngeri ai lui 
Dumnezeu în cer (Luca 20, 36). Nu trebuie să aducem nici o vătămare tru¬ 
pească frumuseţii cereşti. Pentru că Dumnezeu este puternic, nu rabdă trăda¬ 
rea şi socoteşte o grea şi mare jignire să fie atins cumva vreun dar primit de la 
El, sau să fie întinată o fecioară sfinţită Lui. Sănătate, frate, şi gîndeşte-te la noi, 
cum şi noi ne gîndim la tine. 


Scrisoarea a Vll-a 

AMBROZIE CĂTRE JUSTUS, SĂNĂTATE! 

1. Bine faci, frate, că, întrebîndu-mă ce însemnează acel siclu, din care o 
jumătate i se cere evreului s-o dea pentru mîntuirea sufletului, mă îndemni ca, 
în convorbirile noastre pe calea scrisorilor, să ne ocupăm cu tălmăcirea proo¬ 
rocirii cereşti (leş. 30, 12-15). într-adevăr, ce este mai prietenesc decît a vorbi 
despre cele dumnezeieşti? 2. O jumătate de siclu este o drahmă; iar credinţa 
este mîntuirea sufletului. Aşadar, credinţa este drahma pe care, cum citim în 
Evanghelie, pierzînd-o acea femeie a căutat-o cu luminarea şi şi-a scuturat 
casa pentru ea, iar dacă a găsit-o şi-a chemat vecinele şi prietenele cerîndu-le 
să se bucure cu ea că a găsit drahma pe care o pierduse (Luca 15, 8-9). Mare 
este pentru suflet paguba dacă şi-a pierdut cineva credinţa, sau dragostea 
Domnului, pe care şi-a cîştigat-o cu preţul credinţei. Aprinde aşadar şi tu can¬ 
dela ta. „Luminătorul tău este ochiul” (Matei 6, 22), adică acel ochi lăuntric al 
minţii. Aprinde această candelă în care arde untdelemn duhovnicesc şi care 
luminează în toată casa ta. Caută drahma, care este mîntuirea sufletului tău. 
Cine a pierdut-o se întristează, cine a găsit-o se înveseleşte. 3. Mîntuire a sufle¬ 
tului este şi milostenia. Mîntuire a sufletului este chiar bogăţia omului, dacă 
din ea face milostenie ajutînd pe săraci (Pilde 13, 8). Credinţa, aşadar, dragos¬ 
tea de Domnul, milostenia sînt mîntuirea sufletului, care se plăteşte cu preţul 
întreg al unei drahme. „Căci, precum este scris, a zis Domnul către Moise: 
Cînd vei face numărătoarea fiilor lui Israel, la cercetarea lor să dea fiecare 

Domnului răscumpărare, ca să nu vină nici o nenorocire asupra lor în timpul 
număratului. Cel ce intră la numărătoare să dea jumătate de siclu, după siclul 
sfînt, care are douăzeci de ghere; deci darul Domnului va fi o jumătate de 
siclu. Tot cel ce intră la numărătoare de la douăzeci de ani în sus să aducă 
această dare Domnului. Să nu dea bogatul mai mult, nici săracul mai puţin de 
jumătate de siclu dar Domnului pentru răscumpărarea sufletului. Să iei argin¬ 
tul de răscumpărare de la fiii lui Israel şi să-l dai la trebuinţele cortului adună¬ 
rii şi va fi pentru fiii lui Israel spre pomenire înaintea Domnului, ca să caute 
sufletele voastre” (leş. 30, 12-16). 4. Era aşadar o lipsă fie pentru bogatul care 
da mai mult, fie pentru săracul care avea mai puţin, dacă acest siclu era în bani 
şi nu în virtute? De aci trebuie să băgăm de seamă că această drahmă n-are 
înţeles material, ci duhovnicesc, care se socoteşte că trebuie dată de către toţi 
la fel. 5. Chiar din acea hrană cerească (iar hrana şi desfătarea cerească este 
înţelepciunea, cu care se întreţineau cei aşezaţi în raiul cel ceresc, care era 
mîncarea nelipsită a sufletului şi pe care cuvîntul cel ceresc o numeşte mană), 
precum citim, s-a făcut împărţire la fiecare suflet, astfel încît împărţirea să fie 
egală. Şi au adunat, după rînduiala lui Moise, unii mai multă, alţii tnai puţină 
şi, măsurînd-o cu omerul, nici celui ce avea mai puţin nu i-a lipsit, nici celui ce 
avea mai mult nu i-a prisosit. Căci fiecare a adunat mană după numărul sufle¬ 
telor care erau în cort, cîte un omer pentru fiecare cap de om, adică o măsură 
de vin, după cum se înţelege. 6. înţelepciunea, dacă este peste măsură, 
vatămă; fiindcă scris este: „Nu te arăta prea înţelept” (Eccl. 7, 16), Pavel ne 
învaţă că împărţirea harului se face cu măsură cînd zice: „Fiecăruia i se dă ară¬ 
tarea Domnului spre folos. Unuia i se dă prin Duhul Sfînt cuvîntul înţelepciu¬ 
nii, altuia cuvîntul ştiinţei, iar altuia credinţa înţelepciunii prin duhul ştiinţei, 
după acelaşi Duh, credinţa în acelaşi Duh, şi împarte acel har după voia 
Duhului” (I Cor. 12, 7-9). Ceea ce împarte astfel este dreptate, iar ceea ce 
împarte după voinţa Sa este putere. Fiindcă vrea să dea fiecăruia ceea ce ştie 
că-i va fi de folos. 7. Aşadar, omerul este măsură, şi anume măsura vinului, 
care veseleşte inima omului (Ps. 103, 9, 2). Acesta este vinul pe care l-a ames¬ 
tecat în crater înţelepciunea şi pe care-1 dă de băut, ca să ne împărtăşim din 
cumpătare şi prudenţă, pe care se cade să le amestecăm deopotrivă în gîndu- 
rile şi inimile noastre, în toate simţirile care sînt în această casă a noastră, 
pentru ca să ştim că avem toate din belşug şi că nimic nu ne lipseşte. 8. Dar se 
înţelege aceasta mai deplin despre sîngele lui Hristos, al Cărui har nu se împu¬ 
ţinează şi nu se adaugă. Şi dacă iei mult şi dacă iei puţin, măsura răscumpărării 
este împlinită aceeaşi pentru toţi. 9. Chiar şi Paştele Domnului, adică mielul, 
se porunceşte fiilor lui Israel să se mănînce după numărul sufletelor (leş. 12, 3), 
să nu se dea unora mai mult şi altora mai puţin, ci să mănînce fiecare tot atîta, 
să nu ia fie mai mult cei mai tari, fie mai puţin cei mai slabi. Egal se împarte 
tuturora harul, se împarte mîntuirea, se împarte darul. Nu se cade să fie mai 

mulţi, ca să nu se întoarcă vreunul văduvit de nădejdea mîntuirii. Sînt mai 
mulţi cînd sînt unii în afara numărului. Iar sfinţii sînt toţi număraţi, chiar şi 
firele de păr ale capului lor sînt numărate (Matei 10, 30). Căci Domnul îi 
cunoaşte pe toţi cei care sînt ai Lui. Dar nu sînt nici mai puţini, ca să nu fie 
cineva mai slab la primirea harului. 10. De aceea se porunceşte ca toţi să aibă 
acelaşi devotament de credinţă în faţa Paştelor Domnului, adică a trecerii de 
la o stare la alta. Sînt Paştele cînd sufletul se leapădă de pătimirea iraţională şi 
îmbracă pătimirea cea bună pentru toţi, cînd suferă pentru Hristos şi primeşte 
trecerea Lui în el ca să locuiască în el, să se mişte şi să devină Dumnezeul lui. 
Harul este egal pentru toţi, dar virtutea este deosebită la fiecare. Aşadar, să-şi 
ia fiecare partea pe potriva puterilor sale, ca să nu fie în lipsă cel mai tare, sau 
încărcat cel mai slab (Matei 20, 9-10). 11. Ai acest înţeles în Evanghelie, 
fiindcă în vie se achită lucrătorilor plată egală, dar puţini ajung la victorie, 
puţini primesc cununa, puţini zic: „Mi s-a gătit cununa dreptăţii” (II Tim. 4, 8). 
Căci alta este plata dărniciei şi a harului, alta este plata virtuţii şi alta a muncii. 
12. Aşadar siclul, ba chiar jumătate de siclu, înseamnă răscumpărare, ne răs¬ 
cumpără de la moarte, ne răscumpără din robie, ca să nu fim supuşi lumii la 
care am renunţat. De aceea Domnul spune lui Petru în Evanghelie să meargă 
pe mare, să arunce cîrligul şi să ia statirul găsit în gura peştelui, ca să-l dea 
pentru Domnul şi pentru sine celor ce cer dajdie (Matei 17, 26). Acest siclu 
este aşadar dajdia care se cere după lege. Dar nu fiul regelui, ci străinul datora 
acest siclu (Matei 24-25). De ce să Se răscumpere din această lume Hristos, 
Care venise să răscumpere păcatul lumii? De ce să Se răscumpere de păcat 
Cel Care venise să ridice tuturor păcatul? De ce să Se răscumpere din robie 
Cel Ce S-a coborît pe Sine ca să dea tuturor libertate? (Ioan 1, 29). De ce să Se 
răscumpere din moarte Cel Care primise trup (Filip. 2, 7), ca prin moartea Sa 
să dobîndească pentru toţi învierea? 13. în nici un chip n-a avut nevoie de răs¬ 
cumpărare Cel Ce i-a răscumpărat pe toţi. După cum a primit tăierea împrejur 
ca să împlinească legea (Luca 2, 22) şi a venit să Se boteze ca să împlinească 
dreptatea (Matei 3, 15), la fel n-a refuzat plata dajdiei de un siclu celor ce o 
cereau, ci îndată a poruncit să se dea pentru El şi pentru Petru un statir în loc 
de un siclu (Matei 17, 25). Căci a socotit că e mai bine să plătească mai presus 
de lege decît să tăgăduiască ceea ce era al legii. Dar a arătat că fac contra legii 
iudeii, care au cerut un siclu de persoană, deşi Moise prescrisese să se ceară o 
jumătate de siclu. De aceea a cerut să se achite pentru El şi pentru Petru un sta¬ 
tir, cîte o drahmă adică pentru fiecare. Bună este dajdia lui Hristos, Care se 
achită cu un statir. Fiindcă statirul este dreptate, iar dreptatea este deasupra 
legii. Şi pentru tot cel ce crede în dreptate Hristos este sfîrşitul legii (Rom. 10, 
4). Acest statir este găsit în gura unui peşte, a acelui peşte pe care-1 prind pes¬ 
carii, a acelui peşte care-şi cîntăreşte cuvintele sale, ca să-i arate pe cei ce au 
l fost supuşi la proba focului (Ps. 17, 31). 14. Iudeii n-au cunoscut acest statir, pe 

care l-au dat trădătorului. Dar legea cere o jumătate de siclu pentru răscumpă¬ 
rarea sufletului, iar o drahmă o socoteşte pentru Dumnezeu, fiindcă nu putea 
cere un siclu întreg. Cu greu putea fi căutată în iudeu partea de legămînt. Iar 
cel ce este cu adevărat liber, cu adevărat evreu, este în întregime al lui Dum¬ 
nezeu. Şi cine are libertatea are totul. Nimic nu are cel care refuză libertatea 
zicînd: „îmi iubesc stăpînul, femeia şi copiii şi nu voi să mă liberez” (leş. 2 1, 5). 
Cel ce s-a supus acestei lumi nu se vinde numai stăpînului, ci chiar slăbiciunii 
sale. Iubeşte lumea, sau mintea sa, adică voCg, cel ce are astfel de vrere. Nu se 
vinde numai soţiei, ci devine rob al propriei sale alegeri cel ce-şi ia asupră-şi 
grija casei şi nu pe cea veşnică. Acestuia aşadar stăpînul său îi găureşte 
urechea în pragul uşii, ca să-i amintească de cuvîntul său, prin care a ales 
robia. 15. De aceea tu, creştine, să nu iei pilda acestuia. Fiindcă ţi se porun¬ 
ceşte în scris nu să dai lui Dumnezeu o jumătate de siclu dacă vrei să fii desă¬ 
vârşit, ci să vinzi toate ale tale şi să le dai săracilor (Matei 19, 21). Nu să păstrezi 
pentru tine o parte din robi, ci să te părăseşti cu totul pe tine, să iei crucea 
Domnului şi să-L urmezi. 16. Ştim astfel că de aceea se cere o jumătate de 
siclu, fiindcă o jumătate se lăsa pentru neamul acestei lumi, adică pentru trăi¬ 
rea în acest veac, pentru folosul casei şi al urmaşilor pentru care era de tre¬ 
buinţă să se socotească şi ceea ce aducea soarta, adică moştenirea. De aceea 
fariseilor, care-L ispiteau prin întrebări făţarnice dacă-i sfătuieşte să plătească 
dajdie Cezarului, Domnul le-a răspuns: „De ce mă ispitiţi, făţarnicilor? Arăta- 
ţi-Mi banul de dajdie. Iar ei i-au arătat un dinar” (Matei 22, 18-19) pe care era 
chipul Cezarului. Şi le-a zis lor atunci: „Daţi Cezarului cele ce sînt ale Cezaru¬ 
lui şi lui Dumnezeu cele ce sînt ale lui Dumnezeu” (Matei 22, 21), arătînd că 
sînt atît de nedesăvîrşiţi cei ce se socoteau desăvârşiţi, încît îşi achitau datoriile 
mai degrabă faţă de Cezar decît faţă de Dumnezeu. Cei ce se îngrijeau mai 
întîi de lume trebuiau să achite mai întîi ceea ce era al lumii. De aceea şi 
spune: „Daţi”, adică daţi înapoi „cele ce sînt ale Cezarului” voi, la care se 
găseşte figura şi chipul Cezarului. 77. Aşadar, acei copii evrei Anania, Azaria, 
Misael (Dan. 2, 17), acel înţelept Daniil, care n-a primit şi care nu primea 
nimic (Dan. 1, 8) din acea masă a regelui, nu erau îndatoraţi la plata dajdiei. 
Căci nu stăpîneau nimic din ceea ce era pe pămînt regal. Iar cei ce le urmează 
pilda nu achită dajdie, fiindcă Dumnezeu este partea lor (Deut. 18, 2). De 
aceea zice Domnul: „Daţi înapoi”, adică daţi voi, care aţi arătat chipul Cezaru¬ 
lui, care se găseşte la voi, dar eu nu datorez nimic Cezarului, fiindcă n-am 
nimic din această lume. „Căci vine stăpînul acestei lumi şi el nu are nimic în 
Mine” (Ioan 14, 30). Nimic nu datorează Petru, nimic apostolii Mei, fiindcă ei 
nu sînt din această lume, chiar dacă sînt în această lume. Eu i-am trimis în 
această lume, dar nu mai sînt în această lume, fiindcă sînt cu Mine mai presus de 
această lume. 7 8. Deci porunca este să se achite ceea ce este al legii dumnezeieşti, 
nu ceea ce este al Cezarului. Iar această dajdie n-o mai datora cel desăvârşit, adică 

predicatorul Evangheliei, care predica mai mult. N-o datora Fiul lui Dumne¬ 
zeu, n-o datora nici Petru cel primit prin har în adopţiune de către Tatăl, 
fiindcă a zis Iisus: „Ca să nu-i smintim pe ei, mergînd la mare, aruncă undiţa şi 
peştele care va ieşi întîi ia-1 şi, deschizîndu-i gura, vei găsi un statir. Pe acela 
luîndu-1, dă-1 lor pentru Mine şi pentru tine” (Matei 17, 26). O, minune minu¬ 
nată! Dă o jumătate de siclu pe care-1 cerea legea şi nu refuză ceea ce este al 
legii, ca unul care a fost făcut din femeie, făcut sub lege (Gal. 4, 4). Am zis 
„făcut din femeie”, gîndind la întrupare, dar femeie după vorba obişnuită, 
fiindcă în fapt era Fecioară. A venit aşadar, sub lege în ceea ce era făcut din 
femeie, adică în trup. Şi de aceea porunceşte să se achite un siclu pentru El şi 
pentru Petru, fiindcă amîndoi erau născuţi sub lege. Porunceşte să se achite 
după lege, pentru ca să-i răscumpere pe cei ce erau sub lege (Gal. 4, 5). 19. Şi 
totuşi porunceşte să se dea un statir pentru ei ca să-şi pună frîu gurii, să nu 
săvîrşească vreun păcat prin vorbe preamulte. Porunceşte să se dea banul 
găsit în gura peştelui, pentru ca ei să afle Cuvîntul. Cereau ce este al legii; dar 
de ce nu ştiau ce este al legii? Căci nu se cădea să nu ştie cuvîntul lui Dumne¬ 
zeu. Scris este: „Aproape este cuvîntul în gura ta şi în inima ta” (Deut. 30, 14). 
Aşadar, cine n-a păstrat nimic pentru veacul acesta achită lui Dumnezeu tot 
siclul. Lui Dumnezeu I se achită dreptatea, care este cumpătarea minţii. Lui 
Dumnezeu I se achită paza graiului, care este cumpătarea graiului. „Căci cu 
inima se crede spre dreptate, iar cu gura se mărturiseşte spre mîntuire” (Rom. 
10, 10). 20. Dar ca înţeles drahma poate fi Vechiul Testament, iar siclul preţ al 
ambelor Testamente. Fiindcă cei după lege erau răscumpăraţi prin lege. Cine 
însă se răscumpără prin Evanghelie achită o drahmă după lege şi se răscum¬ 
pără cu sîngele lui Hristos după har, avînd o dublă răscumpărare: şi a legă- 
mîntului şi a sîngelui. Căci nu este de ajuns numai credinţa pentru desăvîrşire 
dacă nu se primeşte şi harul botezului şi dacă răscumpărarea nu primeşte sîn¬ 
gele lui Hristos. Aşadar, este bună drahma care se achită pentru Dumnezeu. 
21. Drahma nu este un dinar, ci altceva. Pe dinar este chipul Cezarului, iar în 
drahmă este chipul lui Dumnezeu (Matei 22, 21). Fiindcă este a singurului 
Dumnezeu, pentru urmarea Lui. începe de la unul singur şi se împrăştie în 
nesfîrşit. Şi iarăşi, din numărul nesfîrşit se întorc toate într-unul, ca sfîrşit al lor. 
Fiindcă Dumnezeu este începutul şi sfîrşitul a toate. De aceea cei ce s-au îngri¬ 
jit de unitate au numit-o nu număr, ci element al numărului. Şi de aceea am 
spus că este scris: „Eu sînt alfa şi omega, Cel dintîi şi Cel de pe urmă” (Apoc. 1, 
8) şi „Ascultă, Israele, Domnul Dumnezeul tău este singurul Domn” (Deut. 6, 
4). 22. Şi tu aşadar să fii unul şi acelaşi întru asemănarea cu Dumnezeu. Nu 
astăzi să fii cumpătat şi mîihe beat, astăzi paşnic, mîine înfuriat, azi înfrînat, 
mîine desfrînat. Căci se schimbă fiecare şi devine altul după purtarea lui, în 
care nu se mai cunoaşte cine a fost şi începe să fie ce n-a fost, deosebit de sine. 
i Nu este bine să se schimbe cineva în mai rău, ci să fie neschimbat, precum chi- 








SCRISORI 


53 


pul de pe drahmă, păstrînd zilnic aceeaşi înfăţişare. Cînd vezi drahma, uită-te 
la chip, adică atunci cînd ai de-a face cu legea, să priveşti în lege pe Hristos, 
chipul lui Dumnezeu. Şi fiindcă însuşi chipul lui Dumnezeu este nevăzut şi 
nestricăcios să-ţi strălucească precum într-o oglindă a legii (Col. 1, 15). Mărtu- 
riseşte-L în lege, ca să-L recunoşti în Evanghelie. Dacă L-ai cunoscut în porun¬ 
cile Lui, recunoaşte-L în lucrările Lui. Sănătate, şi, dacă nu socoteşti fără roadă 
că m-ai întrebat despre acest siclu, nu sta la îndoială să mă întrebi şi despre 
altele cînd vei avea iarăşi ceva de întrebat. 


Scrisoarea a VlII-a 

AMBROZIE CĂTRE JUSTUS 

7. Mulţi nu recunosc că ai noştri au scris cu artă. Poate n-au scris cu artă, 
dar au scris cu har, care este mai presus de orice artă, au scris precum le dădea 
Duhul a grăi (Fapte 2, 4). Totuşi, cei ce au scris despre artă au găsit artă în 
scrierile alor noştri şi din ele au întemeiat ştiinţa şi regulile artei. 2. Mai ales în 
artă se cere să existe amov, uXt|, d7toxexeo|ia. Cînd, precum citim, dreptul 
Isaac spune tatălui său: „Iată focul şi lemnele; unde este jertfa?” (Fac. 22, 7), 
care din însuşirile artei lipseşte? Cine întreabă se îndoieşte, cine răspunde 
celui ce întreabă spune ceva şi risipeşte îndoiala. Iată focul, adică cdxiov 
(cauza, începutul) şi lemnele, adică uAr), care în latineşte se spune materie, ce 
este al treilea element, dacă nu ocîioxeXeopa (efectul, sfîrşitul)? La întrebarea 
fiului: Unde este jertfa? tatăl a răspuns: Domnul va avea grijă de jertfa ta, fiule! 
(Fac. 22, 8). 3. Dar să vedem mai de aproape despre ce este vorba. Dumnezeu 
arată un berbec cu coamele încurcate într-un mărăciniş (Fac. 22, 13). Berbe¬ 
cul este Cuvîntul plin de linişte, de măsură şi de răbdare. Prin El se arată că 
înţelepciunea este jertfa cea bună, cunoaşterea chipului de a merita şi de a cîş- 
tiga bunăvoinţa prin jertfa. De aceea şi profetul zice: Jertfiţi jertfa dreptăţii” 
(Ps. 4, 5). Astfel jertfa dreptăţii este ca şi jertfa înţelepciunii. 4. Iată mintea 
caldă şi fierbinte care luminează ca focul. Iată şi cele ale cunoaşterii, adică 
materia. Unde este al treilea element, înţelegerea? Iată culoarea; unde este 
văzul? Iată cele simţite: unde este simţirea? Căci materia nu se vede de către 
toţi şi de aceea Dumnezeu dă putinţa de a înţelege, de a simţi şi de a vedea. 5. 
’AîroxeAeopa este Cuvîntul lui Dumnezeu, adică lucrarea şi rodul dezbaterii, 
care se adîncesc în cei înţelepţi, lămurind cele îndoielnice. Dar, frumos lucru, 
chiar aceia care n-au crezut în venirea lui Hristos se conving ei înşişi şi mărtu¬ 
risesc ceea ce socotesc că trebuie tăgăduit. Ei spun că berbecul este Cuvîntul 
lui Dumnezeu fără să creadă însă în taina pătimirii. Dar în acea taină este 
Cuvîntul lui Dumnezeu, în care s-a împlinit jertfa. 6. Aşadar, mai întîi să aprin¬ 
dem în noi focul minţii ca să lucreze în noi. Să întrebăm Ce este dedesubtul 
materiei, ce este ceea ce hrăneşte sufletul şi să căutăm această hrană chiar în 

întuneric. Nici Sfinţii părinţi nu ştiau ce este mana (leş. 16, 75) şi au aflat, se 
spune că mana este însuşi graiul şi cuvîntul lui Dumnezeu din care curg şi se 
răspîndesc, ca dintr-un izvor veşnic, toate învăţăturile. 7. Aceasta este hrana 
cea cerească şi ea se află din persoana celui ce zice: „Iată Eu vă voi ploua pîine 
din cer” (leş. 4). Aşadar, âmov este elementul în care lucrează Dumnezeu, 
Care stropeşte minţile cu rouă înţelepciunii. "YAr| este materia prin care sufle¬ 
tele văzînd şi gustînd se desfătează şi întreabă de unde este acel dar mai strălu¬ 
citor decît lumina, mai dulce decît mierea. Le răspunde acestora Scriptura: 
„Aici este pîinea pe care v-a dat-o Dumnezeu s-o mîncaţi” (leş. 15) şi acesta 
este Cuvîntul lui Dumnezeu, pe care l-a aşezat şi l-a dat Dumnezeu, cu care 
se hrăneşte şi se desfată mintea celor înţelepţi. Acest cuvînt este curat şi ales, 
luminînd în splendoarea adevărului şi dezmierdînd sufletele auditorilor cu 
farmecul virtuţilor. 8. A aflat în sine profetul însuşi care este pricina săvîrşirii 
unui lucru. Căci trimis fiind la regele Egiptului pentru eliberarea poporului lui 
Dumnezeu, cînd a întrebat pe Domnul: „Cine sînt eu să merg şi să scot popo¬ 
rul de sub stăpînirea regelui?” (leş. 3, 11), Domnul i-a răspuns: „Eu voi fi cu 
tine” (leş. 3, 12). A întrebat iarăşi Moise: „Ce le voi spune dacă mă vor întreba: 
Cine este Domnul Care te-a trimis şi care este numele Lui?” (leş. 3, 13-14). A 
zis Domnul: „Eu sînt Cel Ce sînt?” Vei spune: „Cel Ce este m-a trimis”. Acesta 
este adevăratul nume al lui Dumnezeu: Cel Ce există veşnic. De aceea şi 
Apostolul spune despre Hristos: „Căci Iisus Hristos, Fiul lui Dumnezeu Care 
este în voi, Care a fost propovăduit vouă prin noi, prin mine, prin Sylvan şi 
prin Timotei, n-a fost Da şi Nu, ci Da a fost în El” (II Cor. 1, 19). Dar Moise a 
răspuns: „Dacă nu vor crede mie şi nu vor asculta de glasul meu, ci vor zice: 
Nu ţi-a apărut ţie Dumnezeu, ce le voi spune?” (leş. 4, 1). I-a dat darul de a face 
minuni ca ei să creadă că El a fost trimis de Dumnezeu. Pentru a treia oară a 
zis Moise: „Nu sînt vrednic, am voce slabă şi limbă greoaie, cum mă va asculta 
Faraon?” (leş. 4, 10). I s-a răspuns lui: „Du-te, şi Eu îţi voi deschide gura 
şi te voi învăţa ce trebuie să spui” (leş. 4, 12). 9. Aşadar, acele întrebări au 
în ele răspunsurile, seminţele şi Qecopia înţelepciunii. Totuşi, plăcută este 
cmdT^Aeapa, fiindcă zice: „Eu voi fi cu tine”. Şi cu toate că i-a dat puterea de a 
face minuni, totuşi, pentru că se îndoia şi a doua oară, ca să ştii că minunile 
n-au fost făgăduite celor ce nu cred, ci celor ce cred, a răspuns slăbiciunii 
pe care şi-o arăta fie pentru vrednicie, fie pentru puterea rugăminţii către 
Faraon: „Eu îţi voi deschide gura ta şi te voi învăţa ce trebuie să spui”. Aşadar, 
dnoT^Aeopa a fost în chip desăvîrşit păzită. 10. Ai acest înţeles şi în Evanghe¬ 
lie: „Cereţi şi vi se va da, căutaţi şi veţi afla, bateţi şi vi se va deschide” (Matei 7, 
7). Cere ano tou carton, adică Întreabă-L pe Făcător. Ai uAr|, cele de înţeles, 
prin care să cauţi, şi-ţi deschide Dumnezeu Cuvîntul. Mintea este cea care 
lucrează precum focul asupra celor de cunoscut, în care lucrează ardoarea 
) minţii precum focul în lemne. îţi deschide Dumnezeu, Cuvîntul, care este 








SCRISORI 


55 


ăizoTeke.o\ia. Avem acest înţeles şi în alt loc în Evanghelie, cînd zice Domnul: 
„Cînd vă voi da pe voi în mina lor nu vă îngrijiţi cum sau ce veţi vorbi, căci se 
va da vouă în ceasul acela ce să vorbiţi. Fiindcă nu voi sînteti care vorbiţi, ci 
Duhul Tatălui vostru este care grăieşte în voi” (Matei 10, 19-20). 11. Găseşti 
aceasta şi în cartea Facerii, unde spune lui Isaac: „Cum l-ai găsit aşa curînd, 
fiul meu?”. Şi fiul a răspuns: „Domnul Dumnezeul tău mi l-a scos înainte” (Fac. 
27, 20). ’A7iotelea|ia este Domnul. Cine caută prin Domnul găseşte. Laban, 
care n-a căutat prin Domnul, ci prin idoli, n-a găsit (Fac. 31, 33-34). 12. Dar 
frumos i-a păzit pe cei numiţi opo o (pietre de hotar). Primul opocr este: „Du-te 
şi adu-mi din vînatul tău să mănînc” (Fac. 27, 4). îi aţîţă şi-i încălzeşte mintea 
ca intr-un foc al îndemnului său să lucreze şi să caute. Al doilea opoo este: 
„Cum l-ai găsit aşa de curînd?” (Fac. 27, 20) şi se găseşte în această întrebare. 
Al treilea opoo este în răspunsul: „Domnul Dumnezeul tău mi l-a scos 
înainte”? (Fac. 27, 20). ’AîiOTeXeopa este Dumnezeu, Care îmbrăţişează şi 
cuprinde totul şi de Care nu trebuie să te îndoieşti. 13. Există şi acel opoo din 
cei ce lucrează din proprie chemare: „Dacă nu vei semăna, nu vei secera” 
(Lev. 25, 11). Căci oricîtă putere are munca în producerea recoltelor, totuşi 
însuşirile pămîntului, printr-un oarecare imbold propriu, fac să răsară şi să 
crească seminţele. 14. De aceea zice Apostolul: „Eu am sădit, Apollo a udat, 
dar Dumnezeu a făcut să crească. Astfel nici cel care sădeşte nu este ceva, nici 
cel care udă, ci numai Dumnezeu, Care face să crească” (I Cor. 3, 6-7). Dum¬ 
nezeu îţi dă în duh şi Domnul sădeşte în inima ta. Fă-1 aşadar să te insufle şi să 
sădească, pentru ca să ai ce culege; dacă nu vei semăna, nu vei secera. Ţi se 
cere să semeni; n-ai semănat, nu vei secera, aşa spune şi zicătoarea. Sfîrşitul 
este urmarea începutului: semănatul este începutul, seceratul este sfîrşitul. 15. 
învaţă de la mine: firea lucrurilor îl ajută pe cel ce caută să afle. Dar Dumne¬ 
zeu este făcătorul firii. Atîrnă de Dumnezeu să învăţăm bine, fiindcă propria 
fire este să desăvîrşească învăţătura. Cei cu inima împietrită nu învaţă. Prin 
fire, care are harul dumnezeiesc, Dumnezeu dă începutul, creşterea şi desăvîr- 
şirea, adică acea fire foarte deosebită şi dumnezeiască a Treimii. Sănătate şi 
gîndeşte-te mai departe la noi, cum şi noi ne gîndim la tine. 


LUCRĂRILE SINODULUI DE LA AQUILEIA 
ÎMPOTRIVA ERETICILOR 
PALLADIUS ŞI SECUNDIANUS 

1. în timpul consulatului străluciţilor bărbaţi Syagrius şi Eucherius, în a 
treia zi a nonelor lui septembrie, în biserica din Aquileia fiind ei de faţă 
împreună cu episcopii Valerian din cetatea Aquileia, Ambrozie, Eusebius, 
Limenius, Anemius, Sabinus, Abundantius, Artemius, Constantius, Justus, 
Philaster, Constantius, Theodorus, Almachius, Dominus, Amantius, Maxi- 

mus, Felix, Bassianus, Numidius, Ianuarius, Procuius, Heliodorus, Jovinus, 
Felix, Exsuperantius, Diogenes, Maximus, Macedonius, Cassianus, Marcellus 
şi Eustathius, episcopul Ambrozie a zis: 

2. Ne-am sfătuit atîta timp fără acte scrise. Dar fiindcă se spun în urechile 
noastre atîtea nelegiuiri din partea lui Palladius şi a lui Secundianus, încît cu 
greu ar putea crede cineva că ei au fost în stare să rostească blasfemii atît de pe 
faţă, pentru ca nu cumva ei înşişi din viclenie să-şi tăgăduiască declaraţiile, 
deşi nimeni n-ar putea să se îndoiască de mărturiile unor preoţi atît de însem¬ 
naţi, totuşi, fiindcă toţi episcopii sînt de aceeaşi părere, propun să facem acte 
scrise, pentru ca să nu poată vreunul să-şi tăgăduiască propria declaraţie. Aşa¬ 
dar, trebuie să declaraţi, sfinţiţi bărbaţi, dacă sînteţi de părere să se scrie cele 
spuse de fiecare. Toţi episcopii au răspuns: „Sîntem de părere”. Episcopul 
Ambrozie a zis: „Trebuie întărite prin act imperial dezbaterile noastre, pentru 
ca ele să aibă putere de dovezi”. 3. Diaconul Sabinianus citeşte adresa impe¬ 
rială: „Pentru ca nu cumva preoţii dintr-o greşită înţelegere a dogmelor, în 
dorinţa lor de cercetare a adevărului, să ajungă la dezbinări, am hotărît ca ei 
să se adune în cetatea Aquileia, socotită de excelenţa ta cu merite în dioceză. 
Căci nu pot fi mai bine lămurite îndoielile şi părerile potrivnice decît dacă-i 
aşezăm pe fruntaşi ca mijlocitori în neînţelegerile ivite, pentru ca nepotrivirile 
care apar în interpretarea dogmelor să fie dezlegate de aceia de la care pleacă 
înseşi temeliile învăţăturii. 4. Aşadar, şi acum nu poruncim altfel decît am 
poruncit, nu schimbînd drumul procedurii, ci revizuind lista prea mare a celor 
de care nu este nevoie la sinod. Ambrozie, episcop al cetăţii Mediolanum, 
respectat şi prin meritele vieţii sale şi prin vrednicia faţă de Dumnezeu, a ară¬ 
tat că nu e nevoie de mulţime acolo unde adevărul nu e lucrător în mai mulţi, 
ci în mai puţini, şi că, faţă cu diferite păreri împotrivă, preoţii din localităţile 
vecine ale Italiei sînt de ajuns şi prea de ajuns. Am socotit că trebuie să-i scu¬ 
tim de oboseală pe veneraţii bărbaţi din localităţi îndepărtate, pentru ca nu 
cumva vreunul, istovit de bătrîneţe, de vreo slăbiciune trupească, sau de sără¬ 
cia vrednică de laudă, să fie pus pe drumuri cu care nu e deprins... Şi cele¬ 
lalte”. 5. Episcopul Ambrozie a zis: „Iată ce a hotărît creştinescul împărat. N-a 
voit să facă vreo nedreptate preoţilor. A numit chiar pe episcopi ca judecători. 
Şi de aceea, pentru că ne aflăm într-o adunare preoţească, răspunde la între¬ 
bările care ţi se pun. S-a citit scrisoarea lui Arie. Şi acum se va citi din nou, 
dacă găseşti cu cale. Are blasfemii chiar de la început. Spune că numai Tatăl 
este veşnic. Dacă eşti de părere că Fiul lui Dumnezeu nu este veşnic, arată 
aceasta în ce chip doreşti. Dacă socoteşti că trebuie condamnată părerea lui 
Arie, condamn-o. Sînt aici Evanghelia şi Apostolul, toate cărţile sfinte sînt aici. 
începe de unde vrei, dacă socoteşti că Fiul lui Dumnezeu nu este veşnic. 6. 
Palladius a zis: S-a făcut una cu voinţa voastră, precum spune ordinul imperial 
citit de voi, ca adunarea să nu fie generală şi deplină. Cît timp nu sînt de faţă 

tovarăşii mei, nu pot să răspund. Episcopul Ambrozie a spus: Cine sînt tovară¬ 
şii tăi? Palladius a zis: Episcopii orientali. 7. Episcopul Ambrozie a spus: 
Pentru că în trecut orientalii şi-au ţinut sinodul lor în Orient, iar occidentalii 
în Occident, noi cei din părţile Occidentului, potrivit hotărîrii împăratului, 
ne-am adunat în Aquileia. Chiar prefectul Italiei a dat un ordin scris, că dacă 
occidentalii vor să-şi ţină adunarea, să li se dea putinţa de a face aceasta. Şi 
fiindcă ştia că de obicei occidentalii se adună în Occident şi orientalii în 
Orient, de aceea a socotit că nu e nevoie să vină la sinodul nostru şi cei din 
Orient. 8. Palladius a zis: împăratul nostru Graţian a poruncit să vină şi cei din 
Orient; poţi tu să tăgăduieşti aceasta? Chiar împăratul mi-a spus că a poruncit 
să vină orientalii. Episcopul Ambrozie a spus: A poruncit în înţelesul că nu i-a 
oprit să vină. Palladius a zis: Iar cererea ta a făcut ca ei să nu vină. Tălmăcind 
în chip mincinos voinţa împăratului n-ai făcut decît să amîni sinodul. 9. Epis¬ 
copul Ambrozie a zis: Nu e nevoie să vorbim preamult despre alte lucruri. 
Răspunde odată: A zis bine Arie că numai Tatăl este veşnic? Şi a spus aceasta 
după Scriptură sau nu? Palladius a zis: Nu-ţi răspund. Episcopul Constanţiu a 
zis: Nu răspunzi după ce ai hulit atîta vreme? Episcopul Eusebius a spus: Dar 
va trebui să-ţi dai pe faţă fără înconjur libertatea ta de credinţă. Dacă te-ar 
întreba un păgîn în ce chip crezi în Hristos, n-ar trebui să mărturiseşti că ţi-e 
ruşine. 10. Episcopul Sabinus a zis: Tu ai cerut să răspundem. Astăzi ne-am 
adunat din voinţa ta şi, fiindcă tu ne-ai zorit, n-am aşteptat pe ceilalţi fraţi care 
puteau să vină. De aceea n-ai dreptul să ocoleşti lucrurile. Spui că Hristos a 
fost creat, sau spui că din veşnicie este Fiul lui Dumnezeu? Palladius a zis: Pre¬ 
cum ţi-am spus, de aceea am venit, ca să dau pe faţă că n-aţi făcut bine răstăl¬ 
măcind ordinul împăratului. Episcopul Ambrozie a spus: Să se citească scri¬ 
soarea lui Palladius, să se vadă dacă asta a cerut, fiindcă, dimpotrivă, se va 
dovedi că şi acum înşală. Palladius a zis: Da, să se citească. Episcopii au zis: Pe 
cînd era împăratul la Syrmium te-ai dus tu la el, sau el a venit la tine? Şi au 
adăugat: Ce răspunzi la aceasta? Palladius a răspuns: El mi-a zis: Du-te. Eu 
l-am întrebat: orientalii au venit? A răspuns: Au venit. Dar dacă n-au venit 
orientalii, ce rost are venirea mea? 11. Episcopul Ambrozie a zis: Să lăsăm la o 
parte pricina orientalilor; astăzi îţi cer părerea ta. Ţi s-a citit scrisoarea lui 
Arie. Obişnuieşti să spui că nu eşti arian. Sau condamnă-1 azi pe Arie, sau apă- 
ră-1. Palladius a zis: N-ai autoritatea să-mi pui asemenea întrebare. Episcopul 
Eusebius a zis: Nu credem că evlaviosul împărat a spus altceva decît a scris. 
El a poruncit să se adune episcopii occidentali. N-a putut să-ţi spună numai ţie, 
împotriva celor scrise de el, să nu fie judecată pricina ta fără orientali. Palla¬ 
dius a zis: Dar li s-a poruncit numai italienilor să se adune? Evagrius, presbiter 
şi delegat, a zis: Dacă ai răspuns cu patru sau cu două zile înainte că vei fi pre¬ 
zent, ce mai aşteptai? Trebuie aşteptată oare, precum spui, părerea tovarăşilor 
tăi orientali? Aşa trebuia să ceri, dar nu să tăgăduieşti confruntarea. Palladius 

a spus: Am venit ca la o adunare deplină, dar am văzut că n-au venit şi tovară¬ 
şii mei. Astfel că, dacă am venit am răspuns ordinului şi vă spun acum să nu 
faceţi ceva în dauna viitorului sinod. 72. Episcopul Ambrozie a zis: Tu însuţi ai 
cerut să ne întrunim astăzi. Şi tot astăzi tu ai spus că venim creştini la creştini. 
Dar nu i-ai dovedit pe creştini. Ai făgăduit că vei da lupta, ai făgăduit că-ţi vei 
impune părerile tale, sau că le vei primi pe ale noastre, şi ne-a plăcut această 
poziţie a ta. Noi am dorit să vii ca un creştin. Ţi-am pus în faţă scrisoarea lui 
Arie, pe care a scris-o Arie, al cărui nume spui adesea că-ţi aduce jignire. Spui 
că nu-1 urmezi pe Arie. Astăzi trebuie să-ţi arăţi deschis părerea: sau condam- 
nă-1, sau susţine-1, prin orice dovezi vrei. Şi a adăugat: Aşadar, după scrisoarea 
lui Arie, Hristos nu este din veşnicie Fiul lui Dumnezeu. Palladius a zis: Am 
spus că mă voi dovedi creştin, dar în adunare pe deplin constituită. Nu vă răs¬ 
pund acum în dauna adunării viitoare. Episcopul Eusebius a zis: Ai datoria 
să-ţi mărturiseşti credinţa fără şiretenie. Palladius a zis: Şi ce lăsăm pentru adu¬ 
nare? 13. Episcopul Ambrozie a zis: S-a rostit în mod deschis condamnarea 
celui care tăgăduieşte că Hristos este din veşnicie Fiul lui Dumnezeu. Arie a 
tăgăduit. Pe acesta îl urmează Palladius, care nu vrea să-l osîndească pe Arie. 
Aşadar, hotărîţi dacă trebuie aprobată părerea lui, dacă el vorbeşte potrivit 
Scripturilor sau dacă îi este îngăduit să gîndească împotriva Scripturilor. Căci 
este scris: Puterea şi înţelepciunea lui Dumnezeu sînt veşnice (Rom. 7, 20). 
Puterea lui Dumnezeu este Hristos (I Cor. 1, 24). Deci, dacă puterea lui Dum¬ 
nezeu este veşnică şi Hristos este veşnic, fiindcă Hristos este puterea lui Dum¬ 
nezeu (I Cor. 1, 8). Episcopul Eusebius a zis: Aceasta este credinţa noastră, 
aceasta este înţelegerea universală. Anatema să fie cine nu spune aşa. Toţi 
episcopii au zis: Anatema să fie! 14. Episcopul Eusebius a zis: El spune că 
numai Tatăl este veşnic, dar că Hristos are un început. Palladius a zis: N-am 
văzut pe Arie şi nu ştiu cine este. Episcopul Eusebius a zis: S-a arătat blasfemia 
lui Arie prin care tăgăduieşte că Fiul lui Dumnezeu este veşnic. Condamni sau 
susţii această credinţă şi pe autorul ei? Palladius a zis: De vreme ce sinodul 
n-are autoritate deplină nu declar nimic. 15. Episcopul Ambrozie a zis: Te 
îndoieşti să condamni pe Arie după judecăţile dumnezeieşti şi de aceea vor¬ 
beşti mereu în doi peri? Şi a adăugat: Să vorbească şi cinstiţii bărbaţi soli ai 
galilor. Episcopul Constantius, delegat al galilor, a zis: Am condamnat întot¬ 
deauna rătăcirea acelui om şi condamnăm şi acum nu numai pe Arie, ci pe ori¬ 
cine spune că Fiul lui Dumnezeu nu este veşnic. Episcopul Ambrozie a spus: 
Ce zice şi stăpînul meujustus? Justus, episcop şi delegat al galilor, a răspuns: 
Anatema să fie cel ce nu mărturiseşte că Fiul lui Dumnezeu este veşnic 
împreună cu Tatăl. Toţi episcopii au zis: Anatema să fie. 16. Episcopul 
Ambrozie a zis: Să-şi spună credinţa şi delegaţii africani, care au adus aici 
părerea tuturor concetăţenilor lor. Felix, episcop şi delegat, a zis: Dacă va 
tăgădui cineva că Fiul lui Dumnezeu este veşnic, nu numai eu, delegat al între- 

gii Africi, îl condamn, ci glasul întrunit al tuturor preoţilor, care m-au trimis la 
această sfîntă adunare, l-a condamnat şi el mai dinainte. Episcopul Anemius a 
zis: Capitala Illyricului este Sirmium, iar eu sînt episcop al acelui oraş şi spun: 
cine nu mărturiseşte că Fiul lui Dumnezeu este veşnic, în aceeaşi veşnicie cu 
Tatăl, anatema să fie el cu toţi cei ce mărturisesc ca el. 7 7. Episcopul Ambrozie 
a zis: Ascultaţi cele ce urmează. Şi s-a rostit tare: singur veşnic, singur fără 
început, singur adevărat, singur nemuritor. Episcopul Ambrozie a zis: Şi în 
aceasta condamnă-1 pe cel ce tăgăduieşte că Fiul este Dumnezeu adevărat. De 
vreme ce El este adevărul, cum de nu este Dumnezeu adevărat? Şi a adăugat: 
Ce răspunzi Ia aceasta? Palladius a răspuns: Cine spune că nu este Fiu adevă¬ 
rat? Ambrozie a zis: Arie a spus. Palladius a răspuns: De vreme ce Apostolul 
spune că Hristos este Dumnezeu peste toate, poate cineva spune că nu este cu 
adevărat Fiul lui Dumnezeu? 18. Episcopul Ambrozie a zis: Ca să ştii cît de 
simplu căutăm noi adevărul, iată, zic şi eu cum zici tu; dar răspunsul este pe 
jumătate. Cînd zici aşa, pari a tăgădui pe Dumnezeu cel adevărat. Dar dacă 
mărturiseşti simplu, declară în ordinea în care propun eu că Fiul lui Dumne¬ 
zeu este Dumnezeu adevărat. Palladius a zis: Eu îţi vorbesc după Scripturi, 
spun că Domnul este cu adevărat Fiul lui Dumnezeu. Episcopul Ambrozie a 
zis: Spui că Fiul lui Dumnezeu este Dumnezeu adevărat? Palladius a răspuns: 
Cînd spun Fiu adevărat ce mai trebuie? Episcopul Ambrozie a zis: Nu-ţi cer să 
răspunzi numai că este Fiu adevărat, ci să răspunzi că Fiul lui Dumnezeu este 
Dumnezeu adevărat. 19. Episcopul Eusebius: Este Hristos Dumnezeu adevă¬ 
rat după credinţa tuturor şi după mărturisirea universală? Palladius a spus: 
Este Fiu adevărat al lui Dumnezeu. Episcopul Eusebius a zis: Şi noi prin adop¬ 
ţiune sîntem fii (Gal. 4, 7), dar El este Fiu prin însuşirea naşterii Sale dumne¬ 
zeieşti. Şi a adăugat: Mărturiseşti, aşadar, că Fiul adevărat al lui Dumnezeu 
este Domnul adevărat după naştere şi după însuşirea Lui? Palladius a zis: 
Spun că este cu adevărat Unul-Născut Fiul lui Dumnezeu. Episcopul Eusebius 
a zis: Socoţi aşadar că este contra Scripturii dacă se spune că Hristos este Dum¬ 
nezeu adevărat? 20. Şi fiindcă Palladius tăcea, episcopul Ambrozie a zis: Cine 
îl numeşte numai Fiu adevărat al lui Dumnezeu şi nu spune că este cu adevă¬ 
rat Domnul se vede că-L tăgăduieşte ca Dumnezeu. în acest înţeles să mărturi¬ 
sească Palladius, dacă totuşi mărturiseşte, să spună că Fiul lui Dumnezeu este 
Domnul cel adevărat. Palladius a zis: Cînd Fiul spune: „Să Te cunoască pe 
Tine, singurul Dumnezeu adevărat şi pe Iisus Hristos pe care L-ai trimis” (Ioan 
17, 3), aceasta o spune din simţămînt sau cu adevărat? Episcopul Ambrozie a 
zis: Ioan a zis în epistola sa: „Acesta este Dumnezeu cel adevărat” (IIoan 5, 
20). Tăgăduieşte aceasta! Palladius a zis: Cînd îţi spun că e Fiu adevărat măr¬ 
turisesc şi adevărata-I dumnezeire. Episcopul Ambrozie a zis: Şi în aceasta 
este minciună, fiindcă în aşa chip obişnuiţi să spuneţi că dumnezeirea este una 
şi adevărată, încît ziceţi că numai dumnezeirea Tatălui nu şi a Fiului este una şi 

adevărată. Aşadar, dacă vrei să spui deschis că mă chemi la Scriptură, zi ceea 
ce a zis evanghelistul Ioan: „Acesta este Dumnezeul cel adevărat”, sau tăgă- 
duieşti că a zis. Palladius a zis: în afară de Fiul nu este un altul născut. 2 1. Epis¬ 
copul Eusebius a zis: Hristos este Dumnezeu adevărat după credinţa tuturor şi 
după mărturisirea universală, iar după părerea ta nu este Dumnezeu adevă¬ 
rat? Palladius a zis: Este puterea Dumnezeului nostru. Episcopul Ambrozie a 
zis: N-ai libertatea ta a mărturisi şi prin aceasta anatema să fie cel ce nu mărtu¬ 
riseşte că Fiul lui Dumnezeu este Dumnezeu adevărat. Toţi episcopii au zis: 
Anatema să fie cine nu va zice că Hristos, Fiul lui Dumnezeu, este Domnul cu 
adevărat. 22. Iarăşi a adăugat: singur adevărat, singur avînd nemurirea. Epis¬ 
copul Ambrozie a zis: Fiul lui Dumnezeu are nemurirea, potrivit dumnezeirii, 
sau nu are? Palladius a zis: îl admiţi pe Apostol, sau nu? „împăratul împăraţi¬ 
lor, Care singur are nemurire” (I Tim. 6, 16). Episcopul Ambrozie a zis: Ce 
zice despre Hristos, Fiul lui Dumnezeu? Palladius a zis: Hristos este nume 
dumnezeiesc sau omenesc? 23. Episcopul Eusebius a zis: Se numeşte Hristos 
după legămîntul trupesc, dar Acelaşi este Dumnezeu şi om. Palladius a zis: 
Hristos este nume trupesc. Hristos e nume omenesc; răspundeţi-mi şi voi mie. 
Episcopul Eusebius a zis: Ce zăboveşti în lucruri de prisos? Pe cînd se citea 
rătăcirea lui Arie, care spune că numai Tatăl are nemurirea, ai adus mărturie 
în sprijinul,necredinţei lui Arie citind din Apostol: „Cel care singur are nemu¬ 
rire şi locuieşte întru lumină neapropiată” (1 Tim. 6, 16). Dar dacă vrei să înţe¬ 
legi, în numele lui Dumnezeu se găseşte vrednicia firii întregi, fiindcă în 
numele lui Dumnezeu este înţeles şi Tatăl şi Fiul. Palladius a zis: N-aţi voit să 
răspundeţi la ceea ce v-am întrebat şi eu. 24. Episcopul Ambrozie a zis: îţi cer 
în mod deschis părerea: Are Fiul lui Dumnezeu nemurire, după naşterea cea 
dumnezeiască, sau n-are? Palladius a zis: După naşterea cea dumnezeiască 
este nestricăcios, dar după trup a murit. Episcopul Ambrozie a zis: Nu dumne¬ 
zeirea, ci trupul a murit. Palladius a zis: Răspundeţi-mi mai întîi voi. Episcopul 
Ambrozie a zis: Are sau nu are Fiul lui Dumnezeu nemurirea potrivit dumne¬ 
zeirii Lui? Nu ţi-ai arătat şi acum înşelătoria şi viclenia după mărturisirea lui 
Arie? Şi a adăugat: Ce zici despre cel ce spune că Fiul lui Dumnezeu nu are 
nemurire? Toţi episcopii au zis: Anatema să fie. 25. Palladius a zis: Cel născut 
dumnezeiesc este nemuritor. Episcopul Ambrozie a zis: Cu iscusinţă te fereşti 
de a spune ceva limpede despre Fiul lui Dumnezeu. Dar eu îţi spun: Fiul lui 
Dumnezeu are nemurire potrivit dumnezeirii Sale. Tu îi tăgăduieşti nemuri¬ 
rea? Palladius a zis: A murit Hristos sau nu? Episcopul Ambrozie a zis: Sufletul 
nostru nu moare potrivit trupului, căci este scris: „Nu vă temeţi de cei care 
ucid trupul iar sufletul nu pot să-l ucidă” (Matei 10, 28). Aşadar, de vreme ce 
sufletul nostru nu poate muri, socoti că Hristos a murit potrivit dumnezeirii? 
Palladius a zis: De ce te sperii de numele morţii? Episcopul Ambrozie a zis: 
Nu mă sperii, ci o mărturisesc după trupul meu. Căci prin el sînt legat în lanţu- 

rile morţii. Palladius a zis: Despărţirea duhului însemnează moartea; căci 
Hristos, Fiul lui Dumnezeu, a luat trup şi a murit prin trup. Episcopul Ambro¬ 
zie a zis: Scris este că Hristos a pătimit. Aşadar, după trup a pătimit, dar după 
dumnezeire are nemurirea. Cine tăgăduieşte aceasta diavol este. Palladius a 
zis: Dar eu nu-1 cunosc pe Arie. 26. Episcopul Ambrozie a zis: Aşadar, a greşit 
Arie, de vreme ce şi Fiul lui Dumnezeu are nemurirea potrivit dumnezeirii. Şi 
a adăugat: Deci a greşit sau nu? Palladius a zis: Nu sînt de acord. Episcopul 
Ambrozie a zis: Cu ce nu eşti de acord? Anatema să fie cel ce nu-şi explică lim¬ 
pede credinţa. Toţi episcopii au zis: Anatema să fie. Palladius a zis: Spuneţi ce 
vreţi, dumnezeirea Lui este nemuritoare. Ambrozie a zis: A cui? A Tatălui sau 
a Fiului? Şi a adăugat: Arie a săvîrşit multe rătăciri. Dar să trecem mai departe. 
27. Şi s-a spus din nou: Singur înţelept. Palladius a zis: Tatăl este de la Sine 
înţelept, dar Fiul nu este înţelept. Episcopul Ambrozie a zis: Deci Fiul nu este 
înţelept, chiar dacă El este înţelepciunea (I Cor. 1, 24)? Doar şi noi zicem că 
Fiul S-a născut din Tatăl. Episcopul Eusebius a zis: Este ceva atît de nelegiuit, 
de păgînesc ca faptul de a tăgădui că Fiul lui Dumnezeu este înţelept? Palla¬ 
dius a zis: Este numit înţelepciune; cine poate tăgădui înţelepciunea? Episco¬ 
pul Ambrozie a zis: Este înţelept, sau nu este? Palladius a zis: Este înţelep¬ 
ciune. Episcopul Ambrozie a zis: Deci este înţelept, de vreme ce este înţelep¬ 
ciunea. Palladius a zis: Vă răspundem după Scriptură. Episcopul Ambrozie a 
zis: Pe cît văd, Palladius a încercat să tăgăduiască şi că Fiul lui Dumnezeu este 
înţelept. Episcopul Eusebius a zis: Anatema să fie cine tăgăduieşte că Fiul 
lui Dumnezeu este înţelept. Toţi episcopii au zis: Anatema să fie. 28. Episco¬ 
pul Eusebius a zis: Să răspundă şi Secundianus la aceasta. Fiindcă Secundia- 
nus tăcea, episcopul Ambrozie a zis: Cine tace vrea să aibă judecata întreagă. 
Şi a adăugat: Cînd zice că numai Dumnezeu este bun a mărturisit sau a tăgă¬ 
duit pe Fiul? Palladius a zis: De vreme ce este scris „Eu sînt Păstorul cel bun” 
(Ioan 10, 11), noi să tăgăduim? Cine nu spune că Fiul lui Dumnezeu este bun? 
Episcopul Ambrozie a zis: Aşadar, Hristos este bun? Palladius a răspuns: Bun. 
Episcopul Ambrozie a zis: Aşadar,Arie a vorbit rău numai de Tatăl, de vreme 
ce şi Fiul lui Dumnezeu este pentru toţi Dumnezeu. Palladius a zis: Cine nu 
spune că Hristos este bun greşeşte. 29. Episcopul Eusebius a zis: Mărturiseşti 
că Hristos este bun? Căci şi eu sînt bun. Pentru mine a zis: Bine, slugă bună 
(Matei 25, 21) şi Omul bun scoate din vistieria sa cele bune (Luca 6, 45). Palla¬ 
dius a zis: V-am spus doar că nu răspund pînă la adunarea plenară. Episcopul 
Ambrozie a zis: Iudeii ziceau că este bun (Ioan 1, 12) iar Arie tăgăduieşte că 
Fiul lui Dumnezeu este bun. Palladius a zis: Cine poate să tăgăduiască 
aceasta? Episcopul Eusebius a zis: Aşadar, bunul Dumnezeu este Fiul lui Dumne¬ 
zeu. Palladius a zis: Tatăl bun a născut pe Fiul bun. 30. Episcopul Ambrozie a 
zis: Şi pe noi ne-a născut buni (Fac. 1,31), dar nu potrivit dumnezeirii noastre. 
Zici că Bunul Dumnezeu este Fiul lui Dumnezeu? Palladius a zis: Fiul 

lui Dumnezeu este bun. Episcopul Ambrozie a zis: Vezi aşadar că Hristos este 
bun, este Fiu bun, dar nu spui că este Dumnezeu bun; şi noi aceasta te între¬ 
băm. Şi a adăugat: Cine nu mărturiseşte că Fiul lui Dumnezeu este bunul 
Dumnezeu, anatema să fie. Toţi episcopii au spus: Anatema să fie. 31. De ase¬ 
menea a grăit: Singur puternic. Episcopul Ambrozie a zis: Este puternic Fiul 
lui Dumnezeu, sau nu este? Palladius a zis: Nu e puternic Cel Ce a făcut toate? 
Poate El mai puţin dacă a făcut toate? Episcopul Ambrozie a zis: Deci rău a zis 
Arie. Şi a adăugat: Şi în aceasta îl condamni pe Arie? Palladiua a zis: De unde 
ştiu eu cine este? Eu îţi răspund pentru mine. Episcopul Ambrozie a zis: Este 
puternic Dumnezeu, Fiul Domnului Dumnezeu? Palladius a răspuns: Este 
puternic. Episcopul Ambrozie a zis: Este Dumnezeu bun? Palladius a zis: Deja 
am spus că Fiul lui Dumnezeu, cel Unul Născut, este puternic. Episcopul 
Ambrozie a zis: Om puternic. Palladius a zis: Fiul lui Dumnezeu este puternic. 
32. Episcopul Ambrozie a zis: Puternici sînt şi oamenii; căci scris este: „Ce te 
făleşti în răutate tu, cel puternic în nedreptate” (Ps. 51, 1). Şi în alt loc: „Cînd 
sînt slab, atunci sînt puternic” (II Cor. 12, 19). îţi cer să mărturiseşti că este 
puternic Domnul Hristos, Fiul lui Dumnezeu. Sau, dacă tăgăduieşti, moti¬ 
vează. Căci precum zic că una este puterea Tatălui şi a Fiului, la fel zic că Fiul 
lui Dumnezeu este puternic ca şi Tatăl. Aşadar, te îndoieşti să mărturiseşti că 
Fiul lui Dumnezeu este Domnul cel puternic. Palladius a zis: V-am mai spus că 
vă răspund pe cît pot potrivit discuţiei. Căci voiţi să fiţi voi singuri judecători, 
voiţi să fiţi voi împărţitori de dreptate. Nu vă răspund acum, ci vă voi răs¬ 
punde în adunarea generală şi deplină. Episcopul Ambrozie a zis: Anatema să 
fie cel ce tăgăduieşte că Hristos este Domn puternic. Şi toţi episcopii au zis: 
Anatema să fie. 33. S-a spus din nou: singur puternic, judecător al tuturor. Pal¬ 
ladius a zis: Fiul lui Dumnezeu, judecător al tuturor, Care dă şi Care primeşte. 
Episcopul Ambrozie a zis: Prin har a dat, sau prin fire? Şi oamenilor le este dat 
să judece. Palladius a zis: Spui că Tatăl este mai mare, sau nu? Episcopul 
Ambrozie a zis: Mai pe urmă îţi voi răspunde. Palladius a zis: Nu-ţi voi răs¬ 
punde dacă nu-mi răspunzi. Episcopul Eusebius a zis: Dacă nu vei condamna 
după rînduială rătăcirea lui Arie, nu-ţi vom da putinţa de a întreba. Palladius a 
zis: Nu-ţi voi răspunde. Episcopul Ambrozie a zis: Este Fiul lui Dumnezeu 
judecător, precum este scris, sau nu este? Palladius a zis: Dacă nu-mi răspunzi, 
nu-ţi voi răspunde nici eu, socotindu-te un neevlavios. 34. Episcopul Ambro¬ 
zie a zis: Ai mărturisirea mea prin care-ţi voi răspunde. Deocamdată să se 
citească din nou toată scrisoarea lui Arie. Şi a adăugat: în scrisoarea lui Arie 
vei găsi această nelegiuire pe care tu o ascunzi. Palladius a zis: V-am întrebat, 
de ce nu răspundeţi? Episcopul Eusebius a zis: Spunem că Fiul lui Dumnezeu 
este deopotrivă cu Dumnezeu. Palladius a zis: Tu eşti judecător, aici sînt secre¬ 
tarii tăi. Episcopul Ambrozie a zis: Să scrie ai tăi, dacă vor. 35. Palladius a zis: 

I Este Tatăl mai mare, sau nu este? Episcopul Eusebiu a zis: După dumnezeire 

Fiul este deopotrivă cu Tatăl. Este scris în Evanghelie că iudeii îl prigoneau nu 
numai pentru că dezlega sîmbăta, dar şi pentru că numea pe Dumnezeu Tatăl 
Său, facîndu-Se pe Sine deopotrivă cu Dumnezeu (Ioan 5, 18). Aşadar, ceea ce 
au mărturisit nelegiuiţii prigonitori nu putem tăgădui noi cei ce credem. Epis¬ 
copul Ambrozie a zis: Şi în alt loc este scris: „Care, în chipul lui Dumnezeu 
fiind, nu răpire a socotit a fi El întocmai cu Dumnezeu. Ci S-a deşertat pe Sine, 
chip de rob luînd, făcîndu-Se asemenea oamenilor, şi la înfăţişare aflîndu-Se 
ca un om. Şi S-a smerit pe Sine, ascultător făcîndu-Se pînă la moarte” (Filip. 2, 
6-7). Şi a adăugat: Vezi că e deopotrivă cu Dumnezeu şi în chipul lui Dumne¬ 
zeu? Şi, este scris, a luat chip de rob. Prin ce este aşadar mai mic? în orice caz, 
prin chipul de rob, nu prin chipul lui Dumnezeu. Episcopul Eusebius a zis: 
După cum luînd chip de rob n-a fost mai prejos de un rob, tot la fel, luînd chi¬ 
pul lui Dumnezeu, n-a putut fi mai prejos de Dumnezeu. 36. Episcopul 
Ambrozie a zis: Poate zici că Fiul lui Dumnezeu după dumnezeire este mai 
mic. Palladius a zis: Tatăl este mai mare. Episcopul Ambrozie a zis: După 
trup. Palladius a zis: „Cel ce M-a trimis este mai mare decît Mine” (Ioan 14, 
28). A fost trimis de Dumnezeu trupul sau Fiul lui Dumnezeu? Episcopul 
Ambrozie a zis: Astăzi ne convingem că răstălmăceşti dumnezeieştile Scrip¬ 
turi. Căci scris este: „Pacea Mea o dau vouă, pace vă las vouă. Să nu se tulbure 
inima voastră. Nu precum dă această lume vă dau Eu. De M-aţi iubi, v-aţi 
bucura că Mă duc laTatăl, pentru căTatăl este mai mare decît Mine” (Ioan 14, 
28-29). N-a zis „Cel ce M-a trimis este mai mare decît Mine”. Palladius a zis: 
Tatăl este mai mare. Episcopul Ambrozie a zis: Anatema să fie cel ce adaugă 
sau micşorează ceva dumnezeieştilor Scripturi! Toţi episcopii au zis: Anatema 
să fie! 37. Palladius a zis: Tatăl este mai mare decît Fiul. Episcopul Ambrozie a 
zis: După trup Fiul este mai mic decît Tatăl, dar după dumnezeire este deopo¬ 
trivă cu Tatăl. Am văzut în multe locuri din Scriptură că Fiul lui Dumnezeu 
este deopotrivă cu Tatăl. De ce te miri că după trup e mai mic, de vreme ce a 
zis că e rob (Ps. 115, 66), a zis că e piatră (Matei 21, 42), a zis că e vierme (Ps. 
21, 7), a zis că e mai mic decît îngerii? Fiindcă este scris: „Micşoratu-L-ai pe 
Dînsul cu puţin faţă de îngeri” (Ps. 8, 6). Palladius a zis: Vă văd că vorbiţi fără 
evlavie, nu vă răspund fără auditori. Episcopul Sabinus a zis: Să nu-i mai ceară 
nimeni nici o părere, fiindcă prin nenumărate păreri a hulit. Palladius a zis: 
Nu vă răspund. 38. Episcopul Sabinus a zis: Palladius a fost condamnat de toţi. 
Blasfemiile lui Arie sînt cu mult mai mici decît ale lui Palladius. Şi, pentru că 
Palladius s-a ridicat şi voia să iasă afară, Sabinus a urmat: De aceea s-a ridicat 
Palladius, fiindcă vede că trebuie dat pe faţă din mărturiile neîndoielnice ale 
Scripturilor, cum de altfel a şi fost dat pe faţă. Scris este că după dumnezeire 
Fiul este deopotrivă cu Tatăl. Să admită că Fiul lui Dumnezeu după dumne¬ 
zeire n-are ceva mai mare. Scris este, de asemenea, „Dumnezeu, cînd a dat 
făgăduinţă lui Avraam, de vreme ce n-avea pe nimeni mai mare, pe care să Se 

jure, S-ajurat pe Sine însuşi” (Evr. 6, 13). Vezi aşadar, din Scriptură, că n-avea 
pe nici un altul mai mare pe care să se jure. Iar Cel despre care se spune că a 
fost văzut de Avraam este Fiul. De aceea şi zice: „Avraam a văzut ziua Mea şi 
s-a bucurat” (Ioan 8, 56). Palladius a zis: Tatăl este mai mare. Episcopul Euse- 
biu a zis: Cînd a vorbit ca Dumnezeu n-a fost mai mare, dar cînd a vorbit ca 
om a fost mai mare. 39. Palladius a zis: Tatăl a născut pe Fiul, Tatăl a trimis pe 
Fiul. Episcopul Ambrozie a zis: Anatema să fie cel ce tăgăduieşte că Fiul este 
după dumnezeire deopotrivă cu Tatăl. Toţi episcopii au zis: Anatema să fie. 
Palladius a zis: Fiul este supus Tatălui, Fiul păzeşte poruncile Tatălui. Episco¬ 
pul Ambrozie a zis: Este supus după legea trupului. De altfel tu însuţi ţi-aduci 
aminte că ai citit: „Nimeni nu poate să vină la Mine dacă nu-1 va trage Tatăl” 
(Ioan 6, 44). Episcopul Sabinus a zis: Să spună dacă Fiul este supus Tatălui 
după dumnezeire sau după întrupare. 40. Palladius a zis: Aşadar, Tatăl e mai 
mare. Episcopul Ambrozie a zis: Şi în alt loc este scris: „Credincios este Dum¬ 
nezeu prin care aţi fost chemaţi la împărtăşirea cu Fiul Său” (I Cor. 1, 9). Eu 
spun că Tatăl este mai mare potrivit trupului pe care l-a primit Fiul lui Dumne¬ 
zeu, nu potrivit dumnezeirii. Palladius a zis: Ce asemănare este cu Fiul lui 
Dumnezeu? Şi trupul poate zice: Dumnezeu este mai mare decît mine? Vor¬ 
bea trupul, sau dumnezeirea, fiindcă acolo era trupul? Episcopul Ambrozie a 
zis: Trupul fără suflet nu vorbeşte. Episcopul Eusebiu a zis: Dumnezeu în trup 
vorbea după trup, cînd zicea: „De ce Mă prigoniţi pe Mine, Omul” (Ioan 8, 
40). Cine a zis aceasta? Palladius a răspuns: Fiul lui Dumnezeu. Episcopul 
Ambrozie a zis: Aşadar, Fiul lui Dumnezeu după dumnezeire este Dumnezeu, 
iar după trup este om. Palladius a zis: A luat trup. Episcopul Eusebiu a zis: 
Aşadar, s-a folosit de grai omenesc. Palladius a zis: A luat trup omenesc. 41. 
Episcopul Ambrozie a zis: Să spună, precum Apostolul, că Fiul a fost supus 
Tatălui după trup, nu după dumnezeire. Căci scris este: „S-a smerit pe Sine, 
ascultător facîndu-Se pînă la moarte” (Filip. 2, 8). Prin ce aşadar a gustat moar¬ 
tea? Palladius a zis: Fiindcă s-a smerit. Episcopul Ambrozie a zis: Nu dumne¬ 
zeirea, ci trupul s-a smerit şi s-a supus. Şi a adăugat: A zis bine, sau rău Arie că 
Fiul lui Dumnezeu este o fiinţă desăvîrşită? Palladius a zis: Nu-ţi răspund, 
fiindcă n-ai autoritatea trebuitoare. Episcopul Ambrozie a zis: Mărturiseşte ce 
vrei. Palladius a zis: Nu vă răspund. 42. Episcopul Sabinus a zis: Nu răspunzi 
pentru Arie, nu răspunzi la întrebări? Palladius a zis: Eu n-am răspuns pentru 
Arie. Episcopul Sabinus a zis: Ai răspuns în aşa fel încît ai tăgăduit că Fiul lui 
Dumnezeu e puternic, ai tăgăduit că este Dumnezeu adevărat. Palladius a zis: 
N-am puterea să te judec pe tine, pe care te învinuiesc de rătăcire. Episcopul 
Sabinus a zis: Tu însuti ne-ai silit să ne adunăm. Palladius a zis: Am cerut să vă 
adunaţi ca să vă învinuiesc. De ce n-aţi respectat ordinul împăratului? L-aţi 
păcălit, ca să nu ţineţi adunare plenară. Episcopul Ambrozie a zis: Cînd se 
I citeau rătăcirile lui Arie, a fost condamnată deopotrivă şi rătăcirea ta, care este 

la fel cu rătăcirea ariană. Ai găsit de cuviinţă ca la mijlocul scrisorii să faci cita¬ 
tele scripturistice pe care le-ai vrut. Ţi s-a răspuns în ce chip Fiul a spus că 
Tatăl este mai mare, prin aceea că după primirea trupului de către El, Tatăl 
e*ste mai mare. Ai spus chiar că Fiul lui Dumnezeu este supus Tatălui şi la 
aceasta ţi s-a răspuns că Fiul lui Dumnezeu este supus după trup, nu după 
dumnezeire. Ai mărturisirea noastră, acum ascultă-le şi pe celelalte. Fiindcă ţi 
s-a răspuns, răspunde la cele care ţi se citesc. 43. Palladius a zis: Nu-ţi răspund, 
fiindcă nu se scrie tot ce spun eu; se scriu numai cuvintele voastre. Nu vă răs¬ 
pund. Episcopul Ambrozie a zis: Vezi că se scrie tot. De altfel cele scrise sînt 
destule pentru a ţi se arăta rătăcirea. Şi a adăugat: Spui că Hristos este o făp¬ 
tură, sau tăgăduieşti? Palladius a zis: Nu răspund. Episcopul Ambrozie a zis: 
Cu mai puţin de o oră înainte, pe cînd se citea că Arie l-a numit pe Hristos 
făcut, ai tăgăduit: n-ai vrut să-i condamni necredinţa. Spune măcar acum: 
Hristos a fost născut, sau făcut din Tatăl? Palladius a zis: Dacă vreţi, să vină 
secretarii noştri şi să înregistreze totul. Episcopul Sabinus a zis: Să-şi aducă 
secretarii. Palladius a zis: Vă vom răspunde în plenul sinodului. 44. Episcopul 
Ambrozie a zis: Attalus a semnat lucrările Sinodului de la Niceea. Să tăgă¬ 
duiască faptul că a venit la sinod. Să ne spună astăzi dacă a semnat lucrările 
Sinodului de la Niceea, sau nu. Şi fiindcă Attalus tăcea, episcopul Ambrozie a 
zis: Preotul Attalus, deşi este dintre arieni, are totuşi autoritatea de a vorbi. Să 
mărturisească în chip liber dacă a semnat în tratatul Sinodului de la Niceea 
sub episcopul său Agrippinus, sau n-a semnat. Attalus a zis: Ai spus de cîteva 
ori că am fost osîndit; nu-ţi răspund. Episcopul Ambrozie a zis: Ai semnat for¬ 
mula Sinodului de la Niceea, sau nu? Attalus a zis: Nu-ţi voi răspunde. 45. 
Palladius a zis: Măcar vreţi să fie o formulare deplină sau nu? Preotul Croma- 
tius a zis: Nu I-ai tăgăduit făptura, dar ai tăgăduit că este puternic. Ai tăgăduit 
tot ceea ce mărturiseşte credinţa recunoscută de sinoade. Episcopul Sabinus a 
zis: Noi sîntem martori că Attalus a semnat în Sinodul de la Niceea şi acum 
nu vrea să răspundă. Ce ziceţi toţi? Şi fiindcă Attalus tăcea, episcopul Ambro¬ 
zie a zis: Să spună dacă a semnat lucrările Sinodului de la Niceea sau nu. 46. 
Palladius a zis: Să stea secretarul nostru şi al vostru şi să scrie totul. Episcopul 
Valerianus a zis: S-a scris tot ce ai spus şi ai tăgăduit. Palladius a zis: Spuneţi ce 
vreţi. Episcopul Ambrozie a spus: Fiindcă prea adesea vrea să fie condamnat 
Palladius, care de multe ori a fost condamnat, citesc scrisoarea lui Arie, pe 
care el n-a voit s-o condamne. Mărturisiţi cu ce sînteţi de părere. Toţi episcopii 
au zis: Să se citească. S-a recitit: „Născut, dar nu în chip aparent”, şi celelalte. 
Episcopul Ambrozie: Eu ţi-am răspuns cine e mai mare, ţi-am răspuns cine e 
supus; acum răspunde şi tu. 47. Palladius a zis: Nu voi răspunde dacă nu vor 
veni şi alţi auditori după trecerea zilei de duminică. Episcopul Ambrozie a zis: 
Ai venit să stăm de vorbă. Dar după ce ţi-am spus cele împotrivă, ai văzut scri¬ 
soarea lui Arie, pe care n-ai vrut s-o condamni, dar n-o poţi susţine; de aceea 

acum te sustragi şi răstălmăceşti totul. îţi recitesc în întregime fiecare punct. 
Spune dacă, după părerea ta, Hristos a fost făcut şi, dacă a fost, cînd n-a existat 
sau întotdeauna a existat cel Unul-Născut Fiul lui Dumnezeu? Cînd vei auzi 
scrisoarea lui Arie, sau să o condamni, sau să o aprobi. 48. Palladius a zis: De 
vreme ce te învinuiesc de impietate, nu recunosc judecata ta. Eşti un trădător. 
Episcopul Sabinus: Spune ce lipsă de evlavie pui pe seama fratelui şi tovarăşu¬ 
lui nostru de preoţie Ambrozie. Palladius a zis: V-am mai spus că voi răspunde 
în plenul sinodului, cînd va avea cine să mă audă. Episcopul Ambrozie a zis: 
Vreau să fiu criticat şi combătut în auzul fraţilor mei. Spune aşadar, ce am zis 
neevlavios, cum ţi se pare că sînt neevlavios eu care apăr evlavia. Episcopul 
Sabinus a zis: Dar ţi se pare neevlavios cel care combate blasfemiile lui Arie? 
49. Palladius a zis: N-am spus că nu e bun Fiul lui Dumnezeu. Episcopul 
Ambrozie a zis: Zici aşadar, că Hristos este Dumnezeu bun? Palladius a zis: 
Nu vă răspund. Episcopul Valerianus a zis: Nu-1 siliţi preamult pe Palladius. 
El nu poate să mărturisească uşor adevărurile noastre. Căci conştiinţa lui este 
pătată de o dublă blasfemie: a fost în rîndul fotinienilor şi condamnat cu ei, iar 
acum va fi condamnat pentru a doua oară. Palladius a zis: Dovedeşte ce spui. 
Episcopul Sabinus a zis: Nu putea să-L tăgăduiască pe adevăratul Hristos dacă 
nu-i urma pe tăgăduitorii Lui. 50. Episcopul Ambrozie a zis: M-ai învinuit că 
sînt neevlavios, dovedeşte-o. Palladius a zis: Vom face expunerea noastră şi 
cînd vom face-o atunci vom putea sta de vorbă. Episcopul Ambrozie a zis: 
Condamnă rătăcirea iui Arie. Fiindcă Palladius tăcea, episcopul Eusebius a 
zis: Pierdem vremea degeaba. Palladius n-a voit să condamne atîtea rătăciri 
ale lui Arie, ci dimpotrivă, s-a arătat de partea lor vorbind despre ele. Cine 
nu-1 condamnă pe Arie este asemenea lui şi pe drept trebuie numit eretic. Toţi 
episcopii au zis: Pentru noi anatema să fie Palladius. 51. Episcopul Ambrozie 
a zis: Primeşti, Palladius, să citim şi celelalte idei ale lui Arie? Palladius a zis: 
Aduceţi auditori. Să vină secretari pentru ambele părţi. Nu puteţi fi judecători 
dacă în sală nu sînt şi auditori. Şi dacă nu vor veni ambele părţi să audă nu vă 
voi răspunde. Episcopul Ambrozie a zis: Ce auditori vrei? Palladius a răspuns: 
Sînt aici mulţi bărbaţi cinstiţi. Episcopul Sabinus a zis: După atîtea blasfemii 
mai vrei şi auditori? Episcopul Ambrozie a zis: Preoţii trebuie să-i judece pe 
laici nu laicii pe preoţi. Totuşi, spune ce judecători vrei. Palladius a zis: Să vină 
auditori. Preotul Chromatius a zis: De ce să nu fie audiaţi acum şi tovarăşii lui 
Palladius, pentru ca judecata preoţească să se săvîrşească pe deplin? 52. Palla¬ 
dius a zis: Nu sînt lăsaţi să vorbească. Să vină auditori şi secretari şi dintr-o 
parte şi din cealaltă, şi vă voi răspunde în adunarea generală. Episcopul 
Ambrozie a zis: Deşi e prins în atîtea rătăciri, este ruşinos totuşi să pară con¬ 
damnat de laici cel ce se pretinde preot. Chiar şi pentru aceasta trebuie să fie 
condamnat, fiindcă aşteaptă sentinţa laicilor, cu toate că mai degrabă preoţii 
trebuie să-i judece pa laici. Faţă cu cele pe care le-am auzit mărturisite de către 

Palladius şi faţă cu cele pe care n-a vrut să le condamne, declar că el este 
nevrednic şi trebuie să i se ia preoţia, iar în locul lui să fie rânduit un dreptcre- 
dincios. Toţi episcopii au zis: Anatema să fie Palladius. 53. Episcopul Ambro¬ 
zie a zis: împăratul preabun şi creştin a aprobat, iar noi am dat procesul în 
judecata preoţilor şi am hotărât ca tot ei să fie arbitri ai neînţelegerilor. De 
vreme ce ne-a fost dată sarcina de a fi tălmăcitori ai Scripturilor, îl condam¬ 
năm pe Palladius, fiindcă n-a voit să condamne ideile rătăcite ale lui Arie şi 
fiindcă a tăgăduit veşnicia Fiului Iui Dumnezeu şi celelalte în legătură cu 
aceasta. Aşadar, să fie socotit anatema. Toţi episcopii au zis: Toţi îl condam¬ 
năm; anatema să fie. 54. Episcopul Ambrozie a zis: Aşadar, fiindcă toţi cei 
adunaţi sînt bărbaţi creştini, fraţi dovediţi lui Dumnezeu şi tovarăşi de preoţie 
cu noi, să-şi spună fiecare pe rînd părerea sa în pricina judecată. Episcopul 
Valerianus a zis: După părerea mea, cine apără pe Arie este arian. Cine nu 
condamnă blasfemiile lui este el însuşi blasfemiator. De aceea socot că un ast¬ 
fel de om nu trebuie să rămînăîn rîndul preoţilor. Palladius a zis: Aţi început 
să vă jucaţi, jucaţi-vă. Fără adunarea orientalilor nu vă răspundem. 55. Ane- 
mius, episcop de Sirmium, a zis: Cine nu condamnă ereziile ariene este nea¬ 
părat arian. Aşadar, îl socotim străin de obştea noastră şi din nou exclus din 
cinul preoţesc. Episcopul Constantius din Arausica a zis: Pe Palladius, ucenic 
al lui Arie, ale cărui rătăciri au fost condamnate de cucernicii noştri părinţi în 
Sinodul de la Niceea şi aprobate acum una cîte una de Palladius, cînd au fost 
reluate în discuţie, fiindcă nu se ruşinează să declare că Fiul lui Dumnezeu 
este „făcut” şi nu este de o fiinţă cu Dumnezeu Tatăl, ci că S-a născut în trup, 
tăgăduindu-L ca Dumnezeu adevărat, îl socotesc vrednic de veşnică osîndă. 
56. Episcopul Justus a zis: Sînt de părere că Palladius, care n-a voit să con¬ 
damne blasfemiile lui Arie, ci, pe cît s-a văzut, mai degrabă le-a aprobat, nu 
poate să se mai socotească între episcopi şi nici să mai fie preot. Eventius, epis¬ 
cop de Ticinum, a zis: Pe Palladius, care n-a voit să condamne rătăcirea lui 
Arie, îl socotesc îndepărtat pentru totdeauna din cinul sacerdotal. 57. Abun- 
dantius, episcop de Trident, a zis: Palladius, de vreme ce apără blasfemii evi¬ 
dente, să ia cunoştinţă că a fost condamnat de Sinodul de la Aquileia. Euse- 
bius, episcop de Bononia, a zis: Fiindcă Palladius nu numai că n-a voit să con¬ 
damne dar s-a şi făcut apărătorul rătăcirilor lui Arie scrise într-un stil diabolic, 
pe care n-ar fi trebuit nici măcar să le audă, tăgăduind că Fiul lui Dumnezeu 
este Domnul adevărat. Domnul cel bun, Domnul cel înţelept, Domnul cel veş¬ 
nic, socotesc că acest Palladius trebuie să fie pe drept condamnat de adunarea 
preoţească şi de judecata tuturor dreptcredincioşilor. 58. Sabinus, episcop de 
Placentia, a zis: Fiindcă a devenit limpede pentru toţi că Palladius este susţină¬ 
tor al necredinţei ariene împotriva credinţei evanghelice şi apostolice, hotărâ¬ 
rea întregului sinod împotriva lui este dreaptă şi de aceea, după părerea mea 
umilă, el din nou trebuie dezbrăcat de haina preoţească şi alungat din 

această sfîntă adunare. Felix şi Numidius, delegaţi ai africanilor, au zis: Palla- 
dius, care s-a declarat în Sinodul de la Aquileia susţinător al ereziei ariene, 
anatema să fie. Dar îi condamnăm şi pe cei ce s-au declarat contra adevăruri¬ 
lor stabilite în Sinodul de la Niceea. 59. Limenius, episcop de Vercellae, a zis: 
Se ştie că ideile ariene au fost adesea condanjnate şi Palladius n-a voit să se 
corecteze şi să se îndrepte, ci mai vîrtos le-a aprobat şi s-a întinat de necre¬ 
dinţă, pe care şi-a mărturisit-o public. De aceea şi eu sînt de părere că el tre¬ 
buie să fie înlăturat din rîndul clericilor. Maximus, episcop de Emona, a zis: 
Dumnezeu ştie că pe drept a fost condamnat Palladius, care n-a voit să deza¬ 
probe blasfemiile lui Arie, ci mai mult le-a susţinut; de aceea şi conştiinţa cre¬ 
dincioşilor îl condamnă. 60. Exsuperantius, episcop de Dertona, a zis: Şi eu îl 
condamn, ca toţi ceilalţi colegi ai mei, pe Palladius, care n-a voit să condamne 
secta şi învăţătura lui Arie, ci dimpotrivă, a apărat-o. Bassianus, episcop de 
Lauda, a zis: Am auzit şi eu, ca şi ceilalţi fraţi de credinţă, rătăcirile lui Arie, pe 
care Palladius nu numai că nu le-a condamnat, dar chiar le-a întărit. Anatema 
să fie el şi înlăturat din cler. 61. Philaster, episcop de Brixium, a zis: Condamn 
împreună cu toţi blasfemiile şi nesăbuinţa lui Palladius, care urmează şi apără 
învăţătura ariană. C» rstantius, episcop de Sciscia, a zis: Şi eu sînt de părere, 
ca şi toţi tovarăşii mei de preoţie, că trebuie condamnat Palladius, care n-a 
condamnat blasfemiile şi impietăţile lui Arie. Heliodorus, episcop de Alti- 
nium, a zis: Condamn, ca toţi ceilalţi fraţi întru preoţie, pe Palladius, care nu a 
mărturisit adevărul, ci cu gînd nesocotit se face tovarăş de rătăcire cu Arie şi 
cu toţi ereticii. 62. Felix, episcop de Zadera, a zis: Pe Palladius, care spune 
blasfemii ca Arie, împotriva Fiului, îl condamn ca toţi ceilalţi. Theodor, epis¬ 
cop de Octodorum, a zis: Pe Palladius, care a tăgăduit pe Hristos ca Dumne¬ 
zeu adevărat şi veşnic împreună cu Tatăl, nu-1 socotesc în nici un chip nici 
creştin, nici preot. Dominus, episcop de Gratianopolis, a zis: Şi eu, ca şi ceilalţi 
fraţi care l-au condamnat, sînt de părere că trebuie condamnat Palladius, care 
rămîne mereu în rătăcirea lui Arie. 63. Proculus, episcop de Massilia, a zis: Pe 
Palladius, care necondamnînd apără sub forma unei moşteniri neevlavioase 
blasfemiile lui Arie, precum l-a arătat ca pe un hulitor şi nevrednic de preoţie 
părerea celor mai mulţi venerabili preoţi, şi părerea mea îl arată la fel vrednic 
de veşnică osîndă. Diogenes, episcop de Genua, a zis: Pe Palladius, care nu 
recunoaşte, ci dimpotrivă tăgăduieşte pe Domnul Hristos ca Dumnezeu ade¬ 
vărat asemănător şi deopotrivă cu Tatăl, îl socot, ca şi ceilalţi fraţi ai mei de 
preoţie, vrednic de osîndă. 64. Amantius, episcop de Nicia, a zis: Pe Palladius, 
care n-a combătut secta lui Arie, îl condamn şi eu urmînd judecata tovarăşilor 
mei de preoţie. Episcopul Ianuarius a zis: După cum toţi tovarăşii mei de preo¬ 
ţie l-au condamnat pe Palladius, la fel şi eu, după aceeaşi judecată a lor, soco¬ 
tesc că trebuie condamnat. 65. Şi fiindcă Secundianus căuta să nu fie observat, 
episcopul Ambrozie a zis: Ai auzit, Secundianus, cum Palladius pentru rătăci- 

rea lui a fost condamnat de sinodul clerical. Deşi nu ne place că tu nu te spe¬ 
rii de rătăcirea şi de nebunia lui, adică a lui Palladius, totuşi îţi pun şi ţie, în 
chip special, cîteva întrebări: Ce zici, Domnul nostru Iisus Hristos, Fiul lui 
Dumnezeu, este sau nu este Dumnezeu adevărat? Secundianus a zis: Cine 
tăgăduieşte că este Dumnezeu adevărat Tatăl Domnului şi Dumnezeului 
nostru Iisus Hristos nu este creştin. La fel cine tăgăduieşte că Domnul este cu 
adevărat Fiul lui Dumnezeu. Episcopul Ambrozie a zis: Mărturiseşti că Fiul lui 
Dumnezeu este Dumnezeu adevărat? Secundianus a răspuns: Spun că este 
adevărat Fiul lui Dumnezeu, Unul-Născut adevărat Fiul lui Dumnezeu. 66. 
Episcopul Ambrozie a întrebat: Spui că este Dumnezeu adevărat? Secundia¬ 
nus a răspuns: Fiu adevărat Unul-Născut; cine tăgăduieşte că este adevărat 
Fiul lui Dumnezeu? Episcopul Eusebius, a zis: Nu este de ajuns să mărturiseşti 
că Fiul lui Dumnezeu este Unul-Născut; căci aceasta toţi o mărturisim. Pricina 
este că potrivit credinţei lui Arie numai Tatăl este Dumnezeu adevărat, iar 
Fiul nu este Dumnezeu adevărat. Mărturiseşte simplu: Fiul lui Dumnezeu este 
Dumnezeu adevărat? Secundianus a zis: Nu ştiu cine a fost Arie, nu ştiu ce a 
zis el. Vorbeşti cu mine viu către viu. Spun ce a zis Hristos: „Unul-Născut, 
Care este în sînul Tatălui” (loan 7, 18). Deci spune că este Fiul Cel Unul-Năs¬ 
cut al Tatălui, adică Fiul Cel Unul-Născut este adevărat Fiul lui Dumnezeu. 
67. Episcopul Ambrozie a zis: Fiul lui Dumnezeu este Dumnezeu adevărat? Şi 
a adăugat: în cărţile dumnezeieşti este scris: „Fiindcă cei ce jură pe pămînt vor 
jura pe Dumnezeu adevărat” (Isaia 66, 16). Fără îndoială că este vorba despre 
Hristos, despre Care noi mărturisim că este Dumnezeu adevărat. Credinţa şi 
mărturisirea noastră aceasta este că Unul-Născut Fiul Tatălui este Dumnezeu 
adevărat. Zi şi tu că Fiul este Dumnezeu adevărat din Dumnezeu adevărat. 
Secundianus a zis: Din Dumnezeu adevărat. 68. Episcopul Ambrozie a zis: 
Fiul lui Dumnezeu este Dumnezeu adevărat? Secundianus a zis: Dar minci¬ 
nos? Episcopul Ambrozie a zis: Recurgi la o şiretenie ca să nu spui că e Dum¬ 
nezeu adevărat şi Dumnezeu cu adevărat Unul-Născut. Dar spune simplu: 
Fiul Unul-Născut al lui Dumnezeu este Dumnezeu adevărat. Secundianus a 
zis: Am spus că Fiul lui Dumnezeu este Unul-Născut. 69. Episcopul Eusebiu a 
zis: Aceasta nu tăgăduieşte Fotinus, aceasta mărturiseşte Sabellius. Episcopul 
Ambrozie a zis: Cel ce nu mărturiseşte aceasta este pe drept condamnat şi prin 
aceasta te acuz, chiar dacă tăgăduieşti în glumă adevărul. Ţi se cere să spui nu 
numai că Fiul lui Dumnezeu este adevărat Unul-Născut ci şi că este Dumne¬ 
zeu adevărat. Secundianus a zis: Mărturisesc că sînt serv al adevărului. Cele ce 
spun eu nu sînt scrise, cele ce spui tu sînt scrise. Afirm că Hristos este cu adevă¬ 
rat Fiul lui Dumnezeu. Cine tăgăduieşte că este cu adevărat Fiul lui Dumne¬ 
zeu? 70. Episcopul Ambrozie a zis: Cine tăgăduieşte că Cel Unul-Născut, Fiul 
lui Dumnezeu, este Dumnezeu adevărat, anatema să fie. Secundianus a zis: 
De ce-mi spui, ceea ce nu este scris, că este Dumiffezeu adevărat Unul-Născut 







70 


SFlNTUL AMBROZIE AL MILANULUI 


Fiul lui Dumnezeu? Episcopul Ambrozie a zis: Cînd Arie a tăgăduit că Hristos 
Fiul lui Dumnezeu este Dumnezeu adevărat, aceasta înseamnă sacrilegiu pe 
faţă. Secundianus a zis: Spun că Iisus Hristos este Dumnezeu ca Fiu al lui 
Dumnezeu fiindcă Hristos însemnează Fiu adevărat, Fiul lui Dumnezeu, dar 
că este Dumnezeu adevărat nu este scris. 77. Episcopul Ambrozie a zis: încă 
n-ai înţeles? Şi a adăugat: Ca să nu i se pară că este ceva ascuns, să-şi repete 
afirmaţia. Să spună aşadar, că Hristos Cel Unul-Născut Fiul lui Dumnezeu 
este Dumnezeu adevărat. Secundianus a zis: Am spus. Ce vrei să-mi smulgi 
mai mult? Episcopul Ambrozie a zis: Ce-ai spus? Desigur, dacă ai fi spus ade¬ 
vărul de multe ori, ar trebui să-l spui şi acum, fiindcă trebuie repetat adesea 
ceea ce se spune vrednic de slavă. Secundianus a zis: S-a zis: „Să fie cuvîntul 
vostru da, da, şi nu, nu” (Matei 5, 37). 72. Episcopul Ambrozie a zis: Cel ce 
zice că însuşi Tatăl este Fiul, săvîrşeşte un sacrilegiu. Aceasta ţi se cere să spui 
că Fiul lui Dumnezeu S-a născut ca Dumnezeu adevărat din Dumnezeu ade¬ 
vărat. Secundianus a zis: Eu spun că Fiul este născut de Dumnezeu, fiindcă 
Tatăl însuşi spune: „Te-am născut” (Ps. 19, 3) mărturisind că L-a născut. 73. 
Episcopul Ambrozie a zis: Este Dumnezeu adevărat din Dumnezeu adevărat? 
Secundianus a zis: Şi dacă-I adaugi la nume şi cuvîntul „adevărat”, auzi ce cre¬ 
dinţă este în tine şi eşti creştin? Episcopul Eusebius a zis: Cine a tăgăduit că El 
este Dumnezeu adevărat? Arie şi Palladius au tăgăduit. Dacă tu-L crezi Dum¬ 
nezeu adevărat trebuie să arăţi simplu. 74. Episcopul Ambrozie a zis: Dacă nu 
spui că Hristos este Dumnezeu adevărat, născut din Dumnezeu adevărat, 
însemnează că-L tăgăduieşti. Secundianus a zis: întrebat despre Fiul, am dat 
răspunsul. Am răspuns cum trebuie să mărturisesc. Avem expunerea voastră; 
o vom aduce să se citească. Ambrozie a zis: Astăzi trebuie s-o aduci, dar 
încerci să te fereşti. îmi ceri mărturisire, dar şi eu îţi cer mărturisire. Este Dum¬ 
nezeu adevărat Fiul lui Dumnezeu? Secundianus a zis: Este Dumnezeu Unul- 
Născut Fiul lui Dumnezeu. Şi eu te întreb: Este Unul-Născut? 75. Episcopul 
Ambrozie a zis: Raţiunea să ne conducă, cu impietatea şi nesăbuinţa ta. Cînd 
zici Dumnezeu adevărat Unul-Născut, nu zici Dumnezeu adevărat, ci Unul-Năs¬ 
cut adevărat. De aceea, ca să înlăturăm acest neajuns, răspunde: Este Dumnezeu 
adevărat din Dumnezeu adevărat? Secundianus a zis: Aşadar, Dumnezeu n-a năs¬ 
cut pe Dumnezeu? Acela care este Dumnezeu adevărat, a născut ceea ce este, a 
născut pe Fiul Unul Adevărat, Unul-Născut? Ambrozie a zis: Nu mărturiseşti 
că este Dumnezeu adevărat şi vrei să spui că este adevărat Cel Unul-Născut. Şi 
eu zic că este Unul-Născut, dar Dumnezeu adevărat. Secundianus a zis: Eu 
spun că a fost născut de Tatăl, dar spun că S-a născut pentru toţi. 

76. Valerianus episcop de Aquileia, Ambrozie episcop de Mediolanum, 
Eusebius episcop de Bononia, Limenius episcop de Vercellae, Anemius epis¬ 
cop de Sirmiun în Illyricum, Sabinus episcop de Placentia, Abundantius epis¬ 
cop de Tridentum, Philaster episcop de Brixium, Constantinus episcop de 

Arausica, delegat al galilor. Theodorus episcop de Octodorum. Dominus epis¬ 
cop de Gratianopolis. Amantius episcop de Nicia. Maximus episcop de 
Emona. Bassianus episcop de Lauda. Proculus episcop de Massilia, Heliodor 
episcop de Altinum. Felix episcop de Zadera. Eventius episcop de Ticinum. 
Exsuperantius episcop de Dertona. Diogenes episcop de Genua. Constantius 
episcop de Sciscia. Justus episcop de Lugdunum, alt delegat al Galilor. Felix 
delegat al africanilor. Evagrius presbiter şi delegat. Artemius, Almachius, 
Ianuarius, Iovinus, Macedonius, Cassianus, Marcellus, Eustathius, Maximus, 
Cromatius presbiter. 


Scrisoarea a IX-a 

CONCILIUL ŢINUT LA AQUILEIA, 

CĂTRE PREA IUBIŢII FRAŢI EPISCOPI 
AI PROVINCIILOR GALICE VIENNENSIS 
ŞI NARBONENSIS, PRIMA ŞI A DOUA 

7. Aducem mulţumiri sfintei voastre bune înţelegeri, pentru că, prin stă- 
pînii şi fraţii noştri Constantius şi Proculus, ne-aţi asigurat prezenţa tuturor 
alor voştri şi, urmînd totodată îndrumările celor mai mari, aţi dat mai multă 
greutate hotărîrilor noastre, cu care se potriveşte şi mărturisirea voastră, prea 
iubiţi stăpîni şi fraţi. Astfel, pe cît de plăcut i-am primit pe amintiţii sfinţi băr¬ 
baţi, pe atît le urăm drum bun la întoarcerea lor acasă, cu toate mulţumirile 
pentru tovărăşia noastră şi a voastră de lucru. 2. Cît de necesară a fost această 
adunare se vede chiar din desfăşurarea lucrărilor, fiindcă adversarii şi duşma¬ 
nii lui Dumnezeu, apărători ai sectei şi ereziei ariene, Palladius şi Secundia- 
nus, care au îndrăznit să se prezinte în adunare dovedindu-şi chiar în timpul 
procesului rătăcirea, şi-au primit sentinţa meritată. Fiţi sănătoşi! Să vă ţină 
sănătoşi şi înfloritori Dumnezeul nostru Atotputernic, preaiubiţi stăpîni şi 

fraţi! Amin! 

» 


Scrisoarea a X-a 

SFÎNTUL SINOD ŢINUT LA AQUILEIA, 

CĂTRE PREA BUNII ŞI PREA FERICIŢII ÎMPĂRAŢI CREŞTINI, 
PRINCIPII GRATIAN, VALENTINIAN ŞI THEODOSIE 

7. Binecuvîntat fie Dumnezeu,Tatăl Domnului nostru Iisus Hristos, care 
V-a dat Imperiul roman, binecuvîntat fie Domnul nostru Iisus Hristos, Cel 
Unul-Născut Fiul lui Dumnezeu, Care cu dragostea Sa Vă păzeşte domnia, 
către Care aducem mulţumiri pentru Voi, preabuni principi, fiindcă aţi dove¬ 
dit rîvna evlaviei Voastre, străduindu-vă să întruniţi sinodul bisericesc pentru 

înlăturarea neînţelegerilor privitoare la dreapta credinţă. De asemenea, aţi 
arătat prin vrednicia Voastră cinstirea episcopilor, facînd ca nimeni să nu lip¬ 
sească de voie şi nimeni să nu vină de nevoie. 2. La cererea Bunătăţii Voastre 
ne-am adunat fără ura mulţimii, dar cu dorinţă de dreaptă judecată. Nu s-au 
arătat eretici printre episcopi, în afară de Palladius şi Secundianus, nume de 
veche rătăcire, din pricina cărora romanii din cele mai îndepărtate părţi ale 
lumii cereau să se adune sinodul. Iată că nici unul, fie el chiar încărcat de 
anii bătrîneţii, respectabil prin părul său alb, n-a pregetat să vină din cel mai 
îndepărtat golf al Oceanului, pentru ca să nu-i lipsească nimic sinodului. Nici 
unul, tîrîndu-şi trupul slăbit şi ruinat de lipsurile posturilor, n-a fost silit să 
deplîngă daunele pricinuite sănătăţii de lungimea şi greutatea drumurilor. 
Nici unul, în sfîrşit, lipsit de ajutoare de drum, nu s-a plîns de sărăcia care face 
cinste preoţilor. De aceea s-a împlinit cu privire la tine, Gratiane, cel mai bine¬ 
voitor dintre împăraţi, ceea ce a lăudat dumnezeiasca Scriptură: „Fericit cel 
care caută la sărac şi la sărman” (Ps. 40, 1). 3. Cit de greu a fost ca, numai din 
cauza a doi preoţi roşi de necredinţă, pe tot pămîntul, cei mai de seamă sluji¬ 
tori ai Bisericii să-şi lase bisericile singure. Chiar dacă n-au putut veni toţi din 
pricina lungimii drumurilor, totuşi, aproape toţi, din toate provinciile apu¬ 
sene, au fost prezenţi prin delegaţii trimişi şi prin mărturisiri limpezi au arătat 
că-şi însuşesc ceea ce am susţinut noi, precum au declarat şi în sinodul de la 
Niceea. Aşadar şi acum pretutindeni în rugăciunile poporului este preamărit 
imperiul vostru, pentru că toţi şi-au exprimat încrederea în dreptatea Voastră. 
Oricît de limpezi ar fi îndrumările scrise ale celor mai mari, de care ar fi o 
nelegiuire şi o impietate a nu ţine seama, totuşi am dat putinţa să se spună şi 
păreri potrivnice. 4. Am pornit de la însăşi obîrşia procesului care a luat naş¬ 
tere, socotind că trebuie să citi m mai întîi scrisoarea lui Arie, autorul ereziei 
ariene care, precum se vede, îi poartă numele, cu îndrumarea, de bună seamă, 
ca acei care spuneau că nu sînt arieni să condamne blasfemiile lui Arie acuzîn- 
du-le, sau în caz contrar să le apere susţinîndu-le, fără să tăgăduiască numele 
celui a cărui rătăcire şi impietate o urmau. Dar fiindcă nu puteau să condamne 
pe autorul lor şi nici nu voiau să-l aprobe, după ce ei înşişi ceruseră cu trei zile 
înainte discuţii, cînd li s-a părut momentul potrivit, neaşteptînd termenii înţe¬ 
legerii cei ce au zis că vor dovedi uşor că sînt creştini (ceea ce noi am primit cu 
plăcere şi am dorit ca ei să dovedească aceasta), ridicîndu-se au căutat să fugă 
din adunare, ca să se ferească de discuţii. 5. Multă bătaie de cap ne-au dat, 
fiindcă, avînd în faţă dumnezeiasca Scriptură, am pus întrebări şi am răs¬ 
puns la întrebări, cu toată răbdarea, de la începutul zilei pînă la ceasul al 
şaptelea. Şi vai, de ar fi vorbit puţin, sau de am putea să nu ţinem seamă de 
cele auzite! Căci vorbind cu cuvinte nelegiuite, după ce Arie din neevla- 
vios îndemn voise să răspîndească ideea că numai Tatăl este veşnic, numai 
El este bun, numai El este Dumnezeu adevărat, singur avînd 

nemurirea, înţelepciunea şi puterea, lipsind de toate acestea pe Fiul, ei au 
voit să-l urmeze mai degrabă pe Arie, decît să mărturisească adevărul că Fiul 
lui Dumnezeu este Dumnezeu veşnic, Dumnezeu adevărat, Dumnezeu bun, 
înţelept, puternic, avînd nemurirea. Multe ceasuri am pierdut zadarnic cu ei. 
Impietatea li se mărea şi nu puteau fi îndreptaţi în nici un chip. 6. în sfxrşit, 
fiindcă vedeau că sînt încolţiţi prin blestemăţiile scrisorii lui Arie (pe care de 
aceea am avut-o cu noi şi V-o trimit, pentru ca şi Bunătatea Voastră să se 
îngrozească de ea) la jumătatea scrisorii au întrerupt citirea şi au cerut să răs¬ 
pundem noi la întrebările lor. Dar nu era nici o socoteală şi ordine să întreru- 
pem ceea ce ne propuseserăm. Astfel că le-am răspuns să condamne rătăcirile 
lui Arie, la intervenţiile lor urmînd să răspundem la locul şi timpul rezervat în 
ordinea de zi. Totuşi am admis unele schimbări în rînduiala discuţiilor. Răstăl¬ 
măcind înţelesul Evangheliei, au citat cuvintele Domnului: „Cel Care M-a tri¬ 
mis e mai mare decît Mine” altfel decît ne învaţă Scriptura. 7. Le-am spus că 
înţelesul nu este cel dat de ei, dar n-au voit să se îndrepte. Căci pe cînd noi le 
spuneam că Fiul este mai mic decît Tatăl numai după trup, dar după dumne¬ 
zeire, aşa cum dovedeşte Scriptura, este asemenea şi deopotrivă cu Tatăl, şi că 
nu poate fi vreo deosebire de grad sau de mărime acolo unde există imitate de 
putere, ei nu numai că n-au voit să-şi îndrepte greşeala, dar chiar au început să 
şi-o agraveze, zicînd că şi după dumnezeire Fiul este supus, ca şi cum ar putea 
exista vreo supunere a lui Dumnezeu faţă de Dumnezeu şi măreţia Sa. Ei au 
îndrăznit să afirme că moartea Lui n-a fost legămînt al mîntuirii noastre, ci 
semn de slăbiciune a dumnezeirii Sale. 8. Ne îngrozim, Preabuni Principi, de 
nişte rătăciri atît de grave şi de înverşunaţii lor propovăduitori. De aceea, ca să 
nu ţină mai mult în amăgire mulţimea pe care o păstoreau, am socotit că ei tre- 
buie să fie înlăturaţi din cler de vreme ce susţineau împietăţile amintitei scri¬ 
sori. Căci nu se cade ca ei să mai rămînâ în preoţia pe care au tăgăduit-o. 
Cerem Credinţei Voastre, Slavei Voastre, să arătaţi cinstire Celui ce V-a dat 
imperiul şi să aprobaţi ca susţinătorii rătăcirii, călcătorii adevărului, potrivit 
autorităţii voastre şi hotărîrilor judecăţii, să fie îndepărtaţi de la slujirea Biseri¬ 
cii,iar în locul lor sâ fie numiţi preoţi cuvioşi,recomandaţi de umilinţa noastrâ.9. 
O sentinţă asemănătoare se aplică şi presbiterului Attalus, vinovat de trădare 
şi susţinător al ereziilor lui Palladius. Dar ce sa mai spunem de Iulianus 
Valens, învăţătorul lui? Acesta, deşi din vecinătate, nu s-a prezentat la sinod 
ca să nu fie silit să arate în faţa preoţilor pricinile răsturnării patriei şi ale cetă¬ 
ţenilor pierduţi. El, pe cît se spune, purtînd ca un mirean un colier şi o brăţară 
gotică, împrumutând obiceiuri străine, a îndrăznit să iasă înaintea armatei 
romane, fapt care fără îndoială este un sacrilegiu nu numai pentru un preot, 
dar chiar pentru orice creştin, fiind respins şi de datina romană. Obiceiul 
acesta îl au numai preotesele idolatre ale goţilor. 10. Să ridice Pietatea Voastră 
numele de preot pe care acel călcător de legi sfinte îl pătează, învinuit de 

grea nelegiuire chiar de către glasurile alor săi, dacă totuşi mai pot exista. Să se 
întoarcă acasă la el, să nu molipsească oraşele înfloritoarei Italii cel care acum 
se întovărăşeşete cu cei la fel cu el în lucrări neîngăduite, căutînd să lase 
printre toţi cei pierduţi sămînţa necredinţei şi a rătăcirii sale, cel care nici n-a 
început să fie episcop. Căci mai întîi fusese pus la Patavio mai presus de cuvio¬ 
sul bărbat Marcus, preot de minunată aducere aminte. Dar după ce în chip 
ruşinos a fost doborît de popor, cel care n-a putut fi la Patavio, acesta aum face 
de rîs Mediolanul după răsturnarea, aş zice după trădarea patriei. 7 1. Despre 
toate acestea rugăm Pietatea Voastră să ne sfătuiască, pentru ca să nu părem 
că, supunîndu-ne celor hotărîte mai dinainte de Seninătatea Voastră, ne-am 
adunat degeaba. Căci trebuie să ne ferim ca nu numai hotărîrile noastre, ci şi 
ale Voastre să fie defăimate. Cerem aşadar ca Bunătatea Voastră să bine- 
voiască a asculta deopotrivă pe sfinţii bărbaţi delegaţi la sinod şi să ia măsuri 
pentru a ajunge mai repede la înfăptuirea celor pe care le propunem, pentru 
ca să primiţi răsplată de la Hristos, Domnul şi Dumnezeu nostru, ale Cărui 
biserici le-aţi scăpat de toată molima nelegiuţilor. 12. Aţi îndepărtat şi pe foti- 
nieni, asupra cărora aţi fost de părere, prin legea de mai înainte, că nu tre¬ 
buie să facă nici o adunare, precum şi legea care a fost dată despre adunarea 
preoţilor în sinod. Cerem ca, fiindcă am aflat că vor să ţină adunare în ora¬ 
şul Sirmium, Bunătatea Voastră, interzicînd chiar acum întrunirea, să porun¬ 
ciţi să se dea respectul cuvenit Bisericii şi legilor voastre, pentru ca şi voi, care 
vă îngrijiţi de pacea şi liniştea bisericilor, cu Dumnezeu înainte să biruiţi. 


Scrisoarea a Xl a 

SINODUL ŢINUT LA AQUILEIA, 

CĂTRE PREA BUNII ÎMPĂRAŢI ŞI PRINCIPI CREŞTINI, 

PREA FERICIŢII ŞI SLĂVIŢII GRATIAN, VALENTINIAN 

ŞI THEODOSIE 

7. S-au luat măsuri, preabuni pricipi, prin hotărîrile Seninătăţii Voastre, 
ca erezia arienilor să nu mai poată sta ascunsă şi nici să se răspîndească mai 
departe. Căci socotim că, în poruncile pe care le veţi da, veţi ţine întru totul 
seamă de hotărîrile sinodului. în ceea ce priveşte părţile Occidentului, au fost 
descoperiţi doar doi rătăciţi, care au îndrăznit, prin cuvinte păgîneşti şi lipsite 
de evlavie, să se arate împotriva sinodului, obişnuiţi doar să tulbure o parte a 
Daciei Ripensis.2. Altul însă este motivul de care sîntem mai neliniştiţi şi de 
care, fiindcă ne-au adunat, a trebuit să ţinem seamă: anume ca ei să nu poată 
tulbura toate rînduielile, tot trupul Bisercii întins pe tot pămîntul. Căci deşi 
adesea am socotit că Ursinus n-a putut să înşele buna credinţă a Evlaviei 
Voastre (cu toate că lui nu-i place liniştea şi, între atîtea trebuinţe de 

război, încearcă să se strecoare în chip vătămător), socotim totuşi că trebuie să 
te rugăm şi să-ţi atragem atenţia ca liniştea să nu vă fie tulburată şi sfînta înţe¬ 
lepciune prin care doriţi să fiţi de folos tuturor să nu se lase înşelată delinguşi- 
rea şi prefăcătoria acestui om primejdios. Vă rugăm aceasta nu numai pentru 
că ne îngrijim de cele viitoare, dar şi pentru că sîntem speriaţi de cele săvîrşite 
datorită îndrăznelii pe care o are. Căci dacă nesăbuinţa sa şi-a găsit drum 
deschis, ce rău nu va fi în stare să facă? 3. Şi dacă mila faţă de unul vă poate 
îndupleca, trebuie cu mult mai mult să vă mişte rugămintea tuturor preoţilor. 
Cine dintre noi poate avea cu el vreo legătură de prietenie, de vreme ce a 
încercat să se urce pe o treaptă nemeritată, la care n-ar fi putut ajunge pe calea 
dreptăţii? Iar acum unelteşte să vă cîştige în mod şi mai nedrept bunăvoinţa, 
după ce pe căi necinstite v-a cîştigat atenţia. Condamnat de atîtea ori de mul¬ 
ţime, păşeşte mai departe şi nu se sinchiseşte că insuflă groază prin pildele rele 
pe care le-a dat în trecut. Acesta adesea (precum am aflat şi am văzut în acest 
sinod) s-a unit şi s-a amestecat cu arienii în vremea în care , într-o adunare 
blestemată uneltea, împreună cu Valens, să tulbure biserica din Mediolanum. 
Ba în faţa Sinagogii, ba în casele arienilor, lua parte la adunări pe ascuns şi 
aducea pe ai săi la acele adunări. Dar fiindcă el însuşi nu putea să vină pe faţă 
la astfel de adunări, dădea îndrumări şi sfătuia în ce chip să fie tulburată pacea 
bisericii. împărtăşea nebunia ereticilor ca să poată dobîndi tovarăşi şi ocroti¬ 
tori ai acestora. 4. De vreme ce este scris: „De eretic, după întîia şi a doua mus¬ 
trare, depărtează-te” (Tit, 3, 10), de vreme ce un alt bărbat, vorbind cu Duhul 
Sfînt, a zis că trebuie să ne ferim de astfel de fiare, să n-avem legături cu ase¬ 
menea oameni nici în adunări, nici măcar să nu-i primim cu „bun venit” (II 
loan 10), cum ar fi cu putinţă ca pe cel pe care-1 vedem amestecat cu ereticii să 
nu-1 socotim părtaş la rătăcirea lor? Şi chiar dacă înrîurirea lui nu este directă, 
Bunătatea Voastră este rugată totuşi să nu îngăduie să fie tulburată Biserica 
romană, capitala întregii lumi romane, şi nici acea sfîntă credinţă a apostoli¬ 
lor; căci din acestea se răspîndesc în toţi drepturile sfintei comunităţi. De 
aceea cerem şi intervenim să-l lipsiţi de putinţa de a Vă înşela buna credinţă. 
5. Cunoaştem ruşinea sfîntă a Bunătăţii Voastre; să nu spună cuvinte nevred¬ 
nice de urechile Voastre, să nu răspîndească zvonuri nepotrivite cu slujba şi 
cu numele de preot, să nu vă vorbească fără cuviinţă. Ar fi trebuit să aibă măr¬ 
turie de la cei din afară (I Tim. 3, 1), mărturie prin care Bunătatea Voastră 
să-şi amintească de prigoana concetăţenilor săi. Este greu de spus, este 
neplăcut de arătat cît rău a făcut faima urîtă, pricinuită de felul lui de a 
vorbi. Ar fi trebuit să-l silească ruşinea să tacă. Dacă ar avea oarecare con¬ 
ştiinţă de preot, ar pune pacea şi unirea Bisericii mai presus de dorinţele şi 
ambiţiile lui. Dar lipsit cu totul de orice ruşine, folosindu-se de Paschasius, 
un om fără scrupule, purtător al furiei lui, prin scrisori seamănă tulburări, 
încearcă să aţîţe pe păgîni şi pe ticăloşi. 6. Vă rugăm, aşadar, ca şi 

poporului roman, care după spusele prefectului Romei se găseşte în nesigu¬ 
ranţă, şi nouă preoţilor să ne daţi singuranţa răpită de ridicarea în putere a 
celui mai dăunător om. Cu nădejdea că rugăminţile noastre vor fi îndeplinite, 
aducem slavă şi mulţumire veşnică lui Dumnezeu, Tatăl Atotputernic şi lui 
Hristos, Domnul şi Dumnezeul nostru. 


Scrisoarea a Xll a 

SINODUL ŢINUT LA AQUILEIA, 

CĂTRE PREA BUNII ÎMPĂRAŢI ŞI PRINCIPI CREŞTINI, 

PREA FERICIŢII ŞI PREA SLĂVIŢII GRATIAN, 
VALENTINIAN ŞI THEODOSIE 

7. Oricît de mult ne-am arăta adîncile noastre simţăminte de mulţumire, 
nu putem totuşi să răsplătim prin ele binefacerile Pietăţii Voastre, Prea buni 
împăraţi, Prea fericiţi şi Prea slăviţi principi Gratiane, Valentiniane şi Theo- 
dosie, fii iubiţi ai lui Dumnezeu Tatăl şi ai Fiului Său, Domnul nostru Iisus 
Hristos. Căci după multe primejdii şi felurite prigoane, pe care le-au pricinuit 
drept credincioşilor arienii şi mai ales acel Lucius, plin de crime împotriva 
monahilor şi monahiilor, precum şi Demophilus, blestemată căpetenie a rătă¬ 
ciţilor, au fost redate dreptcredincioşilor toate bisericile lui Dumnezeu, în pri¬ 
mul rind cele din Răsărit. Iar în părţile apusene abia au fost descoperiţi doi 
eretici, care au fost în stare să se împotrivească sfmtului sinod. Cine ar putea să 
Vă aducă mulţumiri pe măsura binefacerilor voastre? 2. Dar, dacă nu putem 
să arătăm prin cuvinte cît de mari sînt datoriile noastre faţă de Voi, dorim 
măcar să le plătim prin rugăciunile întregului sinod pentru sănătatea şi ferici¬ 
rea Voastră. în fiecare biserică zilnic înălţăm gîndurile noastre către Dumne¬ 
zeu pentru împărăţia Voastră. în deplină unire, decît care nu credem că există 
dar mai frumos, aducem mulţumiri Atotputernicului nostru Dumnezeu pentru 
imperiu, pentru pace şi pentru ocrotirea Voastră,- fiindcă datorită Vouă s-a 
revărsat peste noi pacea şi înţelegerea. 3 . Prin părţile occidentale numai în 
două colţuri, adică în partea Daciei Ripensis şi a Moesiei, părea a fi primej¬ 
duită credinţa. Sîntem de părere ca acum, după hotărîrea sinodului, cu ajuto¬ 
rul Bunătăţii Voastre, să ne sfătuim şi privitor la cele de acolo. Prin toate ţinu¬ 
turile, regiunile şi satele, pînă la Ocean, rămîne una şi nestricată comunitatea 
credincioşilor. Iar în părţile orientale, am aflat cu mare bucurie şi mulţumire 
că, după alungarea arienilor, care pătrunseseră cu sila în biserici, sfintele lăca¬ 
şuri ale lui Dumnezeu sînt frecventate numai de dreptcredincioşi. 4 . Totuşi, 
fiindcă pizma diavolului nu poate sta niciodată liniştită, auzim că şi între 
dreptcredincioşi se ivesc dese neînţelegeri, care duc la vrajbă neîmpăcată. 
Sîntem foarte neliniştiţi aflînd că apar lucruri noi, care acum îi apasă pe cei 

care trebuie ajutaţi şi între care se găsesc întotdeauna mulţi în comuniu¬ 
nea noastră. Timotheus, episcop al bisericii din Alexandria, dar şi Pauli- 
nus al Antiohiei, care întotdeauna au arătat o neclintită unire cu noi, se 
spune că au necazuri din pricina neînţelegerilor altora, a căror credinţă în 
timpurile de mai înainte se clătina. Am dori ca şi aceştia, dacă se poate şi 
dacă deplinătatea credinţei o cere, să ajungă la unire şi conducere 
comună cu noi, dar în aşa fel încît să-şi păstreze demnităţile vechii lor 
orînduieli. Aceasta, în primul rînd, pentru că legăturile de comuniune nu 
trebuie să aducă nici un fel de vătămare, şi, în al doilea rînd, fiindcă am 
primit scrisori cu aceste dorinţe din ambele părţi, şi mai ales de la cei dez; 
binaţi din biserica Antiohiei. 5 . Dacă nu ne-ar fi împiedicat năvala duş¬ 
mană, am fi hotărît ca şi acolo să fie trimişi conducători din numărul 
nostru, care să stea ca mijlocitori şi chezaşi, dacă se poate, în potolirea 
neînţelegerilor. Dar fiindcă dorinţele noastre n-au putut fi duse la îndepli¬ 
nire în acel timp din cauza tulburărilor publice, adresăm pentru cei ară¬ 
taţi Bunătăţii Voastre rugăciunile noastre şi cerem pentru ei ca, atunci 
cînd există neînţelegeri, dacă unul moare, drepturile bisericii să rămînă la 
cel în viaţă şi să nu intervină altă rînduială cu sila. De aceea Vă cerem, 
Prea buni principi şi creştini, să aprobaţi un sinod şi pentru preoţii din 
Alexandria, care să se sfătuiască între ei mai deplin şi să hotărască despre 
păstrarea sau împărţirea comunităţii. 6 . Cu toate că am respectat întot¬ 
deauna rînduiala şi aşezămintele bisericii din Alexandria, iar faţă de 
datina şi obiceiurile străbune păstrăm pînă în aceste timpuri comuniunea 
într-o tovărăşie nezdruncinată, totuşi, pentru ca să nu li se pară că au fost 
socotiţi mai prejos cei care au cerut comuniunea cu noi în felul dorit de 
noi, sau că au fost neluate în seafnă foloasele păcii şi ale tovărăşiei credin¬ 
cioşilor, vă rugăm ca atunci cînd au dezbateri între ei în adunări plenare, 
chiar pentru hotărîrile preoţeşti, să ceară ajutorul Bunătăţii Voastre şi să 
ni se aducă şi nouă la cunoştinţă cele hotărîte, ca să nu bîjbîim în şovăială 
şi simţăminte îndoielnice, ci veseli şi siguri să aducem mulţumiri Bunătăţii 
Voastre către Atotputernicul Dumnezeu nu numai pentru că a fost înlătu¬ 
rată rătăcirea, dar şi pentru că a fost restabilită credinţa şi unirea. Biseri¬ 
cile africane şi galice Vă roagă prin delegaţi ca pe tot cuprinsul pămîntu- 
lui să faceţi episcopi datori vouă. Şi nu este mică datoria faţă de Virtutea 
Voastră, care asiguraţi pacea în toată lumea romană. 7. Pentru a dobîndi 
cele ce cerem am trimis cu rugăminţile noastre către Bunătatea Voastră o 
delegaţie compusă din fraţi şi preoţi tovarăşi de ai noştri, pe care vă 
rugăm să binevoiţi a-i asculta cu bunăvoinţă şi să dispuneţi de întoarcerea 
lor la vreme. 









78 


SFÎNTUL AMBROZIE AL MILANULUI 


Scrisoarea a XHI-a 

AMBROZIE ŞI CEILALŢI EPISCOPI AI ITALIEI, 

CĂTRE PREAFERICITUL ÎMPĂRAT 
ŞI PREA BUNUL PRINCIPE THEODOSIE 

7. Cunoaştem inima ta evlavioasă, dăruită lui Dumnezeu prin credinţă 
curată şi sinceră, pe care ţi-ai împodobit-o, prin noile binefaceri cu care ai cin¬ 
stit bisericile dreptcredincioşilor, Prea mărite împărate. O de ai fi adus şi pe 
dreptcredincioşi la vechea cinstire, făcîndu-i să nu introducă reforme împo¬ 
triva moştenirii de la înaintaşi, nici să înlăture pe cele vrednice de păstrare, 
sau să păstreze pe cele vrednice de a fi înlăturate. Astfel ne plîngem că mai 
mult de necaz, decît din nepricepere, împărate, mai uşor au putut fi alungaţi 
ereticii, decît să ajungă dreptcredincioşii la unire între ei. Nu se poate spune 
cîtă neînţelegere au arătat acum de curînd. 2. V-am scris nu de mult că Antio- 
hia, fiind oraş, să aibă doi episcopi, pe Paulinus şi pe Meletius, pe care-i soco¬ 
team că sînt mai vrednici în credinţă, pentru ca sau să păstreze între ei pacea şi 
unirea cît timp nu se întîmplă nimic în rînduiala bisericească, sau, dacă unul 
dintre ei a murit, să nu fie numit în locul lui altcineva cîtă vreme celălalt este în 
viaţă. Acum însă, murind Meletius şi rămînînd în viaţă Paulinus, despre care 
tovărăşia de conducere dusă în bune condiţii de înaintaşi este dovadă că a 
rămas în comuniunea noastră, se spune că împotriva dreptului şi rînduielii 
bisericeşti este nu numai numit un altul, ci chiar pus mai presus de cel rămas. 
3 . Şi acest fapt este întărit prin consimţămîntul şi planul lui Nectarius, a cărui 
rînduială nu vedem pe ce drept s-a întemeiat. Căci în sinodul de curînd ţinut, 
cînd episcopul Maximus al bisericii din Alexandria a declarat că rămîne cu el 
comunitatea, sprijinindu-se şi pe o scrisoare a lui Petru, cinstită să-i fie aminti¬ 
rea, şi, fiindcă arienii deţineau încă locaşurile bisericeşti, s-a retras la el acasă 
la ordinul episcopilor, precum o arată printr-o temeinică dovadă, n-am avut, 
Prea fericite Principe, nici o pricină să ne îndoim de episcopatul lui, devreme 
ce a mărturisit că la împotrivirea lui a fost folosită puterea de către mulţi din 
popor şi chiar din cler. 4 . Totuşi ca să nu se creadă că, în absenţa părţilor, 
ajungem la păreri greşite, am socotit că Bunătatea Ta trebuie să dea îndrumări 
scrise pentru păstrarea păcii şi a înţelegerii. Noi am atras atenţia lui Grigorie 
că pretinde pentru sine preoţia bisericii din Constantinopol fără să urmeze 
datina străbună. în acel sinod, care părea a fi ţinut cu episcopii de pretutin¬ 
deni, am socotit că nu trebuie să se hotărască nimic la întîmplare. Pînă 
într-atît, în acelaşi timp, cei care s-au ferit de plenul sinodului, se spune că au 
fost totuşi prezenţi în Constantinopol. Căci,cînd au aflat că la partida acestora 
a venit Maximus ca să-şi susţină cauza în sinod (cu toate că nu fusese întrunit 
sinodul după dreptul şi datina înaintaşilor, cum au făcut Atanasie, sfîntă să-i 
fie amintirea, şi acum de curînd Petru, episcopi ai Bisericii din Alexandria şi 

mulţi dintre orientali, incit se părea că au fugit de dreptul Bisericii din Roma, 
din Italia şi din tot Occidentul), cînd au aflat, precum am spus, că vrea să folo¬ 
sească puterea împotriva acelora care-i refuzau episcopatul, au fost nevoiţi să 
ne ceară părerea noastră asupra cazului. Noi nu cerem dreptul de a cerceta, 
dar socotim că o hotărîre trebuie dată de comun acord cu noi. 5 . A trebuit să se 
stabilească mai întîi dacă preoţia trebuia refuzată acestuia şi încredinţată 
altuia de către aceştia mai ales, de care Maximus se plîngea că pe nedrept a 
fost fie înlăturat, fie dorit. Astfel, cînd frăţiile noastre l-au primit pe episcopul 
Maximus în comunitate, fiindcă a fost rînduit episcop de dreptcredincioşi 
n-am socotit că trebuie să-l respingem de la cererea episcopatului din Con¬ 
stantin opol. Am găsit cu cale că dorinţa acestuia trebuie cîntărită în prezenţa 
părţilor. Dar cînd smerenia noastră a aflat că Nectarie a fost rînduit preot în 
Constantinopol, nu vedem comunitatea noastră atîmînd de părţile orientale. 
Mai ales că acolo, precum se spune, Nectarie a fost înlăturat fără consimţămîn- 
tul comunităţii de către aceiaşi de care fusese aşezat. 6 . Aşadar -, neliniştea 
noastră nu este chiar fără rost. Nu este vorba de o simplă luptă de ambiţii şi de 
interese locale, ci de faptul că se produc tulburări în comunitatea noastră. Şi 
nu vedem că lucrurile se pot îndrepta altfel decît dacă este redat Constantino- 
polului cel care fusese rînduit' mai înainte, sau dacă în oraşul Roma are loc 
sinodul nostru şi al orientalilor asupra numirii celor doi. 7. Nu pare nedrept, 
Auguste, a trebui să se supună mai marelui bisericii romane, ca şi episcopilor 
din Italia şi din împrejurimi, cei care au socotit că trebuie aşteptată numai 
judecata episcopului Aholius, că trebuie să iasă Constantinopolul din sfera 
părţilor occidentale. Dacă este păstrat ceva pentru acesta singur, cu atît mai 
mult trebuie păstrat pentru mai mulţi! 8 . Dar noi, sfătuiţi de prea fericitul prin¬ 
cipe frate al Evlaviei Tale să scriem stăpînirii Bunătăţii Tale, cerem ca acolo să 
fie o singură judecată şi nestricată înţelegere, aşa cum este o singură comunitate. 


Scrisoarea a XIV a 

AMBROZIE ŞI CEILALŢI EPISCOPI 
CĂTRE PREAFERICITUL ÎMPĂRAT 
ŞI PREA BUNUL PRINCIPE THEODOSIE 

7. Credinţa ta, despre care tot pămîntul are cunoştinţă, aduce sufletului 
nostru o adîncă mulţumire. Şi, pentru ca Slava Ta să fie şi mai mare în tot 
imperiul, datorită faptului că ai redat deplină unitate între bisericile orientale 
şi occidentale, am socotit că deopotrivă trebuie rugată Bunătatea Ta şi infor¬ 
mată prin scrisorile noastre asupra treburilor bisericeşti, Prea cinstite şi Prea 
bunule împărat. Ar fi pricinuit mare durere pentru noi să fie întrerupte legătu¬ 
rile de unitate sfîntă între orientali şi occidentali. 2. Trecem sub tăcere greşe¬ 
lile şi rătăcirile unora, ca să nu părem a semăna poveşti şi zvonuri răuvoitoare. 

Nu-mi este ruşine că am încercat ceea ce dacă nu încercam mi s-ar fi 
socotit o vină. Căci adesea eram învinuit că aş considera mai prejos pe cei 
din Orient şi că le resping drepturile. 3 . Mi s-a părut că trebuie să ne dăm 
osteneala nu pentru Italia, care mai de mult a fost scăpată de grijă din pri¬ 
cina arienilor, şi care nu e hărţuită de vreo tulburare din partea ereticilor; 
repet, nu pentru noi, fiindcă nu ne ostenim pentru cele ce sînt ale noastre, 
ci pentru cele ce aparţin tuturor; nu pentru Gallia şi Africa în care înţele¬ 
gerea între slujitorii bisericii este deplină, ci pentru ca acele tulburări care 
s-au produs în comunitatea noastră din răsărit să fie cunoscute în sinod şi 
să nu mai fie la mijloc nici o fărîmă de dezbinare. 4 . în legătură nu numai 
cu cei despre care Bunătatea Ta a binevoit să scrie, dar şi cu cei ce 
încearcă să introducă în Biserică nu ştiu ce dogmă numită a lui Apollina- 
rie, ne-au neliniştit multe, care trebuiau înlăturate în prezenţa părţilor 
împricinate, pentru ca aceia care sînt dovediţi în dogme noi şi în rătăciri 
să nu mai rămînă ascunşi sub numele credinţei de obşte, ci pentru ca, 
dacă ei nu respectă învăţătura, să părăsească şi preoţia şi numele de 
preot, pentru ca doritorilor de a înşela să nu le mai rămînă nimic din ceea 
ce ar aminti despre profesiunea lor de altădată. Cine n-a venit să se con¬ 
vingă în adunare că Bunătatea Voastră aţi hotărît cele drepte prin augus¬ 
tul răspuns pe care l-aţi dat întîi va căuta întotdeauna prilej să-şi arate 
nemulţumirea. 5 . Aşadar de aceea am stăruit pe lîngă sinodul episcopilor, 
ca să nu i se mai îngăduie nimănui să spună minciuni pe de lături, ci să se 
discute în sinod care este adevărul. în felul acesta nu cade vreo bănuială 
de rea voinţă sau uşurătate asupra celor ce au făcut toate observaţiile în 
prezenţa părţilor. 6 . Fără îndoială, cerînd judecată ne-am rostit nu pentru 
slăbirea, ci pentru întărirea adevărului, şi n-am voit să ne arătăm o părere 
formată mai dinainte. Preoţilor li se cerea să-şi spună părerea în adunare, 
dar n-a trebuit să se considere în ocară cei care, prezenţi fiind, n-au luat 
parte la consfătuirea comună. Iar pe de altă parte n-am socotit că este o 
ocară cînd un preot al bisericii din Constantinopol, pe nume Paul, a cerut 
sinod în Aheia, la mijloc între orientali şi occidentali. 7. A băgat de seamă 
Bunătatea Ta că n-a fost bine socotită cererea fiindcă a fost înaintată 
chiar de orientali. Dar fiindcă Illyricul ridică bănuieli, s-au căutat locurile 
de la mare, care sînt mai sigure. Este adevărat că am introdus unele 
schimbări de formă; dar păstrînd în sinod cele hotărîte de Atanasie, sfîntă 
să-i fie amintirea, fiindcă a fost un adevărat monument al credinţei, şi de 
părinţii noştri de veche sfinţenie, înlăturăm hotarele pe care le-au aşezat 
părinţii noştri şi nu încălcăm drepturile moştenite ale comunităţii, ci, respec- 
tînd cinstea datorată Stăpînirii Voastre, ne arătăm dornici de pace şi linişte. 

Scrisoarea a XV-a 

AMBROZIE CĂTRE ANATOLIE, 

NUMERII, SEVER, FILIP, MACEDONIU, AMIAN, TEODOSIU, 
EUTROPIU, CLARIUS, EUSEBIU ŞI TIMOTEI, 

PREOŢI AI DOMNULUI, ŞI CĂTRE TOT CLERUL IUBIT 
DE POPORUL DIN TESALONIC, SĂNĂTATE! 

7. Doream întotdeauna să-l am neşters în minte pe sfîntul bărbat şi-i pri¬ 
veam ca-ntr-o oglindă toate faptele. Dar acum mi-a venit vestea aducătoare de 
amărăciune şi durere, care mai bine nu-mi venea, că s-a dus la cele cereşti băr¬ 
batul pe care pînă acum îl ştiam pe pămînt. 2. Mă întrebaţi cine mi-a adus 
această veste de vreme ce încă nu primisem scrisoarea sfinţiilor voastre? Nu 
reţin pe aducătorul ştirii; am obiceiul să nu ţin minte pe vestitorii de întîmplări 
triste. Dar deşi atunci marea era închisă şi ţinuturile pămîntului ocupate de 
barbarii năvălitori, deşi nu putea veni nimeni la mine, a putut veni totuşi şti¬ 
rea, incit mi se pare că sfîntul însuşi mi s-a anunţat. Acum şi-a căpătat plata 
veşnică a muncii sale şi, liberat din lanţurile trupului, s-a alipit lui Hristos între 
îngerii slujitori, dorind parcă să scape de greşelile prietenului său, care-i dorea 
o viaţă cit mai lungă celui ce de acum i se dădea răsplata vieţii viitoare. 3. A 
plecat aşadar, n-a murit, ci s-a mutat de la noi vechiul ostaş al lui Iisus Hristos. 
Schimbînd cu cerul acest pămînt, fîlfîind din aripi şi mînuind vîslele duhului, 
spune: „Iată m-am îndepărtat fugind” (Ps. 44, 8). Cu duh apostolic dorea 
demult să părăsească pămîntul, dar era ţinut prin rugăciunile tuturor, precum 
citim despre Apostol că pentru Biserică era trebuincios ca el să zăbovească 
mai mult în trup (Filip. 7, 23). Căci nu trăia pentru sine, ci pentru toţi, şi era 
slujbaş al poporului pentru viaţa veşnică, pentru ca să dobîndească mai întîi 
roada veşniciei în alţii, şi după aceea cunoaşterea ei în el. 4. Este aşadar acum 
locuitor al celor de sus, posesor al cetăţii eterne, al Ierusalimului ceresc. Vede 
acolo întinderea acelui oraş fără margini, aurul curat, piatra preţioasă, lumina 
veşnică, deşi fără trebuinţa soarelui, toate acestea descoperite pentru sine, şi 
acum, văzîndu-le limpede faţă către faţă, zice: „Precum am auzit aşa şi vedem 
în cetatea puterilor Domnului, în cetatea Dumnezeului nostru” (Ps. 47, 9). 
Aşezat acolo el cheamă poporul lui Dumnezeu, zicînd: „O, Israel, cit de mare 
este casa lui Dumnezeu şi cit de întins locul stăpînirii lui! Mare şi fără sfîrşit” 
(Baruh 3, 21-25). 5. Dar ce este aceasta? Cînd mă gîndesc la meritele bărbatu¬ 
lui, urmărindu-i cu duhul plecarea şi amestecîndu-mă printre cei ce-1 conduc 
cu cîntările sfinţilor, nu din vreun merit, ci din simţămînt, aproape că uit de 
mine. Oare în felul acesta ne este răpit zidul credinţei, al harului şi al sfinţe¬ 
niei? Ne este răpit cel pe care, de atîtea ori ameninţat de hoardele goţilor, n-au 
putut să-l străpungă săgeţile barbare şi nici să-l biruie furia războinică a atîtor 
neamuri. în alte locuri jefuitori, acolo cereau pace şi, mirîndu-se de ce el le 
rezistă fără vreun ostaş, li se făcea cunoscut celor înţelepţi că el se foloseşte de 

pilda lui Elisei, aproape la fel ca vîrstă, dar nu la fel în duh, spunîndu-le să ia 
seama ca nu cumva orbirea să le producă vătămare după exemplul armatei 
siriene (IVRegi 7, 1). 6. Şi totuşi, darurile lui Hristos faţă de ucenicii Săi sînt 
felurite. Elisei a luat în robie armatele sirienilor din Samaria. Iar sfîntul Aho- 
lius prin rugăciunile sale a făcut să fie alungaţi cotropitorii din părţile Macedo¬ 
niei. Oare nu înţelegem că acesta a fost darul unei puteri mai înalte, astfel încît 
unde nu era nici un soldat, acolo duşmanii să fie alungaţi fără prezenţa vreu¬ 
nui soldat? Oare nu este şi aceasta adevărată orbire, să fugă cei pe care nimeni 
nu-i silea la aceasta? Se lupta şi biruia sfîntul Aholius nu cu sabia, ci cu rugă¬ 
ciuni, nu cu săgeţi, ci cu virtuţile sale. 7. Oare ne este necunoscut că sfinţii 
luptă chiar cînd sînt loviţi? Oare era fără putere Elisei? Fără putere, desigur, 
cu trupul, dar clocotea cu duhul şi lupta cu rugăciunile, cînd în tabăra Siriei se 
auzea glasul călăreţilor, glasul marii vitejii. De aceea sirienii credeau că au 
venit împotriva lor armatele altor împăraţi, care erau de ajutor poporului lui 
Israel. De aceea au fugit cuprinşi de mare teamă iar patru leproşi, care din 
dorinţa morţii ieşiseră din cetate, au prădat tabăra duşmanilor. Oare în Mace¬ 
donia Domnul n-a făcut prin rugăciunile sfîntului Aholius fapte minunate, cu 
totul neobişnuite? Căci goţii au fost tulburaţi şi îngroziţi nu de teamă deşartă, 
sau de bănuieli neîntemeiate, ci de furia molimei, de prăpădul ciumei. Atunci 
au fugit ca să scape; dar după aceea, întorcîndu-se, au cerut pace ca să trăiască. 
8. Am văzut astfel, în veacurile trecute, meritele marelui bărbat şi am privit 
operele profeţilor despre care citeam. Ca şi Elisei, cît a trăit, s-a găsit între 
armate, în liniile de luptă, prin ostenelile sale domolind atacurile duşmane. în 
sfîrşit, cînd concetăţenilor săi le-a fost redată siguranţa, el şi-a dat duhul său 
sfînt ceea ce a constituit o pierdere mai grea decît cele din război. Ca şi Ilie a 
fost ridicat la cer (IVRegi 2, 11), dar nu pe un car de foc, nici cu cai de foc, nici 
zburînd în văzduh, dacă se pot întîmpla acestea, ci prin bunătatea şi voinţa 
Dumnezeului nostru, în veselia sfinţilor îngeri, care se bucurau că marele băr¬ 
bat a trecut la ei. 9. în nici un chip nu ne putem îndoi de ele, fiindcă se înţeleg 
din felul în care s-au petrecut celelalte. într-adevăr, în aceeaşi clipă în care el 
încă se înălţa, ca şi cum şi-ar fi lepădat de pe el haina lui, a îmbrăcat în veşmînt 
monahal pe ucenicul său, cuviosul Anysius, şi l-a investit cu insignele preoţiei. 
Despre meritul şi harul acestuia n-am auzit acum pentru prima dată din scriso¬ 
rile voastre, ci din alte izvoare. Căci, dîndu-şi seama mai dinainte că el îi va 
urma, nu spunea nimic, dar arăta aceasta prin anumite semne, amintind că a 
fost ajutat de grija, de munca şi de serviciul lui. Astfel încît se părea că-1 
declară tovarăş şi că acesta nu vine ca nou la cel mai înalt sacerdoţiu, ci ca 
îndeplinător vechi al sacerdoţiului. I se potrivesc bine acele cuvinte evanghe¬ 
lice: „Bine, slugă bună şi credincioasă, peste puţine ai fost credincioasă, peste 
multe te voi pune” (Matei 25, 23). 10. Acestea le ştiu împreună cu voi despre 
sfîntul Aholius. Totuşi, ne deosebim prin ceva, şi anume prin faptul că am fost 

dştigat în întregime de bărbatul de fericită amintire, avînd putinţa să-l cunosc 
bine. Căci la venirea lui în Italia, cînd eu eram atît de bolnav încît n-am putut 
să-i ies în cale, a venit el la mine şi m-a vizitat. Cu cîtă emoţie, cu cîtă dragoste 
ne-am repezit, el la mine şi eu la el! Cu cîtă durere am deplîns nenorocirile 
acestui veac şi cele ce se petreceau aici!. Ne-am umplut îmbrăcămintea de 
lacrimi şi am rămas clipe întregi îmbrăţişaţi, bucurîndu-ne totodată de întîlni- 
rea mult dorită şi mult aşteptată de amîndoi. Astfel, ceea ce era pentru mine o 
dorinţă, din partea lui a fost o binefacere că am putut să-l văd. Căci deşi mai 
mare este partea şi mai deplină cunoaşterea în duhul cu care ne simţim priete¬ 
nii, totuşi dorim să le vedem şi chipul trupesc. Aşa căutau odinioară regii 
pămîntului să vadă faţa lui Solomon şi să-i audă înţelepciunea (IIIRegi 10, 24). 
11. A plecat aşadar de la noi şi ne-a lăsat pe valurile acestei mări. Dar ceea ce 
pentru el este de folos, pentru mulţi este mai dăunător decît însăşi furia bar¬ 
bară. Fiindcă pe aceasta el o alunga, dar pentru noi cine ar putea să-l repre¬ 
zinte? îl reprezintă Domnul, care Se reprezintă El însuşi în ucenicul Său. îl 
reprezintă drepturile voastre, prin care se spune: „Daţi lui Levi pe cei dovediţi 
ai lui şi adevărul său bărbatului sfîrit” (Deut. 33, 8). L-aţi dat pe cel dovedit al 
hii, aşezat pe temelia lui, L-aţi dat pe următorul acelui bărbat, care a zis tatălui 
său şi mamei sale: „Nu te-am văzut” (Deut. 33, 9) şi pe fraţii săi nu i-a ştiut şi pe 
fii nu i-a recunoscut. A păzit cuvîntul Domnului şi a păstrat legămîntul Lui. 
Vor povesti popoarele dreptatea lui (Eccl. 44, 14). 12. Aceasta-i este viaţa băr¬ 
batului, aceasta moştenirea, acestea legăturile, aceasta urmarea. S-a dăruit de 
copil mînăstirilor şi, închis într-o colibă mică din Aheia, prin har a cutreierat 
multe şi felurite părţi ale pămîntului. A fost înălţat la cel mai înalt rang preo¬ 
ţesc de către popoarele macedonene şi ales de preoţi, pentru ca acolo unde 
înainte credinţa şchiopăta prin preoţi, acolo să se întărească după aceea prin 
preot zidurile de temelie a credinţei. 13. Şi nu prin simplă imitaţie a fost uceni¬ 
cul Celui Care şi El însuşi „a zis tatălui său şi mamei sale: Nu te-am văzut” 
(Deut. 33, 9). Nu i-a văzut cu gîndul, nu i-a văzut cu simţămîntul şi nu şi-a ştiut 
fraţii, fiindcă a dorit să ştie numai pe Domnul. Acesta a recunoscut cuvîntul lui 
Dumnezeu, I-a păzit legămîntul şi întotdeauna îi cinsteşte altarul. Binecuvîn- 
tează-i, Doamne, credinţa, sfinţenia, rîvna. Binecuvîntarea Ta să vină asupra 
capului său şi asupra grumazului său. Cinstit să fie între fraţii săi. Grumaz de 
taur să aibă, ca să zguduie inimile duşmanilor săi, să mîngîie minţile celor 
sfinţi şi ca un crin să înflorească judecata preoţilor tăi (Deut. 33, 16-17). Sănă¬ 
tate, fraţilor, şi aveţi pentru mine dragostea pe care o am eu pentru voi. 


Scrisoarea a XVI-a 

EPISCOPUL AMBROZIE CĂTRE FRATELE ANYSIUS 

7. îl ştiu mai demult, cu toate că aflu acestea pentru prima dată, îl cunosc 
prin merite pe cel pe care nu-1 văzusem cu ochii. Mă doare că s-a întîmplat 
aşa, dar mă bucur că aceasta a fost urmarea. Deşi n-aş fi dorit să se întîmple 

deznodămîntul în timpul vieţii mele, totuşi am nădăjduit că după decesul ace¬ 
lui sfînt bărbat numai aceasta poate fi o urmare dreaptă. De mult timp te ştim 
aşadar ca ucenic al lui Aholius, sfîntă să-i fie amintirea, iar acum ca urmaş şi 
moştenitor al lui în cinste şi har. E mare meritul, frate. Mă bucur pentru tine şi 
nici un moment nu m-am îndoit asupra urmaşului marelui bărbat. Este rară 
cinste frate, că-ţi iei pe umeri sarcina unui nume atît de respectat, a unei greu¬ 
tăţi aşa de mari, a unei încercări atît de deosebită. Este căutat în tine Aholius 
şi precum era în simţămîntul tău, aşa este dorit chipul lui în îndeplinirea virtu¬ 
ţii şi a învăţăturii, bărbăţia lui sufletească intr-un trup atît de bătrîn. 2. Mărturi¬ 
sesc că 1 -am văzut pe Aholius. Dar şi faptul că l-am văzut îl datorez meritelor 
lui. Precum l-am văzut, astfel era în trup, că-1 socoteam în afară de trup. I-am 
văzut chipul şi, neştiind dacă e în trup sau în afara trupului, îl vedeam răpit în 
paradis (II Cor. 12, 14). Călătorea atît de mult şi de des în toate părţile, la Con- 
stantinopol, în Ahaia, în Epir, în Italia, atît de neobosit, incit cei mai tineri nu 
s-ar fi putut ţine după el. îi dădeau întîietate cei cu trup mai tare, fiindcă îl ştiau 
neîmpiedicat de trup, de care se servea pentru acoperămînt, nu pentru slujire, 
ca să-l supună, nu ca să i se supună. Şi-şi chinuia atît de mult trupul, incit în el 
răstignea lumea aceasta şi lumii pe sine însuşi. 3. Binecuvîntat fie Domnul şi 
binecuvîntată tinereţea Sa, pe care şi-a petrecut-o ca Iacob în corturile lui 
Dumnezeu, închisă în mînăstiri, în care, atunci cînd era întrebat de părinţi şi 
de rude, zicea: „Cine sînt fraţii mei, sau mama mea?” (Matei 12, 48). nu cunosc 
ca tată, mamă şi fraţi decît pe cei ce aud cuvîntul lui Dumnezeu şi-l îndepli¬ 
nesc. Binecuvîntată să-i fie şi vîrsta pretimpurie în care a fost ales în cea mai 
înaltă treaptă sacerdotală, dovedit vrednic printr-o desăvîrşită slujire a virtuţi¬ 
lor. Căci a venit ca David pentru a aduce pace poporului (IIRegi 5, 3). A venit 
ca acea corabie purtînd în ea aurul înţelegerii, lemne de cedru, pietre pre¬ 
ţioase (II Parai. 9, 21), cu acele aripi argintate de porumbel şi, în mijlocul unei 
astfel de moşteniri, a adormit în somnul păcii şi în duhul liniştii. 4. Somnul 
sfinţilor este lucrător, precum este scris: „Eu dorm şi inima mea veghează” 
(Cînt. 4, 2). Sfîntul Iacob în somn vedea minuni dumnezeieşti (Fac. 28, 45), pe 
care nu le văzuse în stare de veghe, văzduhul străbătut de sfinţi de la cer la 
pămînt şi pe Domnul privind şi făgăduind stăpînirea acelui pămînt. Astfel, 
dormind un somn scurt a dobîndit în vis moştenirea pe care după aceea prin 
mare trudă a cîştigat-o. Căci somul sfinţilor este ferit de toate poftele trupului, 
de toată tulburarea sufletului, aducînd minţii linişte şi inimii pace, ca să se 
dezlege de lanţurile trupului şi să se unească cu Hristos. 5. Acesta este somnul 
în viaţa sfinţilor, pe care o trăia sfîntul Aholius, căruia şi bătrîneţea i-a fost o 
binecuvîntare. Acea bătrîneţe este venerabilă, care albeşte nu prin cărunteţea 
părului, ci prin meritul faptelor (Inţ. 4, 8). Acea căruntele este vrednică de res¬ 
pect, care este albire a sufletului, strălucind în gînduri şi fapte curate ca albul 
I zăpezii. Ce este, în adevăr, vîrsta bătrîneţii, dacă nu viaţă fără pată (înţ. 4, 9), 







SCRISORI 


85 


care nu se prelungeşte cu zilele sau cu lunile, ci cu veacurile, a cărui durată 
este fără sfîrşit, viaţă lungă fără slăbiciune? Cu cit este mai îndelungată, cu atît 
este mai puternică, şi cu cit a trăit mai mult timp acea viaţă, cu atît mai vîrtos 
creşte în bărbatul desăvîşit. 6. Aşadar urmaş vrednic al acestuia să te dove¬ 
dească Dumnezeu nu numai în rang, ci şi în bună purtare, să te aşeze pe teme¬ 
liile celui mai înalt har, ca să alerge la tine popoarele şi tu să le zici: „Cine sînt 
aceştia care zboară ca norii şi ca porumbeii cu puii lor?” (Isaia 60, 8). Să vină 
precum vin corăbiile din Tars (Ps. 9, 27) să primească untdelemnul şi înţelep¬ 
ciunea lui Solomon, să fie pace între tine şi popor şi să păzeşti legămîntul păcii. Să¬ 
nătate frate şi dragostea ta către noi să fie la fel ca dragostea noastră faţă de tine. 


Scrisoarea a XVII-a 

EPISCOPUL AMBROZIE,CĂTRE PREAFERICITUL PRINCIPE 
ŞI ÎMPĂRAT PREA CREŞTIN VALENTINIAN 

1. Toţi oamenii care sînt sub stăpînire romană luptă pentru Voi, împăraţi 
şi principi ai pămîntului, aşa cum Voi înşivă luptaţi pentru Atotputernicul 
Dumnezeu şi pentru sfînta credinţă în El. Mîntuirea nu va putea fi sigură dacă 
nu cinsteşte fiecare pe adevăratul Dumnezeu, adică pe Dumnezeul creştinilor, 
Care conduce toate. Numai El este adevăratul Dumnezeu, venerat în adîncul 
inimii; „Că toţi dumnezeii neamurilor sînt idoli”, precum zice Scriptura (Ps. 
95, 5). 2. Aşadar, pentru acest Dumnezeu adevărat luptă fiecare şi cel care-L 
primeşte pentru a-L cinsti în adîncul inimii îi dăruieşte nu prefăcătorie, nu 
ceva de formă, ci focul credinţei şi al slujirii. Iar dacă n-are această credinţă, 
măcar să nu-şi dea consimţămîntul pentru cinstirea idolilor, pentru ceremo¬ 
niile riturilor păgîne. Căci nimeni nu-L înşală pe Dumnezeu, Căruia îi sînt 
cunoscute toate ascunzişurile inimii noastre. 3. Aaşadar de vreme ce Tu, 
împărat preacreştin, eşti dator credinţă adevăratului Dumnezeu, de vreme ce 
Lui îi eşti dator rîvnă, chezăşie şi devotament credinţei mă mir cum au căpătat 
unii nădejdea că trebuie, potrivit poruncii Tale, să ridice altare zeilor străini şi 
să pui la îndemînă sume de bani în folosul jertfelor păgîne. Ceea ce s-a cerut 
mai dinainte, fie pentru fisc, fie pentru vistierie, va părea mai degrabă dăruit de 
Tine, din vistieria Ta, decît dat din banii statului. 4. Se plîng şi de pierderi 
cei care niciodată nu ne-au cruţat sîngele, care au ruinat înseşi clădirile biseri¬ 
cilor. Ei cer să le dai favoruri după ce, potrivit legii din urmă a lui Iulian, au 
tăgăduit alor noştri dreptul obştesc de a vorbi şi de a învăţa pe alţii, favo¬ 
ruri de care au fost adesea lipsiţi creştinii. Căci au voit să atragă pe unii prin 
acele privilegii parte prin nesocotinţă, parte pentru a scăpa de unele sarcini 
obşteşti şi, fiindcă nu toţi se dovedesc tari, chiar şi sub principii creştini mulţi 
au decăzut din credinţă. 5. Dar dacă acestea n-au fost înlăturate pînă acum, 
aş fi înţeles să fie înlăturate sub conducerea Ta. Şi de vreme ce au fost 

oprite şi interzise de mai mulţi împăraţi aproape pe tot pămîntul, iar la Roma 
au fost desfiinţate în numele credinţei adevărate de către fratele Bunătăţii Tale 

i i i 

Gratian, preamărită să-i fie amintirea, şi au fost date şi ordine care au întărit 
această desfiinţare, te rog să nu răstomi ceea ce a fost hotărît potrivit credinţei 
şi să nu nesocoteşti poruncile frăţeşti. Dacă s-a hotărît ceva despre treburile 
cetăţeneşti nimeni să nu se socotească îndreptăţit să calce învăţătura religiei. 
6. Nimeni să nu amăgească vîrsta ta tînără; chiar dacă e păgîn cel ce cere aces¬ 
tea, nu trebuie să-ţi atragă mintea în lanţurile superstiţiei sale, ci este dator să 
te înveţe şi să te îndrumeze cum să studiezi din proprie rîvnă credinţa cea ade¬ 
vărată. Trebuie lăsate acestea pe seama bărbaţilor străluciţi şi eu aceasta 
vreau; dar este sigur că Dumnezeu se găseşte mai presus de toţi. 7. Dacă este 
vorba de o consfătuire de interes militar, este necesar să fie cerută părerea şi 
aprobată hotărîrea bărbaţilor încercaţi în războaie; iar dacă se dezbate ceva 
din domeniul religiei, gîndeşte-te la Dumnezeu. Nu este o injurie pentru 
nimeni dacă se socoteşte că mai presus de el este Atotputernicul Dumnezeu. 
La El este hotărîrea. Să nu faceţi pe cineva să cinstească în chip silit ceea ce nu 
vrea. Acelaşi lucru să vă fie îngăduit, împărate, şi fiecare să rabde cu uşurinţă, 
dacă nu ia cu sila pentru împărat, ceea ce ar răbda cu greutate dacă împăratul 
ar dori să-i ia cu sila. Nici păgînilor nu le place trădarea; căci fiecare este dator 
să apere liber şi să păstreze cu credinţă ceea ce şi-a pus în minte. 8. Iar dacă 
vreunii creştini numai cu numele socotesc că trebuie hotărît ceva asemănător, 
să nu-ţi cîştige mintea nişte vorbe goale, să nu te înşele nişte nume deşarte. 
Oricine îndeamnă şi hotărăşte aceasta înseamnă că aduce jertfa tuturor. Căci 
aci este primejduit tot senatul creştinilor. 9. Dacă astăzi, împărate, un păgîn, 
ferească Domnul, ar face altar pentru chipuri de zei şi ar sili pe creştini să se 
adune acolo, să se amestece cu cei ce aduc jertfă, să umple răsuflarea şi gura 
credincioşilor cenuşa de pe jertfelnic funinginea şi fumul de la jertfe, şi şi-ar 
spune părerea în acea adunare în care juraţii sînt siliţi să jure la altarul unui 
zeu (căci pentru aceea spun că a fost ridicat altarul, pentru ca în fiecare adu¬ 
nare, precum socotesc ei, să se consulte pentru legămîntul faţă de zeu cînd sala 
cea mare a senatului este plină de numărul creştinilor), ar crede că este prigo¬ 
nit creştinul care ar fi silit să vină la senat cu astfel de dorinţă. Şi aceasta se 
petrece adesea, fiindcă sînt siliţi prin injurii să vină. Aşadar, sub împărăţia ta 
să fie siliţi creştinii să jure înaintea unui altar păgîn? Ce însemnează a jura, 
dacă nu a mărturisi puterea dumnezeiască a aceluia pe care-L recunoşti ca şef 
al credinţei tale? Fiind tu împărat, se cere şi se impune să porunceşti să se 
înalţe altar păgîn şi să se dea sume de cheltuit pentru jertfe păgîneşti? 10. Dar 
aceasta nu se poate hotărî fără nelegiuire. De aceea te rog să nu dai o aseme¬ 
nea hotărîre şi nici să semnezi vreun decret de acest fel. Ca preot al lui Hristos 
mă bizui pe credinţa Ta. Şi toţi episcopii am face la fel dacă n-ar fi ajuns la 
I urechile oamenilor acest zvon neaşteptat şi de necrezut că s-ar fi dat de înţeles 

o asemenea măsură în consistoriul tău, sau că aceasta s-ar fi cerut în senat. Dar 
să nu se spună că senatul a cerut-o; puţini păgîni se folosesc de un nume 
comun. De altfel aproape cu doi ani înainte, pe cînd încercau să ceară aceasta, 
a trimis la mine cuviosul Damasus, episcop al bisericii din Roma, ales după 
judecata lui Dumnezeu, o întîmpinare scrisă, pe care i-au dat-o senatorii creş¬ 
tini, în număr destul de mare, arătînd că ei n-au dat nici un astfel de mandat, 
că sînt împotriva petiţiilor păgîneşti de acest fel, că nu-şi dau consimţămîntul, 
plîngîndu-se, şi în public şi în particular, că ei nu vor veni la senat dacă se va 
hotărî ceva necreştinesc. Este vrednic de timpurile noastre, adică de timpurile 
creştine, să li se ridice senatorilor creştini această demnitate pentru ca să se 
încredinţeze păgînilor puterea voinţei obşteşti? Această întîmpinare scrisă eu 
i-am dat-o fratelui Bunătăţii Voastre; din ea rezultă că senatul n-a dat solilor 
vreo încredinţare privitoare la cheltuielile superstiţiei. 77. Dar se va spune 
poate: De ce n-au fost prezenţi la senat cînd se cereau acestea? Dacă n-au fost 
prezenţi vorbesc ce vor. Au vorbit destul dacă au vorbit la împărat. Şi ne 
mirăm totuşi dacă răpesc libertatea de a rămîne la Roma cei ce nu vor să ai 
libertatea de a nu porunci ceea ce nu simţi. 12. Şi de aceea, amintindu-mi de 
delegaţia dată mie de curînd, mă adresez credinţei Tale, mă adresez minţii 
Tale: să ai în vedere că nu trebuie să răspunzi la asemenea petiţii ale păgînilor 
şi nici să semnezi răspunsul la ele. Gîndeşte-te cum a procedat părintele Pietă¬ 
ţii Tale, principele Theodosie, pe care de obicei l-ai consultat aproape în toate 
pricinile mai însemnate. Nimic nu e mai însemnat decît religia, nimic mai 
înalt decît credinţa. 13. Dacă ar fi o pricină cetăţenească, răspunsul s-ar păstra 
pentru partea potrivnică, dar pricina este a religiei şi, ca episcop, intervin. Să 
mi se dea o copie de pe cererea ce ţi s-a trimis, pentru ca eu să răspund mai 
deplin. Şi aşa, consultat despre toate, supus Bunătăţii Tale, am căderea să răs¬ 
pund. Desigur, dacă se hotărăşte altfel, noi episcopii nu putem să răbdăm 
aceasta cu uşurinţă şi să ne prefacem. Vei putea să vii la biserică, dar aci nu mă 
vei găsi ca preot, ci ca potrivnic. 14. Ce vei răspunde preotului care-ţi va 
spune: Biserica nu-ţi primeşte darurile fiindcă ai împodobit cu daruri templele 
păgînilor; altarul lui Hristos îţi respinge darurile fiindcă ai făcut altar pentru 
idoli. Glasul tău, mina ta şi darul tău sînt treaba ta. Domnul Iisus refuză şi res¬ 
pinge supunerea ta fiindcă te-ai supus idolilor. El ţi-a zis: „Nu puteţi sluji la doi 
stăpîni” (Matei 6, 24). Legile tale nu prevăd fecioare sfinţite lui Dumnezeu şi 
cer totuşi fecioare Vestei? Ce nevoie mai ai de preoţii lui Dumnezeu după ce 
ai primit cererile păgîne ale străinilor? Nu putem avea tovărăşie cu supersti¬ 
ţiile păgîne. 15. Ce vei răspunde la aceste cuvinte? Că ai alunecat ca un copil? 
Oricare vîrstă este desăvîrşită pentru Hristos. Oricare este plină de Dumne¬ 
zeu. Copilăria credinţei nu este pusă la încercare; căci şi copiii au mărturisit cu 
gură curajoasă pe Hristos împotriva prigonitorilor. 16. Ce vei răspunde frate¬ 
lui tău, dacă-ţi va spune: Nu m-am socotit învins, fiindcă te-am lăsat pe tine 

împărat. Nu m-a durut că mor, fiindcă te am moştenitor. Nu mi-a părut rău că 
părăsesc imperiul, fiindcă poruncile mele, mai ales pentru religia sfîntă, cred 
că vor rămîne pentru toate timpurile. Aşadar aceste titluri de evlavioasă vir¬ 
tute am înălţat, aceste prăzi luate de la veac şi de la diavol, care este duşmanul 
tuturor, ţi le-am dăruit, fiindcă în ele este victoria veşnică. Ce a mai putut 
să-mi răpească duşmanul? Ai anulat hotărîrile mele, ceea ce pînă acum n-a 
făcut cel ce a ridicat armele împotriva mea. Acum primesc în trup o săgeată 
mai grea, fiindcă rînduielile mele sînt osîndite de fratele meu. Cea mai bună 
parte din mine îmi este primejduită de tine, fiindcă una este moartea tru¬ 
pească şi alta cea sufletească. Acum mi se desfiinţează conducerea şi, ceea ce 
este mai grav, mi se desfiinţează de ai mei, nu mi se desfiinţează de ai tăi. Şi se 
desfiinţează ceea ce au preţuit în mine chiar duşmanii mei. Dacă de voie ţi-ai 
dat consimţămîntul, ai osîndit credinţa mea; dacă ai cedat de nevoie, ai trădat 
credinţa ta. Deci, ceea ce este mai grav, sînt primejduit şi în tine. 17. Ce vei 
răspunde chiar tatălui tău, care te va întîmpina cu mare durere, zicînd: M-ai 
judecat foarte rău fiule, dacă ai socotit că eu am făcut hatîruri păgînilor. 
Nimeni nu mi-a cerut aşezarea unui altar păgîn în clădirea senatului roman. 
Niciodată n-am crezut că se va ajunge la nelegiuirea de a se aduce jertfe în acel 
sinod comun al creştinilor şi al păgînilor, păgînii insultînd astfel pe creştinii 
prezenţi şi creştinii fiind siliţi să ia parte fără voia lor la sacrificii. Multe şi felu¬ 
rite crime s-au săvîrşit în timpul conducerii mele şi am pedepsit pe toate cele 
descoperite. Iar dacă a stat atunci cineva ascuns, trebuie să spună că eu am 
aprobat ceea ce nimeni nu mi-a cerut? M-ai judecat foarte rău dacă ai crezut că 
mi-a păzit imperiul nu credinţa mea, ci o superstiţie străină. 18. De aceea, 
împărate, gîndeşte-te că aduci injurii mai întîi lui Dumnezeu şi apoi tatălui şi 
fratelui, dacă iei o asemenea hotărîre. îţi cer să faci ceea ce-ţi dai seama că va fi 
de folos mîntuirii tale în faţa lui Dumnezeu. 

RAPORTUL LUI SYMMAH, 

PREFECTUL ROMEI 

1. Prea măritul senat al nostru şi al vostru întotdeauna, cînd a aflat că 
nedreptatea a fost pusă sub călcîiul legilor şi a văzut că bunul nume al timpuri¬ 
lor de curînd trecute este restabilit de devotaţii principi, urmînd autoritatea 
secolului şi-a vărsat durerea înăbuşită de atîta vreme şi mi-a poruncit iarăşi să 
fiu solia plîngerilor sale, mie căruia de aceea mi-a fost tăgăduită de către cei 
necinstiţi audienţa la divinul principe, fiindcă nu avea să lipsească dreptatea 
Voastră, Domnilor împăraţi Valentinian, Theodosie şi Arcadie, întotdeauna 
Auguşti străluciţi, biruitori şi triumfători! 2. îndeplinind astfel o dublă slujbă 
ca prefect al vostru mă ocup de treburile publice şi ca sol al cetăţenilor le duc 
mai departe cererile. Nu este aici vreo dezbinare de ţeluri, fiindcă oamenii au 
I încetat să mai creadă că palatul imperial îi are în grijă dacă nu se înţeleg între 

ei. A fi iubit, a fi respectat, a fi preţuit este lucru mare pentru puterea impe¬ 
rială. Cine ar răbda ca neînţelegerile şi luptele civile să primejduiască Statul? 
Pe bună dreptate senatul îi urmăreşte pe cei care pun puterea lor mai presus 
de numele împăratului. 3. Truda noastră este strajă a Bunăvoinţei Voastre. 
Cui foloseşte mai mult faptul că apărăm instituţiile străbune, drepturile şi des¬ 
tinele patriei, dacă nu slavei timpurilor, care atunci este mai mare cînd înţele¬ 
geţi că nu vă este îngăduit nimic împotriva datinilor străbune? Cerem aşadar 
să fie aşezată din nou în drepturi religia care a fost atîta vreme de folos Statu¬ 
lui. Desigur, sînt mulţi împăraţi de ambele religii, de ambele credinţe, şi dintre 
ei unul nu demult a respectat obiceiurile strămoşilor, iar cel mai de curînd nu 
le-a alungat. Desigur religia celor vechi nu poate fi luată ca exemplu, dar ar 
putea fi pildă măcar gestul de formă al celor mai apropiaţi. 4. Cine este atît de 
asemănător barbarilor încît să nu dorească altarul Victoriei? Ne îngrijim de 
viitor şi ne ferim de arătările unor astfel de lucruri. Să se dea înapoi măcar 
onoarea numelui ei, dacă zeităţii îi este tăgăduită. Multe datoreşte Victoriei, 
Eternitatea Voastră şi-i va datora încă şi mai multe. Să-i dispreţuiască puterea 
cei cărora nu le-a folosit la nimic. Voi nu se cade să dispreţuiţi ajutorul priete¬ 
nesc dat triumfurilor voastre. Puterea ei este în dorinţa tuturor. Nimeni să nu-i 
tăgăduiască cinstirea de vreme ce o socoteşte de dorit. 5. Dacă nu era dreaptă 
fericirea de această rea prevestire, trebuia măcar să vă gîndiţi la podoabele 
senatului. Faceţi, vă rog, ca pe cele primite în copilărie să le lăsăm urmaşilor la 
bătrîneţe. Dragostea faţă de obiceiuri este mare. Pe bună dreptate fapta divi¬ 
nului Constanţiu n-a rămas în picioare. Trebuie să vă feriţi de toate exemplele 
despre care aţi aflat că au fost repede părăsite. Ne îngrijim de veşnicia slavei şi 
a numelui vostru. Să nu găsească vremile viitoare ceva de îndreptat. 6. Unde 
vom face jurămînt pe legile şi pe cuvintele voastre? De ce religie falsă se va 
îngrozi cugetul să nu mintă în mărturii? Toate sînt pline de zei şi nu există 
nicăieri loc sigur pentru necredincioşi. Dar cel mai mult întreţine teama de a 
face rău faptul de a fi urmărit de prezenţa religiei. Acel altar menţine unirea 
tuturor, acel altar adună credinţa tuturor. Nimic altceva nu dă mai multă auto¬ 
ritate hotărîrilor noastre decît faptul că rînduiala noastră hotărăşte totul ca sub 
stare de jurămînt. Va sta aşadar deschis pentru jurăminte strîmbe sălaşul fără 
credinţă şi vor socoti cu putinţă acest lucru străluciţii mei împăraţi, care sînt 
siguri de jurămîntul public. 7. Dar se va zice că divinul Constanţiu a făcut ace¬ 
laşi lucru. Să rîvnim mai mult celelalte ale acelui împărat, care n-ar fi între¬ 
prins nimic asemănător, dacă înainte de el nu s-ar fi abătut altul din drum. 
Căderea celui dinainte îl îndreaptă pe cel care urmează şi din greşelile exem¬ 
plului anterior se naşte îndreptarea. A fost un drept sfînt ca acel părinte al Cle¬ 
menţei Voastre să nu se teamă încă de pizmă într-un lucru pînă aci nou. Oare 
ni se poate cuveni şi nouă aceeaşi apărare, dacă imităm ceea ce ne amintim că 
n-a fost aprobat? 8. Să primească Eternitatea Voastră alte fapte ale aceluiaşi 

împărat, care să fie mai vrednice de folosit. El n-a smuls nimic din privilegiile 
fecioarelor sfinte, a umplut preoţia de nobili. N-a refuzat cheltuielile impuse 
de ceremoniile romane şi pe toate căile, urmînd senatul cel activ al Cetăţii 
eterne, a văzut altarul cu ochi liniştiţi, a citit numele de zei scrise pe înălţimea 
zidurilor, s-a întrebat despre obîrşia templelor, s-a minunat de cei care le-au 
fost ctitori. Şi chiar dacă el a urmat alte religii, pe acestea le-a păstrat în impe¬ 
riu; căci fiecare îşi are obiceiul său, fiecare vederile sale. Mintea divină rîn- 
duieşte feluriţi păzitori şi felurite culte oraşelor. Precum sufletelor celor năs¬ 
cuţi, la fel şi popoarelor le sînt împărţiţi îngeri ai sorţii. Se adaugă folosul care 
în cea mai mare măsură îi impune pe zei oamenilor. Căci de vreme ce toată 
judecata noastră ne este la îndemînă, de unde vine mai drept, dacă nu din 
amintirea şi din învăţămintele urmărilor cunoaşterea zeităţilor? Dacă vremea 
îndelungată dă autoritate religiilor, trebuie păstrată în toate veacurile credinţa 
şi trebuie urmaţi părinţii, care şi ei au urmat cu bine pe ai lor. 9. Acum să soco¬ 
tim că avem în faţă religia romană şi că ea ne vorbeşte în chipul următor: 
„Prea buni împăraţi, părinţi ai patriei, respectaţi-mi vîrsta la care m-a adus 
simţămîntul credincioşilor. Mă voi folosi de ritualul strămoşesc şi nu-mi pare 
rău de aceasta. Voi trăi după datina mea, fiindcă sînt liberă. Această putere a 
adus lumea sub legile mele. Aceste jertfe au alungat pe Hannibal din Italia, pe 
senoni din Capitoliu. Dar pentru aceasta au fost păstrate, ca să mi se spună 
acum că am trăit prea mult? Voi vedea ce este de făcut. Totuşi această mus¬ 
trare pentru vîrstă este tîrzie şi jignitoare. 10. Mă rog pentru pace zeilor 
patriei, zeilor naţionali. Drept este ca puterea supremă pe care o cinstesc toţi 
să fie socotită una şi aceeaşi. Privim aceleaşi stele, cerul este acelaşi pentru toţi, 
acelaşi pămînt ne ţine. Ce interesează prin ce înţelepciune caută fiecare ade¬ 
vărul? Pe o singură cale nu se poate ajunge la o taină aşa de mare. Dar această 
discuţie e bună pentru cei fără treabă; acum adresăm rugăciuni, nu angajăm 
lupte”. 11. Ce folos aduce retragerea drepturilor pe care le-au avut fecioarele 
vestale de a fi întreţinute din vistieria Voastră? Este tăgăduit sub cei mai dar¬ 
nici împăraţi ceea ce s-a dăruit de către cei mai zgîrciţi? Cinstea singură este 
plata fecioriei. Precum viaţa lor dă capului podoabă, la fel este socotit 
podoabă faptul de a fi lipsit de sarcinile jertfei. Se caută numele, gol intr-un fel, 
al scutirii de sarcini; fiindcă prin sărăcie sînt la adăpost de cheltuieli. Astfel că 
se acordă mai multă atenţie laudei lor, retrăgîndu-li-se unele drepturi mate¬ 
riale, pentru că se spune: fecioria dăruită mîntuirii publice creşte în merite 
dacă este lipsită de răsplată. 72. Să stea departe de curăţia vistieriei voastre 
aceste economii. Veniturile bunilor împăraţi să sporească nu din păgubirea 
preoţilor, ci din prăzile luate de la duşmani. Oare aduce vreun cîştig ura? Şi 
fiindcă lăcomia nu se potriveşte purtării Voastre, prin aceasta sînt mai săraci 
cei cărora li s-au tăiat vechile ajutoare. Căci sub împăraţii care se stăpînesc de 
la ceea ce este străin, care se împotrivesc lăcomiei, este o adevărată ocară 

pentru cineva să nu dorească a redobîndi ceea ce a pierdut. 13. Vistieria ia 
fecioarelor şi preoţilor pămînturile lăsate moştenire din voinţa celor ajunşi la 
bătrâneţe. Vă rog, preoţi ai dreptăţii, să se redea celor sfinte ale oraşului 
Vostru moştenirea particulară. Să-şi dicteze testamentele în siguranţă şi să ştie 
că sub împăraţi darnici cele ce au scris se respectă. Poate să vă desfăteze 
această fericire a neamului omenesc, dar pe muritori a început să-i neliniş¬ 
tească pilda acestei pricini. Oare religiile romane nu rămîn sub drepturile 
romane? Ce nume va primi răpirea mijloacelor de existenţă pe care nici o 
lege, nici o întîmplare nu le-a făcut trecătoare? Primesc donaţii robii liberaţi, 
robilor înşişi nu li se tăgăduiesc foloasele drepte ale testamentelor. Numai cin; 
stitele fecioare şi slujitorii celor sfinte sînt înlăturaţi de la averile la care au 
dreptul prin moştenire. Ce le foloseşte să-şi ţie corpul neprihănit pentru mîn- 
tuirea publică şi să sprijine veşnicia imperiului prin ajutoare cereşti, să adauge 
steagurilor voastre, armatelor voastre virtuţi şi simţăminte prieteneşti, să 
înalţe rugăciuni binevoitoare pentru toţi şi să n-aibă acelaşi drept cu toţi cei¬ 
lalţi? Aşadar e mai bună robia, dacă în ea se respectă drepturile oamenilor. 
Facem rău statului, fiindcă niciodată nu-i e de folos ura cetăţenilor. 14. Nimeni 
să nu-şi închipuie că eu am în vedere numai problemele religioase; din greşeli 
de acest fel au luat naştere toate neajunsurile neamului roman. Legea părinţi¬ 
lor a cinstit pe fecioarele vestale şi pe slujitorii zeilor printr-un trai modest şi 
prin dreaptă ocrotire. Cinstirea aceasta a stat în picioare pînă ce bancherii 
decăzuţi au făcut din hrana sfintei feciorii plată a hamalilor de rînd. A urmat o 
foamete generală şi o recoltă proastă a înşelat speranţele tuturor provinciilor. 
Acestea nu sînt cusururi ale pământului. Nu învinovăţim statele. Rugina n-a 
vătămat semănăturile şi spicul nu s-a uscat din pricina paiului. Nelegiuirile au 
adus seceta. Căci a trebuit să fie spre paguba tuturora ceea ce se tăgăduia reli¬ 
giilor. 15. Desigur, dacă se întîmplă vreun rău ca acesta, să facem stihiile firii 
vinovate de foamete. Vînturile păgubitoare au adus această sărăcie, care a 
îndreptat pe oameni spre poamele pădurii. Lipsa de hrană a împins populaţia 
de la ţară să mănînce roadele produse de arborele Dodonei. Dar au suferit 
oare ceva asemănător provinciile cînd slujitorii religiei erau în cinstea 
publică? A fost scuturat stejarul în folosul oamenilor, au servit ca hrană rădăci¬ 
nile ierburilor, a lipsit din ţarini belşugul roadelor în vremea cînd alimentele 
erau obşteşti şi pentru popor şi pentru fecioarele sfinte? Produsele pămîntului 
dădeau hrană preoţilor şi era mai degrabă leac decît dar. Oare există vreo 
îndoială că întotdeauna a fost dat pentru îndestularea oamenilor ceea ce acum 
a adus lipsuri tuturor? 16. Va. spune cineva că a fost refuzată cheltuiala publică 
pentru întreţinerea unei religii străine. Să n-aibă bunii împăraţi această 
părere; a fost în dreptul vistieriei să dea unora din bunurile comune. Căci de 
vreme ce statul este format din fiecare, ceea ce pleacă de la stat devine iarăşi 
propriu pentru fiecare. Cîrmuiţi toate, dar păstraţi fiecăruia ceea ce este al său. 

Şi în faţa voastră dreptul trebuie să aibă mai mare putere decît încălcarea rîn- 
duielilor. Gîndiţi-vă, Mărinimia Voastră, dacă vreţi să se socotească publice 
cele pe care le-aţi dat altora. Economiile, odată încredinţate spre cinstirea ora¬ 
şului, încetează de a mai fi ale celor ce le-au dăruit şi, ceea ce la început a fost 
binefacere, prin întrebuinţare devine cu vremea obligatoriu. In sufletul vostru 
sfînt încearcă să insufle teamă deşartă cineva, dacă spune că voi aveţi con¬ 
ştiinţa celor ce dau, dacă n-aţi ajuns la ura celor ce iau. 1 7. Ajutoarele tainice 
ale tuturor sectelor să ocrotească Bunătatea Voastră şi mai ales cele ce au aju¬ 
tat altădată pe strămoşii voştri să vă apere şi să fie cinstite de noi. Cerem acea 
rînduială a religiilor care a păzit imperiul pentru divinul părinte al înălţimii 
Voastre, care a dat moştenitori legitimi fericitului împărat. Acel bătrîn sfînt 
din cetatea statelor priveşte lacrimile preoţilor şi se socoteşte vinovat de călca¬ 
rea datinei pe care el însuşi a respectat-o cu plăcere. 18. Aduceţi şi divinului 
vostru frate îndreptarea acelei hotărîri străine de el. Acoperiţi fapta despre 
care n-a ştiut că senatului nu i-a plăcut. Se vede că de aceea a fost înlăturată 
solia, ca să n-ajungă pînă la el judecata publică. Este în preţuirea timpurilor 
trecute să nu vă îndoiţi a desfiinţa ceea ce s-a dovedit că n-a fost aprobare a 
împăratului. 


Scrisoarea a XVlII-a 

EPISCOPUL AMBROZIE 

CĂTRE PREAFERICITUL PRINCIPE ŞI PREA BUNUL ÎMPĂRAT 

VALENTINIAN AUGUST 

7. Strălucitul bărbat Symmah, prefectul Romei, ţi-a trimis Milostivirii 
Tale un memoriu cu cererea ca altarul care fusese scos din senatul oraşului 
Roma să fie aşezat înapoi, iar tu, împărate, deşi încă tînăr şi fără experienţă, 
neaprobînd ceea ce ţi se ceruse, te-ai dovedit cu chibzuinţă de bătrîn în virtu¬ 
tea credinţei. îndată ce am aflat acest lucru, ţi-am trimis o întîmpinare scrisă, 
în care, deşi am cuprins cele ce mi s-au părut vrednice de luare aminte, am 
cerut totuşi să mi se dea o copie a memoriului. 2. Aşadar nu punîndu-ţi la 
îndoială credinţa, ci întărindu-ţi prevederea, cu siguranţa unei drepte cumpă¬ 
niri, răspund prin aceste cuvinte la cele afirmate în memoriu, un singur lucru 
cerîndu-ţi: să iei în seamă nu eleganţa cuvintelor, ci puterea adevărului arătat 
în ele. Căci, precum ne învaţă Sfînta Scriptură (Pilde 12, 18), limba celor ce 
scriu despre înţelepciune este de aur; înzestrată cu cuvinte împodobite şi scli¬ 
pind prin strălucirea graiului, asemenea unei pietre preţioase, cucereşte ochii 
sufletului prin frumuseţe şi prin înfăţişarea sa izbitoare. Dar aurul acesta, dacă 
îl cercetezi mai de aproape, bagi de seamă că pe dinafară pare de preţ, dar pe 
dinăuntru este metal de rînd. Răstoarnă, te rog, dă la o parte secta paginilor: 
) cuvintele lor mari răsună frumos, dar apără idei lipsite de adevăr. Vorbesc de 

Dumnezeu, dar se închină la idoli. 3. Trei idei a susţinut în memoriul său prea- 
strălucitul prefect al Romei, pe care le-a socotit avînd putere: că Roma, pre¬ 
cum spune el, îşi cere tradiţiile sale, că preoţii ei şi fecioarele Vestale trebuie să 
aibă ajutoare de la stat şi că populaţia este lovită de foamete fiindcă aceste aju¬ 
toare li se refuză preoţilor păgîni. 4. în prima idee Roma lăcrimează prin 
graiul plîngător al memoriului, cerîndu-şi înapoi, cum spune, vechile tradiţii 
religioase. Acestea - se spune - au alungat pe Hannibal de la zidurile Romei, 
pe senoni de pe Capitoliu. Dar lăudîndu-se puterea vechilor credinţe li se dă 
pe faţă slăbiciunea. Hannibal a atacat multă vreme altarele romane şi, cu toată 
lupta zeilor împotriva lui, din victorie în victorie a ajuns pînă aproape de zidu¬ 
rile Romei. De ce au răbdat zeii să fie atacaţi dacă armatele luptau pentru ei? 
5. Ce să spun despre senoni care, ajungînd pînă la Capitoliu, ar fi transformat 
Roma în ruine dacă nu i-ar fi trădat gîştele cu gîgîitul lor plin de teamă? Iată ce 
preoţi au templele romane. Unde era atunci Jupiter? Nu cumva vorbea prin 
glasul gîştelor? 6. Dar de ce să tăgăduiesc că riturile religioase au luptat pentru 
romani? Şi Hannibal avea aceiaşi zei. Să-i aleagă dintre ei pe cei pe care îi vor. 
Dacă la romani au învins, la cartaginezi zeii au fost învinşi. Dacă au triumfat 
împotriva cartaginezilor, nici romanilor nu le-au fost de folos. 7. Dar să ne slă¬ 
bească cu acea plîngere plină de ură, spunînd că este a poporului roman. Nu 
aceasta a cerut Roma. Ea îi întîmpină cu alte cuvinte: De ce mă umpleţi zilnic 
de sîngele zadarnic al turmelor jertfite fără vină? Nu în carnea adusă jertfă, ci 
In puterea ostaşilor stau trofeele victoriei. Prin alte virtuţi am supus lumea. Aşa 
a luptat Camillus, care a adus înapoi steagurile răpite de pe Capitoliu după ce 
a ucis pe duşmanii care ocupaseră stînca Tarpeia. 1-a învins pe duşmani viteji, 
nu i-a alungat religia. Ce să spun despre Attilius, care a răscumpărat cu moar¬ 
tea sa pe prizonierii luaţi de cartaginezi. Africanus a dobîndit triumful nu între 
altarele Capitoliului, ci între liniile de luptă ale lui Hannibal. De ce-mi aduceţi 
exemplele celor vechi? Urăsc religia lui Nero şi a altora ca el. Ce să spun 
despre împăraţii de cîte două luni şi despre regi al căror început a fost totodată 
şi sfîrşitul lor? Sau despre noile năvăliri barbare? Oare au fost chiar creştini 
acei împăraţi care (unul luat rob printr-un trist şi nemaivăzut exemplu, iar sub 
altul fiind robit tot imperiul), au dovedit că i-au înşelat ceremoniile, cu toate că 
ele făgăduiau victoria? Oare nu era şi atunci altarul Victoriei? Este ruşinos că 
se uită acestea; dar la bătrîneţe părul e alb şi obrazul nu mai are sîngele care să 
arate ruşinea. Nu roşesc pentru că anii mulţi schimbă totul pe faţa pămîntului. 
Dar sigur că nici o vîrstă nu e tîrzie pentru învăţătură. Să roşească bătrîneţea 
care nu poate să se îndrepte. Nu este de lăudat mulţimea anilor, ci a bunelor 
obiceiuri. Nu este nici o ruşine să te faci mai bun. Un singur lucru îl avem 
comun cu barbarii: că nu cunoşteam mai dinainte pe Dumnezeu. Jertfele 
voastre cer să se verse sînge de vite. De ce căutaţi glasul lui Dumnezeu în oile 
moarte? Veniţi şi cunoaşteţi pe pămînt oastea cerească. Aici trăim, iar acolo 

luptăm. Să mă înveţe tainele cereşti Dumnezeu, Care le-a făcut, nu omul, care 
nu se cunoaşte pe sine însuşi. Cui să-i vorbesc mai mult despre Dumnezeu 
decît lui Dumnezeu? Cum aş putea să mă încred în voi dacă spuneţi că nu ştiţi 
cui vă închinaţi? 8. Nu se poate ajunge pe o singură cale, spuneţi voi, la o taină 
atît de mare. Ceea ce voi nu ştiţi noi cunoaştem prin glasul lui Dumnezeu. Şi 
ceea ce voi căutaţi cu bănuieli noi am aflat din însăşi înţelepciunea lui Dumne¬ 
zeu şi din adevăr. Nu se potrivesc aşadar ale voastre cu noi. Voi aveţi de la 
împăraţi pace pentru zeii voştri, noi cerem de la Hristos pace pentru împăraţi 
înşişi. Voi vă închinaţi la idoli lucraţi de mîinile voastre, noi socotim o insultă 
să faci un chip şi să spui că este Dumnezeu. Lui Dumnezeu nu-i place să fie 
adorat sub forma unei pietre. De asemenea credinţă au rîs chiar filosofii voştri. 
9. Dacă voi nu-1 socotiţi Dumnezeu pe Hristos, fiindcă nu credeţi că El a murit 
şi nu ştiţi că aceea a fost moarte a trupului, nu a dumnezeirii (care a făcut ca 
nimeni din cei ce cred să nu moară), cu atît mai de neînţeles este pentru voi, 
care vă închinaţi la ceea ce este înjositor şi respingeţi ceea ce este înălţător, 
fiindcă socotiţi că lemnul vostru este Dumnezeu. O, ruşinoasă cinste! Nu cre¬ 
deţi că Hristos a putut să moară! O, ce închinare îndărătnică! 10. Dar, ziceţi 
voi, trebuie să li se dea înapoi idolilor altarele şi altarelor podoabele. Să cereţi 
acestea de la tovarăşii de superstiţii; împăratul creştin a învăţat să cinstească 
numai altarul lui Hristos. De ce sînt silite mîinile devotate şi feţele evlavioase 
să aducă slujire nelegiuirilor? Glasul împăratului nostru îl preamăreşte pe 
Hristos, îl laudă doar pe Acela pe care-L simte în suflet. „Fiindcă inima rege¬ 
lui este în mina lui Dumnezeu” (Pilde 21, 1). Oare a înălţat un împărat păgîn 
altar lui Hristos? Cit timp cer înapoi cele ce au fost, prin exemplul lor amintesc 
cită cinstire trebuie să arate împăraţii creştini religiei, de vreme ce păgînii au 
dat totul superstiţiei lor. Noi am început de curînd şi ei urmează pe cei ce au 
fost de acum înlăturaţi. Noi ne mîndrim cu sîngele vărsat, pe ei îi interesează 
pierderile materiale. Noi socotim acestea ca o victorie, ei le socotesc nedrep¬ 
tate. Niciodată nu ne-au dat mai mult decît atunci cînd porunceau să fie 
biciuiţi creştinii, să fie schingiuiţi sau ucişi. Religia ne-a adus cinstirea, pe care 
necredinţa o socotea ca atare. Priviţi la cei cu suflet mare. Prin umilinţe, sără- 
cie şi chinuri noi am crescut; iar ei nu cred că pot rămîne ceremoniile lor fără 
cîştiguri. 11. Să aibă, ziceţi voi, fecioarele Vestale scuturile lor. Să spună 
aceasta cei ce nu cred că fecioria poate exista şi fără plată; să ceară cîştiguri cei 
ce nu cred în virtuţi. Totuşi, răsplata făgăduită cîte fecioare le-a adus? Abia 
şapte fecioare sînt cîştigate pentru slujba de vestale. Iată tot numărul pe care 
l-au atras panglicile de podoabă în jurul capului, veşmintele de purpură sclipi¬ 
toare, alaiul de slujitori de care erau însoţite, marile hatîruri, cîştigurile uriaşe, 
în sfîrşit vremea hotărîtă pentru neprihană. 12. Să ridice ochii minţii şi ai sufle¬ 
tului şi să vadă mulţimea nesfîrşită înfâţişînd cinstea, neprihana, fecioria. Nu 
podoabele capului, ci îmbrăcămintea simplă, înnobilată prin virtute, nu fru- 

museţea căutată, ci cea care nu se vinde, nu însemnele de purpură, nu plăce¬ 
rea desfrînărilor, ci practica posturilor, nu privilegii, nu cîştiguri, într-un 
cuvînt, toate celelalte ocupaţii pe care le-ai putea socoti îndeplinite fără rîvnă. 
Dar asemenea ocupaţii prin însăşi îndeplinirea lor sînt rîvnite. Neprihana spo¬ 
reşte prin propriile sale pierderi. Nu este feciorie cea care se cumpără cu bani, 
fără să dovedească dorinţa de virtute. Nu este cinste cea care se măsoară prin 
banii adunaţi din camătă. Cea dintîi biruinţă a curăţiei morale constă în a-ţi 
birui dorinţa de înavuţire. Fiindcă stăpînirea dorinţelor este dovadă a puterii 
de caracter. Să presupunem totuşi că trebuie să acordăm fecioarelor ajutoare 
pentru daruri. Dar creştinii au belşug de daruri? Ce vistierie dăruie atîtea aju¬ 
toare? Sau, dacă se socotesc că trebuie să li se dea numai vestalelor, nu este de 
ruşine ca aceia care au cerut pentru ei totul sub împăraţii păgîni, să ceară ca şi 
sub împăraţii creştini să aibă totul în tovărăşie cu noi? 13. Se plîng că nu li se 
dau preoţilor şi slujitorilor acestora alimente de către stat. Ce zgomot de 
cuvinte a ieşit de aici? Dar şi nouă prin noile legi ne sînt refuzate cîştigurile pe 
calea testamentelor şi nimeni nu se plînge. Nu socotim aceasta o nedreptate, 
fiindcă nu pierderile sau cîştigurile băneşti ne interesează. Dacă preotul cere 
privilegiul de a fi scutit de sarcina de senator municipal trebuie să renunţe şi la 
avutul pămîntesc şi strămoşesc şi la orice averi. Cum şi-ar mai încărca păgînii 
această plîngere, dacă ar avea-o, că preotul în timpul concediilor trăieşte din 
avutul său şi-şi plăteşte practicarea slujbei publice prin pierderea tuturor 
foloaselor particulare. Veghind pentru mîntuirea tuturor el se mîngîie cu lip¬ 
surile pe care le are în schimb, fiindcă nu şi-a vîndut slujba, ci şi-a cumpărat 
har. 14. Să vedem acum pricinile. Voiţi să nu fiţi senatori municipali, cu toate 
că bisericii nu-i e îngăduit să scutească pe preoţi de această sarcină. Se scriu 
testamente pentru slujitorii templelor; nici un păgîn nu este exceptat de la 
acest drept, nici unul de cea mai de jos condiţie, nici un risipitor de cinste. 
Dintre toţi numai preotului îi este refuzat dreptul comun, lui deşi singur pri¬ 
meşte să se roage pentru toţi, slujba lui fiind pentru toţi. Nici un testament şi 
nici o donaţie nu primeşte de la văduvele bogate. Şi, deşi nu sînt vinovate obi¬ 
ceiurile de aceasta, se porunceşte totuşi plată pentru slujbă. Dacă o văduvă 
creştină a lăsat prin testament ceva preoţilor unui templu, testamentul are 
valoare, ceea ce nu este cazul pentru slujitorii lui Dumnezeu. Aceasta o spun 
nu ca să mă plîng, ci ca să se ştie că nu mă plîng de neavere. Căci socotesc mai 
bine să fiu mai mic în avere decît în har. 15. Dar se mai spune că bunurile 
dăruite sau lăsate bisericii nu sînt atacate. Să spună şi ei cine a luat darurile 
templelor, aşa cum s-a făcut creştinilor? Dacă s-ar fi făcut aceasta păgînilor nu 
s-ar fi făcut o nedreptate, ci mai degrabă s-ar fi răspuns la nedreptăţile făcute 
de ei. Se cere acum dreptate, se pretinde omenie? Unde era atunci această 
părere cînd s-au răpit toate drepturile creştinilor, privindu-li-se cu ură însuşi 
dreptul la viaţă şi interzicîndu-li-se şi veniturile de la înmormîntări, care nu 

fuseseră niciodată interzise? Pe cei aruncaţi de păgîni în mări acestea i-au ridi¬ 
cat la suprafaţă vii. Este aceasta o victorie a credinţei că ei înşişi se folosesc de 
faptele strămoşilor pe care le condamnă? Dar ce socoteală e asta ca să ceară 
daruri de la cei ale căror fapte le condamnă? 16. Totuşi, nimeni n-a interzis 
darurile la altare, nici testamentele făcute preoţilor prezicători, numai moşiile 
le-au fost interzise. Fiindcă nu se foloseau în chip religios de acelea pe care nu 
le apărau prin dreptul religios. Cei ce se folosesc de exemplul nostru de ce nu 
se foloseau de slujba noastră? Biserica în afară de credinţă n-are nici o proprie¬ 
tate. La aceasta răspunde, aceste roade le dă în schimb. Averea Bisericii este 
ajutarea nevoiaşilor. Să arate şi templele cîţi robi au eliberat, ce hrană au dat 
celor săraci, ce ajutoare de viaţă au strîns pentru cei surghiuniţi. Aşadar 
moşiile sînt un furt şi nu un drept. 1 7. Iată, ziceţi voi, ce fapte, ce nelegiuiri 
triste sînt răzbunate prin foamea publică; fiindcă a început să fie în folosul 
tuturor ceea ce era în folosul preoţilor. Aşadar de aceea, jupuind arbuştii de 
coajă, nenorociţii înfometaţi le lingeau sucul. De aceea schimbînd griul cu 
ghindă de Chaonia îşi astîmpărau foamea, păscînd ca vitele şi mîncînd ce 
găseau în păduri. Au fost într-adevăr noi semne ale pămîntului, care nu se mai 
petrecuseră niciodată, cînd superstiţia păgînă fierbea pe tot pămîntul, cînd 
semănătura fără rod a înşelat dorinţele agricultorului şi mulţimile de la ţară, 
lipsite de altă nădejde, au fost nevoite să se hrănească cu ierburi? 18. Şi de ce 
grecii au înfiinţat oracole pentru stejar, dacă nu fiindcă au socotit hrana din 
pădure ca un dar al puterii cereşti? Căci unii ca aceştia le cred daruri ale zeilor 
lor. Cine a adorat copacii din Dodona, dacă nu poporul de păgîni pe cînd 
dădea în cinstea pădurilor hrana tristă a ţarinii? Nu este adevărat că zeii supă¬ 
raţi pe ei le-au adus ca pedeapsă ceea ce obişnuiau să le dea în dar cînd erau 
îmblînziţi. Dar care era dreptatea care-i făcea ca supăraţi să refuze tuturor 
hrana refuzată preoţilor, de vreme ce mai aspră era pedeapsa decît vina? Nu 
este aşadar potrivită pricina care a adus atîta nenorocire lumii înşelate, încît 
încă fiind verzi semănăturile, să piară totuşi speranţa crescută a anului. 19. Şi 
desigur cu mai mulţi ani înainte drepturile templelor au fost desfiinţate pe tot 
pămîntul. Oare numai acum de curînd le-a venit în minte zeilor păgîni să 
pedepsească insultele ce li s-au adus? De aceea nici Nilul nu s-a mai revărsat 
ca de obicei, ca să pedepsească pe zeii romani, el care nu şi i-a pedepsit pe ai 
săi? 20. Dar chiar dacă am admite că în anul trecut au fost pedepsite jignirile 
aduse zeilor lor, de ce în anul acesta au fost spre dispreţ? Căci acum nici ţără¬ 
nimea nu se hrăneşte cu rădăcini de ierburi, şi nici nu-şi alină foamea cu 
ghindă din pădure nici nu caută roade în mărăcinişuri, ci e veselă de rezultatul 
muncii sale şi mulţumită de recoltă că şi-a întreţinut postul din îndestularea 
rugăciunii, iar nouă pămîntul ne-a dat produse pentru nevoile obişnuite. 21. 
Cine, aşadar, priveşte cu groază schimbarea în timp a folosinţelor omeneşti 
pentru noi? Şi totuşi, precum ştim, chiar în anul trecut foarte multe provincii 

au avut belşug de roade. Ce să spun despre galii, mai bogaţi decît de obicei? 
Pannoniile au vîndut griul pe care nu-1 semănaseră şi Rhetia Secunda a fost 
pizmuită pentru producţia sa. Căci ea care de obicei mai mult postea, şi-a atras 
prin mulţimea alimentelor ura duşmanilor. Liguria şi Veneţia au avut o 
toamnă bogată. Deci nici acel an n-a fost secătuit din pricina sacrilegiului, iar 
acest an a înflorit prin roadele credinţei. Poate că spun că nici viile n-au avut 
rod bogat. Dar am primit şi secerişul cu dobîndă şi avem binefacerile unui 
îmbelşugat cules de vii. 22. Rămîne cea din urmă şi cea mai serioasă între¬ 
bare: dacă sînteţi datori, împăraţi, să restabiliţi ajutoarele care v-au fost de 
folos. Căci se spune: Pe voi să vă apere, iar de noi să fie cinstiţi. Aceasta, prea- 
credincioşi principi, noi n-o putem îngădui. Fiindcă ne doare că ei se roagă 
zeilor lor în numele vostru şi, de vreme ce voi nu le cereţi aceasta, ei săvîrşesc 
o mare nelegiuire, tălmăcind ca un consimţămînt faptul că treceţi cu vederea 
ceea ce fac ei. Să-şi aibă garnizoanele lor; ele să-i apere pe ai lor, dacă pot. 
Căci dacă zeii nu pot să le fie de ajutor acelora care îi cinstesc, cum pot să vă 
apere pe voi, care nu-i cinstiţi? 23. Dar, spun păgînii, trebuie să se respecte 
datina străbună. Ce să spunem că mai tîrziu toate au propăşit în mai bine? 
Universul însuşi, care la început fie fusese ocupat de seminţiile stihiilor adu¬ 
nate în locurile goale la început, fie era cufundat într-un întuneric groaznic, ca 
o lucrare încă neterminată, oare n-a primit după aceea prin despărţirea ceru¬ 
lui, a mării şi a uscatului, formele care-i dau înfăţişarea de acum? Părăsit de 
întunericul umed pămîntul a privit cu uimire soarele de curînd răsărit. Ziua nu 
străluceşte de la început, ci încetul cu încetul, prin creşterea luminii şi a căldu¬ 
rii, se ridică în splendoare şi clocot de viaţă. 24. Luna însăşi, prin care este ară¬ 
tat de către profeţi chipul bisericii, de îndată ce răsare, mai întîi trece în timp 
de o lună prin mai multe faze şi apoi ni se ascunde în întuneric. Şi iarăşi încetul 
cu încetul se face plină şi scăpînd de ţinutul soarelui străluceşte în noapte cu 
lumina ei senină. 25. Ţarinile mai înainte nu erau muncite pentru roade; 
numai după aceea, cînd agricultorul a început să poruncească plin de grijă 
ogoarelor şi să îmbrace cu podgorii pămîntul reavăn, sufletele înapoiate au 
început să iasă din trîndăvia grijilor casnice. 26. Chiar prima parte a anului ne 
rumeneşte faţa prin deprinderile muncii de însămînţare, şi cu vremea totul 
înverzeşte, apoi florile se scutură şi fac loc roadelor. 27. Şi noi la vîrsta mică 
avem simţirile copilăriei, dar cu anii ne schimbăm şi nu mai sîntem nici sufle¬ 
teşte ca la început. 28. Să spună aşadar că toate au trebuit să rămînă la începu¬ 
turile lor, că nu le place dacă lumea acoperită de întuneric străluceşte în splen¬ 
doarea razelor de soare. Şi este cu atît mai plăcut faptul de a alunga întunericul 
sufletului decît acela al corpului şi de a străluci astrul credinţei decît al soare¬ 
lui. Aşadar şi primele veacuri ale universului s-au schimbat, ca ale tuturor 
lucrurilor, ca să urmeze bătrîneţea plină de respect a credinţei încărunţite. Cei 
pe care-i mişcă acestea să critice holdele că dau roade tîrzii, să critice culesul 

viilor că este spre sfîrşitul anului, să critice măslinul că rodeşte cel din urmă. 
29. Dar secerişul nostru este credinţa sufletelor. Harul bisericii este culesul 
meritelor, care de la începutul lumii strălucea în sfinţi, iar pînă la urmă se răs- 
pîndeşte în popoare, pentru ca toţi să înveţe că nu în sufletele neştiutoare a 
pătruns credinţa lui Hristos (căci nu există nici o cunună a victoriei fără luptă), 
ci prin alungarea părerii, care înainte era puternică, adevărul a fost primit de 
drept. 30. Dacă pe cei vechi îi mulţumea tradiţia, de ce aceeaşi Romă a împru¬ 
mutat noi obiceiuri străine? Las la o parte pămîntul care, încă nu căpătase 
preţ, colibele păstoreşti care se împotriveau aurului socotit la început înjositor. 
De ce, întrecîndu-se în cele sfinte, ca să răspund la plîngerea lor, au primit ido¬ 
lii oraşelor cucerite şi zeii învinşi şi riturile străine rîvnind superstiţiile altora? 
De unde este aşadar zeiţa Cybele care îşi scaldă în rîul Alma carele sale închi¬ 
puite? De unde preoţii frigieni şi divinităţile întotdeauna urîte de romani ale 
nedreptei Cartagine? Cea pe care africanii o adoră sub numele de Caelestis a 
fost la perşi Mithra şi la cei mai mulţi Venus, implorată ca nume, nu ca zeitate. 
Astfel au crezut că şi victoria este o zeitate, care este de fapt o răsplată, nu o 
putere. Este dăruită şi nu stăpîneşte, har al legiunilor şi nu forţă a religiilor. 
Aşadar este zeiţă mare cea pe care şi-o pretinde mulţimea de soldaţi sau pe 
care o dăruie rezultatul luptelor? 31. Ei cer ca altarul acesteia să fie aşezat în 
sala senatului din Roma, adică acolo unde se adună creştinii în mare număr. 
In toate templele altare, altar chiar în templul victoriilor. Fiindcă îi desfată 
numărul îşi fac jertfele pretutindeni. Ce este altceva decît insultă a credinţei 
pretenţia jertfirii pe un singur altar? Este de răbdat ca păgînul să facă jertfa şi 
creştinul să fie de faţă? Să primească, zic ei, să primească fără voia lor fumul în 
ochi, cîntecele în urechi, cenuşa pe gît, tămîia pe nas, iar scrumul din jertfelni¬ 
cele noastre să li se răspîndească pe feţe fără voia lor? Nu le sînt de ajuns spă¬ 
lătoarele, sălile şi pieţele ocupate de statui ale idolilor? Oare şi în acel sinod 
comun să fie aceeaşi statuie? Partea creştină a senatului să fie strîmtorată de 
glasurile celor împotrivă, de legămintele celor ce fac jurăminte păgîne? Dacă 
va tăgădui se va vedea că spune o minciună, dacă va încuviinţa, că mărturi¬ 
seşte o nelegiuire. 32. Cum va jura acolo, zic ei, pe legile şi drepturile voastre? 
Aşadar mintea voastră, care este ţinută strîns în legi, adună voturile prin cere¬ 
moniile păgînilor şi restrînge credinţa? De acum credinţa nu numai a celor 
prezenţi, ci şi a celor absenţi şi, ceea ce e mai grav, credinţa voastră, împăraţi, 
este alungată. Căci voi siliţi, dacă porunciţi. Constantius, cinstită fie-i aminti¬ 
rea, neiniţiat încă în tainele sfinte, a socotit că se pătează dacă va vedea acel 
altar. A poruncit să fie înlăturat, nu pus la loc. Acel gest are autoritatea faptului 
şi nu autoritatea poruncii. 33. Nimeni să nu fie măgulit cu absenţa. Este mai 
prezent cel ce se vîră în suflete decît cel ce mărturiseşte cu ochii. Căci este mai 
mult a fi legat cu mintea decît a fi unit cu trupul. Pe voi vă are senatul mai mari 
în ţinerea adunării, cu voi se uneşte; vouă vă păstrează conştiinţa sa, nu zeilor 

păgîni; pe voi vă pune mai presus de copiii săi, dar nu de credinţa sa. 
Aceasta este dragostea de dorit, aceasta este dragostea mai mare decît 
imperiul, dar să fie în siguranţă credinţa, care ocroteşte imperiul. 34. 
Poate pe cineva îl impresionează că împăratul atît de credincios a fost 
totuşi doborît; ca şi cum preţul meritelor prezente s-ar socoti prin cele 
trecătoare. Ce înţelept nu ştie că lucrările omeneşti sînt aşezate ca într-un 
cerc şi în continuă prefacere? Că nu întotdeauna au acelaşi mers, ci îşi 
schimbă starea şi rînduiala? 35. Pe cine au socotit templele romane mai 
fericit decît pe Cneius Pompeius? Dar acesta, după ce a înconjurat 
pămîntul prin trei triumfuri, învins pînă la urmă în luptă, fugar din război, 
surghiunit departe de hotarele republicii, a căzut răpus de mîna unui 
famen din Canopus. 36. Cine altul era cel mai mare rege al întregului 
Orient dacă nu Cyrus al perşilor? Dar şi acesta, după ce a învins pe cei 
mai puternici principi care i-au stat împotrivă, cruţînd pe cei învinşi, a 
pierit alungat de armele unei femei. Acel rege care respectase demnitatea 
celor învinşi a fost pînă la urmă bătaia de joc a femeilor din imperiu. 
După ce i s-a poruncit să se sature bine i s-a tăiat capul, care a fost intro¬ 
dus într-un burduf de piele plin cu sînge. Pînă într-atît pe scurtul drum al 
acestei vieţi evenimentele nu se arată asemănătoare unele fată de altele, 
ci cu totul deosebite. 37. Pe cine-1 găsim mai devotat jertfelor decît pe 
Hamilcar conducătorul cartaginezilor? Acesta aducea jertfe în tot timpul 
bătăliei, aşezat între liniile de luptă ale ostaşilor, iar cînd a aflat că o parte 
din armata sa a fost învinsă, s-a aruncat în înseşi focurile pe care le întreţi¬ 
nea, ca să le stingă cu corpul său, fiindcă înţelesese că nu i-au fost de nici 
un folos. 38. Ce să spun despre Iulian? Acesta, fiindcă nu erau de încre¬ 
dere răspunsurile haruspicilor, şi-a nimicit mijloacele de a se retrage din 
luptă. Deci în situaţii asemănătoare paguba nu este asemănătoare; iar 
făgăduielile noastre n-au înşelat pe nimeni. 39. Am răspuns atacatorilor 
ca şi cum n-aş fi fost atacat; căci intenţia mea a fost nu să arăt superstiţia, 
ci să combat neadevărul. Totuşi, împărate, însuşi memoriul lor să te facă 
mai atent. Căci după ce a vorbit despre împăraţii de mai înainte, care au 
cinstit ceremoniile strămoşeşti, pe cel mai de curînd nu l-a uitat şi chiar a 
adăugat: dacă nu religia celor vechi, să vă fie exemplu toleranţa celor mai 
din urmă. Bineînţeles, a arătat şi ce datorezi credinţei tale, ca să nu 
urmezi exemplul ritului păgîn, precum şi evlaviei, ca să nu încâlci cele 
strămoşeşti şi statornicite de fratele tău. Iar dacă ei au lăudat pentru 
cauza lor îngăduinţa prefăcută a acelor principi, care deşi erau creştini, 
totuşi n-au anulat legile păgîne, cu atît mai mult tu eşti dator să arăţi dragoste 
faţă de fratele tău. Dator fiind să te prefaci că nu înţelegi despre ce e vorba, 
chiar dacă n-ai arăta ceva, să nu te depărtezi de hotărîrile fratelui şi acum să 
păstrezi ceea ce socoteşti că se cuvine şi credinţei tale şi legăturilor frăţeşti. 

Scrisoarea a XlX-a 

AMBROZIE CĂTRE VIGILIU 


7. Mi-ai cerut să-ţi dau cîteva îndrumări pentru preoţia ta, pe care ai pri- 
mit-o de curînd. Fiindcă singur te-ai format, cum ai putut, socotindu-te vred¬ 
nic de o sarcină atît de mare, mi se pare potrivit să-ţi amintesc cum să-i formezi 
şi tu pe alţii. 2. Mai întîi de toate ţine seamă că ţi s-a încredinţat biserica Dom¬ 
nului şi de aceea să te fereşti întotdeauna să nu se strecoare ceva dăunător 
pentru dreptcredincioşi datorită vreunui amestec cu păgînii. Scriptura îţi 
spune: „Să nu-ţi iei femeie din fetele canaaneilor, ci mergi în Mesopotamia, în 
casa lui Batuel, adică în casa înţelepciunii, şi-ţi ia femeie de acolo” (Fac. 28, 
1-2). Mesopotamia este un ţinut din părţile Orientului, mărginit de două 
foarte mari fluvii, Tigrul şi Eufratul, care izvorăsc din Armenia, curg fiecare 
prin albia sa pînă ce se varsă în Golful Persic. Iar prin numele de Mesopota¬ 
mia se înţelege biserica, fiindcă ea udă, cu cele mai mari rîuri ale înţelepciunii 
şi dreptăţii, minţile credincioşilor, cărora le îneacă păcatele în apa Sfîntului 
Botez, precum cele două fluvii se varsă în Golful Persic. învaţă aşadar poporul 
să-şi ia soţii nu dintre străini, ci din casele creştinilor. 3. Nimeni să nu-1 înşele 
pe un lucrător la plata datorată (Lev. 19, 13). Fiindcă sîntem şi noi lucrătorii 
Domnului Dumnezeului nostru şi de la El aşteptăm plata muncii noastre. Şi tu, 
orice lucru ai de făcut, dacă tăgăduieşti lucrătorului plata meritată, adică îl plă¬ 
teşti prea puţin şi prea ieftin, vei fi refuzat cînd vei cere plata făgăduinţelor 
cereşti. „Să nu nedreptăţeşti pe cel ce munceşte cu plată” (Deut. 24, 14) zice 
Legea. 4. Să nu dai banul tău cu camătă. Căci scris este că acela care nu şi-a dat 
banul cu camătă va locui în cortul lui Dumnezeu (Ps. 14, 51), iar cel care îşi 
face cîştig din camătă va fi nimicit. Creştinul, dacă are bani, să-i dea ca şi cum 
n-ar avea să-i mai primească înapoi, sau ca şi cum numai soarta l-ar pune din 
nou în stăpînirea lor. In felul acesta are în ei marea dobîndă a mulţumirii. Pe 
de altă parte, a nu ajuta înseamnă a înşela. Căci ce este mai neomenos decît să 
dai banul tău celui ce n-are şi să i-1 ceri înapoi dublu? Cel ce n-a avut de unde 
să achite datoria simplă, cum s-o poată achita dublă? 5. Să ne fie pildă Tobie, 
care niciodată n-a mai cerut înapoi bani împrumutaţi altora (Tob. 4, 21). 
Numai la sfîrşitul vieţii i-a căutat, mai mult ca să nu-şi înşele moştenitorul, 
decît ca să adune şi să redobîndească banii daţi în păstrare. Popoarele s-au 
prăbuşit adesea din pricina dobînzilor care au fost pricină a pieirii publice. De 
aceea nouă, preoţilor, să ne fie grijă mai ales să nu se apropie de noi viciile 
care se pare că freamătă în cei mai mulţi. 6. învaţă-i pe oameni să fie mai de 
grabă gazdă de voie decît din obligaţie, ca nu cumva dînd găzduire să arate 
simţăminte neospitaliere şi, în însăşi primirea găzduirii, mulţumirea să fie 
vătămată prin vreo jignire. Găzduirea să fie un şir de servicii şi să slujească 
omeniei. Căci nu ţi se cer daruri bogate, ci servicii de voie, pline de pace şi de 

bunăvoinţă. Sînt mai bune legumele de post cu prietenie şi dragoste, decît 
mesele scumpe şi pretenţios pregătite dar fără simţămîntul dragostei (Pilde 15, 
17). Citim că au fost lovite de grea pustiire popoarele care au călcat drepturile 
de ospitalitate (Jud. 20, 44). Şi din pricina poftelor s-au săvîrşit războaie sînge- 
roase (Fac. 34,25). 7. Dar aproape nimic nu este mai rău decît a se împerechea 
neamuri străine, unde sînt cu putinţă aţîţări la poftă şi dezbinare şi scandaluri 
pline de ruşine. Căci de vreme ce căsătoria însăşi are nevoie să fie sfinţită de 
podoabe şi de binecuvântarea preotului, cum se poate numi căsătorie aceea în 
care nu există unirea credinţei? Cînd vorbirea trebuie să fie la fel, cum ar 
putea exista între cei neasemănători în supunere asemănare a dragostei de soţ 
şi soţie? Adesea foarte mulţi, robiţi de dragostea femeiască, şi-au părăsit cre¬ 
dinţa, ca poporul celor vechi în Belphegor. De aceea Finees, luînd sabia, a 
ucis pe un evreu şi pe o femeie madianită şi a potolit mînia dumnezeiască, 
pentru ca să nu piară tot poporul. 8. Cîte exemple aş putea da de acest fel? Din 
multe, amintesc de unul, care va arăta cit de primejdioasă este împerecherea 
cu femei de alt neam. Cine a fost mai puternic din leagăn şi mai întărit în 
duhul lui Dumnezeu decît nazireul Samson? El însuşi a fost trădat, el însuşi n-a 
putut să-şi păstreze harul din pricina unei femei (Jud. 16, 18 ş.u.). Vom istorisi 
despre neamul şi viaţa acestuia un şir de istorioare cuprinse în cartea sfîntă, 
însemnate nu prin felul şi şirul cuvintelor, ci prin înţelesul lor. 9. De mulţi ani 
poporul evreu era sub stăpînirea şi robia palestinienilor, fiindcă îşi pierduseră 
meritul credinţei prin care strămoşii şi-au dobîndit victoria. Nu dispăruse 
pentru el cu totul nici semnul dragostei din partea Ziditorului său şi nici drep¬ 
tul moştenirii. Dar fiindcă evreii adesea se trufeau prea mult în împrejurări 
fericite, de multe ori erau daţi sub puterea duşmanilor pentru ca să-şi caute din 
cer leacul relelor provenite din puterea lor omenească. Fiindcă atunci ne 
supunem lui Dumnezeu cînd sîntem loviţi de înfrîngeri; biruinţa ne face 
semeţi. Aceasta a fost dovedită de multe ori, dar mai ales în acea schimbare a 
lucrurilor intervenită cînd în favoarea evreilor, cînd în aceea a palestinienilor. 
10. Căci după ce inimile evreilor au fost atît de apăsate de îndelungă nedrep¬ 
tate a supunerii, încît nimeni cu inimă de bărbat nu îndrăznea să ridice sufle¬ 
tele mulţimilor spre cîştigarea libertăţii, a răsărit între ei Samson, hărăzit 
printr-o dumnezeiască prevestire, bărbat mare, vrednic de a fi socotit cel mai 
de seamă nu între mai mulţi, ci între puţini şi, ceea ce este mai presus de orice 
vorbă, cel dinţii dintre toţi prin puterile trupului. Ceea ce ne atrage de la înce¬ 
put o mare admiraţie faţă de el, nu numai în anii copilăriei a dat semne strălu¬ 
cite de rînduială şi cumpătare, stăpînindu-se de la vin şi respectînd datoriile 
de nazireu, care-1 opreau să se tundă, dar şi în ai tinereţii, vîrstă care la alţii 
este mai aplecată ispitelor, a săvîrşit fapte cu totul deosebite şi uimitoare, mai 
presus de puterile unui bărbat. Prin acestea a întărit repede încrederea în 
proorocirile dumnezeieşti care îl înălţaseră atît de mult în har încît îngerul 

coborînd i-a vestit naşterea peste nădejdea părinţilor, ca viitoare pavăză şi 
călăuză pentru ai săi, de mult timp apăsaţi de asuprirea palestinienilor. 7 7. 
Tatăl lui, din tribul lui Dan (Jud. 13), era temător de Dumnezeu şi de familie 
aleasă, bucurîndu-se de toată cinstirea între ceilalţi. Mama, stearpă trupeşte, 
dar rodnică în virtuţile sufleteşti, a meritat să-l vadă cu ochii minţii pe îngerul 
vestitor şi, socotind vestirea o poruncă, a dus-o la bună îndeplinire. Dar n-a 
voit să ştie numai ea taina dumnezeirii şi i-a mărturisit soţului că i s-a arătat 
Dumnezeu într-o înfăţişare minunată aducîndu-i prevestirea că va avea un fiu. 
încrezătoare în această veste, împărţea cu soţul ei nădejdea în fagăduiala 
cerească. Soţul, cînd a aflat aceasta, s-a rugat lui Dumnezeu să-i dăruiască şi lui 
harul acelei vedenii, zicînd: „La mine, Doamne, să vină îngerul tău”. 72. De 
aceea eu cred că nu din rîvna femeii, care era de o frumuseţe deosebită, el a 
avut vreo bănuială, cum a socotit cineva; ci mai degrabă chemat de rîvna 
harului dumnezeiesc a voit să i se înfăţişeze şi lui vedenia sfîntă. Şi nefiind stă- 
pînit de vreun viciu, a găsit la Dumnezeu un har atît de mare încît s-a întors în 
casa lui îngerul care, după ce s-a arătat şi a făcut din nou prevestirea, aşa cum a 
fost rugat, deîndată s-a ridicat la cer sub înfăţişarea unei flăcări puternice. 
Acest fapt înfricoşător pentru bărbat, dar tălmăcit de femeie cum se cuvine, 
s-a întors spre bucuria lor, spulberîndu-le neliniştea. Fiindcă a vedea pe Dum¬ 
nezeu este semn de bună şi nu de rea prevestire. 13. Cu astfel de însuşiri înzes¬ 
trat de cer, de îndată ce s-a făcut mare, i-a venit în gînd să se căsătorească, fie 
că simţea dezgust pentru obiceiul de viaţă al tinerilor atraşi de petreceri şi plă¬ 
ceri uşoare, fie că se gîndea cum să îndepărteze de grumazul poporului său 
jugul palestinian şi aspra lui putere. Plecînd astfel în Thamnata (Judec. 14) 
(oraş cu acest nume, aşezat în acel ţinut care pe atunci era locuit de palesti¬ 
nieni) a văzut o fată cu o înfăţişare plăcută şi atrăgătoare şi, fiindcă el era cu 
părinţii, i-a rugat s-o ceară pentru el în căsătorie. Dar ei nu ştiau că gîndul lui 
era fie să devină şi mai duşmănos faţă de palestinieni, dacă era refuzat de aceş¬ 
tia, fie să înlăture nedreptatea cu care erau evreii priviţi, decît era primit ca 
ginere. Părinţii se gîndeau că prin căsătoria fiului ajung deopotrivă cu palesti¬ 
nienii, ridicîndu-se în drepturi, sau, dacă vor fi cumva umiliţi, vor merge mai 
departe în dorinţa de răzbunare. în cumpănă îi ţinea mai ales faptul că nu erau 
de acelaşi neam. Dar văzînd că fiul lor rămîne neînduplecat şi neavînd altceva 
mai bun de făcut au consimţit pînă la urmă să-i îndeplinească voia. 14. Cere¬ 
rea în căsătorie i-a fost primită. Samson s-a dus iarăşi să-şi vadă logodnica şi, 
cînd s-a întors, trecînd el pe lîngă o măgură, deodată i-a ieşit în cale din 
pădure un leu sălbatic şi destul de primejdios în libertatea lui. Samson era 
singur, în mîini n-avea nici o armă de apărare. Se simţea ruşinat să bată în retrage¬ 
re, iar puterea pe care şi-o ştia îi dădea încredere. Năpustindu-se asupra leului şi 
apucîndu-1 în braţe, l-a strîns pînă l-a ucis. Apoi l-a aruncat pe un lăstăriş lîngă mă¬ 
gură şi l-a lăsat acolo. Locul era cu iarbă bună de păşunat şi cu multe vii. De 

îndată s-a gîndit că pielea fiarei va fi bine primită de draga lui logodnică. Dar 
pe urmă şi-a dat seama că acum nu este timpul pentru prăzi vînătoreşti, ci 
pentru dezmierdări şăgalnice, pentru coroniţe şi frunze care atrag şi farmecă 
sufletul. După puţin timp, întorcîndu-se acasă pe acelaşi drum, a găsit în pînte- 
cele leului un fagure de miere şi l-a luat pentru a-1 face dar părinţilor şi fetei, 
căci asemenea daruri se cuvine unei logodnice. A gustat din miere şi fagurele 
l-a dat celor arătati mai înainte, terminînd cu leul în felul acesta. 15. Dar 
într-una din zilele de nuntă, cînd toţi se găseau la masă împreună cu oaspeţii şi 
tineretul făcea tot felul de glume, care mai de care mai hazlii, cum este obi¬ 
ceiul în asemenea împrejurări, veselia s-a încins sub forma unei întreceri. 
Atunci Samson a pus tinerilor comeseni această întrebare: „Din cel ce 
mănîncă a ieşit mîncare şi din cel tare a ieşit dulceaţă” (Jud. 14, 14), făgăduind 
celor ce răspund bine, ca premiu şi răsplată a deşteptăciunii, treizeci de 
cămăşi şi tot atîtea tunici, după numărul comesenilor bărbaţi, cei ce nu vor răs¬ 
punde urmînd a fi amendaţi. 16. Tinerii, fiindcă nu puteau să dezlege nodul, 
să răspundă adică la întrebare, parte silindu-i soţia prin ameninţări, parte 
copleşind-o cu rugăminţi, au împins-o pînă acolo incit să ceară de la bărbat 
dezlegarea ghicitorii ca semn viitor de dragoste şi de trecere în faţa soţului. Ea, 
speriată sufleteşte, sau înduplecată în inima ei de femeie, a început sub formă 
de plîngere să-şi arate durerea către soţ că o urăşte, că ea ca soţie şi tovarăşă de 
viaţă nu cunoaşte toate tainele bărbatului şi că e tratată la fel cu ceilalţi dacă nu 
cunoaşte secretele propriului său soţ. „Mă urăşti, a zis ea, nu mă iubeşti, dacă 
ai ascuns de mine pînă acum răspunsul întrebării” (Jud. 14, 16). 17. Acestea şi 
altele ca acestea îi spunea soţia. Sufletul bărbatului, neînvins în altele, se 
înmoaie cu totul în faţa dezmierdărilor femeieşti. Astfel că el i-a spus iubitei 
răspunsul, iar ea concetăţenilor. Aceştia, abia în a şaptea zi, precum fusese sta¬ 
bilit ultimul termen de dezlegare a ghicitorii, au aflat răspunsul spre apusul 
soarelui şi l-au dat în acest fel: „Ce e mai tare decît leul? Ce e mai dulce decît 
mierea?” (Judec. 14, 18). Iar el a răspuns: Nici decît femeia nu este ceva mai 
viclean. „Căci dacă nu aţi fi arat cu juninca mea, ghicitoarea mea n-o mai ghi¬ 
ceaţi voi”. Şi îndată a coborît în Ascalon şi a ucis treizeci de bărbaţi, cărora le-a 
luat îmbrăcămintea şi, potrivit înţelegerii, a dat-o celor ce răspunseră la între¬ 
bare. 18. N-a mai luat în căsătorie fata, a cărei viclenie fusese dată pe faţă, şi 
s-a întors acasă, în patria sa. Tulburată sufleteşte tînăra, care se temea grozav şi 
pe drept de supărarea celui jignit, ca şi de puterea lui de viteaz, fiindcă-1 înşe¬ 
lase, s-a căsătorit pînă la urmă cu un alt bărbat, cu care Samson se împrietenise 
pe cînd ducea tratativele de căsătorie. Dar deşi căsătorită, el n-a ţinut seama 
de aceasta. Şi cînd a aflat (Jud. 15) a voit să se întoarcă la ea, dar a fost oprit de 
tatăl ei, care i-a spus că a căsătorit-o cu un altul şi că, dacă vrea, îi dă în căsăto¬ 
rie pe o soră a ei. Rănit de această faptă, pe care el a considerat-o ca pe o 
ocară, s-a gîndit să facă dintr-o supărare personală o pricină de răzbunare 

publică. Cum grînele în ţarini erau coapte, prinzînd trei sute de vulpi din cele 
mai mari, le-a legat de coadă două cîte două, le-a pus la mijloc cîte o făclie 
aprinsă, le-a înnodat bine, ca să nu se desfacă şi, cu gînd de răzbunare, le-a dat 
drumul în holdele şi clăile de grîu secerat de palestinieni. Vulpile, îngrozite de 
foc, s-au repezit care încotro a putut să fugă, împrăştiind focul şi arzînd grî¬ 
nele. Puşi în mişcare de această pagubă, fiindcă toată recolta le arsese, s-au 
plîns conducătorilor. Aceştia au trimis bărbaţi în Thamnata, care au dat foc şi 
femeii vinovate de schimbarea soţului şi casei şi părinţilor ei, socotind că ea 
era pricina pustiirii şi spunînd că n-a trebuit să-l jignească pe bărbatul care 
putea să se răzbune printr-un rău public. 19. Totuşi Samson nu i-a iertat pe 
palestinieni şi nu s-a mulţumit cu acea faptă de răzbunare, ci a căzut cu măcel 
asupra lor, ucigînd un mare număr dintre ei. Iar el s-a retras pe Eta într-o peş¬ 
teră lîngă un rîu care curgea în pustie. Eta era o ridicătură muntoasă, o întări- 
tură a tribului Iuda. Palestinienii la început nu îndrăzneau să se bată cu acest 
trib, nici să treacă peste povîmişurile întăriturii; dar pînă la urmă l-au amenin¬ 
ţat cu război. Pe de altă parte, însă, îşi dădeau seama că dezvinovăţirile tribu¬ 
lui sînt drepte, fiindcă li se părea că nu este cinstit şi nici potrivit obiceiurilor 
publice să moară nişte supuşi şi tributari ai lor din pricina nelegiuirilor altuia. 
Aşadar, chibzuind împreună, au cerut să le fie adus cel ce pricinuise pierderi 
atît de mari, că în felul acesta nu vor fi ei traşi la răspundere pentru fapta săvîr- 
şită de el. 20. Aceasta fiind hotărîrea, s-au adunat trei mii de bărbaţi din tribul 
lui Iuda şi s-au urcat la el. Acolo i-au spus că ei sînt sub stăpînirea palestinieni¬ 
lor, faţă de care trebuie să fie supuşi nu de voie, ci de teama primejdiei. I-au 
arătat că fapta lui atrage ură împotriva lor din partea celor ce aveau dreptul 
să-i asuprească. Atunci el le-a răspuns: „Şi ce formă de dreptate este aceasta, 
neam al avraamizilor, ca să se întoarcă tot asupra mea pedeapsa pe care le-am 
dat-o pentru că mi-au luat soţia cu care urma să mă căsătoresc, şi să nu-mi fie 
îngăduit să mă răzbun fără primejdie pentru insulta pe care mi-au adus-o? 
Oare sînteţi aht de plecaţi sufleteşte şi de supuşi credinţei de robi încît să vă 
faceţi îndeplinitori ai neruşinării altora şi să întoarceţi mîinile împotriva 
voastră înşivă? Dacă este să pier, fiindcă durerea îmi este slobodă, vreau să 
mor de mîinile palestinienilor. Mi-a fost spartă casa, mi-a fost luată nevasta. 
Dacă nu mi-a fost dat să trăiesc fără înşelăciunea lor, cel puţin să pot muri fără 
crima alor mei. Am răspuns la o insultă, n-am insultat eu. Gîndiţi-vă dacă răs¬ 
punsul meu a fost sau nu drept. Ei se plîng de pierderea roadelor, eu că mi-a 
fost luată soţia. Puneţi alături clăile lor de grîu şi patul meu de nuntă. înţeleg 
durerea mea cei ce-mi răzbună insultele. Vedeţi de ce slujbă vă socotesc ei 
vrednici. Vor să fie ucis de voi cel pe care l-au judecat vrednic de răzbunare 
de aceia care îl jigniseră şi care au oferit slujba răzbunării. Dar dacă aveţi gru¬ 
mazul atît de aplecat în faţa celor trufaşi, daţi-mă în mîinile duşmanilor, nu mă 
ucideţi voi. Nu dau înapoi în faţa morţii, dar nu vreau să fiu atins de voi. Şi 

dacă vă este frică de cei fără obraz, legaţi-mi mîinile în lanţuri. N-au acum 
arme, dar vor găsi cînd vor fi dezlegate. Desigur că ei au socotit că este destul 
pentru credinţa impusă vouă, dacă mă daţi viu în puterea lor. 2 7. Auzind aces¬ 
tea, deşi se urcaseră la Samson trei mii de bărbaţi, au făcut jurămînt că nu-i vor 
primejdui în nici un chip viaţa; numai să rabde a fi legat, pentru ca să-l predea 
şi să fie achitaţi de crima de care erau învinuiţi. 22. Invoindu-se astfel şi ieşind 
din peşteră, a părăsit întăritura de piatră. A fost legat cu două frînghii, dar, 
cînd a văzut că se apropie cei mai puternici dintre palestinienii chemaţi pentru 
a-1 lua în primire, s-a scuturat puternic şi a rupt toate legăturile. Cu o falcă de 
măgar găsită în apropiere a zdrobit o mie de bărbaţi şi a pus pe fugă pe mulţi 
alţii, arătîndu-şi marea sa putere pînă acolo incit unii credeau că în el, neînar¬ 
mat, sînt adevărate pilcuri de ostaşi înarmaţi. Cei care se apropiaseră de el, 
treabă uşoară, au fost ucişi fără nici o osteneală. Alţii au scăpat de pieire prin 
fugă. De aceea şi astăzi locul se numeşte Agon, fiindcă acolo Samson, cu stră¬ 
lucita lui putere, a cîştigat o luptă plină de glorie. 23. Bine era să fi fost aşa de 
modest în victorie pe cît a fost de viteaz împotriva duşmanului. Dar i-a venit 
mai uşor să se trufească în suflet cu biruinţa sa. Căci deşi ar fi trebuit să pună 
sfîrşitul luptei pe seama ajutorului dumnezeiesc, el şi l-a socotit ca un merit al 
său, zicînd: „Cu o falcă de măgar am ucis o mie de bărbaţi”. N-a ridicat jertfel¬ 
nic lui Dumnezeu şi n-a adus jertfă ci, neîngrijindu-se de această datorie, şi-a 
căutat slavă. Ca să amintească triumful său printr-un nume nepieritor, a numit 
locul măcelului Falca. 24. Dar curînd a început să fie chinuit de o sete arză¬ 
toare, căci n-avea nimic de băut şi nu putea să rabde această lipsă. De aceea, 
înţelegînd că nimic nu este uşor puterii omeneşti, dacă nu are ajutorul lui 
Dumnezeu, a strigat numele Atotputernicului Dumnezeu, la Care s-a rugat să 
nu socotească o jignire faptul că prin vorbe neînţelepte a pretins ceva pentru 
sine. Pentru victoria dobîndită a fost recunoscător lui Dumnezeu zicînd: „Tu 
ai făcut prin mîna robului Tău această mare izbăvire, iar acum eu mor de sete 
şi voi cădea din această pricină în mîinile celor ce cu ajutorul Tău au fost 
biruiţi de mine”. Din mila lui Dumnezeu, în locul în care a aruncat falca s-a 
făcut o crăpătură şi din ea a ţîşnit un izvor. Samson a băut, şi-a întărit duhul şi a 
numit locul victoriei Izvorul, fiindcă acolo şi-a schimbat trufia în umilinţă şi 
rugăciune. Astfel a ajuns el la o îndoită cugetare: că trufia împinge repede la 
insultă, pe cînd umilinţa nu aduce jigniri. 25. A terminat războiul cu palesti¬ 
nienii şi, pe de o parte, ferindu-se de laşitatea alor săi, iar pe de alta, dispre- 
ţuind mîna duşmană, a venit la Gaza. Acea cetate era în ţinutul palestinienilor 
şi locuia acolo într-o casă de oaspeţi. Cînd gazeii au aflat de aceasta (Jud. 16) 
n-au trecut-o cu vederea, ci în grabă au împresurat casa şi au pus străji la toate 
uşile, ca să nu fugă în timpul nopţii. Samson, cînd a aflat ce se pregătea, la mie¬ 
zul nopţii, înşelînd pe cei ce-i puseseră cursele, a apucat cu mîinile coloanele 
casei şi, ţinînd pe grumazul lui puternic toată greutatea coloanelor, le-a trans- 

portat pe vîrful unui munte foarte înalt, care se ridica în apropierea oraşului 
Hebron, locuit de evrei. 26. Dar fiindcă, nestînd locului şi cutreierînd slobod 
încoace şi-ncolo, trecea nu numai de hotarele ţinutului părintesc, dar şi de 
marginile bunei purtări şi de sfaturile rămase din experienţa străbunilor, şi-a 
găsit repede pricina prăbuşirii lui viitoare. Căci păţit din prima căsătorie, cu 
soţia de alt neam, nevrednică de încredere, el care ar fi trebuit după aceea să 
se ferească, nu s-a ferit de împerecherea cu o femeie desfrînată, pe nume 
Dalila. Şi, fiindcă o iubea peste măsură, a dat motiv de a fi urmărit de vicleşu¬ 
gurile duşmane. Palestinienii, venind la ea, i-au făgăduit că-i vor da cîte o mie 
o sută de dinari de bărbat dacă le va dezvălui în ce avea el aşezat izvorul pute¬ 
rii sale, pentru ca, aflînd aceasta, ei să-l poată împresura şi prinde. 27. Iar ea, 
care şi altădată se desfnnase pe bani, destul de iscusită şi de şireată, între paha¬ 
rele şi plăcerile dragostei, prefacîndu-se că-i admiră vitejia lui cu totul deose¬ 
bită, a început să-l întrebe prin ce mijloace întrecea atît de mult pe ceilalţi în 
puteri. In acelaşi timp, arătîndu-se îngrijorată şi cu teamă, îl ruga să-i spună ce 
legătură l-ar putea ţine strîns şi da în mîinile duşmanilor. Dar el, încă reţinut şi 
stăpînit sufleteşte faţă de linguşirile femeilor ce se vînd, a răspuns la vicleşug 
prin vicleşug, spunînd că, dacă ar fi legat cu nişte viţe verzi, nu uscate, ar slăbi 
trupeşte şi ar ajunge la fel cu ceilalţi oameni. Aflînd aceasta palestinienii, după 
spusele Dalilei, cînd el dormea, l-au legat bine cu viţe. Trezit ca din întîmplare 
nu s-a văzut că i-ar fi slăbit ceva din vitejie, fiindcă prin puterea sa a rupt legă¬ 
turile, oricît de multe şi de tari au fost ele. 28. Dar n-a trecut mult şi Dalila 
iarăşi, plîngîndu-se că a fost luată în derîdere, nu uita să folosească din nou 
meşteşugurile ei şi să-i ceară dovadă că o iubeşte. Samson, încă stăpîn pe sine 
şi chibzuit, rîzînd de şiretenia ei, i-a spus că dacă va fi legat cu şapte funii, care 
n-au mai fost întrebuinţate, va ajunge în puterea duşmanilor. Dar şi aceasta a 
fost în zadar. Şi a treia oară, prefăcîndu-se că acum îi dezvăluie taina, de fapt 
apropiindu-se de prăbuşire, i-a spus că dacă i se smulg şapte şuviţe de păr de 
pe cap şi i se împletesc în aşternut, puterea îl va părăsi. A rîs şi prin aceasta de 
născocitorii de vicleşuguri. 29. Dar neruşinata femeie se tot văita că a fost luată 
în bătaie de joc şi că iubitul ei a socotit-o nevrednică de a-i încredinţa taina lui. 
Ca să-l înduplece s-a plîns că o bănuia de trădare şi a început să verse lacrimi 
pentru a-1 asigura că e de încredere. Atunci, fiindcă trebuia ca bărbatul, pînă 
în acel timp neînvins, să ajungă la nenorocire, slăbit sufleteşte şi-a dat pe faţă 
taina, mărturisind că are putere de la Dumnezeu şi că este sfinţit Domnului, că 
după porunca Lui nu-şi tunde părul, căci dacă ar face aceasta n-ar mai fi nazi- 
reu şi şi-ar pierde puterea. Palestinienii, aflînd prin femeie slăbiciunea bărba¬ 
tului, îi aduc femeii banii crimei, pentru ca s-o oblige să-şi ducă pînă la capăt 
viclenia. 30. Iar ea, obosindu-1 cu momelile ei de desfrînată, l-a adormit şi, 
aducînd un frizer, i-a tăiat şapte şuviţe de păr şi de îndată puterile celui pierdut 
prin trădare s-au împuţinat. Trezit din somn, a zis: „Voi face ca mai înainte şi 

voi scăpa de vrăşmaşi”. Dar nu şi-a mai recunoscut nici agerimea minţii, nici 
puterea. I se dusese şi vigoarea şi harul. Astfel, gîndindu-se că nechibzuit se 
încrezuse în femei, că din cauza aceasta a fost osîndit la orbire şi chiar tuns, 
şi-a dat mîinile în lanţuri şi, pus în cătuşe a intrat în închisoare, fără să se mai 
recunoască pe sine. 31. Dar, cu trecerea timpului, părul îi mai crescuse (Jud. 
13, 22 §.u.). Fiindcă era o masă sărbătorească, Samson a fost adus din închi¬ 
soare la adunarea palestinienilor şi aşezat în faţa mulţimii. Erau cam trei mii 
de oameni, bărbaţi şi femei, care-1 insultau cu ocări grele şi se uitau batjocori¬ 
tor la el din toate părţile, rîzînd că un bărbat cu puteri aşa de mari rabdă o 
stare aşa de grea, peste măsura închisorii. Dar viaţa şi moartea sînt din fire, pe 
cînd mişelia e o crimă. Dorind aşadar să scape de o suferinţă aşa de grozavă fie 
prin răzbunare, fie chiar de va fi după aceea să moară, s-a prefăcut că din pri¬ 
cina slăbiciunii trupului nu mai poate răbda lanţurile şi a rugat pe robul care-1 
ţinea de mînă să-l ducă pînă la coloanele cele mai apropiate pe care se spriji¬ 
nea toată casa. Tras acolo, a apucat cu amîndouă mîinile stîlpii susţinători ai 
întregii clădiri pe cînd palestinienii erau adunaţi la jertfa pe care o aduceau 
zeului lor Dago, fiindcă ei credeau că acesta l-a dat pe duşman în mîna lor. 
Socotind ca pedeapsă cerească vicleşugurile femeieşti în laţul cărora a căzut, a 
strigat către Dumnezeu zicînd: „Doamne, adu-ţi aminte de fiul tău, ca pentru 
cei doi ochi ai mei să mă răzbun pe neamul palestinian. Să nu slăvească pe zeii 
lor, crezînd că ajutaţi de ei m-au robit. Nu mai socotesc de nici un preţ viaţa 
mea. Să moară sufletul meu odată cu palestinienii, să-şi dea seama că slăbiciu¬ 
nea mea n-a adus mai puţin pieirea lor decît puterea”. 32. Cu toată energia a 
zguduit coloanele, le-a dezrădăcinat şi le-a culcat la pămînt. A urmat prăbuşi¬ 
rea clădirii, care i-a prins sub dărîmături şi pe el şi pe ceilalţi toţi care erau 
înăuntru. Acolo au murit amestecaţi unii cu alţii o mare mulţime de bărbaţi şi 
de femei şi prin sfîrşitul lui brav şi luminos şi-a dobîndit un triumf mai strălucit 
decît toate victoriile de pînă aci. Căci deşi a fost neînvins şi fără asemănare în 
această viaţă, datorită puterilor lui dovedite în lupte, totuşi şi în moarte s-a 
învins pe sine însuşi şi a avut un suflet nebiruit, neluînd în seamă şi dispre- 
ţuind sfîrşitul vieţii atît de înspăimîntător tuturora. 33. Dovezi de virtute sînt 
acelea că a închis ochii după un număr de victorii şi că sfîrşitul nu i-a fost de 
rob, ci de biruitor. Că a fost înşelat de o femeie, faptul trebuie pus mai mult pe 
seama firii omeneşti, decît pe seama lui personal. Căci condiţia omenească, 
supusă greşelii, este slabă şi cade în mrejele ticăloşiilor. Şi de vreme ce Scrip¬ 
tura este martoră că el a ucis mai mulţi prin moarte, decît prin viaţa sa, se vede 
că a fost prins mai degrabă spre pieirea duşmanilor decît pentru a se dovedi 
mai slab sau mai mic. Căci nu se dovedeşte mic cel a cărui moarte a fost mai 
strălucită decît puterea însăşi. A murit nu de armele vrăjmaşilor, ci înnăbuşit 
de leşurile lor, acoperit de glorie, lăsînd urmaşilor o luminoasă pildă, prin 
aceea că a condus timp de douăzeci de ani sub sceptrul său, în deplină liber- 

tate, poporul pe care-1 găsise rob şi, înmormîntat în pămîntul patriei, l-a lăsat 
moştenitor al libertăţii. 34. Este acesta un exemplu limpede că nu trebuie să se 
ajungă la căsătorii cu cei de alt neam, pentru ca nu cumva de la dragostea 
căsătoriei să se treacă la viclenia trădării. Cu sănătate şi dragoste. 

Scrisoarea a XX-a 

AMBROZIE CĂTRE SORA SA MARCELLINA 

7. Fiindcă aproape în toate scrisorile îmi pui cu îngrijorare întrebări 
despre biserică, iată ce se întîmplă pe aici. A doua zi după ce am primit scri¬ 
soarea ta, prin care-mi spuneai că te neliniştesc nişte vise, a început să ne 
năpădească o mulţime de mari neplăceri. Acum nu se mai cerea Portiana, 
adică biserica din afara zidurilor, ci biserica dinăuntrul zidurilor, cea nouă, 
care este mai mare. 2. Au venit la mine întîi mai marii puterii, reprezentanţi ai 
consiliului imperial, ca să predau biserica şi să mă îngrijesc să nu se producă 
vreo tulburare în popor. Am răspuns că după rînduială un templu al lui Dum¬ 
nezeu nu poate fi predat de către un preot. 3. în ziua următoare s-a cerut din 
nou predarea bisericii. A venit acolo şi comandantul gărzii imperiale. A înce¬ 
put chiar să ne silească să părăsim biserica Portiana. Poporul s-a împotrivit, iar 
ei s-au retras, spunînd că vor raporta împăratului refuzul nostru. 4. A doua zi 
era duminică. După citirea şi explicarea Evangheliei şi după ieşirea catehu- 
menilor, la cererea cîtorva, am explicat simbolul credinţei în baptisterii. 
Acolo mi s-a vestit că, aflîndu-se că au fost trimişi de la palat zece gardieni de 
ordine la biserica Portiana, care aveau înalte semne ale puterii împărăteşti, o 
parte din mulţime s-a îndreptat într-acolo. Eu totuşi am rămas pe loc şi mi-am 
văzut de treabă mai departe. 5. Pe cînd slujeam, am aflat că un oarecare Cas- 
tulus, despre care arienii spuneau că este protoiereu al lor, a fost ridicat de 
popor şi trecătorii îl insultau în piaţă. Am început să plîng amarnic şi să-L rog 
pe Dumnezeu, chiar în timpul darurilor, să-i vină în ajutor, ca să nu se verse 
sîngele cuiva în pricini bisericeşti. Căci se va putea ajunge să se verse sîngele 
meu pentru mîntuirea nu numai a poporului, ci chiar pentru cei nelegiuiţi. Ce 
mai vorbă? Am trimis preoţi bătrîni şi diaconi şi am scăpat pe bărbat de ocară. 
6. Dar s-au hotârît osînde foarte grele, mai întîi împotriva întregului corp de 
negustori. Astfel că în sfintele zile ale celei din urmă săptămîni, în care de obi¬ 
cei erau dezlegate lanţurile datornicilor, sună cătuşele, au fost puşi în lanţuri 
oameni nevinovaţi şi, timp de trei zile fără întrerupere, se cer două sute de 
livre de aur. Negustorii răspund că vor da atît, sau mai mult, dacă li se va cere, 
numai să-şi păstreze credinţa. Umpluseră închisorile. 7. Toţi slujbaşii palatu¬ 
lui, adică secretarii, informatorii, subalternii diferiţilor miniştri, aveau 
poruncă să potolească mulţimea, să nu se producă vreo răzvrătire. Se rosteau 
grele ameninţări împotriva preoţilor, dacă nu predau biserica. Prigoana înce 

puse. Şi dacă s-ar fi deschis uşa, cei ce năvăleau înăuntru poate că ar fi fost în 
Stare de orice crimă. 8. Am fost asaltat de către mai marii civili şi militari ai 
palatului să intervin pentru ca biserica să fie predată paşnic, spunînd că împă¬ 
ratul se foloseşte de dreptul său, prin aceea că toate sînt sub puterea lui. Le-am 
răspuns că, dacă ei îmi cer ceea ce este al meu, adică pămîntul meu, banii mei, 
orice este al meu, nu mă voi împotrivi, deşi toate care sînt ale mele sînt ale 
săracilor. Dar cele dumnezeieşti nu sînt supuse puterii împăratului. Dacă mi se 
cere averea, luaţi-o; dacă îmi vreţi trupul, vă stau la îndemînă. Vreţi să mă 
puneţi în lanţuri? Vreţi să mă duceţi la moarte? Acestea sînt pentru mine o 
plăcere. N-am nevoie să fiu apărat de zidul mulţimilor adunate şi nici nu voi 
păzi altarul cerînd viaţă, ci voi fi jertfit cu plăcere în faţa altarului. 9. M-am îns- 
păimîntat cînd am aflat că au fost trimişi oameni înarmaţi pentru a ocupa clă¬ 
direa bisericii, fiindcă mă temeam ca nu cumva, cînd vor să ia clădirea, să se 
producă vreo răzmeriţă care ar putea pune în primejdie tot oraşul. Mă rugam 
să nu trăiesc şi să văd în răzmeriţă un oraş atît de mare şi chiar întreaga Italie. 
Mă îngrozea gîndul că s-ar putea ajunge la vărsare de sînge şi mă dăruiam eu 
însumi jertfei. Erau de faţă şi ofiţeri superiori goţi. M-am dus la ei şi le-am 
spus: De aceea v-a primit stăpînirea romană, ca să vă puneţi în slujba tulbură¬ 
rilor publice? Unde veţi ajunge dacă aceste rînduieli vor fi distruse? 10. Mi se 
cerea să potolesc poporul. Le-am răspuns că datoria mea este să nu-1 aţîţ; dar 
este în puterea lui Dumnezeu să-l liniştească. De asemenea, le-am spus că 
dacă mă socotesc un instigator, să ia măsuri împotriva mea, să mă surghiu¬ 
nească oriunde vor voi. La aceste cuvinte ale mele ei au plecat, iar eu mi-am 
petrecut toată ziua în vechea biserică. Apoi m-am dus acasă să mă odihnesc 
pentru ca, dacă va veni cineva să mă ridice, să fiu pregătit. 7 1. în zori, cînd am 
ieşit din casă, biserica era ocupată de soldaţi. Se spune că li s-a dat încredin¬ 
ţare militarilor de către împărat că el, dacă vrea să iasă din palat, va putea face 
aceasta, dar ei să fie gata, dacă-1 vor vedea venind cu dreptcredincioşii; că de 
altfel ei vor trece la ceata care era cu Ambrozie. 12. Nici unul dintre arieni nu 
îndrăznea să se arate. Fiindcă dintre cetăţeni nu era nimeni arian, ci doar 
cîţiva din familia imperială şi unii dintre goţi. Acestora din urmă altădată căru¬ 
ţele le erau sălaşele, iar acum biserica le este sălaşul. Oriunde se ducea o 
femeie din neamul lor purta cu sine în căruţă pe toţi ai săi. 13. Am înţeles că 
biserica freamătă de gemetele poporului. Dar pe cînd se citeau cele cerute de 
slujbă, mi se aduce la cunoştinţă că şi biserica nouă este plină de lume, că se 
vede mai mult popor de jos decît din ceilalţi. Se cerea să se citească rugăciuni. 
Ce să mai spun? Soldaţii înşişi, care se părea că ocupaseră biserica, aflînd că 
cerusem ca ei să nu se amestece prin mulţime, au început să vină la adunarea 
noastră. Văzînd aceasta, femeile s-au tulburat şi una de frică a fugit. Totuşi, 
soldaţii spuneau că ei au venit la rugăciune, nu la luptă. Mulţimea a spus 
cîteva cuvinte. Cît de măsurat, cît de statornic, cît de stăruitor eram rugat să 

merg la acea biserică! Se vede că poporul cerea şi acolo prezenţa mea. 14. 
Atunci a trebuit să ţin această cuvîntare: Aţi auzit, fiii mei, am citit din cartea 
lui Iov, care ne-a rămas ca un dar preţios de-a lungul vremii. Diavolul a ştiut, 
din propriul lui nărav, că va fi folosită de mine această carte a lui Iov, în care 
toată puterea necuratului de a ispiti este arătată şi dată pe faţă. De aceea astăzi 
el s-a mişcat cu şi mai mare putere. Dar slavă Dumnezeului nostru, care v-a 
întărit aşa de mult în credinţă şi în răbdare. Cînd veneam mă gîndeam la un 
singur Iov, dar am găsit aici că toţi sînteţi Iov, vrednici de a fi admiraţi. în fie¬ 
care din voi trăieşte Iov, în fiecare străluceşte răbdarea şi virtutea acelui sfînt. 
Căci ce s-ar fi putut spune mai potrivit de către bărbaţii creştini, decît ceea ce a 
vorbit astăzi în voi Sfîntul Duh? Ne rugăm, împărate, nu luptăm; nu ne 
temem, ci ne rugăm. Aceasta se cuvine creştinilor, să dorească liniştea păcii şi 
să nu se îndepărteze, nici cu primejdia morţii, de puterea credinţei şi a adevă¬ 
rului. Mare este Domnul Care-i va mîntui pe cei ce nădăjduiesc în El (Ps. 16, 
7). 15. Dar să revenim la cele citite în Scriptură (Iov 1, 12). Vedeţi că diavolu¬ 
lui i se îngăduie să ispitească, pentru ca să fie puşi la încercare cei buni. 
Nedrept, el urăşte binele şi ispiteşte în felurite chipuri. L-a încercat pe Iov în 
avutul lui, l-a încercat în copii, l-a încercat în durerea trupului. Cel puternic 
este încercat în trupul său, cel slab în al altuia. Şi mie voia să-mi ia bogăţiile pe 
care le am în voi şi dorea să risipească acest avut al liniştii voastre. Voia să vă 
răpească pe voi înşivă, care sînteţi fiii mei buni, pentru care eu zilnic aduc 
jertfă. încerca să vă vîre sub ruinele tulburării publice. Dar am scăpat de două 
feluri de încercări. Şi poate fiindcă Domnul Dumnezeu mă ştie mai slab, pînă 
acum n-a pus la încercare trupul meu. Deşi eu însumi doresc, deşi cer, poate 
că încă nu mă socoteşte în stare de această luptă şi mă supune la alte osteneli. 
Nici Iov n-a început cu această luptă, dar a dus-o la bun sfîrşit. 16. A fost încer¬ 
cat prin mulţimea de nenorociri vestitoare, l-a încercat chiar prin soţie care i-a 
zis: „Zi un cuvînt împotriva lui Dumnezeu şi mori!” (Iov 2, 9). Vedeţi cîte 
puteri se ridică pe neaşteptate împotriva noastră: goţi, arme, păgîni, amenda 
negustorilor, osînda sfinţilor. Vedeţi ce ni se porunceşte cînd ni se spune: 
Predă biserica, adică „Zi un cuvînt împotriva lui Dumnezeu şi mori”. Şi nu 
numai să zic împotriva lui Dumnezeu, ci chiar să înfăptuiesc ceva împotriva 
lui Dumnezeu. Mi se cere: Predă altarele lui Dumnezeu. 17. Sîntem amenin¬ 
ţaţi cu porunci împărăteşti, dar noi ne întărim cu glasul Scripturii, care răs¬ 
punde: „Vorbeşti cum ar vorbi una din femeile nebune” (Iov 2, 10). Dar nu e 
neînsemnată această încercare. Căci ştim că mai grele sînt încercările care vin 
prin femei. Prin Eva a pierdut Adam raiul (Fac. 3, 6) şi aceasta s-a întîmplat 
fiindcă s-a abătut de la poruncile cereşti. Dîndu-şi seama că e vinovat de 
această greşeală, dorea să se ascundă dar nu putea şi de aceea Dumnezeu îi 
spune: „Adame, unde eşti?” (Fac. 2, 9). Aceasta însemnează: Cine erai înainte 
şi unde ai început să fii acum? Unde te aşezasem? Şi unde ai ajuns? Ştii că eşti 

gol, fiindcă ţi-ai pierdut îmbrăcămintea bunei credinţe. Frunze sînt astea cu 
care cauţi să te acoperi. Ai respins roada, voieşti să te ascunzi sub frunzele 
legii, dar te dai pe faţă. Ai dorit, din pricina soţiei, să te depărtezi de Domnul 
Dumnezeul tău şi de aceea fugi de Cel pe Care căutai să-L vezi. Ţi s-a părut 
mai bine să te ascunzi cu o femeie, să părăseşti Sionul Domnului, locuinţa 
raiului, harul lui Hristos. 18. Ce să mai spun că Izabela l-a urmărit pe Ilie cu 
toată cruzimea (III Regi, 19), că Irodiada a făcut să fie ucis Ioan Botezătorul 
(Matei 14, 3)? Cîte una totuşi a fost folosită pentru cîte unul, dar pentru mine, 
cu cit îmi sînt mai mici meritele, cu atîta sînt mai grele încercările. Puterea e 
slabă şi primejdiile sînt mari. Vine fiecare la rîndul ei, se schimbă urile, la fel 
născocirile, se adună bătrînii, se ţese nedreptatea împăratului. Ce altă soco¬ 
teală este aşadar împotriva acestui viermişor supus la grea încercare, decît 
aceea că nu pe mine, ci biserica o prigonesc? Mi se cere: Predă biserica. Răs¬ 
pund: N-am eu dreptul s-o predau, nici tu, împărate, s-o primeşti. Nu poţi cu 
nici un drept să iei casa unui particular şi socoti că vei pune stăpînire pe Casa 
Domnului? Se pretinde că împăratului toate i se îngăduie, că totul este al lui. 
Răspund: Nu ajunge, împărate, pînă acolo încît să socoteşti că ai vreun drept 
imperial asupra celor ce sînt dumnezeieşti. Nu te înălţa prea mult, ci, dacă vrei 
să conduci multă vreme, fii supus lui Dumnezeu. Scris este: ”Dă Cezarului 
cele ce sînt ale Cezarului şi lui Dumnezeu cele ce sînt ale lui Dumnezeu” 
(Matei 22, 21). împăratul este cu palatele, iar preotul cu biserica. Ţie îţi este 
încredinţat dreptul asupra celor publice, nu asupra celor sfinte. Se mai spune 
că împăratul ar fi zis: Trebuie să am şi eu o biserică. Am răspuns: Nu-ţi place 
s-o ai. Ce nevoie ai de o adulteră? Căci adulteră este cea care nu este unită prin 
căsătorie legitimă cu Hristos. 20. Pe cînd eu le spuneam acestea celor adunaţi, 
mi s-a comunicat că au fost strînse semnele puterii imperiale, dar că biserica 
este plină de lume, care cere prezenţa mea acolo. îndată mi-am îndreptat gin- 
durile către cele ce se petreceau acolo, glăsuind: înalte şi adînci sînt prezice¬ 
rile Duhului Sfînt! în ceasurile dimineţii am citit, precum vă amintiţi, fraţilor, 
că atunci cînd sîntem foarte îndureraţi sufleteşte, răspundem: "Doamne, 
intrat-au neamurile în moştenirea Ta” (Ps. 78, 1). Şi într-adevăr au venit nea¬ 
murile, şi mai mult chiar decît neamurile au venit. Căci au venit goţi şi bărbaţi 
de felurite naţii. Au venit cu armele şi împresurînd biserica au ocupat-o. Noi, 
neştiutori ai înălţimii Tale, eram îndureraţi, dar neînţelepciunea noastră era 
de altă părere. 21. Au venit neamurile, dar cu adevărat în moştenirea ta au 
venit. Căci neamurile care au venit s-au creştinat. Cei ce au venit să intre în 
moştenire s-au făcut împreună moştenitori ai lui Dumnezeu. Am apărători pe 
care-i socoteam duşmani. îmi sînt aliaţi cei pe care îi credeam vrăjmaşi. S-a 
împlinit ceea ce a cîntat profetul David despre Domnul Iisus, că ”s-a făcut în 
pace locul lui” (Ps. 75, 3) şi ”Acolo a zdrobit tăria arcurilor, scutul şi sabia şi 
războiul” (Ps. 75, 4). A cui este această sarcină, a cui este lucrarea, dacă nu a Ta 

Doamne Iisuse? Vedeai că vin la templul Tău oameni înarmaţi, că de aceea 
plînge poporul şi vine în mare număr, să nu creadă cineva că ei predau bise¬ 
rica tui Dumnezeu. De aceea se cere soldaţilor să folosească forţa. Moarte este 
înaintea ochilor şi de aceea să nu se îngăduie ceva nebuniei în aceste împreju¬ 
rări. Ai venit între noi, Doamne, ai făcut din cele două lumi una (Ef. 2, 14). Ai 
potolit pe cei înarmaţi, zicînd, fără îndoială: „Dacă se folosesc armele, dacă se 
răzvrătesc cei închişi în templul meu, ce folos ai de sîngele meu?” (Ps. 29, 10). 
Mulţumescu-Ţi Ţie, Hristoase, nu sînt sol, nici crainic, dar „Tu Doamne ai 
mîntuit poporul meu” (Deut. 32, 36). „Rupt-ai sacul meu şi m-ai incins cu vese¬ 
lie” (Ps. 29, 12). 22. Acestea ziceam eu, uimit că sufletul împăratului se îndu¬ 
plecă la dorinţa soldaţilor, la stăruinţa sfetnicilor săi, la rugămintea poporului. 
Intre timp mi se vesteşte că mi-a fost trimis un notar, care aducea porunci. 
M-am retras puţin, mi-a prezentat poruncile. Ce gînduri ai, a zis, de te împotri¬ 
veşti hotărîrilor? Am răspuns: Nu ştiu ce s-a hotărît şi nici ce se spune că am 
făcut fără noimă. A zis: De ce ai adus toţi preoţii în biserică? Dacă eşti tiran 
vreau să ştiu, ca să ştiu cum să mă pregătesc împotriva ta. Am răspuns zicînd 
că n-am făcut nimic în paguba bisericii, că atunci cînd am auzit că este ocupată 
clădirea de către soldaţi doar am suspinat şi, cînd mulţi mă îndemnau să mă 
duc acolo, am zis: Nu pot să predau biserica, dar nici nu trebuie să lupt. Mai 
tîrziu, cînd am aflat că au fost ridicate semnele imperiale, fiindcă poporul îmi 
cerea să mă duc într-acolo, am trimis pe preoţi; eu n-am vrut să merg, dar am 
zis: Cred în Hristos, fiindcă El este împăratul nostru. 23. Dacă acestea par 
fapte de tiran, am şi arme, dar în numele lui Hristos. Am puterea de a-mi dărui 
trupul. Cine ar şovăi să mă lovească, dacă m-ar crede tiran? După dreptul cel 
vechi, puterile au fost dăruite, nu pretinse de preoţi. Şi în popor se spune că 
mai degrabă au dorit împăraţii preoţia decît preoţii puterea. Hristos a fugit ca 
să nu fie rege (Ioan 6, 15). Avem şi noi o tiranie a noastră. Şi tirania preotului 
este slăbiciunea. „Cînd sînt slab, zice apostolul, atunci sînt tare” (îl Cor. 12, 
10). Să se ferească totuşi preotul să nu-şi fie lui şi tiran, căruia Dumnezeu nu i-a 
ridicat duşman. Maximus nu zice că eu sînt tiranul lui Valentinian, deşi se 
plînge că din pricina soliei mele n-a putut trece spre Italia. Am adăugat că 
preoţii n-au fost niciodată tirani, ci adesea au suferit din pricina tiranilor. 24. 
Toată ziua aceea am petrecut-o în supărare. Totuşi semnele imperiale au fost 
rupte de copii în bătaie de joc. Eu nu m-am putut duce acasă, fiindcă erau de 
jur împrejurul bisericii soldaţi care o păzeau. Cu fraţii am rostit psalmi în clă¬ 
direa mai mică a bisericii. 25. In ziua următoare, s-a citit, potrivit obiceiului, 
cartea lui Iona, la sfîrşitul căreia am spus: S-a citit, fraţilor, cartea în care se 
prooroceşte că păcătoşii se vor întoarce la pocăinţă. Am înţeles astfel să nădăj¬ 
duim în prezent viitorul. Am adăugat că dreptul bărbat a voit să-şi stăpînească 
supărarea, pentru ca nu cumva, fie să privească, fie să vestească pieirea cetăţii. 
Erau triste cele spuse, dar s-a supărat şi fiindcă se uscase vrejul. Iar Dumnezeu 

a zis către profet: ”Ai tu dreptate să te mînii pentru vrej ?” (Jona 4, 9). Iona a 
răspuns: Da, am dreptate să fiu supărat. Domnul a zis că, dacă este îndurerat 
că s-a uscat vrejul, cu atît mai mult el trebuie să aibă grijă de mulţimea atît de 
mare. Şi de aceea a îndepărtat nimicirea care fusese pregătită întregului oraş. 
26. între timp mi s-a vestit că împăratul a poruncit soldaţilor să se retragă din 
clădirea bisericii şi să se dea înapoi negustorilor ceea ce li se încasase din 
ordin. Ce bucurie a fost atunci pe tot poporul ! Ce aplauze ! Ce cuvinte de 
mulţumire ! Era însă ziua în care Domnul s-a predat pentru noi, în care în bise¬ 
rică nu se fac spovedanii. Pe întrecute soldaţii pătrunzînd în altar, vesteau 
aceasta, se sărutau în semnul păcii. Atunci am înţeles că Dumnezeu a zdrobit 
viermele împotrivitor luminii, ca să scape toată cetatea. 27. Acestea s-au petre¬ 
cut şi bine ar fi dacă s-ar fi terminat! Dar cuvintele împăratului pline de năduf 
arată că vor fi tulburări şi mai mari. Eu sînt numit tiran, şi încă mai mult decît 
tiran. Căci pe cînd sfetnicii îl rugau pe împărat să meargă la biserică şi ziceau 
că fac aceasta la cererea soldaţilor, a răspuns: Dacă v-a poruncit Ambrosius, 
duceţi-mă viu. După aceste vorbe gîndeşte-te ce mai poate urma. Toţi s-au 
îngrozit de aceste cuvinte, dar ele au de cine să fie inspirate. 28. în sfîrşit, 
Calligonus, mai marele slujitorilor de la curtea imperială, a îndrăznit să mă 
înfrunte, zicîndu-mi: Dispreţuieşti pe Valentinian cit sînt eu în viaţă ? Am să-ţi 
iau capul. I-am răspuns: Să-ţi îngăduie Dumnezeu să îndeplineşti fapta cu care 
mă ameninţi. Eu voi suferi ca episcopii, iar tu vei săvîrşi faptă de famen. O, 
de i-ar îndepărta Dumnezeu de biserică ! De ar întoarce ei împotriva mea 
toate armele lor, de şi-ar potoli setea cu sîngele meu ! 


Scrisoarea a XXI-a 


EPISCOPUL AMBROZIE CĂTRE PREA BLÎNDUL ÎMPĂRAT 
ŞI PREA FERICITUL AUGUST VALENTINIAN 


7. Tribunul şi notarul Dalmatius a venit cu poruncă din partea Măriei 
Tale, precum a pretins el, cerîndu-mi să aleg şi eu judecători, cum a ales 
Auxenţiu. N-a spus numele celor ce fuseseră propuşi; dar a adăugat că în sala 
de judecată a palatului imperial vor fi dezbateri cumpănite de judecata Milei 
Tale. 2. La aceasta răspund, după părerea mea, ceea ce se cuvine. Nu trebuie 
să mă socotească cineva îndărătnic cînd afirm că tatăl tău, preamărită să-i fie 
amintirea, n-a răspuns numai cu vorba, ci a hotărît prin legi că în pricini de 
credinţă sau de rînduială bisericească trebuie să judece acela care este potrivit 
cu sarcina şi cu dreptul. Aceste cuvinte le-a prevăzut în lege, adică a voit ca 
preoţii să fie judecaţi de preoţi. Ba mai mult, dacă un episcop ar fi învinuit de 
alte fapte, dacă ar fi de cercetat ceva privitor la buna purtare, şi acestea a voit 
să fie de competenţa judecăţii episcopale. 3. Cine aşadar a răspuns trufaş 
Măriei Tale ? Acela care doreşte să fii; asemenea tatălui tău, sau acela care 
vrea să nu-i fii asemenea ? Sau poate este nesocotită de către unii hotărîrea 

împăratului, a cărui credinţă a fost arătată prin mărturisire statornică, iar înţe¬ 
lepciunea i s-a dovedit prin succesele şi bunăstarea imperiului. 4. Cînd ai 
auzit, prea mărite împărate, că mirenii au judecat pe un episcop în materie de 
credinţă ? Pînă acolo să ne plecăm cu linguşirea, încît să nu ne aducem aminte 
de dreptul preoţesc şi să socotesc că eu însumi trebuie să încredinţez altora 
ceea ce Dumnezeu mi-a dat mie ? Dacă un episcop’este învăţat de un laic, care 
este urmarea ? Laicul să discute şi episcopul să asculte, episcopul să înveţe de 
la laic ! Şi dacă facem apel la dumnezeieştile Scripturi şi la vechile timpuri, 
cine poate să spună că în cele ale credinţei nu episcopii îi judecă pe împăraţi, 
ci împăraţii pe episcopi ? 5. Cu ajutorul lui Dumnezeu vei înainta în vîrstă, vei 
ajunge bătrîn şi atunci vei putea judeca limpede ce fel de episcop este acela 
care lasă pe seama laicilor dreptul bisericesc. Cu ajutorul lui Dumnezeu, tatăl 
tău, bărbat la vîrsta maturităţii, zicea: Nu este dreptul meu să-i judec pe epis¬ 
copi. Măria Ta zice acum: Eu trebuie să-i judec. Şi el, botezat în Hristos, se 
socotea supus puterii de judecată a Bisericii. Măria Ta, căruia încă nu ţi s-a 
încredinţat legămîntul botezului, pretinzi să judeci în cele bisericeşti, adică 
nu-ţi cunoşti înseşi legămintele faţă de biserică. 6. Putem lăsa aprecierii ce fel 
de judecători a ales, dacă se teme să dea pe faţă numele lor. Să vină, dacă sînt, 
la biserică, să asculte cu poporul, nu pentru ca să fie cineva numit judecător, ci 
pentru ca fiecare să-şi facă examenul simţămintelor sale pe cine să aleagă. 
Este vorba de preotul acestei biserici. Dacă-1 va asculta poporul şi va socoti că 
judecă mai bine, n-are decît să-i urmeze credinţa, nu mă voi supăra. 7. Las la o 
parte faptul că poporul însuşi a şi judecat. Trec peste faptul că îl are pe acela 
pe care l-a cerut de la tatăl Bunăvoinţei Tale şi peste faptul că tatăl Bunăvoin¬ 
ţei Tale a făgăduit că va fi linişte dacă cel ales va primi preoţia. Această cre¬ 
dinţă în cele făgăduite am urmat-o. 8. Şi chiar dacă-1 încîntă linguşirea unor 
străini, episcopul trebuie să fie acolo unde sînt cei care socotesc că lui trebuie 
să i se dea numele de episcop. Căci eu nu-1 cunosc pe episcop şi nici nu ştiu 
unde este. 9. Unde aşezăm, împărate, acel drept pe care l-ai declarat a fi al tău 
şi ai dat chiar legi de la care să n-aibă dreptul să se abată cineva ? Ceea ce ai 
hotărît pentru alţii ai hotărît şi pentru tine. Legile pe care le dă împăratul tre¬ 
buie să le păzească mai întîi el. Vrei să ne trezim că judecătorii care vor fi aleşi 
vor începe fie să-ţi calce hotărîrea, fie să motiveze că n-au putut să se împotri¬ 
vească poruncii atît de aspre şi de riguroase a împăratului ? 10. Dar asta e 
treaba unui preot îndrăzneţ, iar nu măsurat. Iată, împărate, desfiinţezi o parte 

din legea ta. Şi ai desfiinţat-o nu în parte, ci în total! Căci n-aş vrea ca legea 
ta să fie mai presus de legea lui Dumnezeu. Legea lui Dumnezeu ne învaţă ce 
drum să urmăm, legile omeneşti nu pot învăţa aceasta. De obicei ele reuşesc 
să sperie pe cei fricoşi, dar nu pot insufla credinţa. 11. Va fi oare cineva care, 
cînd va citi că la un moment dat s-a poruncit în atîtea provincii să fie tăiat cu 
sabia oricine se va împotrivi împăratului, să fie ucis pe dată oricine n-a predat 
templul lui Dumnezeu, va fi oare, zic, cineva care, singur sau între mai mulţi, 
va putea să spună împăratului: Eu nu-ţi aprob legea ? Nu este îngăduit preoţi- 

lor să spună aceasta şi este îngăduit laicilor? Şi va judeca despre credinţă acela 
care sau nădăjduieşte harul ei, sau se teme s-o insulte? 12. Dar voi ajunge eu să 
aleg judecători laici, care, pentru că au respectat adevărul credinţei, să fie sur¬ 
ghiuniţi sau ucişi în puterea legii care hotărăşte cele privitoare la credinţă? Eu, 
deci, voi da pe oameni fie trădării, fie osîndei. 13. Nu este Ambrozie acela 
care pentru sine să trădeze preoţia. Nu face viaţa nimic, cit face vrednicia tutu¬ 
ror preoţilor. Din dorinţa lor am hotărît aceasta, fiindcă ei cereau să nu fie 
vreun păgîn, sau iudeu, ales de către Auxentiu, căci le asigurăm victoria împo¬ 
triva lui Hristos, dacă judecăm cu ei despre Hristos. Ce-i desfâtează altceva, 
decît să audă că este insultat numele lui Hristos? Ce le-ar plăcea altceva, decît 
(Doamne fereşte!) să tăgăduiască dumnezeirea lui Hristos? Cu siguranţă că ei 
vor fi alături de Arie, care spune că Hristos a fost doar un om, aşa cum mărturi¬ 
sesc foarte uşor şi păgînii şi iudeii. 14. Aceasta s-a hotărît în sinodul de la Ari- 
mini. Şi eu pe bună dreptate mă înspăimînt de acel sinod, uimind cele hotă- 
rîte la sinodul din Niceea, de care nu mă poate despărţi nici sabia, nici moar¬ 
tea. Această credinţă a aprobat-o şi o urmează şi părintele Bunăvoinţei Tale, 
Theodosius. Această credinţă o respectă Galliile şi Hispaniile şi o păzesc, cu 
mărturisirea evlavioasă a Sfîntului Duh. 15. Dacă trebuie stat de vorbă, am 
învăţat să fac asta în Biserică. Dacă trebuie făcută vreo declaraţie despre cre¬ 
dinţă, dreptul acesta este al preoţilor, cum s-a făcut sub împăratul de preamă¬ 
rită amintire Constantius, care n-a îngăduit nici o altă lege, ci a dat preoţilor 
libertatea de a judeca. Aşa a fost şi sub împăratul de preamărită amintire Con¬ 
stantius, moştenitor al vredniciei tatălui său. Dar ceea ce s-a început bine s-a 
terminat altfel. Căci la început episcopii au fixat în scris credinţa cea adevă¬ 
rată. Şi totuşi, cînd au voit unii să judece despre credinţă în palatul imperial, 
au făcut aşa fel încît să schimbe prin prescripţii drepturile episcopilor. Aceştia 
însă au fost neclintiţi în credinţa lor. Şi desigur la Arimini un mare număr a 
aprobat credinţa Sinodului de la Niceea, condamnînd hotărîrile ariene. 16. 
Dacă Auxentiu ne cheamă în sinod ca să se discute despre credinţă (cu toate 
că nu este de trebuinţă ca din pricina unuia să fie obosiţi toţi episcopii care, 
chiar de ar fi îngerul din cer, nu l-ar socoti mai presus de pacea bisericii), cînd 
voi auzi că s-a adunat sinodul, voi veni şi eu. Desfiinţează legea, dacă vrei să 
aibă loc dezbateri. 77. Aş fi venit, împărate, la consistoriul Bunăvoinţei Tale, 
să-ţi spun acestea faţă către faţă dacă mi-ar fi îngăduit poporul sau episcopii, 
care spun că despre credinţă trebuie să se vorbească în biserică, în faţa popo¬ 
rului. 18. O de m-ar fi vestit, împărate, să merg unde voiesc. Zilnic aş fi mers, 
nimeni nu mă păzea. Ar fi trebuit să mă trimiţi unde voiai, fiindcă eu însumi 
m-aş fi dăruit oricărei situaţii. Acum mi se spune de către preoţi: nu este mare 
deosebirea între a părăsi şi a trăda altarul lui Hristos; căci de vreme ce-1 pără¬ 
seşti îl trădezi. 19. 0, de ar fi limpede pentru mine că Biserica lui Hristos nu va 
fi predată arienilor! De bună voie aş face ceea ce hotărăşte Bunăvoinţa Ta. 

Dar dacă eu singur mă împotrivesc, de ce s-au dat porunci tuturor celorlalţi 
pentru ocuparea bisericilor? O, de s-ar vedea bine că nimeni, că nici unul nu 
este vătămător bisericii! Cit despre mine, doresc să fie dată hotărîrea care este 
socotită bună. 20. Află, împărate, că nu din răutate n-am putut veni la consis- 
toriu. Eu am învăţat să nu viu la consistoriu decît pentru Tine. De altfel în 
palat nu pot vorbi, fiindcă nici nu caut, nici nu cunosc tainele palatului. 21. Eu, 
episcopul Ambrozie, am trimis această scrisoare prea bunului împărat şi prea 
fericitului Valentinian. 

CUVÎNTAREA ÎMPOTRIVA LUI AUXENŢIU 
DESPRE PREDAREA BISERICILOR 

7. Văd că tocmai voi, păzitorii mei, v-aţi tulburat deodată, peste măsură. 
Mă mir ce altceva însemnează aceasta decît că aţi văzut poate sau aţi auzit prin 
tribuni că nu m-am împotrivit ordinului imperial care cere ca eu să plec de aici 
unde vreau, îngăduind ca, dacă vrea cineva, să aibă putinţa de a mă urma. 
V-aţi temut aşadar să nu părăsesc biserica şi, îngrijindu-mă de scăparea mea, 
să vă las pe voi? Dar aţi putut să aflaţi ce am voit şi eu să se ştie: nu e în puterea 
mea să părăsesc biserica, fiindcă mă tem mai mult de Stăpînul lumii, decît de 
împăratul acestui timp. Desigur, dacă vrei să mă ia în vreun fel din biserică, 
poate fi vătămat trupul, nu sufletul. Eu sînt pregătit, dacă va face el ceea ce 
este în dreptul puterii imperiale, să mă supun la ceea ce este dreptul unui 
preot. 2. De ce vă tulburaţi? De voie nu vă voi părăsi niciodată, iar silit nu ştiu 
să lupt. Voi putea să sufăr, voi putea să plîng, voi putea să gem; împotriva 
armelor, a soldaţilor, a goţilor, armele mele sînt lacrimile. Acestea sînt mijloa¬ 
cele prin care luptă preoţii. în altfel nici nu pot şi nici nu trebuie să mă împo¬ 
trivesc, iar să fug şi să părăsesc biserica nu-mi este în fire, ca să nu creadă 
cineva că am făcut-o de teama vreunei osînde grele. Ştiţi şi voi înşivă că împă¬ 
raţilor de obicei le arăt respect, nu supunere, că mă supun cu plăcere chinuri¬ 
lor, dar nu mă tem de ceea ce mi se pregăteşte. 3. O, de aş fi sigur că biserica 
nu va fi predată ereticilor! Aş merge cu plăcere la palatul împăratului, dacă 
aceasta s-ar potrivi cu îndatoririle unui preot, ca să mă lupt mai degrabă în 
palat, decît în biserică. Dar în consistoriu Hristos nu este Cel judecat, ci Cel ce 
judecă. Tăgăduieşte cineva că pricinile credinţei trebuiesc judecate în bise¬ 
rică? Dacă are cineva încredere să vină aici. A căzut judecata împăratului care 
a arătat printr-o lege dată că luptă împotriva credinţei; să nu se bizuie pe rîvna 
şi nădejdile unor uneltitori. Eu nu dau prilej să se aducă de cineva jigniri lui 
Hristos. 4. Soldaţii din jur, zăngănitul armelor cu care a fost împresurată bise¬ 
rica nu-mi clatină credinţa, dar îmi pricinuieşte îngrijorare ca nu cumva, cît 
mă ţineţi sub pavăza voastră, să nu se işte ceva primejdios chiar siguranţei 
voastre. Căci am învăţat să nu mă tem, dar am început să mă tem mai mult 

pentru voi. Lăsaţi-1, vă rog, pe preotul vostru, slobod pentru luptă; avem un 
potrivnic care ne atacă. Ştim că potrivnicul nostru „diavolul umblă răcnind ca 
un leu, căutînd pe cine să înghită” (IPetru 5, 8), cum a zis apostolul. A primit, 
fără îndoială, a primit (nu sîntem înşelaţi, ci făcuţi atenţi) puterea de a mă 
încerca în acest chip, pentru ca prin rănile trupului meu să pot fi îndepărtat de 
la lupta pentru credinţă. Aţi citit şi voi că pe multe căi din acestea a încercat 
diavolul pe sfîntul Iov. Pînă la urmă a cerut puterea şi a dobîndit-o să-i încerce 
trupul, pe care l-a umplut de bube. 5. Cînd mi s-a cerut să predăm vasele bise¬ 
ricii, am răspuns că dacă mi se cere ceva din ale mele: pămîntul, casa, aurul, 
argintul, asupra cărora am dreptul, dau cu plăcere; din templul lui Dumnezeu 
nu pot să stric nimic, nici să predau ceea ce am primit să păzesc, nu să predau. 
Apoi m-am gîndit şi la răspunsurile împăratului: fiindcă nici mie nu-mi este 
uşor să predau, nici lui să primească. Să primească glasul unui preot liber, 
dacă vrea să primească un sfat, să îndepărteze de la Hristos injuria. 6. Acestea 
sînt depline dovezi de umilinţă şi de dragoste pe care preotul este dator să le 
aibă faţă de împărat. Dar fiindcă „lupta noastră nu este împotriva trupului şi a 
sîngelui ci, ceea ce este mai rău, chiar împotriva duhurilor răutăţii răspîndite 
în văzduhuri”, acel ispititor, diavolul, prin slujitorii săi întăreşte lupta, soco¬ 
tind că trebuie să dea lovituri trupului meu. Ştiu, fraţilor, că aceste lovituri, pe 
care le primim pentru Hristos, nu sînt lovituri, fiindcă prin ele viaţa nu se 
pierde, ci se duce mai departe. Lăsaţi, vă rog, să aibă loc lupta; se cade ca voi 
să fiţi de faţă. Gîndiţi-vă că oraşul dacă are fie pe un atlet, fie pe vreun priceput 
în altă întrecere nobilă, doreşte să-l trimită la luptă. De ce în lucruri mari res¬ 
pingeţi ceea ce de obicei îngăduiţi în cele mici? Nu se teme de arme, nici de 
barbari cel ce nu se teme de moarte, cel ce nu e oprit de nici o plăcere a trupu¬ 
lui. 7. Desigur, dacă Domnul ne-a socotit vrednici de această luptă, zadarnic 
aţi hotărît păzitori şi străji neadormite zi şi noapte: voinţa lui Hristos se va 
împlini. Căci atotputernic este Domnul nostru Iisus şi aceasta este credinţa 
noastră. Ceea ce porunceşte să se îndeplinească se va îndeplini şi nu se cade 
ca noi să ne împotrivim voinţei Sale. 8. Aţi auzit ce s-a citit astăzi: Mîntuitorul 
a poruncit prin Apostoli să i se aducă un mînz de asină şi dacă se va împotrivi 
cineva să i se spună: „Domnul are trebuinţă de el” (Luca 19, 35). Ce este dacă 
şi acum cere acest mînz de asină, animal care de obicei poartă sarcini grele, 
cum este viaţa omenească? Cel ce spune: „Veniţi la mine toţi cei osteniţi şi 
împovăraţi şi Eu vă voi odihni pe voi. Luaţi jugul Meu, că uşor este” (Matei 11, 
28-29), ce este, zic, dacă şi acum a poruncit să I se aducă acest mînz, trimiţînd 
acei apostoli care acum fără trup aduc chipurile îngerilor cele necuprinse de 
ochii noştri? Dacă s-ar împotrivi cineva, oare n-ar zice: „Domnul are trebuinţă 
de el”? Ar zice desigur, dacă se împotriveşte dorinţa de această viaţă, dacă se 
împotriveşte trupul şi sîngele, dacă se împotriveşte viaţa trupească. Pe cît se 
pare, unii ţin la noi. Dar cine ne iubeşte aici cu mult mai vîrtos ne va iubi dacă 

vom ajunge jertfe ale lui Hristos, fiindcă "doresc să mă despart de trup şi să fiu 
împreună cu Hristos şi aceasta este cu mult mai bine, cu toate că este mai tre¬ 
buincios pentru voi să rămîn în trup” (Filip 1, 23-24J.N-aveţi aşadar de ce să 
vă temeţi iubiţi fraţi, fiindcă ştiu că orice voi avea să pătimesc va fi pentru 
Hristos. Am citit că nu trebuie să mă tem de cei ce pot ucide trupul. Şi L-am 
auzit pe Cel ce zice: ”Cel ce-şi pierde sufletul lui pentru Mine, îl va afla” (Matei 
10, 39). 9. Aşadar, dacă vrea Dumnezeu, este sigur că nimic nu stă împotrivă. 
Iar dacă amînă pînă acum luptele noastre, de ce vă temeţi? Pe slujitorul lui 
Hristos îl păzeşte nu straja trupească, ci Providenţa dumnezeiască. 10. V-aţi 
tulburat că aţi găsit deschise amândouă uşile, pe care unul fără ochi, câutîndu-şi 
adăpostul propriu, îşi aduce aminte că le-a deschis. Prin aceasta aflaţi că la 
nimic nu e chezăşie paza omenească. Iată, unul care şi-a pierdut darul vederii 
a deschis toate întăriturile voastre şi a arătat cîte parale fac străjile. Dar Dom¬ 
nul nu şi-a pierdut paza milei Sale. Oare cu două zile înainte, cum vă amintiţi, 
nu s-a constatat că din partea stîngă a bisericii a intrat un drumeţ prin locul pe 
care-1 socoteaţi închis şi întărit? Soldaţii au înconjurat cu siguranţă biserica şi 
cercetau intrările într-o parte şi alta. Au fost loviţi de orbire de n-au putut vedea ce 
era deschis. Astfel, de atîtea nopţi nu ştiţi ce a fost deschis. Aşadar, nu vă 
mai neliniştiţi. Fiindcă va fi ceea ce porunceşte Hristos şi ceea ce trebuie să fie. 
7 7. Dar vă voi da şi pilde din lege. Elisei era căutat de regele Siriei, care trimi¬ 
sese armată să-l prindă, şi-l împresurase din toate părţile. Slujitorul lui a înce¬ 
put să se teamă; căci slujitor era, adică nu era liber pe mintea şi puterea sa. 
Sfîntul profet i-a cerut să-şi deschidă ochii şi i-a zis: "Priveşte şi vezi, cu cîţi sînt 
mai mulţi pentru noi decît împotriva noastră” (IVRegi 6, 16). A privit şi a văzut 
mii de îngeri. Băgaţi de seamă, aşadar, că pe slujitorii lui Hristos îi păzesc mai 
degrabă cei ce nu sînt văzuţi decît cei ce sînt văzuţi. Dar şi ei, dacă vă păzesc, 
fac aceasta numai chemaţi prin rugăciunile voastre. Aţi citit,fără îndoială, că 
înşişi aceia care-1 căutau pe Elisei au intrat în Samaria chiar la el, pe care 
doreau să-l prindă. Dar nu numai că nu i-au putut face nici un rău, dar au fost 
ei înşişi scăpaţi, ajutaţi de cel împotriva căruia veniseră. 72. Şi apostolul Petru 
vă stă pildă pentru ambele situaţii. Irod l-a găsit, l-a luat şi l-a dus la închisoare. 
Căci nu se ascunsese slujitorul lui Dumnezeu, ci stătuse fără teamă. Se ruga 
pentru el Biserica, iar Apostolul stătea liniştit la închisoare, ca semn că nu se 
temea. A fost trimis ca să-l trezească din somn îngerul prin care, fiind scos din 
închisoare, a scăpat la timp de moarte (Fapte 12, 1-10). 13. Acelaşi Petru, după 
ce I-a învins pe Simon, pe cînd semăna în popor învăţăturile lui Dumnezeu, 
propovăduind neprihana, a întărîtat sufletele păgînilor, care au început să-l 
caute. Dar sufletele creştine l-au rugat să se retragă pentru cîtâva vreme. Şi 
deşi era dornic să pătimească, a fost înduplecat în faţa rugăminţilor poporului. 
Căci era rugat să mai aştepte, pentru a învăţa şi a întări poporul. Dar de ce să 
vorbesc mai mult? Noaptea voind să iasă din oraş şi văzînd pe Hristos că-i iese 
în cale la poartă şi că intră în oraş, L-a întrebat: Doamne, unde mergi? A răs- 

puns Hristos: Vin să Mă răstignesc a doua oară. Petru a înţeles că în răspunsul 
dumnezeiesc se cuprinde crucea sa. Căci nu putea fi răstignit iarăşi Hristos 
Care, primind moartea, Se despărţise de pătimirea trupului. „Ce a murit, a 
murit păcatului odată pentru totdeauna, iar ce trăieşte, trăieşte lui Dumnezeu” 
(Rom. 6, 10). A înţeles aşadar, Petru că Hristos a doua oară va trebui să Se răs¬ 
tignească prin slujitorul Său. Astfel că de bunăvoie s-a întors din drum, a răs¬ 
puns creştinilor care-1 întrebau şi, pe dată fiind ridicat, prin răstignire a cinstit 
pe Domnul Iisus. 14. Vedeţi, aşadar, că Hristos vrea să pătimească prin slujito¬ 
rii Săi. Ce arată cînd zice acestui slujitor: „Vreau ca acesta să rămînă, iar tu să 
Mă urmezi” şi cînd vrea să guste roada acestui pom? Căci dacă mîncarea Lui 
era să facă voia Tatălui, tot la fel mîncarea Lui este să guste din suferinţele 
noastre. Ca să luăm pildă de la însuşi Domnul, oare n-a pătimit El de bună 
voie, n-a fost găsit de cei ce-L căutau fiindcă a voit? Oare nu fiindcă nu venise 
ceasul pătimirii trecea prin mijlocul celor care-L căutau şi văzîndu-L nu 
puteau să-L aresteze? Aceasta arată limpede că, atunci cînd Dumnezeu vrea, 
oricine este găsit şi prins. Iar cînd nu vrea El, oricine, chiar dacă este întîlnit de 
ochii căutătorilor, trece şi nu este ţinut pe loc. 15. Aşadar, nu mă duceam eu 
zilnic să-i văd pe mucenici, nu mă îndreptam către mucenicie? Nu treceam pe 
lîngă palat în dus şi în întors? Şi totuşi nimeni nu m-a arestat, deşi mă socoteau 
un tulburător, încît după aceea şi-au dat pe faţă gîndurile şi mi-au spus: „Ieşi 
din oraş şi du-te unde vrei”. Aşteptam, vă mărturisesc, ceva deosebit, fie sabia 
în numele lui Hristos, fie focul. Ei, în loc de patimi, mi-au pus la îndemînă 
lucruri de plăcere. Dar atletul lui Hristos vrea nu plăceri, ci pătimiri. Aşadar, 
nimeni să nu vă tulbure pentru că mi s-a pregătit căruţa de surghiun, pe cît se 
pare chiar de către Auxenţiu, care, cît îl ţine gura, spune că este episcop. 16. 
Mulţi povesteau că mi-a fost hotărîtă moartea şi mi-au fost trimişi ucigaşii. Nici 
de moarte nu mă tem, nici de ucigaşi n-am să fug. Unde să mă duc, de vreme 
ce toate sînt pline de lacrimi şi jale, de vreme ce s-a dat poruncă să fie scoşi 
preoţii dreptcredincioşi din biserici şi, dacă se împotrivesc, să fie loviţi cu 
sabia, să fie surghiuniţi toţi consilierii municipali dacă nu şi-au îndeplinit sarci¬ 
nile? Şi acestea au fost scrise cu mîna episcopului, au fost dictate de gura lui, cu 
care se lăuda că este cel mai învăţat, aducînd aminte de vechiul exemplu cu 
coasa, despre care profetul scria că a fost văzută zburînd. Pe aceasta imitind-o 
Auxenţiu a trimis o solie în zbor peste toate oraşele. Satana se preface în înger 
al păcii şi-şi foloseşte în rău puterea. 17. Tu, Doamne Iisuse, într-o singură 
clipă ai răscumpărat lumea. Auxenţiu într-o singură clipă va ucide toate mulţi¬ 
mile de sub puterea lui, pe unele cu sabia, pe altele cu nelegiuirea? Cere cu 
gură de turbat şi cu mîini gata de a le umple de sînge biserica mea! I se potri¬ 
vesc bine aceste cuvinte biblice: „Iar păcătosului i-a zis Dumnezeu: Pentru ce 
istoriseşti tu dreptăţile Mele?” (Ps. 49, 16). Aceasta însemnează că nu stau la 
un loc pacea şi nebunia, nu stau la un loc Hristos şi Veliar (II Cor. 6, 15). Vă 

amintiţi, s-a citit chiar azi că Nabot, bărbat evlavios, stăpîn al unei vii, cerîn- 
du-i-se de către rege să-i dea lui via, pentru ca s-o scoată şi să cultive pe acel loc 
zarzavaturi, a răspuns regelui: „Departe de mine să-ţi dau eu moştenirea 
părinţilor mei” (IIIRegi 21, 3). Regele s-a supărat că i s-a refuzat printr-un răs¬ 
puns direct şi drept cererea de a se face stăpîn pe avutul altuia, sfătuit fiind de 
soţie. Nabot şi-a apărat via cu propriul lui sînge. Şi dacă el şi-a apărat via, noi 
să predăm biserica lui Hristos? 18. Ce este aşadar nepotrivit în răspunsul 
meu? Am spus adunării: Departe de mine să predau moştenirea lui Hristos. 
Dacă acela n-a dat moştenirea primită de la părinţi, cum să dau eu moştenirea 
primită de la Hristos? Dar am adăugat şi aceste cuvinte: „Departe de mine să 
dau moştenirea părinţilor”, adică moştenirea lăsată de Dionysius, care a murit 
în surghiun pentru credinţă, moştenirea lăsată de duhovnicul Eustorgius, moş¬ 
tenirea lăsată de Nyrocles şi de toţi episcopii credincioşi dinaintea noastră. 
Am răspuns deci că preotul să-şi facă datoria lui şi împăratul pe a lui. înainte 
de a-mi lua credinţa să-mi ia sufletul. 19. Dar cui s-o predau? Citirea de azi a 
Evangheliei trebuie să ne înveţe ce să cerem şi de la cine şă cerem. Am citit şi 
aţi auzit, fără îndoială, că, pe cînd Hristos şedea pe un mînz de asină, copiii 
strigau şi iudeii cîrteau (Luca 19, 35-38). Şi L-au întrebat pe Domnul Iisus, 
despre ucenici, zicîndu-I să le dea poruncă să tacă. Dar El le-a răspuns: „Dacă 
vor tăcea ei, vor striga pietrele” (Luca 19, 40). Apoi, intrînd în templu, a alun¬ 
gat pe cămătari şi pe zarafi şi pe cei ce vindeau porumbei în casa lui Dumne¬ 
zeu. Citirea aceasta a fost făcută la întîmplare, fără vreo rînduială anume din 
partea noastră; dar ea se potriveşte bine cu împrejurarea. întotdeauna laudele 
lui Hristos sînt lovituri ale celor necredincioşi. Şi acum, cînd este lăudat Hris¬ 
tos, ereticii zic că se stîmeşte o răzvrătire. Ereticii zic că acestora li se pregă¬ 
teşte moartea şi într-adevăr au moartea în laudele lui Hristos. Cum îi poate El 
răbda laudele, cînd spun despre El că este fără puteri? Aşa că şi azi cînd este 
lăudat Hristos se biciuieşte nebunia arienilor. 20. Gerasenii nu puteau răbda 
prezenţa lui Hristos (Luca 8, 37)\ aceştia de acum, mai răi decît gerasenii, nu 
pot răbda nici lauda lui Hristos. Văd pe copii cîntînd slava lui Hristos, fiindcă 
scris este: „Din gura pruncilor şi a celor ce sug ai săvîrşit laudă” (Ps. 8, 3). Ei rîd 
de această vîrstă mică, dar plină de credinţă, cînd zic: „Iată, de ce strigă?” Dar 
Hristos le răspunde: „Dacă vor tăcea ei vor striga pietrele” (Luca 19, 40), adică 
vor striga cei mai puternici, vor striga şi tinerii, vor striga şi cei mai în vîrstă, 
vor striga şi bătrînii. Aceştia sînt pietre întăritoare lîngă acea piatră despre 
care este scris: „Piatra pe care n-au luat-o ziditorii în seamă, a ajuns în capul 
unghiului” (Ps. 118, 22). 21. îndemnat aşadar de laude, Hristos intră în tem¬ 
plul Său, ia biciul şi alungă din templu pe zarafi (Ioan 2, 15). Nu îngăduie ca în 
templul Său să se găsească slujitori ai banului, nu îngăduie ca în templul Său să 
fie tarabe de negustori. Ce sînt tarabele dacă nu onoruri? Ce sînt porumbeii, dacă 
nu minţi simple, care urmează credinţa curată şi nepătată a sufletului? Iar eu să 
aduc în templu pe cei pe care Hristos îi alungă? I se porunceşte să iasă celui ce vin- 

de vrednicii şi cinstiri. I se porunceşte să iasă celui ce vrea să vîndă minţile 
simple ale credincioşilor. 22. Aşadar, este alungat Auxentiu, este dat afară 
Mercurinus. Este un om primejdios cu două nume. Ca să nu fie cunoscut cine 
este, şi-a schimbat numele; fiindcă aici fusese un episcop arian Auxentiu, se 
numeşte şi el Auxentiu ca să amăgească mulţimea pe care o avusese acela înainte. 
Şi-a schimbat numele, dar nu şi necredinţa. Şi-a scos pielea de lup şi a îmbrăcat alta 
tot de lup. Nu-i e de nici un folos că şi-a schimbat numele; se ştie cine este. 
Intr-un fel i se zicea în părţile Sciţiei şi în altfel este numit aici. Are nume 
după regiuni. Are aşadar, pînă acum, două nume. Şi dacă va pleca de aici în 
altă parte, va avea şi pe al treilea. Căci cum ar răbda să-i rămînă numele care 
arată o atît de mare nelegiuire? în Sciţia a făcut nelegiuiri mai mici şi a roşit 
aşa de tare încît şi-a schimbat numele. Aici a îndrăznit să facă altele mai mari; 
dar va voi, oriunde se va duce, să fie trădat după nume? Va scrie cu mîna sa să 
se verse sîngele atîtor popoare şi va putea să stea cu sufletul liniştit? 23. Dom¬ 
nul Iisus îi alunga pe puţini din templul Său, Auxentiu nu lasă nici unul. Iisus 
I-a dat afară din templul Său cu biciul, Auxentiu cu sabia. Iisus cu biciul, Mer¬ 
curinus cu securea. în bunătatea Sa, Domnul îi bate cu biciul pe nelegiuiţi şi 
nu prigoneşte pe credincioşi cu sabia. Bine aţi zis astăzi despre el: Să poarte 
legile sale cu el. Le va purta, chiar dacă nu vrea. îşi va purta conştiinţa sa, 
chiar dacă nu poartă un act scris. îşi va purta sufletul său scris cu sînge, chiar 
dacă nu va purta o scrisoare scrisă cu cerneală. Este scrisă, Iuda, osînda ta, cu 
condei de fier şi cu unghie de diamant este scrisă pe pieptul tău (Ier. 17, 1), 
adică este scrisă acolo unde a ajuns. 24. îndrăzneşte să pomenească de o dez¬ 
batere după ce s-a mînjit de sînge şi de crimă? Pe cei ce nu i-a putut amăgi cu 
cuvîntul socoteşte că va trebui să-i lovească cu sabia, dictînd cu gura, scriind 
cu mîna legi sîngeroase şi socotind că o lege poate porunci oamenilor cre¬ 
dinţa. N-a auzit ceea ce s-a mai spus astăzi: „Că nu se va îndrepta omul din 
faptele legii” (Gal. 2, 16), sau: „Prin lege am murit legii, ca să trăiesc lui Dum¬ 
nezeu” (Gal. 2, 19), adică prin legea duhovnicească a murit faţă de tălmăcirea 
trupească a legii. Şi noi, prin legea Domnului nostru Iisus Hristos, vom muri 
acestei legi, care întăreşte hotărîrile necredinţei. Nu legea, ci credinţa lui Hris¬ 
tos a adunat Biserica. Legea nu este din credinţă. „Iar dreptul din credinţă va 
fi viu”. Credinţa, aşadar, nu legea face pe cel drept. Căci dreptatea nu este 
prin lege, ci prin credinţa în Hristos. Cel ce respinge credinţa şi prescrie drep¬ 
turile legii, acela se dovedeşte nedrept, fiindcă „dreptul din credinţă va fi viu” 
(Gal. 3,11). 25. Aşadar, să urmeze cineva această lege, dată de conciliul de la 
Arimini, în care Hristos este numit făptură omenească? Dar spun ei: „Dumne¬ 
zeu a trimis pe Fiul Său, făcut din femeie, făcută sub lege” (Gal. 4, 4). Deci 
făcut, adică creat. Oare n-au în vedere ceea ce au arătat, că se zice Hristos 
făcut, dar din femeie, adică făcut potrivit naşterii Fecioarei, Cel ce S-a născut 
din Tatăl potrivit naşterii dumnezeieşti? S-a mai citit astăzi că „Hristos ne-a 

răscumpărat prin blestemul legii, fâcîndu-Se pentru noi blestem” (Gal. 3, 13). 
Oare este Hristos blestem potrivit dumnezeirii? De ce este numit blestem te 
învaţă Apostolul spunînd ce s-a scris: „Blestemat este tot cel spînzurat pe 
lemn” (Gal. 3, 13), adică Acela Care a luat în trupul Său trupul nostru, în car¬ 
nea Sa slăbiciunile noastre şi blestemele noastre, pentru ca să se răstignească. 
Căci n-a fost El blestemat, ci în tine blestemat. Se spune în altă parte: „N-a 
cunoscut păcatul, dar S-a făcut pentru noi păcat; fiindcă a primit păcatele 
noastre ca să le înlăture prin legămîntul pătimirii Sale” (II Cor. 5, 21). 26. 
Acestea, fraţilor, eu le-aş dezbate mai deplin în faţa lui şi a voastră; dar fiind 
sigur că voi cunoaşteţi credinţa, el fuge de exemplul vostru şi a ales doar cîţiva 
păgîni, patru sau cinci, care-1 cunosc, dacă a ales cumva pe vreunii. Aş vrea ca 
aceştia să fie în adunarea tuturor, nu ca să judece despre Hristos, ci ca să audă 
despre măreţia lui Hristos. Totuşi ei au glăsuit despre Auxenţiu, în a cărui 
evlavie arătată zilnic n-au crezut. Ce osîndă este mai mare pentru el, decît că a 
fost învins fără potrivnic în faţa judecătorilor săi? Aşadar, acum ne întemeiem 
şi pe hotărîrea lor dată împotriva lui Auxenţiu. 27. Este pe bună dreptate 
osîndit, fiindcă şi-a ales păgîni, fiindcă a părăsit învăţătura Apostolului care 
zice: „îndrăzneşte cineva dintre voi, avînd vreo pîră împotriva altuia, să se 
judece împotriva celor nedrepţi şi nu înaintea celor sfinţi? Oare nu ştiţi că sfin¬ 
ţii vor judeca lumea?” (I Cor. 6, 1-2). Şi mai departe zice : „Oare nu este între 
voi nici un om înţelept care să poată judeca între frate şi frate? Ci frate cu frate 
se judecă şi aceasta înaintea necredincioşilor ?”(I Cor. 6). Vedeţi că alegerea 
lui este împotriva autorităţii Apostolului. Voi alegeţi dacă trebuie să-l urmăm 
ca învăţător pe Auxenţiu sau pe Pavel. 28. Dar de ce să vorbesc despre Apos¬ 
tol, cînd însuşi Domnul strigă prin profet: „Ascultaţi-Mă pe Mine voi, cunos¬ 
cători ai dreptăţii, popor care eşti cu legea Mea în inimă!”. Dumnezeu zice: 
„Ascultaţi-Mă pe Mine, voi, cunoscători ai dreptăţii” (Isaia 51, 7). Auxenţiu 
zice: „Nu cunoaşteţi dreptatea”. Vedeţi că el dispreţuieşte în voi pe Dumne¬ 
zeu, fiindcă respinge adevărul profeţiei cereşti? „Ascultaţi-Mă, poporul Meu”, 
zice Dumnezeu, nu zice: „Ascultaţi, păgîni”. Nu zice: „Ascultaţi, iudei”. Căci 
cel care fusese poporul lui Dumnezeu s-a făcut popor al păcatului. Şi cel care 
era popor al păcatului a început să fie popor al lui Dumnezeu fiindcă a crezut 
în Dumnezeu. Aşa judecă acest popor care are în inimă legea dumnezeiască şi 
nu pacea omenească. Legea scrisă nu cu cerneală, ci cu duhul Dumnezeului 
Celui viu, pecetluită nu pe hîrtie, ci în inimă (II Cor. 3, 3). Legea harului, nu a 
sîngelui. Aşadar, ce nedreptate vă face cel care refuză, sau cel care alege ascultarea 
voastră? 29. Strîmtorat din toate părţile, fuge la iscusinţa preoţilor săi. Vrea să aţîţe 
supărarea împăratului, zicînd că trebuie să judece un tînăr catehumen, necunoscă¬ 
tor al legii sfinte, şi să judece în consistoriu, ca şi în anul trecut, cînd am fost chemat 
la palat, pe cînd se duceau tratative în prezenţa celor mai mari şi împăratul voia să 
răpească biserica. Eu atunci să fi fost înduplecat de priveliştea sălii imperiale, 

să nu-mi fi ţinut vrednicia de preot, sau să fi plecat pentru că dreptatea era 
încălcată? Oare nu-şi amintesc că atunci cînd poporul a aflat că m-a cerut pala¬ 
tul, cu atîta putere a năvălit încît ei n-au fost în stare să-l oprească şi că, atunci 
cînd a ieşit corniţele militar cu soldaţi pentru a alunga mulţimea, toţi s-au 
expus morţii pentru credinţa în Hristos? Oare nu mi s-a cerut atunci să vor¬ 
besc poporului pentru a-1 linişti, să dau asigurări că nici unul nu va intra în clă¬ 
direa bisericii? Şi deşi mi s-a cerut ajutor să fac un bine, totuşi s-a stîmit mînia 
împotriva mea pentru că a venit poporul la palat. Aşadar, în această atmosferă 
de mînie doreau ei să mă întorc. 30. Am chemat poporul înapoi, dar de ură 
n-am scăpat, ură care socotesc că trebuie potolită, nu temută. De ce să ne 
temem pentru numele lui Hristos? Sau poate că trebuie să mă necăjească învi¬ 
nuirile care mi le aduc zicînd: „Ambrozie spune că împăratul n-are dreptul să 
ia în primire biserica la care merge. Ambrozie vrea să aibă mai mare putere 
decît împăratul”. Să se tăgăduiască împăratului putinţa de a merge la biserică? 
Spunînd acestea ei doresc să găsească ceva rău în cele spuse de mine, precum 
iudeii, care ispiteau pe Hristos cu cuvinte viclene, zicînd: „învăţătorule, se 
cuvine să dăm dajdie Cezarului, sau nu?” (Matei 22, 17). Dar întotdeauna se 
stimeşte în slujitorii lui Dumnezeu ura faţă de Cezar? Şi pentru aceea cheamă 
necredinţa la defăimare, ca s-o folosească împotriva numelui imperial? Şi 
aceştia pot să spună că n-au nelegiuirea celor a căror învăţătură o imită? 31. 
Vedeţi cu cît sînt mai răi arienii decît iudeii. Aceia întrebau dacă trebuie plă¬ 
tită dajdie Cezarului; aceştia vor să dea împăratului dreptul bisericii. Dar 
după cum necredincioşii îşi urmează învăţătorul lor, tot aşa noi trebuie să răspun¬ 
dem cum ne-a învăţat Domnul şi Făcătorul nostru. Gîndind Iisus la vicleşugurile 
iudeilor, a zis către ei: „De ce Mă ispitiţi? Arătaţi-Mi dinarul” (Matei 22, 18, 19). Şi 
and I l-au dat, a zis: „Al cui este chipul acesta şi inscripţia de pe el?”. Răspuns-au ei: 
Ale Cezarului. Şi a zis lor Iisus: „Daţi Cezarului cele ce sînt ale Cezarului şi lui 
Dumnezeu cele ce sînt ale lui Dumnezeu” (Matei 22, 28-29). Aşadar, şi eu le 
spun celor ce mi se împotrivesc: Arătaţi-mi dinarul. Iisus a văzut dinarul Ceza¬ 
rului şi a zis: „Daţi Cezarului cele ce sînt ale Cezarului şi lui Dumnezeu cele ce 
sînt ale lui Dumnezeu”. Oare cei ce vor să ocupe bisericile pot să arate dinarul 
Cezarului? 32. Dar în biserică eu cunosc un singur chip, acela al lui Dumnezeu 
Cel nevăzut, căci a zis Dumnezeu: „Să facem pe om după chipul şi asemă¬ 
narea noastră” (Fac. 1, 26), chip despre care s-a scris că este Hristos, „strălucirea 
slavei şi chipul fiinţei lui Dumnezeu” (Evr. 1, 3). în acest chip eu văd pe Tatăl, 
precum a zis însuşi Domnul Iisus: „Cine Mă vede pe Mine vede şi pe Tatăl” 
(Ioan 14, 9). Acest chip nu este despărţit de Tatăl, Care m-a învăţat că este uni¬ 
tatea Treimei zicînd: „Eu şi Tatăl una sîntem” (Ioan 10, 30). Şi mai departe: 
„Toate pe care le are Tatăl sînt ale Mele” (Ioan 16 , 15). Şi despre Sfîntul Duh a 
zis că este Duhul lui Hristos, primit de la Hristos, precum este scris: „Din al 
Meu va lua şi vă va vesti” (Ioan 14). 33. Aşadar, ce răspuns al meu a fost fără 

umilinţă? Dacă dajdie cere nu i-o tăgăduim. Ogoarele Bisericii plătesc dajdie. 
Dacă vrea ogoarele împăratul, are puterea să le ceară. Nimeni dintre noi nu se 
împotriveşte. Poate să prisosească pentru săraci darea poporului. Să nu-şi facă 
supărare pentru ogoare, să le ia, dacă aşa-i place împăratului. Nu le dăruiesc, 
dar nu mă împotrivesc dacă le ia. Caută aur, le pot spune: Argint şi aur eu nu 
caut. Dar ei îşi fac supărare că se cheltuieşte aur. Eu nu mă tem de această 
supărare. Am vistiernici: vistiernicii mei sînt săracii Lui Hristos, această 
comoară ştiu că o adun. O, de mi s-ar aduce întotdeauna această învinuire că 
se cheltuie aur pentru săraci! Dacă mi se impută că le cer acestora apărarea, 
nu o tăgăduiesc, ci chiar o caut. Am apărare, dar în cuvintele săracilor. Acei 
orbi şi şchiopi, slabi şi bătrini, sînt mai puternici decît războinicii cei puternici. 
Darurile făcute săracilor îl îndatorează pe Dumnezeu, fiindcă scris este: „Cel 
ce dăruieşte celui sărac împrumută Domnului” (Pilde 19, 18). Adesea ajutoa¬ 
rele luptătorilor nu dobîndesc harul dumnezeiesc. 34. Ei mă mai învinuiesc 
spunînd că amăgesc poporul prin imnurile şi cîntecele mele. Aşa e, nici asta 
n-o tăgăduiesc. Mare este acest cîntec şi nimic nu e mai puternic decît el. 
într-adevăr, ce e mai măreţ decît puterea mîntuitoare a Sfintei Treimi, care zil¬ 
nic se prăznuieşte în faţa poporului? Toţi pe întrecute rîvnesc să-şi spună cre¬ 
dinţa, să mărturisească în stihuri că ei cunosc pe Tatăl, pe Fiul şi pe Sfintul 
Duh. S-au făcut aşadar, toţi propovăduitori, deşi înainte abia dacă puteau fi 
ucenici. 35. Ce lucru poate fi mai vrednic de ascultare decît să urmăm pilda lui 
Hristos, Care „a luat chip de om, S-a smerit pe Sine, ascultător făcîndu-Se pînă 
la moarte” (Filip. 2, 7-8). Prin umilinţă El i-a eliberat pe toţi. „Căci precum 
prin neascultarea unui om s-au făcut păcătoşi cei mulţi, tot aşa prin ascultarea 
Unuia se vor face drepţi cei mulţi”. Aşadar, dacă El a ascultat, să primească şi 
ei învăţătura ascultării Celui la Care noi ţinem, spunîndu-le celor ce prici¬ 
nuiesc supărare împăratului: „Plătim Cezarului cele ce sînt ale Cezarului şi lui 
Dumnezeu cele ce sînt ale lui Dumnezeu” (Matei 22,21). Dajdia este a Cezaru¬ 
lui şi nu se tăgăduieşte, biserica este a lui Dumnezeu şi nu trebuie să se supună 
Cezarului, fiindcă templul lui Dumnezeu nu poate fi cuprins în dreptul Ceza¬ 
rului. 36. Nimeni nu poate tăgădui că s-a vorbit cu cinste despre împărat. Dar 
ce este mai cinstitor decît ca împăratului să i se spună că este fiul lui Dumne¬ 
zeu? Cînd se spune aceasta, se spune că e fără păcat, se spune că este cu har. 
Dar împăratul este în Biserică, nu deasupra Bisericii. împăratul cel bun caută 
ajutorul Bisericii, nu-1 respinge. Acestea le spunem cu umilinţă, dar le arătăm 
întotdeauna. Unii ameninţă cu foc, sabie, surghiun. Noi, ucenicii Lui Hristos, 
am învăţat să nu ne temem. Şi cei ce nu se tem nu se îngrozesc tare niciodată. 
Scris este: „Săgeţile copiilor s-au făcut rănile lor” (Ps. 63, 8). 37. Se pare că am 
răspuns îndeajuns la întrebările care mi s-au pus. Acum îi întreb eu pe ei ceea 
ce a întrebat şi Mîntuitorul: „Botezul lui Ioan era din cer sau de la oameni?” 
(Luca 20, 4). Şi iudeii n-au putut să-I răspundă. Dacă iudeii n-au înlăturat bote- 

zul lui Ioan, de ce Auxenţiu înlătură Botezul lui Hristos? Căci acest Botez nu 
este de la oameni, ci din cer, pe care ni l-a adus îngerul cel de mare sfat, ca să 
ne îndreptăm în Domnul (Isaia 9, 6). De ce aşadar crede Auxenţiu că popoa¬ 
rele credincioase trebuie să se boteze din nou, de vreme ce au fost botezate în 
numele Sfintei Treimi? Apostolul zice: „O singură credinţă, un singur botez” 
(Ef. 4, 5), şi spune că este potrivnicul oamenilor, nu al lui Hristos, iar Auxenţiu 
dispreţuieşte porunca lui Dumnezeu (Luca 7, 30) şi osîndeşte Botezul, pe care 
Hristos ni L-a dat pentru răscumpărarea păcatelor noastre. 


Scrisoarea a XXII-a 

FRATELE CĂTRE SORA SA MAI IUBITĂ DECÎT VIAŢA 

ŞI DECÎT OCHII 

1. Fiindcă de obicei nu te las fără ştiri despre cele ce se petrec aici în lipsa 
ta, iată, să ştii că sfinţii martiri s-au găsit de către noi. Cînd am sfinţit biserica, 
mulţi au început să ceară într-un glas, zicînd: Să sfinţeşti şi biserica aceasta ca 
şi pe cea de la Roma. Le-am răspuns: O voi face dacă voi afla relicvele martiri¬ 
lor. Şi îndată m-am simţit stăpînit ca de căldura unei presimţiri. 2. Ce să-ţi 
spun? Domnul mi-a trimis harul Său. Am poruncit clericilor înfioraţi să facă 
săpături lingă basilica sfinţilor Felix şi Nabor. Au început să se arate semne. 
Am adus oameni care să scormonească încet, cu mîinile, la arătarea noastră, şi 
au început să se vadă sfinţii martiri. în tăcerea noastră s-a luat o urnă şi s-a aşe¬ 
zat uşor lîngă locul sfîntului mormînt. Am găsit doi bărbaţi de o mărime cu 
totul deosebită, cum îi arăta vîrsta de mai înainte. Toate oasele erau întregi, se 
vărsase foarte mult sînge. Două zile convoaie de mulţime venită să vadă rămă¬ 
şiţele pămînteşti. Ce să-ţi spun? Le-am aşezat cu rînduiala care se cerea şi 
odată cu seara le-am transportat la biserica Fausta. Acolo toată noaptea s-a 
făcut strajă şi priveghere. A doua zi le-am dus în biserica numită Ambroziana. 
Pe cînd le duceam acolo un orb s-a vindecat. Am ţinut către popor o cuvîntare 
cam în acest chip: 3. Cînd v-am văzut adunaţi pe o întindere atît de mare, atît 
de mulţi, cum nu s-a mai auzit, gîndindu-mă la îndatoririle cerute de harul 
dumnezeiesc, aşa cum au strălucit ele în sfinţii martiri, mărturisesc că nu mă 
socoteam la înălţimea sarcinii de a vă vorbi, nu mă simţeam în stare de a 
spune în cuvinte ceea ce abia cuprind cu ochii şi ceea ce simt în suflet. Dar, 
cînd au început să se citească după cuviinţă cele din Sfînta Scriptură, mi-a dat 
puteri Sfîntul Duh, care a vorbit în prooroci, să grăiesc ceva vrednic de aduna¬ 
rea şi aşteptarea voastră, precum şi de meritele sfinţilor martiri. 4. „Cerurile 
spun, zice psalmistul, slava lui Dumnezeu” (Ps. 18, 1). Ori de cîte ori se citeşte 
psalmul cu acest început mi se pare că nu stihiile materiale, ci puterile cereşti 
aduc lui Dumnezeu laude vrednice de El. Priviţi la dreapta şi la stînga mea 
sfintele rămăşiţe, vedeţi bărbaţii cu viaţă cerească, priviţi aceste trofee ale 








126 


SFÎNTUL AMBROZIE AL MILANULUI 


unor suflete mari. Cerurile sînt acelea care spun slava lui Dumnezeu, iar face¬ 
rea mîinilor Lui îi vesteşte tăria. Căci nu plăcerile veacului, ci harul lucrării 
dumnezeieşti le-a adus tăria pătimirii prea sfinte. Cu mult înainte, prin dove¬ 
zile lor de virtute şi de viaţă sfîntă, martiriul lor a vestit că ei au rămas neclintiţi 
în faţa ispitelor acestui veac. 5. Cerul este ţinta vieţii lui Pavel: „Viaţa noastră 
este în cer” (Filip. 3, 20). Despre cer ne vorbesc Iacob şi Ioan, care se numesc 
fiii tunetului (Marcu 3, 17) şi de aceea Ioan vede cerul asemenea Cuvîntului, 
care era la Dumnezeu (Ioan 1, 1). însuşi Domnul Iisus era cer de veşnică 
lumină cînd vorbea de slava lui Dumnezeu, pe care înainte nimeni n-o văzuse. 
Şi de aceea a zis: „Pe Dumnezeu nimeni nu L-a văzut vreodată; Fiul Cel Unul- 
Născut, care este în sînul Tatălui, Acela a mărturisit” (Ioan 1, 18). Dacă vrei să 
găseşti lucrarea mîinilor lui Dumnezeu, ascultă-1 pe Iov, care zice: „Duhul 
dumnezeiesc, care m-a făcut” (Iov 33, 4). Şi de aceea, întărit cu acte de mărtu¬ 
rie împotriva diavolului, şi-a păstrat pecetea unei statornicii nevătămate. 6. 
„Ziua zilei spune cuvînt” (Ps. 18, 2). Iată zilele primăverii, pe care nu le 
schimbă nici un nor al nopţii. Iată zilele primăverii, pline de lumină şi de stră¬ 
lucire veşnică; ele, printr-un cuvînt nu de formă, ci din inimă curată, au rostit 
Cuvîntul lui Dumnezeu, statornice în mărturisire, stăruitoare în mucenicie. 7. 
Un alt psalm spune: „Cine este ca Dumnezeul nostru, Cel ce locuieşte întru 
cele înalte şi spre cele smerite priveşte, în cer şi pe pămînt” (Ps. 12, 5). A privit 
desigur cele de jos Dumnezeu, Care a ridicat rămăşiţele sfinţilor martiri ai 
bisericii Sale, de sub glia cea nevrednică de luat în seamă, le-a înălţat sufletele 
la cer, iar trupurile le-a lăsat pe pămînt. Cel ce scoate din pulbere pe cel sărac 
şi din gunoi pe cel sărman (Ps. 12, 7), pe aceştia, precum vedeţi, i-a aşezat 
împreună cu fruntaşii poporului său. Pe care alţi fruntaşi ai poporului sîntem 
datori să-i cinstim, dacă nu pe sfinţii martiri, în al căror număr cu mult înainte 
sînt socotiţi între cei dintîi Protasie şi Gervasie, care au făcut ca biserica din 
Mediolanum lipsită de martiri, mamă a multor fii, să se bucure de proprie 
pătimire şi prin titluri şi prin exemple? 8. Nu este departe de adevărata cre¬ 
dinţă „Ziua zilei spune cuvînt” (Ps. 18, 2), inima inimii, viaţa vieţii, învierea 
învierii. „Şi noaptea nopţii vesteşte ştiinţă” (Ps. 18, 2), adică trupul trupului, a 
cărui pătimire a arătat tuturor adevărata ştiinţă a credinţei. Nopţi frumoase, 
nopţi luminoase, care au stele. „Căci precum stea de stea se deosebeşte în stră¬ 
lucire, aşa este şi învierea morţilor” (7 Cor. 15, 41). 9. Nu Iară dreptate cei mai 
mulţi numesc acest martiriu înviere. Dar să vedem dacă aceşti martiri au 
înviat pentru ei, sau pentru noi. Aţi auzit, ba aţi şi văzut voi înşivă, că mulţi au 
fost curăţiţi de demoni, că foarte mulţi chiar, cînd s-au atins cu mîinile de 
îmbrăcămintea sfinţilor, au fost vindecaţi de bolile de care sufereau, că s-au 
adeverit minunile vechiului timp, cînd la venirea Domnului Iisus un mare har 
se cobora pe pămînt; la fel acum, în umbra trupului celor sfinţi vedeţi că mulţi 
s-au însănătoşit. Cîte basmale, cîte obiecte de îmbrăcăminte sînt atinse de sfin- 

tele moaşte şi prin această atingere devin lecuitoare! Toţi se bucură să atingă 
acoperămîntul moaştelor şi atingîndu-le să se facă sănătoşi. 10. Slavă Ţie, 
Doamne Iisuse, că ai trezit pentru noi astfel de duhuri ale sfinţilor martiri, în 
acest timp, cînd Biserica Ta are nevoie de mari ajutoare de la Tine. Să ştie toţi 
ce fel de luptători caut eu, care să se poată apăra, dar care să nu atace. Pe aceş¬ 
tia i-am dobîndit eu, pentru tine, mulţime credincioasă, pentru ca ei să fie de 
folos tuturor şi să nu facă rău nimănui. Astfel de apărători doresc, astfel de sol¬ 
daţi am: nu soldaţi ai veacului, ci soldaţi ai lui Hristos, Nu mă tem de nimic rău 
din partea unora ca aceştia, fiindcă ocrotirea lor cu cit e mai mare cu atît e mai 
sigură. Doresc ajutorul acestora şi pentru aceia care mă pizmuiesc pentru ei. 
Să vină aşadar şi să vadă pe cei din alaiul meu. Nu tăgăduiesc că sînt înconju¬ 
rat de astfel de arme. „Unii se laudă cu căruţele lor, alţii cu caii lor; iar noi ne 
lăudăm cu numele Domnului Dumnezeului nostru (Ps. 19, 8). 11. Dumne¬ 
zeiasca Scriptură ne spune că Elisei, pe cînd era împresurat de oastea sirieni¬ 
lor, i-a zis slujitorului, care se temea, să nu se teamă, „fiindcă, a zis el, sînt mai 
mulţi pentru noi decît împotriva noastră” (IVRegi 11,16) şi, ca să dovedească 
aceasta, i-a cerut lui Giez să deschidă ochii. Acesta deschizîndu-i a văzut că 
lingă profet sînt nenumărate oşti de îngeri. Noi, chiar dacă nu-i vedem, îi sim¬ 
ţim totuşi. Erau închişi ochii noştri cît timp zăceau acoperite trupurile sfinţilor. 
Domnul ne-a deschis ochii, am văzut ajutoarele de care sîntem adesea ocrotiţi. 
Nu le vedeam, dar le aveam. La temerile noastre parcă ne-a spus Dumnezeu: 
Priviţi cîţi martiri v-am dat. Cu ochii astfel deschişi privim slava Domnului tre¬ 
cută în preţuirea martirilor, prevăzută în lucrarea lor. Am scăpat, fraţilor, de o 
sarcină nu neînsemnată a ruşinii: aveam ocrotitor şi nu ştiam. Am găsit unul 
prin care ni se părea că sîntem mai presus de cei mari. Am dobîndit cunoaşte¬ 
rea sfinţilor martiri, pe care ei au pierdut-o. 12. Sînt scoase moaştele din mor- 
mîntul sărăcăcios, sînt arătate cerului trofeele. Pămîntul este ud de sînge, se 
văd semnele roşii ale triumfului, moaştele nepîngărite, găsite la locul şi rîndul 
lor, capul smuls de pe umeri. Acum bătrînii repetă că au auzit cîndva de 
numele acestor martiri şi că le-au citit numele. Pierduse cetatea martirii săi şi-i 
primise pe alţii străini. Deşi acesta este un dar al lui Dumnezeu, totuşi nu pot 
să tăgăduiesc că Domnul Iisus a dat har timpurilor preoţiei mele. Şi fiindcă nu 
merit să fiu eu însumi martir, v-am găsit vouă martiri. 13. Să treacă victimele 
triumfului în locul în care Hristos este jertfă. Deasupra jertfelnicului este Cel 
ce a pătimit pentru toţi. Sub jertfelnic sînt cei care au fost răscumpăraţi prin 
pătimirea Lui. Acest loc îl hotărîsem pentru mine; căci se cade ca preotul să se 
odihnească acolo unde de obicei slujeşte. Dar dăruiesc sfintelor jertfe partea 
din dreapta, fiindcă locul acesta se cade martirilor. Să strîngem, aşadar, sfin¬ 
tele moaşte şi să le ducem într-o clădire vrednică de ele şi toată ziua-s-o prăz- 
nuim cu credincioasă supunere. 14. Poporul a strigat să amînăm ziua aşezării 
moaştelor şi a dobîndit ca aceasta să fie ziua următoare. Iar în ziua următoare 

am vorbit iarăşi poporului, precum urmează: 15. Ieri am căutat să tălmăcim 
versetul: „Ziua zilei spune cuvînt” (Ps. 18, 2), aşa cum ne-a ajutat cugetul. 
Astăzi mi se pare că Scriptura sfîntă a făcut preziceri nu numai pentru timpul 
trecut, dar şi pentru cel de faţă. Căci de vreme ce zi şi noapte vă văd mereu 
adunaţi în mare număr, îmi dau seama că aceste zile au fost profeţite pentru 
ieri şi azi de cîntecele Psalmistului, zile despre care se spune foarte bine: „Ziua 
zilei spune cuvînt” ca şi aceste nopţi, despre care de asemenea se spune în 
chip foarte potrivit situaţiei de acum, că „Noaptea nopţii vesteşte ştiinţa” (Ps. 
18, 2). Căci ce altceva aţi făcut aici, timp de două zile, decît că aţi rostit din 
adîncul inimii cuvîntul lui Dumnezeu, dovedind că aveţi ştiinţa credinţei? 16. 
Sînt şi unii care se uită cu ochi răi la mulţimea voastră. Ei nu pot răbda cu 
sufletele lor pizmaşe mulţimea voastră, urăsc pricina mulţimii voastre. Şi 
ajung, în nebunia lor, să tăgăduiască meritele martirilor, ale căror fapte minu¬ 
nate chiar demonii le recunosc. Dar aceasta nu este de mirare, dacă atît de 
mare este răutatea necredincioşilor încît adesea este mai uşor de răbdat măr¬ 
turisirea diavolului. Căci zicea diavolul: „Iisuse, Fiul lui Dumnezeu Cel viu, de 
ce ai venit înainte de vreme să ne chinuieşti?”. Şi deşi iudeii auzeau acestea, ei 
însăşi îl tăgăduiau ca Fiu al lui Dumnezeu. Acum i-aţi auzit pe demoni stri- 
gînd, mărturisind martirilor că nu pot răbda osîndele şi zicînd: De ce aţi venit 
să ne chinuiţi atît de rău? (Matei 8, 29). Dar arienii zic: Aceştia nu sînt martiri şi 
nu pot să-l chinuie pe diavol, nici să libereze pe cineva, fiindcă chinurile 
demonilor se dovedesc chiar prin glasurile lor, după cum binefacerile martiri¬ 
lor se arată prin însănătoşirea celor bolnavi şi prin mărturia celor liberaţi. 1 7. 
Ei nu recunosc că orbul a început să vadă, dar el recunoaşte că a fost vindecat. 
El zice: Nu vedeam şi văd. El zice: Nu mai sînt orb, şi întăreşte zisele prin sta¬ 
rea lui însăşi. Ei tăgăduiesc binefacerea, dar nu pot tăgădui îndeplinirea ei. 
Este cunoscut acel om, pe nume Severus, măcelar de meserie, slujitor într-un 
serviciu public. După ce a orbit n-a mai putut lucra. A chemat să dea mărturii 
pentru el pe cei în slujba cărora fusese mai înainte. Pe aceştia i-a chemat ca 
martori ai orbirii sale. El spune tare că de îndată ce s-a atins de îmbrăcămintea 
martirilor, de pînzele cu care sînt învelite moaştele, şi-a recăpătat vederea. 18. 
Oare nu este cazul acesta asemănător cu cel despre care citim în Evanghelie? 
Ştim că puterea este a singurului înfăptuitor şi o lăudăm. Nu interesează însă 
dacă este o lucrare sau un dar, de vreme ce se dăruieşte în lucrare şi se 
lucrează în dar. A dăruit altora să săvîrşească, dar lucrează numele Lui în 
lucrarea lor. Citim aşadar în Evanghelie că iudeii, cînd au văzut că acel orb s-a 
lecuit, s-au dus să ceară mărturia părinţilor. întrebarea era: Cum vede fiul 
vostru? Fiindcă el zicea: „Eram orb, dar acum văd” (Ioan 9,25). La fel spune şi 
acesta: Am fost orb şi acum văd. întrebaţi-i pe alţii dacă nu mă credeţi, între- 
baţi-i pe străini, ca să nu vă închipuiţi că am făcut vreo înţelegere cu părinţii. 
Mai rea este îndărătnicia acestora decît a iudeilor. Ei, cînd s-au îndoit, au pus 

întrebări părinţilor. Aceştia pe ascuns întreabă, iar în faţă tăgăduiesc, fiindcă 
nu în lucrare nu cred, ci în înfăptuitorul ei. 19. şi 20. Dar întreb de ce nu cred 
ei, dacă unii pot fi vindecaţi de către martiri? Aceasta însemnează a nu crede 
lui Hristos, cînd El însuşi a zis: „Şi mai mari decît acestea veţi face” (Ioan 14, 
12), cuvinte care se potrivesc şi acestor martiri, ale căror merite sînt de mult în 
putere şi ale căror trupuri au fost de curînd descoperite. întreb dacă ei pe mine 
sau pe martori îi pizmuiesc? Dacă pe mine, oare sînt făcute de mine niscaiva 
minuni? Ce s-a făcut prin lucrarea mea şi în numele meu? De ce, aşadar, mă 
pizmuiesc ei pentru ceea ce nu este al meu? Dacă tăgăduiesc pe martiri (se 
înţelege că dacă nu mă pizmuiesc pe mine, ei pizmuiesc pe martiri), arată că 
martirii au fost de altă credinţă decît aceea în care cred. Căci altfel n-ar pizmui 
lucrările lor dacă n-ar gîndi că în martiri a fost o credinţă pe care ei n-o au. 
Nici chiar demonii nu pot tăgădui acea credinţă întărită de tradiţia strămo¬ 
şească; în schimb arienii o tăgăduiesc. 27. Am auzit astăzi cum cei asupra 
cărora se puneau mîinile, spuneau că nimeni nu se va vindeca dacă nu va 
crede în Tatăl, în Fiul şi în Sfîntul Duh, că acela care tăgăduia pe Sfîntul Duh şi 
care nu credea în atotputernicia Sfintei Treimi era mort şi înmormîntat. Măr¬ 
turiseşte aceasta diavolul, dar arienii nu vor să mărturisească. Zice diavolul: 
Cine tăgăduieşte dumnezeirea Sfîntului Duh, să fie chinuit cum am fost chi¬ 
nuit eu însumi de martiri. 22. Nu primesc de la diavol dovadă, ci mărturisire. 
Fără voie a spus diavolul, silit şi chinuit. Ceea ce înăbuşă viclenia scoate la 
iveală schingiuirea. Diavolul dă înapoi în faţa loviturilor, iar arienii pînă acum 
nu ştiu să dea înapoi. Cîte au răbdat şi în ce chip de la Faraon, şi cum s-au întă¬ 
rit în nenorocirile lor! Precum citim că este scris, zicea diavolul: „Te ştim cine 
eşti, eşti Fiul Dumnezeului Celui viu” (Marcu 1, 24). Iudeii ziceau: „Nu ştim 
cine eşti” (Ioan 9, 29). Demonii ziceau azi ca şi ieri şi ca şi ieri noapte: Ştiu că 
sînteţi martiri. Iar arienii zic: Nu ştim, nu vrem să ştim, nu vrem să credem. 
Demonii spun martirilor: Aţi venit să ne pierdeţi. Arienii zic: Nu sînt adevă¬ 
rate chinurile demonilor, ci plăsmuiri şi minciuni. Am auzit de multe născo¬ 
ciri, dar nimeni pînă acum n-a putut să-şi închipuie vreodată că demonii se 
prefac că există. Ce însemnează faptul că îi vedem zbătîndu-se pe cei asupra 
cărora se pune mina? Unde este aici înşelăciunea? Unde este prefăcătoria? 23. 
Dar n-am să chem eu glasul demonilor pentru susţinerea martirilor. Sfintele 
patimi să fie dovedite prin binefacerile lor. Au judecători, dar curăţiţi, au mar¬ 
tori, dar achitaţi. Mai bună este mărturia pe care o aduce însănătoşirea celor 
care au venit slăbănogi. Mai bun este glasul sîngelui, căci sîngele are glas răsu¬ 
nător, care se înalţă de pe pămînt la cer. Aţi citit cuvintele lui Dumnezeu: 
„Sîngele fratelui tău strigă către Mine” (Fac. 4, 10). Şi acest sînge strigă prin 
culoarea sa; sîngele strigă spre vestirea lucrării. Sîngele strigă spre triumful 
pătimirii. V-a fost îndeplinită cererea voastră de a amîna de ieri pînă azi depu¬ 
nerea moaştelor. 


9 - Sfîntul Ambrozie aJ Milanului 

| Scrisoarea a XXTII a 

EPISCOPUL AMBROZIE 
CĂTRE PREAIUBIŢII STĂPÎNI 
ŞI FRAŢI EPISCOPI ADUNAŢI LA AEMILIA 

1. Dumnezeiasca Scriptură şi experienţa bătrînilor ne învaţă că nu este un 
lucru uşor a fixa sărbătorirea zilei de Paşti. înaintaşii noştri, adunîndu-se în 
Sinod la Niceea, între acele hotărîri, pe cît de adevărate pe atît de vrednice de 
cinstire, în legătură cu credinţa şi cu sărbătorirea Paştilor, prin cei mai price¬ 
puţi în socoteli au luat numărul de nouăsprezece ani şi l-au aşezat ca pe un fel 
de cerc, care să fie exemplu şi pentru ceilalţi ani. Acest cerc l-au numit ennea- 
decateridă, urmînd ideea că nu trebuie să plutim într-un fel de părere deşartă 
asupra unei astfel de sărbătoriri, ci, găsind o socoteală exactă, în aşa fel să fie 
întrunit simţămîntul tuturor, încît într-o aceeaşi noapte pretutindeni să se 
săvîrşească slujba învierii Domnului. 2. Preaiubiţi stăpîni şi fraţi, nu se cuvine 
ca noi să rătăcim în păreri deosebite şi să ne depărtăm de adevăr pentru a se 
impune tuturor creştinilor oarecare trebuinţă de a sărbători această zi. Dom¬ 
nul însuşi a ales ziua în care să se sărbătorească Paştile şi de la aceasta trebuie să 
pornim şi noi în socoteala cea adevărată. Căci scris este: „Şi a sosit ziua în care 
trebuia să se jertfească mielul de Paşti. Şi a trimis pe Petru şi pe Ioan, zicînd: 
Mergeţi şi pregătiţi să mîncăm Paştile. Iar ei i-au zis: Unde voieşti să pregătim? 
Şi El le-a zis: Iată, cînd veţi intra în cetate, vă va întîmpina un om ducînd un 
vas de lut cu apă: mergeţi după el în casa în care va intra. Şi veţi zice stăpînului 
casei: învăţătorul îţi zice: Unde este încăperea în care să mănînc Paştile cu 
ucenicii Mei? Şi acela vă va arăta un foişor mare; acolo să pregătiţi” (Luca 22, 
7-12). 3. Vedeţi, aşadar, că nu trebuie să coborîm la cele pămînteşti, ci să cău¬ 
tăm la cele de sus un loc mare aşternut, ca să sărbătorim Paştile Domnului. Să 
ne spălăm simţămintele noastre cu apă duhovnicească din izvorul cel veşnic, 
să păzim măsura unei sărbătoriri de jertfa şi să nu cercetăm oarecare zile ale 
lunii, după părerea celor de rînd, fiindcă zice Apostolul: „Ţineţi zile şi luni şi 
timpuri şi ani? Mă tem de voi, să nu mă fi ostenit la voi în zadar” (Gal. 4, 
10-11). Căci ajungem să facem tocmai dimpotrivă. 4. Dar altceva este să te ţii 
de obiceiul păgînesc, să judeci în ce lună trebuie să începi ceva, că, de 
exemplu, trebuie să te fereşti de ziua a cincea şi să nu începi nimic în ea, să-ţi 
repartizezi feluritele lucrări într-un anumit timp al lunii şi chiar să te fereşti de 
unele zile, cum s-au ferit mulţi de ultimele zile chiar între egipteni. Şi altceva 
este să te gîndeşti cu minte evlavioasă la acea zi despre care se scrie: „Aceasta 
este ziua pe care a făcut-o Domnul” (Ps. 117, 24). Căci deşi s-a scris că Paştile 
Domnului trebuie să se sărbătorească în a patrusprezecea zi a primei luni şi că 
trebuie să căutăm cu adevărat a patrusprezecea zi a lunii pentru a o sărbători 
în legătură cu patimile Domnului, totuşi, din aceasta putem înţelege că, la o 

sărbătoare de acest fef, fie desăvîrşirea Bisericii, fie plinătatea credinţei curate 
se caută precum a zis profetul, cînd vorbea despre Fiul lui Dumnezeu, că 
„Scaunul lui ca soarele înaintea Mea şi ca luna întocmită în veac şi martor cre¬ 
dincios în cer” (Ps. 88, 36). 5. De aceea şi Domnul însuşi, după ce a făcut 
minuni pe pămînt, pentru a întări credinţa în inimi, a amintit că este vremea 
pătimirii, zicînd: „Părinte, a venit ceasul! Preaslăveşte pe Fiul Tău, ca şi Fiul să 
Te preaslăvească” (Ioan 17, 1). Această preaslăvire pentru sărbătorirea păti¬ 
mirii o învaţă şi în altă parte zicînd: „Mergînd, spuneţi vulpii acesteia: Iată, 
alung demoni şi fac vindecări astăzi şi mîine şi a treia zi voi sfîrşi” (Luca 13, 
32). Fără îndoială, Iisus sfîrşeşte pentru aceia care încep să fie desăvîrşiţi, cre- 
zînd în plinătatea dumnezeirii, şi prin credinţa lor în plinătatea răscumpărării 
Lui. 6. Aşadar, căutăm şi ziua şi ceasul, precum ne învaţă Scriptura. Profetul 
David zice: „Este vremea lucrării Tale, Doamne” (Ps. 118, 126) avînd să 
capete înţelegerea trebuincioasă pentru a cunoaşte mărturiile Domnului. Şi 
Ecclesiastul spune: „Pentru orice lucru este vreme” (Eccl. 3, 1). Ieremia 
strigă: „Turturica şi rîndunica şi păsările cîmpului îşi cunosc timpul venirii lor” 
(Ieremia 8, 7). Dar ce se poate spune mai limpede decît se pare că s-a spus 
despre pătimirea Domnului: „Boul îşi cunoaşte stăpînul şi asinul ieslea dom¬ 
nului său” (Isaia 1, 3). Să cunoaştem aşadar această iesle în care sîntem hrăniţi, 
întreţinuţi şi întăriţi. 7. Trebuie să ştim timpul în care pe tot pămîntul răsună 
aceeaşi rugăciune a nopţii sfinte, fiindcă rugăciunilor le este dat şi timpul, pre¬ 
cum este scris: „în vremea milostivirii Te voi asculta şi în vremea mînturii Te 
voi ajuta” (Isaia 49, 8). Acesta este timpul despre care Apostolul a zis: „Iată 
acum vremea potrivită, iată acum ziua mîntuirii” (II Cor. 6, 2). 8. De aceea, 
fiindcă după socotelile egiptenilor şi după definiţiile Bisericii alexandrine, 
chiar şi episcopii Bisericii romane, cei mai mulţi, aşteaptă încă părerea mea, 
am crezut că este de trebuinţă să scriu ce socotesc eu despre ziua Paştilor. Căci 
deşi e vorba de viitoarea zi de Paşti, totuşi, dacă va mai veni vorba de ea, este 
bine să statornicim de pe acum ce trebuie făcut şi în viitor. 9. Două elemente 
sînt de ţinut în seamă la sărbătoarea Paştilor: a patrusprezecea zi a lunii şi 
prima lună, care se zice a celor noi. Dar ca să nu se pară că ne depărtăm de 
Vechiul Testament, să ne ocupăm pe scurt de sărbătorirea zilei Paştelui în tre¬ 
cut. Moise îndeamnă poporul zicînd că trebuie păzită luna celor noi, spunînd 
că aceasta este prima lună, căci zice: „Luna aceasta să fie începutul lunilor, să 
vă fie întîia între lunile anului. Şi să faci Domnului Dumnezeului tău Paştele în 
a patrusprezecea zi a primei luni” (leş. 12, 2-3). 10. Legea desigur a fost dată 
de Moise, dar „harul şi adevărul s-au făcut prin Iisus Hristos” (Ioan 1, 17). Aşa¬ 
dar chiar cel ce a grăit legea, venind după aceea în timpurile din urmă prin 
Fecioara, a săvîrşit împlinirea legii; fiindcă n-a venit să strice legea, ci s-o 
împlinească (Matei 5, 17). Şi a sărbătorit Paştele în săptămîna în care a fost a 
patrusprezecea zi a lunii sărbătoarea a cincea. în însăşi ziua aceea, precum ne 

învaţă cele de mai înainte, a mîncat paştile împreună cu ucenicii. Iar în ziua 

următoare, adică în sărbătoarea a şasea, S-a răstignit, în a cincisprezecea zi a 

lunii. Şi acea mare sîmbătă a fost în a şaisprezecea zi a lunii. Iar în a şaptespre- 

zecea zi a lunii a înviat din morţi. 7 1. De aici trebuie să luăm în seamă această 

» 

lege a Paştelui: să nu socotim ziua a patrusprezecea a lunii în ziua învierii, ci 
mai degrabă în ziua pătimirii, sau în celelalte zile trecute foarte de curînd. 
Sărbătoarea învierii se ţine duminica. Dar duminica nu putem să ajunăm, 
fiindcă îi condamnăm pe manihei pe bună dreptate că ajunează în această zi. 
Aceasta însemnează a nu crede în învierea lui Hristos dacă împlineşte cineva 
legea ajunării în ziua învierii. Chiar dacă zice legea că Paştele trebuie mîncat 
cu amărăciune (leş. 12, 8), adică cu durere, fiindcă Făcătorul mîntuirii noastre 
a fost ucis cu o atît de mare nelegiuire a oamenilor, totuşi profetul ne învaţă că 
duminica trebuie să ne bucurăm, zicînd: Aceasta este ziua pe care a făcut-o Domnul 
să ne bucurăm şi să ne veselim întru dînsa" (Ps. 11.7,24). 12. Aşadar, trebuie să 
cinstim în noi nu numai ziua pătimirii, ci şi pe a învierii, ca să avem şi ziua 
amărăciunii şi pe cea a veseliei: într-una să ajunăm, în cealaltă să ne îndestu¬ 
lăm. De aceea, dacă, aşa cum va fi data viitoare, a patrusprezecea zi a primei 
luni va cădea duminica, fiindcă nici nu trebuie să ajunăm duminica, dar nici 
să nu ajunăm dacă ziua a treisprezecea a lunii cade sîmbătă, avîndu-se în 
vedere mai ales ziua pătimirii, sărbătoarea Paştelui trebuie amînată în cea¬ 
laltă săptămînă. Iar dacă urmează a cincisprezecea zi a lunii, în care Hristos a 
pătimit, şi va fi a doua sărbătoare, va fi şi a treia sărbătoare în a şaisprezecea zi 
a lunii, cînd trupul Domnului s-a odihnit în mormînt; fiindcă va fi a patra săr¬ 
bătoare în a şaptesprezecea zi a lunii, cînd Domnul a înviat. 13. Aşadar, dacă 
vor cădea în ultima săptămînă cele trei zile sfinte în care Hristos a pătimit, S-a 
odihnit şi a înviat, zilele despre care spune: „Dărîmaţi acest templu şi în trei 
zile îl voi ridica” (Ioan 2, 19), ce îndoială să ne aducă supărare? Căci dacă ne 
aduce nelinişte faptul că în a patrusprezecea zi a lunii nu sărbătorim chiar ziua 
fie a pătimirii, fie a învierii, însuşi Domnul nu în a patrusprezecea zi a lunii a 
pătimit, ci în a cincisprezecea, iar în a şaptesprezecea a înviat. Iar dacă a 
patrusprezecea zi a lunii cade în ziua de duminică, adică în a patrusprezecea zi 
înainte de calendele lui mai, propunem să se sărbătorească Paştile în dumi¬ 
nica următoare, pentru că avem în trecut pilde de acest fel. 14. Nu cu mulţi ani 
în urmă, cînd a patrusprezecea zi a primei luni a căzut duminica, sărbătoarea 
s-a ţinut în duminica următoare. Iar în al 89-lea an din ziua domniei lui Dio- 
cleţian, fiindcă a patrusprezecea zi era a noua a calendelor lui aprilie, n-am 
sărbătorit Paştile în ajunul calendelor lui aprilie. Şi alexandrinii şi egiptenii, 
după cum au scris chiar ei, fiindcă a patrusprezecea zi a lunii căzuse în a opts¬ 
prezecea zi a lunii Phamenoth, au sărbătorit Paştile în a cincea zi a lunii Pha- 
rmuth, adică înainte de calendele lui aprilie, şi astfel s-au potrivit cu noi. De 
asemenea, în anul al nouăzeci şi treilea din ziua domniei lui Diocleţian, 

fiindcă a patrusprezecea zi a lunii a căzut în a patrusprezecea zi a lunii Phar- 
muth, care zi este a cincea a idelor lui aprilie şi care era duminica, Paştile s-au 
sărbătorit în ziua a douăzeci şi una a lunii Pharmuth, care a fost după calenda¬ 
rul nostru a şaisprezecea zi înainte de calendele lui mai. De aceea, fiindcă 
avem şi socoteala şi pilda, nu trebuie să ne tulbure nimic din acest punct de 
vedere. 15. Acum mai este o altă încurcătură care trebuie lămurită, aceea că 
mulţi socotesc că trebuie să sărbătorim Paştile în a doua lună, fiindcă scris 
este: „Să păzeşti prima lună a celor noi” (Deut. 16, 1), fiindcă nu pot să sărbăto¬ 
rească Paştile în afara lunii celor noi decît cei care păzesc a patrusprezecea zi a 
lunii după litera legii, adică numai în ziua aceea şi nu în alta. în sfîrşit, va fi ca 
iudeii să sărbătorească Paştile în a douăsprezecea, nu în a unsprezecea zi a 
lunii, adică, după calendarul nostru, în a treisprezecea zi a calendelor lui apri¬ 
lie, iar după calendarul egiptean în a douăzeci şi patra zi a lunii Phamenoth, 
care nu este prima lună, ci a douăsprezecea. Prima lună la egipteni se zice 
Pharmuth, care începe în a şasea zi a calendelor lui aprilie şi se termină în a 
şaptea zi a calendelor lui mai. Aşadar, după socoteala egiptenilor trebuie să 
sărbătorim duminica Paştilor în prima lună, adică în a şaptea zi a calendelor 
lui mai, care este a treisprezecea zi a lunii Pharmuth. 16. Nu socot fără noimă 
să luăm ca pildă în ce lună au fost sărbătorite pentru prima dată Paştile. Şi 
înaintaşii noştri, în hotărîrile Sinodului de la Niceea, au socotit că trebuie luată 
ca punct de plecare aceeaşi eneadecateridă, dacă vrea cineva să ţină seama de 
aceste lucruri. Ei pe drept au păzit însăşi luna celor noi, fiindcă în Egipt în 
această primă lună se seceră grînele cele noi. Aceasta este şi prima după mer¬ 
sul anului la egipteni, şi prima după Lege, şi a opta după rînduielile noastre. 
Căci anul de impozite începe în luna septembrie. Aşadar, în luna a opta sînt 
calendele lui aprilie. Dar luna nu începe după datina populară, ci după rîn- 
duiala celor ştiutori, adică de la echinocţiu, zi care este a douăsprezecea a 
calendelor lui aprilie, şi se sfîrşeşte în ziua a unsprezecea a calendelor lui mai. 
De aceea în cuprinsul acestor treizeci şi una de zile se sărbătoreşte adesea ziua 
Paştelui. 17. Dar fiindcă acum şase ani am sărbătorit duminica Paştelui în a 
unsprezecea zi a calendelor lui mai, adică în a treizecea zi a lunii, bineînţeles 
după socoteala noastră, nu trebuie să ne facem griji dacă o să sărbătorim ziua 
Paştilor viitoare în a treizecea zi a lunii Pharmuth. Iar dacă socoteşte cineva 
luna după faptul că duminica Paştelui va fi la trei zile după sfîrşitul lunii, care 
se pare că se sfîrşeşte în a unsprezecea zi a calendelor lui mai, să aibă în vedere 
faptul că a patrusprezecea zi a lunii căutîndu-se va fi a patrusprezecea zi a 
calendelor lui mai, adică înăuntrul numărului prescris al lunii. Legea cere că 
trebuie să sărbătorească ziua patimilor înăuntrul primei luni a celor noi. 18. Şi 
îndeplineşte aceasta după lună plină, căreia îi mai rămîn încă alte trei zile pînă 
la sfîrşitul lunii. Aşadar, nu cade într-altă lună sărbătorirea Paştelui, dacă 
aceasta se face în prima lună. Dar nu trebuie să ne ţinem de litera legii, chiar 

dacă ne învaţă obiceiul însuşi de a sărbători Pastile; aceasta ne învaţă şi Apos¬ 
tolul care zice: Paştile nostru, Hristos, s-a jertfit pentru noi (I Cor. 5, 7). Scrip¬ 
tura, aşadar, ne învaţă să nu ţinem la literă. Căci scris este: „Vei sărbători Paş¬ 
tile pentru Dumnezeul tău în a patrusprezecea zi a primei luni” (leş. 12, 18). 
Zice zi în loc de lună, de unde cei mai cunoscători socotesc luna de zile după 
mersul lunii de pe cer. Şi fiindcă mersul lunii, adică prima zi, începe de la 
none, ve*zi că pînă acum se pot socoti nonele lui mai ca prima zi a celor noi. De 
aceea şi după părerea legii aceasta este prima lună. Grecii numesc luna prjv, 
iar lunile pijvEc;. Şi obiceiul firesc al neamurilor străine numeşte luna în locul 
zilelor. 19. Chiar şi Vechiul Testament arată că altă sărbătoare trebuie să fie 
cea a patimilor şi alta a învierii. Căci spune: „Mielul să vă fie de un an, parte 
bărbătească şi fără meteahnă, curat, desăvîrşit, şi să luaţi sau un miel, sau un 
ied. Să-l ţineţi pînă în ziua a patrusprezecea a lunii acesteia şi atunci toată adu¬ 
narea obştii fiilor lui Israel să-l junghie către seară. Să ia din sîngele lui şi să 
ungă amîndoi uşorii şi pragul cel de sus al uşii casei unde au să-l mănînce. Şi să 
mănînce în noaptea aceea carnea lui friptă la foc” (leş. 12, 5-8), şi mai jos: „Să-l 
mîncaţi cu grabă, căci este Paştile Domnului. în noaptea aceea voi trece peste 
pămîntul Egiptului şi voi lovi pe tot întîiul născut în pămîntul Egiptului al 
oamenilor şi al dobitoacelor şi voi face judecată asupra tuturor dumnezeilor 
în pămîntul Egiptului, căci Eu sînt Domnul. Iar la voi sîngele va fi semn pe 
casele în care vă veţi afla: voi vedea sîngele şi vă voi ocoli şi nu va fi între voi 
rană omorîtoare cînd voi lovi pămîntul Egiptului. Ziua aceea să fie spre pome¬ 
nire şi să prăznuiţi într-însa sărbătoarea Domnului din neam în neam; ca aşe¬ 
zare veşnică s-o prăznuiţi” (leş. 11-14). 20. Băgăm de seamă că şi ziua pătimi¬ 
rii este înscrisă în post, fiindcă mielul trebuie ucis spre seară, deşi l-am putea 
primi ca ultimul timp spre seară, după Ioan, care zice: „Copii, este ceasul cel 
de pe urmă” (IIoan, 2, 18). Dar se vede că taina s-a prefăcut în seara zilei cînd 
s-a făcut întuneric. Şi postul trebuie amînat în acea zi fiindcă îl veţi mînca în 
grabă şi graba se potriveşte cu cei ce postesc. Dar în ziua învierii este bucuria 
şi veselia îndestulării în care zi se pare că a ieşit poporul din Egipt, după ce au 
fost ucişi pruncii născuţi ai egiptenilor. Aceasta o învaţă mai limpede cele 
următoare, în care spune Scriptura că iudeii au făcut Paştile precum le porun¬ 
cise Moise: „Iar la miezul nopţii a lovit Domnul pe toţi întîii născuţi în pămîn¬ 
tul Egiptului, de la întîi-născutul lui Faraon. în aceeaşi noapte a chemat pe 
Moise şi pe Aaron şi le-a zis: Sculaţi-vă şi ieşiţi din pămîntul poporului meu! Şi 
voi şi fiii lui Israel! Duceţi-vă şi slujiţi Domnului Dumnezeului vostru” (leş. 
12, 29-31). Şi urgiseau egiptenii poporul grăbindu-se să-l alunge cît mai 
repede. în sfîrşit, israeliţii au plecat în aşa fel încît să nu li se dospească azima. 
Căci egiptenii i-au dat afară, neputînd răbda atîta pregătire cîtă îşi făcuseră 
pentru drum. 21. S-a văzut aşadar că ziua învierii trebuie sărbătorită după ziua 
pătimirii, care zi a învierii nu trebuie să fie ziua a patrusprezecea a lunii, ci 

după aceea, cum spune Vechiul Testament. Căci ziua învierii este aceea cînd 
poporul, ieşind din Egipt, şi fiind botezat în mare şi în nor, precum spune 
Apostolul (I Cor. 10, 2-4), primind pîinea cea duhovnicească şi sorbind din 
piatră băutura cea duhovnicească, a învins moartea. Iar pătimirea Domnului 
nu se poate sărbători în ziua de duminică. Dacă a căzut a patrusprezecea zi a 
lunii duminica, trebuie adăugată a doua săptămînă, cum s-a făcut în al şapte¬ 
zeci şi şaselea an din ziua imperiului lui Diocliţian. Căci atunci, în a douăzeci 
şi opta zi a lunii Pharmuth, care este a noua a calendelor lui mai, am sărbătorit 
duminica Paştelui fără vreo îndoială din partea celor mai bătrîni. Totodată şi 
cursul lunii şi judecata spun că Paştile viitor trebuie sărbătorit în ziua a două¬ 
zeci şi una a lunii. Căci de obicei pînă la a douăzeci şi una zi a lunii ajunge să 
fie sărbătorit Paştile. 22. Aşadar, de vreme ce toate arătările adevărului se 
unesc cu pilda înaintaşilor, să sărbătorim veseli şi bucuroşi ziua mîntuirii obş¬ 
teşti, vopsind uşa noastră pe unde intră Cuvîntul, uşa care doreşte Aposto¬ 
lul să i se deschidă (Col. 4, 3) în credinţa pătimirii Domnului. Despre această 
uşă vorbeşte şi David: „Pune, Doamne, pază gurii mele şi uşă de îngrădire 
împrejurul buzelor mele” (Ps. 140, 3). Dar să nu vorbim despre nimic altceva, 
decît despre sîngele lui Hristos, prin care am învins moartea, prin care am fost 
răscumpăraţi. Să strălucească în noi lumina lui Hristos. Pe El să-L ascultăm, 
către El să ne îndreptăm ochii minţii şi ai trupului, preamărindu-I lucrările, 
arătîndu-I binefacerile. Pe pragul uşii noastre să strălucească sfînta mărturisire 
pentru cei răscumpăraţi. Să luăm cu Duh fierbinte jurămîntul în azimile since¬ 
rităţii şi ale adevărului, cîntînd cu evlavioasă plecăciune slava şi măreţia 
nedespărţită a Tatălui, Fiului şi Sfîntului Duh. 


Scrisoarea a XXTV-a 

AMBROZIE CĂTRE ÎMPĂRATUL VALENTINIAN 

1. Lucrările pe care le-am îndeplinit în solia mea de mai înainte au fost 
aprobate de Tine şi nu mai este nevoie să revin asupra lor. Se ştie destul de 
limpede că, reţinut cîteva zile în Galia, n-am primit vrerile lui Maximus şi nici 
nu mi-am dat consimţămîntul pentru cele ce ţineau mai degrabă de voinţa lui 
decît de interesul păcii. De altfel nici nu mi-ai fi încredinţat a doua solie, dacă 
n-ai fi aprobat-o pe prima. Dar fiindcă mi s-a impus trebuinţa ca la întoarcere 
să am o luptă de vorbe cu el, am socotit că este bine să fac prin această scri¬ 
soare o expunere a soliei mele, pentru ca să nu se amestece în vorbirea cuiva 
lucruri deşarte printre cele adevărate înainte ca venirea mea să le arate aşa 
cum au fost, întărite cu pecetea adevărului nefalsificat. 2. După ce am ajuns la 
Treviri, în ziua următoare m-am prezentat la palat. A ieşit la mine un bărbat 
I gallican, scapet imperial, administrator al palatului. I-am cerut voie să intru. 







136 


SFlNTUL AMBROZIE AL MI LANULUI 


M-a întrebat dacă am aprobarea scrisă a Clemenţei Tale. I-am răspuns că o 
am. Mi-a spus că nu pot fi primit decît în consistoriu. Eu i-am spus că nu este 
acesta protocolul pentru preoţi, că am anumite lucruri serioase, despre care 
trebuie să vorbesc numai cu mai marele lui. S-a dus să întrebe, dar s-a întors cu 
acelaşi răspuns, incit era limpede că de la început i se spusese să nu fiu primit 
decît în consistoriu. Am spus totuşi că acest lucru este străin de sarcinile 
noastre, dar că nu voi lipsi de la datorie, căci umilinţa este o virtute plăcută 
mie, mai ales în slujba cerută pentru tine, întemeiată pe frăţească evlavie şi pe 
adevăr. 3. Cînd am intrat, el era în consistoriu, aşezat pe scaun. S-a ridicat 
să-mi dea sărutarea obişnuită, dar m-am oprit între membrii consistoriului. 
Unii au început să mă îndemne să mă apropii de el, mai ales că şi el mă 
chema. Am răspuns: De ce să săruţi pe cineva pe care nu-1 cunoşti? Dacă m-ai 
fi cunoscut, nu m-ai fi văzut în acest loc. Te-ai supărat, episcope, mi-a zis el. Nu 
m-am supărat, dar mi-e ruşine să mă găsesc într-un loc nepotrivit mie. Şi la 
prima solie, a răspuns el, ai intrat în consistoriu. N-a fost greşeala mea, ci a 
celui ce m-a chemat, i-am spus, nu cel ce a intrat a greşit. De ce ai intrat? mi-a 
zis. Fiindcă, am zis, atunci ceream pace ca unuia mai mic, acum ca unui egal. 
Egal în binele cui? a întrebat el. Am răspuns: Al Atotputernicului Dumnezeu, 
care îi păzeşte lui Valentinian domnia încredinţată. 4. în cele din urmă a 
izbucnit zicînd: M-ai luat în rîs tu şi acel Bauto, care a voit să-şi pretindă dom¬ 
nia sub înfăţişarea unui copil şi care a trimis chiar barbari la mine, ca şi cum eu 
n-aş avea pe cine să pot aduce, cu toate că luptă pentru mine atîtea mii de bar¬ 
bari şi primesc întreţinere de la mine. Iar dacă eu, atunci cînd ai venit, n-am 
fost singur, cine s-ar fi împotrivit şi puterii mele? 5. La acestea eu am răspuns 
liniştit: Nu este nevoie să te superi, fiindcă nu ai nici o pricină de supărare, ci 
să asculţi cu răbdare ceea ce ţi se răspunde la cele spuse de tine. De aceea am 
venit şi eu, fiindcă la prima solie, pe de o parte, arătai încredere în mine, iar pe 
de alta, ziceai că te-am amăgit. Aceasta este spre slava mea şi spre mîntuirea 
împăratului copil. Căci pe cine trebuie să ocrotim noi episcopii mai mult decît 
pe copii? Scris este: „Faceţi dreptate orfanului, apăraţi pe văduvă, ajutaţi pe 
cel apăsat” (Isaia 1, 17). Şi în alt loc: Judecătorii văduvelor şi părinţii orfani¬ 
lor” (Ps. 67, 6). 6. Totuşi nu-mi pare rău de serviciile făcute de mine pentru 
Valentinian. La drept vorbind, unde m-am împotrivit eu legiunilor tale, ca să 
nu pătrunzi în Italia? La ce strîmtori? Cu ce armată? Cu ce efective? Nu cumva 
cu trupul meu ţi-am închis Alpii? O de aş fi săvîrşit eu o asemenea ispravă! Nu 
m-aş teme de împotrivirile şi de învinuirile tale. Cu ce făgăduinţe am rîs de 
tine cînd era vorba de pace? Oare nu mi-a ieşit în cale în Gallia, aproape de 
oraşul Moguntiacum, corniţele Victor, pe care l-ai trimis să ceară pace? Prin 
ce, aşadar, te-a înşelat Valentinian, care a fost rugat de tine înainte de a cere el 
pace? Prin ce te-a înşelat Bauto, care s-a arătat credincios împăratului său? Nu 
cumva pentru că nu şi-a trădat principele? 7. Prin ce te-am amăgit eu, care de 

îndată ce am venit, la cuvintele tale că Valentinian trebuie să vină la tine ca un 
fiu la tatăl său, am răspuns că nu este drept ca pe timpul aspru al iernii un copil 
cu mama sa văduvă să treacă Alpii, iar fără mamă să se expună primejdiilor pe 
un drum atît de lung? A fost trimisă solie de pace, nu făgăduinţă despre sosirea 
lui. Este limpede că noi n-am putut făgădui ceea ce nu ni se dăduse în putere 
să facem. Este adevărat că eu n-am făgăduit nimic, că de aceea ai zis: Să aştep¬ 
tăm ce răspuns aduce Victor. Dar se ştie că eu fiind oprit, el a venit la Mediola- 
num şi că i s-a refuzat ceea ce cerea. Se rosteau numai dorinţe de pace, nu 
despre venirea împăratului, care nu era bine să fie adus pe drum. Eram de faţă 
cînd s-a întors Victor: deci cum am oprit pe Valentinian? Au fost din nou tri¬ 
mişi soli în Gallia, care să-i oprească sosirea, m-au găsit la Valentia gallică şi, 
pe cînd mă întorceam, am întîlnit gărzile ambelor părţi, care păzeau trecăto- 
rile munţilor. Pe care armate ale tale le-am oprit? Din care Italie am întors 
steagurile? Pe care barbari i-a trimis corniţele Bauto? 8. Şi ce era de mirare 
dacă ar fi făcut aceasta Bauto de neam de dincolo de Rin, de vreme ce tu ame¬ 
ninţi Imperiul Roman cu ajutoare de la barbari şi cu unităţi de peste graniţă, 
cărora provincialii le plătesc bir pentru transporturi? Dar bagă de seamă ce 
deosebire este între ameninţările tale şi blîndeţea copilului august Valenti¬ 
nian. Tu stăruiai ca, sprijinit pe cete de barbari, să pătrunzi în Italia; Valenti¬ 
nian a întors pe huni şi pe alani care, venind prin ţinuturile Alemaniei, se 
apropiau de Gallia. Care e necazul, dacă Bauto a făcut să se lupte barbari cu 
barbari? în vreme ce tu ţineai în loc armata romană, iar el lupta împotriva 
duşmanului din amîndouă părţile, în mijlocul Imperiului Roman iuthungii 
devastau Rhetia. De aceea hunii au fost primiţi împotriva iuthungilor. El 
totuşi, fiindcă peste graniţă zdrobea pe alemani iar înăuntru apăra pe galii, a 
fost nevoit să renunţe la triumfurile lui, pentru ca tu să nu te temi. Pune alături 
faptele amîndurora. Tu ai făcut să fie jefuită Rhetia, Valentinian a cumpărat 
cu aurul lui pacea pentru tine. 9. Priveşte-1 şi pe cel care-ţi stă la dreapta, pe 
care Valentinian, deşi putea să se răzbune pentru durerile pricinuite, l-a făcut 
să se întoarcă la tine cu onoruri. îl ţinea pe pămînturile sale, iar la vestea uci¬ 
derii fratelui şi-a înfrînat furia. Şi ţie ţi-a răspuns cu aceeaşi trebuinţă, deşi nu 
aceeaşi era vrednicia. Aşadar, compară şi judecă faptele amîndurora. El ţi-a 
lăsat fratele viu, iar tu dă-i-1 măcar mort. De ce-i refuzi rămăşiţele pămînteşti 
ale fratelui, cînd el nu ţi-a refuzat ajutoare împotriva sa? 10. Poate te temi că 
întoarcerea celui mort va reînnoi durerea ostaşilor; căci aceasta şi spui. Pe cel 
pe care l-au părăsit viu îl vor apăra mort? De ce te temi de el mort după ce l-ai 
ucis, deşi puteai să-l aperi? Am ucis un duşman, spui. Nu ţi-a fost el ţie duş¬ 
man, ci tu lui. El acum nu mai simte nimic, judecă tu singur pricina. Dacă ar 
socoti cineva astăzi că trebuie ocupat imperiul în aceste părţi împotriva ta, 
oare pe tine te-ai socoti duşmanul lui, sau pe el duşmanul tău? Dacă nu mă 
înşel, cel ce cere pe nedrept aduce război, pe cînd împăratul îşi apără dreptul 







138 


SFÎNTUL AMBROZIE AL MILANULUI 


său. Aşadar, refuzi rămăşiţele pămînteşti ale celui pe care erai dator să nu-1 
ucizi? Să aibă împăratul Valentinian măcar rămăşiţele fratelui ca garanţie a 
păcii tale. Şi cum spuneai că nu-1 dai să fie ucis pe cel pe care-1 opreşti să fie 
înmormîntat? Se va putea oare crede că nu i-ai urît viaţa, dacă-i urăşti şi 
înmormîntarea? 11. Dar să mă întorc la mine. Din cîte aud, te plîngi că s-au 
dus mai degrabă la împăratul Theodosie cei care sînt cu împăratul Valenti¬ 
nian. Dar ce nădăjduiai că se va întîmpla, cînd tu pe cei fugiţi îi urmăreşti cu 
osîndă, iar pe cei prinşi îi ucizi? Că Theodosie îi încarcă cu daruri şi cu ono¬ 
ruri? Pe cine am ucis? a întrebat el. Pe Vallio, i-am răspuns eu. Şi ce bărbat, ce 
luptător? Aceasta i-a fost pricina pieirii că şi-a slujit împăratul cu credinţă? Nu 
eu, a zis el, am poruncit să fie ucis. Am răspuns: Am auzit că i s-a poruncit uci¬ 
derea. Dar, a zis el, dacă nu şi-ar fi curmat zilele singur, poruncisem să fie dus 
la Cabillonum şi să fie ars de viu. Deci de aceea s-a crezut că tu l-ai ucis. Aşa¬ 
dar cine şi-ar fi cruţat viaţa, cînd a fost ucis luptătorul viteaz, ostaşul credin¬ 
cios, tovarăşul folositor? Atunci am plecat, fiindcă zicea că va vedea el ce este 
de făcut. 72. Apoi fiindcă vedea că eu stau departe de episcopii care erau apro¬ 
piaţi lui, sau care cereau moartea unor rătăciţi de la credinţă, supărat le-a 
poruncit ca eu să plec fără întîrziere. Iar eu, deşi mulţi credeau că nu voi scăpa 
de cursele lui, mi-am luat drumul cu singura durere că, din cîte am aflat, bătrî- 
nul episcop Hyginus a fost surghiunit, deşi era aşa de slab, încît nu mai rămă¬ 
sese în el decît sufletul. Fiindcă am stat de vorbă cu însoţitorii lui, spunîndu-le 
să nu-1 lase să fie alungat bătrînul fără îmbrăcăminte şi fără o pernă, eu însumi 
am fost alungat. 13. Aceasta este darea de seamă a soliei mele. Sănătate, împă¬ 
rate, şi-ţi doresc să fii în siguranţă împotriva omului care acoperă războiul cu 
vălul păcii. 


Scrisoarea a XXV-a 

AMBROZIE CĂTRE STUDIUS 

7. Recunosc simţămîntul inimii curate, rîvna credinţei şi teama de Dom¬ 
nul nostru Iisus Hristos. Despre aceasta chiar eu m-aş teme să dau un răspuns 
- ţinînd seama, pe de o parte, de trebuinţa de a păzi legea, iar pe de alta, de a fi 
cu milă şi omenie -, dacă n-aş avea despre aceasta autoritatea Apostolului: 
„Că nu fără pricină poartă sabie cel ce judecă” (Rom. 13, 4). Omul legii este 
deci răzbunător al lui Dumnezeu împotriva celor ce fac rău. 2. Dar deşi îţi este 
cunoscut acest răspuns, ai socotit totuşi că nu e pierdere de vreme să fie pus în 
discuţie. Căci sînt în afara Bisericii cei ce nu-i cheamă în tovărăşia legăminte- 
lor cereşti pe cei care au socotit că trebuie dată o sentinţă de moarte împotriva 
unora. Cei mai mulţi, chiar de bună voie, nu dau astfel de hotărîre. Ei sînt lău¬ 
daţi şi noi înşine nu putem să nu-i lăudăm, fiindcă pînă într-atît păzim autorita¬ 
tea Apostolului, încît nu îndrăznim să le tăgăduim tovărăşia. 3. Vezi aşadar, ce 

cere autoritatea şi ce îndeamnă mila. Vei avea scuză dacă vei aplica legea, şi 
laudă dacă n-o vei aplica, dar şi dacă nu vei putea s-o aplici tuturor mai ales ca 
preot voi aproba nu să-i nimiceşti pe cei vinovaţi în mizeria închisorii, ci să-i 
achiţi. Căci se poate întîmpla ca, fiind cunoscută pricina, să fie reprimit la 
judecată vinovatul care după aceea fie cere iertare, fie desigur fără vreo vină 
prea mare, cum spune cineva, zace în închisoare. Ştim totuşi că mulţi dintre 
păgîni sînt obişnuiţi să se laude că s-au întors cu securea nepătată de sînge din 
administrarea provinciilor. Dacă păgînii fac aceasta, ce trebuie să facă creşti¬ 
nii? 4. La toate acestea primeşte răspunsul Mîntuitorului. Iudeii au adus în faţa 
Mîntuitorului (Ioan 8, 3-11) pe o femeie adulteră, pentru ca, dacă El o iartă, 
să-L învinuiască de călcarea legii, căci doar El zisese: „N-am venit să stric 
legea, ci să o împlinesc” (Matei 5, 17), iar dacă o condamnă să-I spună că îşi 
calcă propria învăţătură a iertării. Acestea prevăzînd Domnul Iisus, a plecat 
capul în pămînt şi a scris în ţărînă. Ce a scris, dacă nu acele cuvinte profetice: 
„O, ţară, ţară, ascultă cuvîntul Domnului” (Ieremia 22, 29), care au fost scrise 
despre Iehonia de către profetul Ieremia? 5. Cînd întreabă iudeii, sînt scrise 
pe pămînt numele iudeilor; cînd vin creştinii, nu se scriu pe pămînt numele 
credincioşilor, ci în cer. Pe pămînt sînt scrişi numai cei ce s-au îndepărtat de 
Tatăl lor, care-şi ispitesc Tatăl, care spun cuvinte de hulă împotriva Mîntuito¬ 
rului. Cînd întreabă iudeii, Iisus îşi înclină capul şi, fiindcă n-are unde să-Şi 
plece capul Său (Matei 8, 20), Şi-L ridică iarăşi pentru a rosti o învăţătură şi 
zice: „Cei fără de păcat să arunce cel dintîi piatra asupra ei” (Ioan 8, 7). Şi 
iarăşi plecînd capul scria pe pămînt. 6. Auzind, ei au început să iasă fiecare, 
mai întîi cei bătrîni, fie pentru că aveau mai multe păcate, căci trăiseră mai 
mult, fie pentru că ei au înţeles cei dintîi puterea învăţăturii, fiind mai înţe¬ 
lepţi. Au început să-şi plîngă păcatele mai întîi cei care pînă aici îi învinuiau pe 
alţii de păcate. 7. Aşadar, cînd ei s-au retras, Iisus a rămas singur şi, ridicînd 
capul către femeie, a zis: „Unde sînt cei care te învinuiau? Nimeni n-a aruncat 
piatra asupra ta? Iar ea a răspuns: Nimeni. I-a zis ei Iisus: Nici Eu nu te voi 
osîndi. Du-te şi vezi să nu mai greşeşti” (Ioan 8, 10). El răscumpără şi nu osîn- 
deşte; El este viaţa care îndreaptă şi izvorul care spală. Şi atunci cînd se pleacă 
Iisus, de aceea se pleacă, pentru ca să ridice pe cei căzuţi. El spune păcătoşilor 
„Nici Eu nu te voi osîndi”. 8. Ai ce căi să urmezi, căci se poate întîmpla ca 
acela care a greşit să aibă nădejde că se va îndrepta; dacă este fără botez să 
poată primi iertarea, dacă este botezat să facă pocăinţă şi trupul să şi-l dea 
pentru Hristos. 9. De aceea mai marii noştri au socotit că este mai bine să fie 
mai cu îngăduinţă ca judecători, pentru ca, pe de o parte, să le fie temută sabia, 
iar pe de alta, să domolească, nu să aţîţe mai tare nebunia nelegiuirilor. Căci 
dacă li s-ar tăgădui celor vinovaţi tovărăşia soartei s-ar crede că pedeapsa este 
dată doar ca răzbunare. Aşadar, înaintaşii noştri au socotit că e mai bine să se 

stăpînească de voie decît să se supună poruncii dată de lege. Sănătate şi gîn- 
deşte-te la noi, căci şi noi ne gîndim la tine. 


Scrisoarea a XXVI-a 

AMBROZIE CĂTRE IRENAEUS 

1. Deşi în scrisoarea dinaintea acesteia am răspuns la întrebarea pe care 
ai pus-o, totuşi, fiindcă îmi ceri o expunere mai dezvoltată, nu preget să ţi-o 
dau şi să ţi-o scriu ca unui fiu. 2. întotdeauna s-a pus întrebarea şi este cunos¬ 
cută de toţi iertarea faţă de acea femeie despre care se scrie în Evanghelia 
după Ioan, femeie vinovată de adulter şi adusă în faţa lui Hristos (Ioan 8, 3). El 
n-a dat un răspuns direct asupra vinovăţiei acesteia, fiindcă un asemenea răs¬ 
puns ar fi fost folosit de iudei în mod viclean, pentru ca, dacă femeia era achi¬ 
tată împotriva legii, ei să spună că hotărîrea Domnului este împotriva legii, iar 
dacă era condamnată potrivit legii, să arate că lui Hristos îi lipseşte mila. 3. 
Dar întrebarea s-a pus cu şi mai multă putere cînd episcopii au început să-i 
acuze în procese publice pe cei vinovaţi de nelegiuiri foarte grave, unii cerîn- 
du-le chiar pedeapsa cu moartea, iar alţii arătînd că osîndiri de acest fel sînt 
biruinţe ale preoţilor setoşi de sînge. Căci, spun aceştia din urmă, ce altceva 
cereau iudeii, decît ca vinovaţii de fapte criminale să fie pedepsiţi potrivit legi¬ 
lor publice şi că de aceea a trebuit să fie acuzaţi de către preoţi în judecăţi 
publice cei despre care spun că trebuiesc pedepsiţi potrivit legilor? Pricina 
este aceeaşi, dar numărul este mai mic, adică judecata este asemănătoare, dar 
pedeapsa este deosebită. Hristos n-a răbdat să fie pedepsită după litera legii 
una singură, iar aceştia spun că într-un mic număr de cazuri s-au dat asemenea 
pedepse. 4. Dar în ce loc judecă Hristos? Căci adesea a găsit cu cale să-şi potri¬ 
vească răspunsurile după locul în care îi învăţa pe ucenicii Săi. în templul lui 
Solomon, adică în al înţelepciunii, plimbîndu-Se El, zicea: „Eu şi Tatăl Una 
sîntem” (Ioan 10, 30), iar în templul lui Dumnezeu spunea: „învăţătura Mea 
nu este a Mea, ci a Celui ce M-a trimis” (Ioan 1, 16). Această judecată o face în 
templu, cum este scris în Scriptură, unde se spune: „Cuvintele acestea Le-a 
grăit Iisus în vistierie, învăţînd în templu. Şi nimeni nu L-a prins” (Ioan 8, 20). 
Ce este vistieria aici? Este sfatul credincioşilor, cheltuiala săracilor, tihna 
oropsiţilor, pe lîngă faptul că Hristos privind, precum este scris în Evanghelia 
după Luca (21, 2), a spus că acei doi bani ai văduvei valorează mai mult decît 
darurile bogaţilor, arătînd prin dumnezeiască mărturie că este mai de preţ 
darul făcut din dragoste, decît cel din prisosul bogăţiei. 5. Să vedem Cel ce 
avea asemenea judecată, ce învăţături dădea El pe cînd se afla în vistierie, căci 
nu fără rost a socotit-o mai darnică pe văduva care a pus doi bani în cutia mile¬ 
lor. Sărăcia văduvei este bogăţie în taina credinţei. Aceşti doi bani sînt dinarii 
pe care acel samaritean din Evanghelie i-a lăsat în casa de oaspeţi pentru a fi 

vindecat de răni cel ce căzuse între tilhari (Luca 10, 35). Aşadar, în această 
văduvă, care închipuise Biserica, în această vistierie sfîntă a socotit că trebuie 
să arate cum să se vindece rănile celor săraci, cum să se aline foamea drumeţi- 
lor. 6. De aceea şi acum se cade ca tu să cîntăreşti duhovniceşte învăţătura pe 
care o dădea Hristos; căci împărţea popoarelor argintul încercat în foc (Ps. 11, 
7) şi socotea în simţămintele popoarelor banul cu chipul regelui. Nimeni n-a 
trimis mai mult decît cel care a dat tot. Sătura pe cei flămînzi, îndestula pe cei 
lipsiţi, celor orbi le dădea vedere, răscumpăra pe robi, pe cei betegi îi întărea, 
pe morţi îi învia, şi, ceea ce este mai mult, ierta păcatele, aducea achitarea 
celor vinovaţi. Aceştia sînt cei doi bani pe care i-a trimis Biserica după ce i-a 
primit de la Hristos. Căci ce sînt cei doi bani, dacă nu preţul Vechiului şi Nou¬ 
lui Testament? Preţul Scripturii este credinţa noastră, căci ceea ce se citeşte 
trebuie să se înţeleagă într-un fel mai înalt. Aşadar, iertarea păcatelor este pre¬ 
ţul celor două Testamente, vestită în chip mistic prin miel (leş. 12,3) şi îndepli¬ 
nită cu adevărat de Hristos. 7. Astfel îţi dai seama că nu sînt de ajuns pentru 
curăţire cele şapte zile, fără celelalte trei zile. Curăţirea de şapte zile este cea 
după lege (Lev. 12, 2), care în chipul sîmbetei de acum a vestit sîmbăta cea 
duhovnicească, iar curăţirea de trei zile este cea după har, care se întăreşte 
prin mărturia Evangheliei, fiindcă Domnul a înviat a treia zi (Luca 24, 7). 
Unde se prescrie pedeapsă, trebuie să fie pocăinţa pentru păcate, unde se dă 
iertarea, acolo este har. Mai întîi este pocăinţa, iar mai pe urmă harul. Aşadar 
nici pocăinţă fără har, nici har fără pocăinţă. Căci mai întîi trebuie ca pocăinţa 
să osîndească păcatul, pentru ca harul să-l şteargă. De aceea tălmăcind chipul 
legii, Ioan a botezat în pocăinţă, Hristos în har (Matei 3, 11). 8. Aşadar, a 
şaptea zi însemnează taina legii, iar a opta pe cea a învierii, precum găseşti 
scris în Ecclesiast: „împarte o bucată în şapte şi chiar în opt” (Eccl. 11, 2). în 
profetul Osea (3, 1-2) citeşti că s-a zis: „Adu-ţi ţie o desfrînată pe cincispre¬ 
zece dinari”, în înţelesul că prin cei doi bani ai Vechiului şi Noului Testament, 
adică prin întregul preţ al credinţei acea femeie este adusă într-o tovărăşie de 
păgîni fără căpătîi şi trăind în ticăloşie. 9. „Şi am cumpărat-o, se spune în Osea 
(3, 2), pe un omer şi un semiomer de orz şi un letec de vin”. Pe orz însemnează 
că-i chema la credinţă pe cei necredincioşi ca să-i facă desăvîrşiţi, prin omer se 
înţelege măsură plină, iar prin semiomer măsură pe jumătate plină. Măsura 
plină este în Evanghelie, cea pe jumătate plină este în Lege, a cărei plinătate 
este Noul Testament. Domnul însuşi spune: „N-am venit să stric legea, ci s-o 
împlinesc” (Matei 5, 17). 10. Şi nu ca să pierdem vremea citim în psalmii lui 
David despre cele cincisprezece trepte înalte şi că soarele s-a înălţat cincispre¬ 
zece trepte cînd dreptul rege Iezechia primea prelungirea acestei vieţi (Isaia 
38, 8). însemna că are să vină soarele dreptăţii (Mal. 4, 2), care să lumineze 
cu lumina prezenţei sale cele cincisprezece trepte ale Vechiului şi Noului Tes¬ 
tament, trepte pe care credinţa noastră se urcă la viaţa veşnică. De aci şi taina 

despre care s-a citit azi în Apostol, că a rămas cincisprezece zile la Petru (Gal. 
1, 18). Mie mi se pare că Sfinţilor Apostoli, care aduceau în cuvinte felurite tăl¬ 
măciri dumnezeieştii Scripturi, le-a apărut lumina plină de strălucire şi li s-a 
risipit umbra neştiinţei. Dar să ne întoarcem la nepedepsirea acelei femei 
adultere. 11. A fost adusă Domnului Iisus de către cărturari şi farisei o femeie 
vinovată de adulter (loan 8, 3-11), cu şiretlicul acestora ca, dacă El o achită 
să-L facă vinovat că nu respectă legea, iar dacă o condamnă, să-i spună că şi-a 
schimbat ţelul pentru care a venit; fiindcă a venit să ierte păcatele tuturor. Mai 
înainte spusese: „Eu nu judec pe nimeni” (loan 8, 15). Aducîndu-i-o aşadar, au 
zis: „Am găsit această femeie prinsă în adulter. Şi scris este în legea lui Moise 
că orice femeie adulteră să fie ucisă cu pietre (Lev. 20, 10). Tu ce zici despre 
ea? (loan 8, 3-5). 12. Pe cînd ei spuneau acestea, Iisus, aplecînd capul în jos, 
scria cu degetul pe pămînt. Şi pe cînd ei aşteptau să audă ce răspunde, El, ridi- 
cînd capul, a zis: „Cine este,fără păcat, acela să arunce cel dintîi piatra asupra 
ei” (loan 8, 7). Ce este mai dumnezeiesc decît această sentinţă, ca acela să-i 
pedepsească păcatele care este El însuşi fără de păcat? Cum să te faci pedepsi¬ 
tor al altuia şi apărător al propriilor tale crime? Oare nu se osîndeşte şi mai 
mult acela care condamnă pe altul de nelegiuiri pe care el însuşi le săvîrşeşte? 
13. Aceasta a zis şi scris pe pămînt. Ce? Desigur, cuvinte ca acestea: „Vezi 
paiul din ochiul fratelui tău şi bîma din ochiul tău n-o vezi” (Matei 7, 3). Pofta 
este ca şi paiul: se aprinde repede şi în grabă se termină de ars. Păcatul necre¬ 
dinţei, prin care iudeii tăgăduiau pe Aducătorul propriei lor mîntuiri, răsuna 
ca o mare crimă. 14. Scria pe pămînt cu degetul cu care scrisese legea (leş. 31, 
18). Păcătoşii sînt înscrişi pe pămînt (Ieremia 17, 13), cei drepţi în cer, dacă 
păstrezi în minte ce s-a zis către ucenici: „Bucuraţi-vă, că numele voastre sînt 
scrise în ceruri” (Luca 10, 20). Pentru a doua oară a scris, ca să ştii că iudeii au 
fost condamnaţi după amîndouă Testamentele. 15. La auzul acestui răspuns, 
au ieşit afară unul după altul, începînd cu bătrînii, şi şedeau cugetînd în ei. Iar 
Iisus a rămas singur şi femeia stătea la mijloc (loan 8, 9). Bine zice că au ieşit 
afară cei ce nu voiau să fie cu Hristos. Afară este litera legii, înăuntru sînt tai¬ 
nele ei. Căutau în copacii Scripturilor Sfinte frunzele, nu roadele; trăiau în 
umbra legii şi nu puteau să vadă soarele dreptăţii. 16. Pînă la urmă, după ce au 
plecat ei, a rămas Iisus singur şi femeia stînd la mijloc. Pentru a ierta păcatele, 
Iisus rămîne singur, cum spune El însuşi: „Iată, vine ceasul, şi a şi venit, ca să 
vă risipiţi fiecare la ale sale şi pe Mine să Mă lăsaţi singur” (loan 16, 32). Nu 
solul, şi nici vestitorul, ci Domnul însuşi îşi mîntuieşte poporul Său (Isaia 63, 
9). Rămîne singur, fiindcă nu poate să aibă vreun om ceva comun cu Hristos 
pentru a ierta păcatele. Acest dar este numai al Lui Hristos, Care a ridicat 
păcatul lumii (loan 1, 29). A meritat să fie iertată şi femeia care, pe cînd iudeii 
se retrăgeau, a rămas singură cu Hristos. 17. Ridicînd capul, Iisus a zis femeii: 

„Unde sînt cei ce te pîrau? Nu te-a lovit nimeni cu pietre? Şi ea a răspuns: 
Nimeni, Doamne! Şi a zis către ea Iisus: „Nici Eu nu te voi osîndi. Du-te şi vezi 
de acum să nu mai greşeşti” (loan 8, 10-11). Vezi, cititorule, dumnezeieştile 
taine şi blîndeţea lui Hristos. Cînd femeia este acuzată, Hristos lasă capul în, 
jos. Dar îl ridică, după ce pleacă pîrîtorul. Astfel că El vrea ca nimeni să nu fie 
osîndit, ci toţi să fie iertaţi. 18. Pe scurt, spulberă toate întrebările ereticilor 
zicînd : „Nimeni nu te-a lovit cu pietre?” Ei zic că Hristos nu ştie ziua judecă¬ 
ţii, dar El zice: „Nu este al Meu a vă da să şedeţi la dreapta şi la stingă Mea” 
(Matei 20, 23). Iată, şi aceasta zice: „Nimeni nu te-a lovit cu pietre?” De ce o 
întreabă, cînd El însuşi văzuse acestea? O întreabă pentru noi, ca să ştim că n-a 
fost lovită cu pietre. Căci este în obiceiul nostru omenesc să întrebăm prea 
adesea de lucruri pe care le vedem. Şi de aceea femeia a răspuns: „Nimeni, 
Doamne!”. Aceasta poate să însemneze: Cine poate să arunce piatra asupra 
celei pe care Tu însuţi n-o condamni? Cine poate să osîndească după o sentiţă 
astfel dată? 19. Domnul îi răspunde: „Nici Eu nu te osîndesc”. Bagă de seamă 
cum Şi-a atenuat propria sentinţă, pentru ca iudeii să nu poată cîrti nimic 
împotriva iertării femeii, ci să întoarcă mai degrabă împotriva lor defăimarea, 
dacă ei ar voi să se plîngă. Femeia este lăsată să plece, nu este osîndită; fiindcă 
lipsea osînditorul, nu fiindcă era dovedită nevinovăţia. Dar de ce să se plîngă 
cei ce mai înainte au renunţat să mai urmărească nelegiuirea şi să-i ceară osîn- 
direa? 20. 1-a zis celei ce apuca un drum greşit: „Du-te şi vezi de acum să nu 
mai greşeşti”. A îndreptat-o pe vinovată fără s-o achite de vinovăţie. Căci este 
osîndită cu o sentinţă mai aspră vina, dacă fiecare îşi urăşte abaterea sa şi 
începe s-o osîndească întîi în el. Cînd este ucis un vinovat, este pedepsită per¬ 
soana, nu fapta rea. Dar cînd se lasă cineva de fapta rea, iertarea sa este osînda 
păcatului. Ce însemnează aşadar: „Du-te şi vezi de acum să nu mai greşeşti”? 
Aceasta însemnează: Din momentul în care te-a răscumpărat Hristos, să te 
îndrepte harul, pe care pedeapsa nu l-ar îndrepta, ci l-ar slăbi. Sănătate, fiule, 
şi ca un fiu iubeşte-ne, căci şi noi ca părinţi te iubim. 


Scrisoarea a XXVII-a 

AMBROZIE CĂTRE IRENAEUS, SĂNĂTATE! 


1. Mi-ai scris că te-au nedumerit cuvintele: „Cele ce aducem noi jertfă lui 
Dumnezeu sînt urîciune în faţa egiptenilor” (leş. 8, 26). Dar aveai prin ce să-ţi 
spulberi nedumerirea, fiindcă în cartea Facerii este scris că pentru egipteni 
păstorul de oi era spurcat (Fac. 46, 34), nu din pricina lui ca om, ci din pricina 
oilor. Ei arau pămîntul cu plugul, pe cînd Avraam şi Iacob, iar după ei Moise 
şi David, au fost păstori, îmbrăcaţi în această slujbă cu oarecare vrednicie 
regală. 2. Urau aşadar egiptenii jertfele de sînge, rîvna desăvîrşită după virtuţi 

şi după învăţătură deplină. Aşadar ceea ce urăsc cei răi este curat şi cinstit 
pentru cei buni. Trîndavul dispreţuieşte lucrarea virtuţii, mîncăciosul fuge de 
ea. fiindcă iubeşte desfătările, trupul egiptenilor urăşte puterile sufletului, res- 
.pinge poruncile, fuge de învăţăturile virtuţilor şi de toate lucrurile de acest fel. 
3. Pe cele de care fuge egipteanul, dar egipteanul şi nu omul, tu care ai ştiinţa 
omeniei îmbrăţişează-le. Dar fugi de acelea pe care le urmăresc şi le aleg ei, 
fiindcă nu pot sta la un loc înţelepciunea şi nebunia. De cele care sînt oarecum 
în socoteala neînţelepciunii şi a nestăpînirii să se ferească înţelepciunea, să se 
ferească stăpînirea de sine. Orice neînţelept şi nestăpînit este în afara celor ce 
sînt în binele şi în moştenirea bărbatului înţelept şi stăpînit. 4. Iată Lia şi 
Rahila, într-o sfîntă unire, una harnică, cealaltă cu voinţă tare, fugind nu de 
legătura neamului, ci de deosebirile de viaţă. Cînd au aflat din cuvintele har¬ 
nicului Iacov că el vrea să plece ca să scape de mişelia şi de răutatea lui Laban 
şi a fiilor acestuia, ele au răspuns: Mai avem noi oare parte şi moştenire în casa 
tatălui nostru? Oare n-am fost socotite de el ca nişte străine, fiindcă el ne-a 
vîndut şi a mîncat banii noştri?" (Fac. 31, 14-15). Iată mai întîi că ticălosul şi 
mişelul îşi îndepărtează de el fetele, una ostoită de muncă, iar cealaltă stărui¬ 
toare în ale învăţăturii, şi doreşte să se despartă de ele fiindcă le priveşte ca o 
sarcină, socoteşte că este un cîştig pentru el dacă le înstrăinează, gîndind că al 
său este cîştigul şi mijloc al plăcerilor sale. 5. Acum să auzim cum ceea ce are 
virtutea nu are mişelia. Căci ele zic: „Toate bogăţiile şi slava pe care Dumne¬ 
zeu le-a luat de la tatăl nostru vor fi ale noastre şi ale copiilor noştri” (Fac. 31, 
16). Pe bună dreptate - zic ele - că au fost luate bogăţiile, fiindcă Dumnezeu 
hotărăşte, El este Făcătorul bunurilor, şi prin al Cărui har rămîne fără ele cel 
mişel. Cei necinstiţi şi răi nu pot să capete podoaba moştenirii dumnezeieşti. 
Urmează la moştenire cel harnic, care are în sine duhul puterii. Dar cine este 
puternic, dacă nu singur Dumnezeu, care ţine în frîu şi conduce toate? 6. Aces¬ 
tora aşadar li se cuvine moştenirea lui Dumneezeu. De aceea şi zice Isaia: 
„Cei ce cred în Domnul au moştenirea Lui” (Isaia 54, 17). Şi frumos zice: „Au 
moştenirea”. Căci moştenirea însăşi este singura, alta nu există. Moştenirea 
nu este o comoară oarbă şi nu toate cele trecătoare au folosul moştenirii. 
Numai aceea este moştenire în care partea este Dumnezeu. De aceea sfîntul 
Domnului zice: „Domnul este partea mea” (Ps. 118, 57). Şi în alt loc: „Moş- 
tenit-am mărturiile Tale” (Ps. 111). Vezi care este averea celui drept: porun¬ 
cile lui Dumnezeu, răspunsurile Lui, învăţăturile Lui. Prin acestea cel drept 
este bogat, ele îl hrănesc, ele îl desfată, ele sînt bogăţiile Lui. 7. Aşadar avînd 
aceste bogăţii Lia şi Rahila, nu căutau averile tatălui lor, în care erau bani ai 
altora, care erau fără înţelepciune adunate şi fără putere duhovnicească, ca şi 
cum ele erau bogate şi libere, nu-1 socoteau pe tatăl lor bogat, ci sărac. Cei 
întovărăşiţi cu învăţăturile bune şi dezrobitoare nu socotesc bogat pe nici unul 
dintre cei neînţelepţi, ci dimpotrivă sărac şi lipsit şi chiar josnic, oricît ar înota 

acesta în bogăţii regeşti, oricît s-ar lăuda în trufia sa cu aurul său şi cu puterea 
pe care o are. 8. Trebuie să fugă aşadar oamenii de astfel de tovarăşi, chiar 
dacă îi leagă de ei anumite trebuinţe. Căci legăturile cu cei răi sînt vătămă¬ 
toare, ele întunecă mintea şi o pătează. După cum trăind pe lîngă un sfînt vei 
deveni sfînt, la fel alături de un stricat vei fi stricat (Ps. 17, 26-27). Adesea se 
întîmplă ca unii, auzind chemarea celui nestăpînit, chiar cînd voiesc să păs¬ 
treze ţinuta stăpînirii de sine, să se coloreze cu boiul neînţelepciunii, care de 
bună seamă îi este potrivnică, fiindcă înţelepciunea şi neruşinarea se resping 
una pe alta. 9. De aceea, cînd Iacov, bărbatul călit în virtute, le cere părerea, 
ele grăiesc în glasul virtuţii încercate prin îndelungată osteneală: „Mai avem 
noi oare parte şi moştenire în casa tatălui nostru?” (Fac. 32, 14), adică ne 
întrebi dacă vrem să plecăm de la el? Ca şi cum n-ai şti că n-avem nici o 
dorinţă de întovărăşire cu el, că nu ne stăpîneşte dorinţa de bogăţiile acestei 
lumi, atît de plăcută unora, sau bucuria luxului. Pe acestea noi le socotim jos¬ 
nice şi străine de noi, pline de sărăcie şi de lipsă. 10. Ele arată şi pricina plecă¬ 
rii lor: că Laban a pierdut slava şi comoara cea bună în care s-a născut. Ii 
fusese dată puterea minţii şi banul cel bun, cu chipul şi asemănarea lui Dum¬ 
nezeu pe el, darul cel duhovnicesc. Dar a pierdut ce avea bun, fiindcă a ales 
mai degrabă strălucirea veacului acestuia, decît cele adevărate şi folositoare 
vieţii, a ales frumuseţea cea lipsită de bunurile dumnezeieşti. Fiindcă acela 
care se ia numai după frumuseţea din afară se înşală şi se păcăleşte în alegerea 
sa. De aceea ascultă şi judecă. 11. A ajuns Laban din urmă pe sfîntul Iacov şi 
pe fiicele sale, ca nu cumva să descopere la ele ceva din viciile sale şi să aibă 
motiv de a se întoarce la sine, învinovăţind pe cel drept, după ce a fost combă¬ 
tut în judecata sa şi nu putea să arate sau să răspundă nimic prin care să fi fost 
în stare să-I reţină: „Dacă m-ai fi înştiinţat, ţi-aş fi dat drumul” (Fac. 32, 27). 
Dreptul Iacov a arătat de ce a fugit: ca să nu fie urmărit şi adus înapoi, să nu se 
întoarcă înconjurat de o astfel de suită. Plecase de la Laban mai întîi pentru că 
nu trebuia să se supună ascultării de mai mulţi stăpîni şi să trăiască toată vre¬ 
mea cu un rob. Apoi fiindcă, bărbat preocupat de treburi serioase şi căutînd să 
urmeze calea cea dreaptă către virtute, a găsit nu un însoţitor, ci prevestirile 
dumnezeieşti. Atunci, a zis el, m-au sfătuit să plec de aici şi acum mă însoţesc 
pe cale. 12. Dar cum m-ai fi lăsat să plec? Cu ce alai? Oare cu bucuria ta, care 
este plină de tristeţe, cu timpane şi harfe cîntînd fals, cu sunete plăcute de 
flaute răsunînd neplăcut, cu sunete zgomotoase, cu scîrţîituri supărătoare, cu 
glasuri răguşite, cu ţambale care sparg urechile? Ai crezut că mă poţi desfăta 
cu ele? Că mă poţi chema înapoi cu ele? De acestea am fugit şi nu mă tem de 
răutatea cuvintelor tale. Fugi, să nu mă urmeze astfel de alai, că nu vreau să 
plec primind ceva de la tine. 13. Nu cu astfel de însoţitori se ajunge la Biserica 
lui Hristos, către Care se îndrepta şi Iacov, ca acolo să aducă mulţimea de 
popoare, să transporte bogăţiile neamurilor, să îndrepte pe urmaşi, fugind de 

umbrele lucrurilor deşarte, punînd frumuseţea vie a virtuţilor mai presus 
de chipurile cioplite lipsite de viaţă, cele serioase mai presus de cele amă¬ 
gitoare. Vezi cum îşi împodobesc păgînii mesele de ospăţ, cum îşi vestesc 
sărbătorile. Dar acestea sînt primejdioase pentru minţile credincioşilor, 
care adesea sînt vrăjiţi de ele, sînt amăgiţi de mese plăcute, sînt atraşi de 
cîntece şi de jocuri, fugind de posturile noastre, pe care le socotesc aspre, 
vătămătoare şi neplăcute pentru trup. 14. Ai crezut cumva că doresc aurul 
tău? Dar n-ai aur încercat în foc, prin care se dovedesc cei drepţi (Ps. 11, 
7). Sau că vreau argint. Dar n-ai argint, fiindcă n-ai strălucirea chemării 
cereşti. Sau poate ai nădăjduit că-mi aduci pe slujitorii tăi sub ascultare? 
Eu caut oameni liberi, fug de robii păcatului. Dar poate că mi-au fost de 
trebuinţă ca arătători ai drumului, ca tovarăşi pe cale? O, de ar putea să 
mă urmeze şi pe mine! Eu le-aş arăta căile Domnului. Dar voi, care nu-L 
cunoaşteţi pe Dumnezeu, cum îi ştiţi căile? Pe căile Domnului merg 
numai aleşii Lui. Nu oricine merge pe ele, dar nimeni nu e refuzat dacă le 
doreşte. 15. Să urmeze cine e pregătit, să meargă pe calea care duce în 
Mesopotamia. Cel ce va apuca pe acest drum va trebui să treacă peste 
apele Tigrului şi Eufratului, apele bărbăţiei şi ale dreptăţii, prin lacrimile 
pocăinţei, primind botezul harului. Aceasta este calea oastei Domnului. 
Toţi cei ce sînt în biserică luptă pentru Dumnezeu. Pe această cale pe 
care şi-a ales-o Iacov merge strălucita turmă însemnată cu deosebite vir¬ 
tuţi. Orice suflet fără astfel de semne este necopt şi nepregătit, necunos¬ 
cător al virtuţilor. Numai cu aceste semne este bogat în lucruri duhovni¬ 
ceşti, pline de har. 16. Cine vine pe această cale, mai întîi să se împace cu 
fratele său. Cine vine pe acest drum să locuiască mai întîi în Sichima, acel 
atelier preţios şi productiv al virtuţilor, în care grea este răzbunarea 
împotriva călcătorilor neprihanei. Cine vine pe acest drum să se lupte 
pentru Dumnezeu, să capete deprinderi pentru a-L putea urma, să se 
unească cu umilinţa lui Hristos şi cu patimile Lui. Să-şi ia crucea şi să-L 
urmeze pe Hristos (Matei 16, 24). Drumeţul cel bun nu se trufeşte, nu este 
pizmaş, ci dimpotrivă îi binecuvîntează pe cei ce merg cu el pe acelaşi 
drum. 17. Să urmăm aşadar pe Iacov şi căile lui, ca să ajungem la acele 
pătimiri, la acele adunări, să ajungem la limanul mult drept, la răbdare, 
care este mama credincioşilor, şi la tatăl Isaac, adică la ţinutul bucuriei, la 
revărsarea veseliei. Unde este răbdarea, acolo este veselia. Suferinţa 
aduce răbdarea, iar răbdarea încercare şi încercarea nădejde, de care nu 
ne ruşinăm (Rom. 5, 3-5). Acela care nu s-a ruşinat de crucea lui Hristos, a 
dobîndit harul ca nici Hristos să nu Se ruşineze de el. Fii sănătos, fiule, şi 
nu te ruşina să-l întrebi pe tatăl tău, tu care nu te ruşinezi să te slăveşti 
prin patimile lui Hristos. 

Scrisoarea a XXVIII a 

AMBROZIE CĂTRE IRENAEUS, SĂNĂTATE! 

1. Am găsit în unele scrieri că Pitagora, în sfaturile sale, îşi oprea discipolii 
să meargă pe calea obişnuită şi folosită de popor. De unde a luat această pildă 
nu este necunoscut. Căci, de vreme ce îşi trăgea obîrşia din poporul iudeilor, 
cum cred cei mai mulţi, şi-a scos din învăţătura acestuia şi îndrumările sale de 
dascăl. Pe bună dreptate el a fost socotit mare între filosofi; ba, se spune, nu se 
află nici unul asemenea lui. Citise aşadar, în Ieşirea, că i s-a poruncit lui Moise 
prin glasul dumnezeiesc: „Scoate-ţi încălţămintea din picioarele tale” (leş. 3, 
5). Aceasta i s-a poruncit şi lui Isus Navi (Iosua 5, 16), pentru ca, bineînţeles, 
cei care doreau să meargă pe calea Domnului să nu aducă pe această cale pra¬ 
ful drumurilor bătătorite de popor. Citise porunca dată aceluiaşi Moise să se 
urce cu preoţii pe munte, dar poporul să rămînă la poalele muntelui (leş. 24, 
13-14). A despărţit aşadar pe preoţi de popor şi după aceea s-a poruncit lui 
Moise să intre în nor. 2. înţelesul despărţirii e limpede. Nimic să nu se 
găsească popular la preoţi, nimic de rînd, nimic comun cu dorinţele, obiceiu¬ 
rile şi purtarea celor mulţi. Demnitatea preoţească să-şi pretindă o greutate a 
sa proprie, o viaţă serioasă, o ţinută cu totul deosebită de a celor de jos. Căci 
cum poate fi respectat de popor cel ce n-are nimic despărţit de popor, ci este la 
fel cu mulţimea? Ce să admire în tine, dacă în tine le recunoaşte pe ale sale, 
dacă nu vede nimic la tine care să-i fie pildă, dacă pe cele de care se ruşinează 
la el le găseşte la tine, pe care socoteşte că trebuie să te respecte? 3. Să trecem, 
aşadar, mai presus de felul de a gîndi al mulţimii, de obiceiurile de viaţă ale 
turmei, să ne ferim de mersul pe drumurile folosite de toţi, pe cărarea pe care 
aleargă acela a cărui viaţă e mai grabnică decît a unui aducător de veşti (Iov 9, 
25), despre care se spune: „A trecut şi n-a văzut” (Ps. 36, 36). Să ne căutăm 
calea pe care nu se aud cuvinte urîte, nu se văd lucruri netrebnice, pe care nu 
merge cel cu viaţă pătată, bineînţeles pătată de murdăria propriilor fapte, cel 
înnegrit de fumul nedreptăţilor pe care le-a săvîrşit, cel cu pereţii sufletului 
întunecaţi şi ruinaţi, care n-a gustat nici o plăcere a virtuţii, pe care a socotit că 
trebuie s-o privească mai degrabă chiorîş, decît drept în faţă, să şi-o însuşească 
cu gînd deschis şi cu inimă curată. Unul ca acesta (cum fac cei mai mulţi, care 
par cu duh şi şlefuiţi, dar înlocuiesc frumuseţea înţelepciunii cu glume neruşi¬ 
nate) neluînd în seamă harul cel adevărat, ca şi cum ar trăi numai în noapte, 
n-are încredere în cei ce trăiesc ziua; fiindcă este din numărul temanilor şi al 
sabeilor, care stau departe de adevăr, despre care Iov zice: „Priviţi căile tema¬ 
nilor şi cărările sabeilor; căci ajung în neorînduială cei ce-şi pun nădejdea în 
oraşe şi în bogăţii. Aşa v-aţi ridicat şi voi fără milă împotriva mea. De aceea 
văzînd rănile mele temeţi-vă” (Iov 6, 19-21). 4. Aşadar să lăsăm cărările celor 
decăzuţi, să ne ferim de praful celor cu slăbiciuni, care din pricina poftelor 

s-au rătăcit adesea în pustiu. Să ne întoarcem şi să urmăm calea înţelepciunii, 
pe care n-au călcat lăudăros» şi trufaşii, pe care nimicnicia n-o cunoaşte, 
moartea n-o ştie, fiindcă Dumnezeu a croit-o: „Adîncul a grăit: Ea nu se află în 
sinul meu! Şi marea a spus la fel: Ea nu este la mine!” (Iov 28, 14). Dar dacă 
vrei să mergi pe calea înţelepciunii şi a bunei purtări, înţelepciunea îţi spune 
să-L cinsteşti pe Dumnezeu şi să I te supui; iar buna purtare de asemenea îţi 
grăieşte să te stăpîneşti de a face păcate. 5. Aşadar ce este între noi şi calea 
acestui veac, în care totul este ispită, ba chiar şi viaţa omului este ispită, mai 
deşartă decît cea din graiul poveştilor, cerînd a locui în case de lut, a urmări 
ziua şi noaptea numai cîştigul, a te gîndi întotdeauna la cîştig, a căuta cîştigul 
zilnic, ca oamenii banului, şi a te hrăni, cum se spune despre greieri, cu aburul 
dorinţelor. Intr-adevăr ca greierii care, trăind de pe o zi pe alta, se mistuiesc în 
plînsul lor. Căci ce altce\ a sînt oamenii fără seriozitate, fără statornicie, decît 
nişte greieri, născuţi să moară in fiecare zi, ţîrîind mai mult decît vorbind. 
Aceştia, sub dogoarea dorinţelor fierbinţi, se mîngîie cu cîntecul lor vătămător 
şi îndată pier, neaducînd nici o roadă, neavînd nici un har. Căile lor sînt pri¬ 
mejdioase şi întortochiate, ca ale şerpilor care se tîrăsc alunecînd cu trupul 
plin de venin şi care se strîng în încolăciri pe pămînt, neputînd să se înalţe 
către cer. 6. Să intrăm pe porţile Domnului, porţile dreptăţii, pe care intrînd 
cel drept se mărturiseşte Domnului (Ps. 117, 19-20). Dar aceasta este intrarea 
celor puţini, despre care zice Domnul: „Strimtă este poarta şi îngustă este 
calea care duce la viaţă şi puţini sînt care o află” (Matei 7, 14). Largă însă este 
poarta şi lată este calea pe care merg cei mulţi; ea trimite la moarte şi acolo îi 
duce pe drumeţii ei. 7. Să fie aşadar calea noastră îngustă, virtutea deplină, 
cărarea strimtă, credinţa sigură, poteca întărită, puterea minţii neşovăitoare, 
drumul drept. Fiindcă sînt de neîntors urmele virtuţilor. De aceea zice Solo- 
mon: „Vai de cei ce părăsesc căile cele drepte” (Pilde 2, 13). 8. Să ne fie mersul 
nostru către cele de sus, fiindcă mai bine este a urca precum s-a citit azi: „Este 
vai de cei ce se coboară în Egipt” (Isaia 31, 1). Nu a intra în Egipt este lucru 
vinovat, ci a intra în obiceiurile egiptenilor, a intra în sălbăticia necredinţei 
lor, în urîţenia purtării lor. Cine intră acolo coboară; cine coboară se prăbu¬ 
şeşte. Să ne ferim aşadar de omul egiptean, nu de Dumnezeu. însuşi regele 
egiptenilor este în puterea viciilor şi alături de acesta Moise este socotit Dum¬ 
nezeu, care stăpîneşte d< iniile, punîndu-le sub puterea sa. De aceea citim că 
i s-a spus: „Iată eu fac din tine un Dumnezeu pentru Faraon” (leş. 7, 1). Fii 
sănătos şi iubeşte-mă ca un fiu, aşa cum faci. 

Scrisoarea a XXIX-a 

AMBROZIE CĂTRE IRENAEUS, SĂNĂTATE! 

7. Făcînd o mică pauză între o lectură şi alta în timpul lucrului meu de 
noapte, am început să mă gîndesc la versetul pe care-1 citisem la slujba de 

seară: „Frumos este binele pentru fiii oamenilor, precum frumoase sînt picioa¬ 
rele celor ce-1 binevestesc” (Isaia 52, 7). într-adevăr, nimic nu este mai frumos 
decît acel Bine suprem, a cărui propovăduire este atît de minunată. El se 
împlineşte prin stăruinţa cuvîntului, pe urmele învăţăturii apostolice. Dar cine 
sînt cei ce pot ajunge la el şi cei cărora Dumnezeu Le-a dat nu numai să-L ves¬ 
tească pe Hristos, dar şi să pătimească pentru El? 2. Pe cît putem, noi către El 
să ne îndreptăm sufletul, către El şi cu El să fim. Acel bine suprem, frumos şi 
măreţ, să-l avem în suflet, pentru ca inima noastră, în lumina şi strălucirea Lui, 
să devină curată şi mintea limpede. Căci dacă ochii noştri, cînd sînt acoperiţi 
de oarecare ceaţă, privind verdeaţa ţarinilor şi înfăţişarea pădurii, trec peste 
nepotrivirea pe care o arată o colină acoperită de iarbă care a început să se ofi¬ 
lească, iar în vederea lor rămîne numai ceea ce este neofilit, cu atît mai mult 
acest ochi al minţii, cînd priveşte acel bine suprem, trăind în el şi hrănindu-se 
cu el, luminează şi străluceşte, ca să ajungă la ceea ce este scris: „Ca de seu şi 
de grăsime să se sature sufletul meu” (Ps. 62, 6). Cine-şi cunoaşte bine turma, 
se îngrijeşte de iarba cîmpului, ca să aibă cît mai multe păşuni, pentru că mieii 
se îngraşă cu iarba care le place şi care face şi laptele mai bun. De astfel de 
păşuni s-au folosit aceia care „au mîncat şi s-au săturat”, căci sînt păşuni bune 
ale credinţei, în care este aşezat cuviosul lui Dumnezeu (Ps. 22, 2). 3. Există 
deci şi fin pentru hrana turmelor de oi, care dau lîna înţelepciunii şi îmbrăcă¬ 
mintea cuviinţei. Şi poate că acesta este finul de munte (Pilde 27, 25), peste 
care se coboară cuvintele profetului: „ca rouă pe iarbă” (Deut. 32, 1) şi pe care 
cel înţelept îl strînge cu grijă, ca să aibă oile pentru îmbrăcămintea cea duhov¬ 
nicească. Sufletul îşi are hrana şi îmbrăcămintea sa; el este în strînsă unire cu 
acel bine suprem, care este dumnezeirea şi pe care apostolul Petru ne 
îndeamnă să-l căutăm, pentru ca, dobîndind cunoaşterea lui, să fim moşteni¬ 
tori ai darurilor dumnezeieşti (IIPetru 1, 4). 4. Cunoaşterea acestui bine o des¬ 
coperă bunul Dumnezeu credincioşilor săi şi o dă din comoara Sa cea bună, 
precum arată legea sfîntă cînd zice: „Fiindcă a jurat Domnul către părinţii tăi 
să-ţi dea şi să-ţi descopere comoara Sa cea bună” (Deut. 28, 11-12). Din 
această comoară cerească dă ploaie ţarinii Sale, binecuvîntînd toate lucrările 
mîinilor tale. Această ploaie este cuvîntul legii (Deut. 32, 2), care înrourează 
acel suflet rodnic şi făcător de lucrări bune, ca să aibă binecuvîntarea harului. 
5. Cunoaşterea acestui bine o cerea David, precum arată el însuşi cînd zice: 
„Una am cerut de la Domnul, pe aceasta o voi căuta; să locuiesc în casa Dom¬ 
nului în toate zilele vieţii mele, ca să văd frumuseţea Domnului şi să cercetez 
locaşul Lui” (Ps. 26, 7). în acelaşi psalm a arătat mai departe că acesta este 
binele cel mai înalt: „Cred că voi vedea bunătăţile Domnului în pămîntul 
celor vii” (Ps. 26, 17). Căci aici cerem, acolo ne vom vedea pe deplin faţă către 
faţă. Acest bine este în casa Lui Dumnezeu, în taina cămărilor Sale. De aceea 
j iarăşi zice: „De bunătăţile casei Tale ne vom umple” (Ps. 64, 5). în altă parte 

a arătat că aceasta este partea cea mai înaltă a binecuvîntării, zicînd: „Să te 
binecuvînteze Domnul din Sion, ca să vezi pe cele bune ale Ierusalimului” (Ps. 

77, 5). Aşadar, fericit este cel ce locuieşte acolo în casa credinţei, în găzduirea 
minţii, în locuinţa darului, în tovărăşia virtuţii. 6. Să fim şi să rămînem în acel 
bine, despre care Isaia spune: „Cît de frumoase sînt picioarele celor ce bine- 
vestesc pacea, ale solilor de veste bună” (Isaia 52, 7). Cine sînt binevestitorii, 
dacă nu Petru, dacă nu Pavel, dacă nu toţi apostolii? Cine ne binevesteşte, 
dacă nu Domnul Iisus? (I Cor. 1, 23). Acesta este pacea noastră, Acesta este 
acel bine suprem. El însuşi este bun din Cel bun, căci din pomul cel bun se 
culege roada cea bună (Matei 7, 18). Şi Duhul Lui este bun, fiindcă din El pri¬ 
meşte şi duce pe calea cea dreaptă pe slujitorii lui Dumnezeu. Dar cine, avînd 
Duhul Lui Dumnezeu în sine, ar tăgădui că este bun, de vreme ce El însuşi 
zice: „Sau ochiul tău este rău pentru că Eu sînt bun?” (Matei 20, 15). Acest bun 
să vină în inima noastră, în tainiţele minţii noastre, fiindcă Dumnezeu este 
binefăcător faţă de cei ce se roagă Lui. Acesta este comoara noastră, Acesta 
este calea noastră, Acesta este înţelepciunea noastră, dreptatea noastră, Păsto¬ 
rul nostru, şi Păstorul cel bun este viaţa noastră. Vezi cîte bunuri într-un singur 
bun! 7. Aceste bunuri ni le predică evangheliştii. Aceste bunuri căutîndu-le, 
David zice: „Cine ne va arăta nouă cele bune?” (Ps. 4, 6). Şi arată că Domnul 
însuşi este binele, adăugind: „S-a însemnat peste noi lumina feţei Tale, 
Doamne” (Ps. 4, 7). Dar cine este lumina feţei Tatălui, dacă nu strălucirea sla¬ 
vei şi chipul lui Dumnezeu Cel nevăzut (Evr. 1, 3), în care se vede şi se preaslă- 
veşte Tatăl, precum El însuşi îl preaslăveşte pe Fiul Său? (Ioan 17, 5). 8. Deci 
însuşi Domnul Iisus este bunul cel mai înalt, Care ni s-a proorocit de profeţi, 
ni s-a predicat de îngeri, ni s-a făgăduit de Tatăl, ni s-a binevestit de apostoli (I 
Tim. 3, 16). Acesta a venit pentru noi ca vîrsta cea coaptă, şi nu numai ca vîrsta 
cea coaptă, căci vîrsta cea coaptă este în cugete. Pentru ca nimic să nu fie crud 
sau necopt în hotărîrile noastre, nimic aspru şi nepotrivit cu lucrările şi obi¬ 
ceiurile noastre, fiindcă cel dintîi vestitor a fost bunul cel mai înalt. De aceea şi 
zice: Eu sînt Cel Care grăieşte, iată-Mă (Isaia 52, 6), adică Acela Care vor¬ 
beam prin profeţi (Evr. 1, 4), sînt de faţă în trupul pe care L-am primit prin 
Fecioară, am în Mine chipul lui Dumnezeu, fiinţa Lui şi sînt de faţă ca om. Dar 
cine Mă cunoaşte? M-am văzut om, dar după fapte M-au crezut mai presus de 
om. Oare n-a fost ca un om cînd L-a plîns pe Lazăr (Ioan 11, 35), şi mai presus 
de om cînd L-a înviat? (Ioan 11, 43). Oare n-a fost ca un om cînd a pătimit şi 
iarăşi mai presus de om cînd a ridicat păcatul lumii? (Ioan 1, 29). 9. Aşadar, să 
ne grăbim către Acela în care este bunul cel mai înalt. Fiindcă El însuşi este 
bunătatea, însuşi este răbdarea, Care te cheamă la pocăinţă, Israel, pentru ca 
să nu ajungi la judecată, ci să primeşti iertarea păcatelor. „Pocăiţi-vă” (Matei 4, 

17) spune El. Despre El strigă profetul Amos: „Căutaţi binele” (Amos 5, 14). El 

este supremul bine, Căruia nimic nu-I lipseşte şi toate îi prisosesc. Uşor are 
toate din belşug Cel în Care locuieşte, trupeşte, toată plinătatea Dumnezeirii 
(Col. 2, 9). Uşor are toate din belşug Cel din plinătatea Căruia am primit toate, 
Cel de Care noi sîntem plini, precum spune Evanghelistul (Ioan 7, 16). 10. 
Acesta este aşadar adevăratul şi supremul bine, dacă sufletul a gustat din ceea 
ce are el dornic şi desfătător, dacă a băut din acesta două simţăminte. înlătu- 
rînd durerea şi teama, el clocoteşte într-un chip de necrezut. Dezmierdîndu-se 
în Cuvîntul Lui Dumnezeu, el nu-şi găseşte măsură şi nu se satură zicînd: „Bun 
eşti Tu Doamne, şi întru bunătatea Ta învaţă-mă îndreptările Tale” (Ps. 118, 
68). Dezmierdîndu-se în Cuvîntul lui Dumnezeu, îl doreşte mai presus de 
orice frumuseţe, îl iubeşte mai presus de orice bucurie, se desfătează cu El mai 
presus de orice mirodenii, vrea să-L vadă mereu, să se apropie, să fie atras de 
El, ca să-L poată urma. „Mir vărsat este numele Tău” (Cînt. 1, 2). De aceea noi 
fetele Te iubim, de aceea ne îndreptăm spre Tine, ne întrecem pentru Tine, 
dar nu putem să Te îmbrăţişăm. Atrage-ne spre Tine ca să putem alerga, ca să 
primim, prin balsamul miresmelor Tale, puterea de a Te urma. 11. Se gră¬ 
beşte sufletul să vadă tainele lăuntrice, tihna însăşi a Cuvîntului, locuinţa 
însăşi a acelui bine suprem, lumina şi strălucirea Lui. Retras în sînul părintesc, 
se grăbeşte să audă cuvintele Lui. Şi cînd le-a auzit, le primeşte dulceaţa cea 
mai presus de orice. Să te înveţe profetul care, gustînd, zice: „Cît sînt de dulci 
limbii mele cuvintele Tale, mai mult decît mierea în gura mea” (Ps. 118, 103). 
Ce altceva doreşte inima de îndată ce a gustat dulceaţa Cuvîntului, de îndată 
ce I-a văzut strălucirea? Moise, aşteptînd pe munte patruzeci de zile ca să pri¬ 
mească legea, n-a căutat hrană trupului (leş. 34, 20). Ilie, grăbindu-se către 
aceeaşi tihnă, se ruga Lui Dumnezeu sâ-i ia sufletul (IIIRegi 19, 4). Petru, pri¬ 
vind şi el slava învierii Domnului, nu vrea să se coboare de pe munte, zicînd: 
„Doamne, bine este nouă să fim aici” (Matei 1 7, 4). Aşadar, cît de mare este 
slava fiinţei dumnezeieşti, cît de mari sînt bunurile Cuvîntului, spre care 
doresc să privească şi îngerii! (IRegi 1, 12). 12. Sufletul îl vede, iar trupul nu-L 
caută şi înţelege că trebuie să aibă o cît de mică legătură cu El. Sufletul renunţă 
la veacul acesta, se eliberează din lanţurile trupului şi dă toate legăturile pofte¬ 
lor. Ştefan îl vedea pe Iisus şi nu se temea să fie ucis cu pietre, ci dimpotrivă, 
pe cînd se arunca cu pietre asupra Lui, el se ruga nu pentru sine, ci pentru cei 
ce aveau să-l ucidă (Fapte 1, 35-39). Şi Pavel, pe cînd era răpit pînă la al treilea 
cer, nu ştia dacă este cu trup sau fără trup. Răpit, zic, în rai nu-şi mai simţea 
folosinţa trupului şi, auzind cuvintele lui Dumnezeu, se gîndea umilit cum să 
se mai coboare la slăbiciunile trupului (II Cor. 12, 20-21). 13. Astfel, ştiind ce 
văzuse şi ce auzise în rai, striga zicînd: „Pentru ce, ca şi cum aţi fi vieţuind în lume, 
răbdaţi porunci ca acestea: Nu lua, nu gusta, nu te atinge! Toate sînt lucruri menite 
toate să piară prin însăşi întrebuinţarea lor” (Col. 2, 20-22). Căci voia ca noi să fim 
în chipul acestei lumi, nu în stăpînirea şi întrebuinţarea ei, astfel încît să ne 

folosim de ea ca şi cum nu ne-am folosi, ca şi cum am trece, nu ca şi cum am 
rămîne. Umblînd ca şi în chipul veacului, nu în adevăr, să trecem cît mai 
repede peste însuşi chipul acestei lumi. El însuşi mergînd în credinţă, nu în 
chip, călătorea cu duhul în afară de trup, era lîngă Domnul şi, deşi era pe 
pămînt, trăia în cer. 14. Aşadar, sufletul nostru, care vrea să se apropie de 
Dumnezeu, să se ridice din trup, să se alipească de acel bine suprem, care este 
dumnezeiesc, care există întotdeauna, care exista de la început şi care era la 
Dumnezeu, adică Dumnezeu. Cuvîntul EI este dumnezeirea, căci în EI trăim 
şi ne mişcăm şi sîntem (Fapte 17, 28). El este Cel Care era la început. El este 
Cel Ce este: „Fiul lui Dumnezeu, Iisus Hristos, este în voi, zice apostolul, în 
Care n-a fost da şi nu, ci da a fost în El” (II Cor. 1, 19). El a învăţat pe Moise să 
spună: „Cel ce este m-a trimis” (leş. 3, 14). 15. Cu Acesta aşadar să fie sufletul 
nostru şi să fie (dacă se poate) întotdeauna, ca să putem şi noi spune: „Sufletul 
meu în mîinile Tale este pururea” (Ps. 118, 109). Dar va fi, dacă nu este în 
trup, ci în duh; va fi, dacă nu se mişcă în cele pămînteşti. Cînd se întoarce 
către cele trupeşti, atunci îl pîndesc momelile trupului, atunci este stăpînit de 
patimi, atunci este ros de îngîmfare, atunci este copleşit de durere. 16. Aceste 
boli ale sufletului sînt grele, adesea duc la moarte, fiindcă ochii lui sînt orbiţi, 
nu văd lumina adevăratei slave şi bogăţia moştenirii veşnice. Dar dacă-i 
îndreaptă spre Dumnezeu întotdeauna, va primi de la Hristos strălucirea înţe¬ 
lepciunii, ca să aibă privirea luminată de cunoaşterea lui Dumnezeu, să vadă 
acea nădejde a chemării noastre, să-şi dea seama ce este bun, plăcut şi desăvîr- 
şit. Căci ce este bun este şi plăcut Tatălui şi ce e plăcut e desăvîrşit, precum ai 
în Evanghelia în care zice Domnul: „Iubiţi pe vrăjmaşii voştri, şi faceţi ca 
Tatăl din cer, Care plouă şi peste cei drepţi şi peste cei nedrepţi” (Matei 5, 
44-45). Aceasta este bunătatea. Şi apoi conchide zicînd: „Fiţi desăvîrşiţi, pre¬ 
cum Tatăl vostru Cel ceresc desăvîrşit este” (Matei 5, 48). Dragostea Lui este 
desăvîrşită, este împlinirea legii (Rom. 14, 10). Şi ce este atît de bun ca dragos¬ 
tea care nu cugetă la cele rele? 77. De aceea fugiţi de cele pămînteşti, în care 
este răutate, duşmănie, ceartă. Sufletul să se facă primitor al acelui bine, ca să 
zboare pe deasupra norilor, ca vulturul care-ntinereşte schimbîndu-şi penele, 
ca vulturul care, cu vîslele aripilor înainte, nu se teme să se avînte spre 
înălţimi, să-şi lase locuinţa aceasta, fiindcă lucuinţa pămîntească 
îngreuiază sufletul. Să iasă aşadar sufletul din cele vechi, să lase dorinţele 
rătăcirii, să-şi spele ochii, pentru ca să vadă acel izvor al vieţii veşnice, 
care curge şi se revarsă peste tot, nelipsit de nimic. Dar ce I-a dat Lui,,de 
vreme ce „de la El şi prin El şi întru El sînt toate?” (Rom. 11, 35-36). 18. 
Izvorul vieţii este acel bine suprem din care se împarte existenţa fiecă¬ 
ruia. El are în Sine viaţa cea fără de sfîrşit. Nu primeşte nimic de la 
nimeni, fiindcă nu-I lipseşte nimic. Dăruieşte cele bune altora şi nu ia pentru 

Sine nimic din altă parte, fiindcă nu duce lipsă de ale noastre. De aceea şi zice 
în chipul omului: „Bunătăţile Mele nu-ţi lipsesc” (Ps. 15, 2). Ce este mai fru¬ 
mos decît să te apropii de El, să ai părtăşie cu El? Ce plăcere este mai mare? 
Cine-L va vedea şi va gusta fără plată din izvorul de apă vie, ce poate să 
dorească altceva? Ce domnie? Ce putere? Ce averi, cînd va vedea cît de nesi¬ 
gură este aici viaţa conducătorilor, cît de schimbătoare sînt stările imperiilor, 
cît de scurtă este viaţa, cît de mare este robia în împărăţii, în care oamenii 
trăiesc după voinţa altora şi nu după a lor proprie? 19. Dar ce bogat trece la 
viaţa veşnică, dacă nu este sprijinit pe cîştigul virtuţilor pe care toţi îl au, 
numai cei bogaţi nu? (Matei 19, 26). Aşadar fericirea nu constă în a te folosi de 
bogăţii, ci în a-L vedea pe El ca să le dispreţuieşti pe ele, şi să respingi cele 
potrivnice adevărului, să le socoteşti deşarte şi zadarnice, să iubeşti acea fru¬ 
museţe a adevărului curat, care arată cît de mincinoase sînt culorile acestui 
veac. 20. Ridică-ţi aşadar, suflete, ochii tăi, acei ochi despre care Dumne¬ 
zeu Cuvîntul zice: „Sora mea, mireasa mea, tu mi-ai robit inima numai cu o 
privire a ta” (Cînt. 4, 9). Urcă-te în finicul biruinţei, biruie veacul, ca să fii la 
înălţimea Cuvîntului. Lasă afară acest chip al lumii, lasă afară răutatea. Aşază 
înăuntru bunătatea minţii, care are harul în puterea vieţii. Spală-ţi îmbrăcă¬ 
mintea şi intră în cetatea cerului, care este harul cel adevărat al sfinţilor, în 
care este cortul lui Dumnezeu, în jurul Căruia se găsesc cărturarii Domnului, 
unde nu slujesc zilele, sau soarele, sau luna, ci Domnul însuşi e lumina, care 
luminează toată cetatea (Apoc. 21, 23). El este lumina inimii (Ioan 8, 12), nu 
lumină văzută, ci a sufletelor care sînt în această lume, îneţelegerea limpede 
care luminează puterea înţelepciunii, care, precum se spune în Evanghelie, cu 
lumina virtuţii duhovniceşti aprinde ascunzişul minţilor şi adîncul sufletelor 
(Luca 24, 32). 21. Aşadar dacă începe cineva să fie locuitor al acelei cetăţi 
cereşti, bineînţeles locuitor cu viaţa şi obiceiurile, să nu se depărteze de ea şi să 
nu iasă din ea, să nu întoarcă paşii înapoi, nu zic paşii trupului, ci ai minţii, să 
nu vină înapoi. înapoi este depravarea, înapoi este necurăţia. Lot, urcîndu-se 
pe munte, a lăsat jos ticăloşiile Sodomei. Soţia lui, însă, uitîndu-se înapoi n-a 
putut să ajungă la cele de sus (Fac. 19, 26). Aşadar nu picioarele tale ci obiceiu¬ 
rile tale să n-o ia înapoi. Să nu fie mîinile tale slabe şi genunchii tăi fără putere 
pentru închinare şi pentru credinţa ta. Să nu se întoarcă slăbiciunea voinţei 
tale, să nu revină la calea nelegiuirilor. Ai apucat calea cea bună, rămîi pe ea, 
ai ajuns, ţine-te bine: Mîntuieşte-ţi sufletul tău” (Fac. 19, 17). 22.Urcînd, mergi 
drept înainte, căci înapoi nu există siguranţă. în sus e calea, în jos prăbuşirea, 
în sus urcuşul, în jos prăpastia. Este greu de urcat şi primejdios de coborît. Dar 
puternic este Domnul, Care te-a întărit şi te păzeşte înconjurat cu zidurile pro¬ 
feţilor şi cu tunurile apostolilor. De aceea îţi zice Domnul: „Veniţi, coborîţi-vă, 
căci teascul este plin de struguri” (Ioil 4, 13). Să fim înăuntru, nu afară. Şi în 
Evanghelie, Fiul lui Dumnezeu zice: „Cel care va fi pe acoperişul casei să nu 

se coboare pentru a-şi lua vasele” (Luca 17, 31)! De bună seamă, el nu vor¬ 
beşte despre acoperişul acesta, ci despre acela: „întinde cerul ca o boltă” (III 
Esdra 16, 60). 23. Şi fii, aşadar, înăuntru, în Ierusalim, în sufletul tău paşnic, 
blînd şi liniştit. Să nu ieşi din el şi nici să te cobori pentru a ridica acest vas al 
tău plin de onoruri, bogăţii şi obrăznicie. Să fii înăuntru, ca să nu treacă peste 
tine străinii, să nu treacă păcatele peste sufletul tău, nici lucrările deşarte şi 
gîndurile sterpe. Acestea nu vor trece dacă vei declara război deschis pentru 
apărarea credinţei şi a evalvei, dorind adevărul împotriva momelii patimilor, 
dacă vei lua armele lui Dumnezeu împotriva duhurilor răului şi a iscusinţei 
diavolului care ţine sufletele noastre în minciună şi înşelăciune. Diavolul va fi 
uşor de biruit de către luptătorul iscusit, care nu pricinuieşte dezbinări, ci, 
cum se cuvine unui slujitor al Domnului, care propovăduieşte cu stăruinţă cre¬ 
dinţa şi-i slăbeşte pe cei ce i se împotrivesc. Despre acesta spune Scriptura: 
Bărbatul bun de luptă să dea fuga” (Ioil 4, 9). Iar cel slab să zică: „Toate le pot 
întru Hristos, Cel care mă îmbracă cu putere” (Filip 4, 13) 24. Ajutat de 
această credinţă şi cel slab ar învinge: dacă sufletul lui va fi sfînt, din munţii 
profetici va picura pentru el miere (Ioil 3, 18), iar de pe colinele apostolice va 
curge lapte, coline ca aceea care dădea corint enilor lapte cu care să se hră¬ 
nească (I Cor. 3, 2). Pentru el va curge apă din vasele sale şi din izvoarele puţu¬ 
rilor sale. Din pîntecele credinţei vor fi acele ape vii, duhovniceşti. Pe acestea 
le dă credincioşilor Săi Sfîntul Duh, Care binevoieşte să le dea şi sufletul tău, 
ca să ai în tine cu prisosinţă izvorul de apă ţîşnitor întru viaţă veşnică (Ioan 4, 
4). Cu sănătate şi ca un fiu iubeşte-ne precum şi noi ca părinţi te iubim. 


Scrisoarea a XXX-a 

AMBROZIE CĂTRE IRENAEUS, SĂNĂTATE! 

7. Cînd am terminat de scris scrisoarea de mai înainte şi am dat-o ca să-ţi 
fie adusă, mi-a venit în minte ceea ce a spus Domnul, la vremea potrivită, pro¬ 
fetului Agheu: „Este oare timpul să locuieşti în case împodobite?” (Agheu 1, 4). 
Ce însemnează aceasta altceva, decît că trebuie locuit în case aşezate sus, nu în 
văi şi sub pămînt? Cei ce locuiesc sub pămînt nu pot clădi templul lui Dumne¬ 
zeu şi zic: „N-a venit încă vremea să zidim templul Domnului” (Agheu 2), 
fiindcă trîndavii caută subsoluri cu răcoare în timpul verii, fiindcă ei altfel, 
dedaţi plăcerilor, nu pot să rabde căldura şi de aceea doresc adăposturi cu 
umbră, unde să-şi petreacă vremea fără vreo ocupaţie serioasă, fiindcă îi des¬ 
fată locurile întunecate şi retrase, în care ei cred că-şi pot ascunde ticăloşiile, 
potrivit cuvintelor: „întunericul mă înconjoară ca nişte pereţi; de cine să mă 
tem?” (Eccl. 23, 26). Dar zadarnic nădăjduiesc ei aceasta, fiindcă Dumnezeu, 
Care vede în ascunzişuri şi adîncuri, cunoaşte toate faptele înainte ca ele să fie 

săvîrşite (înţ. Sol. 8, 8) 2. Nici Ilie nici Elisei nu locuiau în case sub pămînt. 
Unul a ridicat şi a dus sus, în foişor, unde şedea de obicei, pe fiul mort al unei 
văduve, şi acolo l-a înviat (III Regi 1 7, 22); celuilalt, acea mare femeie din 
Sunam, precum arată Sfînta Scriptură (IVRegi 4, 16-37), i-a dăruit găzduire în 
partea de sus a casei, şi ea, căpătînd vrednicia de a zămisli prunc, a văzut acolo 
minunea făcută de Elisei, care i-a înviat copilul. Ce să zic despre Petru, care 
urcînd în ceasul al şaselea în camera de sus a aflat taina de a boteza neamurile 
de străini? (Fapete 10, 9). în schimb, ucigaşul Abesalom îşi făcuse un monu¬ 
ment în valea Regelui şi o groapă cu numele său şi, cînd a fost ucis, în acea 
groapă a fost aruncat (IIRegi 18, 17). Aşadar, cei sfinţi se înalţă la Domnul, iar 
cei ticăloşi se prăbuşesc în vicii, cei sfinţi în munţi, cei nelegiuiţi în prăpăstii. 
„Domnul este Dumnezeul munţilor, iar nu Dumnezeul văilor” (III Regi 20, 
28). 3. Cei ce locuiau în case pe fundul văilor, în care nu locuieşte Dumnezeu, 
nu puteau să aibă în ei casa lui Dumnezeu. Căci Domnul le cerea această casă 
în care ei să se clădească pe ei înşişi şi în ei să înalţe templul lui Dumnezeu din 
pietrele vii ale credinţei. El nu dorea clădiri cu pereţi de pămînt şi cu acoperi¬ 
şuri de lemn, pe care să le dărîme mîna duşmanului, ci căuta acel templu, clă¬ 
dit în inimile oamenilor, cărora trebuia să le zică: „Voi sînteţi templul lui 
Dumnezeu” (I Cor. 3, 16), în care să locuiască Domnul Iisus şi de unde să por¬ 
nească la mîntuirea tuturor. în pîntecele Fecioarei avea să fie acel palat sfînt, 
în care să locuiască regele cerurilor, pentru ca trupul omenesc să devină 
templu al lui Dumnezeu, din care să se elibereze, iar în a treia zi să învie. 4. 
Dar nu clădesc astfel de casă depravaţii, care locuiesc în case luxoase şi se des- 
fatează cu podoabe de argint (Agheu 1, 4). Celor simpli nu le place argintul, iar 
celor răi nu la place locul de viaţa simplă. Aceştia din urmă îşi măresc casele, 
adaugă loc lîngă loc, îşi unesc casă cu casă, moşie cu moşie şi folosesc pămîn- 
tul în aşa fel încît nici o palmă din el să nu rămînă nelocuit. Ca şi cum ar fi fii ai 
pămîntului, ei se vîră în pîntecele pămîntului şi se ascund înăuntrul lui. Aceş¬ 
tia sînt, de bună seamă, cei despre care zice Ieremia: „Vai de cei ce-şi zidesc 
case din nedreptate!” (Ier. 22, 13). Iar cei ce zidesc din dreptate nu zidesc 
pe pămînt, ci în cer. 5. „Ai clădit, zice proorocul, casă cu foişoare, cu ferestre 
mari pentru lumină şi aerisire, din lemn de cedru şi vopsite în roşu” (Ier. 22, 
14). Dar îşi face foişoare cel ce, gîndind la judecata lui Dumnezeu, face drep¬ 
tate celui sărac şi oropsit. Iar cel ce este stăpînit de lăcomie şi setos de sînge 
nevinovat nu-şi face foişoare cu judecată şi nu păstrează măsura, fiindcă nu-L 
are pe Hristos. El nu caută să respire aerul harului dumnezeiesc şi nici să 
aibă strălucirea luminii celei adevărate. N-are mese vopsite în roşu cel căruia 
nu i se poate zice: „Cordeluţe purpurii sînt buzele tale” (Cint. 4, 3). 6. „Nu va 
fi înmormîntat aşa” (Ieremia 22, 19), zice proorocul, cel care de viu a intrat sub 
pămînt şi, ca şi cum s-ar fi înmormîntat, trăieşte în linişte de mormînt. Aşadar 
cel aşezat în valea plăcerilor trupeşti nu-şi va găsi un mormînt din care să poată 







156 


SFÎNTUL AMBROZIE AL MILANULL1 


învia. Un astfel de bărbat nu clădeşte templu lui Dumnezeu, fiindcă nu-şi 
cunoaşte vremea îndreptării. Cum ar putea să clădească templu asemenea 
oameni care, ca fiarele şi dihăniile, locuiesc în ascunzişuri de fiare şi dihănii, 
se vîră în găuri ca şerpii şi-şi fac viziuni asemănătoare vulpilor viclene? 7. Dar 
nici mormînt nu-şi face cel ce moare înainte de vreme, cel care adică trăind 
este mort (I Tim. 5, 6). Nici n-aude glasul lui Agheu, adică al celui ce stă la 
masă, precum se tălmăceşte acest nume, fiindcă nu intră în cortul lui Dumne¬ 
zeu „în glas de bucurie şi de laudă şi în sunet de sărbătoare” (Ps. 41, 5). Cum 
să-I audă glasul ce-1 ce nu-I vede lucrarea? Căci dacă ar vedea-o, ar auzi cuvîn- 
tul care i s-a spus la vreme, cînd îl desfătau lucrările Celui prin Care a căpătat 
viaţă, Care i s-a descoperit şi a coborît în sufletul lui, ca să găsească în el hrana 
sincerităţii şi a adevărului. 8. Aşadar, fiindcă n-a auzit, grăieşte iarăşi lui 
Agheu cuvîntul lui Dumnezeu şi zice: „Ridicaţi-vă din casele voastre împodo¬ 
bite şi pline de răutate, suiţi-vă în muntele Scripturilor cereşti şi tăiaţi lemnul 
înţelepciunii, lemnul vieţii, lemnul cunoaşterii (Agheu 1, 8), şi rînduiţi-vă căile 
şi faptele voastre, ca să aibă rînduiala sa datoria voastră folositoare şi trebuin¬ 
cioasă de a clădi casa lui Dumnezeu. 9. Căci dacă nu veţi face aceasta „nici 
cerul nu vă va da rouă sa” (Agheu 1, 10), adică nici cuvîntul ceresc, care se 
coboară ca rouă pe iarbă, nu va potoli clocotul aprins al patimilor trupeşti şi al 
urii, nu va stinge ascuţişurile de foc ale feluritelor pofte, nici „pămîntul lui”, 
adică sufletul „nu va da roade” (Agheu 1, 10), pentru că se usucă, dacă nu este 
udat de ploaia cuvîntului lui Dumnezeu, dacă nu e pătruns de rouă cerească, 
de belşugul harului duhovnicesc. 10. Şi pentru că ştia că aceia care locuiesc în 
întuneric şi în cîrciumile plăcerilor sînt îndărătnici, a zis Domnul: „Voi ridica 
duhul Iui Zorobabel din tribul lui Iuda şi pe marele preot Iosua Iosedec” 
(Agheu 1, 14), ca să-i îndemne la zidirea templului dumnezeiesc. „Căci de n-ar 
zidi Domnul casa, în zadar s-ar osteni cei ce o zidesc” (Ps. 126, 1). însuşi Zoro¬ 
babel, ca izvor de viaţă şi de veşnică revărsare, este Cuvîntul lui Dumnezeu 
„prin Care, din Care şi în Care s-au făcut toate” (Col. 1, 16). Acest izvor de veş¬ 
nică revărsare spune: „Dacă însetează cineva, să vină la Mine şi să bea” (Ioan 
7, 37) din rîul cel cu cale fără de greşeală. Am citit că şi Zabulon, ca un rîu de 
noapte, este profetic. Chiar şi acesta a strălucit în curgerea lui prin care a risi¬ 
pit acel şuvoi de deşertăciune din Izabela. Aceasta, duşmană a adevărului şi a 
cuvintelor profetice, atît de rău a fost sfîşiată de muşcăturile clinilor, încît n-a 
mai rămas nici o urmă din care să poată fi recunoscută şi, odată cu trupul ei, 
s-a stins pentru urmaşi orice semn că ea ar fi existat (IVRegi 9, 33-37 )Aşadar 
însuşi Zorobabel din tribul lui Iuda şi însuşi marele preot Iosua au fost însem¬ 
naţi după numele tribului. Precum se vede, sînt numiţi doi, dar este arătat unul 
singur. Fiindcă Acelaşi născut dintr-un Puternic ca un Puternic, ca Răscumpă¬ 
rător din Fecioară, în aceeaşi deosebire a dublei firi, Marele Mîntuitor S-a 
împlinit cu adevărat ca singurul Fiu al lui Dumnezeu. 11. Avînd a învia astfel 

din moarte pe cuviosul Zorobabel, zice Domnul: „Voi zgudui cerul şi pămîn- 
tul, mările şi deşertul” (Agheu 2, 7). Le zguduise pe acestea mai înainte, pentru 
a elibera poporul său din Egipt (leş. 14, 22). Atunci cînd în cer era un stîlp de 
foc (leş. 13, 21), între valuri era pămînt, pe mare zid, pe ape cărare. în deşert 
holda era zilnic plină de roade cereşti, pietrele se topeau în izvoare de apă. 
Dar le-a zguduit după aceea pe toate în timpul patimilor Domnului Iisus (Luca 
23, 44; Matei 27, 31-33), cînd cerul a fost acoperit de întuneric, soarele s-a 
ascuns, pietrele au fost date la o parte, mormintele deschise, morţii înviaţi, 
învins, dracul a văzut în valurile sale pe pescarii de oameni nu numai plutind 
cu corăbiile, dar chiar mergînd pe mare fără vreo primejdie. 12. A fost zguduit 
şi deşertul, cînd în poporul neroditor al neamurilor a început să se coacă, dînd 
în galben, holdele credinţei şi ale evlaviei. Şi atît de mare a fost zguduirea nea¬ 
murilor şi a deşertului şi atît de puternică şi de întinsă propovăduirea apostoli¬ 
lor pe care i-a trimis să cheme neamurile la mîntuire, încît „în tot pămîntul a 
ieşit vestirea lor şi la marginile lumii cuvintele lor” (Ps. 18, 5). Atît de mare a 
fost, zic, zguduirea deşertului, încît a născut mai mulţi fii cea stearpă decît cea 
care avea bărbat (Isaia 44, 1). înflorea deşertul ca un crin (Isaia 35, 1), intrau 
cei aleşi ai neamurilor între celelalte popoare, pentru rămăşiţa aleasă prin har 
să se mîntuiască (Rom. 11, 5). 13. „Şi voi umple acest templu, a zis Domnul, cu 
argint şi aur” (Agheu 2, 8), cu cuvintele cereşti, care sint ca aurul, încercat în foc 
(Ps. 11, 7), şi cu lumina adevărului, care străluceşte în inimile sfinţilor prin 
aurul său duhovnicesc. Aceste bogăţii le dă bisericii Sale, cu ele se umplu 
comorile înţelepciunii şi slava sporeşte mai presus de slava templului pe care 
l-a avut înainte poporul ales. 14. Pacea şi liniştea sufletului sînt mai presus de 
slava templului (Agheu 2, 18), fiindcă pacea biruie orice simţămînt (I Cor. 15, 
28). Aceasta este pacea deasupra păcii care se va da după ce pentru a treia 
oară vor fi zguduite cerurile, mările, pămîntul şi deşerturile (Filip. 4, 7), cînd 
vor fi nimicite puterile şi domniile. Cerul şi pămîntul vor trece şi toată faţa 
acestei lumi (Matei 24, 35) şi fiecare se va ridica cu sabia împotriva fratelui său, 
adică pătrunzînd cuvîntul în măduva sufletului (Evrei 4, 12), încît se va nimici 
tot ce e potrivnic: carele din Effaim şi caii din Ierusalim, cum a zis Zaharia (9, 
10). Astfel va fi pace peste tot fără vreo împotrivire a patimilor trupeşti şi fără 
vreo piedică a minţii neîncrezătoare, pentru ca Hristos să fie toate în toţi, 
avînd inimile tuturora supuse Tatălui. 15. De aceea Domnul şi spune către 
Sine însuşi în chip tainic: „Te voi lua Zorobabel, şi te voi avea ca un inel de 
pecete, pentru că pe tine te-am ales” (Agheu 2, 24), Atunci va fi şi sufletul 
nostru plin de pace, pentru ca să i se zică: „întoarce-te, Sulamita, întoarce-te” 
(Cint. 7, 1), ceea ce însemnează paşnic, ca să mă folosesc de numele tău, Ire- 
naeu! Atunci va primi în sine pe Hristos ca inel de pecete, va primi chipul lui 
Dumnezeu adică, pentru ca să fie după chipul Său, fiindcă „Precum este cel 
pămîntesc, aşa sînt şi cei cereşti” (I Cor. 15, 48). Se cade ca şi noi să purtăm chi¬ 
pul ceresc, adică pacea. 16. Dar ca să ştim că acesta este adevărul, ai în Cînta- 
rea Cîntărilor, în ultimul capitol, cuvintele de dragoste desăvîrşită, pe care ţi le 

spune şi ţie Hristos: „Ca pecete pe braţul tău mă poartă” (Cînt. 8, 6), ca să stră¬ 
lucească pacea în inima ta şi Hristos în lucrările tale şi să se formeze în tine 
înţelepciunea, dreptatea şi mîntuirea. Sănătate, fiule, şi iubeşte-ne fiindcă şi 
noi te iubim. 


Scrisoarea a XXXI-a 

AMBROZIE CĂTRE IRINEU, SĂNĂTATE! 

1. Ai socotit că trebuie cercetat cu grijă dacă există în faţa lui Dumnezeu 
vreo deosebire între cei ce au fost credincioşi din copilărie şi cei ce au devenit 
astfel mai tîrziu, în tinereţe sau la o vîrstă mai înaintată. Dumnezeiasca Scrip¬ 
tură nici această chestiune n-a trecut-o cu vederea şi n-a lăsat-o neatinsă. Nu 
fără rost Domnul Dumnezeul nostru spune către profetul Ioil: „Tînguieşte-te 
ca o mireasă încinsă cu sac după primul ei bărbat” (Ioil 1, 8 ), îndurerat că 
mireasa este sinagoga, care înainte, în timpul fecioriei sale, fusese logodită cu 
Cuvîntul lui Dumnezeu, sau este sufletul, care pierzîndu-şi meritele de mai 
înainte, atît a căzut în scandal prin ticăloşiile păcatelor încît şi-a atras ura. Mur¬ 
dărită de neevlavie şi de noroiul necredinţei a ajuns să fie dispreţuită şi cu 
totul îndepărtată de harul acelei logodnice care înainte meritase să audă 
cuvintele: „Te voi logodi cu mine în credinţă, dreptate şi dragoste” (Osea 2, 
19). 2. Pe bună dreptate se tînguieşte cea care pierduse atîtea daruri preţioase 
şi suferise pagubă atît de grea de a-şi pierde virtuţiile de zestre, de a i se răpi 
logodnicul de fecioară. Prin meritele noastre, Cuvîntul lui Dumnezeu sau 
trăieşte pentru noi, sau moare. Dacă gîndurile şi faptele noastre sînt bune, 
Cuvîntul lui Dumnezeu trăieşte şi lucrează în noi; iar dacă lucrările şi cugetele 
noastre sînt întunecate, apune pentru noi soarele dreptăţii (Mal. 4, 2). De 
aceea El învaţă că trebuie să fie tînguială pentru acel suflet. Căci după cum tre¬ 
buie să se ospăteze şi să se bucure cei cu care se găseşte Logodnicul, tot aşa tre¬ 
buie să plîngă acel suflet căruia i-a fost răpit Logodnicul, după cum s-a scris 
despre apostoli în Evanghelie că: „Vor veni zile cînd Mirele va fi luat de la ei 
şi atunci vor posti” (Matei 9, 15). 3. Deci şi acest suflet avea înainte bucurie şi 
tresăltare, pe cînd avea cuvînt de fecioară. Şi de aceea nu postea, fiindcă zilele 
erau de ospăţ şi de petrecere, pe cînd era de faţă Mirele, aducînd celor pentru 
care era de faţă semnele rodniciei, belşug de hrană cerească, gîlgîiri de vin, 
pentru a se veseli inimile oamenilor (Ps. 103, 15). Dar după ce prin faptele sale 
şi-a pierdut Mirele, i se porunceşte să se pocăiască îmbrăcat în sac pentru 
păcatele sale şi să se plîngă pe sine însuşi, fiindcă pentru el a pătimit şi s-a răs¬ 
tignit pe cruce Hristos, Care este Cuvîntul feciorelnic. 4. Dacă a venit din prima 
vîrstă şi nu pare a fi cunoscut acest suflet legătura cu altul, ci de la început a dăruit 
lui Hristos floarea feciorelnică a credinţei sale şi de tînăr a primit învăţăturile sfinte, 
dăruindu-se primelor taine ale evlaviei, el însuşi este israelit, din neamul 
patriarhilor cu sufletele vechilor strămoşi; acest suflet dacă ar fi păstrat nevă- 

tămat mersul credinţei ar fi cu adevărat ca o mireasă fecioară a cuvîntului, 
întocmai ca acela care a primit în el toată dreptatea: „Şi-l va întîmpina ca o 
mamă şi ca femeia tinereţilor îl va primi” (Eccl. 15, 2). 5. Celălalt suflet este cel 
provenit de la neamurile străine, amîndouă logodite cu Dumnezeu Cuvîntul, 
şi aceasta este o mare taină, precum ţi se arată în cartea Regilor. David a avut 
două soţii, pe israelita Ahinoam şi pe Abigail pe care a luat-o după aceea (I 
Regi 25, 42-43). Prima era o fire rece, a doua era plină de căldură şi de har, 
suflet primitor şi darnic, care a văzut chipul Tatălui şi slava Lui. Aceasta a pri¬ 
mit acea rouă a harului dumnezeiesc, precum se înţelege din numele ei. Ce 
este însă vocea Tatălui, dacă nu Cuvîntul lui Dumnezeu, care varsă în inimile 
tuturor ploaia credinţei şi a dreptăţii? 6. De aceea, întors către acest suflet, 
spune aşa de frumos David Abigailei: „Binecuvîntat fie Domnul Dumnezeul 
lui Israil, care te-a trimis acum în întîmpinarea mea” (IRegi 25, 33). Şi de ase¬ 
menea îi zice: „Mergi sănătoasă la casa ta ! Iată, am ascultat glasul tău şi ţi-am 
cinstit faţa” (IRegi 25, 35). Iar în Cîntarea Cîntărilor (2, 14) sînt aceste cuvinte 
ale Mirelui către Mireasă: „Arată-ţi faţa ta şi mă fa să aud glasul tău”. 7. Şi 
atunci a fost lăsată să se ducă, fiindcă avea un alt bărbat, care se numea 
evreieşte Nabal, ceea ce însemnează neînţelept, aspru, neprimitor, neome- 
nos, rău, care nu ştie să facă vreun bine cuiva. Dar după ce a murit bărbatul ei, 
dezlegată de legătura cu el, profetul David a primit-o ca soţie. Prin legătura 
aceasta sînt arătate tainele Bisericii credincioase dintre neamurile străine. 
Aceasta, după ce i-a murit bărbatul cu care fusese unită înainte, a trecut la 
Hristos, bogată prin averea evlaviei, a umilinţei şi a credinţei, dăruită şi cu zes¬ 
trea dragostei. 8. Dar în acest loc nu este deplînsă ea,ci cealaltă, Ahinoam, 
care şi-a folosit rău puterea faţă de fratele său. De aceea fratele s-a făcut duş¬ 
manul ei şi de aceea despre persoana lui s-a spus: „Pusu-ne-ai pe noi pildă 
către neamuri, clătinare de cap între popoare” (Ps. 43, 16). Pe aceasta găsind-o 
diavolul în primejdie, ca un leu a trîntit-o la pămînt şi i-a răpit bucuria, i-a răs¬ 
turnat viţa la pămînt şi smochinul sub care obişnuia să se odihnească (Mih. 4, 
4), şi a făcut ca roadele acestora să se usuce. 9. Mîhnit că s-au uscat şi că nu mai 
au roade, Dumnezeu zice către profet: „Tînguieşte-te ca o fecioară încinsă cu 
sac după bărbatul din tinereţea ei” (Ioil 1, 8), adică după bărbatul mort al 
sufletului de acest fel sau al sinagogii. în alt loc îi spune că şi-a uitat de logod¬ 
nic (Osea 4, 6), şi-a uitat de dragoste şi har, că, abătîndu-se de la calea cea ade¬ 
vărată, şi-a pierdut dragostea de soţie. Pe bună dreptate prin cuvintele sale o 
mustră, amintindu-i mîngîierile şi cuvintele de bună credinţă: Nu mă numeai 
ca pe un om al casei, ci ca pe un tată şi îndrumător al fecioriei tale. 10. Aşadar, 
acestui suflet, prin a cărui nestăpînire a murit Cuvîntul lui Dumnezeu şi a pie¬ 
rit acel cuvînt feciorelnic, i-a curmat jalea şi îi aduce chezaş, ca să fie chemat la 
pocăinţă, pentru a putea merita dragostea. Pe celălalt suflet însă, cu bună înţe¬ 
legere şi tare frumos la chip ca Abigail, şi-l cîştigase în luptă, după ce şi-a 

învins potrivnicii şi după ce a murit bărbatul care, îndîrjit în răutatea 
duhului său, se luptase din răsputeri pentru ca să nu-i fie luată frumoasa-i 
soţie (IRegi 25, 38-39). Ca un biruitor şi grijuliu mire, David îi arată aten¬ 
ţie şi dragoste, îndepărtîndu-i toate pierderile frumuseţii ei şi scoţîndu-i 
veşmintele robiei, ca şi cum i-ar fi înlăturat tot părul capului, adică mulţi¬ 
mea păcatelor, care par oarecum destul de multe în trupul nostru: 
„Fiindcă dacă bărbatul îşi lasă părul lung, aceasta este pentru el ocară” (I 
Cor. 11, 14). în unitatea credinţei să dovedească a ajunge la starea bărba¬ 
tului desăvîrşit, la măsura vîrstei deplinătăţii lui Hristos (Efes. 4, 13), pentru 
ca să alunge orice tulburare a sufletului, să sporească în dragostea înte¬ 
meiată pe Domnul Iisus şi să dobîndească pentru tot trupul creşterea tre¬ 
buitoare. 11. Acesta este sufletul tău, pe care legea ţi-1 arată în chipul unei 
femei frumoase, pe care dacă o vei vedea între prăzile tale şi vei dori să ţi-o 
iei de soţie, „S-o aduci în casa ta" (Deut. 21, 12), să-i încredinţezi ei toate 
cele lăuntrice ale casei tale, s-o faci stăpînă pe toate ale tale. Să-i înlături 
tot ce e de prisos, să-i tai părul şi unghiile; briciul să nu fie prea ascuţit, ca 
să n-o doară. Iar tu să laşi la o parte rămăşiţele năravurilor tale şi simţirile 
deşarte. De aceea spune legea: „Tunde capul ei” (Deut. 21, 12), pentru ca 
ochii celui înţelept, care sînt în capul lui (Eccl. 2, 14), să nu se lovească de 
nici o piedică. „Şi va şedea”, se spune mai departe, „treizeci de zile în 
casa ta” (Deut. 21, 13), să-şi plîngă păcatele de la naştere şi născocirile 
celui mai rău tată, diavolul, care vrea s-o atragă pe cea pe care n-a năs¬ 
cut-o el” (Ieremia 17, 11) şi, după ce va fi curăţită prin acest număr tai¬ 
nic, să dobîndească de la soţ cheile casei. 72. De asemenea, bine zice: „Iar 
după aceea vei intra la ea” (Ieremia 17, 11), pentru ca să fii în întregime în 
sufletul tău, să te aduni înăuntrul lui şi să locuieşti în el, cu el să stai de 
vorbă şi el să-ţi fie toată viaţa ta, pentru ca să fii nu în trup, ci în duh, şi să 
ţi-1 faci tovarăş de viaţă. Ştiind că-ţi va împărţi numai lucruri bune, 
pătruns de harul lui să zici: „Am fost copil bun şi am avut parte de un 
suflet fără răutate” (înţ. Sol. 8, 19), iar el să-ţi răspundă: „Te voi lua şi te 
voi duce în casa mamei mele şi în foişoarele celei ce m-a născut” (Cînt. 3, 
4). Mama cea bună a sufletelor este acel Ierusalim care se află în cer. 13. 
Va fi, aşadar, soţia ta şi găsindu-te pe tine te va săruta. „Şi dacă după 
aceea nu-ţi va mai plăcea” (Deut. 21, 14), fiindcă îşi pedepseşte corpul şi-l 
dă robiei, nu vei răbda ca ea să fie roabă, adică să robească plăcerilor cor¬ 
pului, n-o vei supune trupului, ci-o vei lăsa să rămînă liberă. N-o vei 
înstrăina, adică n-o vei vinde, şi nici n-o vei dispreţui, ci-i vei îngădui să 
slujească Dumnezeului său în neprihana credinţei şi în cumpătarea bune¬ 
lor lucrări. Sănătate, şi gîndeşte-te la noi, căci şi noi ne gîndim la tine. 

Scrisoarea a XXXII-a 

AMBROZIE CĂTRE IRINEU, SĂNĂTATE! 

7. „Potîmichea a strigat, a adunat ceea ce n-a născut” (Uremia 17, 11). îmi 
îngădui să iau începutul acestei scrisori de la sfîrşitul celei dinainte. Este vorba 
de o întrebare de cea mai mare însemnătate şi de aceea, ca să pot răspunde la 
ea, voi cerceta ce spune istoria despre firea acestei păsări. Căci şi o astfel de 
cercetare dovedeşte înţelepciune, de vreme ce şi Solomon a cunoscut firea 
vieţuitoarelor şi a vorbit despre turmele de vite, despre păsări, despre tîrî- 
toare, despre peşti (IIIRegi 4, 39). 2. Se spune că această pasăre este plină de 
vicleşug, de şiretenie, de prefăcătorie, pentru a şti în adîncime căile de a înşela 
pe vînător şi meşteşugurile lui, pentru ca să-l îndepărteze de puii ei. Ea nu 
trece cu vederea nici o încercare şi iscusinţă menite să alunge pe răufăcător de 
la cuibul şi de la adăposturile ei. Desigur, dacă vede că acesta este foarte 
aproape, îl păcăleşte în fel şi chip, pînă ce, dînd semn puilor săi să fugă, le pri¬ 
lejuieşte putinţa de a scăpa de primejdie. Cînd îşi dă seama că ei au scăpat, 
atunci se retrage şi ea, lăsîndu-1 pe urmăritor înşelat de propriile lui vicleşu¬ 
guri. 3. Se spune de asemenea că împerecherile lor sînt amestecate, că bărbă- 
tuşii se reped la femele cu furie, încălziţi de o puternică dorinţă, pentru împli¬ 
nirea căreia se luptă cu alţi semeni ai lor. De aceea se socoteşte că merită să fie 
asemănată această vieţuitoare necinstită, răuvoitoare şi şireată, cu autorul cel 
mai viclean al necinstei, cu potrivnicul şi înşelătorul neamului omenesc. 3. A 
strigat aşadar potîrnichea care şi-a primit numele de pierdere, acel satana care 
însemnează potrivnicul - contrarius (Num. 16, 2). A strigat mai întîi în Eva 
(Fac. 3, 1-5), a strigat în Cain, în Faraon (leş. 5, 2), Datan, Abiron, Core (Num. 
16, 2). A strigat în iudei, care au cerut să fie ei dumnezei pe cînd Moise primea 
legea (leş. 32, 1). A strigat iarăşi cînd ei au zis: „Să se răstignească, să se răstig¬ 
nească” (Matei 27, 23) şi „Sîngele Lui asupra noastră şi asupra fiilor noştri” 
(Matei 27, 25). A strigat cînd au cerut să aibă alt rege, să nu-L mai aibă rege pe 
Domnul Dumnezeu (I Regi 8, 5). A strigat în orice om mincinos şi viclean. 4. 
Cu astfel de cuvinte şi-a adunat popoarele pe care nu le născuse el. Căci Dum¬ 
nezeu a făcut pe om după chipul şi asemănarea Sa (Fac. 1, 27) şi diavo¬ 
lul şi-a cîştigat, prin glasul înşelăciunii sale, pe om ca tovarăş. Şi-a adunat 
popoarele de neamuri, facînd averi fără dreptate. De aceea într-un proverb 
despre bogatul lacom se spune că această potîmiche adună bogăţii fără drep¬ 
tate. Dar Iisus al meu, ca un judecător bun, săvîrşeşte totul cu dreptate, fiindcă 
a venit, precum este scris, zicînd: „Eu sînt Acela al Cărui cuvînt este dreptatea 
şi judecata mîntuirii” (Isaia 63, 1). 5. Lipsindu-1 de har pe acel diavol în chip 
de prepeliţă, i-a luat averile rău strînse de la mulţime, a chemat de la greşală 
sufletele neamurilor şi minţile naţiilor abătute de la calea cea dreaptă. Şi fiind- 
că-i ştia pe atîţia înşelaţi de glasul diavolului, pentru ca El însuşi să descuie 

cătuşele şi să dezlege lanţurile vechiului păcat, a strigat mai întîi în Abel, a stri¬ 
gat vocea sîngelui acestuia (Fac. 4, 10). A strigat în Moise, căruia i-a zis: „De ce 
strigi la Mine?” (leş. 14, 15). A strigat în Iosua Navi (Iosua 1, 1). A strigat în 
David, care zice: „Am strigat către Tine, mîntuieşte-mă” (Ps. 118, 146). A stri¬ 
gat în toţi profeţii. De aceea i se şi spune lui Isaia: „Strigă” şi el răspunde: „Ce 
să strig?” (Isaia 40, 6). A strigat în Solomon, chemîndu-1 cu cel mai puternic 
glas înţelepciunea: „Veniţi şi mîncaţi din pîinea mea, şi beţi din vinul pe care 
eu l-am amestecat cu mirodenii” (Pilde 9, 5). A strigat şi în trupul său, precum 
grinda din căpriorul casei (Avac. 2, 11). A strigat pentru ca să înconjoare şi să 
păcălească pe întinzătorul de curse, zicînd: „Dumnezeul Meu, Dumnezeul 
Meu, pentru ce M-ai părăsit?” (Matei 21, 46). A strigat ca să scape de jefuire, 
răspunzînd tîlharului: „Amin, amin, zic ţie, că astăzi vei fi cu Mine în rai” 
(Luca 23, 43). Astfel că unde a strigat Iisus pe dată acea potîmiche a fost pără¬ 
sită de cei adunaţi în mijlocul zilelor sale de lucru. 6. De aceea unii au socotit 
că este în firea potîrnichii şi obiceiul de a răpi ouăle altor păsări şi de a le cloci 
cu corpul său, pentru ca prin astfel de înşelăciune să aibă pui străini. Dar 
mama lor cea adevărată (scoate-i ciorii ochiul, cum spune proverbul; căci 
păsările îşi au şi ele meşteşugurile lor) cînd a băgat de seamă că i-a fost prădat 
cuibul şi că i-au fost răpite ouăle, sau că-i sînt puii în primejdie, prin vreo slăbi¬ 
ciune oarecare, chiar dacă are putere mai mică, îşi ia ca armă iscusinţa. Astfel, 
cu toată munca depusă de potîrniche pentru a-i hrăni, cînd aceşti pui au înce¬ 
put să crească, atunci ea glăsuieşte duios şi-i cheamă ca şi cu o trîmbiţă a dra¬ 
gostei. Auzind acest glas al ei îşi recunosc mama firească şi o părăsesc pe cea 
care i-a crescut în cuibul ei. Astfel că potîmichea ori de cîte ori vrea să-i adune 
pe cei pe care nu i-a născut, îi pierde pe cei pe care i-a socotit ai ei hrănindu-i. 
7. Aşadar, Iisus n-a strigat de prisos, ci pentru ca popoarele lumii întregi, care 
înşelate de glasul potîrnichii, de momeli şi de minciuni, se depărtaseră de ade¬ 
văratul lor părinte, chemate înapoi să-l părăsească pe cel viclean la mijlocul 
zilelor sale de lucru, adică înainte de sfîrşitul acestui veac, din care ne-a răpit 
Domnul Iisus şi ne-a chemat la viaţa cea veşnică. Astfel că morţi pentru lume, 
noi trăim pentru Dumnezeu (Rom. 6, 8). 8. Aşadar, cînd această potîrniche a 
fost cu desăvârşire părăsită de puiii care n-au fost ai ei din fire, atunci şi acel 
nebun pe care l-a ales Dumnezeu, l-a ruşinat pe cel înţelept, tare fiind, fiindcă 
„Dumnezeu a ales pe cele nebune ale lumii” (I Cor. 1, 21). De aceea dacă pare 
cineva înţelept în acest veac, să fie nebun pentru ca să fie înţelept. Sănătate, 
fiule, şi iubeşte-ne, aşa cum faci, căci şi noi te iubim. 


Scrisoarea a XXXIII-a 

AMBROZIE CĂTRE IRINEU, SĂNĂTATE! 

1. In scrisoarea de mai înainte am spus că trebuia să ne eliberăm sufletul 
de cele potrivnice şi să ne petrecem viaţa în nedespărţită tovărăşie cu sufletul. 

Dar fiindcă pentru întărirea celor spuse am găsit în Deuteronom (21, 15) pildă 
de urmare, unde se vorbeşte despre un bărbat care avea două soţii: una nesuferită 
şi alta binevoitoare, să nu ţi se pară că este de prisos a atrage atenţia să nu se înţelea¬ 
gă cumva că acest bărbat şi-a dobîndit două suflete, fiindcă aceasta în nici 
un caz nu se poate întîmpla. 2. Să ţii seamă că uneori Scriptura vorbeşte în 
pilde, că într-un fel este arătată sinagoga şi în alt fel Biserica. într-un fel este 
înfăţişat sufletul şi în altfel taina Cuvîntului, în altfel diferitele chipuri şi însu¬ 
şiri ale sufletelor: aceste deosebiri le face cel ce judecă în duh. De aceea în 
capitolul următor al legii sînt cuprinse, după părerea mea, nu două suflete, ci 
două însuşiri deosebite ale aceluiaşi suflet. Există un chip de suflet uşuratic, 
care doreşte plăcerea, care fuge de muncă, se fereşte de necazuri, nu se gîn- 
deşte la judecata lui Dumnezeu. El este iubitor, pare plăcut şi dulce după 
împrejurări, nu-şi oboseşte mintea, ci şi-o încîntă. Celălalt chip însă mohorît, 
care se istoveşte în rîvna pentru Dumnezeu, ca o soţie aspră, nu vrea să desfrî- 
neze pe semenul său, nu rabdă, nu suportă, nu îngăduie nimic trupului, nu se 
lasă cu nimic în voia poftelor şi a desfătării, se fereşte de ceea ce e urît şi ruşi¬ 
nos, urmează asprimea trudei, greutăţile primejdiilor. 3. Aşadar, dacă amîn- 
două i-au născut fii acelui bărbat, cea iubitoare, spune legea, nu va putea să pună pe 
fiul său primul născut mai presus de primul născut al celei nesuferite, de 
vreme ce ştie că fiul celei nesuferite este primul născut. Aici nu cred că este 
vorba pur şi simplu de o precumpănire, ci între doi primi născuţi are întîietate 
fiul celei nesuferite, fiindcă s-a născut întîi. Cel întîi născut este cel mai mare, 
dar şi sfinţii sînt întîi născuţi, fiindcă „Orice întîi născut de parte bărbătească 
să fie închinat Domnului” (leş. 13, 21; Luca 2, 23). Totuşi nu orice întîi născut 
este sfînt. Esau n-a fost sfînt chiar dacă a fost întîiul născut. 4. Sfinţii însă sînt 
întîi născuţi. Se spune în Numeri: „Iată, eu am luat din fiii lui Israel pe leviţi în 
locul tuturor întîilor născuţi, în locul tuturor celor ce se nasc întîi în Israel şi 
aceia vor fi în locul acestora. în ziua cînd am lovit pe toţi întîi-născuţii în 
pămîntul Egiptului, atunci mi-am sfinţit pe toţi întîi-născuţii lui Israel” (Num. 
3, 12, 13). Aşadar i-a primit pe leviţi în loc de întîi-născuţi, ca sfinţi. Şi ştim din 
epistola către evrei că sfinţii sînt întîi-născuţi. în aceasta se spune: „Ci v-aţi 
apropiat de numele Sionului şi de cetatea Ierusalimului şi de treizeci de mii de 
îngeri şi de biserica celor întîi-născuţi” (Evr. 12, 22). Dar, după cum sfinţii 
bisericii sînt întîi-născuţi, la fel sînt şi leviţii, fiindcă şi ei sînt întîi-născuţi. Ei nu 
după rînduiala naşterii sînt sfinţi, ci după darul sfinţirii. Căci Levi a fost al trei¬ 
lea fiu al Liei, şi nu primul (Fac. 29, 34). 5. Dar cel ce se sfinţeşte este el însuşi 
prim-născut. Cum adică? Ascultă ce se spune într-un psalm: „Păcătoşii au rătă¬ 
cit din pîntece” (Ps. 57, 4). Ai înţeles că este întîi-născut cel ce a ieşit primul 
din pîntecele mamei sale, înţelegîdu-se prin aceasta mama cea bună, de care 
nu se rătăcesc sfinţii, ci păcătoşii. Leviţii însă au fost scoşi din mijlocul lui 
) Israel, fiindcă n-au nimic comun cu poporul, ale cărui drepturi de prim-născut 

au fost desfiinţate de veacuri. Cei întîi-născuţi ai veacului sînt ai celeilalte 
mame, de al cărei pîntec s-a despărţit Pavel, cînd a fost chemat în harul lui 
Dumnezeu (Gal. 1, 15). De aceea, despărţit de mijlocul poporului, a primit 
Cuvîntul care este la mijloc în inima voastră. De aceea s-au spus şi aceste 
cuvinte: „în mijlocul vostru se află Acela pe Care voi nu-L vedeţi” (loan 1, 26). 

6. N-a fost pentru noi aşadar pierdere de vreme să trecem de la o lege la alta, 
pentru ca să arătăm că dreptul la întîi-născut nu-1 are fiul femeii iubitoare şi 
plăcute, fiindcă, zice Scriptura în capitolul despre întîiul-născut: Nu va putea 
să-l pună pe cel întîi-născut al femeii iubite mai presus de cel al femeii neiu¬ 
bite, de vreme ce ştie că acesta din urmă s-a născut mai întîi (Deut. 21, 17). 
Acela este cu adevărat întîiul-născut, care este născut sfînt, din mamă sfîntă, 
după cum adevărată mamă este aceea de pîntecele căreia nu se îndepărtează 
adevăraţii fii, ci păcătoşii. Aşadar, fiul acelei mame neadevărate nu este 
întîiul-născut, dar este cinstit ca şi un întîi-născut, ajutat cu cheltuială, ca să nu 
ducă lipsă, nu ca să fie bogat. Acesta însă primeşte dublu din toate ca să aibă 
de prisos. Aşa găseşti scris şi în cartea Facerii că fiecăruia dintre fraţii săi i-a 
dăruit Iosif cîte două haine, pe cînd erau trimişi înapoi la tatăl lor, ca să dea 
de veste tatălui că s-a găsit Iosif, pe care tatăl său îl crezuse mort (Fac. 45, 22). 

7. Astfel a primit dreptul de moştenire ca întîi-născut, precum spune Scriptura: 
„Acesta este începutul fiilor lui şi acestuia i se cuvin drepturile de întîi-născut” 
(Deut. 21, 17). Aşadar de la Fiul lui Dumnezeu Cel întîi născut sînt sfinţii întîi- 
născuţi şi de la Acel început, fiindcă El este începutul şi sfîrşitul (Apoc. 1, 8) îşi 
ia început sfîntul, îşi ia început Fiul, căruia i se cuvine dreptul de a primi prima 
pîrgă, potrivit acelor cuvinte ale lui Avraam: „Izgoneşte pe roaba aceasta şi pe 
fiul ei, căci fiul roabei acesteia nu va fi moştenitor cu fiul meu Isaac” (Fac. 21, 
10). 8. Dumnezeiasca profeţie ne învaţă că aceasta priveşte mai mult moşteni¬ 
rea virtuţilor decît a avuţiei, precum spune Domnul: „Toate cîte-ţi va zice 
Sarra, ascultă glasul ei, pentru că numai cei din Isaac se vor chema urmaşii tăi” 
(Fac. 21, 12). Ce altceva era în Isaac, dacă nu moştenirea sfinţeniei, care înno¬ 
bilează pe tată? Desigur, l-a făcut pe fiul roabei mai mare peste neamuri, ca şi 
cuirj i-ar dărui cele simple ale moştenirii. Dar fiului Sarrei i-a dat îndoit, 
fiindcă lui i-au fost dăruite nu numai cele vremelnice, ci chiar cele cereşti şi 
veşnice. Sănătate, şi gîndeşte-te la noi, fiindcă şi noi ne gîndim la tine. 


Scrisoarea a XXXIV-a 

AMBROZIE CĂTRE HORONTIANUS, SĂNĂTATE! 

1. M-ai întrebat dacă sufletul nu este cumva de substanţă cerească; fiindcă 
nu-1 socoteşti nici sînge, nici foc, nici o unitate a puterilor trupeşti, cum îl con¬ 
sideră mulţimea filosofilor sau urmaşii lui Plato, care sînt de părere, ca şi tine, 

că sufletul se mişcă prin sine însuşi şi nu e mişcat de altceva, sau cum l-a socotit 
Aristotel, cu mintea sa pătrunzătoare, ca un fel de al cincilea element, ca o 
entelehie, din care îţi alcătuieşti în minte şi-ţi închipui substanţa sufletului. 2. 
Despre aceasta te sfătuiesc să citeşti cartea Ezdra, care dispreţuieşte acele 
explicaţii copilăreşti ale filosofilor şi care cu adîncă înţelepciune, primită pe 
temeiul revelaţiei, arată că sufletul este ceva mai presus de materie. 3. Aposto¬ 
lul de asemenea, deşi nu aşa de lămurit, totuşi ca un bun dascăl şi duhovnicesc 
agricultor, care sădeşte în minţile ucenicilor seminţele acunse ale învăţăturii, 
ne-a lăsat să înţelegem că sufletele noastre sînt creaţii mai înalte, alcătuiri mai 
presus de toate celelalte fiinţe sau lucruri. Cînd zice că „făptura a fost supusă 
deşertăciunii - nu de voia ei, ci din pricina aceluia care a supus-o - cu nădejde, 
pentru că şi făptura însăşi se va izbăvi din robia stricăciunii, ca să se bucure de 
libertatea măririi fiilor lui Dumnezeu” (Rom. 8, 20-21), arată că nu fără însem¬ 
nătate este harul sufletelor, prin a căror putere şi virtute neamul omenesc se 
înalţă între fiii lui Dumnezeu, cuprinzînd în el ceea ce i s-a dat pentru a avea 
chipul şi asemănarea lui Dumnezeu. Sufletele nu pot fi nici pipăite în vreun 
fel, nici văzute de ochii noştri trupeşti, fiindcă se aseamănă cu acele fiinţe 
nevăzute şi netrupeşti, şi prin firea lor sînt mai presus de ceea ce se simte sau 
este trupesc ca însuşire. Căci cele ce se văd sînt vremelnice, au semnul vremii 
şi se schimbă cu vremea (Fapte 17, 18); dar cele ce nu se văd aparţin acelui 
bun veşnic şi suprem, trăiesc, sînt şi se mişcă prin ele înseşi şi nu rabdă să fie 
despărţite şi îndepărtate de acel bine în a cărui tovărăşie se găsesc. 4. Aşadar, 
fiecare suflet, văzîndu-se închis în această hrubă a trupului, care totuşi nu-1 
coboară mai prejos de tovărăşia acestei locuinţe pămîntene, geme îngreuiat 
de legătura cu acest trup (II Cor. 5, 4), fiindcă trupul stricăcios îngreuiază sufle¬ 
tul (înţ. Sol. 9, 15). Locuinţa pămîntească a sufletului îndepărtează mintea de 
multe cugetări, iar el, ştiind că umblă prin credinţă nu prin vedere, voieşte să 
plece din trup şi să fie lîngă Domnul (II Cor. 5, 7-8). 5. Să vedem, aşadar, cum 
fiinţa noastră este supusă deşertăciunii (Rom. 8, 26) nu din voia sa, ci din cea 
dumnezeiască, voinţă care a hotărît să unească sufletele cu trupurile întru 
nădejde, pentru ca nădăjduind cele bune să se arate vrednice de răsplata ceru¬ 
lui. „Căci toţi ne vom înfăţişa judecăţii lui Dumnezeu, ca să ia fiecare după 
cele ce a făcut prin trup” (Rom. 14, 10; II Cor. 5, 10). De aceea sufletul fiecăruia 
să se gîndească mai dinainte că va avea să primească după meritele vieţii sale. 
Bine este zis: „după cele ce a făcut prin trup”, adică după ceea ce a primit să 
conducă, pentru ca, dacă a condus bine, să-şi ia plata pe care a nădăjduit-o; 
iar dacă a condus rău, să-şi ia pedeapsa, fiindcă nu şi-a pus nădejdea în 
Dumnezeu, nici n-a dorit să fie între fiii lui Dumnezeu, să dobîndească 
slava adevăratei libertăţi. 6. Ne-a învăţat Apostolul că fiinţa neamului 
omenesc este supusă deşertăciunii. Căci omul este atît cît este şi sufletul 
lui. Despre tovărăşia sufletului cu trupul zice: „Noi, care sîntem în acest trup, 

suspinăm îngreuiaţi” (II Cor. 5, 4). Iar David zice: „Omul cu deşertăciunea sa 
se aseamănă” (Ps. 143, 4), şi „Tot omul cît trăieşte este o întreagă deşertă¬ 
ciune” (Ps. 38, 6). Aşadar voinţa omului în acest veac este deşertăciune. Aces¬ 
tei deşertăciuni îi este supus sufletul. Cînd cel sfînt face cele ce sînt ale trupului 
nu le face de voie, ci „din pricina aceluia care a supus-o întru nădejde” (Rom. 
8, 20), face să i se supună. Dar după această pildă a sufletului să mergem către 
celelalte făpturi ale lui Dumnezeu. 7. Priveşte soarele, luna şi stelele, care stră¬ 
lucesc cu atîta lumină, ele sînt totuşi făpturi şi, fie că răsar, fie că apun, după 
rînduiala din veci a Creatorului, zi şi noapte sînt pe cer neadormite pentru a-şi 
îndeplini sarcina care le-a fost dată. De atîtea ori soarele este învăluit de nori, 
de atîtea ori nu se mai vede din pricina pămîntului şi prin răsfrîngerea razelor 
sale*au loc eclipsele, fiindcă, precum spune Scriptura: „Luna îşi cunoaşte apu¬ 
sul său” (Rom. 103, 20). Ştie cînd luminează cu lună plină şi cînd este fără 
lumină. Şi stelele care, cînd sînt acoperite de nori, dispar vederii noastre, slu¬ 
jesc acestei lumi nu de voia lor, ci întru nădejde, fiindcă nădăjduiesc harul 
ostenelii lor de la Cel Care le-a aşezat în slujbă. Ele pentru El există, adică din 
voinţa Lui. 8. Şi nu este de mirare că-şi îndeplinesc slujba, de vreme ce ştiu că 
Domnul lor şi Creatorul tuturor din cer şi de pe pămînt a primit slăbiciunea 
trupului nostru, starea fiinţei noastre. Dar de ce ele nu-şi rabdă stricăciunea, 
cînd Domnul tuturor s-a umilit pînă la moarte pentru toată lumea, a luat chip 
de rob (Filip. 2, 7) şi păcatul lumii, blestem facîndu-Se pentru noi? (Galat. 3, 
13). Fiinţele cereşti, imitînd bunătatea Lui, deşi suspină că sînt supuse deşertă¬ 
ciunii acestei lumi, se mîngîie totuşi că se vor libera de robia stricăciunii, că 
vor veni în libertatea slavei şi în adopţiunea fiilor lui Dumnezeu, spre răscum¬ 
părarea tuturor: „Cînd va intra tot numărul păgînilor, atunci întregul Israel se 
va mîntui” (Rom. 11, 20). De- ce să nu ierte acest popor Cel Care iartă pe prigo¬ 
nitorul Său, deşi acesta a zis: „Răstigneşte-L, răstigneşte-L” (loan 19, 6) şi „Sîn- 
gele Lui asupra noastră şi asupra copiilor noştri” (Matei 2 7, 25). Dar şi fiinţele 
cereşti sînt supuse deşertăciunii (Rom. 8, 20), avînd şi acestea nădejde. De 
aceea, dragostea de adevăr şi mîntuirea tuturor vor îngădui ca necredinţa şi 
desfrînarea acestora, alunecate în deşertăciunea acestei lumi, să se îndrepte 
totuşi către iertare. 9. Aşadar, ca să încheiem, şi acest soare atît de mare şi de 
impunător, şi acea lună pe care întunericul nopţii n-o acoperă, şi acele stele 
care sînt po'doăbele cerului, acum rabdă robia stricăciunii. Fiindcă tot trupul 
este muritor, fiindcă şi cerurile vor pieri, şi cerul şi pămîntul vor pieri (Matei 
24, 35). Iar după aceea şi soarele şi luna şi celelalte stele se vor odihni în slava 
fiilor lui Dumnezeu, cînd „Dumnezeu va fi toate în toţi” (I Cor. 15, 28). Dum¬ 
nezeu să fie în tine şi în noi prin plinătatea şi mila Sa. 10. Oare îngerii înşişi, 
care îndeplinesc diferite slujbe în această lume, precum citim în Apocalipsa 
lui loan (3), credem oare că ei nu suspină cînd li se cere să slujească pedepse¬ 
lor şi nimicirilor? Ei, avînd viaţă fericită, ar dori mai degrabă să se întoarcă la 

starea liniştii lor de mai înainte, decît să fie amestecaţi ca pedepsitori ai păca¬ 
telor noastre. Căci cei care se bucură de răscumpărarea unui singur păcătos, 
suspină în faţa pedepselor pe care le primesc atîţia păcătoşi. 1 7. Dacă aşadar 
şi fiinţele şi puterile cereşti rabdă robia stricăciunii, dar trăiesc în nădejdea că 
după aceea se vor bucura pentru noi şi cu noi, să ne mîngîiem şi noi că suferin¬ 
ţele acestui timp vor fi în nădejdea şi aşteptarea slavei. Fii sănătos, fiule, şi gîn- 
deşte-te la noi, cum ne gîndim şi noi la tine. 


Scrisoarea a XXXV-a 

AMBROZIE CĂTRE HORONTIANUS 


7. Scrisoarea de mai înainte a răspuns întrebării tale; aceasta este o parte 
a răspunsului meu, care nu înlătură, ci-1 întregeşte pe cel dinainte. Pe cînd mă 
gîndeam la cele ce ţi-am scris, îţi mărturisesc că mi-au venit în minte şi m-au 
neliniştit cuvintele Apostolului: „Ştim că toată făptura suspină” (Rom. 8, 22). 
Mai înainte el zisese: „Făptura a fost supusă deşertăciunii” (Rom. 8, 20). N-a zis 
că toată făptura, ci numai că făptura a fost supusă deşertăciunii. Şi a mai spus: 
„Pentru că şi făptura însăşi se va izbăvi din robia stricăciunii” (Rom. 8,21). Dar 
a treia oară a adăugat că toată făptura suspină (Rom. 8, 22). 2. Ce vrea să arate 
acest adaos, dacă nu că nu toată făptura este supusă deşertăciunii şi că, dacă nu 
e toată supusă deşertăciunii, nu toată va scăpa de robia stricăciunii? De ce să 
scape cea care este scutită şi neatinsă de supunerea deşertăciunii şi de robia 
stricăciunii? Dar poate că suspină toată nu în osteneala sa, ci în cea a noastră şi 
poate că dă naştere totodată acelui duh al mîntuirii, duh al bucuriei, aşteptînd 
adopţia între fiii lui Dumnezeu, pentru ca din răscumpărarea neamului ome¬ 
nesc să dobîndească veselia şi bucuria de obşte. Aşadar toată făptura cleplinge 
munca noastră sau pentru sine în întregime, sau numai u« mădular al trupului 
său, al cărui cap este Hristos. Dar înţelege cn« vrei, fii aşa cum am zis eu, fii 
simplu, cum a zis Apostolul, că toată iâptura, fiind supusă deşertăciunii şi stri¬ 
căciunii, suspină şi geme. 3. Acum să vedem ce a mai adăugat: „Şi nu numai 
q-iiu_ci smoL mare avem pîrga Duhului , şi noi înşine suspinăm în noi, aştep¬ 
tînd înfierea, răscumpărarea triipuTuTno^tr^ Ce este înfierea am 

spus şi mai înainte şi de aceea trebuie să ne întoarcem^^a^gjnţelege mai 
bine aceasta. 4. Cine ucide cu duhul faptele trupului, zice ApostoIĂrT»u™ g 
13), va fi viu. Nu este de mirare că va fi viu, de vreme ce se face fiu al lui Dum^- 
nezeu cel ce are Duhul lui Dumnezeu. Pînă într-atît devine fiul lui Dumnezeu, 
îneît nu primeşte duhul robiei, ci duhul înfierii, fiindcă Sfîntul Duh dă duhului 
nostru mărturia că sîntem fiii lui Dumnezeu. Această mărturie este a Sfîntului 
Duh, care strigă în inimile noastre: „Avva, Părinte!”, cum este scris în epistola 
către galateni (4, 6). Este totodată şi marea mărturie că sîntem fiii lui 

Dumnezeu, întrucît sîntem moştenitori ai lui Dumnezeu, dar împreună moşte¬ 
nitori ai lui Hristos (Rom. 8, 16-17). Cel împreună moştenitor cu Hristos se 
preamăreşte împreună cu El cel care, pătimind pentru sine, pătimeşte şi 
pentru El. 5. Ca să ne îndemne la pătimire, adaugă că toate pe care le suferim 
sînt mici şi nevrednice de noi, fiindcă pentru truda noastră ni se dă răsplata 
atît de mare a bucuriilor viitoare. Aceasta se va descoperi în noi (Rom. 8, 18) 
cînd, formaţi după chipul lui Dumnezeu, vom merita să privim faţă către faţă 
slava Sa. 6. Şi, ca să înalţe măreţia descoperirii viitoare, a adăugat că şi făptura 
aşteaptă această descoperire a fiilor lui Dumnezeu, care acum este supusă 
deşertăciunii, nu de voie, ci întru nădejde, fiindcă nădăjduieşte de la Hristos 
harul slujirii Sale şi fiindcă prin ea va fi eliberată de robia stricăciunii, pentru 
ca să fie primită în libertatea slavei cuvenite fiilor lui Dumnezeu, să fie 
împreună libertatea făpturii şi a fiilor lui Dumnezeu, cînd va fi descoperită 
slava lor. Dar acum, cînd slava este amînată, suspină toată făptura, aşteptînd 
slava înfierii şi răscumpărării noastre, dînd naştere acelui duh al mîntuirii şi 
voind să se elibereze de robia deşertăciunii. 7. Acesteia i-a adăugat Apostolul 
şi suspinul sfinţilor, care au pîrga duhului, fiindcă şi ei suspină. Cu toate că sînt 
siguri de meritele lor, totuşi ei suferă pînă ce va fi răscumpărarea întregului 
trup al Bisericii. De vreme ce încă pătimesc mădularele corpului lor, cum să 
nu pătimească şi alte mădulare, chiar mai presus de ale lor, împreună cu 
mădularele truditoare ale unui singur trup? 8. De aceea, a zis Apostolul, cred 
eu că atunci Se va fi supus şi Fiul însuşi, Căruia I s-au supus toate (I Cor. 15, 
28). Căci cei ce încă se trudesc nu sînt încă supuşi. în ei poate încă însetează 
Hristos, încă flămînzeşte, încă este gol, pentru că ei nu îndeplinesc cuvîntul lui 
Dumnezeu, nu-L îmbracă pe Hristos, Care este îmbrăcămintea celor credin¬ 
cioşi, ocrotirea celor supuşi. Dar şi cei în care El este bolnav încă au nevoie de 
lecune ai de aceea încă nu sînt supuşi; căci aceasta este supunere a puterii, nu a 
slăbiciunii, iar în cti puternici şi care îndeplinesc poruncile lui Dumnezeu este 
supus Fiul lui Dumnezeu. Acum însă se trudeşte mai mult în aceia care nu vin 
în ajutorul celor ce se trudesc, decît în ac<?îa care cer să li se vină în ajutor. 
Aceasta este tălmăcirea adevărată şi plină de credinţă a supunerii Domnului 
Iisus Hristos, Care de aceea se supune, pe ntru ca Dn m nP7P n 
9. Am căutat înţelesul a j^-^xcrScurrTsă vedem cine sînt cei ce au pîrga 
Duhului Pentru aceasta să întrebăm ce spune legea despre pîrgă 

si j^prepnmele roade: „Nu întîrzia a-Mi aduce pîrga ariei tale şi a teascului 
tiu” (leş. 22, 29). Şi mai jos: „Cele dintîi roade ale ţarinii tale să Ie aduci în casa 
Domnului Dumnezeului tău” (leş. 34, 26). Una este pîrga şi alta este dijma. 
Pîrga este de un har mai mare, de o sfinţenie cu totul deosebită. De aceea a 
căutat Domnul spre Abel, fiindcă acesta n-a întârziat cu darul său şi I-a dăruit 
din pîrga oilor sale (Fac. 4, 4). Cu toate că unii fac deosebire între pîrgă şi pri¬ 
mii născuţi, prin aceea că, după ce au cules recolta, dăruiesc primele seminţe 

de pe arie, totuşi ceea ce se ridică mai întîi din seceriş aceea se dăruieşte Dom¬ 
nului. Dar despre aceasta vom vorbi altă dată. Se pare că toată recolta de pe 
arie se sfinţeşte prin darul pîrg i i, dar mai sfinţită este pîrga. 10. în chip asemă¬ 
nător pîrgii sînt sfinţii Domnului, mai ales Apostolii. Căci mai întîi i-a aşezat 
Dumnezeu în biserică pe Apostoli (I Cor. 12, 28), care au proorocit şi au bine- 
vestit pe Domnul Iisus, fiindcă ei l-au primit cei dintîi. L-a primit profetul 
Simeon (Luca 2, 28), profetul Zaharia (Luca 1, 5), fiul Său Ioan (loan 3, 2), apoi 
Natanail, în a cărui inimă vicleşug nu era (Ioan 1, 47) şi de aceea se odihnea 
sub smochin Iosif numit cel drept, care L-a înmormîntat (Luca 23, 53). Aceştia 
sînt pîrga credinţei noastre, dar totuşi este aceeaşi fiinţă în celelalte seminţe de 
pîrgă, dhiar dacă în unele harul este mai mic. „Căci Dumnezeu poate şi din 
pietre să ridice fii lui Avraam” (Matei 3, 9). 11. Iată, ai un exemplu despre 
Domnul Iisus. La învierea morţilor El este numit întîiul născut din morţi (Col. 
1, 18). însuşi Apostolul L-a numit pîrgă zicînd: „în Hristos toţi vor învia, dar 
fiecare în rîndul cetei sale. Hristos începătură, apoi cei ai lui Hristos, la veni¬ 
rea Lui” (I Cor. 15, 22-23). Acelaşi adevăr este în trupul Lui, care este şi în noi, 
dar El se zice şi Întîiul-Născut din morţi, fiindcă Cel dintîi a înviat, şi pîrgă, 
fiindcă este mai sfînt decît toate roadele, El Care a sfinţit pe celelalte roade din 
rîndul lor. Este şi începutul lor El, Care este după chipul, ca şi chipul lui Dum¬ 
nezeu Cel nevăzut (Col. 1, 25), în Care, potrivit dumnezeirii Lui, nu este nimic 
trupesc, nimic vremelnic, fiindcă este strălucirea slavei, chipul fiinţei Lui 
Dumnezeu (Evr. 1, 3). Am folosit cuvintele Apostolilor ca să arăt ce este pîrga. 
12. Pîrga noastră aşadar o formează Apostolii, aleşi din roadele existente 
bineînţeles în acel trup şi timp. Despre ei s-a zis: „Şi mai mari decît acestea veţi 
face” (Ioan 14, 12), căci în ei s-a revărsat harul lui Dumnezeu. Ei, îţi spun, sus¬ 
pinau, aşteptînd răscumpărarea trupului întreg, şi suspină şi acum. Fiindcă 
este osteneala multora care încă şovăie, ca acela care se găseşte aproape de 
ţărm, dar este încă pe jumătate lovit de valuri: suspină şi se opinteşte pînă ce 
scapă cu totul. Suspină, fără îndoială, cel ce încă ne spune: „Cine este slab şi 
eu să nu fiu slab?” (II Cor. 11, 29). 13. Să nu fim neliniştiţi, aşadar, de faptul că 
s-a scris: „Şi cei ce avem pîrga Domnului şi a Duhului suspinăm în noi înşine 
-astentînd înfierea, răscumpărarea trupului nostru” (Rom. 8, 23). Se înţelege 
hmpede ca ar.fcia ia n au pnga puimiui suspina - ; aşie p mid iir fKr&a^Această 
înfiere este răscumpărarea trupului nostru întregjcare ca un fiu al lui Dumne¬ 
zeu, prin adopţiune va vedea faţă către faţă acel bun veşnic şi dumnezeirea. 
Căci sîntem înfiaţi de Dumnezeu în Biserică, atunci cînd strigă Duhul Fiului 
Său^jAwa Părinte” (Gal. 4, 6), precum se spune în epistola către galateni. Va 
fi desăvîrşită acea înviere cînd vor învia în nestricăciune, cinste şi slavă cei ce 
merită să vadă faţa lui Dumnezeu, căci atunci se va socoti răscumpărată starea 
omenească. De aceea Apostolul se preamăreşte zicînd: „Prin nădejde ne-am 
mîntuit” (Rom. 8, 24). Nădejdea mîntuirii ca şi credinţa, după care se spune: 

„Credinţa ta te-a mîntuit” (Luca 8, 24). 14. Aşadar făptura care nu de la sine, ci 
în nădejde este supusă deşertăciunii, prin nădejde se mîntuie (Rom. 8, 42). La 
fel şi Pavel, care ştia că a muri este pentru sine un cîştig, deşi se socotea dezle¬ 
gat de trup pentru Hristos (Filip. 1, 21-23), rămînea totuşi în trup, pentru 
aceia pe care-i cîştiga pentru Hristos (Filip. 1, 24). Iar nădejdea ce este altceva 
decît aşteptarea celor viitoare? De aceea spune Apostolul: „Nădejdea care se 
vede nu mai este nădejde” (Rom. 8, 24). Nu cele care se văd, ci cele care nu se 
văd sînt veşnice (II Cor. 4, 18). într-adevăr, cum ar nădăjdui cineva ceea ce 
vede şi are? (Rom. 8, 24). Dacă cele ce vedem avem, cum să nădăjduim că le 
avem? Aşadar nu se vede nimic din cele nădăjduite: „Cele ce ochiul n-a văzut 
şi urechea n-a auzit le-a pregătit Dumnezeu pentru cei ce-L iubesc pe El” (I 
Cor. 2, 9). 15. Dar dacă nu se poate nădăjdui ceea ce se vede, unii nu înţeleg 
bine adevărul lucrurilor. Căci „cum ar nădăjdui cineva ceea ce vede?” Sau 
poate trebuie să ne întrebăm „de ce nădăjduieşte cineva ceea ce vede” sau de 
ce aşteaptă? Adevărul este că nădăjduim ce nu vedem. Şi de aceea, oricît de 
îndepărtat ni s-ar părea că este de noi un lucru, îl aşteptăm cu răbdare. „Aştep- 
tînd, zice psalmistul, am aşteptat pe Dumnezeu şi S-a plecat spre mine” (Ps. 
39, 1). De aceea, aşadar, aşteptăm cu răbdare, fiindcă „bun este Domnul 
pentru cei ce se ostenesc pentru El” (Pilde 15, 20). Şi răbdarea este un chip de 
osteneală pentru Domnul. Aşteptarea a ceea ce nădăjduim şi nu vedem. Bine 
face cel ce nădăjduieşte şi aşteaptă cele ce nu se văd. El de aceea rabdă, pentru 
că-şi îndreaptă mintea spre tot ceea ce există. 1 6. Frumos s-a spus: „Dar nădej¬ 
dea care se vede nu mai este nădejde” (Rom. 8, 24), fiind vorba de puterile 
acestui veac, de onoruri, de bogăţii. Vezi pe cineva urcat în rang, în trăsuri de 
gală; el n-are nici o nădejde în trăsurile care se văd. Nici în stihiile cerului nu 
este nădejde, ci în Domnul cerului. Nici caldeul n-are nădejde în stelele pe 
care le cercetează, nici bogatul în moşiile sale, nici cămătarul în cîştigurile 
sale. Acela are nădejde, care-şi pune nădejdea în Cel pe care nu-L vede, adică 
în Domnul Iisus, Care este în mijlocul nostru şi nu Se vede (Ioan 1, 26). Căci 
„ochiul n-a văzut şi urechea n-a auzit cele ce a pregătit Domnul pentru cei ce-L 
iubesc pe El” (1 Cor. 2, 9). 

Scrisoarea a XXXVI-a 

AMBROZIE CĂTRE HORONTIANUS 

1. Scrisorile noastre se leagă una de alta în aşa chip încît parcă am fi 
împreună, vorbind faţă către faţă. Astfel că avem materie pentru a le scrie, 
pornind eu de la întrebările tale, iar tu de la răspunsurile mele. 2. Mi-ai scris că 
n-ai înţeles bine care este Duhul despre care se scrie că „Se roagă pentru noi 
cu suspine negrăite” (Rom. 8, 26). Dar să mai citim o dată cuvintele dinaintea 
acestora, pentru ca să devină pentru noi limpede ceea ce căutăm: „De aseme- 

nea, zice Apostolul, şi Duhul vine în ajutor slăbiciunii noastre pentru rugă¬ 
ciune”. Oare nu ţi se pare sfînt Duhul care ne este de ajutor, precum este acela 
despre care se zice: „Ajutorul meu eşti Tu, să nu mă părăseşti şi să nu Te uiţi la 
mine cu dispreţ, Dumnezeul mîntuirii mele” (Ps. 26, 9). 3. Ce duh ar putea să-l 
înveţe pe Pavel să se roage? Duhul lui Hristos, ca şi Hristos, îi învaţă pe uceni¬ 
cii Săi cum să se roage (Luca 11 , 1). Dar după Hristos cine ar învăţa, dacă nu 
Duhul Lui, pe care El însuşi L-a trimis ca să ne înveţe şi să ne îndrumeze rugă¬ 
ciunile? Ne rugăm cu duhul, dar ne rugăm şi cu mintea (I Cor. 14, 15). Pentru 
ca mintea să se poată ruga cum se cuvine, o călăuzeşte Duhul şi o duce pe 
calea cea dreaptă, pentru ca să nu se furişeze cele trupeşti (Ps. 142, 10), să nu 
se furişeze nici cele mai mici, dar nici cele mai mari decît puterile noastre, 
căci: „Fiecăruia se dă arătarea Duhului spre folos” (I Cor. 12, 7). De asemenea 
'mai găsim scris: „Căutaţi cele mari, şi cele mici se vor adăuga vouă. Căutaţi 
cele cereşti, şi cele cereşti vi se vor adăuga” (Matei 6, 33). 4. Deci vrea să cerem 
cele mari, nu să zăbovim în cele pămînteşti. El ştie ce să dea „împărţind fiecă¬ 
ruia deosebi, după cum voieşte” (I Cor. 12, 11). Uneori spune, ştiind măsura, 
pe care noi n-o cunoaştem: Nu puteţi să primiţi îndată acestea. Cer pentru 
Mine pătimirea muceniciei; Duhul Sfînt este sîrguitor (Matei 26, 41). Dar 
văzînd slăbiciunea trupului meu, ca să nu pierd pe cele mici dorind pe cele 
mari, zice: Nu poţi să le primeşti pe acestea. Multe prilejuri de mucenicie am 
avut, dar am fost întors de la ele de către Domnul Care, ca un medic bun, ştie 
ce hrană îi este potrivită celui slab şi cînd să i se dea aceasta pentru întărirea 
sănătăţii. Uneori sănătatea atîmă de felul hranei; dacă primeşti ceva nepotri¬ 
vit, sau care nu se cade, primejdia este gata. 5. Dar fiindcă nu ştim să ne rugăm 
şi cum să cerem, Se roagă pentru noi Duhul Sfînt (Rom. 8, 26). Duhul este al 
apărătorului nostru Iisus Hristos. El pentru noi Se roagă cu suspine negrăite, 
pentru noi suferă (Isaia 53, 4). Şi Dumnezeu Tatăl zice: „Mă doare inima” 
(Ieremia 4, 19). în multe locuri citim că El se umileşte şi suferă pentru noi, sus¬ 
pină ca să ridice păcatele noastre, ne învaţă să facem pocăinţă. Este suspinul 
cel plin de dragoste şi de vrednicie, despre care profetul spune: „Suspinul meu 
nu s-a ascuns de Tine” (Ps. 37, 9). Nu se ascundea proorocul ca Adam, ci 
zicea: „Eu sînt păstorul, eu am greşit, pe mine pedepseşte-mă; aceste oi cu ce 
au greşit?” (I Cron. 21, 17). 6. Din aceasta, aşadar, se vede că suspinul este al 
Diihului lui Dumnezeu. Acel suspin al profetului este şi el într-adevăr de nes¬ 
pus, fiindcă este ceresc. Şi cuvintele pe care le-a auzit Pavel în cer sînt de nes¬ 
pus, pe care nu se cuvine omului să le grăiască (II Cor. 12, 4); iar cele aseme¬ 
nea ascunse oamenilor sînt cunoscute lui Dumnezeu. El cunoaşte totul, fiindcă 
este cercetătorul inimii lor (Rom. 8, 27). Dar le cercetează pe cele pe care 
Duhul le-a purificat. Ştie aşadar Dumnezeu ce cere Duhul şi care este înţelep¬ 
ciunea Duhului, ştie ce vrea pentru sfinţi, precum este scris: „Duhul se roagă 
pentru noi” (Rom. 8, 26). Pentru cine a pătimit Hristos, pentru cine Şi-a vărsat 

sîngele Său, pentru acela se roagă şi Duhul.Fii sănătos şi iubeşte-ne ca un fiu, 
fiindcă şi noi te iubim. 


Scrisoarea a XXXVH-a 

AMBROZIE CĂTRE SIMPLICIANUS, SĂNĂTATE! 

7. Nu de mult, într-o convorbire întemeiată pe vechile noastre simţă¬ 
minte de prietenie, mi-ai mărturisit că ai fi fost foarte încîntat dacă mi-aş lua 
sarcina să tălmăcesc în faţa poporului ceva din scrierile Apostolului Pavel. Ele 
au un cuprins adine, cu cugetări care pe ascultător îl înalţă, iar pe tălmăcitor îl 
înflăcărează. în afară de aceasta, în cele mai multe din învăţăturile sale 
grăieşte în aşa chip îneît cel ce vorbeşte despre el nu mai găseşte nimic de 
adăugat, iar dacă vrea să spună ceva, face treabă mai mult de grămătic decît 
de predicator. 2. în propunerea ta recunosc şi simţămîntul prieteniei vechi, 
dar şi dragostea harului părintesc (căci vechimea are ceva în tovărăşie cu mai mulţi, 
dar dragostea părintească nu), şi fiindcă socoteşti că prea pe scurt am făcut ceea 
ce ceri, mă voi supune voinţei tale, sfătuit şi îndemnat de exemplul meu, care 
nu-mi este cel mai greu,fiindcă mă voi imita pe mine însumi, nu pe cineva 
însemnat, dacă mă întorc la unele deprinderi neînsemnate ale mele. 3. Privi¬ 
tor la învăţături, arătam în vorbirea mea chipul şi icoana vieţii fericite, şi soco¬ 
tesc că am făcut o astfel de expunere îneît poate că-mi vor găsi cusururi multe 
alţii, dar nu tu, bunul meu prieten. Şi chiar dacă e mai greu să plac judecăţii 
tale, decît altora, totuşi greutatea judecăţii tale va fi micşorată de simţămintele 
dintre noi şi aceasta mă îneîntă. 4. Scrisoarea mea grăieşte despre unele 
lucruri la care m-am gîndit în lipsa ta şi se ocupă de învăţăturile Apostolului 
Pavel, care ne cheamă din robie la libertate prin cuvintele: „Cu preţ aţi fost 
cumpăraţi, nu vă faceţi robi oamenilor” (I Cor. 7, 23), arătînd că libertatea 
noastră stă în cunoaşterea înţelepciunii. Această idee a fost frămîntată şi dez¬ 
bătută de foarte mulţi filosofi de seamă, care spun că orice înţelept este liber şi 
că, dimpotrivă, orice neînţelept este rob. 5. Dar nu cu mult mai înainte a afir¬ 
mat aceasta fiul lui David, care a spus: „Nebunul se schimbă ca luna” (Inţ. Sir. 
28, 11). înţeleptul nu este înfrînt de teamă, nu se schimbă în faţa puterii altuia, 
nu se îngîmfă în biruinţe şi nu se prăbuşeşte din pricina înfrîngerilor. Unde 
există înţelepciunea, acolo este puterea sufletească; acolo e statornicie şi bra¬ 
vură. înţeleptul este acelaşi sufleteşte, nu-1 micşorează şi nu-1 măreşte schim¬ 
barea lucrurilor, nu priveşte lucrurile numai la suprafaţă, ca un copil, nu este 
purtat de orice vînt al învăţăturii, ci rămîne în Hristos, avînd temelia harului şi 
rădăcinile credinţei. Aşadar, înţeleptul nu este zguduit de unele lipsuri, nu 
cunoaşte feluritele schimbări ale sufletului ci va străluci ca Soarele dreptăţii în îm¬ 
părăţia Tatălui (Matei 13, 43). 6. Să vedem totuşi mai deplin din ce învăţătură şi 

înţelepciune îşi trage izvorul filosofia. Oare nu cumva mai întîi trebuie să vor¬ 
bim de Noe? Acesta, cînd a aflat că fiul său Ham a rîs că şi-a văzut tatăl gol, 
l-a blestemat zicînd: „Blestemat să fie Ham. Robul robilor să fie la fraţii săi” 
(Fac. 9, 25) şi i-a făcut peste el stăpîni pe fraţii lui, care au socotit că bătrîneţea 
tatălui trebuie cinstită cu înţelepciune. 7. Oare nu este izvor al tuturor învăţă¬ 
turilor acel Iacob care, tumînd în inimile tuturor dorinţa de astfel de cercetări, 
a fost pe drept pus prin înţelepciunea sa mai presus de fratele lui mai mare? 
(Fac. 27, 29). Cu atît mai mult tatăl, care prin dragostea lui părintescă îşi iubea 
pe amîndoi fiii, dar judecata pentru ei nu era la fel (căci simţămintele sînt fireşti, 
dar judecăţile se formează după merite), îi dăruie unuia dragostea, iar celuilalt 
mila sa, celui înţelept dragostea, iar celui neînţelept mila. Fiindcă nu se putea 
înălţa la virtute prin propriile lui forţe, nici să se înalţe prin mersul său, a fost 
binecuvîntat să slujească fratelui şi să-şi fie sieşi slujitor, arătînd astfel că neîn- 
ţelepciunea este mai rea decît robia, că robia îi este leacul, fiindcă neînţe- 
leptul nu se poate conduce şi, dacă nu are o frînă, se prăbuşeşte din vina lui. 8. 
Aşadar tatăl, chibzuind cu grijă, l-a făcut slujitor al fratelui său, pentru ca să se 
conducă după sfaturile lui. De aceea înţelepţii, puşi mai mari peste popoarele 
fără pricepere, conduc cu puterea lor nebunia mulţimilor pentru ca acestea să 
fie stăpînite cu forţa, silite fără voia lor, prin autoritatea puterii, să se supună 
celor înţelepţi şi să asculte de legi. Aşadar celui neînţelept i-a impus jugul ca 
unui învins şi i-a tăgăduit libertatea, făcîndu-1 să trăiască sub sabie. Ca să nu 
alunece în vreo faptă nesăbuită, l-a pus pe fratele lui mai mare peste el, pentru 
ca să-şi ducă viaţa supus autorităţii şi frîului acestuia. Dar fiindcă robia îşi are 
marginile ei (din trebuinţă este mai slabă, iar din voinţă mai puternică, şi este de 
preţ binele care se face nu din trebuinţă, ci din voinţă) de aceea mai întîi i-a impus 
jugul trebuinţei, iar după aceea i-a dat binecuvîntarea supunerii de voie. 9. 
Deci nu firea îl face rob, ci neînţelepciunea, nu slobozirea dă libertate, ci învă¬ 
ţătura. Esau s-a născut liber, dar a devenit rob. Iosif a fost vîndut în robie 
(Fac. 37, 28) şi a fost ales în putere (Fac. 41, 41). Totuşi nu dispreţuia asculta¬ 
rea, ci se ţinea în culmea virtuţii, păstra libertatea nevinovăţiei, autoritatea 
celui fără de greşeală. De ace< a frumos spune psalmistul: „Rob a fost vîndut 
Iosif. Smeritu-l-au punînd în obezi picioarele lui” (Ps. 104, 17-18). A spus deci: 
„rob a fost vîndut”, nu rob a fost făcut, „punîndu-i în obezi picioarele”, nu 
sufletul. 10. Cum a fost umilit acest suflet, despre care zice: „Prin fier a trecut 
sufletul lui” (Ps. 104, 18)? De vreme ce păcatul trecea prin sufletele altora (fie¬ 
rul este păcatul şi se poate trece prin el) sufletul sfîntului Iosif n-a stat deschis în 
faţa păcatului pentru ca păcatul să pătrundă în el. Ca stăpîn n-a fost atras de 
momelile poftelor şi n-a simţit flăcările plăcerilor deşarte, fiindcă ardea de 
dorul harului dumnezeiesc. De aceea frumos s-a spus despre el: „Cuvîntul 
Domnului l-a aprins” (Ps. 104, 19), cuvînt cu care a stins săgeţile de foc ale dia¬ 
volului. 11. Cum a fost rob acesta, care a învăţat pe mai marii poporului în 

acea vreme de foamete să ia măsuri împotriva lipsurilor? Sau cum a fost rob 
cel care a stăpînit tot pămîntul şi a pus sub ascultare tot poporul egiptean (Fac. 
47, 20)1 Nu ca să osîndească starea de robie ruşinoasă, ci ca să aşeze bir, în 
afară de avutul preoţesc, pe care l-a păstrat fără impuneri, pentru ca şi la egip¬ 
teni să fie neatinsă rînduiala preoţească. 72. Aşadar nu vinderea l-a făcut rob. 
Fusese, într-adevăr, vîndut neguţătorilor, dar dacă ai în vedere preţul, îi vei 
găsi pe mulţi care şi-au cumpărat fete frumoase şi care, cuceriţi de dragostea 
acestora, s-au predat singuri în robia ruşinii. Era văzută Apeme, ţiitoarea rege¬ 
lui Darius, şezînd la dreapta lui, scoţîndu-i diadema de pe cap şi punînd-o pe 
creştetul său, dîndu-i palme peste faţă cu mîna stingă regelui, care o privea cu 
gura căscată şi se bucura dacă femeia îi rîdea. Iar dacă ea se supăra, el se soco¬ 
tea un amărit şi un nefericit; căci deşi sub puterea lui, o linguşea rugînd-o să se 
împace cu el (IIIEsdra 4, 29-31). 13. Dar de ce să căutăm exemple atît de înde¬ 
părtate? Nu vedem adesea că părinţi, ajunşi sub stăpînirea piraţilor sau a bar¬ 
barilor sălbatici, sînt răscumpăraţi cu bani de către fiii lor? Oare sînt legile 
banului mai puternice decît legile firii? Oare poate fi robită dragostea de 
părinţi? Mulţi sînt cumpărători de lei şi totuşi nu sînt stăpîniţi de lei, ci chiar 
nevoiţi să fugă şi să se ascundă, dacă i-au văzut că şi-au scos legăturile de la gît. 
N-aduce nici o chezăşie banul, care adesea îşi cumpără stăpînul sau registrele 
de venituri, care de multe ori aduc judecată şi robie negustorului. Vînzarea nu 
schimbă firea, nu răpeşte libertatea înţelepciunii. Mulţi oameni liberi sînt de 
fapt robi ai unei slugi înţelepte precum este scris (Pilde 17, 2), căci o slugă deş¬ 
teaptă conduce pe un stăpîn prost. 14. Pe o astfel de slugă n-o socoti aşadar 
mai degrabă liberă? Este liberă numai înţelepciunea, care pune pe bogaţi sub 
cîrmuirea săracilor şi care face pe slugi să dea cu dobîndă stăpînilor: să dea cu 
dobîndă nu bani, ci deşteptăciune, să dea cu dobîndă talantul acelei comori 
dumnezeieşti şi veşnice, care nu se strică niciodată şi a cărei dobîndă este pre¬ 
ţioasă, să dea cu dobîndă acel argint al minţii şi al cuvintelor cereşti, despre 
care legea zice: „Vei da împrumut altor popoare, iar tu nu vei lua împrumut” 
(Deut. 15, 6). Evreul a dat cu împrumut popoarelor, dar el n-a primit de la ele 
învăţătura, ci ele au luat-o de la el, căruia i-a deschis Dumnezeu comoara sa, 
pentru ca ploaia cuvîntului Său să dea roade popoarelor, să fie el mai mare 
peste popoare şi să nu aibă pe cineva mai mare peste el. 15. Deci înţeleptul 
este liber, cumpărat cu preţul proorocirilor cereşti, cu acel aur şi cu acel argint 
al cuvîntului dumnezeiesc: cumpărat cu preţul sîngelui (Căci nu este puţin lucru 
să-l cunoşti pe cumpărător), cumpărat cu preţul harului, auzind şi înţelegînd pe 
cel ce a spus: „Cei ce sînteţi însetaţi mergeţi la apă şi cei care nu aveţi argint 
mergeţi de cumpăraţi, mîncaţi şi beţi” (Isaia 55, 1). 16. Liber este acela care, 
pornind război şi prădînd pe cei învinşi, dacă a găsit printre ei o femeie fru¬ 
moasă şi a dorit-o, i-a înlăturat cele de prisos, a dezbrăcat-o de haina robiei şi 
si-a făcut-o soţie, aşadar liberă, nu roabă (Deut. 21, 10-13), pentru că el înţe- 

lege că înţelepciunea şi învăţătura nu se supun robiei. De aceea zice legea: 
„Să n-o vinzi pe argint” (Deut. 21, 14), căci preţul ei nu se socoteşte în argint. 
Şi Iov zice: „Strînge înţelepciunea la sin” (Iov 28, 18). Nu se compară înţelep¬ 
ciunea nici cu topazul din Etiopia, care este socotit mai de preţ decît aurul şi 
argintul. 1 7. Dar nu numai acela este liber, care n-a fost scos la vînzare ca rob, 
care n-a văzut degetul ridicat să fie cumpărat, ci este mai degrabă liber cel ce 
se simte liber în inima sa, cel ce este liber de legile firii, ştiind că legea firii îi 
este scrisă în purtările lui, nu în starea faţă de semeni, şi că măsura îndatoriri¬ 
lor nu este dată de bunul plac al omului, ci de poruncile firii. Aşadar, nu ţi se 
pare acesta mai liber decît un cenzor sau un om de ordine? Bine zice Scriptura 
că săracii vor fi puşi mai mari peste cei bogaţi, iar cei ce împrumută vor sluji 
celor de la care împrumută (Pilde 22, 7). 18. Oare ţi se pare liber cel ce cum¬ 
pără votul cu bani, cel ce caută mai degrabă favoarea poporului decît preţui¬ 
rea celor înţelepţi? Este liber cel ce merge încotro-1 bate vîntul, cel ce se teme 
de şoaptele celor de rînd? Nu, libertatea adevărată nu este cea pe care o pri¬ 
meşte cel dezrobit şi pe care o dobîndeşte cel dăruit cu această stare de către 
slujbaşul statului. Libertatea, după părerea mea, nu este dărnicie, ci virtute, ea 
nu se încredinţează prin voturile altora, ci se cucereşte prin putere sufletească 
proprie. înţeleptul întotdeauna este liber, întotdeauna cinstit, întotdeauna mai 
presus de legi. Iar legea este înfiinţată pentru cel nedrept, nu pentru cel drept 
(1 Tim. 1, 9). Orice s-ar spune, cel drept îşi este sieşi lege, neavînd nevoie să 
caute alt chip de virtute, decît cea pe care o poartă în inima sa, avînd scrisă 
lucrarea legii în tăbliţele inimii sale, precum i se spune: „Bea apă din vasele 
tale şi din izvoarele fîntînilor tale” (Pilde 5, 15). Ce ne este mai aproape decît 
cuvîntul lui Dumnezeu? Acest cuvînt este în inima noastră, pe buzele noastre 
şi nu-1 vedem, dar îl simţim. 19. înţeleptul este deci liber, fiindcă acela care 
face ceea ce voieşte este liber. Dar nu orice voinţă este bună, ci numai aceea a 
înţeleptului, care vrea numai ceea ce este bine, care urăşte răul şi alege binele. 
Deci, dacă alege ceea ce este bine, alege de voie, şi dacă alege de voie este 
liber, fiindcă face ce vrea, înţeleptul este liber. Tot ce face înţeleptul este bine. 
Iar cine face totul bine, face totul drept, şi cine face totul drept, face totul 
fără greşală, fără cusur, fără pagubă şi fără tulburare sufletească. Cel ce este 
astfel stăpîn pe sine, incit lucrează fără greşală şi tulburare sufletească, acela 
nu face nimic neînţelept, ci totul cu înţelepciune, iar cel ce face totul cu înţelepciu¬ 
ne n-are de ce să se teamă; căci teama este în păcat. Unde nu este frică, acolo este li¬ 
bertate, există puterea de a face după voinţă: deci singur înţeleptul este liber. 20. 
Cine nu poate fi nici oprit, nici silit, în nici un chip nu este rob. Şi dacă a fi înţelept 
însemnează a nu fi nici oprit, nici silit, rezultă că înţeleptul nu este rob. Este oprit 
cel ce nu îndeplineşte ceea ce doreşte. Şi înţeleptul ce doreşte altceva, dacă nu ceea 
ce aparţine virtuţii şi învăţăturii, care sînt cu totul trebuincioase? Acestea sînt în el şi 
nu pot fi despărţite de el.Iar dacă se despart, nu mai este înţelept cel fără prac- 

tica virtuţii şi a disciplinei, de care se prădează el însuşi, dacă nu este înfăptui¬ 
tor de voie al virtuţii. Dacă este silit, de asemenea, se înţelege că nu de voie 
face ceva. în toate faptele există sau îndreptări din partea virtuţii, sau alune¬ 
cări în partea răutăţii, sau stării mijlocii, sau fapte indiferente. înţeleptul nu 
este silit de virtute, ci îndeplineşte de bună voie binele, fiindcă face totul de 
plăcere, fugind de cele rele, pe care nu şi le îngăduie nici măcar în vis. în cele 
indiferente nu este nestatornic, nu înclină în fiecare moment cînd într-o parte 
cînd în alta, ca oamenii de rînd, ci mintea sa îi este ca acul unei cumpene, care 
stă drept, în echilibru; nu se apleacă nici spre plăceri, nici spre neplăceri, ci 
rămîne nemişcată în dorinţa şi simţămintele sale. De aceea este limpede că 
înţeleptul nu face nimic silit sau împotriva voinţei sale; aşadar, robul este silit, 
iar înţeleptul este liber. 21. Şi Apostolul zice despre libertate: „Oare nu sînt eu 
liber? Nu sînt eu Apostol?” (I Cor. 9,1). Pînă într-atît de liber încît cînd cineva 
a căutat să-i pună la încercare libertatea, nici măcar un ceas, cum spune el 
însuşi (Gal. 2, 5) nu s-a plecat cu supunere ca să predice adevărul Evangheliei. 
Aşadar cel ce nu s-a plecat, de bună voie a predicat. Unde este voinţă, acolo 
este răsplată a voinţei, unde este trebuinţă, acolo este supunerea faţă de tre¬ 
buinţă. Aşadar este mai bună voinţa decît trebuinţa. A voi este partea înţelep¬ 
tului, iar a se supune şi a robi cea a neînţeleptului. 22. Acest înţeles îl dă şi 
Apostolul cînd zice: „Dacă fac aceasta de bună voie am plată; dar dacă o fac 
fără voie, am numai o sarcină încredinţată” (I Cor. 9, 17). înţeleptului i se dă 
plată, dar el îndeplineşte de bună voie o faptă. Deci şi Apostolul îl socoteşte pe 
înţelept liber. De aceea şi strigă: „Sînteţi chemaţi la libertate, dar nu s-o folosiţi 
după pofta trupului” (Gal. 5, 13). Este scutit de lege creştinul ca să nu pară a se 
supune legii de nevoie; şi este chemat la Evanghelie ca să facă totul de voie. 
Iudeul este sub lege, creştinul lucrează prin Evanghelie. în lege este robie, iar 
în Evanghelie libertate, fiindcă în ea există cunoaşterea înţelepciunii. Tot 
omul care-1 primeşte pe Hristos este înţelept, iar cel înţelept este liber; aşadar, 
tot creştinul este şi liber şi înţelept. 23. Apostolul m-a învăţat că libertatea 
poate exista chiar în robie: „Căci deşi sînt liber faţă de toţi, m-am făcut rob 
tuturor, ca să dobîndesc pe cei mai mulţi” (I Cor. 9, 19). Ce este libertatea, 
dacă nu duhul harului, dragostea cerească? Libertatea te face liber pentru 
oameni, dar dragostea te face prieten cu Dumnezeu. De aceea zice Hristos: 
„Iar pe voi v-am numit prieteni” (Ioan 15, 15). Dragostea de preţ este cea 
despre care se spune: „Slujiţi unul altuia prin iubire” (Gal. 5, 13). Hristos a slu¬ 
jit pentru ca să-i facă pe toţi liberi. „Mîinile Lui au slujit din belşug” (Ps. 80, 7). 
Cine n-a socotit că este o nedreptate a fi la fel cu Dumnezeu a primit chip de 
rob (Filip. 2, 7) şi s-a făcut tuturor toate, ca pe toţi să-i mîntuiască (I Cor. 9, 22). 
Pe Acesta, imitîndu-L Pavel, ca şi cum era sub lege, trăia ca şi fără lege pentru 
folosul celor pe care dorea să-i cîştige. Era slab, ca să-i întărească, alerga şi îşi 
) pedepsea trupul, pentru ca să triumfe asupra puterilor văzduhului întru Hris- 

tos. 24. Deci pentru înţelept şi robia este libertate. De aci se înţelege că pentru 
cel prost şi conducerea este o robie. Şi, ceea ce este mai rău, chiar dacă este 
mai mare peste cîţiva, mai multor stăpîni, şi încă mai răi, le este rob. Căci 
robeşte propriilor patimi, robeşte poftelor sale, de stăpînirea cărora nu poate 
fugi nici ziua, nici noaptea; pentru că le are stăpîne înlăuntrul său, le rabdă în 
el robia de nerăbdat. Robia este geamănă: una a trupului, iar cealaltă a sufle¬ 
tului. Stăpînii trupului sînt oamenii, iar ai sufletului pot fi ticăloşiile şi patimile, 
de care numai libertatea sufletului îl scapă pe înţelept, ajutîndu-1 să iasă din 
robie. 25. Să-l vedem aşadar pe cel cu adevărat înţelept, cu adevărat liber, 
care, chiar dacă trăieşte sub stăpînirea altora, spune în chip liber: „Cine este 
cel care să mă cheme în judecată? Tu singur depărtează mina ta de deasu- 
pră-mi şi nu mă tulbura cu groaza Ta, căci de faţa Ta nu mă voi putea 
ascunde” (Iov 13, 19-21). 26. Pe acesta urmîndu-1 regele David zice: „Ţie 
unuia am greşit” (Ps.50, 6). Bizuindu-se pe adăpostul palatului regal, ca şi cum 
nu era vinovat în faţa legilor, sau a oamenilor legilor, se socotea răspunzător 
numai în faţa lui Dumnezeu, care este stăpînul puterilor. 27. Ascultă-1 pe un alt 
om liber: „Pentru mine este prea puţin ca să fiu judecat de voi, sau de vreo 
judecată omenească; că nici eu nu mă judec pe mine însumi. Căci nu mă ştiu 
vinovat cu nimic... Cel care mă judecă pe mine este Dumnezeu (I Cor. 4, 3-4). 
Adevărata libertate este a omului duhovnicesc, care pe toate le judecă (I Cor. 
2, 15), fără ca pe el să-l judece cineva dintre cei cu care are părtăşie de făptură, 
fiindcă el este supus numai lui Dumnezeu, Care singur este fără de păcat şi 
despre Care zice Iov: „Viu este Domnul, Care mă judecă astfel” (Iov 27, 2). El 
îl poate judeca drept numai pe acela care priveşte nu lumea, ci cerul cu lumi¬ 
nile curate şi limpezi ale stelelor. 28. Cine îşi aduce aminte de stihurile lui 
Sofocle în care se spune: „Jupiter este mai marele meu şi nimeni altul dintre 
oameni?”. Cu cît este mai vechi Iov, cu cît este mai străvechi David? Să se ştie 
că sînt mai însemnate cele pe care le-au spus ai noştri. 29. Cine este înţelept, 
dacă nu cel care a ajuns pînă la înseşi tainele Dumnezeirii şi a cunoscut ascun¬ 
zişurile înţelepciunii dezvăluite lui? înţelept este numai cel ce l-a luat pe Dum¬ 
nezeu drept călăuză pentru a cunoaşte cuibul adevărului. Omul muritor s-a 
făcut prin har moştenitorul şi urmaşul lui Dumnezeu Cel nemuritor, fiind păr¬ 
taş la bucuriile cereşti, precum este scris: „Pentru aceasta Te-a uns pe Tine 
Dumnezeul Tău cu untdelemnul bucuriei mai mult decît pe părtaşii Tăi” (Ps. 
44, 9). 30. Dacă, aşadar, cineva priveşte mai de aproape rosturile lucrurilor, va 
vedea cîte ajutoare există pentru înţelept şi cîte greutăţi pentru neînţelept. 
Fiindcă pe unul îl ajută libertatea, iar pe celălalt îl împiedică robia. înţeleptul 
se înalţă ca un biruitor asupra duşmanilor învinşi de el. Pentru că el a pus sub 
picioare poftele, teama, lenevia, tristeţea şi celelalte vicii, scoţîndu-le din 
cugetul său şi alungîndu-le din gîndurile şi din preocupările lui. Căpetenie 
prevăzătoare, el ştie să se ferească de năvala tîlharilor şi de pierderile de răz- 

boi pe care le pricinuiesc duşmanii cei mai nedrepţi ai sufletului nostru cu 
săgeţile lor aprinse. Căci şi în pace sînt atacuri şi în război există pace. De 
aceea şi zice Apostolul: „Din afară lupte, dinăuntru temeri” (II Cor. 7, 5). Dar 
în toate acestea biruim prin Acela Care ne-a iubit (Rom. 8, 37). Căci, precum 
spune Apostolul, nici strîmtorările, nici prigoana, nici foamea, nici o primej¬ 
die, nici chiar moartea nu ne îngrozeşte. 31. Cum să nu fie rob cine se teme de 
acestea, cine se îngrozeşte de moarte? Robeşte, fără îndoială, şi încă în cea 
mai josnică robie. Căci nimic nu aruncă mai mult sufletul în robie decît frica 
de moarte. Cum să se ridice deasupra urîciunilor simţirea de rînd şi josnică, 
înecată în băltoaca slăbiciunii şi în poftele acestei vieţi? Vezi ce spune robul: 
„Mă voi ascunde de la faţa Ta şi voi fi zbuciumat şi fugar pe pămînt şi oricine 
mă va întîlni mă va ucide” (Fac. 4, 14). Acesta a primit semn de cruţare şi 
totuşi n-a putut scăpa de ucidere. Aşadar, păcătosul robeşte fricii, robeşte pof¬ 
telor, este rob lăcomiei, rob plăcerii, rob răutăţii, rob pizmei, şi i se pare că în 
acest fel este liber, deşi robeşte mai mult decît cel ce se găseşte sub tiranie. 32. 
Sînt liberi cei ce trăiesc după legi. Dar legea adevărată este cuvîntul drept, 
legea adevărată nu este săpată în piatră, nici dăltuită în aramă, ci întipărită în 
cugete şi fixată în simţiri. Astfel, înţeleptul nu este sub lege, ci legea este sub el, 
avînd în inima lui lucrarea legii scrisă cu condeiul şi cu meşteşugul firii (Rom. 
2, 14-15). Oare ne este orbirea atît de mare de nu vedem arătările limpezi ale 
lucrurilor şi chipurile virtuţilor? Dacă popoare întregi se supun legilor ome¬ 
neşti ca să fie părtaşe la libertate, cum este cu putinţă ca înţelepţii să lase şi să 
părăsească adevărata lege a firii, arătată în chipul lui Dumnezeu, şi adevărata 
cugetare despre libertate, de vreme ce în acestea este atîta libertate încît de 
mici nu ştim să slujim viciilor, fiindcă sîntem străini de ură, lipsiţi de lăcomie, 
necunoscători ai poftelor? Ce nefericit lucru este deci ca, născuţi în libertate, 
să murim în robie! 33. Dar aceasta se poate întîmpla din uşurinţă sufletească, 
din slăbiciune a bunelor deprinderi, fiindcă frămîntăm în noi griji deşarte, ne 
ocupăm de lucruri fără nici un preţ. înţeleptul însă ne învaţă că inima lui este 
aşezată pe temelii puternice şi neclintite. Aceasta ne învăţa şi Moise, atunci 
cînd mîinile lui obosiseră în aşa fel încît nu le mai putea ridica pentru Iosua 
Navi (leş. 17, 12). Atunci învingea poporul, cînd nu se făceau lucrări de mîn- 
tuială, ci pline de greutate şi de putere, întemeiate nu pe simţămintele unui 
suflet şovăielnic şi schimbător, ci pe statornicia minţii. înţeleptul îşi întinde 
mîinile, pe cînd prostul şi le strînge, precum este scris: „Nebunul stă cu mîinile 
în sîn şi-şi mistuie măruntaiele” (Eccl. 4, 5), cugetînd mai degrabă la cele tru¬ 
peşti decît la cele sufleteşti. Dar n-a făcut aşa fiica lui Iuda, care, întinzînd mîi¬ 
nile, a strigat către Domnul: „Tu ştii că ei aduc mărturie mincinoasă împotriva 
mea” (Dan. 13, 43). A socotit că este mai bine să nu păcătuiască, cu toată defăi¬ 
marea învinuitorilor, decît să săvîrşească păcat sub acoperămîntul nepedepsi- 
rii. Aşadar, ea, înfruntînd moartea, şi-a păstrat nevinovăţia. Dar nici fiica lui 







SCRISORI 


179 


Ieftae nu s-a temut de moarte de vreme ce a întărit făgăduinţa tatălui său de a fi 
jertfită Domnului (Jud. 9, 36). 34. Nu las la o parte, în legătură cu dispreţul 
morţii, cărţile filosofilor, sau gimnosofiştii inzilor, dintre care înaintea celor¬ 
lalţi este de lăudat răspunsul lui Calanus către Alexandru, care-i poruncise să-l 
urmeze. Ce laudă merită, a zis el, faptul că-mi ceri să merg în Grecia, dacă 
fac din constrîngere ceea ce nu vreau? Cuvîntul lui este plin de vrednicie, dar 
mai plină de libertate îi este mintea. Iată scrisoarea Iui: Calanus către Ale¬ 
xandru: 35. „Prietenii te sfătuiesc să foloseşti mina şi puterea faţă de filosofii 
inzilor, fără să fi văzut măcar în vis lucrările noastre. Cu forţa nu vei face decît 
să muţi nişte trupuri dintr-un loc în altul, fiindcă sufletele nu le vei putea sili să 
facă ceea ce nu vor; lemnele şi pietrele nu glăsuiesc. Cel mai mare foc aduce 
trupurilor vii numai durere şi mistuire; iar noi sin tem mai presus de ele, chiar 
cînd sîntem arşi de vii. Nu există rege, sau principe, care să poată impune 
ceea ce nu este în dorinţele noastre. Nu sîntem asemenea filosofilor Greciei, 
care în loc de fapte ticluiesc cuvinte pentru a-şi răspîndi părerile. La noi fap¬ 
tele se întovărăşesc cu vorbele şi vorbele cu faptele. Faptele sînt repezi, cuvin¬ 
tele scurte. Libertatea ne este fericită în virtute”. 36 şi 37. Frumoase vorbe, 
dar vorbe; frumoasă statornicie, dar de bărbat; frumoasă scrisoare, dar de filo¬ 
sof. La noi însă şi copilele, din dorinţa de moarte, s-au înălţat pe treptele vir¬ 
tuţilor pînă la cer. Ce să spun despre Tecla, ce să spun despre Agnes sau 
despre Pelaghia, sau despre multe altele care, răsărind ca lăstarii de plante 
alese, s-au grăbit către moarte pentru nemurire? O fecioară a sărit în sus de 
bucurie între lei şi a aşteptat fără vreo tulburare fiarele care răgeau setoase de 
sînge. Şi, ca să vedem deosebirea între noi şi gimnosofiştii inzilor, ceea ce ei 
lăudau cu vorbele lor, sfîntul Laurenţiu a întărit cu fapta. Primind să fie ars de 
viu şi în mijlocul flăcărilor zicea: „Intoarce-mă, mănîncă-mă!”, în vrednică 
întrecere cu copiii avramizilor şi ai macabeilor, dintre care unii înaintea flăcă¬ 
rilor cîntau, iar alţii cînd erau arşi nu se rugau să fie iertaţi, ci înfruntau focul, 
înfuriind şi mai mult pe prigonitor (11 Macab. 7, 3). Deci înţeleptul este liber. 
38. Dar ce este mai înălţător decît sfînta Pelaghia care, înconjurată de călăi, 
înainte de a se găsi în faţa lor zicea: „Mor de bună voie, nimeni să nu pună 
mîna pe mine, nimeni să nu se uite cu ochi de ticălos la o fecioară. Voi duce cu 
mine neprihana, îmi voi păstra ruşinea neîntinată: tîlharii nu vor avea nici un cîştig 
din neruşinarea lor. Pelaghia îl va urma pe Hrist os , nimeni nu-i va răpi libertatea, 
nimeni n-o va vedea roabă, ca strălucită pildă de credinţă liberă, cinste nepătată, 
înţelepciune rodnică. Ceea ce este rob va rămîne aici, nefolositor la nimic”. 
Aşadar mare a fost libertatea evlavioasei fecioare, care, împresurată de cetele 
prigonitorilor, între cele mai mari primejdii, a rămas neclintită în viaţa ei 
vrednică de toată cinstea. 39. Cel stăpînit de mînie se găseşte sub jugul păcatu¬ 
lui. Căci omul mînios aţîţă păcatul (Pilde 29, 22). „Iar cel ce săvîrşeşte păcatul 
este rob păcatului” (Ioan 8, 34). Nu este liber nici cel ce slujeşte lăcomiei, căci 

el nu-şi poate stăpîni blidul său. Nu este liber cel care, sluijind poftelor şi plă¬ 
cerilor, este purtat de valul rătăcitor al greşelii. Nu este liber cel cocoşat sub 
greutatea ambiţiilor, căci slujeşte stăpînirii altuia. Dimpotrivă, liber este cel ce 
poate să zică: „Toate îmi sînt îngăduite, dar nu toate îmi sînt de folos, toate îmi 
sînt îngăduite, dar nu mă voi lăsa biruit de ceva”. Căci „bucatele sînt pentru 
pîntece şi pîntecele pentru bucate” (I Cor. 6, 12-13). Liber este cel ce poate 
spune: „De ce libertatea noastră să fie judecată de o conştiinţă necredin¬ 
cioasă?” (I Cor. 10, 29). 40. Libertatea deci se potriveşte cu cel înţelept, nu cu 
cel neînţelept. „Ca şi cum pui o piatră în praştie, aşa este cel ce dă cinste unui 
nebun” (Pilde 26, 8); se răneşte pe sine însuşi şi se primejduieşte singur, 
fiindcă întoarce spre sine lovitura. După cum chinul aduce chin şi piatra rosto- 
golindu-se măreşte răul, la fel prăbuşirea celui neînţelept este mai puternică în 
libertate. Aşadar, celui neînţelept să-i fie îngrădită, iar nu sporită libertatea, 
căci lui robia i se cuvine. De aceea se spune: „Precum un ghimpe intră în mîna 
unui beţiv, tot aşa sînt cuvintele înţelepte în gura celor păcătoşi” (Pilde, 26, 9), 
fiindcă după cum unul este rănit de paharele sale, la fel celălalt de faptele sale. 
Unul bînd se face prietenul păcatului, iar celălalt hjcrînd îşi capătă vină şi 
prin faptele sale ajunge în robie. Pavel vedea că este tîrît în robie prin legea 
păcatului (Rom. 7, 23) şi, ca să se elibereze, a alergat la harul libertăţii. 41. Nu 
sînt aşadar liberi neînţelepţii, pentru că despre ei se zice: „Nu fi ca un cal şi ca 
un catîr, la care nu este pricepere; cu zăbală şi cu frîu fălcile lor voi stringe, ca 
să nu se apropie de tine. Multe sînt bătăile păcătoşilor” (Ps. 31, 9-10), fiindcă 
este nevoie de multe lovituri pentru a li se îndrepta nesocotinţa. Aceasta cere 
învăţătură, nu blîndeţe. „Cel care-şi cruţă băţul îşi urăşte copilul” (Pilde 13, 
24), fiindcă oricine este mai rău bătut de păcatele sale. Apăsătoare este greuta¬ 
tea păcatelor, grele sînt loviturile crimelor, ca o sarcină grea atîmă şi produc 
sufletului răni, pricinuind minţii bube deschise (Ps. 37, 5-6). 42. Să aruncăm 
greaua sarcină a robiei, să renunţăm la lux şi la plăceri vinovate, care ne strîng 
în cătuşele poftelor şi ne leagă în lanţurile patimilor. Prostului nu-i sînt de nici 
un folos plăcerile şi cine s-a dăruit din copilărie plăcerilor va rămîne în robie 
ca un mort între vii. Aşadar, la o parte cu luxul, jos cu desfrînarea. Iar dacă a 
trăit cineva în desfrînare, să nu creadă că se va putea întoarece uşor la cele 
înalte. Via aduce rod dacă este tăiată cum trebuie; tăiată prost face frunze, 
iar netăiată rămîne stearpă. De aceea este scris: „Ca un ogor este omul 
neînţelept şi ca o vie este omul lipsit de minte; dacă-1 laşi în părăsire va 
rămîne ca un pămînt înţelenit” (Pilde 24, 30-31). Să ne îngrijim aşadar trupul, 
să-l pedepsim, să-l punem în robie, nu să-l lăsăm în nepăsare. 43. Căci mădu¬ 
larele noastre sînt arme ale dreptăţii, dar sînt şi arme ale păcatului. Dacă le stă- 
pînim, sînt arme ale dreptăţii, şi în ele nu tronează păcatul. Dacă va muri 
păcatului trupul nostru, nu va domni în el vina şi vor fi mădularele noastre 
libere de păcat. Să nu ne supunem deci dorinţelor lui, şi să nu facem mădula- 

rele noastre arme ale păcatului nedreptăţii. Dacă vezi o femeie cu gîndul 
dorinţei, mădularele tale sînt arme ale păcatului. Dacă ai vorbit cu ea întru 
ispită, limba şi gura ta sînt mădulare ale păcatului. Dacă ai scos semnele de 
hotar puse de părinţi, mădularele tale sînt arme ale păcatului. Dacă te-ai gră¬ 
bit cu picioare repezi să verşi sînge nevinovat, mădularele tale sînt arme ale 
nedreptăţii. 44. Dimpotrivă, dacă ai văzut un nevoiaş şi l-ai dus în casa ta, 
mădularele tale sînt arme ale dreptăţii. Dacă ai scos din mîinile celor răi pe un 
nedreptăţit, sau pe cel ce era dus la moarte, dacă ai rupt poliţa datornicului, 
membrele tale sînt arme ale dreptăţii. Dacă L-ai mărturisit pe Hristos (căci 
buzele înţelepciunii sînt arme ale înţelegerii) buzele tale sînt mădulare ale 
dreptăţii (Pilde 14, 7). Dacă poate să spună cineva: „Eram ochii celui orb, 
piciorul celui şchiop şi tatăl celor neputincioşi” (Iov, 29, 15), mădularele lui 
sînt mădulare ale dreptăţii. 45. Aşadar, liberaţi din păcat, cumpăraţi cu preţul 
sîngelui Lui Hristos, să nu ne supunem robiei oamenilor, sau patimilor. Să nu 
ne fie ruşine să ne mărturisim păcatele. Vezi cît de liber era cel ce putea să 
spună: „Nu m-am temut de mulţimea poporului, ci am vestit în faţa tuturor 
păcatul meu” (Iov 31, 34). Căci cel ce se mărturiseşte Domnului se eliberează 
de robie. „Cel drept se învinovăţeşte pe sine la începutul vorbirii sale” (Pilde 
18, 17). Nu este numai liber, ci şi drept, şi dreptatea este în libertate, iar liber¬ 
tatea în mărturisire; deîndată ce s-a mărturisit cuiva, a şi fost iertat. „Zis-am: 
Mărturisi-voi fărădelegea mea Domnului, şi Tu ai iertat nelegiuirea inimii 
mele” (Ps. 31, 5). Iar întîrzierea iertării atîrnă de mărturisire, căci după mărtu¬ 
risire urmează iertarea păcatelor. Aşadar, este înţelept cel ce se mărturiseşte, 
liber cel căruia i s-a iertat păcatul şi care nu mai trăieşte în păcat. Fii sănătos şi 
gîndeşte-te la noi, căci şi noi ne gîndim la tine. 


Scrisoarea a XXXVIII-a 

AMBROZIE CĂTRE SIMPLICIANUS, SĂNĂTATE! 

1. Mi se pare că, în scrisoarea din urmă, m-am încurcat în hăţişurile filo- 
sofilei, cînd, pornind de la o epistolă a Apostolului Pavel, arătam că numai 
înţeleptul este liber. Dar după aceea, pe cînd citeam o epistolă a Apostolului 
Petru, am băgat de seamă că numai înţeleptul este şi bogat, fie el bărbat sau 
femeie, fiindcă Apostolul scrie că podoaba femeilor nu stă în găteli de mare 
preţ, ci în bune purtări. „Podoaba voastră, zice el, să nu fie cea din afară: 
împletirea părului, podoabele de aur şi îmbrăcarea hainelor scumpe, ci să fie 
omul cel taine al inimii” (I Petru 3, 3-4). 2. Aşadar, în om sînt doi oameni şi 
acela este bogat care nu caută folosul nici unei bogăţii. Frumos a zis „omul cel 
tainic al inimii”, fiindcă tainică este şi înţelepciunea lui, care nu se vede, dar se 
înţelege. Nimeni înainte de Petru nu s-a folosit de o astfel de expresie, îneît să 

zică omul cel din afară al inimii, fiindcă omul are cele mai multe mădulare în 
sine, pe cînd omul cel lăuntric al inimii este în întregime plin de har, plin de 
frumuseţe. 3. „întru nestricăcioasă podoabă a duhului blînd şi liniştit, zice mai 
departe Apostolul (Petru 3, 4), care este bogăţie de mare preţ înaintea lui 
Dumnezeu”. Cu adevărat este bogat cel ce poate părea bogat în faţa lui Dum¬ 
nezeu, înaintea Căruia pămîntul este mic, lumea însăşi este îngustă. Numai pe 
acela Dumnezeu îl ştie bogat, care este bogat în veşnicie, care strînge nu roa¬ 
dele bogaţilor, ci pe ale virtuţilor. Dar cine este bogat înaintea lui Dumnezeu, 
dacă nu duhul blînd şi liniştit, care niciodată nu se strică? Oare nu ţi se pare 
bogat cel ce are pacea sufletului, tihna liniştii, nedorind nimic, nefiind zgu¬ 
duit de nici o furtună a patimilor, cel care nu se scîrbeşte de cele vechi şi nu 
caută cele noi, care nu este în neîntreruptă dorinţă pricini care fac pe om să se 
simtă sărac în mijlocul celor mai bogaţi? 4. Bogată cu adevărat este acea pace 
care covîrşeşte orice minte (Fihp 4, 7). Bogată este pacea, bogată este blînde- 
ţea, bogată este credinţa. «Cel credincios are ca avere toată lumea» (Inţ. Sir. 6, 
14-15). Bogată este simplitatea; căci există şi o bogăţie a simplităţii, care 
nimic nu descoase, nimic nu socoteşte contrafăcut, nimic sub bănuială sau 
înşelăciune, ci se întemeiază pe simţămîntul cel mai curat. 5. Bogată este 
bunătatea, şi cel ce o are se găseşte în bogăţiile moştenirii cereşti. Dar să ne 
folosim de exemple din Scriptură: «Fericit este omul pe care Dumnezeu îl 
mustră! Să nu dispreţuieşti certarea Celui Atotputernic... în timp de foamete 
va scăpa de la moarte; şi în bătălie de primejdia săbiei. Vei fi la adăpost de 
biciul bîrfelii. Fiarele pămîntului vor trăi cu tine în pace şi vei şti că în pace va 
fi casa ta» (Iov 5, 17-24)... Îmblînzind viciile şi patimile acestui trup, fiindcă 
ele sînt duşmanii sufletului, îţi vor fi sălaşele tale fără tulburare, casa fără stri¬ 
căciune, semănătura fără uscăciune, urmaşii ca mirosul unei holde bogate, 
înmormîntarea ca un seceriş. Iar cînd alţii îşi socotesc lipsurile lor, grămada ta 
de grîu bine copt este dusă în hambarele cereşti. 6. Pe merit cel drept întot¬ 
deauna dă cu împrumut, iar cel nedrept duce lipsă. El dă cu împrumut drep¬ 
tate, dă cu împrumut învăţăturile lui Dumnezeu celor săraci şi lipsiţi. Iar cel 
neînţelept n-are nici ceea ce i se pare că are. îl socoti oare avut pe cel ce zi şi 
noapte, culcat pe comoara sa, este ros de necruţătorul vierme al zgîrceniei? 
Unul ca acesta se simte lipsit şi, dacă pare altora bogat, pentru sine este sărac; 
fiindcă nu se foloseşte de ceea ce are, fiindcă doreşte mereu alte avuţii, îşi însu¬ 
şeşte prin jaf altele. Iar unde nu există o măsură a dorinţei, care este roada 
avuţiei? Nu e bogat cel ce nu poate lua cu el de aici ceea ce are; fiindcă nu este 
al nostru, ci străin de noi ceea ce rămîne aici. 7. Bogat a fost Enoh, care a luat 
cu sine ceea ce a avut (Fac. 5, 21) şi toate roadele bunătăţii sale le-a depus în 
hambarele cereşti. El de aceea „a fost răpit, pentru ca răutatea să nu-i schimbe 
inima” (Inţ. Sol. 4, 11). Bogat a fost Ilie, care a dus comorile virtuţilor sale cu 
un car de foc în sălaşele văzduhului (IVRegi 2, 11). Şi totuşi el a lăsat moşteni- 

torului bogăţii insemnate, care să nu se piardă. Cine ar fi zis că acesta este 
sărac atunci, cînd, lipsit de hrana zilnică, a fost trimis la o văduvă să fie hrănit 
de ea, cînd la glasul lui cerul se închidea şi se deschidea, cînd la cuvîntul lui 
timp de trei ani făina din vas şi untdelemnul din urcior n-au lipsit, ci au priso¬ 
sit, deşi folosinţa lor nu era mică, ci mai mare (III Regi 17, 9)? Cine ar fi zis că 
este sărac acela la a cărui voinţă cobora focul din cer (IVRegi 1 , 14), pe care 
nu-1 opreau rîuri netrecute de alţii, ci se întorceau către izvorul lor, pentru ca 
profetul să treacă peste ele ca pe uscat (IVRegi 2, 8). 8. Istoria veche istoriseşte 
(III Regi 21, 1) că erau doi vecini: regele Ahab şi săracul Nabot; pe care din 
aceştia îl credem mai sărac sau mai bogat? Cel înzestrat cu puterea regală, 
nesătul de avere şi poftind din ce în ce mai multe bogăţii, a dorit mica vii- 
şoară a celui sărac, care, dispreţuind în sufletul său aurul regilor şi comorile 
împăraţilor, era mulţumit cu viţele sale. Oare nu pare mai bogat acesta, mai 
degrabă rege acesta, căruia îi prisosea micul său avut, care-şi cîrmuia dorinţele 
nepoftind nimic străin? Nu este, dimpotrivă, sărac cel căruia aurul lui i se 
părea puţin, în schimb socotea de mare preţ acei cîţiva butuci de viţă ai veci¬ 
nului? Iată de ce bogatul este totuşi foarte lipsit; pentru că bogăţia înghiţită pe 
nedrept pînă la urmă o varsă din pîntece (Iov 20, 15), iar rădăcina celor drepţi 
precum curmalul înfloreşte (Ps. 91, 13) şi îşi dă rodul său (Pilde 12, 12). 9. 
Oare nu e mai lipsit decît un sărac cel care trece ca o umbră? (Ps. 142, 4). Cel 
nelegiuit azi tresaltă, dar mîine nu va mai fi şi locul în care a fost nu se va 
mai găsi (Ps. 36, 35-36). Ce însemnează, aşadar, a fi bogat, dacă nu a avea cu 
prisosinţă? Dar cum are cu prisosinţă cel chircit la inimă? Iar cel cu inima chir¬ 
cită se simte şi strîmtorat. Dar există prisosinţă în strîmtorări? Aşadar cel ce 
n-are cu prisosinţă nu este bogat. De aceea bine a zis David: „Bogaţii au sărăcit 
şi au flămînzit” (Ps. 33, 11), fiindcă deşi ei au comorile Scripturilor cereşti sînt 
săraci dacă nu înţeleg şi flămînzesc, dacă n-au gustat nimic din hrana harului 
duhovnicesc. 10. Aşadar, nimic nu este mai bogat decît starea sufletească a 
înţeleptului, nimic mai sărac decît aceea a neînţeleptului. Căci de vreme ce a 
săracilor este împărăţia cerurilor (Matei 5, 3), ce poate fi mai bogat? De aceea 
strălucite sînt cuvintele Apostolului care zice: „O, adîncul bogăţiei şi al înţe¬ 
lepciunii şi al ştiinţei lui Dumnezeu" (Rom. 11, 33). Strălucite sînt şi cuvintele 
lui David, care zicea că în calea mărturiilor cereşti s-a desfătat ca de toată 
bogăţia (Ps. 118, 14). La fel şi Moise, care zice: „Neftali, tu, cel sătul de bună¬ 
voinţă” (Deut. 33, 23). Neftali în tălmăcire înseamnă belşug, îndestulare. 
Acolo este, aşadar, belşugul,unde este saţiul. Acolo, însă, unde există foamea 
poftelor, dorinţa niciodată sătulă, acolo este sărăcie. Dar fiindcă dorinţa de 
bani şi de lumea aceasta n-are saţiu, de aceea a adăugat: „Şi plin de binecu- 
vîntarea Domnului” (Deut. 33, 23). Potrivit acestora Petru a spus că podoaba 
femeilor nu este în aur, argint şi îmbrăcăminte, ci în omul ascuns şi tainic al 

inimii (I Petru 3, 3-4). De aceea nici una să nu uite de cultivarea evlaviei, 
podoaba harului, moştenirea vieţii veşnice. Sănătate şi gîndeşte-te la noi, căci 
şi noi ne gîndim la tine. 


Scrisoarea a XXXIX-a 

AMBROZIE CĂTRE FAUSTINUS, SĂNĂTATE! 

7. Ştiu că te copleşeşte de adîncă durere moartea surorii tale, dar din 
această pricină nu se cade să te îndepărtezi de noi, ci să te întorci între noi; 
fiindcă deşi mîngîierile nu sînt prea mare leac pentru cei îndureraţi, ele sînt 
totuşi uneori trebuitoare. Ai plecat în adîncul munţilor, te-ai adăpostit între 
vizuinele fiarelor, lipsindu-te de folosinţa oricărui trai omenesc şi, ceea ce este 
mai rău, de judecata ta. 2. Oare a avut faţă de tine o astfel de vină sora ta, încît 
din pricina ei să dispreţuieşti starea omenească, deşi altădată o preţuiai tot din 
pricina ei, ca femeie atît de strălucită printre oameni? Desigur, plecînd din 
viaţă, te alina cu mîngîierea că te lasă în urma ei părinte pentru nepoţi, însoţi¬ 
tor pentru cei mici, ajutor pentru cei rămaşi singuri. Dar tu în aşa chip te lip¬ 
seşti şi de noi şi de nepoţi încît nici nu simţim roada acelei mîngîieri. Acele 
scumpe odrasle te cheamă nu pentru durere, ci pentru consolare, pentru ca, 
atunci cînd te văd, să li se pară că mama lor n-a murit, s-o recunoască în tine, 
să-i simtă prezenţa în tine, să creadă că viaţa ei a rămas în tine. 3. Eşti îndure¬ 
rat că a murit pe neaşteptate, tocmai cînd se găsea în cea mai înfloritoare parte 
a vieţii. Dar aceasta ne este comun nu numai cu oamenii, ci chiar cu oraşele şi 
cu pămîntul însuşi. Iată, tu, cînd vii din oraşul Bononia laşi pe stînga Clatema, 
Bononia însăşi, Mutina, Rhegium, în dreapta este Brixillum, din faţă te întîm- 
pină Placentia cea cu nume răsunător pînă acum prin vechea ei faimă, la 
stînga te înfioară sălbăticia Alpilor, priveşti ruine de cetăţi ale popoarelor 
celor mai înfloritoare altădată şi treci pe lîngă ele cu un simţămînt de tristeţe 
amară. Atîtea leşuri de oraşe aproape în paragină, atîtea cimitire cu aceeaşi 
înfăţişare, aşezate pe lîngă sate şi oraşe, nu-ţi sînt uşurare sufletească pentru 
pierderea surorii tale minunate şi sfinte, mai ales că acelea au fost dărîmate şi 
nimicite pentru totdeauna, pe cînd aceasta ne este răpită vremelnic, avînd 
parte de o viaţă mai bună acolo unde s-a dus? 4. Eu gîndesc că nu trebuie 
plînsă, ci urmată cu rugăciuni, că sufletul ei se cuvine încredinţat Domnului 
nu cu lacrimi şi păreri de rău, ci mai degrabă cu bucuria dăruirii. 5. Dar poate 
spui că eşti sigur de meritele şi de credinţa ei, dar că totuşi nu-i poţi răbda 
lipsa, că n-o mai poţi vedea în viaţă şi aceasta îţi aduce cea mai mare durere. 
Dar nu te mişcă acele cuvinte apostolice care spun: „De aceea, noi nu mai ştim 
de acum pe nimeni după trup; chiar dacă am cunoscut pe Hristos după trup, 
acum nu-L mai cunoaştem?” (II Cor. 5, 16). Trupul nostru nu poate fi veşnic 

şi netrecător, trebuie să piară pentru ca să îrtviezi; trebuie să se risipească ca 
să se odihnească, pentru ca să facă sfîrşit păcatului. De aceea pe mulţi i-am 
cunoscut după trup, dar acum nu-i mai cunoaştem. Am cunoscut după trup 
chiar pe Domnul Iisus, zice Apostolul, dar „acum nu-L mai cunoaştem”. îşi 
lăsase rămăşiţele trupeşti, nu mai era văzut în chip de om, murise pentru toţi, 
şi toţi au murit în El. Dar de îndată ce s-au înnoit prin El însuşi şi au înviat în 
duh, nu mai trăiesc pentru ei, ci pentru Hristos. De aceea şi-n alt loc acelaşi 
Apostol zice: „Nu mai trăiesc eu, ci Hristos trăieşte în mine” (Gal. 2, 20). 6. 
Pe bună dreptate cel ce cunoscuse înainte pe Hristos după trup, cunoscînd în 
chip nevăzut şi lucrările, cercetîndu-I de acum nu trupul, ci puterea, cel ce 
înainte ca prigonitor urmărea cu furie duşmănoasă pe ucenicii omului şi pe 
slujitorii trupului, devenind după aceea învăţătorul neamurilor, a început să 
înveţe şi să formeze pe închinătorii măreţiei Sale întru propovăduirea Evan¬ 
gheliei. Şi de aceea a adăugat: „Dacă este cineva în Hristos, este făptură nouă” 
(II Cor. 5, 17), adică desăvîrşit în Hristos este făptură nouă, fiindcă în trup este 
nedesăvîrşit. însuşi Domnul zice: „Nu va rămîne Duhul Meu pururea în 
oamenii aceştia, pentru că sînt numai trup” (Fac. 6, 3). Astfel cel trupesc nu 
este în Hristos, ci, dacă este cineva în Hristos este făptură nouă, format pentru 
noutatea harului, nu a firii. Astfel cele care erau vechi după trup au trecut; 
toate s-au făcut noi. Ce sînt acelea, dacă nu cele pe care le cunoaşte Cărtura¬ 
rul cel învăţat în împărăţia cerurilor (Matei 13, 52), asemenea acelui tată de 
familie, care scoate din vistieria sa noi şi vechi şi nu vechi fără noi, nici noi 
fără vechi? De aceea şi Biserica zice: „Noi şi vechi ţi-am păstrat” (Cint. 6, 13). 
Dar au trecut cele vechi, adică tainele ascunse ale legii, toate în Hristos au 
devenit noi. 7. Aceasta este făptura cea nouă despre care Apostolul spune 
către galateni: „Căci în Hristos Iisus nici tăierea împrejur nu poate ceva, nici 
netăierea împrejur, ci făptura cea nouă prin care trupul reînnoit înfloreşte şi 
capătă roada harului, care înainte avea spinii vechiului păcat (Gal. 5, 6). 
De ce să ne întristăm, aşadar, dacă i se spune sufletului: „înnoi-se-vor ca ah 1 
vulturului tinereţile tale”? (Ps. 102, 5). De ce să ne tînguim pentru cei morţi, 
cînd prin Domnul Iisus Hristos s-a făcut împăcarea lumii cu Dumnezeu 
Tatăl”? (II Cor. 5, 18). 8. Fiindcă am primit,aşadar, binefacerile lui Hristos, pre¬ 
cum către toţi, aşa şi către tine sîntem soli ai lui Hristos (II Cor. 5, 20), pentru 
ca să ştii că darurile Lui nu se mai cer înapoi, pentru ca să crezi ceea ce ai cre¬ 
zut totdeauna. Să nu şovăie inima ta de prea mare durere, fiindcă de aceea 
Domnul Iisus S-a făcut păcat, pentru ca să ridice păcatul lumii (Ioan 1, 29) şi 
pentru ca toţi să fim în El dreptatea lui Dumnezeu (II Cor. 51,21). De acum nu 
mai sîntem supuşi păcatului, ci sîntem siguri de răsplata dreptăţii. Sănătate şi 
gîndeşte-te la noi, că şi noi ne gîndim la tine. 

Scrisoarea a XL-a 

EPISCOPUL AMBROZIE CĂTRE PRE A BUNUL PRINCIPE 
ŞI PREAFERICITUL ÎMPĂRAT THEODOSIE AUGUST 

1. M-am deprins, Preafericite împărate, să fiu întotdeauna cu griji 

aproape necurmate. Dar niciodată n-am fost în atît de mare frămîntare ca 
acum, cînd văd că trebuie să mă feresc să n-am cumva vreo pricină care să-mi 
aducă primejdia nelegiuirii. De aceea Te rog să-mi asculţi cu răbdare grăirea. 
Căci dacă sînt nevrednic să fiu auzit de Tine, sînt nevrednic şi să mă închin 
pentru Tine eu cel căruia îi încredinţezi juruinţele şi rugăciunile Tale către 
Dumnezeu. Oare nu-1 vei asculta pe cel pe care-1 vrei să fie ascultat pentru 
Tine? Nu-1 vei asculta pentru Tine pe cel pe care l-ai ascultat pentru alţii? Nu 
Te temi că vei face judecata Ta nevrednică atunci cînd îl socoteşti nevrednic 
să-l asculţi pe cel care este ascultat pentru Tine? 2. Nu este lucru împărătesc a 
tăgădui libertatea cuvîntului, după cum nu este preoţesc a nu spune ce simţi. 
Nu este pentru voi împăraţii nimic mai prietenesc şi mai în inima poporului 
decît a respecta libertatea chiar faţă de aceia care vă sînt supuşi prin serviciul 
militar. Aceasta este deosebirea între principii buni şi cei răi: că iubesc cei 
buni libertatea, iar cei răi robia. Pe de altă parte, nimic nu este mai primejdios 
în faţa lui Dumnezeu pentru un preot decît să nu spună liber ceea ce simte. 
Scris este: „Am vorbit despre mărturiile Tale înaintea împăraţilor şi nu m-am 
ruşinat” (Ps. 118, 46). Şi în alt loc: „Fiul omului! Iată, te-am pus strajă casei lui 
Israel, pentru ca dacă se va îndepărta cel drept de dreptăţile sale şi va face răul 
pe care nu i l-ai arătat”, adică nu i-ai spus de ce să se ferească „şi nu-şi va aduce 
aminte de datoria lui de a fi drept, Eu voi cere sîngele lui din mina ta. Iar dacă 
tu îi vei arăta celui drept să nu păcătuiască şi el nu va păcătui, atunci va fi şi el 
viu, pentru că i-ai spus, şi îţi vei mîntui şi tu sufletul tău” (Iezechiel 3, 1 7- 19). 3. 
Este mai bine, împărate, să am cu tine tovărăşia la cele bune, decît la cele rele, 
şi de aceea trebuie să nu placă bunăvoinţei tale tăcerea preotului, ci libertatea. 
Căci primejdia libertăţii mele te încurcă, pe cînd binele libertăţii te ajută. Nu 
mă amesteca în chip nepotrivit în treburi care nu sînt de datoria mea, căci nu 
fac ceea ce trebuie să facă alţii, ci mă supun datoriei, ascult de poruncile Dum¬ 
nezeului nostru. Fac aceasta, în primul rînd, din dragostea şi preţuirea faţă de 
tine, din dorinţa de a te şti pe calea mîntuirii. Şi chiar dacă nu mi se îngăduie 
aceasta, dacă nu se are încredere în mine, eu o spun totuşi din teama de a nu 
supăra pe Dumnezeu. Dacă primejdia mea te-ar îndepărta de mine, m-aş în¬ 
china cu răbdare pentru tine, dar nu cu plăcere, fiindcă este mai bine ca tu fără 
primejdia mea să fii biruitor şi bine primit de Dumnezeu. Iar dacă iau asu- 
pră-mi greaua vină a tăcerii şi a prefăcătoriei, nici tu nu rămîi în afară de orice 
vină. Vreau să fiu mai degrabă nesuferit decît nefolositor şi josnic. Scris este 
de Sfîntul Apostol Pavel, căruia nu poţi să-i nesocoteşti învăţătura: „Stăruieşte 

cu timp şi fără timp, mustră, ceartă, îndeamnă cu toată îndelunga răbdare şi 
învăţătură” (II Tim. 4, 2). 4. Avem, aşadar, şi noi în faţa cui să ne găsim în pri¬ 
mejdie de a nu plăcea. Mai ales fiindcă şi împăraţilor le place ca fiecare să se 
achite de sarcina sa; îi ascultaţi cu răbdare pe cei ce-şi dau părerea în legătură 
cu îndatoririle lor şi-i pedepsiţi pe cei ce nu execută ordinele militare. Aşadar, 
dacă ascultaţi cu plăcere părerile ostaşilor care vă slujesc, oare poate părea 
neplăcut acest lucru la noi preoţii, de vreme ce noi vorbim nu ceea ce vrem, ci 
ceea ce ni se porunceşte? Doar ştiţi ce se spune: „Cînd veţi sta în faţa regilor şi 
a dregătorilor nu vă îngrijiţi cum sau ce veţi vorbi, căci se va da vouă în ceasul 
acela ce să vorbiţi, fiindcă nu voi sînteti care vorbiţi, ci Duhul Tatălui vostru 
care grăieşte în voi” (Matei 10, 19-20). Şi totuşi, cînd vorbesc în pricini de stat, 
unde de asemenea trebuie păzită dreptatea, nu sînt stăpînit de atîta teamă 
dacă nu sînt ascultat, dar în cele ale lui Dumnezeu pe cine vei asculta, dacă 
nu-1 asculţi pe preot, a cărui primejdie de păcat este mai mare? Cine va 
îndrăzni să-ţi spună adevărul dacă nu îndrăzneşte preotul? 5. Te ştiu evlavios, 
blînd, îngăduitor şi liniştit, avînd în inimă credinţă şi teamă de Dumnezeu. 
Dar adesea unele lucruri ne înşeală. Unii au rîvnă pentru Dumnezeu, dar nu 
după ştiinţă (Rom. 2, 2), şi mă tem ca aceasta să nu pătrundă şi în sufletele 
celor credincioşi. îţi cunosc evlavia faţă de Dumnezeu şi bunătatea faţă de 
oameni. Bunăvoinţa şi binefacerile tale mă îndatorează. Şi de aceea mă tem 
mai mult, îmi este mai mare grija ca nu cumva tu însuţi mai tîrziu să mă osîn- 
deşti cu judecata ta că nu te-ai ferit de greşeală din pricina prefăcătoriei sau a 
linguşirii mele. Dacă aş vedea că păcătuiesc împotriva mea nu m-aş socoti 
dator să tac, fiindcă scris este: „De-ţi va greşi ţie fratele tău ia-1 mai întîi cu 
binele, apoi mustră-1... apoi ia cu tine doi sau trei martori... (Matei 18, 15-16) 
Şi de nu-i va asculta pe ei, spune-1 Bisericii”. Voi tăcea eu, aşadar, în cele ale 
lui Dumnezeu? Ce m-ar face să mă tem? 6. S-a dat ştirea, de către guvernato¬ 
rul militar al părţilor răsăritene, că a fost incendiată o sinagogă şi că de acest 
fapt este vinovat episcopul. Ai poruncit să fie pedepsiţi ceilalţi pentru sina¬ 
gogă, fiindcă fapta a fost săvîrşită pe răspunderea episcopului. Ai poruncit să 
se ia măsuri de răzbunare împotriva celorlalţi şi să fie construită sinagoga 
chiar de episcop. Nu spun că trebuia să fie aşteptată declaraţia episcopului. Preoţii 
sînt îndrumătorii mulţimilor, rîvnitori ai păcii, dacă nu cumva sînt şi ei zguduiţi de 
injurii faţă de Dumnezeu, sau de nedreptăţi faţă de biserică. De altfel poate să 
fie acest episcop amestecat în arderea sinagogii, şi prea fricos la judecată; dar 
nu te temi, împărate, că nu e mulţumit de părerea ta, nu te temi că o să jure 
strîmb? 7. Nu te temi că nu va rezista în faţa guvernatorului tău? Va trebui aşa¬ 
dar să fie sau un mincinos, sau un martir. Nici un caz, nici celălalt nu este 
potrivit cu vremurile tale, ambele cazuri înseamnă prigoană, fie că episcopul 
este silit să jure strîmb, fie că este făcut martir. Vezi unde duc lucrurile. Dacă-1 
socoteşti pe episcop tare, păzeşte-te de mucenicia celui tare; iar dacă-1 consideri slab 

fereşte-te de căderea celui slab. Căci este mai rău judecat cel ce-1 va sili pe un 
neputincios să cadă. 8. Cred că, pus în această situaţie, episcopul va spune că 
el a pus focul, el a aţîţat mulţimea, el a condus poporul, pentru a nu pierde pri¬ 
lejul de a deveni martir şi pentru a nu deveni mai slab decît cei slabi. O, feri¬ 
cită minciună, prin care cineva dobîndeşte pentru alţii salvarea iar pentru sine 
preţuirea! Eu, împărate, am cerut să iei măsuri de pedepsire mai degrabă 
împotriva mea şi, dacă socoteşti aceasta o crimă, să mi-o atribui mie. De ce 
ceri judecată împotriva celor ce nu sînt de faţă? Ai pe unul de faţă, ai pe un 
împricinat care mărturiseşte. Iată, strig sus şi tare că eu am dat foc sinagogii, că 
eu le-am dat porunca, pentru ca să nu se ajungă la tăgăduirea lui Hristos. Dacă 
mi se pune întrebarea de ce n-am dat foc aici, răspunsul este că focul a început 
din judecata lui Dmnezeu şi că lucrarea mea a încetat. Iar dacă se cercetează 
adevărul, de aceea am stat liniştit, fiindcă nu socoteam că fapta aceasta trebuie 
răzbunată. Care era meritul intervenţiei mele dacă n-ar fi existat nici un răz- 
bunător? Aceste lucruri ating respectul, dar reduc dragostea, pentru ca să nu 
se pricinuiască vreo injurie marelui Dumnezeu. 9. Totuşi nimeni nu va spune 
că episcopului i se cade această sarcină. Căci m-am rugat Bunătăţii Tale. Şi 
deşi pînă acum n-am primit ştirea că s-a revenit asupra acestei măsuri, totuşi 
presupun că s-a revenit asupra ei. Ce se întîmplă dacă alţii mai fricoşi, temîn- 
du-se de moarte, primesc să se repare sinagoga pe socoteala lor, sau guverna¬ 
torul, de îndată ce va afla că s-a luat această hotărîre, el însuşi va porunci să se 
facă reconstrucţia cu banii creştinilor? Vei avea, împărate, un guvernator care 
s-a înţeles cu partea potrivnică şi vei face pentru aceasta armata răzbunătoare, 
adică steagul pe care este scris numele lui Hristos, care întăreşte sinagoga, 
care nu ştie de Hristos? Porunceşte să se aducă steagurile la sinagogă, să 
vedem dacă nu se produc împotriviri. 10. Se va face aşadar locaş de necre¬ 
dinţă iudeilor din prăzile luate bisericii? Şi averea agonisită de creştini pentru 
Hristos va fi trecută în dar necredincioşilor? Am citit că în veacurile trecute s-au 
clădit temple pentru idoli din prăzile luate de la cimbri şi de la alţi duşmani. 
Iudeii vor scrie pe frontispiciul sinagogii: Templu al necredinţei zidit din des¬ 
puierea creştinilor. 11. Dar poate te gîndeşti, împărate, la principiile morale. 
Ce ţi se pare mai de luat în seamă: forma principiului, sau conţinutul religiei? Este 
de trebuinţă ca datoria credinţei să treacă înaintea poruncilor. 12. N-ai auzit, 
împărate, că, în chip dumnezeiesc, atunci cînd Iulian a poruncit să fie reparat 
templul din Ierusalim, cei ce-i făceau curăţirea au fost mistuiţi de foc? Nu te 
temi să nu se întîmple şi acum acelaşi lucru? Cu atît mai mult tu nu trebuie să 
porunceşti cea ce a poruncit Iulian! 13. Ce-ţi dă totuşi de gîndit? Că a fost 
arsă o clădire publică, sau că era o sinagogă? Dacă te gîndeşti că a ars o clădire 
oarecare (căci ce a putut fi într-o aşezare atît de neînsemnată) nu-ţi aduci 
aminte împărate, cîte case ale oamenilor cu ranguri înalte din Roma au fost 
mistuite de flăcări şi nimeni n-a cerut răzbunare? Ba, dacă vreunul dintre 

împăraţi a voit să dea o pedeapsă mai mare, celui lovit de o asemenea pagubă 
i-a mai pricinuit şi alte daune. Ce s-ar socoti, aşadar, mai vrednic de despăgu¬ 
bire dacă ar fi nevoie de o asemenea socoteală, pierderile pricinuite de arde¬ 
rea cîtorva case din castrul Callicum sau de cele ale oraşului Roma? Nu de 
mult casa episcopului din Constantinopol a luat foc şi fiul Bunătăţii Tale te-a 
rugat să nu socoti că trebuie să i se răzbune injuria adusă lui, ca fiu de împărat, 
sau incendierea casei preoţeşti. Ia seama, împărate, ca nu cumva, cînd vei 
porunci să se plătească daunele, să nu intervină el iarăşi ca să nu le plătească. 
Dar bine s-a făcut din partea tatălui că n-a răzbunat injuria adusă fiului. Căci 
se cădea ca mai întîi el însuşi să ierte injuria care i se adusese. Bine a fost că s-a 
făcut deosebire a harului, ca nici fiul pentru sine, nici tatăl pentru injuria fiului 
să nu fie rugat. De aici n-ai nimic de amînat pentru fiu; dar vezi să nu te abaţi 
de la datoria faţă de Dumnezeu. 14. Nu este, aşadar, motiv de supărare atît de 
mare, ca din pricina arderii unei clădiri să se ia măsuri atît de aspre împotriva 
poporului, mai ales că este vorba de o sinagogă, loc al necredinţei, casă a 
neevlaviei, gazdă a nebuniei. Iată ce spune Domnul Dumnezeul nostru prin 
gura lui Ieremiă: „De aceea şi cu templul acesta, asupra căruia s-a chemat 
numele Meu şi în care voi vă puneţi încrederea, şi cu locul pe care vi l-ani dat 
vouă şi părinţilor voştri, voi face tot aşa cum am făcut cu Şilo. Vă voi lepăda de 
la faţa Mea cum am lepădat pe toţi fraţii voştri, toată seminţia lui Efraim. Tu 
însă nu te ruga pentru acest popor şi nu înălţa rugăciuni şi cerere pentru dînşii, 
nici nu mijloci înaintea Mea, că nu te voi asculta. Nu vezi ce fac ei prin cetă¬ 
ţile lui Iuda?” (Ieremia 7, 14-17). Dumnezeu nu vrea să fie rugat pentru cei pe 
care tu-i socoteşti că trebuiesc răzbunaţi. 15. Dacă m-aş conduce după dreptul 
neamurilor, aş arăta cîte biserici au ars iudeii în timpul domniei lui Iulian 
(Apostatul). Două la Damasc, dintre care una a fost reparată pe cheltuiala Bise¬ 
ricii nu a sinagogii, iar cealaltă insuflă groază prin ruinele ei negre. Au fost 
arse biserici la Gaza, Ascalon, Berytus, şi aproape în nici una din acele locali¬ 
tăţi n-a cerut cineva despăgubire. A fost arsă o biserică şi Ia Alexandria de 
către păgîni şi de către iudei, cea mai mare şi mai frumoasă dintre toate. Bise¬ 
rica n-a fost răzbunată, dar va fi răzbunată sinagoga. 16. Va fi răzbunat şi tem¬ 
plul ars al valentinienilor? Căci ce este, dacă nu un templu în care se adună 
păgînii? N-au decît să se închine pâgînii la cei doisprezece zei, şi să se roage la 
cei treizeci şi doi de eoni, pe care-i numesc zei. Despre aceştia am aflat că s-au înţe¬ 
les să se răzbune împotriva călugărilor care, pe cînd mergeau cîntînd psalmi 
după un vechi obicei pentru a prăznui pe martirii macabei, întărîtaţi de obrăz¬ 
nicia valentinienilor care, nu-i lăsau să-şi urmeze drumul, în furia mulţimii le-au 
ars un templu dintr-un sat. 17. Citi sînt de aceiaşi părere cu tine cînd îşi 
amintaesc că în acel timp al lui Iulian, cel care a dărîmat un altar păgîn şi a 
tulburat un sacrificiu a fost condamnat la moarte de judecător, devenind 
astfel martir? Niciodată acel judecător nu l-a ascultat, ci s-a purtat ca un prigoni- 

tor, nimeni nu l-a socotit vreodată vrednic de a lua parte la vreo adunare de a 
primi sărutarea de împăcare. Şi dacă n-ar fi murit, mă tem, împărate, să nu-1 
pedepseşti tu, deşi n-a scăpat de pedeapsa cerească cel care spera să fie moşte¬ 
nitorul tatălui său. 18. Dîndu-i-se judecătorului ordin să cerceteze, i s-a cerut 
nu să arate cele de trebuinţă, ci să pedepsească: să fie urmărite şi darurile dis¬ 
părute. Las la o parte altele; au fost arse de către iudei clădirile bisericilor şi 
nimic nu s-a înapoiat, nimic nu s-a reclamat, nimic n-a fost pus în urmărire. 
Dar ce a putut avea sinagoga într-o clădire la o graniţă, de vreme ce tot ce se 
afla acolo este puţin, fără preţ, sărăcăcios? Ce a putut fi apoi răpit iudeilor 
intriganţi? Acestea sînt meşteşugurile iudeilor de a defăima: ca, fiindcă ei se 
plîng, să se dea un mandat militar de judecată în afara rînduielii, să se trimită 
poate armată pentru a spune soldaţii ceea ce au de spus, împărate, altădată, 
înainte de venirea Ta: „Cum ar putea să ne ajute Hristos dacă luptăm pentru 
iudei împotriva lui Hristos, dacă sîntem trimişi pentru a-i răzbuna pe iudei? Şi- 
au pierdut armatele lor, vor să le piardă pe ale noastre”. 19. La ce defăimări 
nu ajung cei ce defăimează pe Hristos prin mărturii mincinoase? La ce defăi¬ 
mări nu ajung oamenii care mint în cele dumnezeieşti? Despre cine să nu 
spună că au fost făptaşii răzvrătirii? Pe cine să nu dorească şi chiar să-i recu¬ 
noască, pentru a avea priveliştea atîtor încătuşaţi din rîndurile creştinilor, 
pentru a-i vedea pe credincioşii din popor trimişi în robie, pentru a-i arunca în 
întunericul închisorilor pe slujitorii lui Dumnezeu, pentru ca aceştia să fie 
tăiaţi cu securile, aruncaţi în cătuşe şi în foc, pentru a-i chinui cît mai mult 
timp? 20. Vei dărui iudeilor o astfel de biruinţă împotriva Bisericii lui Dumne¬ 
zeu? Acest trofeu împotriva poporului lui Hristos? Aceste bucurii, împărate, 
necredincioşilor? Această strălucire sinagogii, această jale Bisericii? Poporul 
iudeu va prăznui această biruinţă în zilele sale de sărbătoare şi o va număra, 
desigur, între cele pe care le-a avut asupra amoreilor sau a canaaneilor, sau 
asupra lui Faraon, rege al Egiptului, sau asupra lui Nabucodonosor, rege al 
Babiloniei, de sub stăpînirea cărora s-au eliberat. La prăznuirea atîtor biruinţe 
vor aduce şi biruinţele asupra poporului lui Hristos. 21. Şi după ce tăgăduiesc 
supunerea faţă de legile romane, socotindu-le crime, acum socotesc să fie 
răzbunaţi după legile romane. Unde erau aceste legi pe care ei le socoteau 
criminale cînd ardeau bisericile? Dacă Iulian n-a răzbunat Biserica fiindcă era 
un renegat, tu, împărate, răzbuni injuria adusă sinagogii fiindcă eşti creş¬ 
tin! 22. Şi ce va vorbi după aceea Hristos cu tine? Nu-ţi aduci aminte ce 
a cerut dreptului David prin profetul Natan? (II Regi 7, 7ş. u.). Eu te-am 
ales dintre fraţii tăi, deşi erai mai mic şi te-am făcut rege din simplu parti¬ 
cular. Eu din rodul seminţiei tale te-am aşezat pe scaunul împărătesc. Eu ţi-am 
pus sub stăpînire naţii barbare, eu ţi-am dat pacea, eu ţi-am făcut pe duşmanul 
tău rob sub puterea Ta. N-aveai cu ce să-ţi hrăneşti armata şi am deschis cu 
mîinile mele porţile duşmanilor şi hambarele lor. Duşmanii tăi ţi-au dat 

ţie proviziile lor pe care şi le strînseseră pentru ei. Eu am încurcat planul duş¬ 
manului tău, făcîndu-1 să se predea dezbrăcat. Eu l-am înlănţuit pe cel ce voia 
să-ţi ia domnia şi i-am legat în aşa chip mintea încît deşi avea putinţa să fugă, 
totuşi temîndu-se de toţi ai săi el însuşi se ascundea, ca să nu piară cineva 
pentru tine. Eu pe tovarăşii lui şi armata care era de partea lui şi pe care mai 
înainte o împrăştiasem, ca să nu se grupeze pentru război, am adunat-o în 
ajutorul tău ca să-ţi asigur victoria. Eu am rînduit în aşa fel ca armata ta, strînsă 
din multe neamuri neîmblînzite, să-ţi devină credincioasă, liniştită şi supusă. 
Eu, cînd era mare preimejdia să nu treacă peste Alpi stăpânirea barbarilor 
necredincioşi, ţi-am asigurat biruinţa prin apărarea Alpilor chiar, pentru ca 
să-nvingi fără pierderi. Deci eu te-am făcut să triumfi asupra vrăşmaşului tău, 
şi tu-i faci pe vrăşmaşii mei să triumfe asupra poporului meu! 23. Oare nu de 
aceea a fost înlăturat Maximus, care înainte de zilele expediţiei, cînd a auzit 
că sinagoga a fost arsă, a trimis un ordin la Roma ca răzbunător al rînduielii 
obşteşti? De aceea poporul creştin a zis: Nimic bun nu-1 aşteaptă pe acesta; s-a 
făcut rege al iudeilor. L-au auzit pe acest apărător al ordinii, pe care de curînd 
l-a pus la încercare Hristos, care a murit pentru cei păcătoşi (Rom. 5, 6). Dacă 
s-a zis aşa despre cuvintele lui, ce se va zice despre răzbunare? El a fost învins 
pe dată de franci, de neamul saxonilor, în Sicilia la Siscia, la Petavio, pretutin¬ 
deni. Ce este comun unui evlavios cu un necredincios? Trebuie înlăturate, 
odată cu cel neevlavios, chiar şi exemplele de neevlavie. Nu trebuie să 
urmeze aceasta cel ce a învins, ci să osîndească ceea ce-i produce vătămare de 
la cel învins. 24. Astfel nu ţi le-am socotit pe acelea ca ale unui nerecunoască- 
tor, ci le-am pus faţă în faţă, să le compari precum cere dreptatea şi, îndemnat 
de ele, să-l iubeşti mai mult pe cel pentru care atîrnă mai greu dovezile de 
dreptate. La răspunsul lui Simon, Domnul Iisus a zis: „Drept ai judecat” (Luca 
7, 43). Şi îndată, întorcîndu-se către femeia care i-a uns picioarele cu untde¬ 
lemn, purtînd chipul Bisericii a spus lui Simon: „De aceea îţi spun ţie: Iertate 
au fost păcatele ei multe, că a iubit mult. Iar cui a iubit mai puţin i se iartă mai 
puţin” (Luca 7, 47). Aceasta este femeia care a intrat în casa fariseului, l-a alun¬ 
gat pe iudeu şi l-a dobîndit pe Hristos. De vreme ce Biserica a înlăturat sina¬ 
goga, de ce este din nou ispitită sinagoga să scoată Biseerica din inima credin¬ 
ţei, din casa lui Hristos, în faţa slujitorului lui Hristos? 25. Acestea le-am arătat 
în scrisoarea de faţă, împărate, din dragostea şi din rîvna pentru tine, dator 
fiind pentru binefacerile Tale prin care, la cererea mea, ai scăpat pe mulţi din 
surghiun, de închisori, de pedeapsa cu moartea. De aceea am socotit că este 
mai bine să nu mă tem de supărarea ta în scopul mîntuirii tale (nimeni nu se 
foloseşte de o mai mare încredere decît cel ce iubeşte din inimă, şi nimeni nu trebuie să 
facă rău celui ce-i face bine) pentru ca să nu pierd într-o singură clipă dragostea 
vreunui preot plămădită de atîţia ani. Şi totuşi nu-ţi cer paguba harului, ci pri¬ 
mejdia mîntuirii. 26. De altfel cît de mare lucru este, împărate, să nu socoteşti 

că trebuie cercetat sau răzbunat ceea ce în vremea noastră nimeni nu cer¬ 
cetează, nimeni nu răzbună? Este rău să-ţi pui credinţa în primejdie pentru 
iudei. Cînd Ghedeon a ucis un viţel de jertfa (Jud. 6, 28), paginii au zis: Zeii să-i 
răzbune nedreptatea. Cine are să răzbune sinagoga? Hristos pe Care L-au 
ucis, L-au tăgăduit? Sau Dumnezeu Tatăl îi va răzbuna pe cei ce nu-L primesc 
nici pe Tatăl, după ce nu L-au primit pe Fiul? Cine oare să răzbune erezia 
valentinienilor? Iar Măria Ta cum o să o răzbuni de vreme ce ai poruncit ca ei 
să fie înlăturaţi şi să nu ceară dreptul de a se aduna (IVRegi 22, 2)? Dacă-ţi voi 
spune că regele Iosia a fost aprobat de Dumnezeu, vei condamna în aceştia 
ceea ce lui i s-a aprobat; 27. Dacă ai măcar puţină încredere în mine, porun¬ 
ceşte să fie de faţă episcopii pe care-i vei crede de cuviinţă, să se hotărască, 
împărate, ceea ce trebuie făcut pentru apărarea credinţei. Dacă te sfătuieşti cu 
sfetnicii tăi în chestiuni băneşti, cu atît mai drept este să te consfătuieşti cu 
preoţii pentru religia Domnului. 28. Să se gîndească Bunătatea Ta cîţi duş¬ 
mani are Biserica, să aibă în vedere cîţi stau la pîndă împotriva ei: o uşoară 
crăpătură dacă vor găsi, vor şi înfige ghimpele. Vorbesc precum oamenii: de 
altfel este de mai mulţi oameni temut Dumnezeu, Care pe drept este socotit 
mai presus de îjnpăraţi. Dacă socoteşte cineva că trebuie să dea socoteală prie¬ 
tenului, părintelui sau rudei, pe drept şi eu am socotit că trebuie să dau soco¬ 
teală lui Dumnezeu înaintea tuturor. Sfăţuieşte-mă, împărate, sau îngăduie să 
te sfătuiesc eu.. 29. Ce voi răspunde după aceea, dacă se va afla că, dîndu-se 
îngăduinţă de aici, unii creştini au fost ucişi cu sabia, cu ciomagul sau cu 
ranga? Cum voi limpezi acest fapt? Cum îl voi scuza în faţa episopilor care 
plîng amarnic că, după ce au slujit în biserică, unii cu grad de duhovnic sau cu 
ranguri mai mari, timp de treizeci şi mai bine de ani, acum sînt scoşi din 
slujbă şi puşi la biruri? Dacă îţi serveşte ţie cineva în armată i se socoteşte tim¬ 
pul de serviciu; nu ţi se pare că trebuie cu atît mai mult să se ţină seama de tim¬ 
pul servit lui Dumnezeu ? Cum, îţi spun, voi lămuri acest lucru în faţa episco- 
pilor care se plîng pentru clericii lor şi scriu că bisericile sînt jefuite cu furie? 
30. Am voit ca aceste lucruri să fie aduse din timp la cunoştinţa Bunătăţii Tale. 
Dacă socoti de cuviinţă, chibzuieşte şi hotătrăşte cum îţi place, după voia ta. 
Dar scoate şi aruncă ceea ce mă îndurerează şi pe bună dreptate mă întris¬ 
tează. însuţi faci ceea ce ai poruncit să se facă. Sau, dacă acel sfetnic n-are 
să facă aceasta, eu aş vrea ca tu să fii mai bun decît cel ce n-a făcut ceea ce i s-a 
poruncit. 31. Ai încă faţă de cine să te socoteşti dator a chema meritata bună¬ 
voinţă a Domnului pentru Imperiul Roman; ai pentru cine să nădăjduieşti mai 
mult decît pentru tine, harul lor; salvarea lor te cheamă prin această scrisoare. 
Mă tem să nu ai pricina ta să ţi-o judece un străin. Pînă acum toate sînt la locul 
lor. în aceasta eu mă leg în faţa lui Dumnezeu pentru tine să nu te temi de 
legămîntul dat. Oare de ce nu poate să placă lui Dumnezeu că se îndreaptă 
ceva pentru cinstirea Lui? Nu vei schimba nici un cuvînt în acea scrisoare, fie 

că este trimisă, fie că nu e încă. Porunceşte să se scrie alta, care să fie plină de 
credinţă, plină de evlavie. Pentru tine este cinstit lucru să îndrepţi, pentru 
mine este cinstit să nu mă prefac. 32. Antiohienilor le-ai iertat injuria, ai che¬ 
mat din surghiun fiicele duşmanului tău, le-ai dat în grija unei rude, mamei 
duşmanului tău i-ai trimis bani de întreţinere din vistieria ta. Această evlavie 
atît de mare şi credinţă tot atît de mare faţă de Dumnezeu vor fi întunecate 
dacă faptul va avea loc. Tu, care ai cruţat armatele duşmanilor şi i-ai eliberat 
pe duşmanii tăi, să nu socoteşti, te rog, că trebuie luate cu atîta pornire măsuri 
de răzbunare împotriva creştinilor. 33. Acum te rog, împărate, să nu priveşti 
cu dispreţ că mă tem pentru mine şi pentru tine. Căci spune glasul sfîntului: 
„Pentru ce m-am născut a vedea zdrobirea poporului meu?” (IMac. 2, 7) ca să 
ajung la supărarea lui Dumnezeu? Eu, fără îndoială, că tot ceea ce am putut 
face mai cinstitor am făcut, pentru ca să mă asculţi mai degrabă în palatul 
imperial, pentru a nu fi nevoie să mă asculţi în biserică. 


Scrisoarea a XLI-a 

FRATELE CĂTRE SORA SA 

7. Ţi-am scris sfinţiei tale că sînt foarte necăjit şi acest lucru, precum îmi 
scrii, îţi pricinuieşte mare nelinişte. Mă mir că n-ai primit scrisoarea prin care 
arătam că motivele mele de supărare s-au împrăştiat. După ce s-a aflat că o 
sinagogă a iudeilor a fost arsă de creştini, din îndemnul episcopului, şi că de 
asemenea a fost incendiată şi o sală de adunare a valentinienilor, s-a dat ordin 
ca eu să fiu dus la Aquileia, sinagoga să fie reclădită de episcop, iar călugării 
care incendiaseră clădirea valentinienilor să fie pedepsiţi. Atunci eu, socotind 
că n-am altceva mai bun de făcut, am trimis pe dată o scrisoare împăratului şi, 
cînd a venit la biserică, am rostit această cuvîntare: 2. Intr-o carte profetică 
este scris: „laţi un toiag de nuc” (Ieremia 7, 12). Se cade să aflăm de ce Dom¬ 
nul a pomenit de aceste cuvinte profetului. Trebuie să aibă un anumit înţeles 
aceste cuvinte, de vreme ce şi în Pentateuh citim că toiagul de nuc al preotului 
Aaron a înflorit (Num. 17, 8). Pe cît se pare, înseamnă că profeţia este fără oco¬ 
liş, că toiagul este autoritatea preoţească ale cărei porunci nu sînt întotdeauna 
plăcute, dar sînt folositoare. 3. De aceea i se porunceşte profetului să ia toiagul 
de nuc, fiindcă fructul pomului amintit are scoarţa amară, coaja tare, dar sîm- 
burele gustos, pentru ca, prin asemănare, profetul să ceară cele amare, dar 
curate, să nu se teamă a da pe faţă cele rele. La fel este şi preotul, fiindcă învă¬ 
ţătura lui, deşi unora Ii se pare vremelnic amară şi rămîne mult timp în 
urechile celor prefăcuţi, totuşi, ca şi toiagul lui Aaron, tocmai cînd se socoteşte 
că s-a uscat, tocmai atunci înfloreşte. 4. De aceea şi Apostolul spune: „Ce 
voiţi? Să vin la voi cu toiagul, sau să vin cu dragoste şi cu duhul blîndeţii?” (I 
Cor. 4, 21). Mai întîi a zis toiagul şi ca şi cu un toiag de nuc el a lovit pe cei rătă- 

citi, pentru ca după aceea să mîngîie cu duhul blîndeţii. Astfel, pe cel pe care 
toiagul l-a îndepărtat de legămintele cereşti, blîndeţea l-a repus în drepturi. Şi 
unui ucenic i-a dat asemenea porunci zicînd: „Mustră, ceartă, îndeamnă” (II 
Tim. 4, 2). Două cuvinte sînt tari, iar unul blînd. Dar de aceea sînt tari, pentru 
ca ele înseşi să înmoaie, fiindcă, după cum pentru trupurile bolnave de fiere 
amărăciunea mîncării şi a băuturii îndulceşte şi, dimpotrivă, dulceaţa mîncă- 
rurilor le este spre amărăciune, la fel şi sufletul, cînd este bolnav, prin încălzi¬ 
rea cu plăcerile ademenitoare se îmbolnăveşte şi mai tare şi dimpotrivă, prin 
amărăciunea îndreptării se însănătoşeşte. 5. Acestea au fost ca o gustare din 
citirea profeţilor. Dar să vedem ce ne aduce citirea evangheliilor: „Iar unul 
dintre farisei L-a rugat pe Iisus să mănînce cu el. Şi, intrînd în casa fariseului, a 
şezut la masă. Şi iată, era în cetate o femeie păcătoasă şi, aflînd că stă El la 
masă, în casa fariseului, a adus un alabastru cu mir. Şi stînd la spate, la picioa¬ 
rele Lui, plîngînd a început să ude cu lacrimi picioarele Lui” (Luca 7, 36-38). 
Şi am citit mai departe pînă la cuvintele: „Credinţa ta te-a mîntuit; mergi în 
pace” (Luca 1, 50). Ce cuvinte simple, am adăugat, şi totuşi ce adîncă învăţă¬ 
tură ne dăruie citirea Evangheliei! Astfel, dacă graiul Lui este de mare sfat 
(Isaia 9, 6), să-i vedem înălţimea. 6. Domnul nostru Iisus Hristos a socotit că 
oamenii mai degrabă prin binefaceri decît prin teamă pot fi cîştigaţi şi îndem¬ 
naţi să facă binele, că pentru îndreptare este de mai mare ajutor dragostea 
decît frica. Şi astfel a trimis bunătatea, care a venit prin naşterea din Fecioară 
să ne ierte păcatele prin botez şi să ne facă mai buni. Iar dacă avem în vedere 
serviciile cuvenite bărbaţilor aleşi, a arătat că răsplata bunătăţii însăşi va fi a 
tuturor în această Fecioară. Dacă ne-ar fi iertat numai primele păcate, ar părea 
mai degrabă prevăzător decît îngăduitor şi mai degrabă socotitor al îndreptă¬ 
rii decît măreţ în binefaceri. Numai un suflet îngust are iscusinţa de a înşela. 
Dar Dumnezeu pe cine a chemat prin bunătate pe acela îl înalţă în sporul 
bunătăţii Sale. De aceea ne-o dă mai întîi prin botez şi după aceea ne împărtă¬ 
şeşte daruri şi mai bogate nouă bineslujitorilor Lui. Aşadar, binefacerile lui 
Hristos sînt îndemnuri şi premii ale virtuţii. 7. Dar nimeni să nu se sperie de 
cuvîntul cămătar. Am fost înainte sub un cămătar nemilos, căruia nu i se 
puteau achita decît prin moarte dobînzile cerute (Luca 7,41). A venit Domnul 
Iisus şi ne-a găsit încărcaţi de dobînzi grele. Nimeni nu-şi putea achita 
dobînda cu avutul nevinovăţiei sale. Nu puteam avea cu ce să mă eliberez, 
fiindcă n-aveam de unde achita dobînda, şi de aceea mi-a încredinţat un nou 
fel de achitare: să-mi schimb creditorul. Nu naşterea, ci vina ne făcuse dator¬ 
nici. Am strîns bani grei prin păcatele noastre, pentru ca noi cei ce eram liberi 
să ajungem supuşi, fiindcă datornic este cel ce a primit ceva din banii cămăta¬ 
rului. Dar păcatul este de la diavol. Nelegiuitul are avuţii primite din avutul 
diavolului. Căci precum bogăţiile lui Hristos sînt virtuţile, la fel ale diavolului 
sînt crimele. Diavolul adusese neamul omenesc în veşnică robie prin greaua 

camătă a moştenirii vinovate, fiindcă tatăl îndatorat lăsase urmaşilor o moşte¬ 
nire încărcată de datorii. A venit Domnul Iisus şi a răscumpărat cu moartea Sa 
moartea tuturor. Şi-a vărsat sîngele Său pentru sîngele tuturor. 8. L-am pedep¬ 
sit deci pe creditor, dar n-am scăpat de el; ba am scăpat, căci rămîne datoria, 
dar a căzut camăta, precum zice Domnul Iisus: „Cei ce sînt în lanţuri: Ieşiţi şi 
cei ce sînt în închisori: Plecaţi” (Isaia 49, 9). Aşadar, sînt iertate păcatele 
noastre. Pe toţi I-a iertat şi n-a rămas cineva pe care să nu-1 fi uşurat. Căci este 
scris că a iertat „toate greşelile, rupînd zapisul hotărîrii care era împotriva 
noastră” (Col. 2, 13-14). De ce păstrăm zapisele altora şi voim să cerem altele, 
dacă ne folosim de iertarea alor noastre? Cel ce a dăruit tuturor cere tuturor, 
pentru ca să ierte altuia ceea ce fiecare-şi aminteşte că i s-a iertat lui. 9. Vezi ca 
nu cumva, cămătar fiind, să ai ca datornic o pricină mai mare decît acela din 
Evanghelie, căruia stăpînul i-a iertat toată datoria, iar el după aceea a început 
să ceară de la tovarăşul său de robie ceea ce el însuşi nu achitase. De aceea stă¬ 
pînul său supărat i-a cerut cu cele mai grele mustrări ceea ce îi iertase înainte 
(Matei 18, 27-34). Să ne ferim, aşadar, să nu ni se întîmple şi nouă ca, neier- 
tînd datornicilor noştri, să trebuiască a plăti ceea ce ne fusese iertat. Precum 
este scris, a zis Domnul Iisus: „Tot aşa şi Tatăl Meu ceresc vă va face vouă, 
dacă nu veţi ierta fiecare fratelui său din toată inima” (Matei 18, 35). Să iertăm 
deci pe cele puţine pentru cele multe, care ne-au fost iertate, şi să înţelegem că 
vom fi cu atît mai plăcuţi lui Dumnezeu cu cit vom ierta mai multe. Fiindcă 
prin cele iertate sîntem iubiţi de Dumnezeu. 10. întrebat de Domnul: „Cine 
L-a iubit mai mult?” fariseul a răspuns: „Socotesc că acela căruia i s-a iertat 
mai mult”. Iar Domnul i-a zis: „Drept ai judecat” (Luca 7, 42-43). Este lăudată 
judecata fariseului, dar i se dojeneşte simţămîntul. Judecă bine despre alţii, 
dar nu crede ce gîndeşte despre alţii. îl auzi pe iudeu lăudînd învăţătura Bise¬ 
ricii, predicînd adevărata ei bunătate, cinstind pe preoţii Bisericii. îl îndemni 
să creadă, dar tăgăduieşte; ceea ce laudă în noi el nu urmează. Nu este aşadar 
lauda lui, fiindcă a auzit de la Hristos: „Drept ai judecat”. Şi Cain a dat drept, 
dar n-a împărţit drept. De aceea Dumnezeu i-a zis: „Dacă dai drept, nu 
împărţi însă la fel de drept; ai greşit, fii liniştit” (Fac. 4, 7). Deci şi acesta a 
dăruit drept, judecind că Hristos trebuie să fie iubit mult de creştini fiindcă 
ne-a iertat multe păcate. Dar n-a împărţit drept, fiindcă a socotit că ar putea să 
nu cunoască păcatele oamenilor Cel ce iartă păcatele oamenilor. 11. De aceea 
îi spune lui Simon: „Vezi pe femeia aceasta? Am intrat în casa ta şi apă pentru 
picioare nu Mi-ai dat; iar ea cu lacrimi Mi-a udat picioarele” (Luca 7, 44). Toţi 
sîntem un singur trup al lui Hristos, Căruia capul îi este Dumnezeu, iar mădu¬ 
larele sîntem noi (I Cor. 12, 12). Alţii sînt poate ochii, precum profeţii, dinţii, 
precum apostolii, care ne-au adus în inimile noastre hrana învăţăturii evan¬ 
ghelice. Pe bună dreptate este scris: „Ochii Lui vor scînteia ca vinul şi dinţii Săi 
vor fi mai albi decit laptele" (Fac. 49, 12). Mlinile Lui se pare că sînt cele ce 

săvîrşesc fapte bune. Pîntecele Lui sîntcei ce dau cu prisosinţă hrană săracilor. 
Dar unii sînt picioarele Lui. O, de aş merita şi eu să fiu călcîiul Lui! Trimite, 
aşadar, apă la picioarele lui Hristos cel ce iartă şi celor din urmă păcatele. Şi 
cînd îi liberează pe cei de jos, spală urmele lui Hristos. 12. Trimite apă pentru 
picioarele lui Hristos şi cel ce-şi spală conştiinţa de murdăria păcatelor. Căci 
Hristos calcă peste păcatele fiecăruia. Fereşte-te, aşadar, să n-ai conştiinţa înti¬ 
nată, să nu murdăreşti picioarele Lui Hristos. Fereşte-te să nu te înţepe spinii 
necinstei, prin care va fi rănit călcîiul celui ce vine la tine. Căci de aceea fari¬ 
seul n-a adus apă pentru picioarele lui Hristos, fiindcă nu avea sufletul spălat 
de noroiul necredinţei. De unde să-şi spele conştiinţa cel ce nu primise apa 
Lui Hristos? Biserica însă are şi apă, are şi lacrimi: apa botezului, lacrimile 
pocăinţei. Credinţa care se căieşte de păcatele de mai înainte de obicei se 
fereşte de altele noi. Deci Simon fariseul, care n-avea apă, n-avea nici lacrimi. 
Cum să aibă lacrimi cel ce purta pocăinţa, dar fiindcă nu credea în Hristos 
n-avea nici lacrimi? Dacă ar fi avut, s-ar fi spălat pe ochi ca să-L vadă pe Hris¬ 
tos, pe care nu-L vedea pe cînd stătea la masă. Iar dacă L-ar fi văzut, în nici un 
caz nu s-ar fi îndoit de puterea Lui. 13. N-avea păr fariseul, care nu-L putea şti 
pe Nazarinean. Avea Biserica şi ea-L căuta pe Nazarinean. Părul corpului este 
socotit între cele de prisos. Dar dacă se unge împrăştie un miros plăcut şi 
pentru cap este o podoabă. Iar dacă nu se unge se înăspreşte. La fel şi bogăţiile 
sînt sarcină grea dacă nu ştii să te foloseşti de ele, dacă nu le stropeşti cu 
mireasma lui Hristos. Iar dacă hrăneşti pe săraci, le speli rănile şi Ie ştergi mur¬ 
dăria, ai spălat picioare Lui Hristos. 14. „Tu sărutare nu Mi-ai dat, dar ea, de 
cînd am intrat, n-a încetat de a-Mi săruta picioarele” (Luca 7, 45). Sărutarea 
este semnul dragostei. De aceea, deci, sinagoga n-are sărutare pentru iudeul 
care n-a cunoscut pacea, care n-a primit pacea de la Hristos cînd Acesta a zis; 
„Pacea Mea o dau vouă, pacea Mea o las vouă” (loan 14, 27). Are sărutare 
Biserica, fiindcă ea a aşteptat, ea a iubit, ea a zis: „Să mă sărute cu sărutarea 
gurii Lui” (Cînt. 1). Arşiţa dorinţei zilnice, care se mărise în aşteptarea venirii 
Domnului, voia s-o stingă picătură cu picătură prin sărutarea Lui, să-şi poto¬ 
lească prin acest dar setea. De aceea zice sfîntul profet: „Gura mea vei 
deschide şi ea va vesti lauda Ta” (Ps. 50, 17). Deci cine laudă pe Domnul îl 
sărută. însuşi David zice: „Crezut-am, pentru aceea am grăit” (Ps. 115, 1), şi în 
altă parte: „Să se umple gura mea de lauda Ta, ca să laud slava Ta” (Ps. 70, 9). 
15. Despre primirea harului deosebit, aceeaşi Scriptură te învaţă că-L sărută 
pe Hristos cel care primeşte Duhul, precum spune sfîntul profet: „Gura mea 
am deschis şi am tras Duh” (Ps. 118, 131). Deci îl sărută pe Hristos cel care îl 
mărturiseşte. „Căci cu inima se crede spre dreptate, iar cu gura se mărturiseşte 
spre mîntuire” (Rom. 10, 10). Dar sărută picioarele Lui Hristos cel care, citind 
Evanghelia, cunoaşte faptele Domnului Iisus şi le cinsteşte cu simţămînt evla¬ 
vios. De aceea,sărutare dă urmelor Domnului. Să-L sărutăm şi noi pe Hristos 

cu sărutarea împărtăşaniei: „Cine citeşte, să înţeleagă” (Matei 24, 15). 16. De 
unde această sărutare la iudeu? Cine n-a crezut în venirea Lui n-a crezut nici 
în patimile Lui. Cum să creadă în patimi cînd n-a crezut nici că a venit? Deci 
fariseul n-avea altă sărutare decît pe a lui Iuda trădătorul. Dar nici Iuda n-o 
avea şi de aceea, cînd s-a făgăduit iudeilor sărutare, pentru că voia s-o arate ca 
semn al trădării, Domnul i-a zis: „Iuda, cu sărutare vinzi pe Fiul Omului?” 
(Luca 22, 48). Adică: dai sărutare, dar nu sărutarea dragostei, dai sărutare tu, 
care nu cunoşti sfinţenia sărutării. Se cere nu sărutarea buzelor, ci a inimii şi a 
minţii. 17. Zici: L-a sărutat pe Domnul. Dar L-a sărutat cu buzele. Această 
sărutare o are poporul iudeu şi de aceea s-a spus: „Poporul acesta mă cinsteşte 
cu buzele, dar cu inima este departe de Mine” (Matei 15, 8). N-are sărutare 
cine n-are credinţă şi dragoste. Căci prin sărutare se întipăreşte puterea dra¬ 
gostei. Unde nu este dragoste nu este credinţă, nu este preţuire; ce altceva 
poate fi dulceaţa sărutărilor? 18. Biserica nu încetează să sărute picioarele Lui 
Hristos. Şi de aceea cere multe sărutări, nu una, în Cîntarea Cîntărilor (1, 1), 
fiindcă este, ca şi Sfînta Maria, atentă la toate cuvintele Lui, primeşte toate 
învăţăturile Lui, cînd se citeşte Evanghelia sau profeţii, şi păstrează toate vor¬ 
bele Lui în inima ei (Luca 2, 5). Aşadar, numai Biserica are sărutări ca şi o 
logodnică, fiindcă sărutarea este o chezăşie a nunţii şi un drept al căsătoriei. 
De unde sărutări la iudeul care nu crede în Mire? De unde sărutări la iudeul 
care nu ştie că Mirele a venit? 19. N-are nu numai sărutări, dar n-are nici unt¬ 
delemn cu care să-I ungă picioarele Lui Hristos (Luca 7, 47). Căci dacă ar avea 
untdelemn, ar fi mai puţin îndărătnic. Zice Moise: „Poporul acesta este îndă¬ 
rătnic” (leş. 34, 9). Şi Domnul spune că levitul şi preotul au trecut mai departe 
şi nici unul dintre ei n-a turnat untdelemn sau vin peste rănile celui lovit şi pră¬ 
dat de tîlhari (Luca 10, 31-32), pentru că n-aveau ce să toarne. Dacă ar fi avut 
untdelemn şi-ar fi turnat şi peste rănile lor. Strigă Isaia: „Nu este loc unde să se 
pună cataplasme, untdelemn, legături (Isaia 1, 6). 20. Biserica are untdelemn 
cu care să îngrijească rănile alor săi şi răutatea rănii nu pătrunde în adine; are 
untdelemn pe care l-a primit în taină. Cu acest untdelemn şi-a spălat picioa¬ 
rele Aşer, precum este scris: „Binecuvântat să fie Aşer între fii, iubit să fie de 
fraţii lui şi să-i afunde în untdelemn piciorul lui (Deut. 33, 3-4). Cu acest unt¬ 
delemn unge,aşadar, Biserica grumazul alor săi ca să primească jugul lui Hris¬ 
tos. Cu acest untdelemn i-a uns pe martiri, ca să le şteargă praful lumii aces¬ 
teia. Cu acest untdelemn i-a uns pe mărturisitorii întru Hristos, ca să rabde 
chinurile, să nu cadă istoviţi, să nu fie arşi de focul acestei lumi. De aceea i-a 
uns, ca să-i răcorească cu untdelemn duhovnicesc. 27. Sinagoga n-are acest 
untdelemn, fiindcă n-are măslin, n-a înţeles acel porumbel care după potop a 
adus o ramură de măslin (Fac. 8, 11). Acel porumbel, pe cînd Hristos Se 
boteza, S-a coborît şi a rămas deasupra Lui, după cum mărturiseşte în Evan¬ 
ghelie Ioan, zicînd: „Am văzut Duhul coborîndu-Se din cer, ca un porumbel, 

şi a rămas peste El” (Ioan 1, 32). Dar cum a văzut porumbelul cine nu L-a văzut 
pe Cel peste care S-a coborît Duhul ca un porumbel? 22. Biserica spală picioa¬ 
rele lui Hristos, îi şterge părul capului şi 1-1 unge cu ulei şi cu mir; fiindcă nu 
numai că-i îngrijeşte pe cei bolnavi şi-i întăreşte pe cei istoviţi, dar chiar îi stro¬ 
peşte cu mireasma plăcută a harului. Şi nu numai celor bogaţi şi puternici, ci şi 
bărbaţilor din familii nevoiaşe le dăruie aceeaşi bunăvoinţă, îi cercetează pe 
toţi cu aceeaşi cumpănă a dreptăţii, pe toţi îi primeşte la sine, îi încălzeşte la 
piept. 23. O singură dată a murit Hristos, o singură dată a fost înmormîntat şi 
totuşi vrea să I se trimită zilnic untdelemn la picioare. Care sînt picioarele lui 
Hristos la care să trimitem untdelemn? Picioarele lui Hristos sînt acelea 
despre care El însuşi zice: „Ceea ce aţi făcut unuia din aceştia mici Mie Mi-aţi 
făcut” (Matei 25, 40). Aceste picioare le răcoreşte acea femeie din Evanghelie, 
pe acestea le udă cu lacrimile ei (Luca 7, 38). Cînd se iartă păcatul celor mici se 
spală vinovăţia, se dăruie îngăduinţă. Aceste picioare le sărută cel ce iubeşte şi 
pe cei mai mici din mulţimea nevinovată. Aceste picioare le unge cu untde¬ 
lemn cel ce împarte şi celor mici din harul blîndeţii Sale. în acestea se arată că 
sînt cinstiţi mucenicii, în acestea apostolii, în acestea însuşi Domnul Iisus. 24. 
Vezi cit de bun este Domnul, Care prin pilda Sa te cheamă la evlavie. Bun 
este şi cînd mustră. învinovăţindu-i pe iudei, zice: „Poporul Meu! Ce ţi-am 
făcut? Cu ce te-am împovărat, sau cu ce te-am întristat? Răspunde-Mi! (Miheia 
6, 3-4). Eu sînt Cel Care te-am scos din ţara Egiptului şi din casa robiei te-am 
răscumpărat” (Miheia 6, 4). Şi adaugă: „Şi ţi-am trimis înainte pe Moise, pe 
Aaron şi pe Mariam”. Să ai în minte ceea ce a gîndit împotriva ta Balac (Num. 
23, 2), adică acela care cerea ajutor în vrăjitorie. Şi totuşi n-am îngăduit ca prin 
ea să te vatăme. Te întristai pribegind pe pămînturi străine, erai încărcat de 
grele poveri. Am trimis înaintea feţei tale pe Moise, pe Aaron şi pe Mariam, şi 
mai întîi cel ce te jefuise pe tine, care erai surghiunit, a fost el însuşi jefuit (leş. 
12, 36). Tu, care pierdeai pe ale tale, ai găsit pe ale altuia, ai fost liberat de duş¬ 
manii înconjurători. Nevătămat ai văzut în mijlocul apelor prăpădul duşmani¬ 
lor tăi, pe cînd acelaşi val, care te împinsese pe tine înainte, pe duşman l-a tras 
înapoi să-l scufunde. Oare cînd treceai prin deşert şi-ţi lipseau alimentele, nu 
ţi-am trimis o ploaie hrănitoare şi merinde de drum cîtă ţi-a trebuit? (leş. 16, 
4). Oare după ce te-am ajutat să învingi.pe toţi duşmanii nu te-am dus în ţinu¬ 
tul Botryon?(7VHm. 13, 24) Oare nu ţi-am predat viu pe însuşi Sehon, rege al 
amoreilor (Num. 21, 26-29) şi trufaş conducător al tulburătorilor? Oare nu ţi 
l-am predat viu şi pe regele Hai pe care l-ai osîndit să fie răstignit pe cruce 
după vechiul blestem? (Iosua 8, 23 ş.u.). Ce să zic despre cele cinci armate 
căsăpite ale regilor care se luptau să-ţi tăgăduiască pămînturile datorate?(7o5ua 
10,26). Şi acum pentru toate acestea ce altceva ţi se cere, omule, decît să înde¬ 
plineşti cele ale dreptăţii, să iubeşti pe oameni şi să fii pregătit a merge cu 
Domnul Dumnezeul Tău? (Miheia 6, 8). 25. Care este cererea prin profetul 
Natan, către însuşi David, acel rege evlavios şi blînd? Eu, zice (II Regi 12, 

7-10), te-am ales pe tine cel mai mic dintre fraţii tăi. Eu te-am umplut de 
duhul blîndeţii. Eu te-am uns ca rege prin Samuel, în care eram Eu şi numele 
Meu. Eu din surghiunit te-am făcut biruitor, prin înlăturarea acelui rege de 
mai înainte, pe care duhul cel rău îl împingea să prigonească pe preoţii Dom¬ 
nului. Eu am aşezat din sămînţa ta pe tronul tău moştenitor nu înainte de a ţi-1 
face tovarăş de domnie. Eu am făcut ca neamurile străine să ţi se supună şi 
să-ţi slujească aceia care luptau împotriva ta. Iar tu îi duci sub puterea duşma¬ 
nilor mei pe cei ce îmi slujesc mie? Tu îmi iei slujitorii, aducîndu-ţi ţie păcat şi 
făcîndu-i pe vrăjmaşii mei să aibă cu ce să se fălească? 26. Aşadar, împărate, 
pentru ca acum să vorbesc nu numai despre tine, ci şi către tine, fiindcă vezi 
cît de greu învinuieşte Domnul, cu cît te-ai ridicat mai sus, cu atît mai mult să 
ştii că trebuie să mulţumeşti Făcătorului tău. Căci scris este (Deut. 9, 4): Cînd 
Domnul Dumnezeul tău te va duce pe pămînt străin şi vei mînca roade 
străine, să nu zici: Puterea mea şi dreptatea mea mi-au dat aceasta, ci Domnul 
Dumnezeu, Hristos cu mila Sa. Şi de aceea iubind trupul Său, adică Biserica, 
dă apă picioarelor Lui, sârutâ-I picioarele (Ioan 12,3), pentru ca nu numai să-i slo- 
bozeşti pe cei găsiţi în păcate, ci să-i dăruieşti unirii prin pa'cea ta, să-i laşi liniş¬ 
tiţi. Trimite untdelemn la picioarele Lui, pentru ca toată casa în care stă Hris¬ 
tos la masă să se umple de untdelemnul tău şi toţi cei ce sînt la masă cu El să 
se bucure de lucrările tale. Adică in aşa fel cinsteşte-i pe cei din urmă, încît 
îngerii să se bucure de răscumpărarea lor ca şi pentru un singur păcătos care 
se pocăieşte (Luca 15, 10), să se bucure apostolii, să se bucure profeţii. Ochii 
nu pot să spună mîinii: „N-am trebuinţă de tine”, sau de asemenea, capul să 
zică picioarelor: „N-am trebuinţă de voi” (I Cor. 12, 21). Aşadar, fiindcă toate 
sînt de trebuinţă, apără tot trupul Domnului Iisus, pentru ca şi El să-ţi păzească 
domnia cu cereasca Sa vrednicie. 27. Cînd am coborît din amvon, mi-a spus: 
Despre noi ai vorbit. I-am răspuns: Am vorbit despre cele ce-ţi sînt ţie de 
folos. Atunci a zis: într-adevăr, despre repararea sinagogii luasem o hotărîre 
prea aspră împotriva episcopilor, dar totul s-a îndreptat. Monahii fac multe 
nelegiuiri. Atunci Timasius, şeful cavaleriei şi al infanteriei, a început să spună 
cuvinte tari împotriva monahilor. I-am răspuns: Eu vorbesc cu împăratul cum 
se cade, fiindcă-! ştiu că are frică de Dumnezeu. Cu tine, care grăieşti vorbe 
atît de grele, va trebui să mă port altfel. 28. Apoi, după ce am stat puţin, i-am 
zis împăratului: Dă-mi siguranţa că o faci pentru tine, linişteşte-mi sufletul. Pe 
cînd el stătea lîngă mine şi dădea din cap binevoitor, dar nu făgăduia nimic 
lămurit, iar eu stăteam lîngă el, a zis că va da şi un ordin scris. îndată am înce¬ 
put să-i spun să întrerupă orice urmărire, pentru ca sfetnicul imperial cu prile¬ 
jul cercetării să nu-i înjosească pe creştini cu vreo ocară. A făgăduit că va face 
precum l-am rugat. I-am zis: Dă-ţi cuvîntul. Şi am repetat: Dă-ţi cuvîntul. 
Iată, a zis, îmi dau cuvîntul. Şi aşa m-am apropiat de jertfelnic, căci altfel nu 
m-aş fi apropiat, dacă nu mi-ar fi dat făgăduinţa deplină. Intr-adevăr, atît de 

mare mi-a fost mulţumirea pentru ceea ce am dobîndit, încît simţeam că acea 
mulţumire se cade s-o am în faţa Dumnezeului nostru, fiindcă n-a lipsit de 
lingă noi puterea dumnezeiască. Astfel că toate s-au petrecut după dorinţă. 

SCRISOAREA PAPEI SYRICIU 
CĂTRE BISERICA DIN MEDIOLANUM. 

SYRICIU CĂTRE BISERICA DIN MEDIOLANUM 

1. „Doresc întotdeauna, prea iubiţi fraţi, să vestesc Neprihănirii Voastre 
bucuriile dragostei şi ale păcii, iar prin scrisorile schimbate între noi să fim 
ajutaţi de judecata Fericirii Voastre. Dar nu ne îngăduie, prin atacurile sale, să 
avem linişte vrăjmaşul cel vechi, dintru început mincinos, duşman al adevăru¬ 
lui, potrivnic al omului, faţă de care, ca să-l amăgească, s-a amăgit mai întîi pe 
sine însuşi. Nimicitor al ruşinii, învăţător al desfidului, se hrăneşte din cruzimi, 
se pedepseşte prin nemîncare, fiindcă urăşte posturile, despre care, prin sluji¬ 
torii lui, spune că sînt de prisos, că să n-avem nădejde în cele viitoare, răstăl¬ 
măcind aceste cuvinte ale Apostolului: „Să mîncăm şi să bem, căci mîine vom 
muri” (I Cor. 25, 32). 2. O, nefericită îndrăzneală! O, scornire a minţii fără 
nădejde! încă necunoscut graiul ereticilor se strecura ca un cancer înăuntrul 
Bisericii, pentru ca, punînd stăpînire pe inima omului, să-l arunce pe acesta cu 
totul în moarte. Şi dacă Domnul Savaot nu i-ar fi rupt lanţul pe care-1 întinsese, 
meşteşugul unui rău atît de mare şi pregătirea făcută cu iscusinţă ar fi tîrît în 
prăpastie inimile multor oameni simpli. Mintea omenească este atrasă uşor 
spre partea cea rea, fiindu-i mai uşor să zboare în larg decît să meargă cu 
trudă pe calea cea strimtă. 3. De aceea a fost de trebuinţă, prea iubiţilor, să 
aduc la cunoştinţa voastră cele ce s-au petrecut aici, pentru ca nu cumva, din 
neştiinţa vreunui preot, biserica să sufere vreo vătămare, molipsită de atinge¬ 
rea cu cei mai răi oameni, care pătrund în ea sub nume religios, precum spune 
Domnul: „Mulţi vor veni la voi în piei de oi, iar pe dinăuntru sînt lupi răpitori. 
După roadele lor îi veţi cunoaşte” (Matei 7, 15-16). Sînt de bună seamă cei ce, 
sub înfăţişarea hainelor de rînd, se fălesc că sînt creştini, pentru ca, păşind sub 
acoperămîntul numelui evlavios, odată intraţi în casa rugăciunii, să împrăştie 
cuvinte care strecoară îndoieli, „ca să săgeteze în întuneric pe cei drepţi la 
inimă” (Ps. 10, 2), să-i ducă în chip diavolesc la nebunia învăţăturii lor, înde- 
părtîndu-i de dreapta credinţă, şi să-nşele astfel oile neştiutoare. 4. Pînă acum 
am învăţat de la apostoli despre răutatea multor erezii, pe care le-am dovedit 
cit sînt de dăunătoare; dar niciodată astfel de cîini n-au obosit cu lătrăturile lor 
taina Bisericii cum au făcut acum aceştia care, duşmani ai credinţei, ai cărei 
discipoli sînt, năvălind pe neaşteptate, au trădat cu roada graiului învăţătura 
cea adevărată, făcînd să pătrundă în ea necredinţa. Căci în vreme ce alţi ere- 

tici, înţelegînd greşit feluritele cunoştinţe, au căutat să le răstoarne şi să le rupă 
de aşezămintele dumnezeieşti, aceştia, neavînd haine de nuntă, îi rănesc pe 
dreptcredincioşi, schimbînd, precum am zis, cuprinsul Noului şi Vechiului 
Testament şi tălmăcindu-1 cu duh diavolesc, cu vorbe mincinoase şi înşelă¬ 
toare. Nu s-au mulţumit să păstreze în ei otrava rătăcirii, ci au început să strice 
sufletele unor creştini şi să-i facă părtaşi la nebunia lor. Cei mai aleşi dintre ei 
prin scrieri îndrăzneţe şi-au dat pe faţă blasfemiile lor şi, aţîţaţi de furia minţii 
rătăcite, le-au răspîndit în folosul păgînilor. 5. Dar nebunia lor mi-a fost adusă 
la cunoştinţă deîndată prin scrisori pline de spaimă de către creştinii credin¬ 
cioşi, de rang şi străluciţi în credinţă, pentru a fi cercetat de judecata preo¬ 
ţească şi nimicit tot ceea ce este potrivnic legii dumnezeieşti şi poruncilor 
duhovniceşti. Noi, fără îndoială, nu privim cu dispreţ făgăduinţele căsătoriei, 
la care sîntem de faţă prin îmbrăcăminte potrivită nunţii, dar cinstim cu mai 
mare podoabă pe fecioarele nenuntite, care se fac mirese alese lui Dumnezeu. 
6. Aşadar, într-o adunare de preoţi bătrîni, învăţătura acelor eretici a fost jude¬ 
cată şi osîndită. Iar pe ei, urmînd învăţătura apostolică, fiindcă propovăduiau 
altceva decît ceea ce am primit noi, i-am înlăturat din obştea noastră (Gal. 1, 
8). Să ştiţi, aşadar, că a fost hotărîrea noastră a tuturor, atît a duhovnicilor şi a 
diaconilor, cît şi a întregului cler, ca Iovinianus, Auxentius, Genialis, Germi- 
nator, Felix, Prontinus Martianus, Ianuarius şi Ingeniosus, care au fost găsiţi 
ca răspînditori fruntaşi ai noii erezii şi blasfemii, să rămînă în afara Bisericii, 
osîndiţi pe veci prin hotărîrea dumnezeiască şi prin judecata noastră. 7. Fiind 
încredinţat că această hotărîre va fi păzită de Sfinţia Voastră, v-am trimis-o 
scrisă prin fraţii şi presbiterii mei Crescens, Leopardus şi Alexander, care pot 
prin evlavia lor să îndeplinească în duhul credinţei sarcina religioasă ce le-a 

fost încredinţată. 

> 


Scrisoarea a XLH-a 

AMBROZIE, SABIN, BASSIAN, 

ŞI CEILALŢI, FRATELUI PREA IUBIT 
DE DOMNUL, PAPA SYRICIU 

7. Din scrisoarea pe care ne-ai trimis-o am luat cunoştinţă de măsurile de 
veghe ale Sanctităţii Tale care, ca bun păstor, păzeşti cu credinţă uşa care ţi-a 
fost dată în primire şi cu evlavioasă grijă străjuieşti lîngă staulul lui Hristos, 
vrednic să te urmeze şi să te asculte oile Domnului. De aceea, fiindcă cunoşti 
oiţele lui Hristos, îi simţi uşor pe lupi şi-i întîmpini ca un păstor cu prevedere, 
pentru ca nu cumva aceştia, cu muşcăturile necredinţei şi cu urletele lor de 
fiare, să spargă staulul Domnului (Ioan 10, 7 şi u.). 2. Lăudăm această 
lucrare a ta, stăpîn şi frate prea iubit nouă, şi o primim cu cele mai alese simţă- 








202 


SFlNTUL AMBROZIE AL MILANULUI 


minte. Nu ne mirăm dacă turma Domnului s-a speriat de lupii cei turbaţi, în 
care ea n-a recunoscut glasul lui Hristos. Urletul lor sălbatic caută a nu păzi 
nici un har al fecioriei, nici o rînduială a neprihanei, a amesteca şi întina totul, 
a nu ţine seamă de treptele feluritelor merite, a aduce intr-un fel sărăcirea plă¬ 
ţii cereşti, ca şi cum unul singur este meritul lui Hristos şi nu sînt multe şi nenu¬ 
mărate dumnezeieştile Lui lucrări. 3. Ei se prefac că îngăduie căsătoria. Dar 
oare poate fi lauda căsătoriei dacă nu există pentru ei nici o slavă a fecioriei? 
Nici noi nu tăgăduim că a fost sfinţită căsătoria de către Domnul Hristos care a 
spus cu glasul Său dumnezeiesc: „Vor fi amîndoi un trup” (Matei 29, 2) şi un 
duh. Dar mai întîi am fost născuţi şi apoi făcuţi, şi este cu mult mai de preţ 
taina lucrării dumnezeieşti decît leacul slăbiciunii omeneşti. Pe drept este lău¬ 
dată o soţie bună, dar mai presus este socotită o fecioară evlavioasă, precum 
spune Apostolul: „Cel care-şi mărită fecioara bine face; dar cel care n-o mărită 
şi mai bine face; căci aceasta cugetă la cele ce sînt ale lui Dumnezeu, iar aceea 
la cele ce sînt ale lumii” (I Cor. 7, 38). Aceea este legată în lanţurile căsătoriei, 
aceasta e fără lanţuri; aceea e sub lege, aceasta e sub har. Căsătoria este bună, 
pentru că prin ea se lasă urmaşi ai neamului omenesc. Dar fecioria este mai 
bună, fiindcă prin ea se dobîndeşte moştenirea împărăţiei cereşti şi a harului 
ceresc. Prin femeie vine grija, prin fecioară se capătă mîntuirea. Deci Hristos 
în chip deosebit a ales darul fecioriei, a înfăţişat neprihana şi S-a făcut pe Sine 
ceea ce a fost mama Sa. 4. Cîtă nebunie de vorbe nelegiuite din partea celor ce 
susţin că Hristos n-a putut să Se nască din Fecioară, deşi spun că rămîn şi 
fecioare, cu toate că odraslele omeneşti se nasc din femei! Deci dă altora Hris¬ 
tos ceea ce, precum zic ei, n-a putut să-şi dea Lui? dar El deşi S-a întrupat, deşi 
S-a făcut om, ca să-l răscumpere pe om şi să-l întoarcă de la moarte, totuşi, ca 
Dumnezeu, a venit pe pămînt pe un drum neobişnuit, precum spune: „Iată că 
Eu fac un lucru nou” (Isaia 43, 19), pentru ca să Se nască din Fecioară neprihă¬ 
nită şi, precum a fost scris, pentru ca să fie crezut Dumnezeu cu noi. Dar de pe 
calea stricăciunii sînt duşi să spună: A zămislit ca fecioară, dar n-a născut ca 
fecioară. A putut, aşadar, Fecioara să zămislească, dar n-a putut Fecioara să 
nască, fiindcă întotdeauna este înainte zămislirea, iar naşterea urmează? 5. 
Dar dacă nu se crede în învăţătura preoţilor să se creadă în prevestirile lui 
Hristos, să se creadă în cuvintele îngerilor care spun: „Că la Dumnezeu nimic 
nu este cu neputinţă” (Luca 1, 37). Să se creadă în simbolul apostolilor, pe care 
întotdeauna îl păzeşte şi-l păstrează neatins Biserica romană, Maria a auzit 
glasul îngerului, şi, după ce înainte zisese: „Cum va fi aceasta?” (Luca 1, 34), 
întrebînd, fiindcă nu credea că poate naşte fără bărbat, a răspuns după aceea: 
„Iată, roaba Domnului. Fie mie după cuvîntul Tău” (Luca 1, 38). Aceasta este 
Fecioara care a zămislit în pîntece, Fecioara care a născut Fiu. A fost scris aşa: 
„Iată, Fecioara va lua în pîntece şi va naşte fiu” (Isaia 7, 14). N-a zis numai că 
Fecioara va zămisli, dar şi că Fecioara va naşte. 6. Care este acea poartă a 






SCRISORI 


203 


templului, acea poartă care dă spre răsărit, dar care rămîne închisă: „Şi 
nimeni, zice proorocul (Iez. 44, 2), nu va intra pe ea, decît numai Domnul 
Dumnezeul lui Israil”. Oare nu este Maria această poartă prin care a intrat în 
această lume Mîntuitorul? Aceasta este poarta dreptăţii, precum El însuşi a 
zis: „Lasă-ne să împlinim toată dreptatea” (Matei 3, 15). Această poartă este 
fericita Maria, despre care s-a scris că „Domnul va intra pe ea şi va fi închisă” 
(Iez. 44, 2) după naştere; fiindcă Fecioară a zămislit şi a născut. 7. Ce este de 
necrezut dacă, împotriva obiceiului obîrşiei fireşti, Maria a născut şi a rămas 
fecioară, de vreme ce, tot împotriva obiceiului firesc „marea a văzut şi a fugit, 
iar apele Iordanului s-au întors la izvorul lor?” (Ps. 113, 3). Aşadar, de ce este 
de necrezut că Fecioara a născut, cînd citim că din piatră a ieşit apă (leş. 1 7, 6) 
şi că valurile mării sau întărit în chip de zid (leş. 14, 22)? De ce este de necre¬ 
zut că omul a ieşit din Fecioară, cînd piatra a dat apă din belşug (Num. 20, 11), 
fierul a plutit pe deasupra apelor (IVRegi 6, 6), omul a mers pe deasupra ape¬ 
lor (Matei 14, 26)? Aşadar, dacă marea l-a purtat pe om pe suprafaţa ei, n-a 
putut Fecioara să nască om? Şi ce Om? Cel despre Care citim: „Şi le va trimite 
Domnul pe un Om care-i va mîntui şi Domnul va fi cunoscut egiptenilor” 
(Isaia 19, 20-21). în Vechiul Testament o fecioară a evreilor a condus armata 
pe mare; în Noul Testament o Fecioară a fost aleasă pentru mîntuire în palatul 
împăratului ceresc. 8. Dar ce? Să pomenim şi de laudele din partea văduvei, 
pe cînd în Evanghelie, după preavestita naştere a Fecioarei este adusă văduva 
Ana „care trăise cu bărbatul ei şapte ani în feciorie, şi aceasta era văduvă în 
vîrstă de optzeci şi patru de ani şi nu se depărta de templu, slujind noaptea şi 
ziua în post şi rugăciune (Luca 2, 36-37). 9. Pe drept pentru ei poate să fie dis¬ 
preţuită văduvia, care obişnuieşte să respecte posturile, de care se vaită aceş¬ 
tia că au fost într-un timp chinuiţi, şi-şi răzbună propria injurie, dorind să 
alunge necazurile înfrîngerii prin ospeţe zilnice şi prin desffînare. Aceştia nu 
fac nimic bine, ci doar osîndesc cu gura lor. 10. Dar şi se tem ca nu cumva, 
între acestea, să li se pună în socoteală acel post. Să aleagă ce vor. Dacă au 
postit cîndva, să se căiască de fapta lor bună. Iar dacă n-au postit niciodată, să-şi 
mărturisească ei înşişi nestăpînirea şi desfrînarea. De aceea ei zic că Pavel a 
fost învăţător al desfrînării. Dar cine va fi învăţător al înfrînării, dacă a fost al 
desfrîului acela care şi-a chinuit trupul şi l-a supus robiei (I Cor. 9, 27), amin¬ 
tind că, în multele sale posturi, s-a înfăţişat ca slujitor al lui Hristos? (II Cor, 6, 
5). Şi aceasta, nu ca să se laude pe sine şi ale sale, ci ca să ne înveţe cum să-l 
urmăm şi noi. Aşadar, cum a învăţat desfrînarea cel ce spune: „De ce, ca şi 
cum aţi fi vieţuind în lume, răbdaţi porunci ca aceasta: nu lua, nu gusta, nu 
atinge, lucruri menite toate să piară? (Col. 2, 20-21). Cel ce spune de aseme¬ 
nea că trebuie să trăim „nu în îngăduinţa trupului, nu în cinstire oarecare spre 
săturarea şi îngrijirea cărnii, nu în dorinţele greşelii, ci în Duh, prin Care 
ne-am înnoit”.^ Col. 2, 22-23). 11. Dacă li se pare puţin ceea ce a grăit Aposto- 

Iul, să-l asculte pe profetul care zice: „Şi mi-am învelit în post sufletul meu” 
(Ps. 118, 12). Aşadar, cine nu posteşte este dezvelit şi gol, puţind fi, oricînd, 
rănit. Adam, dacă s-ar fi acoperit cu postul, n-ar fi ajuns gol (Fac. 3, 7). Ninive 
a scăpat de moarte prin post (Iona 3, 5). Şi Domnul însuşi spune: „Nu va fi 
alungat acest neam de demoni decît prin rugăciune şi post” (Matei 1 7, 20). 12. 
Dar de ce ar fi nevoie de atîtea cuvinte pentru învăţător şi propovăduitor, de 
vreme ce au arătat că este vrednică răsplată pentru necredinţa lor dacă au 
ajuns pînă acolo încît să n-aibă nici o parte în care să nu fie osîndiţi? Cu adevă¬ 
rat s-au dovedit manihei, arătîndu-şi necredinţa că Iisus a venit din Fecioară, 
întru cît se deosebeşte această nebunie de aceea a iudeilor? Dacă ei nu cred că 
a venit, nu cred nici că S-a întrupat. Deci, numai în închipuire a fost văzut, în 
închipuire a fost răstignit. Dar pentru noi în adevăr a fost răstignit, în adevăr 
este Mîntuitorul nostru. 13. Maniheu este cel care tăgăduieşte adevărul, cel 
care tăgăduieşte întruparea lui Hristos şi de aceea ei nu vor dobîndi iertarea 
păcatelor. A maniheilor este necredinţa, pe care a blestemat-o şi prea blîndul 
împărat şi toţi cei ce i-au văzut şi au fugit de ei ca de o boală molipsitoare. Mar¬ 
tori sînt fraţii şi presbiterii noştri Crescens, Leopardus şi Alexander, înflăcăraţi 
în Sfîntul Duh; aceştia după ce i-au osîndit cu blestemul tuturor, i-au respins 
din oraşul Mediolanum, ca pe nişte răufăcători. 14. Astfel, să ştii că toţi cei 
osîndiţi de Sanctitatea Ta: Iovinian, Auxenţiu, Germinator, Felix, Plotin, 
Genialis, Marţian, Ianuarie şi Ingeniosus, sînt osîndiţi şi de noi, după judecata 
ta. Dumnezeul nostru Cel Atotputernic să ne aibă în paza Lui, prea iubite stă- 
pîn şi frate. Semnez eu, Ambrozie, episcop de Mediolanum, Evenţiu episcop, 
salut pe Sanctitatea Ta întru Domnul şi semnez această scrisoare. Maximus, 
episcop. Felix, episcop. Bassian, episcop. Theodor, episcop. Constanţiu epis¬ 
cop. Din porunca stăpînului episcop Germinian fiindcă prezent sînt eu, pres- 
biterul Aper, am semnat această scrisoare. Au semnat de asemenea Eustaţiu, 
episcop, şi toate treptele preoţeşti. 


Scrisoarea a XLIII a 

AMBROZIE CĂTRE HORONTIANUS 

1. îmi dai să înţeleg că, după ce ai citit Hexaemeronul pe care l-am scris, 
ai rămas nedumerit că şi în Sfînta Scriptură şi în lucrarea mea se vorbeşte atît 
de mult despre om şi atît de puţin despre celelalte vieţuitoare, chiar dacă toate 
cele ce trăiesc în aer, pe pămînt şi în apă, sînt făcute mai înaintea omului, 
pentru care ele au fost înfăptuite, şi îmi ceri despre aceasta o lămurire, pe care 
n-ai putut-o afla nici în cărţile lui Moise, nici în scrierea mea. 2. Poate că acest 
tălmăcitor al prevestirilor dumnezeieşti a tăcut în mod chibzuit ca să nu pară 
că este un încrezut şi un judecător al hotărîrilor cereşti. Căci una este a vorbi 

despre cele înfăptuite de Duhul lui Dumnezeu şi alta a-I tălmăci voinţa. Iar 
noi, nu ca nişte tălmăcitori ai Lui Dumnezeu, ci ca nişte culegători ai roadelor 
judecăţii potrivit folosinţei omeneşti, socotim că din ceea ce a înfăptuit Dom¬ 
nul în celelalte lucruri pentru folosul omenesc putem bănui de ce a trebuit ca 
omul să fie plăsmuit cel din urmă. 3. Şi cel ce pregăteşte un ospăţ, ca acel 
bogat din Evanghelie (Luca 14, 16-25), pentru că se cade a asemăna pe cele 
omeneşti cu cele dumnezeieşti, ca să le putem înţelege mai bine, — mai 
întîi pregăteşte toate cele de trebuinţă: taie juncanii, aduce toate ale ospăţului 
şi numai după aceea îşi cheamă prietenii la masă. Mai întîi deci sînt pregătite 
cele mai uşoare şi mai la urmă se înfăptuieşte ceea ce este mai de cinste. De 
aceea şi Domnul, mai întîi, a pregătit omului mîncărurile preparate din cele¬ 
lalte vieţuitoare şi după aceea l-a chemat ca pe un prieten la masa Sa, ca pe un 
adevărat prieten, părtaş la harul dumnezeiesc şi la moştenirea slavei. El i-a zis: 
„Prietene, cum ai intrat aici la masă?” (Matei 12, 12). Deci se fac mai întîi cele¬ 
lalte pregătiri şi în cele din urmă este chemat prietenul. 4. Iată acum altceva. 
Ce este lumea, dacă nu o arenă în care se dau tot felul de lupte şi întreceri? De 
aceea şi Domnul zice în Apocalipsă: „Voi da cununa vieţii celui ce învinge 
(Apoc. 2, 10) şi Pavel: „Lupta cea bună m-am luptat” (IITim. 4, 7) şi în alt loc: 
„Iar cînd se luptă cineva la jocuri nu ia cununa dacă nu s-a luptat după legile 
jocului” (II Tim. 2, 4). Rînduitorul acestei întreceri este Atotputernicul Dum¬ 
nezeu. Aşadar, cel ce organizează o întrecere în această lume nu se pregă¬ 
teşte oare mai întîi cu toate cele de trebuinţă întrecerii, iar pe luptători îi cheamă 
numai după ce a pregătit şi cununile şi panglicile de premii, pentru ca învingă¬ 
torul să n-aibă zăbavă, ci să i se dea de îndată premiul? Premiile omului sînt 
deci frînturi ale pămîntului şi lumini ale cerului: unele spre folosul vieţii pre¬ 
zente, celelalte spre nădejdea vieţii viitoare. 5. Omul este astfel cel din urmă 
atlet care intră în luptă. «îşi ridică ochii către cer, vede că şi făptura cerească a 
fost supusă deşertăciunii - nu de voia ei, ci din pricina aceluia care a spus-o - 
cu nădejde” (Rom. 8, 20). Vede că toată făptura suspină, aşteptînd mîntuirea. 
Vede că asupra sa rămîne toată truda. Ridică ochii, vede cununile luminilor, 
priveşte chipul lunii şi al stelelor: „Fiindcă cei drepţi, care au învins, vor fi ca 
stelele pe cer” (Daniil 12, 3). El îşi struneşte trupul, ca să nu i se împotrivească 
în luptă: îl unge cu untdelemnul înţelepciunii, face exerciţii zilnice pe arena 
virtuţii, cum luptătorii dau cu praf pe piele şi fac alergări pe stadion. Exerciţiul 
loviturilor şi al braţelor nu-1 face în gol şi în nesiguranţă, ci străpunge pe 
potrivnic, pe care nu-1 vede, fiindcă se gîndeşte numai la Acela în faţa Căruia 
se dau la o parte chiar şi cei ce nu se văd, în numele Căruia erau împrăştiate 
puterile văzduhului. El dă drumul loviturii, iar Hristos o conduce la izbîndă. 
Pavel deşi nu-i vedea pe cei pe care-i lovea, totuşi nu lovea în aer (I Cor. 9, 26), 
fiindcă, propovăduind învăţătura Lui Hnsi os , rănea toate duhurile rele care i 
se împotriveau. Deci nu fără chibzuinţă omul căruia i se pregătea cununa a 

intrat cel din urmă pe cîmpul de luptă, fiindcă înaintea sa avea ca premiu 
cerul. 6. Iar lupta noastră este nu numai împotriva duhurilor rele, care sînt în 
văzduh, ci chiar împotriva trupului şi sîngelui nostru (Efes. 6, 12). Lupta împo¬ 
triva îmbuibării, lupta cu înseşi roadele pămîntului, lupta cu vinul, cu care s-a 
îmbătat chiar cel drept (Fac. 9, 24), prin care a fost învinsă toată armata iudei¬ 
lor (leş. 32, 6); lupta cu fiarele sălbatice, lupta cu păsările cerului, cărora tru¬ 
pul însănătoşit nu le este dus în robie, lupta cu greutăţile drumurilor, cu pri¬ 
mejdiile apelor, precum spune Pavel (II Cor. 11, 26), lupta cu vergile copaci¬ 
lor, cu care erau bătuţi apostolii (Fapte 16, 22). Vezi cîte lupte. Pămîntul este 
locul de luptă, iar cerul este cununa. Aşadar, au trebuit să fie pregătite mai întîi 
bucatele ca pentru prieten, sau premiile ca pentru atlet. 7. Acum caută să vezi 
şi altceva. în toate lucrările, mai de seamă sînt începutul şi sfîrşitul. Dacă te uiţi 
la o casă, mai cu rost decît toate sînt temelia şi acoperişul; iar la o ţarină semă¬ 
natul şi secerişul, plantarea şi culesul. Ce plăcută este sădirea pomilor, ce plă¬ 
cute sînt roadele aşteptării! Tot aşa, la început a fost făcut cerul şi la sfîrşit 
omul, ca o făptură cerească pe pămînt. Căci dacă după trup e la fel cu celelalte 
vieţuitoare, după suflet totuşi se numără între cele cereşti. Precum purtăm chi¬ 
pul pămîntesc, aşa-1 purtăm şi pe cel ceresc (I Cor. 15, 49). Cum să nu fie 
ceresc, dacă a fost făcut după chipul şi asemănarea Lui Dumnezeu l(Fac. 1, 
27). 8. Deci în alcătuirea lumii cerul este cel dintîi şi cerul cel din urmă şi ceea 
ce este dincolo de cer este Dumnezeul cerului. Mai ales despre El spune: 
„Cerul este scaunul Meu” (Isaia 66, 7). Dumnezeu nu şade deasupra unui 
lucru, ci în inima omului. De aceea zice Domnul: „Să venim şi să poposim în 
El” (Ioan 14, 23). 9. Cerul face parte din lume, dar omul este deasupra lumii; 
Cel dintîi este parte a lumii, iar cel de-al doilea locuitor al cerului, stăpînire a 
lui Hristos. Cerul este socotit nestricăcios, dar trece; omul este socotit strică- 
cios, dar se îmbracă în nestricăciune. Chipul celui dintîi piere, al acestuia din 
urmă înviază ca un nemuritor. Dar pe amîndouă le-au făcut mîinile Domnu¬ 
lui, după cum spune Scriptura. Despre cer citim: „Şi cerurile sînt facerea mîi- 
nilor Tale” (Ps. 101, 26). La fel spune şi omul: „Mîinile Tale m-au făcut şi m-au 
zidit” (Ps. 118, 73). Şi de asemenea: „Cerurile spun slava Lui Dumnezeu” (Ps. 
118, 1). Şi după cum cerul străluceşte în splendoarea stelelor, la fel şi oamenii 
strălucesc în luminile meritelor. Faptele lor lucesc în faţa Tatălui lor, Care 
este în ceruri (Matei 5, 16). Tăria cerului este cea de sus, asemenea acestei tării 
despre care s-a spus: „Pe această piatră voi clădi Biserica Mea” (Matei 16, 18). 
Aceea este tăria stihiilor, aceasta este a virtuţilor. Dar mai presus este aceea: 
„Cu untdelemn din stîncă vîrtoasă s-au hrănit” (Deut. 32, 12). Iar stînca este 
trupul lui Hristos, Care a răscumpărat cerul şi toată lumea (I Cor. 10, 4). 10. 
Ce să mai adaug şi pe ce tărîm să te mai duc ca să-ţi arăt că Dumnezeu a făcut 
pe om părtaş firii dumnezeieşti, precum citim în epistola lui Petml(II Petru 1, 
4). Nu fără dreptate spune cineva: „Căci al Lui neam şi sîntem” (Fapte 17, 28). 










SCRISORI 


207 


Ne-a dat din înrudirea Sa şi firea judecăţii, ca să-L căutăm pe Cel dumne¬ 
zeiesc, Care este aproape de fiecare dintre noi, în Care trăim, sîntem şi ne 
mişcăm. 11. Astfel, i-a făcut omului cele mai mari daruri: i-a pus la îndemînă, 
ca fiinţei celei mai dragi şi mai apropiate, toate cele ce sînt în această lume 
(Fac. 1, 28), ca să nu-i lipsească nimic din cele de trebuinţă pentru viaţă, şi încă 
pentru o viaţă bună. Dintre acestea, unele stau în belşugul avuţiilor pămîntu- 
lui, pentru îndeplinirea plăcerilor, iar altele în cunoaşterea tainelor cereşti, 
care înflăcărează mintea omului cu dragoste, şi dorul învăţăturilor, prin care 
să putem ajunge la acea înălţime a tainelor dumnezeieşti. Aşadar, ambele 
daruri sînt deopotrivă de strălucite, şi, pentru ca să aibă toate bogăţiile lumii 
supuse lui, toate zburătoarele, toate vieţuitoarele pămîntului şi ale apelor, 
folosinţa mării făcîndu-1 ca pe un rege al stihiilor, ca fără trudă, fără lipsă, să fie 
îmbelşugat cu toate, pentru asemănarea cu Făcătorul cel vrednic de cinstire, 
să-şi ducă viaţa în cel mai mare prisos, să-şi deschidă căile şi să-şi clădească 
trepte pe care să se urce pînă la palatul cel ceresc. 72. Vei găsi uşor pe acel băr¬ 
bat călător pe acest drum greu, care să fie în aşa chip format prin însuşirile 
sufletului şi prin voinţa sa, încît să-i fie cea mai mică prietenia cu trupul său, să 
nu intre în vreun cort al viciilor, să nu se lase mîngîiat de nici un cuvînt al lin¬ 
guşitorilor; iar dacă se găseşte aşezat în carul unor vremuri fericite, nici să-i 
dispreţuiască pe cei umili, fugind de cei îndureraţi şi coborînd sau micşorînd 
laudele faţă de cei cuvioşi, nici să ardă în flăcările dorinţei de bani şi de alte 
lucruri asemănătoare. Sufletul acestuia nu este copleşit de tristeţe, nu-1 înffîng 
nedreptăţile, nu-1 chinuie bănuiala, nu-1 îmboldesc poftele, nu-1 asaltează pati¬ 
mile trupului, nu-1 neliniştesc dorinţele deşarte şi chemările plăcerii. Iar dacă-i 
adaugi virtuţile, neprihana, cumpătarea, înfrînarea, poate să-şi înfrîneze uşor 
atacurile fără măsură ale patimilor uşoare, să-şi impună un hotar în desfrîu şi 
dorinţe, să deosebească dreptatea de nedreptate, să-şi potolească îndoielile 
prin linişte sufletească şi, împăcîndu-şi toate neînţelegerile dintre trup şi suflet, 
ca un bun judecător să păstreze neştirbită unirea dintre omul lăuntric şi cel din 
afară, îmbunîndu-i în sine însuşi, pentru ca, dacă este nevoie, nici un rău sfă¬ 
tuitor să nu-1 întoarcă de la cununa pătimirii. Aceasta, fără îndoială, nu ca 
prieten, ci ca fiu va fi primit de tatăl, ca să dobîndească bogăţiile slavei şi ale 
moştenirii Lui. 13. Aşadar, pe bună dreptate este făcut cel din urmă omul, 
ca sfîrşit al firii întru dreptate, ca împărţitor de dreptate fără părtinire între 
celelalte vieţuitoare. Şi dacă este nevoie iarăşi de o pildă, precum Hristos este 
între oameni sfîrşitul legii spre dreptate pentru orice credincios (Rom. 10, 4), 
la fel noi sîntem ca nişte dobitoace în contemplarea lui Hristos. Căci zice pro¬ 
fetul: „Ca un dobitoc sînt socotit înaintea Ta” (Ps. 12, 23). Dar totuşi, care este 
asemănarea, cînd El a mîntuit pe cei ce pier, iar noi îi jertfim, cînd El a chemat 
pe robi la libertate, iar noi aducem celor liberi robia? Dar cine este asemenea 
Lui Dumnezeu;// 3 .!. 88, 9). 14. A venit totuşi cel din urmă dintre făpturi omul, 

cu înfăţişare plăcută, cu minte înaltă, ca să fie minune pentru toată făptura, în 
care mintea să-i fie nevăzută, spre asemănarea Lui Dumnezeu Cel veşnic, 
cerîndu-şi ca un conducător întîietatea sufletului şi a trupului. Celelalte vieţui¬ 
toare, chiar cînd nu-1 văd, se tem totuşi de El, după cum şi noi ne temem de 
Dumnezeu chiar dacă nu-L vedem. Să ne temem de El mai mult fiindcă nu-L 
vedem. 75. îndrăznim să spunem, precum este scris (Fac. 1, 26), că sîntem 
făcuţi după chipul şi asemănarea Lui. Iar El se întemeiază pe plinătatea măre¬ 
ţiei Sale şi vede totul: cerul, aerul, pămîntul, marea, îmbrăţişînd toate şi 
cuprinzîndu-Le pe fiecare, astfel încît nimic nu trece dincolo de El şi nimic nu 
este care să nu stea în El. De El atîmă totul şi este plin de El, precum spune 
profetul: „Eu umplu cerul şi pămîntul, zice Domnul” (Ieremia 23, 24). La fel 
gîndirea omului vede toate şi nu este văzută. Avînd fiinţă care nu se vede nici 
pe sine, cuprinde în învăţături, hotărîri şi simţiri cele tainice, pătrunde în cele 
ascunse ale mării şi în adăposturile împrăştiate pe tot pămîntul. Iscoditoare a 
întregii firi, după asemănarea cu Dumnezeu cel Preaînalt, pe care-L imită 
şi-L urmează, al Cărui chip în părticele mici se arată în fiecare, mintea omului 
ridicîndu-se în văzduh şi trecînd mai presus de noi, prin rîvna cunoaşterii şi 
prin dorul de înţelepciune, se înalţă în slăvi, pierdută de uimire în faţa stele¬ 
lor cerului. Privind de acolo de sus cele omeneşti de aici, se îndreaptă către 
steaua cea de seară şi către cea de miază-noapte şi către celelalte planete miş¬ 
cătoare şi nemişcate. Vede cît de fără piedici este acea rătăcire pe care fără 
greşeală se pare că o străbate şi o biruie, pentru ca să le înfrunte pe toate, şi se 
înalţă cu şi mai mare dorinţă către sînul Tatălui, în care este Fiul lui Dumne¬ 
zeu, Cel Unul-Născut, Cel ce a mărturisit tainele lui Dumnezeu (Ioan 1, 18), 
pentru a le ridica după aceea faţă către faţă. Acum totuşi pe cele pe care le 
socoate de cuviinţă le arată, şi în chip tainic, din Duhul şi din voinţa Sa, 
revarsă strălucirea luminii ca pe un şuvoi, pentru ca luminată mintea să spună: 
„Era în inima mea ceva, ca un fel de foc aprins, închis în oasele mele, şi eu mă 
sileam să-l înfrînez şi n-am putut” (Ieremia 20, 9). Şi David zice: „De la faţa Ta 
judecata mea să iasă” (Ps. 16, 2). 16. Aşadar, cu această putere a minţii, ca să 
mă întorc de unde am pornit, prin care supune cele din afară, omul vede cele 
despărţite şi îndepărtate unele de altele, supune vieţuitoarele mari cu puterile 
sale, le insuflă celorlalte atîta cinstire faţă de el, încît acestea i se supun pe 
întrecute, ca unui rege, ascultă de glasul lui şi, cu toate că sînt fără judecată 
proprie, cunosc judecata şi-şi însuşesc acea învăţătură pe care la naştere n-au 
avut-o. Astfel, fiarele, văzînd blîndeţea omului, se îmblînzesc şi ele la porunca 
lui. Adesea, la chemarea vocii omeneşti ele îşi stăpînesc muşcăturile. Vedem 
cum din această pricină iepurii sînt prinşi de cîini, fără să fie măcar încolţiţi. 
Chiar leii la porunca glasului omenesc lasă prada. Şi leoparzii şi urşii pot fi 
întărîtaţi sau potoliţi de glasul omenesc. Caii la pintenul călăreţilor freamătă, 
) îşi domolesc tăcuţi mersul, adesea fără bici îi întrec pe cei biciuiţi, fiindcă-i 

iuţeşte puterea cuvîntului. 1 7. Iar despre daruri ce să spun? îşi hrăneşte berbe¬ 
cul lina ca să placă omului, şi intră în rîu ca să-i mărească acesteia strălucirea. 
Oile îşi aleg păşuni mai bune ca prin sucul plăcut al ierbii să li se umple uge¬ 
rele de lapte şi rabdă durerile naşterilor ca să aducă darurile lor omului. Taurii 
suflă din greu toată ziua la plugul înfipt în brazdă. Cămilele, în afară de greută¬ 
ţile pe care le duc în spate, se lasă să fie tunse, ca berbecii, pentru ca feluri¬ 
tele animale ca unui rege să-şi aducă darul lor omului, să-i plătească birul 
anual. Calul, mîndru de un asemenea călăreţ, înaintează falnic în paşi mărunţi 
şi, îndoindu-şi spatele la urcarea stăpînului, se supune voinţei acestuia. Dar, ca 
să nu te mai miri că omul a fost făcut cel din urmă, să ne înveţe tot calul că făp¬ 
tura lui nu e spre dispreţ, ci spre cinstire. îl poartă pe spate pe cel înfăptuit în 
urma lui şi nu-1 dispreţuieşte, ci se teme de el, şi se trudeşte să-l ducă prin locu¬ 
rile cele mai diferi te.într-o clipă omul străbate ţinuturi îndepărtate, biruie 
mari distanţe, fie la alergările cu un singur cal, fie că este conducătorul unui 
car de curse cu patru cai. 18. Şi fiindcă am amintit de carul cu patru cai pentru 
alergări, trebuie să adaug aici şi carul Sfuatului Ilie, cu care acesta a fost purtat 
prin văzduh (IVRegi 2, 11). Iar pe elefanţi, deasupra cărora omul, deşi făcut 
cel din urmă, stă biruitor, tot el îi conduce. Pe corabie el şade înapoi, la pupă, 
dar este cîrmaciul întregii corăbii. De aceea cred că nu este fără rost să amin¬ 
tesc că, în Evanghelie, Domnul Iisus dormea la pupă şi de acolo trezit a porun¬ 
cit vîntului şi a potolit furtuna pe mare (Matei 8, 24-25), arătînd că de aceea 
omul a venit cel din urmă, fiindcă a venit să cîrmuiască. De aceea zice Aposto¬ 
lul: „Făcutu-s-a omul cel dintîi, Adam, cu suflet viu; iar Adam Cel de pe urmă 
cu duh dătător de viaţă. Dar nu este întîi cel duhovnicesc, ci cel firesc, apoi cel 
duhovnicesc” (I Cor. 15, 45-46). Şi a adăugat: „Mai întîi este omul din pămînt, 
pămîntesc, şi apoi este omul din cer, ceresc” (Rom. 8, 17). 19. Aşadar, pe 
bună dreptate este cel de pe urmă ca întruchipare a întregii lucrări, ca pricină 
a lumii, cel pentru care s-au făcut toate. Ca locuitor al tuturor stihiilor, trăieşte 
între fiare, înoată cu peştii, zboară mai sus decît păsările, vorbeşte cu îngerii, 
locuieşte pămîntul, dar luptă pentru cer, brăzdează marea, stă în aer liber, 
muncitor al ţarinei, străbătător în adîncuri, pescuitor în valuri, prinzător de 
păsări în văzduh, moştenitor în aer, şi împreună-moştenitor cu Hristos (Rom. 
18, 17). Acestea sînt cele după priceperea lui. 20. Ascultă acum şi cele după 
fiinţa omului. Pe fundul mării a mers Moise (leş. 14, 22) şi pe deasupra valuri¬ 
lor, apostolii (Ioan 21, 8). Avacum a zburat fără aripi, Ilie a învins pe pămînt şi 
a triumfat în cer (IV Regi 2, 11). Sănătate, fiule şi gîndeşte-te Ia noi, fiindcă şi 
noi ne gîndim la tine. 

Scrisoarea a XLTV-a 

AMBROZIE CĂTRE HORONTIANUS 


7. Ai înţeles în chip strălucit acea despărţire profetică, sau mai degrabă dum¬ 
nezeiască, făcută de Moise. Intr-adevăr, el n-a lăsat în scris gînduri ale sale, 
ci adevăruri care i-au fost insuflate şi descoperite, mai ales în cele arătate 
despre alcătuirea lumii. Prin această despărţire el a deosebit pe Lucrător de 
lucrarea Sa (Fac. 1, 7 §. u.). Căci de vreme ce o parte este fără simţire, iar cea¬ 
laltă este primitoare de simţire, cea fără simţire se potriveşte Lui Dumnezeu ca 
Lucrător. Iar primitor de simţire, fără suflet, fără mişcare proprie, primind 
mişcarea şi chipul de la înfăptuitorul său, aceasta a socotit-o că este lumea. Iar 
dacă a făcut-o, nu era bine s-o lase fără cîrmuitoi .ne apărată de tatăl ei. De 
aceea el scrie foarte limpede că Dumnezeu Cel nevăzut este conducătorul şi 
proteguitorul acestei lumi văzute. Aşadar, ceea ce nu se poate vedea este veş¬ 
nic, iar ceea ce se vede este vremelnic (II Cor. 4, 18). 2. El arată că lumea a fost 
făcută în şase zile, nu pentru că ar fi avut nevoie de timp ca s-o alcătuiască 
Dumnezeu,Căruia îi este de ajuns o clipă pentru a face ce vrea, căci a zis şi „s-a 
făcut” (Ps. 148, 5), ci pentru că tot ce se face îşi cere o rînduială a sa, iar rîn- 
duiala cere adesea timp şi socoteală. A păstrat numărul şi trupul zilelor mai 
ales fiindcă avea să ne dea o formă de lucru. Căci şi noi avem nevoie de timp 
pentru ca să facem un lucru la vremea lui, şi de aceea să nu ne grăbim în pla¬ 
nurile noastre, şi lucrările noastre să nu trecem cu vederile rînduiala. Cînd 
citim, precum arată Scriptura (Ps. 103, 24), că Dumnezeu, a făcut toate cu înţe¬ 
lepciune, plan, hotărîre şi rînduială, este în duhul judecăţii să facă mai întîi 
cerul, care este cel mai frumos. Se cade ca spre El să ne ridicăm mai întîi ochii, 
către el să ne îndreptăm, pe El să 1 socotim mai bună locuinţă decît oricare 
dintre cele pămînteşti. 3. în şase zile a înfăptuit lumea, iar în a şaptea s-a odih¬ 
nit după lucrările Sale (Fac. 2, 2). Este bun numărul şapte, pe care noi nu-1 soco¬ 
tim după obiceiul pitagoreilor sau al altor filosofi, ci după forma şi împărţirea haru¬ 
lui duhovnicesc. Şapte sînt virtuţile principale ale Sfîntului Duh, pe care le-a cu¬ 
prins cu mintea sa profetul Isaia (Isaia 11, 2-3). Acest număr şapte, ca şi însăşi 
Sfînta Treime, a Tatălui, a Fiului şi a Sfîntului Duh, înfăptuitoare a numărului, 
este fără timp, fără rînd, fără supunere faţă de legea numărului. Astfel, cerul, 
pămîntul, mările, au fost făcute ca şi soarele, luna şi stelele, spre slava veşni¬ 
cei Treimi. Băgăm de seamă că pe lîngă acel şir de şapte virtuţi duhovniceşti şi 
pe lîngă cercul înfăţişat cu puterea lucrării dumnezeieşti, a fost înfăptuit un fel 
de grupare de şapte planete. Se spune că pilcul acestora aleargă către acele 
stele socotite nemişcate, ânXavei(, cum le spun grecii. Şi Ursa mare este 
numită în latineşte Septentrio, pentru că este compusă din şapte stele, după a 

căror lumină se spune că se conduc mai ales corăbierii pe mare, această con¬ 
stelaţie fiind ca o călăuză a lor. 4. Acest număr a venit din cer pe pămînt. Căci, 
ca să trec peste harul înşeptit al capului nostru: doi ochi, două urechi, două 
nări şi o gură, prin care căpătăm o frumuseţe deosebită, cit de mare minune 
este faptul că multora li se formează naşterea legiuită în luna a şaptea şi cel ce 
s-a născut la şapte luni are sortit şi drumul vieţii? Vedem însă că în luna a opta 
este oprită de legea firii naşterea; iar dacă din întîmplare trebuinţa a făcut 
totuşi să se nască în luna a opta cineva, cum i s-a grăbitnaşterea i se grăbeşte şi 
primejdia morţii. 5. Cel născut în luna a şaptea, chiar dacă s-a născut bine, se 
naşte pentru muncă. Cel care însă are sortită taina renaşterii lui prin botez în 
ziua a opta se consfinţeşte prin har şi este chemat la moştenirea împărăţiei 
cereşti. Mare este harul numărului şapte în virtuţile Sfîntului Duh, cu toate că 
de acelaşi har numărul şapte este rostit, iar opt este consfinţit. In şapte este 
sunetul, în opt este roada. Şi de aceea în ziua a opta pe cei pe care greşeala lor 
i-a făcut să fie izgoniţi, harul dezlegat al Duhului îi redă raiului. 6. Vechiul Tes¬ 
tament a cunoscut acest opt, căci zice Ecclesiastul: „împarte o bucată în şapte 
şi chiar în opt” (Eccl. 11, 2). Şapte al Vechiului Testament este opt în cel Nou, 
cînd Hristos a înviat, şi ziua mîntuirii celei noi a luminat totuşi tuturor. Este 
ziua despre care spune profetul: „Aceasta este ziua pe care a făcut-o Domnul 
să ne bucurăm şi să ne veselim întru dînsa” (Ps. 117, 24). în această zi 
pătrunde în cei păcătoşi strălucirea şi fulgerarea deplinei şi desăvîrşitei tăieri 
împrejur. De aceea şi Vechiul Testament a dat partea sa numărului opt la săr¬ 
bătorirea tăierii împrejur. Dar acest număr încă stătea ascuns în umbră. A 
venit soarele dreptăţii (Maleahi 4, 2) şi prin desăvîrşirea propriei pătimiri a răs- 
pîndit razele luminii sale. Pe acestea le-a revărsat tuturor şi a arătat lumina vie¬ 
ţii veşnice. 7. Aceste numere şapte şi opt sînt cele cu care spune Osea că şi-a cum¬ 
părat soţia şi a dobîndit plinătatea credinţei. Zice Scriptura: „Şi am plecat şi 
am cumpărat-o pe preţ de cincisprezece sicii de argint, un omer de orz, un 
letec de orz şi un nevel de vin” (Osea 3, 2). Domnul îi poruncise mai înainte 
să-şi ia o femeie desfrînată. Astfel este limpede că a luat-o cel ce a arătat şi pre¬ 
ţul cumpărării. Cincisprezece arginţi sînt din adunarea numerelor şapte şi opt. 
Profeţia celor două Testamente, adică a credinţei depline, primeşte pe bani 
desăvîrşirea, iar Biserica plinătatea credinţei. în primul Testament a fost cîşti- 
gat poporul lui Israel, iar în al doilea neamurile de păgini. Aşadar, desfrinata 
se cumpără cu credinţă deplină, căutîndu-şi pereche fie dintre neamuri, fie 
din poporul adulter al iudeilor, care-şi părăsiseră pe Domnul lor, Făcător al 
credinţei feciorelnice, răspîndind pe toată suprafaţa pămîntului aşezările Sale. 
8. A zis: „un omer şi un letec de orz”. în omer este o măsură plină, iar în letec o 
jumătate de măsură. Plinătatea este în Evanghelie, iar jumătatea în lege, pre¬ 
cum citim cînd spune Domnul: „N-am venit să stric legea, ci s-o împlinesc” 
(Matei 5, 17). Şi în altă parte avem cuvintele Domnului, Care spune prin pro- 

fetul Miheia: „Atunci va fi pace pe pămîntul lui Israel, cînd va veni asirianul în 
ţara lui. Şi s-au ridicat împotriva lui şapte păstori şi opt muşcături de oameni” 
(Mih. 5, 5). Căci atunci va fi pace deplină pentru poporul eliberat de toate ispi¬ 
tele şi deşertăciunile, cînd pacea şi harul vor scoate din mîinile noastre deşer¬ 
tăciunea acestei lumi. Pacea este a Vechiului, harul al Noului Testament. 5. 
Cei şapte păstori sînt poruncile legii prin care turma, încă fără puterea de a 
judeca, a fost dusă şi cîrmuită de toiagul lui Moise prin pustie (leş. 4, 20). Iar 
cele opt muşcături ale lumii sînt poruncile Evangheliei şi cuvintele ieşite din 
gura Domnului: „Cu inima se crede spre dreptate, iar cu gura se mărturiseşte 
spre mîntuire” (Rom. 10, 10). Bune sînt muşcăturile prin care am gustat daru¬ 
rile vieţii veşnice, muşcături care au sfîşiat în trupul lui Hristos iertarea păcate¬ 
lor. în Vechiul Testament este amară muşcătura morţii şi de aceea s-a zis: 
„Moartea fiind mai tare l-a sfîşiat” (Isaia 25, 8). în Noul Testament este plăcută 
muşcătura vieţii, care a înghiţit moartea, şi de aceea Apostolul zice: „Moartea 
a fost înghiţită de biruinţă. Unde îţi este, moarte, boldul tău? Unde îţi este, 
moarte, biruinţa ta?” (I Cor. 15, 54-55). 10. Şi, ca să ne folosim de mărturii, 
după ce Dumnezeu a făcut pe om, în a şaptea zi S-a odihnit după toate lucră¬ 
rile Sale (Fac. 2, 2). Dar fiindcă poporul iudeu prin nesupunere a dispreţuit 
poruncile Dumnezeului său, zice Domnul: „Nu vor intra întru odihna Mea” 
(Ps. 94, 12). De aceea Dumnezeu a hotărît o altă zi, despre care zice: „Dacă 
veţi auzi astăzi vocea Mea” (Ps. 94, 8). Scriptura cuprinde două zile generale: 
Ieri şi azi, despre care zice: „Urmaţi credinţa în Iisus Hristos, El este Acelaşi 
ieri şi azi şi în veci” (Evr. 13, 7-8). în ziua de mai înainte este făgăduinţa, iar în 
cea următoare îndeplinirea. Dar fiindcă în ziua de ieri nici Moise, nici (sus 
Navi n-au dus poporul la odihnă, în ziua de astăzi i-a hotărît odihna Hristos, 
Căruia Tatăl I-a zis: „Eu astăzi Te-am născut” (Ps. 2, 7). Prin învierea Sa, Iisus 
a pregătit poporului odihna. Iar odihna noastră este Domnul Iisus, Care 
spune: „Azi vei fi cu Mine în rai” (Luca 23, 43). Şi odihna este în cer, nu pe 
pămînt. 11. De ce este nevoie aşadar să cercetez naşterea şi pieirea semnelor 
la al căror răsărit ţarinile nearate sînt spintecate de pluguri grele, iar la apusul 
lor se năruie holda bogată? O singură stea îmi este prea de ajuns pentru toate, 
steaua strălucitoare a dimineţii (Apoc. 22, 16), la al cărei răsărit a fost semănată 
recolta nu de roade, ci de mucenici, cînd Rahila şi-a plîns copiii săi (Ieremia 31, 
15), pentru ca, spălaţi cu lacrimile ei, să-i jertfească pentru Hristos. Apusul acestei 
stele a înviat din morminte cele biruitoare, formate nu din surcele uscate, ci 
din morţi înviaţi. 72. Este sărbătorită ziua a şaptea, pentru că viaţa oamenilor 
ajunge la bătrîneţe prin şapte etape de vîrstă, precum a arătat în scrierile sale 
Hipocrate, cel mai mare dintre medici. Prima vîrstă este pruncia, a doua copi¬ 
lăria, a treia adolescenţa, a patra tinereţea, a cincea vîrstă bărbăţiei, a şasea 
maturitatea, a şaptea bătrîneţea. Există deci: pruncul, copilul, adolescentul, 

) tînărul, bărbatul, maturul, bătrînul. 13. Iar Solon împarte viaţa omenească pe 

vîrste de cîte şapte ani. Prima este a prunciei, pînă la răsărirea dinţilor, cu care 
să poată mînca pînă cînd poate să vorbească. Copilăria merge pînă la anii 
pubertăţii, adolescenţa pînă la creşterea bărbii, tinereţea pînă la bărbăţia 
deplină. A cincea vîrstă este cea de bărbat, potrivită pentru căsătorie, în toţi 
cei şapte ani. Şi a şasea treaptă de şapte ani este socotită tot pentru vîrsta băr¬ 
bătească în care se formează înţelepciunea şi se munceşte cu sîrg. A şaptea şi a 
opta etapă de cîte şapte ani aparţin maturităţii, vîrstei pe de-a-ntregul coaptă, 
care-1 arată pe om înzestrat cu simţire puternică şi cu limbă plăcută pentru 
convorbiri. In a noua grupă de şapte ani puterile încep să scadă oarecum, 
limba şi înţelepciunea se înmoaie puţin. Iar în a zecea grupă de şapte ani se 
umple măsura la care poate ajunge omul, iar moartea în acest timp va bate la 
uşă socotindu-se în drepturile ei. 14. Aşadar, Hipocrate şi Solon cunosc fie 
şapte vîrste, fie etape de cîte şapte ani ale vîrstei. Ei pleacă de la numărul 
şapte. Dar a opta etapă de şapte ani aduce vîrsta una şi deplină, în care creş¬ 
tem ca bărbaţi desăvîrşiţi în cunoaşterea lui Dumnezeu, în plinătatea credin¬ 
ţei, în care se umple măsura vîrstei legitime (Efes. 4, 13). 15. Chiar şi în orga¬ 
nismele noastre se găseşte harul numărului şapte. Căci se spune că avem şapte 
organe lăuntrice în noi: stomacul, inima, plămînul, splina, ficatul şi cei doi 
rinichi. Şi în afară avem şapte părţi: capul, spatele, pîntecele, două mîini şi 
două picioare. 16. Ele sînt înfăţişătoare, dar supuse durerii. Cine se îndoieşte 
că darul cel mai mare este al treptei a opta, care înnoieşte tot omul, încît nu-1 
doare nimic? După ce a şaptea vîrstă a lumii este încheiată, urmează a opta, în 
care luminează harul, care-1 face pe om să nu mai fie al acestei lumi, ci mai 
presus de lume; fiindcă nu trăim viaţa noastră, ci-1 trăim pe Hristos: „Că mie a 
trăi este Hristos şi a muri cîştig” (Filip. 1, 21). Astfel trăim nu în trup, ci în cre¬ 
dinţa în Hristos (Gal. 2, 20). Apostolul zice: „De aici înţelegem că a fost închisă 
ziua lumii" (Gal. 3, 23). în ceasul al nouălea a venit Hristos (I Ioan2, 18) şi 
a murit pentru noi şi toţi am murit, ca să trăim lui Dumnezeu. Deci nu trăim 
noi, cei care eram, ci Hristos trăieşte în noi (II Cor. 5, 15). 17. A trecut deci 
numărul şapte, a venit opt. A trecut ieri, a venit azi, acel azi care s-a făgăduit, 
de care am fost îndemnaţi să ascultăm şi să urmăm glasul lui Dumnezeu. S-a 
dus aşadar acea zi a Testamentului Vechi, a venit ziua cea nouă, în care s-a 
săvîrşit Testamentul cel Nou, despre care zice Apostolul: „Iată, vin zile, zice 
Domnul, cînd voi face cu casa lui Israel şi cu casa lui Iuda testament nou, nu ca 
testamentul pe care L-am făcut cu părinţii lor în ziua cînd I-am apucat de mînă 
sâ-i scot din pămîntul Egiptului” (Evr. 8, 8-9). Şi de ce s-a schimbat Testamen¬ 
tul zice: „Căci ei n-au stăruit în Testamentul Meu, de aceea Eu i-am părăsit, - 
zice Domnul” (Evr. 8, 9). 18. S-au dus preoţii legii, tribunalele legii: să ne apro¬ 
piem de preotul cel nou, de tronul harului (Evr. 4, 14), de cercetătorul suflete¬ 
lor noastre, preot făcut nu după legea poruncii trupeşti, ci ales după puterea 
cea neobosită (Evr. 7, 16). Căci nu şi-a însuşit el de la sine cinstea, ci a fost ales 

de Tatăl (Evr. 5, 5), precum însuşi Tatăl spune: „Tu eşti preot în veci, după 
rînduiala lui Melchisedec” (Ps. 109, 4). Aşadar, vedem ce a adus preotul cel 
nou. Alţi preoţi jertfeau pentru ei şi pentru poporul lor. Acesta, fiindcă n-a 
avut păcat să Se jertfească pentru Sine, S-a jertfit pentru toată lumea şi prin sîngele 
Său a intrat în Biserică. 19. Acesta este deci preotul cel nou şi jertfa cea nouă 
nu din lege, ci peste lege, apărător al lumii, lumină a veacului, care zice: „Iată, 
vin!” (Apoc. 22, 7), şi a venit. Să ne apropiem de El, de Cel pe Care nu-L 
vedem cu ochii, dar îl simţim cu inima, a Căruia este în veci toată cinstea şi 
slava. Sănătate, fiule, şi gîndeşte-te la noi, fiindcă şi noi ne gîndim la tine. 


Scrisoarea a XLV-a 

AMBROZIE CĂTRE SABIN 

1. Ai citit Hexaemeronul şi ai socotit că trebuie să ştii dacă eu am scris 
ceva despre rai, fiindcă, după cum spui, vrei să cunoşti de aproape ce părere 
am eu despre el. Am scris de mult despre rai, cu toate că nu sînt încă preot 
bătrîn. 2. Află că părerile celor mai mulţi despre el sînt felurite. Istoriograful 
Iosif (Antic. 1, 22) spune că raiul este un loc plin cu pomi şi cu multe tufărişuri, 
udat de un fluviu care se desparte în patru rîuri. Pentru că este format din adu¬ 
narea apelor, pămîntul nu s-a uscat, dar nici n-a fost udat de pîrîiaşe. Astăzi 
însă ţîşnesc din el izvoare şi se formează rîuri care, precum o mamă iubitoare 
îşi alăptează odraslele sale, hrănesc ceea ce creşte acolo. 3. Alţii spun altceva, 
dar toţi aşează în rai (Fac. 2, 9) pomul rădăcină a vieţii şi pomul ştiinţei care 
deosebeşte binele de rău şi ceilalţi pomi plini de vigoare, plini de viaţă, cu res¬ 
piraţie şi gîndire. Din acestea se înţelege că raiul nu poate părea pămîntesc, nu 
este în afara noastră, ci în noi, în ceva viu, care trăieşte din puterile sufletului şi 
din insuflarea Sfîntului Duh. 4. Solomon a spus limpede că raiul este în duh, în 
om. Şi fiindcă în el înţelege fie tainele sufletului şi ale cuvîntului, fie pe cele ale 
lui Hristos şi ale Bisericii, de aceea vorbeşte de suflet de fecioară, sau de Bise¬ 
rică, pe care voia s-o înfăţişeze lui Hristos fecioară neprihănită (II Cor. 11, 2): 
„Eşti grădină încuiată, sora mea, mireasa mea, grădină încuiată şi izvor pecet¬ 
luit” (Cînt. 4, 12). 5. Cuvîntul rai, în greceşte paradis, în latineşte însemnează 
grădină. Astfel, despre Susanna se spune că era în grădină. Şi despre 
Adam citim că era în grădină (Fac. 2, 8). De aceea să nu te miri că în 
unele scrieri raiul este numit paradis, în altele grădină. 6. Acolo este, deci, 
soţia nepătată, unde este şi fecioara. Chiar dacă fecioara îşi are semnul nepri¬ 
hănirii sale, totuşi locul amîndurora este în rai, pentru ca, împotriva arşiţei tru¬ 
pului şi a căldurii cărnii, să se răcorească sub umbrarul virtuţilor. 7. Aşadar, 
raiul este în centrul sufletului nostru, împădurit cu plantaţiile celor mai multe 
şi mai felurite păreri, între care creşte în primul rînd pomul vieţii. Dumnezeu, 
rădăcina evlaviei, este fiinţa vieţii noastre, dacă ne încredinţăm cu toată inima 

Domnului şi Dumnezeului nostru. 8. Raiul este şi răsadniţa în care se cultivă 
ştiinţa binelui şi a răului. Căci omul, singur între celelalte vieţuitoare de pe 
pămînt, are ştiinţa binelui şi răului. Mai sînt acolo şi alte felurite plante, ale 
căror roade sînt virtuţile. 9. Dar fiindcă îi este cunoscut lui Dumnezeu simţă- 
mîntul omului în stare să cunoască, prin care se apleacă mai mult spre viclenie 
decît spre culmea înţelepciunii (căci nu poate să stea ascuns felul lucrării Sale 
cajudecător care a aşezat în sufletele noastre hotare sigure), a voit să dea afară 
viclenia din rai, ca înfăptuitor cu grijă al mîntuirii noastre, şi să aducă în loc 
osteneala vieţii şi învăţătura evlaviei. De aceea a atras atenţia omului că din 
toţi pomii din rai poate să mănînce, dar din pomul ştiinţei binelui şi răului nici 
măcar să nu guste (Fac. 3, 2-3). 70. Dar fiindcă toată făptura este supusă păti¬ 
mirii, de aceea desfătarea, tîrîndu-se ca şarpele, s-a strecurat în simţămintele 
omeneşti. Nu pe nedrept sfîntul Moise a închipuit desfătarea sub înfăţişarea 
unui şarpe. Căci întocmai ca şarpele este aplecată spre pîntec, neavînd 
picioare cu care să meargă, sau pe care să se înalţe, ci alunecînd cu cotituri 
prin tot corpul. Pămîntul îi este hrană, ca şi şarpelui, fiindcă nu cunoaşte hrana 
cea cerească. Se îndestulează din cele trupeşti, se schimbă după feluritele chi¬ 
puri ale poftelor şi se tîrăşte prin unghere, cu înaintări întortocheate. Are 
otravă în dinţi cu care îşi sfîşie măruntaiele orice desfrînat. Otrava plăcerilor îl 
ucide pe cel stricat, îl omoară pe cel risipitor. Pe cîţi îi înjoseşte băutura, îi 
depravează chefurile, îi desfigurează îmbuibarea! 7 7. Acum înţeleg de ce 
Domnul Dumnezeu a dat viaţă omului suflîndu-i în faţă (Fac. 2, 7). Căci aici 
este toată simţirea, aici este sălaşul şi momeala desfătării: în ochi, în urechi, în 
nări şi în gură, pentru ca El să facă astfel simţurile noastre mai puternice împo¬ 
triva desfătării. Aceasta deci ca un şarpe ne insuflă viclenia. Dar nu desfătarea, 
ci truda şi meditaţia îndelungată, împreună cu harul lui Dumnezeu, acestea ne 
dau înţelepciunea desăvîrşită. 72. Totuşi, fiindcă moştenirea neamului ome¬ 
nesc a fost zădărnicită de înşelăciunile şarpelui, într-acolo să urmărim viclenia 
şarpelui, ca să nu ne aruncăm cu capul în primejdie, ci să ni-1 păzim teafăr în 
faţa lor. „Capul nostru este Hristos” (I Cor. 71,3). Acesta să rămînă nevătămat, 
ca să nu ne poată face rău veninul şarpelui. Bună este înţelepciunea, ca şi moş¬ 
tenirea (Eccl. 7, 72), ca şi credinţa adîncă; fiindcă moştenirea este pentru cei ce 
cred în Dumnezeu. 73. Iar dacă acel om dintîi care, aşezat în rai, vorbea cu 
Dumnezeu (Fac. 2, 75), a putut să cadă atît de uşor, plăsmuit din pămînt curat, 
cum şi pămîntul fusese făcut de curînd prin Cuvîntul lui Dumnezeu, neîntinat 
încă de sîngele crimelor, nepătat de nelegiuiri şi ticăloşie, neosîndit încă de 
trupul nostru cu blestemul moştenirii supuse altora, cu cît mai uşor după aceea 
calea alunecoasă spre păcat a adus mai mare prăpastie neamului omenesc de 
vreme ce de-a lungul generaţiilor s-a făcut din ce în ce mai rea? 74. Piatra mag¬ 
netului are atît de mare putere firească, încît atrage fierul la sine şi-i împru- 

mută însuşirea ei, astfel incit, cînd, drept încercare, aduci la acea piatră mai 
multe inele de fier, vezi că pe toate le ţine la fel. Iar dacă acelui inel, care s-a 
lipit de piatră, îi aduci un alt inel şi-l aşezi iar în şir lingă celelalte, deşi 
pătrunde în toate puterea firească din acea piatră, totuşi pe primele le strînge 
într-o mai puternică legătură, iar pe cele din urmă într-una mai slabă. Cu atît 
mai mult felul şi firea neamului omenesc a alunecat dintr-o stare mai curată 
într-alta mai rea, cînd s-a atins de un om de nimic! 15. Şi dacă făptura se mic¬ 
şorează în partea ei fără greşeală, cu atît mai mult puterea îi slăbeşte în sufle¬ 
tele şi trupurile întinate de petele crimelor! De aceea, fiindcă răutatea cres¬ 
cuse, nevinovăţia fusese înlăturată, nu era cine să facă binele, nu era pînă la 
unul (Ps. 13, 1). A venit Domnul să readucă şi să sporească harul firii, pentru 
ca unde a prisosit păcatul, să prisosească harul. Este deci limpede că Cel ce l-a 
făcut pe om este Dumnezeu şi că există un singur Dumnezeu, nu mai mulţi. 
Unul este Cel ce a creat lumea, şi este o singură lume, nu mai multe, cum zic 
filosofii. 16. Aşadar, mai întîi a creat lumea şi după aceea pe locuitorul lumii, 
căruia toată lumea să-i fie patrie. Căci dacă astăzi, oriunde s-ar duce cel înţe¬ 
lept pretutindeni este cetăţean, pretutindeni îşi înţelege pe ale sale şi nicăieri 
nu se socoteşte străin sau oaspete, cu atît mai mult acel om dinţii era locuitor al 
întregii lumi şi, cum zic grecii, 'xoapoTtoXvtpg.-Lucrare de curînd a lui Dumne¬ 
zeu, tovarăş sîrguincios la vorbă, concetăţean cu cei sfinţi, cu aceleaşi virtuţi, 
mai mare peste toate vieţuitoarele de pe pămînt, din ape şi din văzduh, soco¬ 
tea că toată lumea este în stăpînirea sa. Iar Domnul îl ocrotea ca pe o lucrare a 
Sa şi, ca bun Părinte şi Făcător, nu-1 părăsea! Şi, pe cel creat, într-atît l-a îngri¬ 
jit, incit a ajuns să-l răscumpere pe cel renegat, să-l primească pe cel rătăcit, iar 
pe cel mort să-l învieze prin patimile Fiului Său Unul-Născut. Dumnezeu este 
deci Creatorul omului şi, ca un bun lucrător, îşi iubeşte lucrarea Sa. Bunul 
părinte nu-L părăseşte pe cel pe care ca un bogat tată de familie L-a adus în 
averea moştenirii Sale. 17. Să ne ferim, aşadar, ca nu cumva pe acest om, 
adică pe voCc;, acea femeie, adică patima, să-l moleşească amăgindu-1 şi înşe- 
lîndu-1 cu desfătarea simţurilor şi robit să-l atragă la legile şi hotărîrile sale. Să 
fugim de desfătare ca de şarpe; are multe meşteşuguri, mai ales în om. Cele¬ 
lalte vieţuitoare sînt stăpînite de dorinţa de hrană; omului, cu cit îi aduc mai 
multe simţiri ochii sau urechile, cu atît îi sînt mai mari primejdiile. Sănătate şi 
gîndeşte-te la noi, precum faci, căci şi noi ne gîndim la tine. 


Scrisoarea a XLVI-a 

AMBROZIE CĂTRE SABIN 

1. Cel pe care l-ai descris semănător de vorbe rele este un netrebnic, care 
şi-a primit plata veninului său. I s-a răspuns în mod public şi ceea ce a semănat 
în particular a secerat pe faţă. Eu îl socoteam înainte numai un mincinos şi un 

pizmaş. Dar cînd această ştire a venit la urechile mele, îndată i-am răspuns că 
l-a otrăvit veninul lui Apollinarie, care nu poate să audă că Domnul nostru 
Iisus pentru noi a primit robia întrupării, deşi Apostolul spune că El a luat chip 
de rob (Filip. 2, 7). Aceasta este tăria, aceasta este împrejmuirea credinţei 
noastre. Cine o va dărîma se va dărîma pe sine, precum este scris: „Cel ce 
dărîmă un zid poate fi muşcat de şarpe” (Eccl. 10, 8). 2. Întîi l-am întrebat cu 
blîndeţe: De ce faci treabă bună cu suflet rău? Eu socotesc că-mi face bine 
cineva dacă, după ce citeşte scrierile mele, îmi spune ce nedumeriri are. Mai 
întîi, fiindcă în cele pe care le ştiu pot să mă înşel. Multe trec pe la urechi, 
multe unora le sună altfel. Este bine, dacă se poate, să ne păzim de cele rele. Şi 
apoi, nu trebuie să mă necăjesc dacă mulţi pun felurite întrebări despre cuvin¬ 
tele evanghelice, apostolice şi dumnezeieşti, mai ales cînd găsesc în scrierile 
mele ceva despre care ei cred că este nevoie de discuţie. Căci mulţi sînt ca 
acesta, care de aceea a făcut înconjurul lumii, ca să găsească pe cine să critice, 
nu pe cine să socotească a-1 lua model de imitat. 3. Aşadar, ca să roadă ceva 
din scrierile mele, el şi-a găsit o cale foarte largă, anume că acolo unde a zis 
Domnul Iisus: „Te slăvesc pe Tine, Tată, Doamne al cerului şi pămîntului” 
(Matei 11, 25), eu am zis că s-a spus aşa pentru ca noi să-L înţelegem ca Tată al 
Fiului şi Domn al făpturii. De altfel în psalm Fiul a spus limpede că Domnul 
este Tatăl: „M-au văzut şi au clătinat capetele lor. Ajută-Mă, Doamne Dumne¬ 
zeul Meu” (Ps. 108, 25-26). Vorbind după chipul de rob, i-a zis Doamne, 
deşi-L cunoştea ca Tată, deopotrivă cu Dumnezeu după chip, dar arătîndu-se 
rob după fiinţa trupului, căci robia este a trupului, iar domnia este a dumne- 
zeirii. 4. Cu minunata ta înţelepciune îţi dai seama că spusele din Evanghelie 
vorbesc despre timpul Evangheliei, cînd Domnul Iisus se găsea cu chip ome¬ 
nesc între oameni. Dar acum noi nu mai ştim pe nimeni după trup (II Cor. 5, 
16), chiar dacă a fost văzut şi cunoscut Hristos astfel de cei vechi „Cele vechi 
au trecut şi toate s-au făcut noi” (II Cor. 5, 17). Toate sînt din Dumnezeu, Care 
ne-a unit cu Sine prin Hristos. Morţi eram şi de aceea El unul S-a făcut rob 
pentru toţi (Filip. 2, 7). Dar ce spun rob? S-a făcut păcat, ocară, blestem. Zice 
Apostolul: „S-a făcut pentru noi păcat” (II Cor. 5, 2; Gal. 3, 13) Domnul Iisus. 
A zis că va supune toate atunci cînd El însuşi se va supune. A zis şi Petru: „în 
numele lui Iisus Nazarineanul, scoală-te şi umblă” în Faptele Apostolilor (3, 
6). A zis acolo că „a slăvit pe Fiul Său Iisus” (Fapte 3, 13) şi nimeni nu face învi¬ 
nuiri nedrepte despre vremea de atunci. în Apocalipsă (5, 12), însă, este 
numit miel de către Ioan. Iar într-un psalm (21, 7) S-a numit „vierme, nu om”. 
S-a făcut de toate, ca să nimicească boldul morţii noastre (I Cor. 15, 55), să ne 
scoată din robie, să sfârîme blestemele, păcatele, ocara. 5. Acestea şi altele cu 
mult mai multe ai scris că au fost arătate de tine. Dar de vreme ce ele sînt în 
Sfînta Scriptură, cum va putea cineva să spună că nu sînt scrise cu evlavie cele 










218 SFlNTUL AMBROZIE AI. MILANUI.UI 


ce vor să aducă lui Hristos slavă, nu micşorare? Căci dacă despre darul Lui, 
adică despre mană, s-a spus că „nici celui ce adunase mult n-a prisosit, nici 
celui ce adunase puţin n-a lipsit” (leş. 16, 18), oare a putut El însuşi fie să se 
micşoreze, fie să sporească? Ce a micşorat în El faptul că luase asupră-Şi robia 
noastră, slăbiciunile noastre? Era umilit, era în chip de rob, dar şi în slava lui 
Dumnezeu Tatăl. Era vierme pe cruce, dar ierta păcatele chiar prigonitorilor 
Săi. Era ocară, dar şi măreţie a Domnului, precum este scris: „Şi se va arăta 
slava Domnului şi tot trupul va vedea închinarea către Domnul” (Isaia 40, 5). 
Ce a pierdut cel care n-are nimic mai puţin? N-avea frumuseţe omenească 
obişnuită, dar avea plinătatea dumnezeirii. Era socotit slab, dar nu încetase să 
fie puterea lui Dumnezeu. Era văzut ca om, dar strălucea pe pămînt în măreţia 
dumnezeiască şi în slava Tatălui. 6. De aceea bine s-a folosit Apostolul de 
repetarea aceluiaşi cuvînt, zicînd despre Domnul: „Care, în chipul lui Dumne¬ 
zeu fiind, nu răpire a socotit a fi El întocmai cu Dumnezeu, ci S-a deşertat pe 
Sine, chip de rob luînd” (Filip 2, 6-7). Cum este în chipul Lui Dumnezeu, 
dacă nu în plinătatea dumnezeirii, în acea arătare a desăvîrşirii dumnezeieşti? 
Aşadar, deşi era în plinătatea dumnezeirii, S-a golit de aceasta şi a primit pli¬ 
nătatea firii şi a desăvîrşirii omeneşti. După cum nu-I lipsea nimic ca Dumne¬ 
zeu, la fel nu-I lipsea nimic ca om, pentru ca să fie desăvîrşit în ambele chipuri. 
De aceea şi David zice: „împodobit eşti cu frumuseţea mai mult decît fiii 
oamenilor” (Ps. 44, 3). 7. Apollinaristul este încercuit şi n-are încotro să se 
învîrtească, este închis în propria-i plasă. Căci el însuşi zisese: A primit chip 
de rob, n-a fost ales rob. Deci iarăşi întreb: Ce este în chipul Lui Dumnezeu? 
Răspunde: în firea Lui Dumnezeu. Căci, zice Apostolul, există unii care din 
fire nu sînt dumnezei (Gal. 4, 8). întreb: ce însemnează „chip de rob luînd” 
(Filip 2, 7). Fără îndoială, desăvîrşirea firii şi a stării omeneşti, precum am 
zis, ca să fie în asemănarea oamenilor. A zis bine asemănarea oamenilor, nu a 
trupului, fiindcă este în acelaşi trup. Dar fiindcă singur era fără păcat, iar tot 
omul este în păcat, părea doar în chipul omului. De aceea şi profetul zice: 
„Om este, şi cine-L va cunoaşte?” (Ieremia 17, 9). Om după trup, dar mai pre¬ 
sus de om după lucrarea dumnezeiască. Părea om cînd se atingea de cel 
lepros, dar mai presus de om îl vindeca (Matei 8, 3). Şi cînd îl plîngea pe Lazăr 
mort (Ioan 11, 35), plîngea ca un om; dar era mai presus de om cînd poruncea 
mortului să iasă afară, deşi-i erau picioarele legate (Ioan 11, 44). Om părea 
cînd atîma pe cruce; dar mai presus de om cînd, deschizînd mormintele, învia 
pe cei morţi (Matei 27, 52). 8. Să nu se încînte cu veninul lui Apollinarie, 
fiindcă citim: „Şi la înfăţişare S-a făcut ca om” (Filip 2, 7). Şi n-a fost tăgăduit 
ca om Iisus circumcisul astfel, de vreme ce în alt loc însuşi Pavel zice: „Unul 
este Mijlocitorul între Dumnezeu şi oameni; omul Hristos Iisus” (I Tim. 2, 5). 
Acesta este înţelesul obişnuit şi folosit în Scriptură, precum citim în Evanghe¬ 
lie: „Am văzut slava Lui, slava Fiului Unul-Născut din Tatăl” (Ioan 1, 14). Se 









SCRISORI 


219 


spune Unul-Născut şi nu se tăgăduieşte că este Fiul Unul-Născut al lui Dumne¬ 
zeu. Astfel se spune despre El ca om şi nu se tăgăduieşte că a fost în El desăvîr- 
şirea omului. 9. Fiindcă era în chip de rob S-a umilit pînă la moarte, dar era 
totuşi în slava lui Dumnezeu. Cu ce I-a fost, aşadar, împotrivă robia? Se citeşte 
că a fost făcut rob, făcut din Fecioară şi întrupat. Căci toată făptura este roabă, 
cum spune profetul: „Fiindcă toate îţi sînt slujitoare, Ţie” (Ps. 118, 9). De 
aceea şi Dumnezeu Tatăl zice: „L-am găsit pe David, robul Meu”, „şi l-am uns 
cu untdelemn sfînt. El îmi va spune: Tatăl meu eşti Tu, Dumnezeul mîntuirii 
, mele. Şi Eu îl voi socoti prim-născut” (Ps. 87, 24-27). Şi în alt loc: „Păzeşte 
sufletul meu, căci cuvios sînt” (Ps. 85, 2). Şi mai jos, în acelaşi psalm: „Dă tăria 
Ta slugii Tale şi mîntuieşte pe fiul slujnicei Tale” (Ps. 85, 76). Am adunat 
cuvinte ale Tatălui şi ale Fiului, ca să-i răspundă nu dovezi omeneşti, ci rosturi 
dumnezeieşti. 10. în alt loc zice: „în mîinile Tale îmi dau duhul Meu” (Ps. 30, 
6) şi „Pus-ai în loc desfăcut picioarele Mele” (Ps. 30, 9) şi „La toţi vrăjmaşii 
Mei M-am făcut de ocară” (Ps. 30, 12). Şi în acelaşi psalm: „Arată faţa Ta peste 
robul Tău” (Ps. 30, 17). Şi prin Isaia vorbeşte acelaşi Fiu al lui Dumnezeu: 
„Domnul M-a chemat de la naşterea Mea, din pîntecele maicii Mele Mi-a spus 
pe nume. Făcut-a din gura Mea sabie ascuţită, ascunsu-M-a la umbra mîinii 
Sale. Făcut-a din Mine săgeată ascuţită şi în tolba Sa de o parte M-a pus. Şi 
Mi-a zis Mie: Tu eşti sluga Mea, Israel” (Isaia 49, 3). Căci Fiul lui Dumnezeu 
se numeşte şi Israel, ca în alt loc: „Iacob sluga Mea şi Israel alesul Meu” (Isaia 
44, 1). „Singur cu adevărat, nu numai că L-a văzut pe Dumnezeu Tatăl, dar 
L-a şi vestit” (Ioan 1, 18). 11. Şi urmează: „în Tine Eu Mă voi preaslăvi. Dar Eu 
îmi spuneam: în deşert M-am trudit, în zadar şi pentru nimic Mi-am prăpădit 
puterea Mea. Dar partea ce Mi se cuvine Mie este la Domnul şi răsplata Mea 
la Dumnezeul Meu” (Isaia 49, 34). Şi acum zice aşa Domnul: „Care M-a zidit 
din pîntecele maicii Mele ca să strîng la un loc pe Iacob şi pe Israel” (Isaia 49, 
5). Cine a adunat poporul lui Dumnezeu, dacă nu Hristos? Cine S-a preaslăvit 
înaintea Domnului? Cine este puterea Lui Dumnezeu? Cel Căruia Tatăl i-a 
zis: „Mare lucru este să fii sluga Mea” (Isaia 49, 6). Şi Căruia i-a zis: „Iată, 
Te-am pus în testamentul neamului Meu, în lumina popoarelor, ca să fii spre 
mîntuire pînă la marginile pămîntului” (Isaia 49, 5). Despre El a vorbit şi prin 
gura lui Iezechiel, zicînd: „Voi pune peste ele un singur păstor, care le va 
paşte; voi pune pe robul meu David, el le va paşte şi el va fi păstorul Meu. Iar 
Eu, Domnul, le voi fi Dumnezeu, iar robul Meu David va fi prinţ între ei” 
(Iezechiel 34, 23-24). Dar regele David murise de mult şi de aceea adevăratul 
David, cu adevărat umilit, cu adevărat blînd, cu adevărat avînd mînă puter¬ 
nică, Fiul lui Dumnezeu, cu acest nume este vestit. El este amintit şi în cartea 
profetului Zaharia, cînd Dumnezeu Tatăl zice: „Iată Eu trimit pe servul Meu. 
Numele lui este Răsăritul” (Zah. 3, 8). Oare fiindcă avea veşminte murdare, 
de aceea Soarele dreptăţii n-avea strălucirea dumnezeirii Sale? 12. Dar de ce 

să fie nevoie de prea multe cuvinte? Oare socotim că este mai neputincioasă 
robia decît păcatul, decît blestemul, decît ocara, decît slăbiciunile pe care 
Le-a luat pentru noi, ca să le îndepărteze de noi? Căci S-a făcut toate acestea, 
ca să le alunge pe toate. Dar acestea nu-L primesc, fiindcă este rob, blestem, 
păcat, ocară; fiindcă ele spun că El este Cuvîntul şi trupul unei singure fiinţe şi 
zic: Deci fiindcă ne-a răscumpărat, a fost numit rob şi a trebuit să fie numit 
păcat. Dar nu bagă de seamă că aceasta este slava lui Hristos, că a primit robia 
în trupul Său ca să dăruiască tuturor libertatea şi a purtat păcatele noastre ca să 
ridice păcatul lumii. 13. S-a făcut rob, păcat, blestem, ca tu să încetezi de a mai 
fi rob păcatului şi ca să te scape de blestemul hotărîrii dumnezeieşti. Aşadar, 
El a luat asupră-Şi blestemul tău: „Blestemat este tot cel spînzurat pe lume” 
(Gal. 3, 13). El a ajuns blestem pe cruce, pentru ca tu să fii binecuvîntat în 
împărăţia lui Dumnezeu. El S-a înjosit, S-a dispreţuit şi de nimic S-a socotit. El 
zicea: „în deşert M-am ostenit” (Isaia 49, 4). Pentru El a meritat Pavel să 
spună: „Nu m-am ostenit în deşert” (Filip 2, 16), pentru ca să dăruiască slujito¬ 
rilor Săi roada faptei bune şi slava propovăduirii evanghelice, prin care toţi să 
fie achitaţi de sarcina ostenelii. 14. Acestea auzind, aşadar, a fost lăsată la 
jumătatea zilelor sale prepeliţa, care a strigat să adune ceea ce n-a născut (Iere- 
mia 17, 11) şi a fost înnăbuşită de glasul Domnului Iisus, pînă la urmă cinstin- 
du-se cu fuga. Sănătate şi gîndeşte-te la noi, căci şi noi ne gîndim la tine. 


Scrisoarea a XL VII-a 
AMBROZIE CĂTRE SABIN 

7. Ţi-am trimis o cărticică scrisă mai limpede şi mai simplu decît scrisoa¬ 
rea pe care ţi-am expediat-o de curînd, pentru ca s-o citeşti uşor şi s-o înţelegi 
fără piedici. Cartea, care serveşte şi de copie, a fost scrisă din trebuinţă, nu de 
simplă formă. Nu dictez totul, mai ales noaptea, cînd nu vreau să fiu împovă¬ 
rător şi nesuferit altora. Iar cînd dictez, gîndurile năvălesc oarecum şi curg 
necontenit. 2. Pentru mine însă a cărui grijă este să deosebesc pînă în vîrful 
unghiei vorbirea bătrînească de cea folosită în chip obişnuit şi s-o fixez într-un 
mers încet, mi se pare mai uşor s-o redau scriind-o cu mîna mea, ca să nu par 
nici că spun prea multe, nici că ascund ceva, ca să nu mă ruşinez cînd scrie 
altul, ci să ştiu numai eu, fără vreun martor, să cîntăresc nu numai cu urechile, 
dar şi cu ochii, ceea ce scriu. Căci limba este mai repede decît mîna, precum 
spune şi Scriptura: „Limba mea este trestie de scriitor, care scrie repede” (Ps. 
44, 2). 3. Dar poate spui că acolo a fost vorba de repezeala celui ce scrie. Tre¬ 
buie totuşi reţinut înţelesul că numai iuţeala celui care scrie repede poate să 
redea vorbele limbii profetice. Şi Apostolul Pavel scria cu mîna sa, precum 
) însuşi spune: „V-am scris cu mîna mea” (Gal. 6, 11), dar el o făcea pentru cin- 

ştire, nu pentru vreo altă pricină. 4. Totuşi, păstrîndu-ţi părerea despre cărţi, 
să folosim ca un fel de joc scrisorile, a căror întrebuinţare este de aşa fel, încît, 
departe găsindu-ne unul de altul ca loc, ele ne apropie ca simţămînt. în scri¬ 
sori chipul celor de departe străluceşte ca şi cum ar fi de faţă şi convorbirea în 
scris îi uneşte pe cei despărţiţi; în ele ne amestecăm sufletul cu cel al prietenu¬ 
lui şi împreunăm gîndurile noastre cu ale lui. 5. Dacă în scrisori, precum mă 
îndemni încurajator, se simte ceva din vechile scripturi, nu numai că sufletele 
par a se uni prin împlinirea învăţăturilor împărăteşti, dar scrisul ia şi forma 
unei adevărate convorbiri, caracterul de sfadă, pe care-1 capătă datorită 
schimbului de întrebări şi răspunsuri, ducînd totuşi la unitate şi aşezînd oare¬ 
cum faţă în faţă pe prieteni, care se hărţuiesc şi totodată se îmbrăţişează prin 
astfel de lucrare. 6. Dar de ce să nu luăm exemple de la înaintaşii noştri, care în 
scrisorile lor au turnat credinţa în minţile popoarelor? Ei au scris la popoare 
întregi şi numeroase, arătînd că sînt cu ele, deşi scriau de departe, precum 
spune Apostolul (I Cor. 5, 3) că era departe cu trupul dar de faţă cu duhul, nu 
numai cînd scria, dar şi cînd judeca. De departe prin scrisoare osîndea şi tot 
prin scrisoare achita. Căci scrisoarea lui Pavel îl aducea pe el însuşi, şi era 
forma lui de lucrare. 7. Scrisorile lui nu erau ca ale altora. „Scrisorile lui, zic 
aceştia, sînt cu greutate şi pline de putere, dar înfăţişarea trupului este slabă şi 
cuvîntul lui este vrednic de dispreţuit” (II Cor. 10, 10). Aşa era felul Apostolu¬ 
lui. Dar aşa era scrisoarea lui, fiindcă aşa-i era forma învăţăturii, cum era fiinţa 
lucrării, fiindcă, spunea el, aşa cum sîntem cu cuvîntul prin scrisori cînd nu 
sîntem de faţă, tot aşa sîntem şi cu fapta, cînd sîntem de faţă” (II Cor. 10, 11). 
In scrisori a arătat chipul prezenţei sale, iar în lucrare roada şi mărturia. Fii 
sănătos şi gîndeşte-te la noi, ca de obicei, cum şi noi ne gîndim la tine. 


Scrisoarea a XLVIII-a 

AMBROZIE CĂTRE SABIN 

7. Mi-ai trimis înapoi cărţile pe care, după ce au fost supuse judecăţii tale, 
le voi socoti mai vrednice de a fi citite şi de alţii. De aceea ţi-am trimis altele, 
nu încîntat de bunăvoinţa judecăţii, ci ademenit de adevărul făgăduit de tine 
şi cerut de mine. Dacă este ceva rău în ele vreau ca mai degrabă să fie îndrep¬ 
tat de judecata ta, înainte de a le da drumul în public, de unde nu le mai pot 
chema înapoi, decît să fie lăudat de tine ceea ce este criticat de alţii. Te rog ast¬ 
fel să citeşti ca judecător cărţile pe care le ceri, fiindcă doresc ca nu numai să 
fie citite de tine cele pe care uneori le trimit în public, dar chiar să treacă prin 
ascuţişul judecăţii tale. Nu va fi această judecată ca o lungă aşteptare pe bancă, 
precum s-a spus în vechime. Mai ales că ţie îţi este uşor să judeci despre scrie¬ 
rile mele. 2. Aşadar, am socotit că trebuie să ajung aici datorită chemării tale. 

Este bine să deosebeşti limpede şi să cercetezi în adîncime ceea ce urmează 
să fie îndreptat, pentru ca să nu rămînă în socoteala ta ceea ce s-a putut stre¬ 
cura rău. Nu ştiu cum, pe lîngă ceaţa neatenţiei, care uneori mă învăluie şi pe 
mine, pe fiecare îl amăgeşte scrisul său şi nu-i intră în urechi ce spun alţii 
despre el. Precum pe părinţi îi desfată copiii chiar urîţi, la fel pe scriitor îl 
măgulesc srierile sale proaste. De aceea apar adesea cărţi nereuşite, se pri¬ 
veşte ca bun ceea ce este rău şi se rostesc despre aceeaşi lucrare păreri care se 
bat cap în cap. Dar la toate cele ce urmează să fie supuse judecăţii publice nu 
trebuie să le cîntărim greutatea după judecata noastră, ci mai ales după păre¬ 
rea altora, nedînd atenţie la ceea ce se spune cu rea voinţă. 3. Pleacă-ţi, aşadar, 
cu suflet binevoitor urechea şi vezi ce se spune în chip viclean, scutură totul, 
curăţă totul, pentru că părerile despre lucrările mele să nu fie linguşiri obiş¬ 
nuite, sau cuvinte de încurajare, ci ele să oglindească credinţa curată şi simpli¬ 
tate în mărturisire. Pune la fiecare cuvînt semnul greutăţii sale, fără să te înşele 
cumpăna judecăţii, pentru ca vrăjmaşul să nu cîntărească ceva nedrept în folo¬ 
sul său, ci să-i fie învinse cu uşurinţă dovezile potrivnice pe care le-a adunat. 
Este rea cartea care nu se poate apăra fără avocat. Cartea bună vorbeşte ea 
însăşi, n-are nevoie de vreo călăuză. Iar aceasta a mea nu .va pleca de la mine 
dacă nu va avea încuviinţarea ta. Cînd vei spune că, după părerea ta, poate fi 
publicată, atunci i se va da drumul. 4. Totuşi, fiindcă „împărăţia Lui Dumne¬ 
zeu nu stă în cuvînt, ci în putere” (I Cor. 4, 20), dacă vreun cuvînt nu va suna 
bine, să întrebi puterea mărturisirii. Iar mărturisirea credinţei este porunca pe 
care o avem dată de la mai marii noştri împotriva sabelî* nilor şi a arienilor, 
aceea că noi cinstim pe Dumnezeu Tatăl, pe Fiul Său cel Unul-Născut şi pe 
Sfîntul Duh, Treimea cea de o fiinţă, măreţie şi dumnezeire; aceea că noi ne 
botezăm în numele Tatălui, al Fiului şi al Sfîntului Duh, precum este scris 
(Matei 33, 19), că Fiul, în veşnicie cu Tatăl, S-a întrupat şi S-a născut din Duhul 
Sfînt şi din Maria Fecioara, egal după dumnezeire cu Tatăl şi în chipul lui 
Dumnezeu, adică în toată plinătatea dumnezeirii care locuieşte în El trupeşte, 
precum a zis Apostolul (Col. 2, 9), Care înfăţişîndu-Se ca om şi chip de rob 
luînd, S-a smerit pe Sine pînă la moarte (Filip. 2, 7-8). 5. Aceasta este credinţa 
noastră şi împotriva lui Fotinus; iar împotriva lui Apolinarie paza ne este 
îndreptăţită; de aceea mărturisim că după cum în înfăţişarea Lui Dumnezeu 
n-a lipsit nimic din fiinţa şi plinătatea dumnezeiască, la fel în acea înfăţişare de 
om nu I-a lipsit nimic, prin care să fie judecat neîmplinit ca om, Celui care de 
aceea a venit, ca pe tot omul să-l mîntuiască. Nici nu se cădea ca Acela care a 
împlinit în alţii o lucrare desăvârşită, să rabde ca aceasta să fie în sine nedesă- 
vîrşită. Dacă I-a lipsit ceva, însemnează că Şi-a răscumpărat totul şi dacă n-a 
răscumpărat totul S-a înşelat, fără îndoială, cînd a spus că de aceea a venit, 
pentru ca pe tot omul să-l mîntuiască. Dar fiindcă este fără putinţă ca Dumne¬ 
zeu să mintă (Evr. 6, 17), El nu s-a înşelat. Deci, fiindcă a venit să răscumpere 

şi să mîntuiască totul, Şi-a luat asupră-Şi tot ce era legat de împlinirea ome¬ 
nească. 6. Aceasta este credinţa noastră, precum îţi aminteşti. Dacă vorbele 
fac vreun rău, acest rău să nu-1 facă credinţei. Căci mintea limpede nu întu¬ 
necă înţelesul cuvîntului, ci-1 apără de greşeală. 7 . Acestea le-am început cu 
tine şi le voi arăta în cărţile mele de scrisori, iar dacă socoteşti cu cale, o voi 
număra şi pe aceasta între ele, pentru ca scrisorile mele să se recomande prin 
numele tău iar dragostea noastră, cu ajutorul Lui Dumnezeu, să sporească prin 
scrisorile tale către mine şi prin ale mele către tine. Tu să le citeşti judecîndu-le 
şi, dacă nu-ţi va plăcea ceva, să-mi scrii; fiindcă dragostea adevărată se dove¬ 
deşte prin adevărul spus limpede. Bătrânilor le este mai uşor să alcătuiască 
scrisori în graiul zilnic şi familiar, şi să adauge în ele, dacă a venit împrejura¬ 
rea, şi cîte ceva din Scripturile dumnezeieşti. Sănătate, frate şi gîndeşte-te la 
cel ce te iubeşte, căci eu tare mult mă gîndesc la tine. 


Scrisoarea a XLIX-a 

AMBROZIE CĂTRE SABIN 

7. Fiindcă şi ţie ţi-a plăcut folosinţa scrisorilor noastre, în care vorba între 
cei de departe este ca între cei de faţă, voi căuta să vorbesc cu tine mai des în 
scrierile mele şi cînd sînt singur. Căci niciodată nu sînt mai puţin singur decît 
atunci cînd par a fi singur şi niciodată mai puţin fără treabă decît cînd sînt fără 
treabă. în mod liber chem în gînd pe cine vreau şi mi-i apropii pe cei la care 
ţin mai mult, sau pe care-i socotesc mai la îndemînă. Nimeni nu se amestecă, 
nimeni nu se împotriveşte. Atunci sînt mai mult cu tine şi-ţi vorbesc din Scrip¬ 
turi, tăind vorba cînd este prea lungă. 2. Era singură Maria şi totuşi vorbea cu 
îngerul (Luca 1, 28). Era singură cînd a venit la ea Sfîntul Duh şi a umbrit-o 
puterea Celui Preaînalt. Era singură şi a săvîrşit mîntuirea lumii, a zămislit răs¬ 
cumpărarea tuturor. Era singur Petru şi a cunoscut tainele neamurilor care 
trebuiau sfinţite pe tot pămîntul (Fapte 10, 10). Era singur Adam (Fac. 2, 7) şi 
n-a înşelat, fiindcă mintea lui era alături de Dumnezeu. Dar după ce i s-a adău¬ 
gat femeia n-a mai putut fi alături de poruncile cereşti. De aceea el se ascun¬ 
dea cînd Dumnezeu Se preumbla prin rai. 3. Şi acum Se preumblă prin rai 
(Fac. 3, 8), cînd eu citesc Sfintele Scripturi. Cartea facerii este raiul în care sînt 
stăpîne puterile patriarhilor. Deuteronomul este raiul în care răsar învăţăturile 
legii. Evanghelia este raiul în care pomul vieţii face roade şi răspîndeşte, în 
toate popoarele, învăţătura nădejdii veşnice. 4. Aud aşadar: „Iubiţi pe vrăjma¬ 
şii voştri” (Matei 5, 44). Aud: „Lasă toate ale tale şi urmează-Mă” (Matei 19, 
21). Aud: „Celui ce te loveşte peste un obraz, întoarce-i şi pe celălalt” (Luca 
6, 29). Dar nu fac aceasta, ci dimpotrivă, nu iubesc pe cel ce mă iubeşte, nu 
las ceea ce am, vreau să mă răzbun pentru o injurie primită şi să capăt înapoi 

ceea ce mi s-a luat. Şi cînd Scriptura zice şi altceva, anume să dau mai mult 
decît mi s-a cerut sau mi s-a răpit, atunci văd că fac lucruri împotriva porunci¬ 
lor Lui Dumnezeu. Deschizînd ochii conştiinţei, îl văd pe Dumnezeu preum- 
blîndu-Se pe lingă mine. Doresc să mă ascund, să mă acopăr, dar gol sînt 
pentru Dumnezeu, în faţa Căruia toate sînt goale şi neacoperite (Evr. 4, 13). 
Roşind, doresc să acopăr faptele mele ruşinoase ca şi cum mi-aş acoperi păr¬ 
ţile trupului. Dar Dumnezeu vede totul. Umbrit de frunze, mi se pare că sînt 
adăpostit într-o vizuină, mă socotesc ascuns, fiindcă sînt acoperit cu trupul. 
Era de piele îmbrăcămintea cu care Adam a fost alungat din rai (Fac. 3, 23), 
neferit de frig, neacoperit în faţa ruşinii, ci supus ocărilor şi osîndei. 5. Cînd 
sîntem singuri, este limpede că atunci noi ne dăruim Lui Dumnezeu, atunci ne 
deschidem Lui mintea noastră, atunci scoatem veşmîntul înşelăciunii. Singur 
era Adam cînd a fost aşezat în rai, singur era cînd a fost făcut după chipul Lui 
Dumnezeu, dar nu era singur cînd a fost izgonit din rai. Singur era Domnul 
Iisus cînd a răscumpărat lumea (Ioan 16, 32), dar nu sol, nici vestitor, ci însuşi 
Domnul singur a mîntuit poporul Său, deşi nu este niciodată singur Cel în care 
Tatăl este întotdeauna. De aceea şi noi să fim singuri, pentru ca Domnul să fie 
cu noi. Sănătate şi gîndeşte-te la noi fiindcă şi noi ne gîndim la tine. 


Scrisoarea a L-a 

AMBROZIE CĂTRE CHROMATIUS 

1. Oare minte Dumnezeu cumva? Nu minte, fiindcă este peste putinţă ca 
Dumnezeu să mintă. Dar acest peste putinţă nu este cumva o slăbiciune? în 
nici un caz nu. Cum ar fi Atotputernic dacă n-ar putea face ceva? Dar ce-I este 
peste putinţă? Nu ceea ce este greu puterii, ci ceea ce este potrivnic făpturii 
Sale. Deci îi este peste putinţă să mintă. Iar acest peste putinţă nu este slăbi¬ 
ciune, ci putere şi măreţie. Fiindcă adevărul nu primeşte minciuna şi nici pute¬ 
rea Lui Dumnezeu nu îngăduie greşeala slăbiciunii. De aceea, „Dumnezeu să 
fie socotit adevărat, iar tot omul mincinos” (Rom. 3, 4). 2. Adevărul este întot¬ 
deauna acelaşi în sine, nu poate să se schimbe şi să tăgăduiască. Ceea ce nu 
este adevărat este minciună. Iar minciuna nu este putere, ci slăbiciune. Ade¬ 
vărul nu se poate nici schimba, fiindcă alcătuirea lui nu primeşte slăbiciunea. 
Este peste putinţa deplinătăţii Sale să Se micşoreze sau să Se mărească. Slăbiciu¬ 
nea este aceea care se poate mări. De aici se înţelege că neputinţa este la Dum¬ 
nezeu cea mai mare putere. Căci ce este mai puternic decît a nu cunoaşte 
neputinţa? 3. Totuşi, ceea ce este pentru oameni puternic pentru Dumnezeu 
este ceva slab şi ceea ce este pentru oameni înţelepciune, pentru Dumnezeu 
este nebunie (I Cor. 1, 25). Dar una este crucea şi alta dumnezeirea. Iar dacă 
slăbiciunea Lui este putere, cum poate fi puterea slabă? Să fie deci de la sine 

înţeles pentru noi că Dumnezeu nu minte. 4. După legea lui Dumnezeu (Deut. 
18, 10), în Israel nu era prezicător sau ghicitor. în acest chip deci Valaam 
spune că a fost oprit de prezicerea Lui Dumnezeu să meargă să blesteme pe 
poporul lui Israel. Pe drum l-a întîmpinat îngerul Domnului, stînd în calea asi- 
nei care-1 ducea în spate (Num. 22, 31) şi i-a spus să meargă şi să arate ceea ce a 
auzit. Dacă nu este prezicător în Israel, de unde este pentru acesta prezicerea 
Lui Dumnezeu care i-a arătat viitorul? Dacă vorbea în el prezicerea Lui 
Dumnezeu de unde primise harul dumnezeiesc? 5. Să nu te miri că i s-a insu¬ 
flat de către Dumnezeu prezicătorului ce să vorbească, de vreme ce citeşti în 
Evanghelie că şi mai-marele sinagogii, unul din prigonitorii Lui Hristos a 
proorocit că un singur om trebuie să moară pentru popor (loan 11, 50). în 
aceasta nu este meritul prezicerii, ci mărturisirea adevărului, arătat chiar de 
potrivnici, pentru ca necredinţa lor să fie dată pe faţă de glasurile ghicitorilor 
lor. De aceea acel Avraam din Chaldeea a fost primit în credinţă, pentru ca să 
treacă sub tăcere superstiţia chaldeenilor. Aşadar, prezicerea nu este meritul 
celui ce o rosteşte, ci este harul Lui Dumnezeu, Care-i descoperă adevărul. 6. 
Dar ce ocară şi-a atras Valaam (Num, 22, 12), decît aceea că una vorbea şi 
alta punea la cale? Dumnezeu caută vas curat, nu pătat de zoaie şi de murdă¬ 
rie. Valaam era ispitit, nu încercat; căci era plin de înşelăciune şi viclenie. La 
început, cînd chibzuia dacă trebuie să mergă la acel popor al deşertăciunii şi 
era oprit, s-a dezvinovăţit. Dar după aceea, fiindu-i trimişi soli mai de vază, 
atras de făgăduieli mai mari şi de daruri mai multe (Num. 22, 19), el, care tre¬ 
buia să nu meargă mai departe, a socotit că iar trebuie să chibzuiască, de parcă 
Dumnezeu putea fi înduplecat prin bani sau altfel de daruri. 7. Răspunsul a 
fost ca pentru un lacom, nu ca pentru cel ce voia să ştie adevărul. A mers mai 
departe, i-a ieşit înainte îngerul (Num. 22, 24). în strîmtoarea drumului, s-a 
arătat asinei, nu s-a arătat ghicitorului. Aceleia i s-a arătat, pe acesta l-a oprit. 
Totuşi, pentru ca pînă la urmă să cunoască şi acesta adevărul, i-a deschis ochii. 
El a văzut, dar cu toate acestea n-a crezut în prezicerea făcută limpede; şi cel 
ce trebuia să-şi creadă ochilor a răspuns cuvinte încurcate şi fără înţeles lim¬ 
pede. 8. Atunci Domnul mîniat i-a zis prin înger: „Du-te, dar să grăieşti ceea 
ce-ţi voi spune Eu” (Num. 22, 35), adică nu ceea ce vrei, ci ceea ce eşti silit să 
spui. Vei da cuvintelor Mele glas precum răsunetul unei unelte de cîntat. Eu 
sînt cel care vorbeşte, nu tu, care faci să răsune ceea ce auzi, dar nu ceea ce 
nu înţelegi. Nu vei avea nici un folos mergînd mai departe, fiindcă te vei 
întoarce fără să ţi se plătească vreun ban, fără să ţi se arate vreo mulţumire. Şi 
pînă la urmă el a zis: „Cum să-l blestem pe cel ce nu-1 blestemă Dumnezeu?” 
(Num. 23, 8), ca să arate că binecuvîntarea poporului evreu nu este în voia 
lui, ci în harul Lui Dumnezeu. 9. „De pe vîrful muntelui, a zis Valaam, mă uit 
la el” (Num. 23, 9). Fiindcă nu pot cuprinde cu ochii acest popor, care va locui 
singur, aşezîndu-şi hotarele nu prin stăpînirea locurilor, ci prin întemeierea 

puterii, crescînd în vecii vecilor numai prin bunele sale obiceiuri. Ce-şi va 
adăuga de la alte neamuri el, care depăşeşte prin înălţimea dreptăţii sale tovă¬ 
răşia popoarelor vecine? Cine-i va opri aşezarea neamului? Vedem trupurile 
acestor oameni răsărite şi crescute din seminţe omeneşti, dar sufletele lor au 
izbucnit din răsadniţe mari şi minunate. 10. „Să moară sufletul Meu în sufle¬ 
tele lor” (Num. 23, 10), să moară această viaţă trupească, pentru ca sufletele 
celor drepţi să capete harul acelei vieţi veşnice. In aceasta se va descoperi 
atunci măreţia legămîntului ceresc şi a Sfîntului Botez, prin a căror lucrare 
oamenii sînt izbăviţi de vechea osîndă şi de lucrarea celor nedrepţi, pentru ca 
prin viaţa cea nouă, ajungînd în tovărăşia celor drepţi, să se înalţe şi la bunele 
obiceiuri ale acestora. Ce e de mirare pentru oameni dacă ei mor păcatului ca 
să trăiască Lui Dumnezeu? 7 7. Auzind acestea Balac, s-a mîniat zicînd: Te-am 
adus pentru blestem şi tu binecuvintezi? A răspuns: Rabd defăimare pentru 
ceea ce nu ştiu. Căci nu spun nimic de la mine, ci, ca un chimval răsunător, ros¬ 
tesc cuvintele altuia. Dus în altă parte, ca să blesteme, el dimpotrivă binecu- 
vînta zicînd: „Nu este în Iacob nici chin, nici durere” (Num. 23, 21). Domnul 
îl ocroteşte. Şi mai departe porunceşte să se pregătească şapte jertfelnice cu 
animalele de jertfă. A trebuit să plece cu el în alt loc, fiindcă socotea că, prin 
slăbiciunea minţii şi prin schimbarea hotărîrii, va putea să-l îndepărteze de 
voinţa Lui Dumnezeu. Dar el însuşi ieşindu-şi din minte, una spunea şi alta 
dorea. 72. „Cît de frumoase sînt sălaşurile tale, Iacobe”, a zis Valaam, „şi oas¬ 
tea evreilor!”. „Corturile tale se desfăşoară ca nişte văi cu umbră, ca nişte gră¬ 
dini pe lîngă nuri, ca nişte cedri pe lîngă ape” (Num. 24, 5). Va ieşi un om din 
Iacob şi va stăpîni multe neamuri şi domnia lui se va înălţa şi se va întinde 
pînă în Egipt. „Cei ce-1 binecuvintează vor fi binecuvîntaţi, iar cei ce-1 bles¬ 
temă vor fi blestemaţi” (Num 24, 9). Despre cine este vorba, aşadar, dacă nu 
despre poporul Lui Hristos? îl binecuvintează Dumnezeu pe Acela în ale 
cărui mădulare coboară Cuvîntul Lui Dumnezeu, pînă la despărţitura dintre 
suflet, încheieturi şi măduvă (Evr. 4, 12). în aceasta ar fi avut Valaam harul 
Domnului dacă ar fi făcut aceasta din părerea şi din hotărîrea simţămîntului 
său. Dar fiindcă mintea cea rea îi este supusă socotelilor sale şi ascunzişurile 
sufletului îi sînt date pe faţă pînă la sfîrşit; de aceea sufletul i se deschide pentru 
vicleşugurile următoare. 13. Astfel că el îşi găseşte şi răsplata răutăţii sale. Văzînd 
că, ieşit din minte, nu putea să blesteme, l-a sfătuit pe rege zicînd: Acelea sînt prezi¬ 
cerile celor pe care le-a poruncit Dumnezeu; primeşte sfatul faţă cu prezicerile 
lui Dumnezeu. Poporul acesta est<? drept, are ocrotirea lui Dumnezeu, fiindcă 
nu s-a încrezut în ghicitori şi vrăjitorie, ci numai în Dumnezeu Cel veşnic. De 
aceea este mai presus decît toate celelalte popoare prin credinţă. Uneori, 
totuşi, şi minţile credincioase alunecă în ademenirile trupului şi în amăgirea 
frumuseţii. Ai femei multe, cele mai multe foarte frumoase. Iar partea bărbătească 
de nimic nu este biruită mai mult decît de frumuseţea femeiască; mai ales 

| ardoarea inimii se aprinde din convorbiri repetate şi se mistuie ca o făclie. Iar 
dacă simte nădejdea biruinţei cu greu îşi mai poate stăpîni dorinţa. Să facă, 
aşadar, femeile tale undiţe din glasurile lor şi să nu fie greoaie la primele lor 
adunări, ci să se facă uşoare la vedere şi plăcute la vorbe, să dea tîrcoale, să le 
înconjoare toată armata şi să atragă cu iscusinţă pe aceşti bărbaţi, astfel încît să 
nu li se dăruiască dacă ei nu vor fi arătat în tovărăşia sacrilegiului credinţa dra¬ 
gostei mutuale. Căci aşa vor putea ieşi de sub oblăduirea cerească, dacă ei 
înşişi prin sacrilegiu se vor îndepărta de Domnul Dumnezeul lor. 14. Aşadar, 
nu este drept Valaam, ci sfătuitor întru desfrînare şi nelegiuire, precum în chip 
limpede este scris în Apocalipsa evanghelistului Ioan, cînd Domnul Iisus zice 
către îngerul Bisericii din Pergam: „Ai acolo pe unii care ţin învăţătura lui 
Valaam, cel care învăţa pe Balac să pună piatră de poticneală înaintea fiilor 
lui Israel, ca să mănînce carne jertfită idolilor şi să se dea desfrînării. Astfel ai 
şi tu de cei care de asemenea ţin învăţătura nicolaiţilor” (Apoc. 2, 14). De 
acolo se pare că a izvorît nelegiuirea maniheilor, care amestecă şi împreună 
idolatria cu desfrînarea. 15. Aşadar, nici Dumnezeu nu este nedrept, nici învă¬ 
ţătura Lui schimbătoare, căci i-a descoperit gîndurile şi ascunzişurile inimii şi 
de aceea nu l-a încercat ca pe ceva dumnezeiesc, nici nu l-a ales ca profet. Şi 
de aceea în măreţia descoperirilor harul atîtor preziceri a trebuit să fie schim¬ 
bat. Dar sufletul plin de viclenie a spus cuvinte, n-a arătat credinţă, dorind să 
schimbe prin chibzuieli viitorul pe care-1 vestise. Şi fiindcă nu putea să înşele 
prevestirile, ticluia planuri înşelătoare, prin care poporul lesne încrezător al 
iudeilor a fost încercat, dar nu biruit. Căci prin dreptatea unui singur preot a 
fost dejucat tot planul nelegiuitului om (Num. 25, 11). Intr-un chip cu mult mai 
minunat decît ar fi putut fi înşelată, armata părinţilor evrei s-a putut libera 
printr-un singur om. 16. Acest mic dar am trimis sfintei tale minţi, fiindcă vrei 
să-ţi scriu ceva din tălmăcirile vechilor scriitori. Eu însă mi-am propus să com¬ 
pun scrisori în rostire familiară, care să aibă oarecum mireasma datinii stră¬ 
bune. Şi dacă-ţi vor plăcea şi la gust, nu mă voi sfii să-ţi trimit şi alte scrisori la 
fel. Căci mi se pare mai bine să mă recreez vorbind cu tine în grai bătrînesc 
despre cele cereşti, ceea ce în greceşte se spune ââoAeaxfjoai. ’E^fjAhev ap 
’laaax eig xo neSiov dSoAeaxfjoai, pe cînd Rebeca venea la el văzînd cu ochii 
sufletului tainele viitoarei Biserici. Vreau, îţi spun, ca mai de grabă să mă 
recreez vorbind cu tine în grai bătrînesc, dar aşa încît să nu par a fi părăsit 
meşteşugul scrisului, decît să dau aţîţătorilor la rău ceva nepotrivit nici cu 
dorinţele, nici cu puterile mele. Sănătate şi gîndeşte-te la noi, căci şi noi ne 
<5 gîndim la tine. 

Scrisoarea a Ll-a 

EPISCOPUL AMBROZIE CĂTRE 
PREAAUGUSTUL ÎMPĂRAT TEODOSIE 

7. îmi este plăcută amintirea vechii prietenii şi nu uit harul binefacerilor 
pe care le-ai împărtăşit cu cea mai mare dăruire altora prin desele mele mijlo¬ 
ciri. Din aceasta se poate înţelege că nu din simţămînt duşmănos ne am ferit 
de venirea ta, care era altădată atît de dorită de mine. Dar voi arăta pe scurt 
de ce am făcut aceasta. 2. Am văzut că numai mie mi-a fost răpit dreptul de a 
lua parte şi de a vorbi în adunarea de la palat, fiindcă te-ai supărat că au ajuns 
pînă la mine unele ştiri în legătură cu cele hotărîte în consistoriul tău. Am fost 
lipsit de lucrări de obşte, cu toate că Domnul Iisus zice: „Nu este nimic ascuns 
care să nu se dea pe faţă” (Luca 8, 17). Cu sfiala cu care am putut, m-am supus 
voinţei imperiale şi m-am îngrijit să n-ai vreo pricină de supărare prin faptul 
că aş afla eu ceva din hotărîrile imperiale. Cînd voi fi de faţă, sau nu voi 
asculta, de teama tuturor, şi mă voi face că nu văd nimic, sau voi asculta, dar în 
aşa fel încît urechile să-mi fie deschise, iar gura închisă, pentru ca să nu pot 
spune cele auzite, ca să nu-i aduc în şi mai mare primejdie pe cei bănuiţi de 
trădare. 3, Aşadar, ce era să fac? Să nu aud? Dar nu-mi puteam astupa urechile 
cu ceară, ca-n poveştile vechi. Să trădez? Dar trebuia ca de ceea ce mă 
temeam la judecata ta să mă feresc în cuvintele mele, pentru ca să nu se săvîr- 
şească vreo cruzime. Să tac? Dar, ceea ce este mai nevrednic decît orice, mi se 
lega conştiinţa, mi se răpea glasul. Şi aceea unde? Dar dacă preotul nu va 
vorbi celui rătăcit, acesta va muri în greşala sa, iar preotul va fi vinovat că nu 
l-a ajutat pe cel rătăcit (Iezechiel 3, 19). 4. Ascultă, auguste împărate! N-aş putea 
spune că n-ai rîvna credinţei. Cred că te temi de Dumnezeu. Dar ai o fire 
năvalnică pe care, dacă vrea cineva să ţi-o potolească, repede o întorci spre 
milă, iar dacă ţi-o aţîţă, te întăriţi şi mai rău, încît greu te poţi domoli. O, dacă 
nimeni nu te îmblînzeşte măcar să nu te aprindă nimeni! Eu te las aşa cum 
eşti: tu însuţi îţi poţi înfrîna şi învinge năvala firii prin rîvna evlaviei. 5. Am 
socotit că e mai bine să arăt pe ascuns cugetului tău această fire a ta, decît să 
ţi-o aţîţ cumva, în mod public, prin faptele mele. Am socotit că e mai bine să lip¬ 
sească slujbei mele ceva, decît umilinţei, ca să caute mai de grabă alţii în 
mine autoritatea de preot, decît să doreşti tu în mine cinstirea cu atîta dra¬ 
goste, pentru ca, firea fiind înfrîntă, să rămînă întreagă putinţa de a alege pla¬ 
nul cel mai bun. Am spus într-adevăr că sînt rău bolnav şi că nu pot fi vindecat 
decît de oameni mai potoliţi. Totuşi, aş fi vrut ca mai degrabă să mor, decît să 
n-aştept două sau trei zile venirea ta. Dar n-aveam ce face. 6. S-a petrecut în 
oraşul Tesalonic un fapt nemaipomenit, pentru care n-am putut mijloci să nu 

se petreacă, dar am spus mai dinainte că va fi groaznic, şi de atîtea ori ţi-am 
atras luarea aminte să-l împiedici. Şi acest fapt, pe care tu însuţi l-ai socotit 
grav, dar asupra căruia ai revenit prea tîrziu, eu nu-1 mai puteam arăta mai mic 
decît a fost. De îndată ce s-a auzit despre el, s-a adunat sinodul datorită sosirii 
episcopilor galii. Toţi au suspinat, nimeni n-a primit ştirea nepăsător; nu 
exista iertare a fapei tale în legătura cu Ambrosius şi s-ar fi exagerat şi mai 
mult vina ei împotriva mea, dacă n-ar fi spus nimeni că va fi nevoie de reuni¬ 
rea cu Dumnezeul nostru. 7. Oare-ţi este ruşine, împărate, să faci ceea ce a 
făcut regele profet David, întemeietorul familiei lui Hristos după trup? Lui i 
s-a spus că bogatul care avea cele mai multe turme a răpit şi a ucis singura oaie a 
săracului la sosirea oaspetelui. Şi aflînd că este mustrat de fapta lui, a zis: „Am 
păcătuit înaintea Domnului" (II Regi 12, 13). Rabdă, aşadar, împărate, dacă şi 
ţie ţi se va spune: Tu însuţi ai făcut ceea ce s-a spus regelui David de către pro¬ 
fet. Căci dacă vei asculta aceasta cu grijă şi vei spune: „Am păcătuit înaintea 
Domnului”, dacă vei spune aceste cuvinte regale şi profetice: „Veniţi să ne 
închinăm şi să cădem înaintea Lui şi să plîngem înaintea Domnului nostru 
care ne-a făcut” (Ps. 94, 6), ţi se va spune: „Fiindcă te căieşti, Domnul îţi iartă 
păcatul tău şi nu vei muri” (II Regi 12, 13). 8. De asemenea, cînd David a 
poruncit să fie numărat poporul, a zis către Domnul: „Greu am păcătuit eu, 
facînd aşa, şi acum mă rog înaintea Ta, Doamne, iartă păcatul robului Tău, 
căci m-am purtat peste măsură de nebuneşte” (IIRegi 24, 10). Şi iarăşi a fost 
trimis la el profetul Natan, care i-a arătat trei pedepse, din care să aleagă una, 
pe care o va vrea: sau foamete în ţară timp de trei ani, sau fuga din faţa duşma¬ 
nilor timp de trei luni, sau moarte în ţară timp de trei zile. Şi a răspuns David: 
„Tare grele sînt aceste trei condiţii; dar să cad mai bine în mîna Domnului, 
căci mila Lui este mare; numai în mîinile oamenilor să nu cad” (IIRegi 14, 24). 
Vina era că a voit să ştie numărul întregului popor care era cu el, ştiinţă care îi 
era rezervată numai lui Dumnezeu. 9. Şi cînd, spune Scriptura, a început 
moartea în popor şi a văzut David că îngerul Domnului în prima zi pînă la ora 
prînzului a lovit atît popor, a zis David: „Eu am păcătuit, că m-am făcut păstor 
rău; dar această turmă ce a făcut? Să fie mîna Ta împotriva mea şi împotriva 
casei tatălui meu” (IIRegi 24, 17) .Domnului i-a părut rău şi a poruncit îngerului 
să cruţe poporul, iar David să ridice altar de jertfa. Atunci jertfele erau pentru nele¬ 
giuiri, dar acum ele sînt pentru pocăinţă. Prin acea umilinţă a regelui, Dumnezeu a 
devenit mai îngăduitor. Căci nu este de mirare că omul greşeşte; vinovat este că nu 
recunoaşte că a greşit şi nu se umileşte în faţa lui Dumnezeu. 10. Dreptul Iov, şi el 
puternic în vremea sa, zice: „Păcatul meu nu l-am ascuns, ci l-am vestit în faţa 
întregului popor” (Iov 31, 33-34). Chiar înfricoşătorului rege Saul i-a zis 
Ionatan, fiul său: „Nu păcătui împotriva servului tău David” (IRegi 19, 4) şi: 
„De ce păcătuieşti împotriva sîngelui nevinovat? De ce vrei să ucizi fără pri¬ 
cină pe David?” (IRegi 19, 5j.Fiindcă regele păcătuia, dacă ucidea pe un nevi- 

novat. Iar David, după ce a ajuns rege, cînd a auzit că Abner, fără să fie vino¬ 
vat, a fost ucis de Ioab, comandantul miliţiei sale, a zis: „Nevinovat sînt eu şi 
regatul meu în veac înaintea Domnului de sîngele lui Abner, fiul lui Mer” (II 
Regi 3, 28) şi a postit de durere. 7 7. Am scris acestea nu ca să te supăr, ci ca să 
te înduplece pildele regilor să ridici acest păcat din împărăţia ta. Şi-l vei ridica 
umilindu-ţi sufletul în faţa lui Dumnezeu. Om eşti şi ţi-a venit ispita; birui - o. 
Păcatul nu se şterge decît cu lacrimi şi pocăinţă. Nu îngerul, şi nici arhanghe¬ 
lul, ci Domnul însuşi este cel ce poate să spună: „Eu sînt cu voi” (Matei 28, 20). 
Dacă am păcătuit, nu ne iartă decît pocăindu-ne. 72. Te sfătuiesc, te îndemn, 
te rog să iei aminte, fiindcă este dureros pentru mine să constat că tu, care erai 
pildă de nemaivăzută evlavie, culme a blîndeţii, şi nu răbdai să fie în primej¬ 
die cei nevinovaţi, să nu-ţi pese acum că au pierit atîţia nevinovaţi. Chiar dacă 
ai fost biruitor în lupte şi vrednic de laudă faţă de alţii, totuşi, preţul cel mai 
mare al faptelor tale a fost întotdeauna evlavia. De aceasta te-a pizmuit dia¬ 
volul, fiindcă erai foarte evlavios. Biruie-1, cît timp ai cu ce să-l poţi birui. Nu 
adăuga la păcatul tău un alt păcat, nu săvîrşi fapte pentru care alţii au fost 
osîndiţi cumplit că le-au săvîrşit. 73. Eu, desigur, sînt în toate celelalte dator 
evlaviei tale, faţă de care n-aş putea fi nerecunoscător, evlavie pe care o 
puneam mai presus de mulţi împăraţi, o socoteam potrivită numai unuia sin¬ 
gur, eu, zic, n-am împotriva ta nici o pricină de îndărătnicie, ci de teamă: nu 
îndrăznesc să fac dumnezeiasca slujbă dacă voieşti să fii de faţă. Nu cumva 
ceea ce nu este îngăduit faţă de sîngele unui singur nevinovat este îngăduit faţă 
de sîngele multora? Nu sînt de părere. 74. Scriu cu mîna mea, pentru ca singur să 
citeşti. Domnul să mă izbăvească de toate necazurile, fiindcă nu de un om, şi 
nici prin oameni, ci pe faţă am văzut că mi s-a interzis. Neliniştit fiind, chiar în 
noaptea în care mă pregăteam să plec, am visat că am venit la biserică; dar nu 
mi s-a îngăduit să fac slujba. Trec peste altele, m-am ferit cum am putut, dar, 
după părerea mea, am făcut-o cu dragoste faţă de tine. Să dea Domnul ca toate 
să treacă în linişte. în multe feluri ne vesteşte Dumnezeu; El vrea ca noi să 
înţelegem prin semne cereşti, prin învăţăturile profeţilor, prin vederea celor 
păcătoşi. Să-L rugăm să alunge tulburările, să vă păzească pacea vouă celor ce 
porunciţi, să păstreze credinţa şi liniştea Bisericii, căruia îi este de folos să fie 
evlavioşi creştinii şi împăraţii. 75. Vrei să fii încercat Lui Dumnezeu. Vreme 
este pentru orice lucru (Eccl. 3, 3), precum este scris: „Este timpul să lucrezi, 
Doamne” (Ps. 778, 726) şi „Către Tine, Doamne, la timp bineplăcut” (Ps. 68, 
74). Atunci, cînd vei primi puterea de a aduce jertfă, atunci să fie primită lui 
Dumnezeu jertfa ta. Oare nu m-ar desfăta să am dragostea împăratului, să 
lucrez după voia ta, dacă pricina ar sta deschisă? Şi simpla rugăciune este o 
jertfă. Aceasta aduce iertare, pe cînd cealaltă este ocară; pentru că aceasta 
aduce umilinţa, pe cînd cealaltă aduce dispreţ. Glasul Domnului spune că este 
) mai bine să I se îndeplinească poruncile, decît să I se aducă jertfă. Aceasta 

strigă Dumnezeu, aceasta vesteşte Moise către popor şi predică Pavel către 
popoare. Aceasta să faci şi să înţelegi la vreme, să faci mai mult: „Milă voiesc, 
nu jertfa” (Matei 9, 13) - zice Domnul. De ce n-ar fi mai creştini cei care-şi 
osîndesc păcatul, decît cei ce socotesc să se apere de el? Cel drept la începutul 
rugăciunii sale se osîndeşte (Pilde 18, 17). Cel ce se osîndeşte cînd a păcătuit 
este drept, nu cel ce se laudă. 16. O, de m-aş fi încrezut mai degrabă în mine, 
împărate, decît în obiceiul tău! Socotesc că repede ierţi, repede revii, cum ai 
făcut adesea. Şi tu te-ai întrecut şi eu m-am ferit de ceea ce nu trebuia să mă 
păzesc. Dar să aducem mulţumiri Domnului, Care vrea să ierte pe robii Săi ca 
să nu-i piardă! Acest lucru mie îmi este obştesc cu profeţii, iar ţie îţi va fi obş¬ 
tesc cu sfinţii. 17. Oare să nu ţin eu la tatăl lui Gratian mai mult decît la ochii 
mei? Sînt datoare să arate bunăvoinţă şi celelalte odrasle sfinte ale tale. 
Numele drag mie l-am pus înaintea tuturor celor iubiţi de mine cu aceiaşi dra¬ 
goste. Iubesc, am grijă, urmez rugăciunilor. De crezi, urmează; de crezi, zic, 
iartă ceea ce-ţi spun. De nu crezi, iartă că în ceea ce fac îl pun mai presus pe 
Dumnezeu. Preafericit şi înfloritor, să te bucuri de veşnică tihnă, împărate au¬ 
guste, cu sfintele tale odrasle. 


Scrisoarea a LH-a 

AMBROZIE CĂTRE TITIANUS 

1. Ţi-a venit victoria meritată, pe care ai dobîndit-o în chip sigur, fără 
amărăciunea rugăminţilor. Rufinus, din căpetenie a serviciilor palatului, a 
ajuns prefect la pretura consulatului, căpătînd astfel mare putere, fără să-ţi mai 
aducă ţie necazuri, fiindcă este prefect al altui serviciu. Mă bucur şi pentru el, 
ca prieten, fiindcă mărindu-i-se cinstirea a scăpat de unele necazuri, dar şi 
pentru tine, ca fiu sufletesc, fiindcă ai scăpat de cel pe care-1 socoteai judecător 
prea aspru. Incit, dacă vei termina cu bătaia de cap legată de nepoata ta, va fi 
aceasta o urmare a evlaviei, nu a firii tale. 2. De aceea să fii mai repede hotărît 
în cele ale căror nădejdi şi roade sînt mai mari. Nădejdi, fiindcă tatăl nepoatei 
tale, care punea mare preţ pe hotărîrea aceluia, încă n-are ceea ce nădăj¬ 
duieşte de la cel care se îngrijeşte de altele, nu-i pasă de cele trecute, mai ales 
pentru că nu mai este în slujba pe care o avea atunci, iar acesta are în vedere 
meritul ocupaţiei sale, nu hotărîrea apărătorului. Şi este mai plăcută roadă să ţi 
se atribuie harul hotărîrii ţie, care ai fi putut să-l dispreţuieşti şi nu l-ai dispre¬ 
ţuit, aşteptînd evlavia datorată, nu imboldul supărării. Sănătate şi, ca fiu, 
iubeşte-ne, fiindcă şi noi, ca părinţi, te iubim. 

Scrisoarea a LlII-a 

AMBROZIE CĂTRE ÎMPĂRATUL THEODOSIE 

7. Cuvîntul Clemenţei Tale mi-a întrerupt tăcerea; căci în împrejurări atît 
de triste gîndeam că nimic n-am mai bun de făcut, decît, dacă se poate, să stau 
retras. Dar fiindcă, în surghiun chiar, nu puteam ieşi din preoţie, mă ascun¬ 
deam în tăcere. 2. Simt o durere amară, îţi mărturisesc, nu numai pentru că 
augustul Valentinian a decedat la o vîrstă pretimpurie, dar şi pentru că, fiind 
crescut în credinţă şi în grija ta, căpătase o atît de mare supunere faţă de Dum¬ 
nezeul nostru şi un astfel de simţămînt faţă de mine, încît, deşi înainte mă pri¬ 
gonea, acum mă socotea ca pe un părinte. Spun acestea nu pentru că vreau să 
amintesc de vechea lui purtare, ci pentru ca să arăt cît se schimbase. Purtarea 
dinainte era străină de el, cea de acum era a lui, fiindcă a fost atît de mult înrîu- 
rit de tine încît a ieşit de sub învăţăturile mamei sale. El voia să fie crescut mai 
degrabă de mine, el mă privea ca pe un tată grijuliu, el, cînd i s-a anunţat că 
vin eu, mă aştepta cu nerăbdare. Iar în acele zile de durere publică, deşi avea 
în Gallia preoţi preacuvioşi şi de cel mai înalt rang, a găsit de cuviinţă să scrie 
totuşi că vrea să primească de la mine Taina Botezului, dovedind astfel că nuî 
preţuieşte, dacă nu din judecată, în mod sigur din dragoste. 3. Aşadar, pe 
acesta să nu-1 simt eu în adîncul fiinţei mele, să nu-1 îmbrăţişez în tainele minţii 
şi în cutele cele mai adînci ale sufletului meu? Pe acesta să-l simt eu mort? Nu 
mort, ci răpit mie. Aduceam mulţumiri lui Dumnezeu că se apropiase atît de 
mult de mine, că se schimbase atît de mult încît parcă dobîndise purtarea unui 
bătrîn, mulţumiri şi faţă de Clemenţa Ta, fiindcă l-ai dat numai domniei, ci, 
ceea ce este şi mai mult, l-ai format în credinţa şi învăţăturile evlaviei tale. Să 
nu fiu îndurerat, aşadar, că acesta a fost răpit de moartea năpraznică în floarea 
vîrstei înainte de a dobîndi harul tainelor pe care le-a dorit? Mi-ai răcorit sufle¬ 
tul că tu însuţi ai binevoit să duci mărturia durerii mele. Pe tine, împărate, te 
iau judecător al simţămintelor mele, pe tine tălmaci al gîndurilor mele. 4. Dar 
va mai fi şi altădată timp de plîns, acum trebuie să ne îngrijim de înmor- 
mîntarea lui, aşa cum ai scris şi Clemenţa Ta. Dacă a murit nebotezat, acum 
las la o parte ceea ce am ştiut. Este aici un cavou mare şi foarte frumos, de 
marmoră porfirie şi foarte potrivit pentru asemenea întrebuinţare; căci şi 
Maximian, tovarăşul lui Dioeleţian, a fost înhumat la fel. Sînt şi bucăţi de 
tablă tot de culoare porfirie, foarte preţioase din care să fie făcut capacul mor- 
mîntului în care urmează să fie închise rămăşiţele pămînteşti ale împăratului. 
5. Acesta a fost pregătit, dar se aştepta porunca scrisă a Clemenţei Tale. Prin 
scrisoarea ta au fost întărite sufleteşte şi fiicele tale cuvioase, surorile fiului tău 
Valentinian, care sînt atît de îndurerate şi care erau şi foarte neliniştite că de 
mult timp nu li se mai scrisese nimic. Dar cu toate că ştirile de la Tine le-au fost 
spre mare mîngîiere, totuşi pînă ce se va face înmormîntarea ele nu se cruţă de 

loc. Li se pare că înmormîntarea fratelui lor se săvîrşeşte zilnic. în plîns neîn¬ 
trerupt şi-n mare durere de cîte ori se duc acolo se întorc aproape leşinate. Să 
se ia, aşadar, măsuri şi pentru ca scumpele rămăşiţe să fie înmormîntate mai 
repede, ca să nu se descompună din cauza căldurii, fiindcă vara încă nu a tre¬ 
cut. 6. Porunca ta o păstrez şi o încredinţez Domnului. Domnul să te iubească, 
precum şi tu iubeşti pe slujitorii Domnului! 


Scrisoarea a LIV-a 

AMBROZIE CĂTRE EUSEBIU 

7. Slujbaşul prefecturii, care a dat peste un necaz din pricina lucrărilor 
din portul Ostia, se găseşte acum pe corabie în port. A venit la timp. Căci, 
de-ndată ce am primit scrisoarea ta, l-am văzut pe prefect, l-am rugat, l-a iertat 
şi a poruncit să se retragă scrisoarea pe care o dictase pentru vînzarea la mezat 
a averii slujbaşului. Dacă venea mai tîrziu nimeni nu-i dovedea mai bine că 
este {ară rost acel plan de a reface portul decît acesta, care s-ar fi împotmolit 
acolo dacă nu te-ar fi avut pe tine cîrmaci, şi altfel n-ar fi putut ieşi de acolo 
decît gol. 2. Micul Faustinus e bolnav de tuse. A venit la cuvioasa soră pentru 
vindecare şi a venit fără să fie chemat, deşi se pricepe mai bine să se vindece 
de stomac. Mă socoteşte pe mine medic şi aşteaptă masa de prînz! Se îngri¬ 
jeşte astfel de două ori pe zi şi începe să se înzdrăvenească. Dar cîtă vreme din 
prea mare dragoste ei doresc să-l oprească de la mîncare, el tuşeşte mai mult 
din pricina stomacului. Şi se îmbolnăveşte şi mai tare dacă nu se întoarce la 
medicamentele sale. Sănătate şi gîndeşte-te la noi, căci şi noi ne gîndim la tine. 

Scrisoarea a LV-a 

AMBROZIE CĂTRE EUSEBIU 

7. Tie ti-au fost redaţi cei doi Faustini, iar nouă ne-au rămas cei doi 
Ambrozii. Tu ai ceea ce este cel dintîi lucru la un tată şi cel mai plăcut la un fiu 
mai mic. Fiindcă deţii culmea virtuţii şi harul umilinţei, iar noi ceea ce este la 
mijloc între tată şi fiul mai tînăr. Cu tine este totalitatea întregii case şi urmarea 
nesfîrşită a numelui moştenit; la noi este mijlocia simplă, care porneşte de la 
cel mai de sus şi se opreşte la cel mai din urmă. Cu tine este, aşadar, tihna fie¬ 
căruia dintre noi, care, în vreme ce ni se revarsă pe rînd, înlătură orice grijă 
sufletească. Cu tine este cel ce prin viaţa şi faptele lui şi printf-un astfel de 
urmaş găseşte har la Domnul nostru. Cu tine este cel ce în timpul potopului 
acestei lumi a hrănit porumbelul duhovnicesc ca să-i aducă roadele păcii şi 
ramura de măslin a curăţiei (Fac. 8, 11). Cu tine este cel ce a ridicat lui Dumne¬ 
zeu altar, cel care L-a binecuvîntat şi pe el şi pe fiii săi, Dumnezeu zicînd: 
„Creşteţi şi vă înmulţiţi” (Fac. 9, 9), cel cu care a aşezat legămîntul păcii Sale, 

ca să fie lui şi fiilor lui, din neam în neam, spre veşnică folosinţă (Fac. 8, 
9-16). 2. Ai, aşadar, moştenitor al binecuvîntării dumnezeieşti, tovarăş al 
harului, părtaş al dreptăţii. Dar vezi, te rog, ca nu cumva acest Nou Noe 
al nostru, bun muncitor al pămîntului şi săditor de vie cu rod îmbelşugat, 
cînd se va îmbăta de paharul dragostei şi al harului, ca şi cum ar fi ameţit 
ca de vin, să se dedea unei odihne prea îndelungate şi, dacă din întîm- 
plare va adormi, să-l trezească dorul de Sem al nostru. 3. Este şi Iafet 
acolo, mai tînăr decît fraţii săi, care să-şi înconjoare tatăl cu respectul şi 
dragostea sa, pe care tatăl să-l vadă şi în somn (Fac. 9, 25), şi să nu-1 scoată 
niciodată din inima sa, să-l aibă întotdeauna în privirea şi dragostea sa, şi 
trezindu-se să înţeleagă ce i-a făcut fiul său mai mic. Acest nume însem¬ 
nează lăţime, întindere, pentru că dragostea faţă de el s-a întins în vorbele 
şi în faptele sale. Pentru aceea L-a binecuvîntat pe el Domnul, pentru că 
el însuşi, întorcîndu-se la el în Bononia, l-a înfăşurat pe tatăl său (Fac. 9, 
26) în vălul curat al dragostei şi a dăruit evlaviei cinstea despre care vor¬ 
beşte şi tatăl: „Să-l înmulţească Dumnezeu pe Iafet în casele lui Sem” 
(Fac. 9, 27). De aceea şi în numărul urmaşilor el este pus şi aşezat în bine- 
cuvîntare mai înaintea fratelui mai mare (Fac. 10, 1). Este pus mai presus 
în onoarea numelui, este aşezat în dreptul de mai mare în vîrstă şi în cin¬ 
stire datorită naşterii. 4. Iar Sem însemnează nume. Şi bine zice aici 
Ambrozie al nostru nume bun, în casele căruia să se înmulţească Iafet. 
Fiindcă „un nume bun este mai de preţ decît bogăţia” (Pilde 22, 1). Să fie, 
aşadar, acesta binecuvîntat şi cinstea lui mai preţioasă decît argintul şi 
decît aurul, să fie în partea lui sămînţa lui Avraam, să fie toată binecu- 
vîntarea în urmaşii şi în toată familia bărbatului drept. Nimeni să nu fie 
blestemat, ci toti să fie binecuvîntati. Căci binecuvîntat este rodul Sarei. 
5. Te salută cei doi Ambrozii, te salută preaiubitul Parthenius, te salută 
Valentinianus cel pregătit pentru umilinţă, ceea ce în ebraică se spune 
Chanaan, ca şi rob al fratelui său, căruia i s-a supus şi prin numele său. Şi 
de aceea este ca şi gigantul Nimrod cu nume dublu, vînător strălucit pe 
pămînt, despre care s-a spus: „Ca viteazul Nimrod, vînător în faţa lui 
Dumnezeu” (Fac. 10, 9). Căci ţăran înapoiat ca deşteptăciune, este cu 
puteri cu totul deosebite. Pe cei pe care nu-i poate ajunge prin deşteptă¬ 
ciune îi întrece prin puteri, încît pare că poartă cu sine stîncile comacine, 
iar ca înfăţişare şi chip seamănă cu un taur. Supărat dacă este socotit mai 
prejos decît acesta, lipsit de numele părintesc, bărbat din capitală, este 
supus unui bononian, fiindcă nu cunoaşte mîngîierile copilăriei şi a ieşit 
nevătămat de la sînul doicii. Sănătate şi gîndeşte-te la noi, fiindcă şi noi 
) ne gîndim la tine. 

7. N-are de ce să se grăbească Evagrius, n-are de ce să se teamă Flavius că 
neînţelegerile durează. Să ne ierte fraţii, dar durerea noastră este îndreptăţită. 
Fiindcă din pricina lor toată lumea este tulburată şi lor totuşi nu le pasă de 
durerea noastră. Ar trebui măcar să se gîndească la aceia pe care-i văd că din 
pricina lor sînt de atîţia ani puşi pe drumuri. între aceştia doi nu există nimic 
care să ducă la pacea lui Hristos; din cauza lor se menţine dezbinarea pretutin¬ 
deni. 2. Acestei împotriviri a bunei înţelegeri Sfîntul Sinod de la Capua îi adu¬ 
sese un liman de linişte, pentru ca tuturor celor ce mărturisesc dreapta cre¬ 
dinţă în tot Răsăritul să li se readucă unitatea de mai înainte, iar acestor doi să 
li se dea dreptatea hotărîtă de Sfinţia Ta; căci fraţii şi tovarăşii noştri de preoţie 
egipteni vor fi de aceeaşi părere cu tine. Am socotit astfel că adevărată jude¬ 
cată va fi aceea care nu atîrnă în favoarea unei părţi, ci va fi dată de hotărîrea 
obştească. 3. Dar deşi nădăjduiam că, printr-o hotărîre a Sinodului s-a găsit un 
leac şi că s-a ajuns la sfîrşitul neînţelegerilor, Sanctitatea Ta scrie că fratele 
nostru Flavianus iarăşi s-a întors la ajutoarele rugăminţilor şi la sprijinul res- 
criptelor imperiale. Aşadar, zadarnic s-a irosit truda atîtor preoţi, că trebuie să 
ne gîndim iarăşi la judecata acestui veac, iarăşi la rescripte, iarăşi vor fi puşi pe 
drumuri preoţi bătrîni, care vor trece peste mări, iarăşi îşi vor schimba patria 
oameni cu trupul istovit, iarăşi îşi vor părăsi altarele, ca să plece în ţinuturi 
îndepărtate, iarăşi cete de episcopi săraci, cărora înainte sărăcia nu le era o 
povară. Ai eştia, avînd nevoie de ajutorul altora, vor fi siliţi să se plîngă de 
lipsuri sau să ceară hrana de drum de la cei mai săraci decît ei. 4. Deocam¬ 
dată numai Flavian este în afara legii, numai el a găsit de cuviinţă să nu vină, 
cu toate că toţi ceilalţi am venit. Cămătar şi datornic se pot întîlni unul cu altul, 
aceştia însă nu se pot întîlni între ei. Numai Flavian se socoteşte în drept să nu 
ia parte la îndatoririle preoţeşti, şi nu-şi face prezenţa nici la hotărîrile impe¬ 
riale, nici la adunările preoţilor. 5. Şi totuşi, fără să fim îndureraţi de aceasta, îi 
dăm fratelui Evagrius impresia că are dreptate, fiindcă i se pare că este mai 
apărat prin aceea că fuge de la Flavian, sau că se socoteşte egal cu celălalt, fie¬ 
care din ei avînd în vedere mai mult greşelile altuia decît pe ale sale. Noi să-i 
chemăm totuşi pe o cale mai bună, socotind că e mai bine să se apere fiecare 
prin nevinovăţia sa decît prin vinovăţia altuia. 6. De aceea, fiindcă tu însuţi 
mi-ai scris că se poate găsi vreo formă prin care să se pună capăt vrajbei dintre 
fraţi, de vreme ce sfîntul Sinod ţi-a încredinţat ţie şi celorlalţi preoţi ai noştri 
din Egipt dreptul de a-1 judeca, este bine să-l chemi din nou pe fratele nostru 
Flavian, pentru ca, dacă va stărui în hotărîrea de a nu veni, pe temeiul hotă- 
rîrilor Sinodului de la Niceea şi ale Sinodului de la Capua, păstrîndu-se neş¬ 
tirbită pacea tuturora, să-l sfătuieşti în aşa fel încît să nu dăm impresia că dări- 

măm ceea ce s-a clădit: „Căci dacă dărîm ceea ce am zidit, şi zidesc iarăşi ceea 
ce am dărîmat, mă adeveresc pe mine însumi călcător de porunci” (Gal. 2, 
12). Să se păstreze, aşadar, harul păcii la fel între toţi, pentru ca nu cumva 
împărţindu-se să fie vreo parte înşelată. 7. Fără îndoială, socotim că trebuie 
arătat acest caz sfinţiei sale frate al nostru şi preot al Bisericii din Roma, presu- 
punînd că judecata ta nu poate să nu-i placă şi lui. Căci aşa va fi folositoare 
hotărîrea dată, aşa vor fi în siguranţă pacea şi liniştea, dacă se va hotărî prin 
chibzuinţă ta ceea ce nu aduce neînţelegere în comunitatea noastră. Iar noi, 
aflînd hotărîrile voastre, cînd vom şti că s-a făcut ceea ce fără vreo împotrivire 
a aprobat şi Biserica din Roma, vom primi cu bucurie roada acestui fel de 
judecată. 


SCRISOARE DESPRE PROCESUL LUI BONOSUS, 

CARE TREBUIE JUDECAT POTRIVIT HOTĂRÎRII 
DATE DE SINODUL DE LA CAPUA 

1. Mi-aţi adresat despre episcopul Bonosus întrebări prin care aţi voit să 
aflaţi părerea mea în legătură fie cu adevărul, fie cu măsura lucrurilor. Dar 
fiindcă în Sinodul de la Capua s-a hotărît să se dea lui Bonosus şi acuzatorilor 
lui judecători din apropiere, mai ales macedonieni, care împreună cu episco¬ 
pul din Tesalonic au cunoştinţă de faptele şi scrierile lui, bag de seamă că nu 
poate fi de competenţa mea forma de judecată. Căci dacă Sinodul ar avea loc 
astăzi, aş şti mai bine ce să spun despre cele pe care le cuprinde scrisul vostru. 
Datoria voastră pe care aţi primit-o să judecaţi acest proces este, aşadar, să vă 
daţi părerea despre toate şi să nu lăsaţi fie acuzatorilor, fie acuzatului, putinţa 
de amînare sau de scăpare de sub judecată. Căci aţi primit rolul Sinodului, 
care v-a ales pentru cercetare. 2. Fiindcă episcopul Bonosus după judecata 
voastră a trimis la fratele nostru Ambrozie pe cineva care să-i ceară părerea 
asupra faptului că i s-a interzis să mai intre în biserică, i-am răspuns că, să nu 
încerce nimic nechibzuit, ci să suporte totul cu măsură şi răbdare, fără să între¬ 
prindă ceva împotriva părerii voastre, care veţi hotărî ceea ce vi se pare drept, 
întrucît Sinodul v-a dat această autoritate. De aceea mai întîi să judece aceia 
cărora le-a fost dată sarcina de a judeca. Voi, aşa cum v-am scris, judecaţi în 
locul întregului Sinod; noi nu se cade să judecăm oarecum din afara Sinodu¬ 
lui. 3. De bună seamă, nu pot spune că n-a fost pe drept învinuit în legătură cu 
fiii Măriei şi că nu fără pricină a fost supărarea sfinţiilor voastre, cum că din 
acelaşi pîntece de Fecioară din care S-a întrupat Hristos s-ar mai fi născut şi 
alţi copii. Căci Domnul Iisus n-ar fi ales să Se nască din Fecioară dacă ar fi 
judecat-o atît de nestăpînită, incit acel sălaş de naştere trupească a Domnului, 
acel palat al împărăţiei veşnice să-l murdărească primind sămînţă ome¬ 
nească. Cine afirmă aceasta nu afirmă altceva decît necredinţa iudeilor, care 







SCRISORI 


237 


spun că Iisus nu S-a putut naşte dintr-o fecioară. Iar dacă se răspîndeşte 
această învăţătură de la preoţi, că Maria a născut mai mulţi copii, se atacă şi 
mai puternic adevărul credinţei. 4. Intr-adevăr, aşa cum este scris, zice Dom¬ 
nul către Mama Sa despre Ioan evanghelistul: „Femeie, iată fiul tău” (loan 19, 
26) şi de asemenea către Ioan despre Maria: „Iată mama ta” (Ioan 19, 27). Dar 
ce vrea să însemneze altceva decît că a vorbit şi despre nevinovăţia mamei 
Sale, atunci cînd Domnul, răstignit pe cruce, ridica păcatul lumii. Sau ce alt¬ 
ceva se spune decît ca necredinţa să-şi închidă gura şi să amuţească, să nu 
îndrăznească să aducă maicii Domnului vreo ocară? Aşadar, martor este ace¬ 
laşi judecător fără părtinire, acelaşi doveditor al cinstei feciorelnice, că ea a 
fost logodită numai cu Iosif şi că totuşi nici cu acesta n-a fost împreună prin 
dreptul de căsătorie (Matei 1, 18). Căci nici n-ar fi voit s-o despartă de tovoră- 
şia cu Iosif, dacă ar fi urmat să aibă fii cu el. 5. Dar dacă este puţin acest lucru, 
evanghelistul adaugă o altă mărturie cînd zice: „Ucenicul a luat-o la sine” 
(Ioan 19, 27). Dar de ce a făcut această despărţire? De ce a luat-o şi a despărţit-o 
de bărbat? Cine citeşte această Evanghelie de ce se clatină, de ce-şi pierde 
cumpătul ca un împotmolit? 6. Aşadar, fiindcă există această mărturie a Fiului 
despre desăvîrşirea Mamei, aceasta este o vrednică moştenire a cinstei întregi 
a Măriei, acesta este ţelul oricărei desăvîrşiri. Aceasta a zis El şi „Şi-a dat 
duhul” (Ioan 19, 30), închizînd toată taina în hotarul adevăratei evlavii. 7. 
Acestea am avut de răspuns despre cele scrise de voi de la care am aflat şi 
despre faptul că Senecio a fost dat fratelui şi episcopului nostru Bassus, pentru 
ca împreună cu acesta să conducă Biserica, precum şi despre celelalte asupra 
cărora aşteptăm măsura părerii voastre. 


Scrisoarea a LVII-a 

EPISCOPUL AMBROZIE 

CĂTRE PREAÎNTELEPTUL ÎMPĂRAT EUGENIU 

» 

1. Pricina retragerii mele a fost teama de Dumnezeu, către Care m-am 
deprins să-mi îndrept, pe cît am putut, toate faptele mele, să nu-mi abat nicio¬ 
dată cugetul de la El şi să nu pun pe vreun om mai presus de dragostea faţă de 
Hristos. Nu fac nedreptate nimănui, dacă îmi este mai de preţ Dumnezeu 
decît oricine. Avînd încredere în El, nu mă tem să vă spun vouă, împăraţilor, 
ceea ce simt după felul meu de a fi. Astfel, dacă n-am tăcut faţă de alţi împă¬ 
raţi, nu voi tăcea nici faţă de tine, preamărite împărate. 2. Bărbatul de mare 
vază Symmachus, pe cînd era prefect al Romei, a înaintat un raport către tînă- 
rul împărat Valentinian, cinstită fie-i amintirea, cerînd să li se redea temple¬ 
lor drepturile care le fuseseră ridicate. A cerut aceasta pentru oamenii săi, 
pentru cultul şi credinţa lor. Şi eu, ca episcop, a trebuit să mă gîndesc la oame- 

nii mei. Am trimis împăraţilor două scrisori, prin care arătam că un creştin nu 
poate să contribuie la cheltuielile pentru jertfe. N-am fost eu acela care le-a 
desfiinţat; dar voi face ca ele să nu apară din nou, fiindcă aş părea că înfiinţez, 
nu reînfiinţez cultul idolilor. Cine n-a ridicat dreptul templelor n-avea ce da 
înapoi, ci după propria sa socotinţă contribuie la cheltuielile superstiţiei. Dacă 
ar fi făcut aceasta ori n-ar veni la biserică, ori, dacă ar veni, fie că n-ar găsi pe 
preot, fie că l-ar găsi împotrivindu-i-se în biserică. N-ar putea să motiveze că 
este catehumen. Căci nici catehumenilor nu le este îngăduit să contribuie la 
cheltuieli pentru idoli. 3. Au fost citite scrisorile mele în consistoriu. Erau de 
faţă corniţele Bauto, ministrul armatei, şi Rumoridus, cu acelaş grad slujind, şi 
aceasta din primii ani ai copilăriei religiei păgîne. Atunci Valentinian a dat 
ascultare întîmpinării mele şi n-a făcut decît ceea ce cerea învăţătura credinţei 
noastre. Au fost şi ceilalţi de aceeaşi părere. 4. După aceea m-am prezentat şi 
în faţa preamăritului împărat Theodosie şi nu m-am sfiit să-i vorbesc în faţă, I 
s-a adresat şi o delegaţie a senatului şi chiar dacă nu tot senatul a luat parte, 
s-a adoptat pînă la urmă părerea mea. Apoi cîteva zile nu m-am dus la împă¬ 
rat, dar el nu s-a supărat. Fiindcă n-o făceam pentru interesele mele nu mă 
ruşinam să vorbesc în faţa împăratului despre ceea ce era de folos şi lui şi sufletu- 
luimeu (Ps. 718, 46). 5. Apoi a fost trimisă lui Valentinian, cinstită fie-i aminti¬ 
rea, o solie de la senat în Gallia, dar n-a putut dobîndi nimic. Eu eram departe 
şi nu i-am putut scrie. 6. Iar cînd Măria Ta a luat frînele guvernului, s-a aflat că 
după aceea ai dat frînele pe mîna unor bărbaţi de vază din imperiu, dar de 
neam păgîn. Se poate spune, Mărite împărate, că n-ai reînfiinţat tu drepturile 
pentru templu, ci că le-ai dăruit, fiindcă au binemeritat faţă de tine. Tu ştii că, 
din teamă faţă de Dumnezeu, trebuie făcut întotdeauna ceea ce se face mereu 
pentru libertate nu numai de către preoţi, dar chiar de cei ce luptă pentru voi, 
sau sînt socotiţi în numărul provincialilor. în timpul domniei tale au cerut solii 
să deschizi templele, dar n-ai făcut-o. Au cerut iarăşi alţii, dar ai refuzat. După 
aceea, însă, ai socotit că trebuie să le dai chiar celor ce le-au cerut. 7. Oricît de 
mare este puterea împărătească, gîndeşte-te, totuşi, împărate, cît de mare este 
Dumnezeu. El vede inimile oamenilor, întreabă în adîncul conştiinţei, ştie tot 
ceea ce se petrece, îţi cunoaşte cele lăuntrice ale cugetului tău (Fapte 1, 24; 
Daniil 13, 42). Nu îngăduiţi să fiţi înşelaţi şi voiţi să ascunderi ceva de Dumne¬ 
zeu? Acest lucru nu ţi-a zguduit sufletul? Chiar dacă ei au fost atît de stăruitori 
în cererile lor, oare n-a fost de datoria ta, împărate, din respect faţă de Dumne¬ 
zeu Cel preaînţelept, adevărat şi viu, să te împotriveşti cu şi mai mare stă¬ 
ruinţă şi să refuzi ceea ce era o injurie faţă de legea cea sfîntă? 8. Cine te piz- 
muieşte că ai dat altora ceea ce ai voit? Nu sîntem cercetătorii dărniciei 


voastre şi nici pizmaşi pe darurile făcute altora, dar sîntem slujitori ai credin¬ 
ţei. Cum înfăţişezi darurile tale lui Hristos? Puţini vor avea în vedere ceea ce 
ai făcut, dar toti ceea ce ai voit. Ceea ce au făcut ei va fi al tău, ceea ce 

n-au făcut, al lor. Eşti împărat, dar mai întîi eşti dator să fii supus lui Dumne¬ 
zeu. Cum vor împărţi preoţii lui Hristos darurile tale? 9. O pricină de acest fel 
a fost şi în timpurile de mai înainte şi totuşi prigoana însăşi a dat înapoi în faţa 
credinţei celor bătrîni, iar păgînii au înţeles aceasta. Căci (IIMac. 4, 18-20) pe 
cînd se ţineau nişte jocuri din cinci în cinci ani în cetatea Tir şi venise să le pri¬ 
vească şi regele Antiohiei, nelegiuitul Iason din Ierusalim a trimis ca soli pe 
nişte antiohieni să aducă trei sute de drahme pentru jertfa lui Hercule. Dar 
bătrînii n-au dat banii păgînilor, fiindcă bărbaţii credincioşi care fuseseră tri¬ 
mişi au spus să nu se dea banii pentru jertfa zeilor, căci nu se cade acest lucru, 
ci să fie folosiţi pentru alte cheltuieli. S-a amintit că banii au fost trimişi pentru 
jertfa lui Hercule şi s-a cerut ca solia să îndeplinească sarcina pentru care 
fusese trimisă. Dar fiindcă aceia care aduseseră argintul se împotriveau în 
numele credinţei şi al evlaviei lor, cerînd ca banii să nu fie folosiţi pentru 
jertfe, ci pentru alte trebuinţe, cele trei sute de drahme s-au dat pentru con¬ 
strucţia de corăbii. Astfel că deşi li se poruncise altfel, ei au trimis suma nu 
pentru jertfă, ci pentru alte cheltuieli ale statului. 10. Solii ar fi putut să tacă; 
dar înşelau buna credinţă, fiindcă ştiau ce sarcină primiseră. Şi de aceea au tri¬ 
mis bărbaţi temători de Dumnezeu, care să arate că suma încredinţată lor 
fusese dată nu pentru templu, ci pentru corăbii. S-a cercetat cum au fost folo¬ 
siţi banii, s-a avut în vedere legea sfîntă şi judecătorul numit pentru această 
pricină a respectat cugetul soliei credincioase. Dacă fiind sub putere străină şi 
tot sau purtat astfel, nu poate fi nici o îndoială, o, împărate, că şi tu trebuie să 
faci la fel. Şi tu, pe care nimeni nu te silea, nimeni nu te avea sub puterea lui, ar 
fi trebuit să asculţi de preot. 11. Atunci cînd m-am împotrivit, deşi am facut-o 
singur, totuşi nu singur am voit-o, nu singur am cerut aceasta. Fiindcă, aşadar, 
sînt dus de glasul meu şi în faţa Lui Dumnezeu şi către toţi oamenii, am înţeles 
că nu-mi este îngăduit, că nu pot face altceva decît să ascult de mine însumi, 
fiindcă în tine n-am putut avea măcar puţină încredere. Desigur, multă vreme 
mi-am înăbuşit durerea, mult timp m-a stăpînit, socotind că nu trebuia să-i 
spun nimănui nimic. Dar cum nu mă mai pot preface, n-am dreptul să tac. De 
aceea la începutul domniei tale n-am răspuns scrisorii, fiindcă prevedeam că 
se vor întîmpla acestea. Dar pentru că mi-ai scris din nou, deşi eu nu-ţi răspun¬ 
sesem, am zis: Aceasta este pricina pentru care socot că trebuie să lupt. 12. 
Totuşi, cînd datoria mea de preot mi-a cerut-o, am scris şi m-am rugat pentru 
aceştia care se nelinişteau de starea lor, pentru ca să arăt că în pricini pentru 
mine dreaptă este frica de Dumnezeu, şi că linguşirea nu mă face mai de preţ 
decît sufletul meu; iar în acestea în care trebuie să fiţi rugat, eu trebuie să arăt 
respectul datorat puterii, precum este scris: „Celui cu cinstea, cinste, celui cu 
dajdia, dajdie” (Rom. 13, 7). Cînd în adîncul inimii îl respect şi pe un particular, 
cum să nu-1 respect pe împărat? Dar voi, care voiţi să fiţi respectaţi, îngăduiţi-ne ca 
noi să-L respectăm pe Cel pe Care voiţi să-L arătaţi ca dătător al puterii voastre. 

Scrisoarea a LVIII-a 

AMBROZIE, CĂTRE EPISCOPUL SABIN 

1. Am auzit că Paulin, fruntaş prin strălucirea neamului în părţile Aqui- 
taniei, şi-a vîndut averea, atît pe a lui cît şi pe a soţiei, şi pentru credinţă şi-a 
schimbat astfel viaţa încît grija pe care altădată o avea pentru bani, acum o are 
pentru săraci. El însuşi, devenit sărac din bogat, ca şi cum ar fi aruncat o 
povară grea, îşi ia bun rămas de la casă, de la patrie şi de la rude, pentru ca să 
slujească lui Dumnezeu. Se spune că şi-a ales ca loc de retragere oraşul Nola, 
în care să-şi ducă viaţa departe de orice zbucium. 2. Soţia se ţine alături de el 
prin rîvna şi dorul de virtute, fără nici o deosebire de năzuinţele soţului. Tre- 
cîndu-şi şi ea avutul în stăpînirea altora, îşi urmează bărbatul şi, mulţumită 
acolo într-o colibă împreună cu el, va avea ca mîogîiere bogăţiile religiei şi ale 
milei creştine. N-au nici un copil şi de aceea şi-ar fi dorit meritul de a lăsa 
urmaşi. 3. Lumea de sus, cînd a auzit ce se vorbeşte despre ei - că, adică un 
bărbat dintr-o astfel de familie, dintr-un neam atît de ales şi de respectat, 
înzestrat cu un deosebit dar al vorbirii, a trecut din senat în obştea şi în felul 
nostru de viaţă -, nu şi-a crezut urechilor. Şi cum cei ce trec la cultul zeiţei Isis 
îşi rad capul şi sprîncenele, în chip asemănător dacă un creştin, în semn de 
mai mare atenţie pentru credinţa sa religioasă îşi schimbă îmbrăcămintea, i se 
socoteşte acest lucru ca o faptă nevrednică. 4. Mă doare că există atîta grijă 
pentru minciună şi atîta nepăsare pentru adevăr, încît multora le este ruşine să 
pară a fi dăruiţi religiei sfinte, neţinînd seamă de glasul Celui ce zice: „Căci de 
cel care se va ruşina de Mine în faţa oamenilor, şi Eu Mă voi ruşina de el în 
faţa Tatălui Meu, Care este în ceruri” (Marcu 8, 38). Dar nu s-a ruşinat Moise, 
care, primit în casa regelui, a socotit mai de preţ ocara pentru Hristos decît 
comorile Egiptului. Nu s-a ruşinat David care, înaintea chivotului mărturiei, a 
jucat în faţa întregului popor (IIRegi 6). Nu s-a ruşinat Isaia care, dezbrăcat şi 
descălţat, mergea printre popoare prevestind voile cereşti (Isaia 22, 10). 5. Ce 
privelişte este mai urîtă, decît aceea de a folosi gesturi de istrioni şi de a mişca 
mădularele în chip femeiesc? Jocul cu legănări domoale este tovarăş al trîndă- 
viei şi unealtă a desfrînării. De ce însuşi David a cîntat zicînd: „Toate popoa¬ 
rele bateţi din palme” (Ps. 46, 1). Desigur, dacă avem în vedere cele trupeşti, 
socotim baterea din palme asemenea dănţuirilor femeieşti însoţite de sunet 
moleşitor. Căci şi despre Iezechiel s-a zis: „Loveşte palmă de palmă, bate cu 
piciorul” (Iezechiel 6, 11). 6. Dar acestea, care prin înfăţişarea lor trupească 
par ruşinoase, dacă sînt în rînduiala credinţei religioase trebuiesc respec¬ 
tate. Cei care le bîrfesc îşi vîră ei înşişi sufletele în lanţul bîrfelii. Michol, 
judecind rău jocul lui David, i-a zis acestuia: „Cîtă cinste şi-a făcut azi 
regele lui Israel descoperindu-se înaintea roabelor sale?” (IIRegi 6, 20). Şi 
David i-a răspuns: „Binecuvîntat este Domnul, Cel ce m-a ales pe mine în 

locul tatălui tău şi al casei lui întregi, întărindu-mă cîrmuitor al poporului 
Domnului, Israel. Cînta-voi şi voi juca înaintea Domnului. Şi încă şi mai mult 
mă voi înjosi şi voi fi şi mai mic în ochii tăi, iar înaintea slujnicelor, de care 
grăieşti tu, voi fi în cinste” (II Regi 21, 22). 7. Nu s-a ruşinat, aşadar, David de 
nişte păreri femeieşti şi din respect pentru religie nu s-a sfiit să primească 
dojană de la nişte femei. Căci juca pentru Domnul, ca un rob al Său. De aceea 
i-a plăcut şi mai mult şi aşa s-a umilit pentru Dumnezeu încît socotea mai pre¬ 
jos decît aceasta înălţimea regală şi dăruia Lui Dumnezeu cea din urmă slujbă 
ca un rob de rînd. Iar aceea care a judecat rău o dănţuire de acest fel, osîndită 
să rămînă stearpă, n-a lăsat odrasle regeşti, ca să nu le facă trufaşe. Şi, ceea ce 
este adevărat, n-a dobîndit nici un urmaş care să-i ducă neamul mai departe. 
8. Iar dacă încă se îndoieşte cineva, să primească mărturia Evangheliei. Căci a 
zis Fiul lui Dumnezeu: „V-am cîntat şi n-aţi jucat” (Matei 11, 17). Au fost pără¬ 
siţi astfel iudeii care n-au jucat, care n-au ştiut să bată din palme, au fost pri¬ 
mite neamurile străine, care au adus lui Dumnezeu batere duhovnicească din 
palme. «Nebunul stă cu mîinile în sîn şi-şi mănîncă singur măruntaiele» (Eccl. 
4, 5), adică s-a încurcat în treburi trupeşti şi şi-a pierdut timpul grâbindu-şi 
moartea, de aceea nu va avea viaţa cea veşnică. Iar înţeleptul înălţîndu-şi 
lucrul său ca să strălucească în faţa Tatălui, Care este în ceruri (Matei 5, 16), 
nu şi-a irosit, ci şi-a ridicat timpul vieţii pînă la harul mîntuirii. Aceasta este 
jucarea slăvită a înţeleptului, pe care a jucat-o David. Şi de aceea, prin măreţia 
dănţuirii duhovniceşti s-a ridicat pînă la sălaşul Lui Hristos, pentru ca să-L 
vadă şi să-L audă pe Domnul zicînd Domnului Său: „Şezi de-a dreapta Mea” 
(Ps. 109, 1). 9. De aceea să nu judeci că ne-a căzut fără rost această tălmăcire 
despre joc şi să nu şovăi în truda citirii, să judeci cu mine despre Isaia ceea ce¬ 
ti este bine cunoscut şi ţie, că el nu în bătaie de joc, ci în chip preaslăvit, s-a 
dezbrăcat în faţa mulţimilor care treceau, ca unul care cu gura sa vestea voia 
Domnului (Isaia 20, 2). 10. Poate să spună cineva: Dar nu era ruşinos faptul că 
un bărbat mergea gol printre rîndurile mulţimii, că întîlnea bărbaţi şi femei? 
Oare înfăţişarea lui nu era supărătoare pentru ochii tuturora, mai ales pentru 
ochii femeilor? Oare nu ne este şi nouă adesea neplăcut lucru să vedem pe 
cineva gol? Doar pentru aceea îşi acoperă anumite părţi ale trupului, ca să nu 
izbească ochii oamenilor ca o privelişte urîtă. 11. Sînt şi eu de aceeaşi 
părere; dar gîndeşte-te ce închipuieşte acest fapt, sau ce vrea să arate o astfel 
de înfăţişare. Copiii şi fetele iudeilor luaţi în robie umblau goi. „Precum a 
umblat robul Meu Isaia gol şi desculţ” (Isaia 20, 3), a zis Domnul. A putut 
spune aceasta şi prin cuvinte, dar a voit ca mai degrabă s-o întărească printr-un 
exemplu, pentru ca înfăţişarea însăşi să insufle mai multă groază şi să se teamă 
pentru ei de ceea ce nu le plăcea să vadă la profet. Ce pricinuieşte o ruşine mai 
grozavă: trupul profetului, sau păcatul celor necredincioşi, care-şi aduc neno¬ 
rocirile robiei prin înseşi faptele lor? 12. Dar dacă trupul unui profet n-are 

nimic de ocară? La el nu cele trupeşti aveau însemnătate, ci cele duhovniceşti. 
Căci, în arătarea gîndului său, nu zice: „Auzi-voi ce voi grăi”, ci: „Auzi-voi ce 
va grăi întru mine Dumnezeu” (Ps. 134, 9). Nu se gîndeşte dacă este gol sau 
îmbrăcat. Adam, înainte de păcat era gol (Fac. 2,25), dar nu se ştia gol, fiindcă 
era îmbrăcat în virtuţi. Numai după ce a săvîrşit păcatul a văzut că este gol şi 
s-a acoperit. Noe rămăsese gol (Fac. 9,21), dar nu se ruşina, fiindcă era plin de 
voie bună şi de bucurie duhovnicească. Dar cel ce a rîs de el cînd l-a văzut gol 
a rămas el însuşi sub ocara înjosirii veşnice. Iar Iosif, ca să nu se dezbrace în 
chip ruşinos, a lăsat el îmbrăcămintea de care fusese apucat şi a fugit gol (Fac. 
39, 12). Cine, aşadar, s-a făcut de rîs: aceea care i-a smuls haina, sau el, care s-a 
lipsit de haină şi a fugit? 13. Dar, ca să fie şi mai limpede, profeţii nu se văd pe 
ei şi pe cele ce sînt la picioarele lor, ci pe cele cereşti. Ştefan, pe cînd primea 
lovituri mortale cu pietre, vedea cerurile deschise şi pe Iisus stînd de-a dreapta 
Lui Dumnezeu (Fapte 4, 55). De aceea nu simţea loviturile pietrelor, nu se gîn- 
dea la rănile trupului, ci era cu ochii aţintiţi către Hristos, de El se simţea ocro¬ 
tit. Aşadar, nici Isaia nu se vedea gol, ci se înfăţişa ca instrument al glasului 
dumnezeiesc (Isaia 20, 2), ca să arate ceea ce vorbea prin el Dumnezeu. 14. 
Dar ce, dacă se vedea oare nu putea face ceea ce i se poruncea? Putea fi socotit 
ruşinos ceea ce poruncea Dumnezeu? Sara, fiindcă a rîs, a fost certată pentru 
necredinţa ei (Fac. 18, 11). Avraam a fost lăudat, fiindcă n-a şovăit la auzul 
cuvintelor lui Dumnezeu, şi a fost răsplătit cu un foarte mare dar, socotind că 
din porunca lui Dumnezeu chiar şi uciderea copilului este o faptă evlavioasă 
(Fac. 22, 20-18). 15. t)e ce, aşadar, i-ar fi fost ruşine profetului dacă una se 
făcea şi alta se închipuia? Iudeii, înstrăinaţi de Domnul Dumnezeu din pricina 
ticăloşiilor, au început să fie învinşi de către duşmanii lor. Voiau să treacă la 
egipteni, ca să le fie aceştia de ajutor împotriva asirienilor, cu toate că mai 
degrabă erau datori să se întoarcă la credinţă, dacă ar fi chibzuit mai bine. 
Domnul le-a arătat cu mînie că deşartă este nădejdea celor ce socot că se poate 
spăla ocara adusă Domnului printr-un păcat şi mai mare. Fiindcă aveau să fie 
învinşi înşişi aceia în ale căror ajutoare îşi puseseră nădejdea poporul iudeilor; 
aşa spune istoria. 16. Iar prin închipuirea aceea, că s-a încrezut în egipteni, 
cine s-a dedat desfrînării s-a robit trîndăviei. Şi nimeni nu se încredinţează 
depravării, decît dacă s-a abătut de la poruncile lui Dumnezeu Cel adevărat 
Dar cînd cineva a început să se desfrîneze, a început totodată să se abată de la 
credinţa cea adevărată. Astfel a săvîrşit două mari blestemăţii: ocara trupului 
şi nelegiuirea minţii. Aşadar, cel ce nu-L urmează pe Domnul Dumnezeul său 
se îneacă în pofte şi în desfrînare, patimi nimicitoare ale trupului. Iar cine s-a 
înecat şi s-a scufundat în vîrtejuri de acest fel a intrat în capcana necredinţei. 
Şaae poporul iudeu să mânînce şi să bea (leş. 32, 6) şi cere să i se dea-zei. De 
aici Domnul ne învaţă că acela care şi-a dat sufletul său acestor feluri de nele* 

giuiri se dezbracă nu de hainele de lină, ci rămîne gol, adică fără virtute, care 
nu este îmbrăcăminte vremelnică, ci veşnică. Sănătate şi gîndeşte-te la noi, 
fiindcă şi noi ne gîndim la tine. 


Scrisoarea a LlX-a 

AMBROZIE CĂTRE EPISCOPUL SEVER 

7. Fratele şi tovarăşul nostru de duhovnicie Iacob plecat din cel mai înde¬ 
părtat colţ al Persiei, şi-a ales pentru odihnă ţărmurile Campaniei şi încîn- 
tătoarele voastre locuri. Bagi de seamă în ce ţinuturi a socotit el că poate să-şi 
găsească liniştea, departe de furtunile lumii, unde după îndelungatele osteneli 
să-şi ducă restul vieţii. 2. Ţărmul vostru nu numai că este departe de primejdii, 
dar aduce simţirii linişte deplină, fără vreun zgomot, întorcînd sufletul de la 
groaznicele şi sălbaticele viforniţe ale grijilor către odihna cea bine meritată, 
încît, pentru voi toţi şi pentru fiecare în parte, se pare că sînt potrivite şi bine¬ 
venite cuvintele pe care le spune David despre Biserică: „El însuşi pe mări a 
întemeiat ţara lor şi pe rîuri a aşezat-o” (Ps. 23, 2). Sufletul, fără grijă de năvăli¬ 
rile barbarilor şi de vitregia atacurilor, este liber pentru rugăciuni, slujeşte lui 
Dumnezeu, se îngrijeşte de cele ce sînt ale Lui Dumnezeu, se hrăneşte cu cele 
ce sînt ale păcii şi liniştii. 3. Noi însă, în faţa munţilor duşmănoşi şi biciuiţi de 
furtunile războaielor, plutim pe marea tuturor primejdiilor şi pentru aceste 
necazuri şi suferinţe culegem în suflete durerea grea a nenorocirilor ce vor mai 
veni. De aceea parcă pentru noi s-a auzit acea cîntare profetică: „Faţă cu neca¬ 
zurile nostre am văzut corturile etiopienilor" (Avac. 3, 7). 4. Căci în întunericul 
acestei lumi, în care este pus sub obroc adevărul desăvîrşirii viitoare, după ce 
am trăit gâsindu-mâ în acest trup cincizeci şi trei de ani, în care am îndurat 
suferinţe aht de grele, cum să nu mă gîndesc la corturile etiopienilor, cum să nu 
mi se pară că locuiesc cu locuitorii din Madian?ţft. 7 19, 5). Cei ce-şi cunosc 
lucrarea lor în slujba întunericului se tem chiar de judecata omului muritor. 
„Dar omul duhovnicesc toate le judecă; pe el însă nu-1 judecă nimeni” (I Cor. 
2, 15). Sănătate, frate şi gîndeşte-te la noi, cum faci, căci şi noi ne gîndim la tine. 


Scrisoarea a LX-a 

AMBROZIE CĂTRE PATERNUS 

7. Am citit cuvintele prin care-mi dai bineţe, iubite prieten Patemus, dar 
fapta pe care o pui la cale şi pentru care-mi ceri părerea nu e paternă. Vrei 
să-ţi căsătoreşti fiul cu o nepoată de fiică, lucru nevrednic de tine nici ca bunic, 
nici ca tată. Gîndeşte-te ce sfat îmi ceri. Căci în tot ce facem trebuie mai întîi să 

ne întrebăm de numele faptei şi atunci vom socoti dacă e vrednică de laudă 
sau de dojană. De pildă, pentru unii este o plăcere să se unească cu o femeie. 
Pentru trup sînt socotiţi folositori chiar slujitorii medicilor. Dar trebuie avut în 
vedere dacă e soţie sau străină şi apoi dacă e măritată sau nemăritată. Dacă ia 
cineva pe una făgăduită sau încredinţată lui se numeşte acest fapt căsătorie, iar 
dacă se duce cu alta sâvîrşeşte un adulter, care capătă acest nume adesea, 
chiar cînd e vorba numai de îndrăzneala unei încercări. Uciderea unui duş¬ 
man este o victorie, a unui vinovat dreptate, iar a unui nevinovat omucidere, 
fapt de la care, dacă-1 priveşti cu sufletul, cineva îşi retrage mina. Deci şi tu, 
asupra a ceea ce-mi ceri sfat, te rog să te răzgîndeşti. 2. Vrei să faci o căsătorie 
între fiii voştri. Te întreb, sînt ei potriviţi pentru aceasta sau nu? Dacă nu mă 
înşel, se obişnuieşte să fie numiţi pereche, adică la fel. Cine uneşte boii la plug, 
caii la căruţă, îi alege ca să fie la fel şi ca vîrstă şi ca înfăţişare, să nu fie deose¬ 
biţi ca fire, iar dacă au unele deosebiri, acestea să nu fie prea mari. Tu te pre¬ 
găteşti să însoţeşti pe fiul tău cu o nepoată de fiică, adică el să ia pe fiica surorii 
sale, chiar dacă este soră numai după mamă. întreabă care este numele legătu¬ 
rii dintre ei. De bună seamă se numeşte unchiul ei iar ea, nepoata lui. Oare nu 
te împiedică sunetul acestor nume? El este pentru ea unchi după tată, iar tu, 
tatăl lui, eşti bunicul ei. Şi apoi cît de mare va fi încurcătura cu celelalte nume? 
Tu te vei numi totodată bunic şi socru iar nepoata, căreia îi eşti bunic, o vei 
numi şi noră. Şi fraţii se vor numi deosebit, sora devenind soacra fratelui, iar 
fratele ei ginerele surorii. Se va căsători astfel nepoata cu unchiul său şi se va 
schimba dragostea pentru odrasle nevinovate în ceva necurat. 3. Zici că 
asupra acestei chestiuni este aşteptată părerea mea de către preasfinţia sa 
episcopul vostru. Eu nu cred acest lucru. Căci dacă ar fi aşa, ar fi socotit că tre¬ 
buie să-mi scrie el însuşi. Dar nescriind, arată că n-are nici o îndoială în 
această privinţă. De altfel, de ce s-ar putea îndoi de vreme ce legea sfîntă 
opreşte căsătoria chiar între verii primari, care sînt de al IV-lea grad unul faţă 
de altul? Aici însă este vorba de gradul al IlI-lea, unde chiar legea civilă inter¬ 
zice dreptul de căsătorie. 4. Dar să întrebăm mai întîi ce spune legea sfîntă. 
Pretinzi în scrisoarea ta că se îngăduie dreptul la căsătorie între astfel de rude 
prin aceea că nu este specificată interzicerea acestui drept. Eu însă spun că el 
este chiar interzis. De vreme ce sînt interzise alte lucruri mai puţin grave între 
verii primari, cu atît mai mult sînt de părere că sînt interzise acestea între cei 
ce au o mai strînsă legătură de rudenie. Cine interzice pe cele mai uşoare nu le 
îngăduie pe cele mai grave, ci le leagă unele de altele. 5. Dar dacă de aceea 
socoteşte că este îngăduită o astfel de căsătorie, fiindcă nu este oprită în chip 
special, nu vei găsi că este oprit în chip special nici ca tatăl să se căsătorească 
cu propria sa fiică. Oare dacă nu este oprit ceva înseamnă că este îngăduit? 
Nicidecum. Este oprit de dreptul firesc, este oprit de legea care există în ini¬ 
mile tuturora, este oprit de porunca respectului de necălcat, fiindcă aşa tre- 

buie. Cîte vei găsi că nu sînt interzise prin legea dată de Moise şi totuşi sînt 
interzise de vocea naturii! 6. Sînt multe îngăduite, dar nu sînt de folos. Căci 
„toate îmi sînt îngăduite, dar nu toate îmi sînt de folos”. Toate sînt îngăduite, 
dar nu şi constructive. Dacă deci chiar Apostolul ne îndepărtează de la cele ce 
sînt îngăduite iar nu şi constructive, cum să socotim că trebuie făcut ceea ce 
nici nu este îngăduit de prezicerea legii, şi nici nu zideşte, fiindcă i se împotri¬ 
veşte rînduiala dragostei nevinovate? Chiar cele vechi, care fuseseră mai 
aspre, au devenit mai uşoare prin Evanghelia Domnului Iisus: „Cele vechi au 
trecut, iată toate s-au făcut noi” (II Cor. 5, 17). 7. Ce este mai curat decît săruta¬ 
rea între unchi şi nepoată, cînd aceasta trebuie să fie pentru el ca şi o fiică, iar 
el pentru ea ca şi un părinte? Gîndind, aşadar, la o astfel de căsătorie vei face 
îndoielnică sărutarea dragostei nevinovate şi vei răpi copiilor legămîntul sfînt. 
8. Dar dacă treci peste cele sfinte, ar trebui ca măcar să nu treci peste porun¬ 
cile împăraţilor, de la care ai primit cea mai înaltă cinstire. împăratul Theodo- 
sie a interzis chiar şi căsătoria între verii primari şi veri de-al doilea şi a hotă- 
rît pedeapsă foarte aspră celui care va îndrăzni să pîngărească sfintele legături 
dintre fraţi. Ei sînt egali unul faţă de celălalt. Sînt legaţi prin datoriile de rude¬ 
nie şi de frăţie şi trebuie să respecte aceste legături. 9. Dar spui că uneori 
legea este înţeleasă larg. Acest fapt însă nu o slăbeşte. Căci se hotărăşte în 
comun şi ceea ce este de folos numai aceluia pentru care ea pare îngădui¬ 
toare. Cu totul deosebit este răul în capul vostru. Chiar dacă, precum citim în 
Vechiul Testament, este îngăduit cuiva să-i zică soţiei sale soră, este totuşi 
nemaiauzit ca să ia cineva în căsătorie pe o nepoată şi să-i spună soţie. 10. Este 
foarte frumos ceea ce ai spus, că de fapt nu s-ar cădea nepoatei tale să se căsă¬ 
torească cu unchiul său şi fiul tău, fiind rude apropiate după tată. Ca şi cum şi 
fraţi uterini, adică născuţi din alt tată, dar din aceeaşi mamă, ar putea să se 
cosătorească, provenind din tată deosebit; fiindcă nu pot avea dreptul rude¬ 
niei după tată, ci sînt legaţi numai prin rudenia după mamă. 11. De aceea tre¬ 
buie să părăseşti gîndul la acel fapt care, chiar dacă ar fi îngăduit, nu ţi-ar 
prelungi familia. Căci fiul nostru îţi datorează nepoţi, şi chiar preaiubita 
nepoată îţi datorează strănepoţi. Fii sănătos, cu toţi ai tăi. 


Scrisoarea a LXI-a 

AMBROZIE CĂTRE ÎMPĂRATUL THEODOSIE 

7. Ai socotit, preafericite împărate, pe cît am înţeles din augusta ta scri¬ 
soare, că eu mă găsesc departe de oraşul Mediolanum, fiindcă aş crede că 
faptele tale se despart de îndatoririle faţă de Dumnezeu. Dar nu sînt eu atît de 
nebăgător de seamă, sau uitător al virtuţii şi meritelor tale încît să nu presu¬ 
pun că ajutorul ceresc va fi alături de pietatea ta, pentru ca să răzbuni Imperiul 

roman de cruzimea tîlharului barbar şi de înscăunarea uzurpatorului nevred¬ 
nic. 2. M-am grăbit, aşadar, m-am întors acolo, după ce am aflat că de acum 
este departe cel pe care-1 socoteam că pe drept trebuie să se plece. Căci eu nu 
părăsesc Biserica milaneză, încredinţată mie prin judecata Domnului; dar mă 
ferese de prezenţa aceluia care s-a pătat de nelegiuire. Aşadar, m-am întors 
cam pe la începutul lui august şi de atunci mă găsesc aici. Aici, Auguste, m-a 
găsit măritul răvaş al Clemenţei Tale. 3. Slavă Domnului Dumnezeului 
nostru, Care a răspuns credinţei şi evlaviei tale şi Ţi-a dat o dovadă de preţuire 
pentru vechea ta evlavie, ca să vedem în vremea aceasta a noastră, ceea ce ne 
uimeşte din citirea Scripturilor, că prezenţa ajutorului dumnezeiesc în răz¬ 
boaie a fost atît de mare încît nici un vîrf al munţilor n-ar fi întîrziat graba sosi¬ 
rii tale pentru a împiedica înaintarea armatelor duşmane. 4. Pentru acestea 
eşti de părere că se cade ca eu să aduc mulţumiri Domnului Dumnezeului 
nostru! O voi face-o cu plăcere, fiind convins de meritele tale! Fără îndoială că 
este plăcută Lui Dumnezeu jertfa care se aduce în numele tău, fiindcă ea dove¬ 
deşte supunere şi credinţă. Alţi împăraţi poruncesc să se pregătească de la 
început arcuri de triumf pentru victorie, sau alte semne triumfale; Clemenţa 
Ta pregăteşte jertfă lui Dumnezeu, doreşte să se aducă Domului, prin preoţi, 
mulţumiri şi semne de supunere. 5. Deşi eu sînt nevrednic şi nepotrivit pentru 
o sarcină atît de mare şi pentru înălţarea acestor rugăciuni, totuşi îţi scriu ce 
am făcut. Am adus cu mine în altar scrisoarea Pietăţii Tale, am aşezat-o pe 
altar şi am ţinut-o sub ochii mei în timpul săvîrşirii slujbei, pentru ca să vor¬ 
bească prin glasul meu credinţa ta şi pentru ca scrisoarea augustă să se bucure 
de cinstirea preoţească. 6. Cu adevărat pavăză este Domnul pentru Imperiul 
roman. Fiindcă a ales un astfel de împărat şi tată de împăraţi, a cărui virtute şi 
putere, aşezată pe o culme atît de înaltă de triumf al imperiului, să fie sprijinită 
de umilinţă, pentru ca împăraţii să învingă prin putere, iar preoţii prin umi¬ 
linţă. Ce să-ţi doresc? Sau ce să-ţi urez? Ai de toate. Din ale tale voi înainta 
Domnului toate rugăciunile tale. Eşti evlavios, împărate, şi bunătatea ta este 
fără margini. 7. Totuşi, îţi doresc, şi iarăşi îţi doresc, sporire a evlaviei, decît 
care nimic n-a dat Domnul ceva mai deosebit pentru ca prin Clemenţa Ta 
Biserica Domnului nu numai să se bucure de pacea şi liniştea celor nevino¬ 
vaţi, dar să se şi veselească de iertarea celor vinovaţi. Iartă-i cu mărinimie pe 
cei ce înainte ne-au greşit. Domnul să aibă în pază bunătatea ta. Amin. 


Scrisoarea a LXLI-a 

AMBROZIE CĂTRE ÎMPĂRATUL THEODOSIE 

7. Cu toate că am scris şi a doua oară augustei tale clemenţe, nu este totuşi 
pentru mine destul că am îndeplinit în măsura cuvenită datoria de a răspunde 
scrisorii tale. Sînt încărcat cu atît de multe binefaceri ale Clemenţei Tale, încît 

nu pot prin nici un serviciu să mă achit de ele aşa cum doresc, preafericite şi 
prea auguste împărate! 2. Astfel, fiindcă nu trebuie să pierd prima ocazie de a 
aduce mulţumiri Clemenţei Tale prin cameristul tău, mă adresez acum ţie, ca 
să nu se creadă că mai degrabă din trîndăvie decît din trebuinţă nu ţi-am scris 
mai înainte. De aceea, a trebuit să găsesc prilejul de a-ţi arăta supunerea dato¬ 
rată salutîndu-te. 3. Dar, pentru aducerea scrisorii mele mai repede, am irimis 
pe fiul meu sufletesc, diaconul Felix, şi din datoria de a-ţi răspunde lăîntîr- 
ziat, dar şi pentru a-ţi aduce aminte de aceşti nenorociţi care s-au refugiat 
cerînd milă la mama Clemenţei Tale, Biserica. N-am putut rezista la lacrimile 
lor şi iată că înaintez Clemenţei Tale rugăminţile mele pentru ei. 4. Este lucru 
mare ceea ce cer, dar cer de la cel căruia Dumnezeu i-a dăruit lucruri minu¬ 
nate şi nemaiauzite, de la cel a cărui bunătate o cunoaştem şi a cărui evlavie o 
socotim temei de încredere. Ne aşteptăm la şi mai mult, fiindcă, după cum 
te-ai învins prin virtute, la fel trebuie să te învingi şi prin evlavia ta. Victoria ta 
vrednică de străvechile datini şi minuni, şi cînd spun aceasta mă gîndesc la 
Profetul Moise, la Isus Navi, la Samuel şi David, se măsoară nu prin preţuirea 
omenească, ci prin revărsarea harului ceresc care ţi-a fost dat. Aici îţi cerem o 
pietate la fel cu aceea prin care ai dobîndit atîtea victorii. 


Scrisoarea a LXTO-a 

EPISCOPUL AMBROZIE, SLUJITOR AL LUI HRISTOS, 
CĂTRE BISERICA DIN VERCELLAE 
ŞI CĂTRE CEI CE SE ROAGĂ DOMNULUI NOSTRU IISUS HRISTOS, 
HARUL LUI DUMNEZEU TATĂL ŞI AL FIULUI SĂU UNUL-NĂSCUT 
SĂ SE ÎMPLINEASCĂ VOUĂ ÎNTRU DUHUL SFÎNT 

1. Mă copleşeşte durerea că Biserica Domnului Care este în voi n-are 
încă preot nici acum, singură din toate părţile Liguriei, ale Aemiliei, ale Vene¬ 
ţiei şi ale celorlalte împrejurimi ale Italiei, este lipsită de o astfel de slujbă, pe 
care obişnuiau să i-o ceară alte Biserici. Ceea ce este mai ruşinos mi se scrie 
despre dezbinarea voastră care vă aduce neplăceri. Căci dacă sînt între voi 
neînţelegeri, cum am putea noi să hotărîm ceva, sau voi să alegeţi, sau cineva 
să fie de aceeaşi părere de vreme ce vă găseşte certaţi o sarcină care se susţine 
greu chiar între cei uniţi? 2. Aceasta este acea aşezare duhovnicească, acea cti¬ 
torie a Sfinţilor Părinţi care deîndată ce l-au văzut şi aprobat pe Sfîntul Euse- 
biu, pe care nu-1 cunoscuseră niciodată mai înainte, ceilalţi cetăţeni fiind soco¬ 
tiţi mai prejos de el? A trebuit doar să fie văzut ca să fie aprobat. Pe bună 
dreptate a ieşit un bărbat atît de mare pe care toată Biserica l-a ales. Pe bună 
dreptate s-a crezut că a fost ales prin judecată dumnezeiască acela pe care toţi 
îl ceruseră. Se cuvine, aşadar, să urmăm exemplul părinţilor, mai ales cînd se 

cade să fie aşezaţi de către duhovnic, părinţi cu atît mai buni, cu cit pe voi v-a 
învăţat şi v-a îndrumat un învăţător mai bun. Este de trebuinţă, pentru modes¬ 
tia şi unirea voastră, să vă înţelegeţi cînd cereţi preoţi. 3. Şi dacă, potrivit învă¬ 
ţăturii Domnului, cînd doi se adună pe pămînt dobîndesc tot ceea ce au cerut 
de la Tatăl Care le este în ceruri, căci zice Domnul: „Unde sînt doi sau trei 
adunaţi în numele Meu, acolo sînt şi Eu în mijlocul lor” (Matei 18, 20), cu atît 
mai mult, unde o adunare este pe deplin unită în numele Domnului, unde se 
potriveşte cererea tuturor, nu trebuie să ne îndoim că acolo va fi şi Domnul 
Iisus cumpănitor al cererii, împlinitor al voinţei, chezaş al rînduielii şi împărţi- 
tor al harului dumnezeiesc. 4. Faceţi, aşadar, să păreţi vrednici de a fi Hristos 
în mijlocul vostru. Unde este pace, acolo este Hristos, fiindcă Hristos este pace 
(Efes. 2, 14). Unde este dreptate, acolo este Hristos, fiindcă Hristos este drep¬ 
tate (I Cor. 1, 30). Să fie în mijlocul vostru, ca să-L vedeţi şi să nu se zică despre 
voi: „Se află în mijlocul vostru Acela pe Care voi nu-L vedeţi” (Ioan 1, 26). Nu 
L-au văzut iudeii, fiindcă n-au crezut în El. Noi îl vedem prin supunere, îl 
cunoaştem prin credinţă. 5. Să stea, aşadar, în mijlocul vostru, ca să vi se 
deschidă cerurile care vestesc slava lui Dumnezeu (Ps. 18, 2), ca să faceţi voia 
Lui, să îndepliniţi faptele Lui. Cine îl vede pe Iisus cerurile i se deschid, precum 
i s-au deschis lui Ştefan care zicea: „ Iată, văd cerurile deschise şi pe Iisus stînd 
de-a dreapta lui Dumnezeu'YFapte 7, 55). Sta Iisus ca apărător al nostru, sta ca şi 
cum era chemat să ajute în lupta lui pe atletul Său Ştefan. Sta pregătit să-L 
încununeze pe mucenicul Său. 6. Să stea pentru voi şi să nu vă temeţi de El că 
sade. Căci şade pentru a judeca, precum spune Daniel: „Scaunele au fost aşe¬ 
zate, cărţile s-au deschis şi S-a aşezat Cel vechi de zile” (Daniel 7, 9). Iar în 
psalmul optzeci şi unu este scris: „Dumnezeu a fost în dumnezeiască adunare 
şi în mijlocul dumnezeilor va judeca” (Ps. 81, 1). Aşadar, şezînd judecă şi stînd 
în picioare cercetează. Judecă despre cei nedesăvîrşiţi, dar cercetează între 
dumnezei. Să vă stea ca apărător, ca bun păstor, să nu vă încolţească lupii cei 
răi. 7. De multe piedici se loveşte învăţătura voastră. Căci aud că au venit la 
voi Sarmatio şi Barbatian, oameni cu vorbă deşartă, care vă spun că nu are 
nici un merit stăpînirea de sine, nici un har cumpătarea şi fecioria, că toate 
preţuiesc la fel, că sînt nişte nebuni cei ce-şi chinuie trupul prin posturi ca să-l 
facă supus minţii. Dar Apostolul Pavel, dacă ar fi socotit că postul este o rătă¬ 
cire, niciodată nu l-ar fi respectat el însuşi, niciodată nu i-ar fi învăţat şi pe alţii 
să-l respecte. El se mîndreşte spunînd: „Ci îmi chinui trupul meu şi-l supun 
robiei, ca nu cumva, altora propovăduind, eu însumi să mă fac netrebnic” (I 
Cor. 9, 27). Aşadar, cine nu-şi chinuieşte trupul său şi vrea să propovăduiască 
altora este el însuşi vrednic de dojană. 8. Oare ce este mai netrebnic decît ceea 
ce cheamă la risipă, la trîndăvie, la desfrînare, decît aţîţările poftelor, 
momeala plăcerii, furia nestăpînirii, focul lăcomiei? Ce nouă şcoală i-a trimis 
i pe aceşti epicurei? Nu sînt dintre filosofi, cum zic ei, ci dintre nepricepuţi cei 

ce predică voluptatea, îndeamnă la plăcere, socotesc că nu e de nici un folos 
neprihana. Ei au fost cu noi, dar n-au fost dintre noi (I Joan 2, 17), căci nu-mi 
este ruşine să spun ceea ce zice evanghelistul Ioan. Dar cei ce posteau la înce¬ 
put se găseau în mînăstiri, unde nu era loc pentru desfrînare, unde erau inter¬ 
zise chiar şi convorbirile uşuratice. 9. Cei uşuratici n-au putut suferi acest fel 
de viaţă. Au plecat, dar cînd au voit să se întoarcă n-au mai fost primiţi. Auzi¬ 
sem despre multe de care trebuia să mă feresc. Dădeam sfaturi, dar la nimic 
nu foloseau. Cei fără astîmpăr au început să împrăştie asemenea vorbe 
deşarte, prin care însă erau nemernici răspînditori ai tuturor viciilor. Au pier¬ 
dut ceea ce au păstrat un timp. Iar acum cu o rîvnă diabolică pizmuiesc faptele 
bune ale altora, de a căror roadă s-au lipsit ei înşişi. 10. Ce fecioară, auzind că 
nu există nici o răsplată a nevinovăţiei, n-ar plînge? Chiar dacă n-ar crede 
uşor şi nu şi-ar părăsi drumul virtuţii, şi-ar zdruncina oarecum cumpătul. Care 
văduvă, cînd ar şti că nu există nici o roadă a văduviei, ar mai păstra cinstire 
soţului, s-ar mai lăsa stăpînită de simţăminte de tristeţe şi nu s-ar deda altora 
mai vesele? Ce femeie, strînsă în lanţul căsătoriei, dacă ar auzi că nu există 
nici un merit pentru credinţa datorată bărbatului nu s-ar lăsa ispitită de uşură¬ 
tatea minţii şi a trupului. De aceea Biserica zilnic, în cititul cărţilor sfinte, în 
predicile preoţilor, aduce laude pudicităţii, glorifică cinstea desăvîrşită. 11. 
Zadarnic zice, aşadar, Apostolul: „V-am scris în epistolă să nu vă amestecaţi 
cu desfrînaţii” (I Cor. 5, 9). Să nu spună ei cumva: Noi nu vorbim de toţi desfrî- 
naţii lumii, ci spunem că acela care a fost botezat în Hristos nu numai că nu 
trebuie să fie desfrînat, dar trebuie să se poarte astfel ca toată viaţa lui să fie 
primită de Dumnezeu. De aceea a adăugat Apostolul: „N-am spus, desigur, 
despre desfrînaţii acestei lumi” (I Cor. 5, 10). Şi mai jos: „Dacă vreunul numin- 
du-se frate va fi desfrînat, sau lacom, sau închinător la idoli, sau ocărîtor, sau 
beţiv, sau răpitor, cu unul ca acesta nici să nu şedeţi la masă, căci ce am eu ca 
să judec şi pe cei din afară?” (I Cor. 11, 12). Şi către efeseni Apostolul spune: 
„Iar desfrîu şi orice necurăţie şi poftă de avere nici să nu se pomenească între 
voi, cum se cuvine sfinţilor” (Efes. 5, 3). Şi spune îndată mai jos: „Căci 
aceasta s-o ştiţi bine, că nici desfrînat, sau necurat sau lacom, care este un 
închinător la idoli, nu are moştenire în împărăţia Lui Hristos şi a Lui Dumnezeu 
(Efes. 5, 5). Iar despre cei botezaţi este destul de limpede ceea ce a spus. Căci 
primesc moştenirea cei ce se botează în moartea Lui Hristos, cei ce se îngroapă cu 
El, pentru ca să învieze împreună cu El (Rom. 6, 3). De aceea moştenitorii Lui 
Dumnezeu sînt tovarăşi de moştenire cu Hristos: moştenitori ai Lui Dumne¬ 
zeu, fiindcă le este lăsat scris harul Lui Dumnezeu şi tovarăşi de moştenire cu 
Hristos, fiindcă se înnoiesc în viaţa Lui, devenind şi moştenitori ai Lui Hristos, 
fiindcă le e dată moştenirea prin moartea Lui, a Celui Ce-i lasă moştenitori. 
12. Trebuie, aşadar, să aştepte moştenirea mai degrabă cei ce au ce să poată 
pierde, decît cei ce n-au nimic de pierdut. Aceştia trebuie să se păzească mai 

mult de moartea viciilor, de aţîţările rătăcirilor, care se nasc în cea mai mare 
parte din mîncare şi băutură. Citim că a şezut poporul de a mîncat şi a băut şi 
pe urmă s-a sculat şi a jucat (leş. 32, 6). 13. însuşi Epicur, pe care aceştia soco¬ 
tesc că trebuie să-l urmeze mai degrabă pe el decît pe Apostoli, susţinător al 
plăcerii, deşi spune că plăcerea nu este aducătoare a răului, nu tăgăduieşte, 
totuşi, că din ea se nasc unele rele. Nu pare, zice el, vrednică de dojană viaţa 
celor desfrînaţi prin faptul că este plină de plăceri, dacă nu este zguduită de 
teama de durere şi de moarte. Dar cit de departe de adevăr este el, se vede din 
afirmaţiile lui că plăcerea a fost sădită în om de Dumnezeu. Aşa susţine Filo- 
marus, discipolul lui, în lucrările sale scurte,afirmînd că stoicii sînt autorii aces¬ 
tei idei. 14. Dar acest lucru îl combate dumnezeiasca Scriptură, care ne învaţă 
că plăcerea a fost insuflată lui Adam şi Evei prin cursele şi ispita şarpelui (Fac. 
3, 1-4). însuşi şarpele este plăcerea şi de aceea patimile, felurite şi alunecoase, 
infectate de veninul corupţiei, sînt fiice ale plăcerii. Este sigur, aşadar, că pofta 
plăcerii, amâgindu-1 pe Adam, l-a făcut să calce porunca Lui Dumnezeu şi 
roada harului. Dar cum poate să ne aducă iarăşi în rai plăcerea, dacă ea sin¬ 
gură ne-a scos din rai? 15. De aceea Domnul Iisus, voind să ne facă mai puter¬ 
nici împotriva ispitelor diavolului, în lupta cu acesta, mai întîi a postit (Matei 4, 
2), ca să ştim că altfel nu putem învinge chemările răului. însuşi diavolul mai 
întîi a întors sabia ispitelor sale de la plăcere zicînd: „De eşti Tu Fiul Lui Dum¬ 
nezeu, zi ca pietrele acestea să se facă pîini” (Matei 4, 3). La acestea Domnul a 
răspuns: „Nu numai cu pîine trăieşte omul, ci cu tot Cuvîntul lui Dumnezcur 
(Matei 4, 4). Şi deşi putea, n-a vrut să facă acest lucru, ca să ne înveţe, printr-un 
sfat mîntuitor, să tindem mai degrabă către rîvna cititului, decît către plăcere. 
Aceştia resping postul, dar Hristos a postit pentru ca să fie pentru noi pildă. în 
cele ce urmează despre post El ne-a învăţat că răul nu poate fi învins uşor decît 
prin post, zicînd: „Acest neam de demoni nu poate fi scos decît prin rugăciuni 
şi post” (Matei 17,20). 16. Ce vrea să spună Scriptura, care ne învaţă că Petru a 
postit, că, postind el şi rugîndu-se, i s-a descoperit taina botezării neamurilor? 
(Fapte 10, 10-16). De ce altceva spune ea acestea, dacă nu ca să arate că şi 
sfinţii cînd postesc se fac mai vrednici de încredere? Moise a primit legea pe 
cînd postea (Deut. 9, 9). Petru pe cînd postea a aflat harul Noului Testament. 
David cu ajutorul postului a închis gura leilor, a văzut lucrarea timpurilor vii¬ 
toare (Deut. 14, 30-32, 20-27). Care poate să ne fie mîntuirea, dacă nu spălăm 
prin post păcatele noastre, aşa cum spune Scriptura: „Postul şi milostenia libe¬ 
rează de păcat” (Tobit 12, 9). 17. Cine sînt, aşadar, aceşti învăţători noi care 
tăgăduiesc binefacerile postului? Oare nu este glasul acesta al păgînilor care 
spune: „Să mîncăm şi să bem 7(Isaia 22, 13). Pe drept rîde Apostolul de ei 
zicînd: „Dacă m-am luptat, ca om, cu fiarele în Efes, care-mi este folosul? Dacă 
morţii nu în viază, să bem şi să mîncăm, căci mîine vom muri (I Cor. 15, 32), 

) adică: La ce mi-a folosit lupta pînă la moarte, dacă nu să răscumpăr omul din 

mine? Zadarnic se face răscumpărarea, dacă nu există nici o nădejde a învie¬ 
rii. Aşa că, pierzînd orice nădejde a învierii, să mîncăm şi să bem, să nu pier¬ 
dem roada celor prezente, cîtă vreme n-o avem pe a celor viitoare. Aceia, aşa¬ 
dar, se dedau mîncării şi băuturii, care nu nădăjduiesc nimic după moartea 
lor. 77. Epicureii zic: Sîntem propovăduitorii plăcerii, fiindcă moartea nu ne 
priveşte; ceea ce se descompune este fără simţire şi ceea ce este fără simţire nu 
ne atinge. Prin aceasta arată că ei trăiesc numai cu trupul, nu şi cu sufletul, că 
nu se folosesc de darurile sufletului, ci doar de ale cărnii. Ei socotesc că prin 
despărţirea sufletului de trup încetează orice funcţie a vieţii, că pier meritele 
virtuţilor şi toată vigoarea sufletului, că toate se duc odată cu simţirea trupului, 
că nu mai rămîne nimic din suflet, chiar dacă trupul nu se descompune pe 
dată. Aşadar, zic ei, sufletul se descompune înaintea trupului, cu toate că după 
părerea lor ar trebui să aibă în vedere şi carnea şi oasele, care rămîn după 
moarte. Dar respectînd adevărul ei n-ar trebui să tăgăduiască harul învierii. 
18. Pe bună dreptate Apostolul combătîndu-i ne sfătuieşte să nu alunecăm în 
astfel de păreri, zicînd: „Nu vă lăsaţi înşelaţi: Tovărăşiile rele strică obiceiurile 
bune. Fiţi cumpătaţi cum se cuvine şi nu păcătuiţi. Căci unii nu au cunoştinţă 
de Dumnezeu” (I Cor. 15, 33-34). Aşadar cumpătarea este bună, fiindcă beţia 
este un păcat. 19. Ce să mai vorbim că însuşi Epicur, pe care 1-am menţionat 
de mai multe ori, ca să dovedim fie că aceşti învăţăcei ai neamurilor urmează 
secta epicureilor, fie să învăţăm că el însuşi, pe care filosofii îl înlătură din 
tovărăşia lor ca pe un ocrotitor al desfrînării, este mai de îngăduit decît aceş¬ 
tia? Căci el, precum ne încredinţează Demarchus, spune că nu băutura şi mân¬ 
carea, nu mulţimea copiiilor şi legăturile cu femei, nu belşugul de peşte şi de 
alte lucruri de acest fel, care se întrebuinţează pentru pregătirea unui ospăţ 
ales, nu acestea toate fac viaţa plăcută, ci socoteala chibzuită. El mai spune că 
aceia se folosesc cu măsură de bunătăţile ospăţului, care nu le caută fără 
măsură. Cine se foloseşte cu plăcere de o ciorbă cu pîine şi apă n-are nevoie 
de bucate alese, fiindcă multe din acestea cad greu la stomac. Şi-n altă parte 
zice: Nu mesele nemăsurate, nu băuturile plăcerii aduc mulţumirea, ci viaţa 
înfrînată. 20. Aşadar, dacă pe epicurei îi respinge filosofia, pe aceştia să nu-i 
îndepărteze Biserica? Desigur au şi ei multe pricini să se lupte adesea în ideile 
lor. Căci deşi cea dintîi învăţătură a lor este că singura plăcere de seamă este 
cea care este dată şi adusă de mîncare şi de băutură, totuşi, înţelegînd că nu 
pot rămîne fără cea mai mare înjosire printr-o astfel de învăţătură atît de 
îngustă şi de vrednică de a fi respinsă, că de aceea sînt părăsiţi de toţi, au voit 
s-o sulemenească cu boiul discuţiilor. Astfel că unul dintre ei zicea: Cît timp 
căutăm desfătarea prin ospeţe şi cîntece, o pierdem pe cea pe care ne-o dă 
cuvîntul, singurul prin care putem fi mulţumiţi. 21. Oare nu ni se par ei fără 
noimă, fără culoare proprie, împotrivindu-se unii altora în această neorînduită 
discuţie? Pe aceştia într-atît îi osîndeşte Scriptura, încît nu i-a trecut cu vederea 

pe cei pe care îi mustra Apostolul Luca în Faptele Apostolilor, carte pe care el 
a scris-o în stil istoric. El spune: „Iar unii dintre filosofii epicurei şi stoici discu¬ 
tau cu el şi unii ziceau: Ce voieşte oare să ne spună acest semănător de 
cuvinte? Iar alţii ziceau: Se pare că este vestitor de dumnezei străini” (Fapte 
7 7, 18). 22. Totuşi, din acest număr aşa de mare, Apostolul n-a plecat neîntărit 
de har. Căci şi Dionisie Areopagitul, cu Damaris şi cu mulţi alţii, au crezut. Ast¬ 
fel, acele cete de învăţaţi şi oratori, prin simplă discuţie, s-au declarat convinşi 
de exemplul celor credincioşi. Dar ce vor aceştia, care încearcă să-i întoarcă la 
învăţătura lor pe cei pe care Apostolul i-a cîştigat la învăţătura sa, iar Hristos 
i-a mîntuit cu sîngele Său? Ei spun că cei botezaţi nu trebuie să se ostenească 
cu învăţăturile virtuţilor, că nu le fac rău mesele bogate şi plăcerile, că sînt 
nişte proşti cei ce se lipsesc de ele, că e bine ca fecioarele să se căsătorească, să 
aibă copii, că şi văduvele să se recăsătorească, mai ales dacă au trăit rău cu pri¬ 
mul bărbat, că greşesc cele care nu se recăsătoresc, chiar dacă pot să se înfrî- 
neze. 23. Ce însemnează aceasta? Să ne dezbrăcăm de omul din noi, să trăim 
din nou ca animalele celelalte; părăsindu-1 pe Hristos să ne îmbrăcăm şi să ne 
supraîmbrăcăm cu haina diavolului. Dar cînd înşişi învăţaţii păgînilor au 
socotit că nu trebuie împerecheată cinstea cu plăcerea, deşi par a amesteca pe 
om cu animalele, de ce noi să primim în inima noastră omenească deprinderi 
de sălbăticiuni şi să vîrîm în mintea care judecă obiceiurile fără judecată ale 
fiarelor? 24., 25. Există multe feluri de vieţuitoare care, pierzîndu-şi perechea, 
nu mai ştiu ce e împerecherea şi trăiesc toată viaţa în singurătate; cele mai 
multe se hrănesc numai cu iarbă şi nu-şi astîmpără setea decît din izvorul de 
apă limpede. Chiar şi pe cîini îi vezi adesea obişnuiţi să rabde de foame, dacă 
le porunceşte trebuinţa. Acest lucru nu-1 pot face oamenii, care ştiu că nici fiin¬ 
ţele necuvîntătoare nu se abat de la ceea ce au învăţat de la om? 26. Ce este 
mai frumos decît înfrînarea, care face ca şi anii tinereţii să pară de bătrîn prin 
purtare? După cum mîncarea prea multă şi băutura întărită vîrsta mai 
devreme decît trebuie, tot aşa prin cumpătarea la masă se domolesc pornirile 
năvalnice ale tinereţii. Focul din afară se stinge cu apă de rîu şi din fîntîni. Nu 
este de mirare dacă şi arşiţa lăuntrică a trupului se răcoreşte cu apă rece de 
izvor; căci flacăra focului prin hrană creşte sau descreşte. Fînul, paiele, lem¬ 
nul, uleiul şi altele de acest fel sînt hrană a focului: dacă i le răpeşti, sau nu i le 
dai, se stinge. La fel şi flacăra trupului: cu mîncare se măreşte sau se micşo¬ 
rează, cu mîncare se aţîţă, cu mîncare se potoleşte. Desfrînarea, aşadar, este 
mama poftelor. 27. Ce să spunem că înfrînarea nu este împotriva firii şi nici a 
acelei legi dumnezeieşti, care la însăşi naşterea tuturor lucrărilor a dat izvoa¬ 
rele pentru băutură şi roadele pomilor pentru mîncare? După potop, omul cel 
drept a descoperit vinul spre ispita sa (Fac. 9, 20). O, de am putea să ne folo¬ 
sim de mîncare după trebuinţele firii! Dar fiindcă nu toţi stau bine cu sănăta¬ 
tea, de aceea Apostolul zice: „Foloseşte puţin vin pentru desele tale slăbi- 

ciuni” (I Tim. 5, 23). Deci trebuie băut nu pentru plăcere, ci pentru slăbiciune: 
puţin, de leac, nu preamult, de plăcere. 28. Ilie, pe care Dumnezeu îl desăvîr- 
şeu in virtute, a găsit la capul său o turtă coaptă m un ulcior cu apă şi, cu astfel 
de hrană întărindu-se, a postit patruzeci de zile (III Regi 19, 6-8). Părinţii 
noştri, pe cînd treceau marea cu picioarele, beau apă, nu vin (leş. 17, 6). 
Daniel şi copiii evrei, cu mîncarea folosită de ei şi cu apă de băut, au potolitei 
furia leilor, iar ei au văzut că focul nu-i arde, deşi flăcările îi cuprinseseră 
(Daniel 2, 3, 9; 14, 30-31). 29. Dar de ce să vorbesc numai despre bărbaţi? 
Iudita, fără să se lase ispitită de ospăţul luxos al lui Olofem, numai prin înfrî- 
nare, cu braţe bărbăteşti, a adus patriei o victorie nesperată, scoţînd-o de sub 
împresurare, căci a ucis cu mîinile sale pe comandantul oştilor duşmane (Iudit 
12, 19). Se vede din exemplul dat că pe acel bărbat războinic, groază a popoa¬ 
relor, l-a moleşit desfrînarea, iar pe această femeie înfrînarea de la mîncare a 
facut-o mai tare peste bărbaţi. Aici n-a fost învinsă natura în sexul său, ci ea a 
învins prin mîncarea sa. Estera a învins pe acel rege trufaş, prin posturile ei 
(Estera 4, 16). Ana, în vîrstă de 84 de ani, slujind în văduvia sa în templu, zi şi 
noapte în post şi rugăciuni a cunoscut pe Hristos, pe Care L-a vestit Ioan învă¬ 
ţătorul înfrînării şi nou înger al pămîntului (Matei 3, 4-11). 30. Oriprostul care 
n-a înţeles pe Elisei, care hrănea pe profeţi cu buruieni amare de pădure! (IV 
Regi 4, 39). O, Ezdra care, uitînd Scripturile, a citit din amintire Scriptura! 
(IIEzdra 8, 2). O, ce fără minte este Pavel, care se mîndreşte cu posturile (II 
Cor. 11, 27), dacă nu folosesc la nimic posturile! 31. Dar cum nu folosesc pos¬ 
turile, dacă prin ele sînt spălate viciile? Dacă posteşti cu umilinţă şi dacă faci 
milostenie, cum a vorbit Isaia insuflat de Duhul Sfînt „oasele tale se vor întări 
şi vei fi ca o grădină bine udată” (Isaia 58, 11). Aşadar, se va întări inima ta şi 
se vor îngrăşa virtuţile ei de grăsimea postului duhovnicesc şi se vor înmulţi 
roadele tale de prisosul minţii tale, ca să fie în tine beţia înfrînării cum este 
acel pahar despre care proorocul spune: „Paharul tău adăpîndu-mă cît de 
strălucit este” (Ps. 22, 6)! 32. Dar este vrednică de laudă nu numai înfrînarea şi 
cumpătarea în mîncare, dar şi înfrînarea poftelor. Scris este: „După poftele 
tale nu merge şi de la poftele tale te întoarce. De vei da sufletului tău plăcerea 
poftei, te va face pe tine bucuria vrăjmaşilor tăi” (Eccl. 18, 30-31). Şi mai jos: 
„Vinul şi femeile îi înşală pe cei înţelepţi” (Eccl. 19, 2). De aceea şi Pavel 
îndeamnă la înfrînarea chiar între cei căsătoriţi (I Cor. 7, 5). Căci este ca un 
adulter cel nestăpînit în căsătorie, fiindcă încalcă legea apostolică. 33. Dar ce 
să mai vorbesc despre harul fecioriei, cît este el de mare, dacă a binemeritat să 
fie ales de Hristos ca templu trupesc al lui Dumnezeu în care, precum citim 
(Col. 21, 9), a locuit trupeşte plinătatea dumnezeiască? O Fecioară a născut pe 
Mîntuitorul lumii, o Fecioară a dat viaţă tuturor. Aşadar, nu trebuie să spunem 
că singură fecioria prin Hristos a fost tuturor de folos? Fecioara a purtat în pîn- 
tece pe Cel pe Care lumea toată nu-L poate cuprinde şi susţine. Chiar dacă 

Acesta S-a născut din pîntecele Măriei, a păstrat totuşi în naştere hotarele 
pudoarei şi semnele neatinse ale fecioriei. Astfel, în fecioară Hristos a găsit 
ceea ce voia să fie al Său, ceea ce avea să-Şi ia asupră-Şi Domnul tuturor. 
Dacă prin bărbat şi femeie carnea a fost aruncată din rai, prin Fecioară a fost 
unită cu Dumnezeu. 34. Ce să mai vorbesc despre cealaltă Mărie, sora lui 
Moise, care în fruntea cetei de femei a trecut cu picioarele marea? (leş. 15,20). 
Prin ce, dar, a fost Tecla venerată chiar de lei, fiare care aşternîndu-se la 
picioarele prăzii lor au ţinut post sfînt, fără s-o mănînce? Nu s-au uitat cu 
ochi lacomi la fecioară şi nici n-au zgîriat-o cu unghiile lor mari, fiindcă 
sfinţenia fecioriei este pîngărită şi numai cu privirea. 35. Cu cîtă cinstire a 
fecioriei a vorbit sfîntul Apostol: „Cît despre fecioare, n-am poruncă de la 
Domnul. Vă dau însă sfatul meu, ca unul care am fost miluit de Domnul” (I 
Cor. 7, 25). N-are poruncă, are sfat. Căci nu i se porunceşte ceea ce este mai 
presus de lege, ci mai degrabă îndeamnă, dînd sfat. Nu este presupusă autori¬ 
tatea, ci este arătat harul. Şi nu este arătat de oricine, ci de cel care a meritat 
mila Lui Dumnezeu. Există, aşadar, sfaturi mai bune decît cele ale acestor 
apostoli. Apostolul zice: „Vă dau sfatul”. Aceştia socotesc că nu trebuie descu¬ 
rajată rîvna pentru feciorie. 36. Este bine să cunoaştem cîtă laudă îi aduce 
fecioriei profetul într-un scurt verset, sau mai degrabă Hristos prin profet: 
„Eşti grădină încuiată sora mea, - zice profetul - , mireasa mea, fîntînă acope¬ 
rită şi izvor peceduit” (Cînt. 4, 12). Hristos spune aceste cuvinte către Biserică, 
pe care o vrea fără pată, fără vreo urîţenie, grădină frumoasă a fecioriei, care 
face foarte multe roade cu miros plăcut. „Grădină încuiată”, fiindcă din toate 
părţile este înconjurată de zidul neprihanei. „Izvor pecetluit”, pentru că fecio¬ 
ria este izvorul şi obîrşia ruşinii, care păzeşte neatinse peceţile integrităţii. în 
acest izvor străluceşte chipul Lui Dumnezeu, fiindcă neprihana trupului se 
potriveşte cu curăţia simplităţii. 37. Nu poate spune cineva că Biserica nu este 
fecioară, pe care Apostolul Pavel a făgăduit-o către corinteni că o va da nepri¬ 
hănită Lui Hristos (II Cor. 11, 2). Iar în Epistola I către Corinteni, dă sfat şi 
socoteşte că un frumos dar al fecioriei este să nu se lase tulburată de nici o tre¬ 
buinţă a acestei lumi, să nu se păteze de nici o murdărie, să nu fie zguduită de 
nici o furtună (I Cor. 7, 26). Este chezaş pentru Hristos în viitor, fiindcă poate 
să semneze de fecioria Bisericii în întregul acelui popor. 38. Răspunde-mi acum, 
Pavele, de ce dai sfat pentru trebuinţa ceasului de faţă? Fiindcă „Cel necăsătorit, 
zice Pavel, se îngrijeşte de ale Domnului, cum să placă Domnului” (I Cor. 7, 32). 
Şi adaugă: „Şi femeia măritată şi fecioara cugetă la cele ce sînt ale Domnului 
cu trupul şi cu duhul” (I Cor. 7, 34). Fecioara are zidul său împotriva vârtejuri¬ 
lor acestei lumi şi de aceea, întărită cu zaplazul ocrotirii dumnezeieşti, nu este 
tulburată de nici o suflare de viaţă a veacului. Este bun, aşadar, sfatul, fiindcă 
în sfat este folosul, iar în poruncă laţul. Sfatul înseamnă de bună voie, iar 
) porunca sileşte. Dacă deci a urmat sfatul şi nu s-a căit, a dobîndit folosinţă; iar 

dacă s-a căit, n-are de ce să-l învinuiască pe Apostol. Căci ea însăşi trebuie să 
judece despre slăbiciunea sa. Şi de aceea este vinovată cu propria sa voinţă, în 
al cărei laţ şi nod s-a legat mai tare decît poate răbda. 39. Aşadar, ca un medic 
bun, care doreşte să le păstreze celor sănătoşi sănătatea, iar pe cei slabi să-i 
întărească, zice: „Cine este slab să mănînce legume (Rom. 14, 2), să se căsăto¬ 
rească; dar cine este puternic să dorească hrana întăritoare a virtuţii”. Şi pe 
bună dreptate, adaugă: „Dar cel care stă neclintit în inima sa şi nu este silit, ci 
are stăpînire peste voinţa sa şi a hotărît aceasta în inima sa, ca să-şi ţină fecio¬ 
ria, bine va face. Aşa că cel care-şi mărită fecioara bine face, dar cel care 
n-o mărită şi mai bine face. Femeia este legată de lege, atîta vreme cit trăieşte 
bărbatul ei. Iar dacă bărbatul ei va muri, este liberă să se mărite cu cine vrea, 
numai întru Domnul. Dar mai fericită este dacă rămîne aşa după părerea mea. 
Şi socot că şi eu am Duhul lui Dumnezeu (I Cor. 1, 37-40). Aceasta însem¬ 
nează a avea o părere, a cerceta cu grijă totul; a îndemna la cele bune, a arăta 
pe cele fără primejdie. 40. Conducătorul prevăzător arată multe căi, pentru ca 
fiecare să meargă pe cea care i se pare mai potrivită, numai să poată ajunge în 
tabăra alor săi. Calea fecioriei este bună, dar este grea şi cu urcuş înalt, cerînd 
puteri mari pentru a merge pe ea. Este bună şi văduvia şi nu este atît de grea ca 
cea de mai înainte, dar cere şi ea atenţie la cotituri şi coaste. Bună este şi calea 
căsătoriei, mai întinsă, dar mai ocolită, pe care merg cei mai mulţi pînă ce 
ajung în tabăra sfinţilor. Există, aşadar, premii pentru feciorie, există răsplată 
pentru văduvie, este loc chiar şi pentru meritele căsătoriei. Treptele lor sînt 
şi creşteri ale virtuţilor. 41. Staţi, aşadar, în inimile voastre, să nu vă poată 
cineva răsturna. Ne-a învăţat Apostolul ce însemnează a sta, cuvînt pe care l-a 
folosit şi Moise: „Locul pe care stai este pămînt sfînt” (leş. 3, 5). Nimeni nu stă, 
decît dacă stă în credinţă, decît dacă stă neclintit în cugetul inimii sale. Citim 
şi în alt loc: „Iar tu stai aici cu mine” (Deut. 5,31). Dacă s-a zis de Domnul către 
Moise: „Unde stai este pămînt sfînt” şi „Stai cu mine”, aceasta vrea să spună: 
stai cu mine, dacă stai în biserică. Căci locul însuşi este sfînt, pămîntul însuşi 
este rodnic în sfinţenie şi plin de mulţimea virtuţilor. 42. Stai, aşadar, în bise¬ 
rică, stai unde M-am arătat ţie, căci acolo Eu sînt cu tine. Unde este biserica, 
acolo este cea mai sigură casă a cugetului tău. Acolo este temelia sufletului 
tău, unde Ţi-am apărut ţie din rug. Tu eşti rugul, Eu sînt focul. Focul este în 
rug, era în came. De aceea sînt focul, ca să-ţi aduc lumină, ca să-ţi ard spinii 
păcatelor şi să-ţi arăt dragostea Mea. 43. Stînd astfel în cugetul vostru, alungaţi 
din Biserică lupii care caută să răpească prada. Să nu fie între voi neînţelegeri, 
să nu vă fie gura spurcată şi limba otrăvită, căci scris este: „N-am şezut în adu¬ 
narea deşertăciunilor” (Ps. 25, 4). Nu ascultaţi pe cei ce clevetesc împotriva 
aproapelui, ca nu cumva ascultîndu-i să fiţi împinşi să-i vorbiţi de rău şi voi pe 
cei apropiaţi ai voştri şi să se zică despre fiecare dintre voi: „Şezînd împotriva 
fratelui tău cleveteai” (Ps. 49, 20). 44. Cei ce şed clevetesc, dar cei ce stau 

binecuvintează pe Domnul lor şi li se spune: „Iată acum binecuvîntaţi pe 
Domnul toate slugile Domnului, care staţi în casa Domnului” (Ps. 133, 1). 
Cine sade, ca să vorbesc în felul cum folosim trupul, este aşezat ca şi cum cor¬ 
pul i-ar fi trîndav, încordarea minţii slăbindu-i-se. Dar cel care stă este ca un 
supraveghetor atent, ca un harnic cercetător, ca o strajă neadormită, în servi¬ 
ciul de pază al taberei. Şi luptătorul priceput, care vrea s-o ia înaintea planului 
duşmanului, stă în rînd aşteptînd ordinul de atac. 45. Cel care stă „să ia seama 
să nu cadă” (I Cor. 10, 12). Cine stă nu ştie să clevetească. în convorbirile celor 
fără ocupaţie îşi găseşte loc clevetirea, iese la iveală răutatea . De aceea zice 
proorocul: „Urît-am adunarea celor ce viclenesc şi cu cei necredincioşi nu voi 
şedea” (Ps. 25, 5). Şi în psalmul 36, pe care l-a presărat cu învăţături morale, 
de la început a spus: „Nu rîvni la cei ce viclenesc, nici nu urma pe cei ce fac 
fărădelegea” (Ps. 36, 1). Viclenia este mai vătămătoare decît răutatea; fiindcă 
viclenia nu este răutate pură şi simplă, ci reavoinţă ascunsă. Şi este mai grea 
paza de lucruri ascunse, decît de cele cunoscute. De aceea şi Mîntuitorul 
nostru ne sfătuieşte să ne ferim de cei vicleni, care ne amăgesc cu plăceri 
blînde la chip şi cu alte lucruri făţarnice dar deşertăciuni, care ne atrag către 
ambiţii, onoruri, lăcomie, bogăţie, către trufia puterii. 46. Astfel, ca în orice 
lucrare, mai ales în sarcina de episcop, trebuie să lipsească răutatea, care tre¬ 
buie alungată din viaţa tuturor, pentru ca prin arătări plăcute şi paşnice să fie 
pus mai presus de toţi bărbatul care merită să fie ales dintre toţi şi care să fie 
leac tuturor „Căci omul blînd este medicul sufletului” (Pilde 14, 30). Că este 
astfel de medic s-a arătat şi Domnul în Evanghelie, zicînd: „Nu cei sănătoşi au 
nevoie de doctor, ci cei bolnavi” (Matei 9, 12). 47. Doctor bun, a luat asupră-Şi 
slăbiciunile noastre, ne-a făcut sănătoşi şi totuşi, precum este scris, nu s-a ridi¬ 
cat la cinstea de mare preot. Tatăl, Care I-a vorbit, a zis: „Fiul Meu eşti Tu, Eu 
astăzi Te-am născut” (Evr. 5, 5). în alt loc spune: „Tu eşti preot în veac, după 
rînduiala lui Melchisedec” (Evr. 5, 6). Fiindcă avea să fie model al tuturor 
preoţilor, a luat trup omenesc: „în zilele trupului Său, El a adus, cu strigăt tare 
şi cu lacrimi, cereri şi rugăciuni către Dumnezeu Tatăl. Din cele ce a pătimit, 
deşi era Fiul Lui Dumnezeu, a învăţat supunerea, ca să ne înveţe şi pe noi şi să 
ne fie veşnic Mîntuitor” (Evr. 7, 8). Biruindu-Şi patimile ca şi cum S-ar fi biruit 
pe Sine, a dat sănătate tuturor, a ridicat păcatul tuturor. 48. De aceea l-a ales şi 
pe Aaron preot (Num. 17, 8), pentru ca în alegerea de preot să nu precumpă¬ 
nească lăcomia omenească, ci harul Lui Dumnezeu, nu dăruirea de bună voie, 
şi nici propria alegere, ci chemarea cerească. Acela să ofere daruri pentru 
păcate, care poate să sufere pentru cei păcătoşi, pentru că şi el, precum a 
spus, poartă slăbiciunea. Nu trebuie să-şi ia cineva cinstire pentru sine, ci să fie 
chemat de Dumnezeu, ca şi Aaron. De aceea Hristos n-a cerut preoţia, ci a 
primit-o (Evr. 5, 4-5). 49. Preoţia lui Aaron, fiind preluată de urmaşii lui, se 
păstra mai mult pe temeiul moştenirii decît pe meritul dreptăţii. De aceea, 

după acel Melchisedec, despre care citim în Vechiul Testament, a venit ade¬ 
văratul Melchisedec, adevăratul rege al păcii, adevăratul rege al dreptăţii. 
Căci aceasta este tălmăcirea numelui „fără tată, fără mamă, fără spiţă de 
neam, neavînd nici început al zilelor, nici sfîrşit al vieţii” (Evr. 1, 3), acesta 
fiind Fiul Lui Dumnezeu, Care nu şi-a cunoscut mama prin naşterea Sa dum¬ 
nezeiască, şi nu Şi-a cunoscut nici Tatăl, născîndu-Se din Fecioara Maria. Din 
Tatăl S-a născut înainte de toţi vecii şi din Fecioară S-a născut în această lume, 
neputînd avea un început al zilelor, fiindcă El era începutul. Dar cum putea să 
aibă un sfîrşit al vieţii Cel ce era dătătorul vieţii tuturor? El este „începutul şi 
sfîrşitul” (Apoc. 1, 8). El este şi o pildă, care arată că preotul trebuie să fie soco¬ 
tit fără mamă şi fără tată, ales fiind nu după meritul neamului, ci după al purtă¬ 
rii personale, după întîietatea virtuţilor. 50. Să fie deplin şi în credinţă şi în 
bună purtare. Nu una fără alta, ci şi una şi alta să se întregească în viaţa şi în 
faptele sale. De aceea şi Apostolul Pavel vrea ca noi să fim următorii acelora 
care prin credinţă, cum spune El (Evr. 7 7, 9), şi prin răbdare îşi însuşesc făgă¬ 
duielile lui Avraam. Acesta prin răbdare a meritat să primească şi să aibă 
harul binecuvîntării făgăduite. Proorocul David ne îndeamnă să-l luăm ca 
pildă pe sfîntul Aaron, despre care a spus că trebuie să fie imitat de noi între 
sfinţii Domnului, zicînd: „Moise şi Aaron între profeţii Lui şi Samuel între cei 
ce cheamă numele Lui” (Ps. 98, 6). 51. Cu adevărat vrednic este bărbatul pro¬ 
pus să fie urmat de toţi. Căci pe cînd nemiloasa moarte, ca un şarpe tîrîndu-se 
în popor, nimicea vieţi omeneşti din pricina celor răi, Aaron s-a aruncat la 
mijloc între cei vii şi cei ce mureau ca să oprească moartea şi să nu piară mai 
mulţi (Num. 61, 48). Cu minte şi suflet de preot este cel Care, pentru turma 
Domnului, ca un păstor bun, S-a întruchipat cu simţămînt evlavios. Astfel a 
frînt săgeata morţii, a oprit năvala, a interzis nimicirea. Evlavia a ajutat meri¬ 
tul, fiindcă S-a întruchipat pentru cei ce se împotriveau. 52. Să înveţe, aşadar, 
cei răzvrătiţi, să se teamă de mînia Lui Dumnezeu, să nu-L mînie preoţii pe 
Dumnezeu. Ce? Pe Datan, Abiron şi Core oare nu i-a înghiţit pămîntul din 
pricina răzvrătirii lor? (Num. 32, 33). Căci după ce Core, Datan şi Abiron aţî- 
ţaseră patru sute cincizeci de bărbaţi împotriva lui Moise şi a lui Aaron pentru 
ca să se despartă de aceştia, s-au răsculat zicînd: „Destul să vă fie toată sina¬ 
goga şi toţi sfinţii şi între ei Domnul” (Num. 32, 3). 53. De aceea Domnul, 
mîniat, a vorbit către toată sinagoga. A cercetat şi a cunoscut Domnul care sînt 
ai Lui (II Tim. 2, 19) şi a adus pe cei sfinţi la El. Iar pe cei pe care nu i-a ales, nu 
i-a adus la El. Şi-a poruncit Domnul să-şi aleagă ei mici altare şi să pună pe ele 
foc de jertfă. Core şi toţi cei ce erau cu el se ridicaseră împreună cu el împo¬ 
triva lui Moise şi Aaron, preoţi ai Domnului. Ca unul care fusese ales de Dom¬ 
nul, el însuşi era întărit ca sfînt între leviţii Domnului. 54. Şi a zis Moise către 
Core: „Ascultaţi, fii ai lui Levi: Oare e puţin lucru pentru voi că Dumnezeul lui 
Israel v-a osebit de obştea lui Israel şi v-a apropiat la Sine ca să faceţi slujbă la 

cortul Domnului?” (Num. 16, 8-9). Şi mai jos: „Alergaţi acum după preoţie? 
Aşadar, tu şi cu toată obştea ta v-aţi adunat împotriva Domnului. Ce este 
Aaron de cîrtiţi împotriva Lui?”. 55. Să ne gîndim, aşadar, ce pricini de supă¬ 
rare au existat că voiau să îndeplinească preoţia nevrednici şi de aceea se răz¬ 
vrăteau, că murmurau neaprobînd judecata lui Dumnezeu în alegerea preo¬ 
tului lor. De aceea tot poporul a fost cuprins de mare teamă şi groază. Totuşi, 
pentru că se rugau să nu piară toţi din pricina trufiei cîtorva, sînt arătaţi cei vinovaţi 
de nelegiuire şi din trupul întregului popor sînt despărţiţi cei 250 de bărbaţi cu pă¬ 
rinţii lor. Pămîntul mugind se despică în mijlocul mulţimii, se deschide o prăpastie 
în adînc, cei vinovaţi sînt înghiţiţi şi astfel sînt dezlegaţi de toate stihiile acestei 
lumi, pentru ca să nu se atingă nici de aer prin respiraţie, nici de cer prin văz, 
nici de mare prin pipăit, nici de pămînt prin mormînt. 56. A încetat pedeapsa, 
dar n-a încetat răutatea. De aceeea s-a iscat murmurul poporului, fiindcă pie¬ 
rise poporul din pricina preoţilor. Şi supărat Domnul i-ar fi pierdut pe toţi, 
dacă n-ar fi fost înduplecat mai întîi de rugăciunile lui Moise şi apoi de inter¬ 
venţia preotului său Aaron. De aceea a socotit că este mai bine să-i ierte 
pentru ruşinea şi căinţa lor pe cei cărora le refuza harul. 57. însăşi proorociţa 
Maria, care cu fraţii săi a trecut cu picioarele pe deasupra valurilor mării, 
fiindcă, necunoscînd încă taina etiopiencei, murmurase împotriva fratelui său 
Moise, s-a umplut de bube de lepră, şi n-ar fi putut să scape de asemenea 
molimă dacă nu s-ar fi rugat pentru ea Moise (Num. 12, 10-15). Sinagoga în¬ 
chipuie acel murmur, care necunoscînd legămîntul acestei etiopience, adică al 
Bisericii dintre neamuri, freamătă prin mustrări zilnice şi urăşte pe acea plebe 
prin a cărei credinţă este scăpată ea însăşi de lepra necredinţei sale, după cum 
citim că „împietrirea s-a făcut din Israel în parte, pînă ce va intra tot numărul 
păgînilor şi astfel întregul Israel se va mîntui” (Rom. 11, 25-26). 58. Şi ca să 
vedem că în preoţi lucrează mai mult harul dumnezeiesc decît cel omenesc, 
un singur toiag a înflorit, cel a lui Aaron, din multele pe care Moise le primise 
pe triburi şi le sădise. Astfel şi poporul a văzut că într-un preot trebuie avut în 
vedere darul lui dumnezeiesc şi a încetat de a cere har după judecata ome¬ 
nească, deşi înainte socotea că merită prin sine însuşi acest drept. Iar acea 
ramură ce altceva a arătat, decît că niciodată harul preoţesc nu slăbeşte şi că în 
cea mai mare umilinţă are în darul său floarea puterii încredinţate lui, fiindcă 
şi aceasta este o taină? Nu credeam că această faptă a preotului Aaron a fost 
săvîrşită fără rost aproape de sfîrşitul vieţii lui. Se pare că este arătat poporul 
mai bătrîn, măcinat de vechimea îndelungatei necredinţe preoţeşti, care în 
timpurile din urmă, refăcut prin imitarea Bisericii în rîvna credinţei şi a supu¬ 
nerii, aduce prin harul renăscut floarea moartă de atîtea veacuri. 59. Dar ce 
însemnează faptul că, după moartea lui Aaron, nu întregului popor, ci doar lui 
Moise, care era între preoţii Domnului, i-a poruncit Dumnezeu să-l îmbrace 
) cu hainele rămase de la preotul Aaron pe Eleazar, fiul acestuia? (Num. 20, 26). 

Oare acest fapt nu înseamnă că noi sîntem datori să cunoaştem că un 
preot trebuie să sfinţească pe un preot şi să-l îmbrace în veşminte, adică 
în virtuţile preoţeşti, şi atunci, dacă va vedea că nu-i lipseşte nimic din veşmin 
tele preoţeşti şi că este întru totul corespunzător, numai atunci să-l aducă la 
sfîntul altar? Căci, avînd a se ruga pentru popor, el trebuie să fie ales de Dom¬ 
nul şi probat de preoţi, ca să n-aibă în el însuşi ceva prin care să supere, dato¬ 
ria lui fiind aceea de a interveni pentru a curma supărarea altora. Nu este 
neînsemnată virtutea preoţeacă, datoare să se păzească nu numai de greşeli 
mari, dar şi de cele mici, să fie gata la milostenie, să-şi ţină făgăduinţa, să se 
ferească de orice alunecare, să ia parte la durerile altora. Preotul să fie îngă¬ 
duitor şi credincios, să-şi alunge sau să-şi nimicească mînia, să fie un fel de 
trîmbiţă a poporului, pe care să-l îndemne la supunere faţă de Dumnezeu, 
minunat mijloc de dobîndire a liniştii sufleteşti. 60. Există o veche zicală: 
Obişnuieşte-te să fii acelaşi, ca viaţa ta să arate ca un fel de pictură, avînd întot¬ 
deauna acelaşi chip pe care l-a primit de la început. Dar cum să poată fi acelaşi 
cel care acum se umflă de mînie, acum fierbe de supărare, acum se roşeşte la 
faţă, acum se îngălbeneşte, schimbîndu-şi în fiecare moment firea şi culoarea? 
Dar haide, poate să fie supărarea o pricină a firii sau a altei împrejurări; totuşi, 
omul este dator să-şi stăpînească mînia, nu să se lase cuprins de furie aseme¬ 
nea unui leu, neştiind să-şi îmblînzească strigătele. Să nu semene certuri, nici 
să le întărite şi mai tare, căci scris este: „Omul mînios aţîţă cearta” (Pilde 15, 
18). Nu este acelaşi cel cu inima în două locuri, nu este acelaşi cel ce nu ştie să-şi 
stăpînească supărarea. Despre un astfel de om bine zicea David: „Mîniaţi-vă, 
dar nu greşiţi” (Ps. 4, 5). Nu porunceşte să ne mîniem, ci este îngăduitor 
cu firea, pe care omul n-o poate întîmpina, dar poate s-o domolească. Deci 
chiar dacă ne supărăm, simţămîntul nostru să-şi aibă mişcarea potrivit firii, să 
nu păcătuiască împotriva firii. Ce face cel ce a primit pe alţii să-i conducă, 
dacă el nu se poate conduce pe sine însuşi? 61. Şi de aceea Apostolul a spus că 
episcopul trebuie să fie fără pată (I Tim. 3, 2). Iar în alt loc zice: „Se cuvine 
episcopului să fie fără prihană, ca un iconom al Lui Dumnezeu, neîngîmfat, nu 
grabnic la mînie, nu dedat la băutură, paşnic, nepoftitor de cîştig urît” (Tit. 1, 
7). Căci cum se împacă milostenia cu lăcomia? 62. Am arătat aici pe cele 
despre care ştim că trebuie să ne păzim. Dar Apostolul este dascălul virtuţilor. 
El este cel care ne învaţă să spunem cu răbdare că n-au dreptate cei ce ne con¬ 
trazic, care spune că bărbatul să fie „al unei singure soţii” (Tit. 1, 6), nu ca să 
oprească pe cel ce vrea să fie necăsătorit (fiindcă aceasta este mai presus de 
legea poruncii), ci pentru ca prin viaţă curată între soţi să păstreze harul bote¬ 
zului său, nici ca să fie poftit prin apostolică autoritate să creeze din nou fii în 
preoţie, căci a zis cel ce are, nu cel ce face fii, să nu repete căsătoria. 63. N-am 
trecut cu vederea faptul că mulţi argumentează că se numeşte bărbat al unei 
singure soţii socotite după botez, prin aceea că prin botez este spălat viciul 

prin care era împidecată o căsătorie. Dar şi în viaţă se spală toate păcatele, 
incit, dacă cineva şi-a pătat trupul cu mai multe, fără să fi fost căsătorit cu ele, i 
se iartă lui toate. Dar nu se desfac căsătoriile, dacă cineva vrea să se căsăto¬ 
rească din nou. Căci prin botez se desface nu legea ci greşeala. In căsătorie nu 
greşeala vorbeşte, ci legea. Aşadar, nu se iartă ceea ce este al legii, ca şi o gre¬ 
şeală, ci se păstrează, ca şi legea. De aceea Apostolul a pus lege zicînd: „Dacă 
este cineva fără prihană, bărbat al unei singure soţii”. Deci cine este fără pri¬ 
hană, bărbat al unei singure soţii, este ţinut la legea de a primii preoţia. Dar cel 
care a repetat căsătoria n-are greşeala prihănirii, ci este scos din dreptul de 
preot. 64. Am spus ce este al legii; acum să spunem şi ce este al raţiunii. Dar 
mai întîi să ştim că acest lucru nu numai Apostolul l-a hotărît despre episcop 
şi despre duhovnic, ci şi părinţii în Sinodul de la Niceea au prevăzut că nu tre¬ 
buie să fie cleric cel care s-a căsătorit pentru a doua oară. Căci cum ar putea să 
spună cuvinte de mîngîiere şi de cinstire unei văduve, s-o îndemne să-şi ţină 
văduvia, să păstreze soţului credinţa pe care el însuşi n-a păstrat-o primei sale 
soţii? Sau ce deosebire este între popor şi preot, dacă ei sînt supuşi aceloraşi 
legi? Trebuie să-i fie preotului mai presus viaţa, după cum îi este mai presus 
harul. Cel ce legiuieşte pe alţii în învăţăturile sale, trebuie să păzească el însuşi 
în sine învăţăturile legiuite. 65. Cît m-am împotrivit să nu fiu numit în slujbă! 
Iar dacă am fost silit, cel puţin să fiu amînat! Dar voinţa poporului a fost mai 
puternică decît cea bisericească. Totuşi numirea mea a fost aprobată de epis¬ 
copii apuseni potrivit judecăţii, iar de cei răsăriteni potivit exemplului. Un 
nou în credinţă este oprit a fi numit, ca să nu se înalţe în trufie. Dacă a lipsit 
amînarea numirii, a fost în schimb mare puterea constrîngerii. Dacă nu lip¬ 
seşte umilinţa cerută preoţiei, unde nu este pricină nu este socotită greşeală. 
66. Iar dacă în alte biserici se cere atîta băgare de seamă în numirea unui 
preot, de cîtă grijă este nevoie în Biserica din Vercellae, unde se pare că se cer 
două lucruri de la episcop: înfrînarea mînăstirească şi învăţătura biseri¬ 
cească? Iar acestea, deosebite între ele, le-a unit cel dintîi în părţile apusului 
Eusebiu, cinstită să-i fie amintirea, pentru ca, în oraş fiindu-i locuinţa, să 
trăiască după regulile monahilor şi să conducă Biserica după înfrînarea postu¬ 
lui. Mult ajutor se adaugă la harul preotului, dacă unul tînăr îi impune rîvna 
înfrînării şi regulile neprihanei, iar pe cei ce trăiesc în oraş îi opreşte de la viaţa 
şi obiceiurile oraşului. 67. Aşa au pornit bărbaţi ca Ilie, Elisei, Ioan fiul Elisa- 
betei, care îmbrăcaţi în piei şi în veşminte de păr de capră, săraci şi lipsiţi, 
loviţi de necazuri şi dureri, rătăceau prin locuri singuratice între culmile şi 
văile munţilor pe rîpe neumblate, în adîncul peşterilor, în fundul gropilor, 
unde viaţa era aproape cu neputinţă pentru om. La fel, Daniel, Anania, Azarie, 
Misael, care, deşi trăind în palatul regal, se hrăneau ca în pustiu, mîncînd de 
post şi bînd numai apă. Pe bună dreptate, servi regeşti fiind, au fost mai presus 
de domnie, au dispreţuit robia scuturîndu-i jugul, au supus puterile lumii, au 

biruit stihiile, au nimicit însuşirile focului, au îmblînzit flăcările, au tocit ascuţi¬ 
şul săbiilor, au încleştat gurile leilor. Şi unde se socotea că sînt slabi, 
acolo erau mai puternici. Nu se sfiau să-şi bată joc de cele omeneşti, fiindcă 
nădăjduiau premii cereşti. Nu se speriau de întunecimea închisorilor, fiindcă 
le strălucea în inimă harul luminii celei veşnice. 68. Pe aceştia urmîndu-i, 
cuviosul Eusebiu a plecat de pe pămîntul său, din familia sa şi a pus pelerina¬ 
jul mai presus de liniştea pe care o dă casa proprie. Pentru credinţă a dorit şi a 
ales asprimile pribegiei, la fel cu Dionysius, sfîntă să-i fie amintirea, care a pus 
pribegia de bună voie mai presus de prietenia împăratului. Bărbaţi de neuitat, 
împresuraţi de armate, înconjuraţi de oşteni, erau luaţi din biserică, dar 
înfruntau stăpînirea. Dispreţuind cele pămînteşti, dobîndeau tăria minţii, 
înfruntau puterea domniei, care cu forţa militară şi zăngănitul armelor n-a 
putut înfrînge credinţa. Ei au supus sălbăticia sufletului de fiară, care n-a putut 
să facă rău sfinţilor. Căci mînia regelui este mînia leului, cum se spune în Pilde 
(Pilde 19, 12). 69. Cel ce le cerea să-şi schimbe hotărîrea a mărturisit că a fost 
învins. Iar ei socoteau că e mai puteric condeiul lor decît săbiile de fier. în cele 
din urmă a fost rănită de moarte necredinţa, dar n-a fost rănită credinţa sfinţi- 
lor. Ei n-au dorit mormînt strămoşesc, fiindcă le era rezervată locuinţa cea 
cerească. Au rătăcit prin tot oraşul „ca unii care n-au nimic, dar toate le stăpî- 
nesc” (II Cor. 6, 10). Oriunde erau trimişi, socoteau locul plăcut, fiindcă nu le 
lipsea nimic celor ce le prisosea credinţa. Săraci, dar bogaţi în har, îi îmbogă¬ 
ţeau şi pe alţii. Se osteneau, dar nu-şi ucideau trupul în posturi, în munci, în 
străji de zi şi de noapte. Au ieşit puternici din slăbiciune (Evr. 11, 34). Nu 
aşteptau momelile plăcerilor cei pe care-i îngrăşa foamea. Nu-i ardea fierbin¬ 
ţeala verii, fiindcă-i răcorea nădejdea harului celui veşnic. Nu-i dobora frigul 
şi gerul pe cei ce iernau încălziţi duhovniceşte de credinţa lor. Nu se temeau 
de cătuşele oamenilor, fiindcă-i descătuşa Iisus. Nu doreau să fie răscumpăraţi 
de la moarte, fiindcă ştiau că vor fi înviaţi de Hristos. 70. Pînă la urmă sfîntul 
Dionysius a cerut prin făgăduinţă să-şi ducă viaţa în pribegie şi să nu se mai 
întoarcă, pentru ca nu cumva să găsească gîndurile poporului sau ale clerului 
amestecate cu învăţăturile şi obiceiurile celor necredincioşi. Şi a binemeritat 
acest har de a da slavă Domnului în linişte sufletească. Astfel, pe cît cuviosul 
Eusebiu a ridicat primul steagul mărturisirii, pe atît fericitul Dionysius în locu 
rile de pribegie şi-a sfîrşit viaţa cel dintîi cu ridul de martir. 71. Această răb¬ 
dare, rămasă ca pildă de la sfîntul Eusebiu, ă crescut în viaţa de mînăstire şi a 
căpătat rezistenţa la munci prin deprinderea de a se supune regulilor aspre 
ale înfrînării. Cine ar pune la îndoială faptul că acestea două cîntăresc cel mai 
mult în atenţia creştinilor: îndatoririle preoţeşti şi aşezămintele călugăreşti? 
Unele au în vedere viaţa morală şi rînduită, celelalte deprind cu răbdarea şi 
înfrînarea, unele sînt ca un fel de privelişte, altele sînt ascunse; unele sînt 
văzute, altele nu. De aceea bunul atlet al Lui Hristos spune: „Ne-am făcut pri- 

velişte acestei lumi şi îngerilor” (I Cor. 4, 9). Era vrednic să fie privit de îngeri 
pe cînd se lupta, ca să ajungă la biruinţa Lui Hristos, fiindcă se ostenea să 
aducă pe pămînt viaţa îngerilor, să dea pe faţă răutatea îngerilor răi în cer, 
căci lupta cu duhurile rele. Pe bună dreptate îl privea lumea, ca lumea să-l 
imite. 72. Viaţa preoţească este în arena de luptă, cea călugărească în peşteră: 
una împotriva neorînduielii acestei lumi, cealaltă împotriva poftelor cărnii, 
una subjugînd plăcerile trupului, cealaltă fugind de ele, una mai plăcută, cea¬ 
laltă mai sigură, una conducîndu-se pe sine însăşi, cealaltă constrîngîndu-se pe 
sine însăşi. Totuşi, şi una şi cealaltă renunţînd la ale sale ca să-l urmeze pe 
Hristos, fiindcă se spune celor desăvîrşiţi: „Dacă vrea cineva să vină după 
Mine, să se lepede de sine, să-şi ia crucea şi să-Mi urmeze Mie” (Matei 16, 24). 
Aşadar, poate să-L urmeze pe Hristos cel ce poate să spună: „Nu eu mai 
trăiesc, ci Hristos trăieşte în mine” (Gal. 2, 20). 73. Pavel se tăgăduia pe sine şi, 
ştiind că-1 aşteptau lanţurile şi chinurile la Ierusalim, se ducea totuşi să se 
dăruiască de bună voie primejdiilor. „Nu pun nici un preţ pe viaţa mea, zicea 
el, numai să împlinesc calea mea şi slujba mea pe care am luat-o de la Domnul 
Iisus” (Fapte 20, 24). Mulţi îi stăteau în jur plîngînd şi rugîndu-se, dar el a 
rămas neclintit sufleteşte: atît de puternic şi de aspru cenzor îi era credinţa! 
74. Aşadar, preotul luptă, monahul stă deoparte; cel dinţii învinge momelile, 
cel de-al doilea fuge de ele; pentru unul lumea este un triumf, pentru celălalt 
pribegie, pentru unul lumea este răstignită, sau el se răstigneşte pentru lume 
(Gal. 6, 14), pentru celălalt este necunoscută; unul este supus multor ispite şi 
de aceea victoria lui este mai mare, pentru celălalt alunecarea este mai rară, 
fiindcă şi paza este mai uşoară. 75. însuşi Ilie, ca să se adeverească vorbele 
ieşite din gura lui, a fost trimis de Domnul să se ascundă la pîrîul Chorath (III 
Regi 17, 3). îl ameninţa Ahab, îl ameninţa Izabela, s-a temut Ilie şi s-a ridicat 
şi iarăşi a umblat patruzeci de zile şi patruzeci de nopţi, înţelegînd din puterea 
cui se hrănea, pînă la muntele Horeb al lui Dumnezeu. Şi a intrat într-o peş¬ 
teră şi acolo s-a odihnit. Şi după aceea a fost trimis să ungă pe regi (IIIRegi 19, 
8-16). S-a întărit, aşadar, în răbdare prin locuirea în singurătăţi şi, ca şi cum ar 
fi fost alimentat cu grăsimile virtuţii, din hrana de pe cîmp a ieşit şi mai puter¬ 
nic. 76. Şi Ioan a crescut în pustiu şi a botezat pe Domnul (Luca 3, 2, 21) şi şi-a 
exercitat mai întîi acolo statornicia, pentru ca după aceea să-l mustre pe rege. 
77. Dar pentru că despre locuinţa sfîntului Ilie în deşert fără să vreau am trecut 
cu vederea numele locurilor, deşi acestea nu sînt fără însemnătate, mi se pare 
că este bine să vedem ce însemnează ele. Ilie a fost trimis la pîrîul Chorath. 
Acolo îl hrăneau corbii, dimineaţa îi aduceau pîine, iar seara came. Nu fără 
rost i se aducea pîine dimineaţa, fiindcă ea întăreşte inima omului (Ps. 103, 
15). Dar oare această hrană a proorocului nu are un înţeles tainic? Seara i se 
aducea carne. înţeleg că numele de Chorath însemnează lege. Horeb însem- 
■j nează inimă sau ceva asemenea inimii. Iar fîntîna Beer-Şeba însemnează al 

şaptelea, sau jurâmînt. 78. Mai întîi Ilie a sălăşluit în Beer-Şeba pentru tainele 
legii sfinte şi pentru legămintele dreptului dumnezeiesc. După aceea a fost tri¬ 
mis lingă pîrîu, lingă acel şuvoi de apă repede, care veseleşte inima omului 
(Ps. 45, 5). Şi intr-un caz şi-n altul, vezi un singur Testament: Scriptura cea 
veche, care este ca un puţ adine şi întunecos, de unde scoţi apă cu osteneală. 
Nu este plin, fiindcă nu venise încă Acela Care să-L umple. Căci zice: „N-am 
venit să stric legea, ci s-o împlinesc” (Matei 5, 17). De aceea sfîntului i se 
porunceşte de Dumnezeu să vină la pîrîu (III Regi 17, 3). Fiindcă acela care a 
băut din Noul Testament nu este numai rîu, ci din inima lui vor curge nuri de 
apă vie: rîuri ale înţelegerii, rîuri ale cugetării, rîuri duhovniceşti, care totuşi 
au secat cu timpul din pricina necredinţei, ca să nu bea nelegiuiţii, să nu se 
adape necredincioşii. 79. Acolo corbii îl cunoşteau pe proorocul Domnului, 
dar iudeii nu-1 cunoşteau. îl hrăneau corbii (III Regi 17, 3), dar acel neam 
regesc şi nobil îl prigonea. Cine este Izabela, care îl prigonea, dacă nu sina¬ 
goga, care zadarnic curge, zadarnic se revarsă de învăţături din Scriptură pe 
care nu le înţelege şi nu le păzeşte? Ce corbi îl hrăneau, dacă nu cei ai căror 
pui îl cheamă „care dă animalelor hrana lor”, precum citim „şi puilor care îl 
cheamă pe El” (Ps. 146, 9). Acei corbi ştiau pe cine hrănesc; ei erau aproape 
de înţeles şi aduceau hrană la acel pîrîu al cunoaşterii dumnezeieşti”. 80. îl 
hrăneşte pe prooroc, care înţelege, care păzeşte cele ce sînt scrise! îi dă bău¬ 
tură credinţa noastră, îi dă mîncare viaţa noastră. Iar el hrăneşte minţile şi sim¬ 
ţirile noastre, cuvîntul lui este hrană pentru înţelegerea minţii noastre. îi dăm 
dimineaţa pîine cei care sîntem aşezaţi în lumina Evangheliei, îl servim cu 
tăria inimii noastre. Cu acestea se hrăneşte, cu acestea capătă putere, cu aces¬ 
tea umple gura celor ce postesc, cărora necredinţa iudeilor nu le aducea nici o 
hrană a credinţei. Postul este acolo orice cuvînt profetic, a cărei grăsime lăun¬ 
trică nu e văzută de ei, mistuită şi împuţinată, care nu poate să îngraşe gîtleju- 
rile lor. 81. Poate de aceea aduceau carne seara, ca pe o hrană mai bună, pe 
care corintenii, slabi la minte, n-o puteau lua, şi de aceea erau hrăniţi cu lapte 
apostolic (I Cor. 3, 2). Aşadar, hrana mai tare era adusă către seara acestei 
lumi, iar dimineaţa pîine. Şi pentru că Dumnezeu a cerut să se dea această 
hrană, se potriveşte bine să spunem în acest loc acele cuvinte profetice: „Ieşi¬ 
rile dimineţii şi ale serii le vei veseli” (Ps. 64, 8). Şi mai jos: „Gătit-ai hrana lor, 
că aşa este pregătirea ta” (Ps. 64, 10). 82. Dar socotesc că despre învăţător am 
vorbit destul; acum să urmărim viaţa învăţăceilor, care s-au îmbrăcat în acea 
laudă, care zi şi noapte cîntă imnuri. Fără îndoială, această oaste a îngerilor 
întotdeauna laudă pe Domnul şi în dese adunări se roagă Domnului. Citesc, 
îşi ocupă timpul şi mintea cu lucru neîntrerupt, departe de întîmpinarea 
femeilor, îşi asigură unii altora o pază temeinică. Ce fel de viaţă este aceasta în 
care n-ai de ce te teme şi-ţi este aproape cel pe care să-l urmezi? Osteneala 
postului aduce în schimb liniştea minţii. Deprinderea îl uşurează, repaosul îl 

susţine, iar prin muncă este uitat. Nu este încărcat de grijile lumii, nu este stă- 
pînit de necazuri străine, nu este înteţit de drumuri în oraş. 83. Invăţînd şi slu¬ 
jind acestei sarcini, vedeţi în ce fel trebuie să fie învăţătorul pe care putem să-l 
găsim, dacă sînteţi toţi uniţi în cugete, dacă iertaţi unul altuia (Efes. 4, 32), 
atunci cînd unul se socoteşte jignit de altul. Căci nu este aceasta singura formă 
de dreptate să nu-1 jigniţi pe cel ce nu te-a jignit, ci şi să-i ierţi celui ce te-a jig¬ 
nit. Sîntem adesea jigniţi de furtul altuia, de înşelăciunea aproapelui. Oare 
socotim că aceasta înseamnă virtute, să răzbunăm înşelăciunea prin înşelă¬ 
ciune, la fraudă să răspundem cu fraude? Căci dacă dreptatea este o virtute, 
trebuie să fie lipsită de crimă şi să nu combată necinstea prin necinste. Cum 
poate fi pentru tine virtute ceea ce pedepseşti la altul? Necinstea nu poate fi 
folosită nici ca răzbunare faţă de necinstea altuia. Nu interesează cui faci rău, 
dacă e drept sau nedrept, fiindcă nu se cade să faci rău. Este indiferent în ce 
chip eşti viclean, dacă din dorinţa de a te răzbuna, sau de a face rău. Şi într-un 
caz şi-n celălalt răutatea tot fără iertare rămîne. Căci nu este nici o deosebire 
între cel rău şi cel nedrept. De aceea ţi s-a spus: „Nu rîvni la cei ce viclenesc, 
nici nu urma pe cei ce fac fărădelegea” (Ps. 36, 1). Şi ceva mai sus: „Urît-am 
adunarea celor ce viclenesc şi cu cei necredincioşi nu voi şedea” (Ps. 25, 5). 
Sfatul este dat tuturor, fără excepţie: Oricare ar fi pricina, viclenia n-are nici o 
îndreptăţire. 84. Dar ce altă formă este mai bună decît cea a dreptăţii dumne¬ 
zeieşti? Iată ce zice Fiul Lui Dumnezeu: „Iubiţi pe vrăjmaşii voştri” (Matei 5, 
44). Şi iarăşi zice: „Rugaţi-vă pentru cei ce vă prigonesc şi vă defăimează”. 
Pînă într-atît îi opreşte pe cei desăvîrşiţi de la răzbunare, încît le porunceşte să 
iubească pe cei ce le fac rău. Şi fiindcă în Scriptura veche a zis: „A mea este 
răzbunarea şi răsplătirea” (Deut. 32, 35), în Evanghelie se spune să ne rugăm 
pentru cei ce ne-au făcut rău, ca să nu se răzbune împotriva lor Cel ce le-a 
făgăduit răzbunarea. El vrea să ierte cu voia ta pe cel căruia i se potriveşte 
făgăduinţa. Şi dacă te gîndeşti la răzbunare, îţi dai seama că cel nedrept este 
pedepsit mai mult după părerile lui, decît după asprimea judecăţii. 85. Dar 
fiindcă nimeni nu poate fi fără potrivnic, să facem în aşa fel încît să n-avem 
împotriviri din pricina greşelilor noastre. Nimeni nu este mai rău pedepsit de 
judecata altuia decît neînţeleptul de a sa, fiindcă el însuşi îşi este înfăptuitor al 
răului. De aceea să ne ferim de lucrurile grele şi pline de încurcături, care nu 
ne aduc roade, ci pagubă. Trebuie să ne purtăm astfel încît să nu ne pară rău 
de faptele sau de hotărîrile noastre. Cel înţelept are grijă să nu se ruşineze de 
multe ori de sine şi mai ales să n-ajungă să se ruşineze în faţa Lui Dumnezeu 
de gîndurile şi faptele sale. Care este roada dreptăţii, dacă nu liniştea sufle¬ 
tească? Sau ce însemnează a trăi drept, dacă nu a trăi liniştit? Cum a fost purta¬ 
rea stăpînului, aşa este şi starea întregii case. Şi dacă acestea se cer acasă, cu 
atît mai mult este nevoie de ele în Biserică, „unde şi bogat şi sărac, şi rob şi 
) liber, şi grec şi scit, şi cu rang şi fără rang, toţi sîntem una în Hristos”? 86. 

Nimeni să nu creadă că dacă e bogat trebuie să fie mai mult respectat. în Bise¬ 
rică este bogat numai cel bogat în credinţă, căci toată lumea bogăţiilor apar¬ 
ţine celui credincios (Pilde 20, 6). Ce este de mirare dacă cel credincios stăpî- 
neşte lumea, de vreme ce stăpîneşte moştenirea Lui Hristos, care este mai de 
preţ decît lumea? „Cu sînge scump aţi fost răscumpăraţi” (1Petru 1, 19), vi s-au 
spus aceste cuvinte tuturor, nu numai celor cu bani. Iar dacă vreţi să fiţi bogaţi, 
urmaţi pe cel ce spune: „Fiţi sfinţi în toată petrecerea vieţii” (IPetru 1, 15). Nu 
le spune numai celor bogaţi, ci tuturora. Fiindcă judecă fără deosebire de per¬ 
soane, după cum spune Apostolul, bun martor al Lui. Şi de aceea nu în delă¬ 
sare, nu în silă, nu în înălţarea inimii, ci în „frică, zice Apostolul, petreceţi 
zilele vremelniciei voastre” (I Petru 1, 17). Sînteţi vremelnici şi nu veşnici pe 
acest pămînt; folosiţi timpul ştiind că veţi pleca în altă parte. 87. Nu vă încre- 
deţi în bogăţii, fiindcă toate rămîn aici; numai credinţa vă va însoţi. Vă va 
însoţi şi dreptatea, dacă înaintea ei va fi credinţa. Ce vă aduc bogăţiile? „Nu cu 
aur sau argint”, nu cu proprietăţi, nu cu haine de mătase „aţi fost răscumpăraţi 
în viaţa voastră deşartă, ci cu scumpul sînge al lui Iisus Hristos” (I Petru 18, 
19). Aşadar, acela este bogat care a fost moştenitorul Lui Dumnezeu, tovarăş 
de moştenire cu Hristos. Nu dispreţui pe cel sărac, căci el te-a făcut bogat. Nu-1 
nesocoti pe cel lipsit. „Acest sărac a strigat şi Domnul L-a auzit” (Ps. 23, 7). 
Nu-1 respinge pe cel neavut. Şi Hristos a devenit sărac, cu toate că era bogat. Dar 
pentru tine S-a făcut sărac, ca neaverea Lui să te îmbogăţească pe tine. Nu te 
semeţi că eşti bogat: fără bani i-a trimis pe Apostolii Săi. 88. Cel dinţii dintre ei 
a zis: „Argint şi aur nu am” (Fapte 3, 6). Se laudă cu sărăcia, ca şi cum averea ar 
fi ceva necurat. „Argint şi aur, spune Apostolul, nu am”. N-a zis: aur şi argint, 
neştiindu-îe preţul, fiindcă nu le cunoaşte întrebuinţarea. „Argint şi aur nu 
am” dar am credinţă. Sînt destul de bogat în numele lui Iisus, Care este mai 
presus de orice nume” (Filip 2, 9). Argint nu am şi nici nu caut. Aur n-am şi 
nici nu doresc. Dar am ceea ce voi bogaţii nu aveţi, am ceea ce şi voi socotiţi că 
e mai de preţ, şi dau săracilor, ca în numele lui Iisus să zic: „întăriţi-vă voi, 
mîini slabe şi genunchi slăbănogi” (Isaia 35, 3). 89. Aşadar, dacă vreţi să fiţi 
bogaţi, căutaţi să fiţi săraci. Atunci veţi fi bogaţi în toate, cînd veţi fi săraci cu 
duhul (Matei 5, 3). Fiindcă nu averea, ci sufletul face bogăţia. 90. Unii în bogă¬ 
ţii multe se umilesc şi cu dreptate, dar şi cu înţelepciune. Legea firii este des¬ 
tul de bogată pentru toţi, fiindcă vei găsi uşor ce are de prisos. Dar pentru 
lăcomie orice prisos de bogăţie este sărăcie. Nimeni nu se naşte, ci devine 
sărac. Sărăcia nu e realitate, ci părere. De aceea îl vei găsi uşor pe cel bogat 
după fire, dar greu după dorinţă. Căci cu cît cineva a agonisit mai mult, cu atît 
rîvneşte mai mult şi se simte încins de arşiţa dorinţelor sale. 91. De ce umblaţi 
după bogăţii, ca şi cum ar fi trebuincioase? Nimic nu este mai trebuincios decît 
cunoaşterea a ceea ce nu e trebuincios. De ce daţi vina pe trup? Nu grija trupu¬ 
lui îl face pe cineva nesătul, ci lăcomia gîndurilor. Oare trupul răpeşte nădej- 

dea în viitor? Oare trupul nimiceşte frumuseţea harului duhovnicesc? Oare 
trupul împiedică credinţa? Oare trupul judecă ceva cu păreri deşarte, ca un 
stăpîn nesocotit? Trupului îi place mai mult simplitatea hranei, care nu 
încarcă stomacul, care menţine sănătatea, fiindcă alungă grija şi asigură liniş¬ 
tea. 92. Dar bogăţia nu este întotdeauna vrednică de dispreţ. „Bogăţia cuiva 
slujeşte la răscumpărarea lui” (Pilde 13, 9), fiindcă cel ce dă săracului îşi răs¬ 
cumpără sufletul. Este, aşadar, şi în aceste bogăţii materiale loc pentru virtute. 
Fiţi ca nişte cîrmaci în largul mării. Cel ce-şi cîrmuie bine corabia trece repede 
peste valuri, ca să ajungă în port. Iar cel ce nu ştie să-şi conducă averea se scu¬ 
fundă sub greutatea ei. De aceea scris este: „Avuţia este pentru cel bogat o 
cetate întărită” (Pilde 10, 15). 93. Ce este această avere dacă nu Ierusalimul cel 
ceresc în care este împărăţia lui Dumnezeu? Bună este averea care face roade 
veşnice. Bună este averea care n-are nimic aici, fiindcă toată proprietatea este 
acolo. Cine a fost în această avere zice: „Partea mea este Domnul” (Ps. 118, 
57). Nu zice: Partea mea este întinsă de la hotarele acelea şi pînă la acelea. Nu 
zice: Partea mea este între acei vecini, căci este între apostoli, între prooroci, 
între sfinţii Domnului; şi aceasta este partea cea dreaptă. Nu zice: partea mea 
este în livezi, în păduri, în cîmpii, căci este în cîmpiile pădurii în care se 
găseşte Biserica, despre care este scris: „Am găsit-o în cîmpiile pădurii” (Ps. 
32, 17). Nu zice: Partea mea este herghelia de cai. „Mincinos este calul spre 
scăpare” (Ps. 32, 17). Nu zice: Partea mea constă în cirezile de vite, de asini şi 
de oi, dacă nu cumva acestea se numără între cirezile care-şi cunosc stăpînul. 
Şi în el vrea să-şi aibă tovarăş asina care n-a fugit de ieslea lui Hristos (baia 1, 
3). Partea îi este şi Acel miel care a fost dus la junghiere, şi Acea oaie „fără glas 
înaintea celor ce o tund, care n-a deschis gura Sa” (baia 50, 7), în umilinţa 
Căreia a fost înălţată judecata. Bine zice: înaintea celor ce o tund, fiindcă 
aceea n-a fost crucea Sa: Cel ce Şi-a lăsat trupul n-a pierdut dumnezeirea. 94. 
Nu oricine zice, aşadar, „Partea mea este Domnul”. Nu zice aşa avarul, fiindcă 
vine avariţia şi-i zice: Partea mea eşti, eu te-am avut supus, mie mi-ai slujit, mie 
mi te-ai vîndut în acel aur, mie mi te-ai socotit în stăpînire. Desfrînatul nu zice: 
Partea mea e Hristos, fiindcă vine desfrinarea şi-i zice: Partea mea eşti, eu te-am eli¬ 
berat pentru mine la acel ospăţ şi te-am prins în acele mreje, eu te stăpînesc 
cu zapis, după cuvintele gurii tale. Oare uiţi că a fost mai scump preţul mesei 
decît al vieţii tale? Te birui după propria ta judecată. Tăgăduieşte, dacă poţi, 
dar nu poţi tăgădui. Nimic nu ţi-ai lăsat pentru viaţă, totul l-ai cheltuit pentru 
masă. Adulterul nu poate zice: Partea mea este Domnul, fiindcă vine pofta şi-i 
zice: Eu sînt partea ta, mie mi te-ai dăruit în dragostea cu acea Biserică, în 
legile şi în drepturile mele ai petrecut acea noapte cu femei de vînzare. Trădă¬ 
torul nu zice: Partea mea e Hristos, fiindcă îndată năvăleşte împotriva lui 
ticăloşia răului şi-i zice: Te înşală, Doamne Iisuse, ăsta este al meu. 95. Avem 
ca exemplu pe Iuda: cînd acesta a cerut pîinea de la Hristos, a intrat în 

inima lui diavolul (Ioan 13, 2), cerîndu-şi stăpînirea sa, pastrîndu-şi dreptul 
asupra părţii sale şi zicînd: Ăsta nu e al Tău, ci al meu, al meu este slujitorul, al 
Tău trădătorul; sigur ăsta este al meu. Stă la masă cu Tine, dar îmi slujeşte mie, 
mânîncâ cu Tine, dar se hrăneşte cu mine, a primit pîine de la Tine şi bani de la 
mine. Bea cu Tine şi mie mi-a vîndut sîngele Tău. Cît de adevărat vorbeşte, a 
dovedit. Hristos S-a îndepărtat de el, Iuda însuşi L-a părăsit pe Iisus şi l-a 
urmat pe diavol. 96. Cît de mulţi stăpîni are cel ce a fugit de unul singur! Dar 
noi să nu fugim. Cine să fugă de Cel pe Care-L urmează cei legaţi în lanţuri, 
dar în lanţuri de bunăvoie, care dezleagă, nu leagă, în care lanţuri cei legaţi se 
preamăresc zicînd: „Pavel, întemniţatul Lui Iisus Hristos şi Timotei” (Filimon 
1). Mai mare slavă este să fim întemniţaţi Acestuia, decît să fim liberi pentru 
alţii. Cine să fugă, aşadar, de pace? Cine să fugă de mîntuire? Cine să fugă de 
milostivire? Cine să fugă de răscumpărare? 97. Vedeţi, fiilor, cum au scăpat 
cei ce au urmat acestea, cum lucrează cei morţi? Ne minunăm de lauda acelor 
virtuţi a căror putere vrem s-o dobîndim. Şi pe cele pe care le predicăm altora 
trebuie să le recunoaştem la noi în tăcere. Nimic nu dobîndeşte laudă uşor şi 
fără osteneală: „împărăţia cerurilor se ia prin stăruinţă şi cei care se silesc pun 
mîna pe ea” (Matei 11, 12). Părinţii care se grăbeau mîncau mielul. Credinţa e 
grăbită, supunerea este iute, nădejdea este fără zăbavă. Acestora nu le plac 
nehotărîrile sufleteşti, ci trecerea de la nelucrarea fără roadă la roada osteneli¬ 
lor. De ce amîi pentru ziua de mîine? Poţi să lucrezi şi azi: Fiindcă s-ar putea 
s-o pierzi pe cea de azi şi pe cea de mîine să n-o mai apuci. Nici pierderea unei 
singure ore nu însemnează o pagubă mică; şi o singură oră este o parte din 
viaţă. 98. Sînt tineri care vor să ajungă repede la bătrîneţe, ca să nu se supună 
prea mult timp voinţei bătrînilor. Sînt şi bătrîni care ar vrea, dacă ar putea, să 
se întoarcă la tinereţe. Nu-i aprob nici pe unii, nici pe ceilalţi. Fiindcă tinerii, 
nemulţumiţi şi dezgustaţi de prezent, caută să-şi schimbe viaţa, iar bătrînii să 
şi-o prelungească; tineretul poate îmbătrîni prin obiceiuri, iar bătrîneţea poate 
trăi prin lucrări. Nimic n-aduce mai mult îndreptarea obiceiurilor decît disci¬ 
plina. Cu cît mai mult, aşadar, se cade ca noi să ne ridicăm nădejdea spre 
împărăţia Lui Dumnezeu, unde va fi schimbarea harului, nu a vîrstei? 99. Nu 
cu şederea, nu cu somnul se cîştigă ceva. Dormind nu facem nimic, şezînd nu 
dobîndim nimic, ba dimpotrivă pierdem. Trîndăvind Esau şi-a pierdut întîie- 
tatea binecuvîntării (Fac. 27, 35), fiindcă i-a fost mai plăcut să primească mîn- 
carea decît s-o caute. Iacov muncind a găsit har la amîndoi părinţii. 100. Dar 
Iacob, deşi era mai presus de fratele său în virtute şi har, şi-a atras mînia aces¬ 
tuia, care era supărat că fratele său mai tînăr a fost pus mai presus de el. De 
aceea este scris: „Lăsaţi loc mîniei” (Rom. 12, 19), ca nu cumva mînia fratelui 
să te atragă şi pe tine în păcat cînd vrei să te împotriveşti sau te răzbuni. Poţi 
îndepărta greşeala şi de la el şi de la tine dacă socoti că trebuie să te laşi tu mai 
mic. Să imiţi pe patriarhul care s-a dus departe, ascultînd de sfatul mamei sale 

(Fac. 27, 43). Care mamă? Rebeca, de bună seamă, adică răbdarea. Căci al cui 
putea fi acest sfat dacă nu al răbdării? Mama îşi iubea fiul şi de aceea a socotit 
că e mai bine să-l îndepărteze de ea decît de Dumnezeu. Buna mamă ţinea la 
amîndoi, dar totuşi i-a dat celui mai mare binecuvîntarea pe care putea s-o 
păstreze. Căci nu a pus pe un fiu înaintea celuilalt fiu, ci pe cel harnic înaintea 
celui leneş, pe cel credincios înaintea celui necredincios. Dar iubindu-1 pe fiul 
cel mai mic nu l-a dispreţuit pe cel mare, ca să nu săvîrşească o nelegiuire. 101. 
Astfel, fiindcă din pricina credinţei, nu a necredinţei, era trimis departe de 
părinţi, vorbea cu Dumnezeu, sporea în avere, copii, har. Şi nu s-a semeţit cu 
acestea, deşi fratele îl duşmănea, ci cu smerenie l-a iubit pe cel pe care-1 ştia 
frate, cu toată mînia, nebunia şi furia lui. Şi de aceea l-a iubit de şapte ori, după 
numărul iertărilor, fiindcă nu iubea pe un om, ci pe cel pe care-L prevedea în 
duh că ar veni cu trup omenesc să ridice păcatele lumii (Ioan 1, 29). Din răs¬ 
punsul lui Petru ţi se dezvăluie această taină prin cuvintele: „Dacă va greşi fra¬ 
tele meu împotriva mea de cîte ori să-i iert? Oare pînă de şapte ori?” (Matei 18, 
21). Vezi că iertarea păcatelor este chipul acelei mari sîmbete, al acelui har de 
linişte veşnică; şi de aceea se iartă prin contemplaţie. 102. Dar ce vrea să 
spună faptul că şi-a rînduit şi soţiile şi fiii şi pe toţi ai săi şi i-a învăţat ca şi ei să 
se închine pînă la pămînt? (Fac. 33, 5-6). De bună seamă nu că pămîntul este 
o stihie care adesea se umple de sînge, care este un atelier de crime, sau care 
de multe ori îngrozeşte prin ţinuturile sale stîncoase, sau prin munţi prăpăs¬ 
tioşi, sau prin cîmpii pustii şi sterpe, ci ca un trup care ne va fi spre pază. Şi 
poate aceasta este taina pe care ţi-a arătat-o Domnul zicînd: „Nu de şapte ori, 
ci de şapte ori cîte şapte” (Matei 18, 22). 103. De aceea iertaţi-vă şi voi răută¬ 
ţile, ca să fiţi fiii lui Iacob. Nu vă pierdeţi nădejdea ca Esau. Imitaţi pe sfîntul 
David care, ca un bun învăţător, ne-a lăsat ce să imităm, zicînd: „în loc să mă 
iubească, mă cleveteau, iar eu mă rugam” (Ps. 108, 4). Chiar cînd era vorbit de 
rău, el se ruga. Rugăciunea este o bună pavăză, care înlătură ocara, alungă 
cuvintele rele şi adesea se întoarce chiar împotriva celor ce au vorbit rău, 
pentru ca ei să fie răniţi cu propriile lor arme. „Ei vor blestema, zice el, şi Tu 
vei binecuvînta” (Ps. 108, 27). Trebuie dorit blestemul care dobîndeşte bine¬ 
cuvîntarea Domnului. 104. Rămîne, preaiubiţilor, să vă gîndiţi că Iisus a păti¬ 
mit (Evr. 13, 12) dincolo de poarta cetăţii şi că veţi ieşi din această cetate 
pămîntească, fiindcă al vostru este Ierusalimul cel de sus. Acolo să vă fie gîndul vie¬ 
ţii, ca să spuneţi: „Iar cetăţenia noastră este în ceruri” (Filip. 3, 20). De aceea 
Iisus a ieşit din cetate, pentru ca voi, care ieşiţi din această lume, să fiţi 
deasupra lumii. Singur Moise, care vedea pe Dumnezeu, îşi avea cortul în 
afara taberei cînd vorbea cu Dumnezeu (leş. 33, 7). Sîngele jertfelor care se 
făceau pentru iertarea păcatelor era adus pe altar, iar carnea se ardea în afara 
taberei (leş. 29, 12, 13). Căci nimeni aşezat fiind înăuntru viciilor acestei lumi, 
nu scapă de păcat şi sîngele jertfei nu este bine primit lui Dumnezeu dacă nu iese 

din tina trupului său. 105. Primiţi cu plăcere să fiţi gazde. Prin găzduire sfîntul 
Avraam a aflat har. Găzduind pe Domnul Sara a meritat să aibă un fiu, deşi la 
o înaintată bătrîneţe (Fac. 18, 3), iar Lot a scăpat de focul prin care a pierit 
Sodoma. Şi tu poţi primi pe îngeri, dacă le dăruieşti găzduire cînd vin. Ce să 
spun de Rahab, care prin acest dar şi-a aflat mîntuirea (Isaia 2, 1 s.u.). 106. Să 
vă pară rău de cei ce sînt ţinuţi în lanţuri, ca şi cum aţi fi şi voi legaţi cu ei. Mîn- 
gîiaţi-i pe cei năpăstuiţi. „Căci mai bine e să mergi în casa plînsului, decît în 
casa veseliei” (Eccl. 1, 3). în prima ai prilejul să faci un bine, în cea de-a doua 
îţi găseşti alunecarea în viciu. De acolo nădăjduieşti răsplata, dincoace ai pri¬ 
mit-o. Simţiţi-vă în faţa celor ce suferă ca şi cum voi înşivă aţi suferi. 107. 
Femeia să fie tovarăşă, nu roabă a bărbatului; să fie condusă, nu constrînsă. 
Este nevrednică de căsătorie cea vrednică de sfadă. Iar bărbatul să-şi conducă 
soţia ca un cîrmaci, s-o cinstească fiindu-i ea tovarşă de viaţă, să fie amîndoi 
părtaşi la moştenirea harului. 108. Mamelor, alăptaţi-vă copiii, iubiţi-i. 
Rugaţi-vă pentru ei să fie ani mulţi pe pămînt, nu în pămînt, ci pe pămînt cu toate 
că nimic n-are viaţă lungă pe acest pămînt. Chiar ceea ce este îndelungat este de 
fapt scurt şi repede trecător. îndemnaţi-i să ia mai de grabă crucea Domnului 
decît să iubescă această viată. 109. Maria, Maica Domnului, stătea în fata cru- 
cii Fiului Său. M-a învăţat aceasta nu altcineva decît Ioan evanghelistul (Ioan 
19, 25). Alţii au scris că pămîntul s-a cutremurat în timpul patimilor Domnu¬ 
lui, că cerul a fost acoperit de întuneric (Matei. 27, 45-51), că soarele s-a 
ascuns şi că tîlharul, după ce s-a mărturisit cu evlavie, a fost primit în rai (Luca 
23, 42-45). Ioan a arătat ceea ce alţii n-au arătat, cum Iisus aşezat pe cruce şi-a 
strigat mama socotind de mai mare preţ că, biruitor al chinurilor, arată mamei 
îndatoririle evlaviei, decît că dăruia împărăţia cerească. Căci dacă este religios 
faptul că dă iertare tîlharului, cu mult mai plin de evlavie este faptul că mama 
este cinstită cu atîta dragoste de către Fiul său. „Iată, zice El, fiul Tău... Iată 
mama Ta” (Ioan 19, 27). Pe cruce Hristos făcea testament şi împărţea datoriile 
evlaviei între mama Sa şi ucenicul Său. Lăsa Domnul nu un testament public, 
ci chiar particular, şi acest testament al Său era semnat de Ioan, martor vred¬ 
nic de un atît de mare ajutor al testamentului, prin care nu erau lăsaţi bani, ci 
viaţa veşnică, iscălit nu cu cerneală, ci cu Duhul Dumnezeului Celui Viu, Care 
zice: „Limba Mea este trestie de scriitor ce scrie iscusit” (Ps. 44, 2). 110. Dar 
nici Maria nu era mai mică decît i se cădea, ca mamă a lui Hristos. Pe cînd 
Apostolii fugeau, ea stătea în faţa crucii lui Hristos şi privea cu ochi pioşi rănile 
Fiului său, fiindcă nu privea moartea unui Fiu, ci mîntuirea lumii. Sau poate 
fiindcă prin moartea Fiului său ştia că va fi mîntuirea lumii şi credea că şi prin 
moartea ei se va adăuga ceva darului public. Dar Iisus n-avea nevoie de ajutor 
pentru mîntuirea tuturor, fiindcă i-a salvat pe toţi fără ajutor. De aceea şi zice: 
„ Ajuns-am ca un om neajutorat, între cei morţi slobod" (Ps. 87, 4). A primit 
dragostea mamei, dar n-a căutat ajutorul altuia. 111. Imitaţi-o, sfinte mame, pe 

cea care a dat un atît de mare exemplu de virtute prin singurul şi preaiubitul ei 
Fiu. Nici voi n-aveţi copii mai dragi, nici Fecioara nu căuta acea mîngîiere de 
a putea să nască alt fiu. 7 12. Porunciţi servilor Domnului nu ca unora care au 
condiţia de supuşi, ci astfel incit să vă amintiţi că sînt după fire cu aceeaşi 
soartă ca şi voi (II Petru 1, 4). Iar voi, servi, slujiţi stăpînilor voştri cu bună¬ 
voinţă (IPetru 2, 18). Fiecare trebuie să primească cu răbdare ceea ce i s-a dat 
la naştere; supuneţi-vă nu numai stăpînilor buni, ci şi celor răi. Care este harul 
servirii voastre dacă serviţi cu hărnicie numai celor buni? Să binemeritaţi 
chiar şi din partea celor răi. Căci şi cei liberi, dacă sînt pedepsiţi de judecă¬ 
tori pentru greşeli, n-au nici o răsplată. Răsplata este a celor ce nu greşesc. 
Aşadar, şi voi, privind către Iisus, dacă slujiţi cu răbdare chiar unor stăpîni răi, 
veţi avea răsplată. Şi Domnul, Care era drept, a suferit din partea celor 
nedrepţi şi, cu minunată răbdare, S-a răstignit pe cruce pentru păcatele 
noastre, pentru ca acela care-L imită să-şi spele cu sîngele Lui păcatele. 7 13. In 
încheiere, întoarceti-vă toti la Domnul Iisus. Desfătarea acestei vieţi să vă fie 
în pacea sufletească, răbdarea morţii să se însoţească în cugetul vostru cu 
nădejdea nemuririi, ideea învierii cu harul lui Hristos, adevărul cu simplita¬ 
tea, credinţa cu încrederea, înfrînarea cu sfinţenia, hărnicia cu cumpătarea, 
felul de trai cu viaţa măsurată, învăţătura fără înfumurare, temeinicia în 
ştiinţă, credinţa fără ameţeala ereziei. Harul Domnului Iisus Hristos să fie cu 
voi cu toţi. Amin. 





A DOUA CLASĂ 


Scrisoarea a LXTV-a 

AMBROZIE CĂTRE IRENAEUS, SĂNĂTATE! 

1. Mă întrebi de ce Domnul Dumnezeu a plouat cu mană poporului Său 
altădată şi acum nu mai plouă. Dacă-ţi dai seama bine, plouă şi zilnic a plouat 
ilm cer mană pentru cei ce-L servesc pe El. Şi acea mană trupească se găseşte 
azi în mai multe locuri, dar lucrul acesta nu este atît de minunat; fiindcă a 
venit ceea ce este desăvîrşit. Iar desăvîrşită este pîinea din cer, întruparea din 
Fecioară, despre care te învaţă îndeajuns Evanghelia. Asemenea mană este cu 
mult mai presus decît cea dinainte. Cei ce au mîncat acea mană, adică acea 
pîine, au murit; iar cine o va mînca pe aceasta va trăi veşnic (Ioan 6, 52). 2. Dar 
există şi o mană duhovnicească, adică ploaia duhovnicească a înţelepciunii, 
care se varsă din cer pentru cei iscoditori şi care o cer; aceasta umezeşte min¬ 
ţile celor evlavioşi şi le îndulceşte gîturile. Aşadar, cel ce a înţeles revărsarea 
înţelepciunii dumnezeieşti se desfătează şi nici nu caută ajtă hrană, nici nu 
trăieşte numai cu pîine, ci cu tot cuvîntul lui Dumnezeu (Matei 4, 4). Cine este 
mai dornic să ştie întreabă ce este mai dulce decît mierea. Lui îi răspunde sluji¬ 
torul Lui Dumnezeu. „Este pîinea pe care ţi-a dat-o Dumnezeu s-o mănînci” 
(leş. 16, 15). Şi ce este această pîine, ascultă: „Este cuvîntul pe care ţi l-a rînduit 
Dumnezeu” (leş. 16, 16). Aşadar, această rînduială a lui Dumnezeu, această 
hrană întăreşte sufletul înţeleptului, îl luminează şi-l îndulceşte, împodobin- 
du-1 cu strălucirea adevărului şi îmbiindu-1, ca şi cu un fagure de miere, cu gus¬ 
tul plăcut al feluritelor virtuţi şi cu cuvîntul înţelepciunii. „Cuvintele frumoase 
sînt un fagure de miere”, aşa este scris în Pilde (Pilde 16, 24). 3. Dar de ce este 
măruntă, ascultă pricina: fiindcă este mic şi grăuntele de muştar, cu care se 
aseamănă împărăţia cerurilor (Luca 12, 19). Şi o credinţă, dacă este cît un 
grăunte de muştar, poate să ridice munţii şi să-i arunce în mare (Luca 17, 6). 
împărăţia Lui Dumnezeu „este asemenea aluatului pe care luîndu-1 femeia l-a 
ascuns în trei măsuri de făină, pînă c-e s-a dospit toată” (Luca 13, 21). Şi Moise 
a luat capul viţelului de aur, l-a sfărîmat pînă l-a făcut praf şi, presărîndu-1 în 
apă, l-a dat poporului să-l bea (leş. 32, 20). Căci se îngroşase inima lor de rău¬ 
tatea necredinţei, se moleşise şi pierduse subţiimea credinţei. Acea femeie 
care va măcina bine se va lua, iar cea care va măcina rău se va lăsa (Matei 24, 
41). 4. Macină, aşadar, şi tu credinţa ta, ca să fii ca acel suflet care stîmeşte în 
sine dragostea lui Hristos şi pe care-1 admiră în urcarea lui puterile cereşti. Să 
se urce fără pagubă, să se înalţe din această lume cu bucurie şi veselie ca ara- 

cui viţei de vie şi ca fumul să se ridice în sus, aprinzînd miresmele învierii şi ale 
credinţei, precum găseşti scris: „Cine este aceea care se ridică din pustiu ca un 
stîlp de fum, parcă ar arde smirnă şi tămîie, parcă ar arde pulbere de miresme 
iscusit gătite?” (Cînt. 3, 6). 5. Frumos i-a exprimat fineţea comparînd-o cu pul¬ 
berea şi amintind de miresme. Fiindcă şi în cartea Ieşirii citim lucruri cu gust 
exprimate (leş. 30, 23), precum se spune despre acea tămîie profetică, amestec 
din mai multe miresme, rugăciune a sfinţilor care se îndreaptă spre faţa lui 
Dumnezeu, precum zice şi David: „Să se îndrepteze rugăciunea mea ca tămîia 
înaintea Ta” (Ps. 140, 2). Şi grecul a zis: „Să se înalţe rugăciunea mea ca tămîia 
înaintea Ta”. Şi în Apocalipsa lui Ioan citim că: „A stat îngerul înaintea altaru¬ 
lui, avînd cădelniţă de aur şi i s-a dat lui tămîie multă, ca s-o aducă împreună 
cu rugăciunile tuturor sfinţilor. Şi fumul tămîiei s-a suit din mîna îngerului 
înaintea Lui Dumnezeu împreună cu rugăciunile sfinţilor” (Apoc. 8, 3-4). 6. 
Este frumos spus şi despre sînul şi despre pîntecele acelui suflet care se înalţă 
la Hristos. Şi de aceea este lăudat prin cuvintele logodnicului care zice: „Sînul 
tău e cupă rotunjită, pururea de vin tămîios plină; pîntecele tău este snop de 
grîu, încins frumos cu crini” (Cînt. 1, 3). Căci este în toată învăţătura o expri¬ 
mare rotunjită şi o băutură duhovnicească nu lipsită de plinătate şi de cunoaş¬ 
terea tainelor cereşti. Şi pîntecele sufletului este ceva tainic, ca şi sînul, pîntece 
în care primeşte hrană nu numai rodnică, prin care se întăresc inimile, ci şi 
plăcută şi înmiresmată, care desfătează. Poate că asta ne-a învăţat şi Moise, că 
prin multe şi pioase rugăciuni să ispăşim acea nelegiuire. 7. Şi în cartea Regi¬ 
lor, pe cînd Domnul se arăta sfîntului Uie, s-a auzit întîi un glas, ca o adiere 
uşoară, şi îndată i s-a arătat Domnul (III Regi 19, 12), ca să cunoaştem că cele 
trupeşti sînt tari şi îngroşate, iar cele duhovniceşti sînt moi şi subţiri, încît nu 
pot fi văzute cu ochii. Şi de duhul înţelepciunii, care este subţire şi mişcător, 
citim în cartea înţelepciunii (înţ. 1, 22), că este în aceasta duhul înţelegerii, 
sfînt, unic, multiplu, subtil şi mobil, care mai întîi îşi macină cuvintele ca să nu 
supere cu ceva fie prin înţeles, fie prin formă. Acelui Babilon, cînd va fi dărî- 
mat, i se va spune: „Şi huruit de mori nu se va mai auzi în tine niciodată” (Apoc. 
18, 22). 8. Aceasta este mana cea fină, care se culegea zilnic, dar care nu se 
putea păstra de pe o zi pe alta. Pentru că descoperirile înţelepciunii sînt plă¬ 
cute vremelnic şi nu sînt atît de uimitoare cele ce se găsesc în timp, ca acelea 
care se revarsă din vioiciunea minţii prezente, sau fiindcă dezvăluie taina vii- , 
toare, de vreme ce mana păstrată pînă la răsăritul soarelui nu mai putea să fie 
bună de mîncat, adică să aibă har pînă la venirea Lui Hristos. Răsărind Soa¬ 
rele dreptăţii şi strălucind legămintele luminoase ale trupului şi sîngelui lui 
Hristos, încetează cele fără de nici un preţ, urmînd a fi luate de popor cele 
desăvîrşite. Sănătate şi gîndeşte-te la noi, că şi noi ne gîndim la tine. 

Scrisoarea a LX Va 

AMBROZIE CĂTRE SIMPLICIANUS, SĂNĂTATE! 

7. Mi-ai scris că, pe cînd citeai, te-ai întrebat cu mirare ce vrea să spună 
faptul că Moise, cînd a adus jertfa de izbăvire Domnului, jumătate din sîngele 
viţeilor de jertfii l-a turnat intr-un vas, iar jumătate l-a împrăştiat pe jertfelnic 
(leş. 24, 6). Dar nu înţeleg de ce ai îndoieli şi mă întrebi pe mine, de vreme ce 
ai cutreierat tot pămîntul pentru credinţă şi pentru dobîndirea cunoaşterii. Ai 
dat tot timpul acestei vieţi citirii de zi şi de noapte, cuprinzînd cu ageră minte 
cele ce se pot înţelege, ca unul care obişnuieşti să arăţi cît de departe sînt de 
adevăr cărţile de filosofie, că multe sînt atît de deşarte, încît opera scriitorilor a 
murit înaintea lor. 2. Totuşi, fiindcă folosul cuvintelor, ca şi al banilor, este 
mare şi prin el se aduce cel mai mare cîştig în agoniseala de obşte a învăţăturii, 
nu pot să nu spun cît de minunată este această împărţire a sîngelui. Pe cît se 
pare, o parte arată învăţătura morală a înţelepciunii, iar o parte pe cea mistică. 
Partea turnată în vas este morală, iar cea vărsată pe altar este mistică, prin 
aceea că este vărsată în minţile omeneşti prin oarecare insuflare şi prin dar 
dumnezeiesc, pentru ca ele să simtă cele de cuviinţă şi să se umple de credinţă 
în Dumnezeu. 3. Cei ce au vorbit despre măreţia Lui şi despre cele cereşti, fie 
Apostolii, fie Sfinţii Prooroci, n-au îndrăznit să vorbească decît despre cele 
arătate lor prin descoperire. De aceea Pavel a dat mărturie într-o scrisoare a sa 
că a fost răpit în rai şi că a auzit cuvintele pe care nu-i este îngăduit omului să le 
spună (II Cor. 12, 4). Şi Ştefan a văzut cerurile deschise şi pe Iisus stînd de-a 
dreapta lui Dumnezeu (Fapte 1, 55). Şi proorocul David L-a văzut şezînd (.Ps. 
109, 1). Ce să spun despre Moise, despre care Scriptura zice că nu s-a mai ridi¬ 
cat în Israel profet precum Moise, care L-a cunoscut pe Dumnezeu faţă către 
faţă, în toate semnele şi minunile pe care le-a făcut în ţara Egiptului (Deut. 34, 
10-11). 4. Aşadar, partea mistică este jertfa lui Dumnezeu, Care prin strălucirea 
înţelepciunii dumnezeieşti, ca Tată şi Ziditor, înflăcărează puterea sufletului şi lu¬ 
minează mintea. Iar înţelepciunea lui Dumnezeu este Iisus, la pieptul Căruia cădea 
Ioan (Ioan 13, 25), ca să se arate că din acea taină de temelie a sorbit minunile 
dumnezeieşti ale înţelepciunii. El însuşi a scris ceea ce a ştiut despre aceasta, fiind¬ 
că se temea să pretindă şi să arate că aparţine minţii sale darul pe care-1 primea. Dar 
şi Domnul însuşi spunea Apostolilor deschizîndu-şi gura: „Luaţi DuhSfînt” (Ioan 
20, 22). Prin aceasta a declarat că El este Cel despre Care zisese Moise: „Eu voi 
deschide gura ta şi te voi învăţa ce să grăieşti” (leş. 4, 12). Aşadar, această înţelep¬ 
ciune dumnezeiască de nespus în cuvinte, neamestecată şi nestricată îşi varsă harul 
său în sufletele sfinţilor şi le descoperă cunoaşterea, ca să privească slava Lui Dum¬ 
nezeu. 5. Iar învăţătura înţelepciunii morale este aceea care se toarnă în vase 
şi din ele se primeşte şi se bea. Dar vasele sînt simţurile noastre. Ele sînt 
cei doi ochi, urechile, nările, gura şi celelalte părţi potrivit sarcinilor. 

Ochii sînt pentru văz, urechile pentru auz, nările pentru miros, gura pentru 
gust şi aşa mai departe. In aceste vase Acel Cuvînt, în Care este începutul 
preoţiei şi al proorociei, toarnă părţi ale sîngelui Său, ca să însufleţească păr¬ 
ţile necugetătoare şi să le facă cugetătoare. 6. Apoi, cînd a dat poruncile legii şi 
le-a vestit poporului, Moise mai întîi a înfăţişat înţelesul chivotului, al candela- 
brului şi al tămîiei, şi după aceea a înjunghiat victimele de jertfa, o parte din 
sînge vărsîndu-1 pe sfîntul jertfelnic, iar cealaltă strîngînd-o în vase (leş. 25, 31 
ş.u.). 7. Aceasta este împărţirea înţelepciunii în mistică, adică dumnezeiască 
şi morală. Logosul este împărţitorul sufletelor şi al virtuţilor (Evr. 4, 12). Dar 
Logosul este şi cuvîntul, puternic şi ascuţit, al lui Dumnezeu. El pătrunde şi 
trece pînă la despărţirea sufletului, deosebeşte şi desparte virtuţile. Moise, slu¬ 
jitorul Lui a deosebit felurile virtuţilor prin despărţirea sîngelui. 8. Mai presus 
de celelalte n-a fost vestit nimic în lege, în afară de venirea Lui Hristos şi de 
patimile Lui. Ai grijă să fie mîntuitoare această jertfa pe Care Dumnezeu 
Cuvîntul a înfaţişat-o prin Sine însuşi şi prin trupul Său. Mai întîi în Evanghe¬ 
lie, dar şi în lege, a propovăduit învăţătura morală, arătînd-o în răbdarea şi în 
faptele Sale ca în nişte vase. Astfel, turnînd în obiceiurile şi simţirile noastre o 
substanţă nouă, ca un fel de viaţă a înţelepciunii, prin care a întărit minţile 
oamenilor, le-a făcut răsadniţe ale virtuţilor şi sălaşe ale evlaviei, iar aţfoi, 
venind la jertfelnic, a vărsat sîngele jertfei Sale. 9. Pînă la urmă, fie că primeşti 
aceste cuvinte ale mele, fie că vrei să-l urmezi pe Solomon, simţămîntul este la 
fel de evlavios. De aceea proorocul Moise a turnat sînge în vase, ca să ştii că 
sîngele este înţelepciunea, despre care s-a scris că a amestecat în vas vinul său, 
spunînd celor neînţelepţi să părăsească neînţelepciunea şi să caute înţelepciu¬ 
nea (Pilde 9, 2). Aşadar, din vas se bea înţelepciunea, se bea învăţătura, se bea 
înţelegerea, se bea îndreptarea, se bea îndrumarea vieţii, se bea înfrînarea 
obiceiurilor şi a gîndurilor, harul evlaviei, creşterea virtuţii, izvorul belşugului. 
10. Faptul că a vărsat sînge pe altar trebuie să-l înţelegi ca o spălare a lumii, ca 
iertare a tuturor păcatelor. Căci a vărsat acel sînge pe altar ca o jertfa pentru 
ispăşirea păcatelor celor mulţi. Mielul este jertfa, dar el nu aparţine firii oarbe, 
ci puterii dumnezeieşti şi despre el s-a zis: „Iată mielul Lui Dumnezeu Care 
ridică păcatele lumii” (Ioan 1, 29). Căci cu sîngele Său nu numai că i-a curăţit 
pe toţi de greşeli, dar le-a dăruit din puterea cea dumnezeiască. Sau ţie nu ţi se pare 
că Şi-a vărsat Sîngele Său Cel din a Cărui coastă a curs pe altarul pătimirii sînge şi 
apă (Ioan 19, 34). Sănătate şi gîndeşte-te la noi cu dragoste de părinte, aşa cum faci. 


Scrisoarea a LXVI-a 

AMBROZIE CĂTRE ROMULUS 

1. Fără îndoială că de aceea s-au născocit scrisorile, pentru ca să putem 
vorbi cu cei care sînt departe de noi. Dar folosirea lor este cu mult mai fru- 
i moaşă şi mai pilduitoare dacă astfel de convorbiri, dese şi plăcute, au loc între 

părinţi şi copii. Pe această cale chipul celor despărţiţi trupeşte parcă este de 
faţă. Prin scrisori dragostea între cei ce-şi scriu creşte şi sporeşte, cum este 
cazul cu scrisorile dintre noi. Cu mult mai mult mi-am dat seama de dragostea 
ta din scrisoarea din urmă, în care ai socotit că trebuie să mă întrebi ce vrea să 
spună faptul că Aaron a luat aurul poporului care cerea să i se facă zei şi că din 
acel aur a făcut un cap de viţel, sau că Moise atît de tare s-a mîniat, încît a 
poruncit ca fiecare să ia sabia şi să ucidă pe cel din apropierea sa (leş. 32, 2-4). 
27. Căci mare lucru este a nu îngădui să aibă cei ce sînt departe nici o pagubă 
nu numai a dragostei, dar nici măcar a ştiinţei şi a vorbei libere. Aşadar, la 
întrebarea pe care mi-ai pus-o îţi voi răspunde ceea ce cred eu, mai degrabă 
din dorinţa de vorbă, decît de a spune ceva sigur. 2. Pe cînd Moise a primit 
legea pe muntele Sinai, poporul se găsea cu preotul Aaron. Şi cu toate că ade¬ 
sea poporul cădea în vină, totuşi, cît timp s-a dat legea, n-a ieşit la iveală vreo 
alunecare nelegiuită. Dar cînd a tăcut cuvîntul dumnezeiesc al legii, păcatul a 
năvălit în mulţime, care a început să ceară să i se facă zei. Dacă a văzut aşa 
Aaron a cerut inelele de aur ale bărbaţilor, ca şi cerceii femeilor, le-a topit pe 
toate în foc şi a făcut din ele un cap de viţel. 3. Nu putem să-l iertăm pe preot, 
dar nici nu îndrăznim să-l osîndim. Totuşi, n-a fost neînţelept că le-a luat iudeilor 
inelele şi cerceii. Căci cei ce unelteau nelegiuirea nu puteau să aibă nici semn 
de credinţă, nici podoabe de aur. Şi patriarhul Iacov a ascuns cerceii cu idolii 
păgîneşti cînd i-a îngropat în Sihem (Fac. 35, 4), ca să n-asculte nimeni de 
superstiţiile străine. Bine a zis: „Scoate-ţi inelele şi cerceii de aur care sînt în 
urechile femeilor voastre” (leş. 32, 2), nu ca să lase cerceii bărbaţilor, fiindcă 
se ştie că bărbaţii n-au. Cu rost s-au luat femeilor cerceii de aur, pentru ca Eva 
să n-audă iarăşi vocea şarpelui. 4. Şi pentru că ei ascultaseră de nelegiuiri, le-a 
topit în foc şi cerceii şi chipul nelegiuirii, căci cel ce ascultă rău, de obicei îşi 
topeşte nelegiuirea. Dar de unde pînă unde a ieşit capul de viţel, ne învaţă 
cele ce au urmat. Anume se prevestea ceea ce a făcut Ieroboam, care mai tîr- 
ziu a introdus acest fel de nelegiuire, ca poporul evreilor să se închine la viţei 
de aur. (III Regi 12, 30); fiindcă toată necredinţa este asemenea înapoierii şi 
neînţelepciunii vitelor. 5. Izbit de josnicia acestui lucru, Moise a rupt tablele, 
a sfărîmat capul viţelului de aur şi l-a făcut pulbere, ca să nimicească orice 
urmă a rătăcirii. Au fost rupte primele table, ca să apară în locul lor cele de-al 
doilea, care au şters rătăcirea prin predica Evangheliei. Aşa a risipit 
Moise acea trufie egipteană şi prin autoritatea legii veşnice s-a plecat 
creştinul celor semeţi. De aceea şi zice David: „Şi va sfărîma Domnul 
cedrii Libanului şi-i va micşora ca pe un viţel din Liban (Ps. 28, 5-6). 6. Astfel 
a înghiţit poporul toată necredinţa şi trufia, ca să nu-1 înghită neevlavia şi cute¬ 
zanţa. Căci este mai bine ca fiecare să-şi biruie trupul şi viciile, ca să nu se zică 
despre el că l-a luat moartea cea biruitoare (Isaia 25, 8), ci mai degrabă să se 
zică: „Moartea a fost înghiţită de biruinţă. Unde îţi este, moarte, boldul tău?” 

(I Cor. 15, 54-55). Şi despre Domnul s-a zis: „Din pîrîu pe cale va bea” (Ps. 
109, 7), fiindcă a băut oţet, ca să înghită ispitele tuturor. 7. Iar că a poruncit să 
se ucidă între ei cei apropiaţi, părinţi şi copii, fraţi şi fraţi, acesta este un învăţă- 
mînt limpede că trebuie pusă religia mai presus de trebuinţă, credinţa mai 
presus de rudenie. Adevărata credinţă este aceea care pune cele dumnezeieşti 
mai presus de cele omeneşti, cele veşnice mai presus de cele vremelnice. De 
aceea însuşi Moise a zis către fiii lui Levi: „Cine este pregătit pentru Domnul 
să vină la mine. Şi le-a zis: încingeţi-vă fiecare din voi sabia la şold şi străpun¬ 
geţi tot ce întîlniţi” (leş. 32, 27), pentru ca din respectul şi din dragostea faţă de 
Dumnezeu să piară tot simţâmîntul trebuinţei. Se scrie că au fost ucişi trei mii 
de oameni şi nu ne speriem de număr, deoarece este mai bine să scape cei 
mulţi prin pieirea unui mic număr, decît să fie ucişi toţi din răzbunare. Căci 
nimic nu pare aspru pentru răzbunarea injuriei cereşti. 8. Pentru această sar¬ 
cină sînt alese sfintele servicii ale leviţilor, a căror parte este Dumnezeu. Nu 
ştiu să cruţe pe ai lor cei ce nu cunosc nimic al lor, fiindcă pentru cei sfinţi Dumne¬ 
zeu este toate. Este adevărat răzbunător şi pedepsitor şi acel levit care-şi 
nimiceşte trupul ca să salveze duhul, cum era acela care zice: „îmi chinuiesc 
trupul şi-l supun robiei” (I Cor. 9, 27). Dar ce este mai apropiat sufletului decît 
trupul? Ce este mai apropiat trupului decît patimile? Pe acestea levitul cel bun 
le ucide cu sabia duhovnicescă, adică cu cuvîntul lui Dumnezeu, Care este de 
două ori mai ascuţit şi mai puternic (Evr. 4, 12). 9. Există şi sabia Duhului, care 
pătrunde prin suflet, precum s-a zis către Moise: „Şi prin însuşi sufletul tău va 
trece sabie” (Luca 2,35), ca să se descopere gîndurile din multe inimi. Oare nu 
este unit trupul cu sufletul printr-o tovărăşie oarecum frăţească? Oare nu este 
şi graiul rudă şi apropiat minţii noastre? Aşadar, cînd ne înfrînăm graiul ca să 
nu cădem în păcatul flecărelii, rupem dreptul de naştere şi dezlegăm lanţul 
rudeniei frăţeşti. Şi sufletul îşi desface partea sa necugetătoare, ca şi înrudită 
cu puterea cugetătoare. 10. Aşa deci a învăţat Moise poporul să se ridice împo¬ 
triva celor apropiaţi, prin care să fie rechemată credinţa şi să fie reţinută virtu¬ 
tea, ca să se despartă de noi tot ceea ce nu este virtute, tot ceea ce este ameste¬ 
cat cu greşeala şi înlănţuit de vicii. Prin această îndrumare a poporului Moise 
a reuşit nu numai să potolească mînia dumnezeiească şi să îndepărteze ocara, 
dar şi să aducă harul. 11. La cererea ta am arătat ceea ce gîndesc după puterea 
mea de înţelegere. Dacă ai ceva mai bun de spus, împărtăşeşte-mi şi mie, 
pentru ca de la tine şi de la mine să spunem ce trebuie mai degrabă ales şi 
urmat. Sănătate şi iubeşte-ne ca un fiu, fiindcă şi noi te iubim. 

Scrisoarea a LXVII-a 

AMBROZIE CĂTRE SIMPLICIANUS, SĂNĂTATE! 

7. Cît este de însemnat fiecare prin darul său trebuie să ne fie pildă textul 
a cărui citire pe drept te-a mişcat şi care spune că Moise L-a văzut pe Dumne¬ 
zeu fiind mai aproape de El ca nimeni altul (Num. 12, 8) şi că nu s-a mai ridicat 
în Israel un prooroc, care să vadă pe Dumnezeu faţă către faţă, ca Moise (Deut. 
34, 10), care neîntrerupt, patruzeci de zile şi patruzeci de nopţi, a fost cu Dom¬ 
nul cînd a primit legea pe munte (Deut. 34, 28). îţi spun că el, căruia Dumne¬ 
zeu îi dădea cuvintele pe care să le grăiască (leş. 4, 12), a aprobat mai degrabă 
chibzuinţă fratelui său Aaron, decît pe a sa. Ne întrebăm: a fost cineva dintre 
oameni mai înţelept şi mai învăţat decît Moise? Iar pe de altă parte, precum 
citim, însuşi Aaron împreună cu Mariam după aceea a greşit cu privire la per¬ 
soana etiopiencei (Num. 12, 1). 2. Dar ascultă cu atenţie unde era mai presus 
Moise prin ştiinţă, iar Aaron prin chibzuinţă. Moise este marele prooroc, care 
a zis despre Hristos: „Pe Acela să-L ascultaţi ca şi pe mine” (Deut. 18, 15). Şi 
despre el, Domnul spunea: „Dacă nu ascultă de Moise şi de prooroci, nu vor 
crede nici dacă ar învia cineva din morţi” (Luca 16, 21). In lucrarea proorociei 
Moise este pus mai presus ca prooroc; iar unde este lucrarea, sarcina şi slujba 
preoţiei, este pus mai presus, ca preot, Aaron. Să ne ocupăm însă de textul însuşi, 
unde se spun acestea. 3. Era jertfit un ţap pentru păcat şi adus ca ardere de tot. 
L-a căutat după aceea Moise şi fusese ars. „Şi s-a supărat Moise pe Eleazar şi 
pe Itamar, fiii lui Aaron, care mai rămăseseră, zicînd: De ce n-aţi mîncat jertfa 
pentru păcat în locul cel sfînt? Că aceasta este sfinţenia mare şi vă e dată vouă 
ca să ridicaţi păcatele obştii şi voi trebuie s-o mîncaţi în locul cel sfînt, cum vi 
s-a poruncit (Lev. 10, 18). Dar cînd l-a văzut Aaron supărat, i-a răspuns liniştit: 
Iată, astăzi şi-au adus ei jertfa lor pentru păcat şi arderea lor de tot înaintea 
Domnului, şi după cele ce mi s-au întîmplat, de aş fi mîncat astăzi jertfa pentru 
păcat, oare ar fi fost aceasta plăcut Domnului? Şi a auzit Moise şi le-a socotit 
răspunsul îndreptăţit (Lev. 19, 20). Să vedem ce înseamnă aceasta. 4. Numai 
Dumnezeu nu greşeşte în nici un chip. înţeleptul îşi îndreaptă greşeala şi se 
căieşte pentru păcatele sale, ceea ce este totuşi greu în această viaţă ome¬ 
nească. Ce este mai rar decît să găseşti un bărbat care să se dojenească pe sine 
însuşi şi să-şi osîndească faptele sale? Rară este recunoaşterea păcatului, rară 
pocăinţa, rară chiar folosirea acestui cuvînt la oameni. Căci se împotriveşte 
firea, se împotriveşte ruşinea. Firea, fiindcă toţi sînt sub păcat şi cine poartă un 
trup este supus greşelii. Nevinovăţiei şi neprihanei i se împotrivesc firea trupu¬ 
lui şi momelile veacului. Se împotriveşte şi ruşinea, fiindcă oricine se ruşi¬ 
nează să-şi mărturisească vinovăţia, cît timp cugetă mai mult la cele prezente, 
decît la cele viitoare. 5. Se ostenea Moise să găsească un suflet fără păcat, 

suflet care să-şi dezbrace rămăşiţele rătăcirii şi, gol, să plece fără să-i fie ruşine 
de sine. Dar n-a găsit, fiindcă repede i-a luat-o înainte pornirea cea necugetă¬ 
toare. O oarecare flacără a pornirilor foarte repezi încălzeşte sufletul şi-i arde 
nevinovăţia. Atîmă mai greu cele prezente faţă de cele viitoare, cele nestăpî- 
nite faţă de cele cu măsură, cele multe faţă de cele bune, cele plăcute faţă de 
cele serioase. Atîrnă mai greu trîndăvia faţă de bărbăţie, veselia faţă de tris¬ 
teţe, momeala faţă de împotrivire, graba faţă de cumpănire. Se mişcă repede 
nedreptatea care dă prilejuri de a face rău. Fiindcă „repezi sînt picioarele ei 
să verse sînge” (Ps. 13, 3). Virtutea este în schimb cu totul domoală şi zăbovi- 
toare, mai dinainte judecă şi priveşte ce trebuie să se întîmple. Ea este mintea 
cea bună, care-şi cercetează planurile şi mai întîi vede ce ete frumos şi cinstit, 
pe cînd nedreptatea pune fapta înaintea cugetării. Iar căinţa este leneşă şi 
ruşinoasă, apăsată, ţinută în loc de ruşinea celor prezente. Luînd aminte 
numai la cele viitoare, a căror nădejde, ca şi roada, este tîrzie, lucrarea ei e 
fără grabă. 6. între aceste hotare ale nădejdii şi virtuţii aleargă repede neruşi¬ 
narea, iar căinţa în faţa celor prezente dispare. Simţămîntul ei se duce şi gîn- 
dul la ea se risipeşte. O caută lumina şi n-o găseşte. Se mistuie în flacăra şi în 
fumul nedreptăţii şi este pusă în mişcare puterea legii. Moise spune că jertfa 
pentru păcat ar fi trebuit să fie mîncată de preoţi în locul cel mai sfint şi-i 
mustră ca pe nişte nepăsători. Aaron i-a răspuns că judecata preoţească tre¬ 
buie să fie prevăzătoare şi această sarcină să nu se săvârşească uşor, cu vreun 
gînd rău, pentru ca să nu se facă o greşeală mai mare decît cea dintîi. Căci fie 
untdelemnul, fie vinul se strică şi se degradează uşor într-un vas murdar. 7. 
Dar cum putea să fie ars păcatul unde focul era străin şi aceasta sub privirea lui 
Dumnezeu, Căruia şi cele ascunse îi sînt cunoscute? Oare poate să-I placă Lui 
Dumnezeu cineva care, pînă aici trăind în nedreptăţi şi ţinînd răutatea închisă 
în inimă, spune că el face pocăinţă? Acesta este asemenea unui bolnav care se 
preface că e sănătos, dar care de fapt şi mai tare se îmbolnăveşte. Fiindcă nu-i 
foloseşte la nimic prefăcătoria sănătăţii, de vreme ce vorbirea stinsă şi puterile 
slăbite îl dau de gol. 8. Foc străin este pofta, foc străin este orice aprindere a 
dorinţei nedrepte, foc străin este orice arşiţă a lăcomiei. Nimeni nu e numai 
murdărit, ci şi ars de acest foc. Căci dacă aduce cineva foc străin în faţa lui Dumne¬ 
zeu, îl înghite focul cel ceresc, cum s-a întîmplat cu Abiud şi Nadad, pe care i-a 
mistuit focul ceresc deopotrivă cu cele ce fuseseră aduse la sfîntul jertfelnic 
pentru păcat. Aşadar cine vrea să se curăţe de păcatul său să se îndepărteze 
de focul cel străin. Să se încredinţeze numai acelui foc care arde greşeala, nu 
omul. 9. Ce este acest foc, ascultă-1 pe cel ce spune că „Iisus botează cu Duhul 
Sfint şi cu foc” (Matei 3, 11). Acesta este focul care a vindecat pe femeia cu 
scurgere de sînge de doisprezece ani (Matei 9, 20). Acesta este cel ce a ridicat 
păcatul lui Zaheu, care zicea că jumătate din avutul său îl dă săracilor şi că, 
dacă a răpit cuiva ceva, va întoarce împătrit (Luca 19, 8). Acesta este focul care 

a şters vina tîlharului, căci foc mistuitor este Cel ce i-a zis: „Astăzi vei fi cu 
mine în rai” (Luca 23, 43). Pe aceia i-a însănătoşit, la care a aflat mărturisire 
simplă şi curată, fără răutate şi fără viclenie. 10. Iuda n-a putut ajunge la izbă¬ 
vire de vreme ce zicea: „Am greşit vînzînd sînge nevinovat” (Matei 27, 4), 
fiindcă avea aprins în sufletul său foc străin, ale cărui flăcări l-au dus la spînzu- 
rătoare. A fost nevrednic de izbăvire, fiindcă nu s-a întors cu plînset înăuntrul 
minţii lui şi nu s-a pocăit cu inimă curată. Şi Domnul Iisus este atît de milos 
încît i-ar fi dăruit iertarea, dacă ar fi cerut mila lui Hristos. 11. Preoţii nu ridică 
o asemenea greşeală şi nici păcatul celui ce se pocăieşte cu vicleşug, păstrînd 
în taină dorinţa de a greşi. Ei nu pot sta la masă cu cel ce pe dinăuntru este plin de 
şiretenie şi de urme ale muşcăturilor de şarpe. Hrana preotului stă în iertarea 
păcatelor. De aceea zice Hristos, Cel dintîi dintre preoţi: „Mîncarea Mea este 
să fac voia Tatălui Meu Care este în ceruri” (Ioan 4, 34). Care este voia lui 
Dumnezeu, deci nu cea din cuvintele: „Dacă te vei întoarce şi vei plînge, 
atunci te vei mîntui” (Isaia 30, 15)? In vicleşug deci nu este nici o hrană. Căci 
nu simte plăcerea mîncării cel în care nu există o conştiinţă curată şi cinstită. 
Amărăciunea vicleniei răpeşte plăcerea ospăţului, conştiinţa răului neîngă- 
duind căinţei să întărească sufletul şi să-l facă ascultător. 12. De aceea un astfel 
de simţămînt, o astfel de cerere, o astfel de pocăinţă nu le este preoţilor nici 
spre folosinţă, nici spre plăcere. Pe bună dreptate acel ţap adus ca ardere de 
tot (Lev. 16, 27) pentru păcat, nefiind animal curat a fost ars, fiindcă la jertfa lui 
a fost descoperit foc străin. Nu este plăcută lui Dumnezeu şi primită jertfa, nu 
este plăcută decît dacă a fost dovedită încerecată în bogăţiile cinstei şi ale ade¬ 
vărului. 13. De aceea şi în alt loc vei citi despre doi ţapi (Lev. 16, 7): unul sortit 
Domnului şi celălalt pentru ispăşire. Acela asupra căruia a căzut sorţul Dom¬ 
nului a fost luat şi adus jertfă pentru păcat (Lev. 16, 9), iar cel cu sorţul ispăşirii 
a fost lăsat în pustie, ca să ia cu sine nedreptăţile poporului sau ale vreunui 
păcătos (Lev. 16, 10). Precum deci în cîmp vor fi doi şi dintre ei unul se va lua, 
iar celălat se va lăsa (Matei 24, 40), tot aşa sînt doi ţapi, unul care se foloseşte 
pentru jertfă, iar celălat, care este lăsat în pustie. Acesta nu este de nici un folos 
pentru fiii preoţilor, nici pentru mîncare acasă, nici pentru servit la ospăţ. Căci 
după cum dintre cele de hrană, ceea ce este bun se mănîncă, iar ceea ce e 
nefolositor sau rău se aruncă, la fel zicem că sînt bune lucrările de ospăţ, 
fiindcă sînt pentru mîncare. 14. Nu-i va plăcea, aşadar, Domnului dacă va 
mînca un preot jertfa în care există înşelăciunea tîrguielii şi nu cinstea mărturi¬ 
sirii adevărate. De aceea trebuie lăsat acest ţap în pustie, unde au rătăcit părin¬ 
ţii noştri. Au rătăcit şi n-au putut ajunge în ţara învierii, pierind de pe pămînt 
amintirea lor. în sfîrşit, ascultă care sînt lucrurile de mîncare: „Zilele de 
odihnă a pămîntului vor fi pentru voi hrana” (Lev. 25, 6). Ospăţ întăritor este 
liniştea întru Domnul, care aduce pacea sufletului. De aceea şi noi să ne găsim 
liniştea în Cuvînt. Sănătate şi gîndeşte-te la noi, căci şi noi ne gîndim la tine. 

Scrisoarea a LXVIU-a 

AMBROZIE CĂTRE ROMULUS 


7. De vreme ce eşti la ţară, mă mir cum socoteşti că trebuie să mă întrebi 
de ce a zis Dumnezeu: „Iţi voi pune deasupra cer de aramă şi dedesubt pămînt 
de fier” (Deut. 28, 23). Căci însăşi înfăţişarea pămîntului şi rodnicia lui de 
acum poate să ne înveţe cît de mare este îndurarea văzduhului şi bunătatea 
cerului, cînd Dumnezeu binevoieşte să dea belşug. Dar cînd este secetă toate 
sînt zăvorite, văzduhul este îngroşat, încît se socoteşte că s-a întărit cum este 
arama. Găsim şi în alt loc scris că în zilele lui Ilie a fost închis cerul, încît n-a 
plouat trei ani şi şase luni (IIIRegi 17, 1). 2. însemnează, aşadar, că de aramă 
este cerul închis, care nu dă pămîntului nici un strop de ploaie. Şi de fier este 
pămîntul cînd nu îngăduie nici o creştere, cînd sămînţa aruncată în el nu 
încolţeşte în brazda încremenită, deşi aceasta de obicei este ca sînul mamei 
pentru semănături. S-a mai văzut ca fierul să rodească? S-a mai văzut ca arama 
să dea ploaie? 3. Aşadar, sînt ameninţaţi de foamea nemiloasă cei necredin¬ 
cioşi, care nu ştiu să arate supunere de fii faţă de Tatăl şi Stăpînul comun al 
tuturor. Lipsiţi de hrana bunătăţii părinteşti, sînt ameninţaţi să Ie fie cerul de 
aramă, cu văzduhul întărit şi îngroşat ca metalul, iar ţarina de fier, nerodind 
nimic, pentru ca lipsa de hrană să semene între ei vrajbă. Căci foamea 
împinge la furt, ajungînd să se potolească pe socoteala altuia. 4. Iar dacă răuta¬ 
tea locuitorilor este de aşa fel, încît mînia dumnezeiască le aduce războaie, cu 
adevărat de fier este pămîntul, avînd pe el semănate săgeţi în loc de seminţe, 
fiind fără roade, plin de nelegiuiri şi lipsit de hrană. Dar unde este belşugul? 
„Iată, Eu vă voi ploua pîine din cer” zice Domnul (leş. 7 6, 4), Sănătate şi iube- 
şete-ne cum te iubim şi noi. 


Scrisoarea a LXIX-a 

AMBROZIE CĂTRE IRENAEUS, SĂNĂTATE! 

7. Ca şi un fiu, mi-ai scris că te-au întrebat unii ce vrea să spună faptul că 
legea îi numeşte urîciune pe cei ce se îmbracă în veşmintele celuilalt sex, fie 
bărbaţi, fie femei, căci scris este: „Femeia să nu poarte veşminte bărbăteşti, 
nici bărbatul să nu îmbrace haine femeieşti, că tot cel ce face aceasta, urîciune 
este înaintea Domnului (Deut. 22, 5). 2. La drept vorbind, ceea ce este nepotri¬ 
vit vine împotriva firii însăşi. De ce vrei, omule, să nu pari ceea ce te-ai născut? 
De ce-ţi iei o înfăţişare străină? De ce minţi că eşti femeie, iar tu, femeie, că eşti 
bărbat? Firea îl îmbracă pe fiecare cu veşmintele potrivite lui. Deosebite sînt 
obiceiurile, deosebite sînt mişcările, chipul, mersul, puterile, deosebit este şi 

glasul femeii de al bărbatului. 3. Dar şi la celelalte neamuri de vieţuitoare alta 
este înfăţişarea leului, alta a leoaicii, alta este puterea, altul răgetul. Altfel sînt 
taurii şi altfel viţeii. La cerbi deosebirea de înfăţişare între sexe este atît de 
mare încît de departe poţi să spui care este cerb şi care este cerboaică. La 
păsări, însă, deosebirea se face mai mult după îmbrăcăminte, ca şi la oameni. 
Căci la ele veşmîntul firesc le arată de ce sex sînt. Păunii sînt chipeşi, păuniţele 
nu, înfăţişaţi în chip desebit după culoarea şi frumuseţea penelor. Şi fazanii se 
deosebesc ca sex tot după culoarea penelor. Ce să zicem despre găini? Cît de 
răsunător este glasul cocoşului, un adevărat dar de noapte, pentru trezirea de 
care avem nevoie. îşi schimbă acestea toate înfăţişarea? De ce dorim noi să 
ne-o schimbăm? 4. A pătruns obiceiul grecesc ca femeile să poarte tunici 
scurte, asemenea bărbaţilor. Să zicem că ele, imitînd bărbaţi, vor să pară mai 
voinice, dar bărbaţii de ce să se înfăţişeze cu chip mincinos? Minciuna şi în 
cuvînt este josnică, cu atît mai mult în îmbrăcăminte. în temple, unde minte 
credinţa, minte şi firea. Acolo se socoteşte lucru sfînt ca bărbaţii să împrumute 
îmbrăcăminte şi gesturi femeieşti. De aceea legea zice că pentru Domnul urî- 
ciunea este orice bărbat care îmbracă veşmînt femeiesc. 5. Dar, eu cred că 
legea n-a vorbit atît despre haine cît despre obiceiuri, despre deprinderile şi 
faptele noastre, prin care într-un fel se cade să fie femeia, şi în alt fel bărbatul. 
De aceea Apostolul, ca tălmăcitor al legii, spune: „Femeile voastre să tacă în 
biserică, căci lor nu le este îngăduit să vorbească, ci să se supună, precum zice 
şi legea: Iar dacă voiesc să înveţe ceva, să întrebe acasă pe bărbaţii lor (I Cor. 
14, 34-35). Iar către Timotei: „Femeia să se înveţe în linişte, cu toată asculta¬ 
rea. Nu îngăduiesc femeii nici să înveţe pe altul, nici să stăpînească pe bărbat” 
(I Tim. 2, 11-12). 6. Cît este de urît ca un bărbat să facă treburi femeieşti! N-au 
decît să se opintească şi să nască, dacă poartă plete ca femeile. Şi totuşi ele 
poartă văl pe cap, iar ei merg la război. Pot avea pricină de iertare cei care 
urmează obiceiurile lor patriotice, dar să-i urmeze pe barbari, cum sînt per¬ 
şii, goţii, armenii, fiindcă firea este mai mare decît patria. 7. Ce să zicem 
despre alţii, care fac acest lucru din desfrînare, luîndu-şi în serviciu din cei cu 
părul încreţit şi cu brăţări, fiind unii cu barbă mare şi ceilalţi cu părul lung? Cu 
adevărat nu este păzită cinstea acolo unde nu se ţine deosebire între sexe, 
deşi firea ne învaţă să păstrăm aceste deosebiri, iar Apostolul zice: „Este, 
oare, cuviincios ca o femeie să se roage Lui Dumnezeu cu capul descope¬ 
rit? Nu vă învaţă, oare, însăşi firea că pentru bărbat, dacă îşi Iasă părul 
lung, este ocară? Iar pentru femeie, dacă-şi lasă părul lung, este cinste? 
Căci părul i-a fost dat ca acoperămînt (I Cor. 11, 13-15). Acestea să le spui 
la întrebările ce ţi s-au pus. Sănătate şi iubeşte-ne ca un fiu, căci şi noi ca 
nişte părinţi te iubim. 

Scrisoarea a LXX-a 

AMBROZIE CĂTRE HORONTIANUS 

7. Profeţii au vestit adunarea neamurilor şi viitoarea întemeiere a Biseri¬ 
cii. Totuşi, fiindcă în Biserică există nu numai înălţări ale sufletelor tari, dar şi 
alunecări ale celor slabe şi iarăşi întoarceri, de aceea putem strînge dovezi 
din cărţile profetice ca să arătăm cum sufletul sau se ţine puternic şi cu strălu¬ 
cire, fără nici o ocară, sau slăbind alunecă, sau după alunecare se ridică să-şi 
îndrepte din nou mersul înainte. 2. Astfel, după cum citim în Cîntarea Cîntări- 
lor despre neîntrerupta înaintare a sufletului fericit, tot aşa în Miheia, din pro¬ 
feţia căruia am scos cîteva vorbe, putem să vedem întoarcerea celui căzut. Nu 
fără rost te-au mirat aceste cuvinte ale profetului: „Şi tu, Bedeem, casă Efrata” 
(Miheia 5, 2). Cum poate fi casă a nebuniei acolo unde S-a născut Hristos? 
Căci aceasta spune numele locului, dar îl luminează tainele faptei. 3. Dar mai 
întîi să vedem ce înţeles are cuvîntul în Miheia. însemnează „cel de la Dumne¬ 
zeu”, sau, cum găsim în altă parte: „Fiul acela, adică moştenitorul Moreşetu- 
lui” (Miheia 1, 1). Cine este moştenitorul, dacă nu Fiul Lui Dumnezeu, Care 
zice: „Toate Mi-au fost date de către Tatăl Meu” (Matei 7 7, 27). Dar fiindcă era 
moştenitor, n-a voit, oare, să fie şi tovarăş de moştenire? Pe drept cuvînt 
Acela nu este cineva din popor, ci e ales de harul Lui Dumnezeu. în El vor¬ 
beşte Duhul Sfînt şi începe să proorocească: „în vremea domniei lui Ioatam, 
Ahaz şi Ezechia, regi ai lui Iuda” (Miheia 7, 1). în această rînduială este arătat 
mersul proorociei: ajungînd de la regi răi la timpurile regilor buni. 4. Şi fiindcă 
sufletul suferea înainte, chinuit sub regii răi, să vedem care este mersul îndrep¬ 
tării sale. Era abătut şi slăbit, toată cetatea lui ajunsese drum de trecere pentru 
patimi; slăbit de desfrînare şi plăceri, era terfelit şi aruncat de la faţa Domnu¬ 
lui: „Era jalnic turnul lui”, ridicat, precum citim în cîntecul lui Isaia (5, 2), în 
mijlocul unei vii mănoase. într-adevăr, tumul arată jalnic cînd viţa începe 
să se usuce şi oaia se rătăceşte, dar cînd viţa începe din nou să fie verde, sau 
oaia să se întoarcă, tumul străluceşte. Căci nimic nu este mai urît decît nedrep¬ 
tatea, nimic mai strălucitor decît dreptatea. 5. La acest turn este chemată îna¬ 
poi oaia, cînd este chemat sufletul de la alunecare, şi în acea oaie se întoarce 
împărăţia lui Hristos, care este începutul, fiindcă El însuşi este începutul şi 
sfîrşitul (Apoc. 7, 8), sau începutul mîntuirii. Totuşi, sufletul mai întîi se strică, 
prin aceea că a greşit rău, şi i se zice: „Ce rele ai cunoscut? Oare n-ai avut 
rege?” (Miheia 4, 9). Aşa este. Aveai rege, care te conducea şi te ocrotea, de 
aceea n-ar fi trebuit să te abaţi de la drumul dreptăţii, să părăseşti căile Dom¬ 
nului, Care ţi-a dat putinţa cugetării. Unde erau gîndurile tale, unde-ţi era 
chibzuinţă, prin care ai fi putut să prevezi nedreptatea, să alungi răutatea 
prin puterea sădită în tine? De ce te-au cuprins durerile, ca pe o femeie 








SCRISORI 


283 


care naşte (Miheia 4, 9), ca să dai naştere la răutăţi şi să te supui nedreptăţilor? 
Nici o durere nu este mai mare decît aceea care, prin sabia şi cruzimile păcatu¬ 
lui, este o sarcină mai grea decît povara păcatului şi decît puterea nelegiuiri¬ 
lor. Acestea apasă sufletul, îl înconvoaie pînă la pămînt, ca să nu se mai poată 
ridica. Grele, fiule, prea grele sînt poverile greşelilor. Acea femeie care, pre¬ 
cum se spune în Evanghelie, era gîrbovă şi nu-şi putea ridica privirea în sus, a 
putut fi vindecată numai de Hristos (Luca 13, 11). 6. Aşadar, acestui suflet i se 
zice: „Poartă-te bărbăteşte şi apropie-te, fiică a Sionului, ca să naşti” (Miheia 4, 
10). Durerile de naştere aduc suferinţa. „Suferinţa aduce răbdare, răbdarea 
încercarea, încercarea nădejde, iar ruşinea nu ne ruşinează în faţa veşniciei” 
(Rom. 5, 3-5). Totodată se scoate şi se îndepărtează tot ce este potrivnic bune¬ 
lor obiceiuri, pentru ca nu cumva seminţele rămase să încolţească şi să răsară 
din nou mlădiţele răului. 7. Nu fără rost îi sînt date coame şi unghii, ca să 
treiere toţi snopii de pe arie, ca viţelul Libanului (Miheia 4, 13). Căci dacă nu 
sînt zdrobiţi snopii şi vînturate paiele, nu pot apărea şi nu se pot despărţi roa¬ 
dele. Sufletul, aşadar, să zădărnicească înaintarea patimilor şi să le strivească, 
pentru ca să poată arăta roadele sale chiar în holde. Cît de mari sînt împotrivi¬ 
rile care împiedică răsadul cel bun! Aceste piedici să fie scoase din rădăcină, 
ca să nu ucidă mlădiţele aducătoare de roade ale sufletului. 8. Sfătuitorul pre¬ 
văzător al sufletului ia măsuri să-l închidă în plăcerile sale, să-l mărginească în 
dorinţele sale, ca să nu se desfăteze în ele. Folositoare sînt îndreptările părin¬ 
telui care nu cruţă varga, ca să facă sufletul fiului său supus învăţăturilor mîn- 
tuitoare (Pilde 13, 24). Precum citim, varga cercetează. „Cerceta-voi cu varga 
fărădelegile lor” (Ps. 88, 33). Cine loveşte cu varga sufletul israelit, prin 
îndreptarea Domnului, îl învaţă deprinderile răbdării. Nimeni nu trebuie să-şi 
piardă nădejdea dacă este atras de o parte şi muştruluit. Căci „cel care iubeşte 
pe fiul său îl bate” (Is. Sir. 30, 1). Nimeni să nu fie fără încredere în acest leac. 
9. Iată, unde era casa privelişte a răutăţii, acolo este casa pîinii. Unde era cru¬ 
zime, este pietate, unde erau pedepsiţi cei nevinovaţi, acolo este izbăvirea 
tuturor, precum este scris: „Şi tu, Betleem, casă Efrata, nu eşti cel mai mic între 
stăpînitorii lui Iuda, căci din tine va ieşi stăpînitor peste Israel” (Miheia 5, 2). 
Betleem este casa pîinii, Efrata casa celui ce vede nebunie. Acesta este înţele¬ 
sul celor două nume. în Betleem Maria L-a născut pe Hristos (Luca 2, 6). Dar 
Betleem şi Efrata sînt acelaşi lucru. Astfel că Hristos s-a născut în casa nebu¬ 
niei, care nu mai este casă a nebuniei, ci casa pîinii, fiindcă primeşte acea 
pîine care coboară din cer (Ioan 6, 50). Dar Efrata este şi casa nebuniei, fiindcă 
acolo Irod, căutîndu-1 pe Hristos, a dat ordin să fie ucişi pruncii. De aceea 
„Glas în Rama s-a auzit, Rahila plîngîndu-şi fiii” (Matei 2, 18). 10. Dar nimeni 
să nu se teamă, fiindcă acea linişte, pe care o căuta David, a fost găsită în 
Efrata, în locurile cu pădure (Ps. 81, 6). Atunci pădurea era adunarea neamu¬ 
rilor. Dar după ce a crezut în Hristos, a devenit roditoare, fiindcă a primit 

roada pîntecului binecuvîntat (Luca 1, 42). Rahila a murit în durerile facerii 
(Fac. 35, 19), iar logodnica acelui bătrîn vedea furia lui Irod care n-a cruţat nici 
pe cei mai mici de vîrstă. în Efrata a născut pe Veniamin, mai înainte ca înfăţi¬ 
şare, mai în urmă ca minune, adică pe Pavel, care înainte de a se naşte nu i-a 
pricinuit dureri nici mamei pe ai cărei fii îi prigonea. A murit şi a fost înmor¬ 
mântată acolo, pentru ca şi noi, morţi şi înmormîntaţi împreună cu Hristos, să 
înviem în Biserică. în altă tălmăcire, Efrata însemnează fie însămînţată, fie 
plină de roade. 11. Totuşi, aci, adică în cartea proorocului, găsim „între cele 
puţine” (Miheia 5, 2), iar în Matei: „Şi Tu, Betleeme, casă a lui Iuda, nu eşti 
între cele mai puţine” (Matei 2, 6). Aici este casă Iuda, aci este casă Efrata, cu 
nume deosebite, dar cu acelaşi înţeles. Căci Iudeea înăuntru a văzut nebunia, 
iar în afară a suferit-o. Este între cele mai puţine, fiindcă puţini sînt cei care 
intră în casa pîinii pe calea cea îngustă. Şi nu este între cele mai puţine, adică 
cele de folos, dacă n-a cunoscut pe Hristos. Nu este nici cea mai mică aceea 
care este casa binecuvîntării şi locul de primire a harului dumnezeiesc. Dar 
este cea mai mică pentru cel căruia i se pare că acela care dă ceva lui Hristos 
vinde. Cine doreşte Biserica,pe Hristos îl doreşte. în fiecare dintre cei mai 
mici Hristos este sau hulit, sau cinstit, după ceea ce spune El însuşi „Întrucît 
aţi făcut unuia din aceştia mai mici, Mie Mi-aţi făcut” (Matei 25, 40). 12. Că 
Betleem este Efrata ne învaţă cartea Facerii, unde se spune: „Iar dacă a murit, 
Rahila a fost îngropată lîngă calea ce duce la Efrata, adică la Betleem” (Fac. 
35, 19). Lîngă cale este mormîntul sfintei Rahila, care a fost preînchipuirea 
Bisericii, pentru ca trecătorii să spună: „Binecuvîntarea Domnului peste voi” 
(Ps. 178, 8) şi „Venind vor veni cu bucurie” (Ps. 125, 6). 13. Astfel orice suflet, 
care primeşte acea pîine coborîtă din cer, este casa pîinii, adică pîinea Lui 
Hristos, suflet care se hrăneşte în tăria pîinii cereşti locuitoare în sine şi care se 
întăreşte în inimă. De aceea Pavel zice: „Căci toţi o singură pîine sîntem” (I 
Cor. 10, 17). Orice suflet credincios este Betleem, precum se zice Ierusalim, 
care are pacea şi liniştea Ierusalimului de sus, din cer. Este adevărata pîine, 
care, frîntă şi făcută bucăţi, satură pe toţi. 14. Într-un text Betleem este arătat 
cu înţelesul de „casa pîinii”. Căci „Bet” însemnează casă şi „leem” pîine. în 
alte texte acest înţeles, din pricina necredinţei iudaice, socotim că fie s-a trecut 
cu vederea de către unii, ca să nu greşească, fie s-a înlăturat de către alţii. 15. 
Iar că Bedeem este din tribul Iuda ne învaţă carteajudecătorilor, care arată 
că acel levit şi-a luat concubina din Betleemul lui Iuda, care concubină s-a 
supărat pe el şi s-a întors în casa tatălui şi în Betleemul lui Iuda (Jud. 19). 16. 
Astfel, Hristos a ieşit din zilele veacului. Căci pentru noi atunci începe veacul, 
cînd este ziua mîntuirii şi cînd Israel a ieşit (Ps. 18, 6), alergînd pe cale „pînă la 
marginile pămîntului” (Miheia 5, 3). Pentru acesta a venit Hristos, a venit rod¬ 
nicia, a venit naşterea, precum a venit pentru Biserică, iar aceasta a născut mai 
mulţi fii decît cei pe care-i avea. Şi a născut pe cei şapte, adică pe cei legiuiţi, 

liniştiţi, paşnici. Aşadar, sufletul a început să zămislească şi să se formeze în el 
Hristos, fiindcă a primit venirea Lui şi se hrăneşte din bogăţiile Lui, pentru ca 
nimic să nu-i lipsească, pentru ca şi alte suflete văzîndu-1 să se întoarcă pe 
calea mîntuirii. 7 7. „Şi va fi Lui pace” (Miheia 5, 5), care nu se poate dovedi 
decît prin încercări. Căci atunci se va socoti că are pacea şi liniştea, cînd va 
înlătura sau va nimici gîndurile deşarte, cînd va supune toate pornirile patimi¬ 
lor răzvrătite, cînd vor creşte necazurile, prigoana, foamea, primejdia, sabia. 
Atunci „va fi pace”, fiindcă în toate acestea învingem prin Acela Care ne-a 
iubit, şi ne încredem în El, fiindcă nici moartea, nici puterea ispitelor nu ne 
desparte de dragostea Lui (Rom. 8, 38-39). Atunci va trimite ispite ca să se 
dovedească cei drepţi. Şi Domnul trimite ispite cu dorinţa ca nimeni să nu pri¬ 
mească a fi amăgit. Dar între cei mai mulţi, care sînt slabi şi învinşi de ispite, se 
dovedesc cei care sînt tari. 18. Atunci pentru ei „va fi rouă de la Domnul” 
(Miheia 5, 7), atunci va fi pace, atunci va fi sufletul celui drept „ca un pui de leu 
în turma de oi” (Miheia 5, 8). Nu mă îndoiesc că în acest exemplu evanghelic 
este vorba de Hristos. Fiindcă El însuşi a zis: „Atunci cei drepţi vor străluci ca 
soarele în împărăţia Tatălui lor” (Matei 13, 13). Căci vor fi nimicite carele lui 
cele fără judecată, adică pornirile şi atacurile acestui trup (Miheia 5, 10). Se va 
linişti acel „afară lupte, înăuntru temeri” (II Cor. 7, 5). Pretutindeni, adică şi 
înăuntru şi afară, va fi linişte. Şi nu va fi nimeni care să răspundă şi să se împo¬ 
trivească bunăvoinţei, fiindcă prin supunerea trupului, cînd vor fi amîndouă 
una prin surparea peretelui despărţitor, se vor înlătura toate dezbinările (Efes. 
2, 14). 19. Iar dacă vreun suflet slab va fi şovăit, ca acel Israel după trup, şi tul¬ 
burat de prigoane se va fi depărtat cîtuşi de puţin de acea dragoste a lui Hris¬ 
tos, el va fi muştruluit şi certat ca necredincios, ca nerecunoscător şi neîncreză¬ 
tor, care liberat de deşertăciunile veacului, privind înapoi a căzut din nou în 
ele, cu toate că nu i s-au cerut daruri, sau jertfe de tauri, ci numai să cunoască 
binele, să facă dreptate. „Ţi s-a arătat, omule, zice proorocul, ceea ce este bun 
şi ceea ce Dumnezeu cere de la tine: dreptate, iubire şi milostivire şi să fii pre¬ 
gătit să mergi cu Domnul tău” (Miheia 6, 8). Dar fiindcă acel suflet slab nu le-a 
păzit pe acestea, zice Domnul: „Vai mie! Căci am ajuns ca după culesul fructe¬ 
lor de vară, ca după culesul viilor” (Miheia 9, 1). Auzind acestea proorocul, 
prin care vorbea Dumnezeu, zice către acel suflet: „Vai mie, suflete, că om 
cucernic nu mai este în ţară” (Miheia 9, 2), cuvinte pe care le spune şi Domnul 
tînguindu-se de pedepsele viitoare din pricina păcatelor şi jelindu-se pentru 
greşelile noastre. 20. Auzind sufletul că nu va culege roada semănăturilor sale, 
că pierzînd recolta nu va găsi nici un sprijin, el va stoarce măslinele, dar nu va 
avea untdelemnul veseliei şi nici nu va bea vinul cel dătător de voie bună. 
Cunoscînd din lucrările trupului că toate acestea sînt pătate de sînge, pline de 
viclenie şi de înşelăciune, de evlavie prefăcută şi de toţi duşmanii care sînt în 
casa lui, şi că de aceea trebuie să se ferească de pornirile trupului, care sînt pri- 

mejdioşi duşmani ai sufletului nostru, se întoarce şi începe să nădăjduiască în 
Dumnezeu. Înţelegînd că adevăratul duşman al său este carnea trupului, zice 
către acesta: „Nu te bucura de mine, vrăjmaşa mea, căci dacă eu cad, mă scol, 
iar cînd stau în întuneric, Domnul este lumina mea” (Miheia 9, 8). 21. Văzînd 
că se ridică împotriva lui vreo putere care îl împiedică să urmeze o cale mai 
bună, şi că se ţine de ceea ce i-a fost dat spre pierirea trupului (I Cor. 5, 5), bîn- 
tuit de felurite rele care îi sînt judecate fie de Domnul pentru iertarea păcate¬ 
lor, fie de cel nedrept şi pizmaş pentru întoarcere, se îndreaptă către sine şi 
pocăit îşi zice: „Indura-voi mînia Domnului”, Care îl dojeneşte că a alunecat, 
şi-i dă puterea de a se pocăi: „fiindcă am păcătuit”, voi rezista totuşi „pînă cînd 
El va judeca pricina mea” (Miheia 7, 9). Căci, zice sufletul, dacă nu mă voi 
mărturisi şi nu voi achita preţul nedreptăţilor mele, nu voi putea fi iertat. Iar 
cînd voi fi iertat, ispăşind păcatele îndoite, „El îmi va face dreptate” (Miheia 7, 
9), fără apărare, fiindcă hotărîrea a fost dată în chip mulţumitor: „El mă va 
scoate la lumină şi voi primi dreptatea Lui” (Miheia 7, 9) şi voi privi desfătarea 
Lui. Va vedea această lumină a îndreptării mele „duşmanca mea”, adică rău¬ 
tatea diavolului „şi se va ascunde de ruşine ea, care-mi spunea: Unde este 
Domnul Dumnezeul tău?” (Miheia 7, 10). Va vedea în mine milostivirea Lui, 
va vedea dragostea Lui. 22. Şi de aceea să nu-1 ascultăm pe cel rău, cînd sîn- 
tem în unele potrivnicii ale veacului. Cînd avem vreo durere a trupului, cînd 
pierdem un copil, sau cînd avem alte necazuri, să nu-1 ascultăm pe cel ce zice: 
„Unde este Dumnezeul tău?”. Atunci trebuie să ne ferim de ispitele lui, cînd 
avem vreo grea durere, fiindcă atunci Domnul ne îndepărtează durerile sufle¬ 
tului. 23. Aşadar, sufletul care nu-1 va asculta pe cel ce-i întinde curse, văzînd 
după aceea minunatele lucruri ale Lui Dumnezeu, văzîndu-se în cer, iar pe 
diavol tîrîndu-se pe pămînt ca şarpele, va mulţumi Lui Dumnezeu zicînd: 
„Cine este Dumnezeu ca Tine, Care ridici fărădelegea şi treci cu vederea 
păcatele?” (Miheia 7, 18). N-ai ţinut minte mînia Ta. Dar ai înecat în mare 
toate răutăţile noastre, ca pe plumbul egiptean, şi de bună voie Te-ai întors la 
milostivire, pe care ai arătat-o printr-un dar îndoit: iertînd păcatele şi făcîn- 
du~le uitate, precum este scris: „Fericiţi cărora s-au iertat fărădelegile şi cărora 
s-au acoperit păcatele” (Ps. 31, 1). Cu sîngele Fiului Tău ne speli păcatele şi ne 
ierţi, pentru ca prin fapte bune şi prin spovedanie să ne ispăşim greşelile. 
Cuvintele „care ridici fărădelegile” însemnează iertare. Fiindcă le ridică în aşa 
fel încît să nu-şi mai aducă aminte de ele. Iar cuvintele „Şi treci cu vederea 
păcatele” însemnează că, mărturisindu-ne alunecările şi alungîndu-le prin 
roada jertfelor şi faptelor bune, păcatele noastre trec în sarcina celui ce ne 
împinge în greşeală şi ne înfierbîntă spre păcat. Căci ce altceva face cel ce-şi 
mărturiseşte vina decît să arate că a scăpat de înşelăciunea şi răutatea duhului 
vrăjmaş? 24. De aceea sufletul aduce mulţumiri, fiindcă Dumnezeu îi ridică 
j păcatele, îi trece cu vederea nedreptăţile şi le scufundă în adîncul mării. 

Aceasta poate însemna şi botezul, prin care egipteanul este scufundat, iar 
evreul se ridică. în acest adine al înţelepciunii şi în prisosul faptelor bune să fie 
acoperite păcatele acolo sus, prin belşugul de milostivire a Dumnezeului 
nostru, Care aducîndu-Şi aminte de făgăduinţa Sa faţă de Avraam, n-a îngă¬ 
duit ca sufletul, ca moştenitor al Său, să piară. 25. Numai aşa se întoarce sufle¬ 
tul. Iar tu, fiule, care din primele zile ale copilăriei eşti moştenitor al Bisericii, 
care te-a primit şi te păzeşte, să stărui în ceea ce ţi-ai propus, amintindu-ţi de 
harul lui Dumnezeu, pe care l-ai primit prin punerea mîinilor mele, pentru ca 
şi pe această treaptă, ca şi în sfînta slujbă, să-ţi arăţi credinţa şi destoinicia ta şi 
să aştepţi răsplata Domnului Iisus. Sănătate şi iubeşte-ne ca un fiu, fiindcă şi 
noi te iubim. 


Scrisoarea a LXXI-a 

AMBROZIE CĂTRE HORONTIANUS 

7. în scrisoarea de mai înainte am vorbit despre acel suflet care are unele 
cotituri şi abateri din drumul său, ca vechiul Israel care după trup a mers 
şovăind, cu toate că şi el va fi izbăvit prin harul Domnului nostru Iisus Hristos, 
„cînd va intra tot numărul păgînilor” (Rom. 7 7, 25) şi se va forma din nou prin 
întoarcerea din rătăcire. în această scrisoare va fi vorba despre suflet ca fiu al 
Bisericii, şi vom vedea cum Domnul Iisus l-a luat asupră-Şi şi l-a format în 
Evanghelia Sa. 2. L-a luat mai întîi asupră-Şi fiindcă se găsea în neorînduială, 
ca să-l păzească; alungat din rai (Fac. 3, 23), cum putea trăi sufletul fiecărui om 
altfel decît în neorînduială? L-a dus, aşadar, în Betleem (Matei 2, 1). însem¬ 
nează înaintare a sufletului faptul că s-a urcat în casa pîinii, ca să nu cunoască 
nerodnicia şi foamea de credinţă. Vorbesc despre felul şi rînduiala sufletelor 
noastre, în care trăim şi ne mişcăm, nu despre un anumit suflet, căci nu soco¬ 
tesc că trebuie discutat despre însuşirea şi înfăţişarea unora, ci, aşa cum am 
spus, despre felul sufletelor. 3. Purtînd grija şi conducerea sufletului nostru, 
Hristos s-a dus în Egipt (Matei 2, 14), apoi s-a întors în Iudeea. A fost în pustiu 
(Matei 4, 1), a fost în Capernaum, a fost lingă hotarele Zabulonului, în ţinutu¬ 
rile mării, a trecut prin ţarini, a fost în Betfaghe, a fost în Efrem, în Betania; 
apoi a trecut în grădina în care S-a dat să fie prins, a pătimit pe Golgota. 4. 
Toate acestea sînt drumuri ale sufletului nostru care, călit prin ele, a aflat harul 
Sfintei învăţături. Căci după ce prin Adam şi Eva omul, alungat din grădina 
raiului, a fost surghiunit ca într-o întăritură, a început să cutreiere încoace şi 
încolo, purtîndu-şi paşii rătăcitori fără vreo întoarcere. Dar, cînd a venit plini¬ 
rea vremii, S-a micşorat pe Sine Domnul Iisus, ca să-Şi ia asupră-Şi pe cel sur¬ 
ghiunit şi să-l modeleze pentru harul cel de la început. Astfel, găsindu-1 pe dru¬ 
mul întortochiat al rătăcirii, l-a chemat din nou în rai, precum aflăm din citirea 
Evangheliei. 5. Ca să-l înveţe cu postul, l-a dus mai întîi în ţarini şi în pustie, 

apoi în Capemaum, cu locuinţa la ţară, nu în oraş, iar apoi lîngă hotarele 
Zabulonului, în jurul unor şuvoaie de noapte, adică al proorocirilor cu înţeles 
ascuns, ca să înveţe cum să ajungă pînă la hotarele neamurilor, să se adune toţi 
şi să nu se teamă de valurile şi de furtunile acestei vieţi. Fiindcă Hristos are 
corăbii la Tars (IIIRegi 10, 22), ale minţii desigur, care să cutreiere marea şi să 
ducă materialele evlaviei pentru clădirea templului. în astfel de corăbii călăto¬ 
reşte Hristos şi, ca un bun cîrmaci, cînd marea este liniştită, El se odihneşte la 
pupa corăbiei, dar cînd este înfuriată potoleşte vînturile, ca să aducă linişte 
alor Săi (Matei 8, 26). Trecînd şi la neamuri, le liberează sufletul, care era ţinut 
în cătuşele legii, ca să nu treacă la tovărăşia naţiilor păgîne. 6. A venit în Beta- 
nia (loan 16, 17 ş.u.), la locul supunerii, acolo a murit şi a înviat, fiindcă atunci 
cînd trupul s-a supus sufletului, starea omenească nu zace ca moartă în mor- 
mîntul ei, ci înviază prin harul Lui Hristos şi acolo învaţă să se dăruiască păti¬ 
mirii pentru numele Lui Hristos. Din locul supunerii, precum ne învaţă loan 
(loan 16, 54), se duce în Efrem, adică la locul roadelor celor bune, iar de aici se 
întoarce în Betania (loan 13), adică la supunere. Odată ce a gustat roada ascul¬ 
tării evlavioase, nicidecum nu refuză s-o păzească şi să se încerce mai des în 
ea. 7. După încercările de aici vine la Ierusalim, cu vrednicia de a fi în templul 
lui Dumnezeu, ca să fie sălaş în care să locuiască Hristos. Apoi, şezînd pe mîn- 
zul asinei, Domnul Iisus este primit cu mulţumire şi bucurie de cei tineri (loan 
16, 14-18). 8. Domnul propovăduieşte cuvintele vieţii veşnice în grădina în 
care S-a lăsat să fie prins, precum scrie loan evanghelistul (18, 1-8), aceasta 
însemnînd că este prins sufletul nostru, sau mai degrabă starea omenească, 
dezlegîndu-i-se lanţurile greşelii acolo de unde fusese alungată prin Adam, 
fiind apoi întoarsă prin Hristos. De aceea şi acelui tîlhar care s-a mărturisit îi 
spune: „Amin, amin îţi spun ţie, că astăzi vei fi cu Mine în rai” (Luca 23, 43). 
Tîlharul zisese: „Pomeneşte-mă, Doamne, cînd vei veni în împărăţia Ta”. 
Hristos n-a răspuns despre împărăţie, ci cu alt înţeles: „Astăzi vei fi cu Mine în 
rai” (loan 23, 42), adică mai întîi trebuie recăpătat ceea ce s-a pierdut, apoi tre¬ 
buie dat ceea ce trebuie adăugat, pentru ca prin rai să se ajungă la împărăţie, 
iar nu prin împărăţie în rai. 9. Se păstrează pentru ucenici ceea ce urmează să 
se dea pentru osteneli şi de aceea a făgăduit locuinţa în rai, amînînd împărăţia. 
Astfel, cel ce chiar sub loviturile morţii se întorce şi-L mărturiseşte pe Domnul 
Iisus, trebuie să merite locuinţa raiului. într-adevăr, cu mult înainte s-a ostenit 
şi a luptat pentru Hristos, a cîştigat sufletele popoarelor, s-a dăruit pentru Hris¬ 
tos, ca să aibă drept plată pregătită împărăţia lui Dumnezeu şi să se bucure că 
i-a fost dată. De aceea îi spune lui Petru: „Iţi voi da cheile împărăţiei cerurilor” 
(Matei 16, 19). Cel întors de la tîlhărie dobîndeşte liniştea, căci, încercat prin 
apostolat, a primit puterea. 10. Acesta este sufletul evanghelic, acesta este cel 
al neamurilor, acesta este fiul Bisericii, cu mult mai bun pornit din mers decît 

din Iudeea, ridicîndu-se prin credinţă şi prin fapte bune la Domnul Iisus şi la 
cele înalte, aşa cum şi le-a luat asupră-Şi Hristos pe Golgota. Acolo este mor- 
mîntul lui Adam, pentru ca pe cel mort să-l învie pe crucea Sa. Unde, aşadar, 
este în Adam moartea tuturor, acolo este în Hristos învierea tuturor. Sănătate 
fiule, şi iubeşte-ne, fiindcă şi noi te iubim. 


Scrisoarea a LXXQ-a 

AMBROZIE CĂTRE CONSTANTIU 

7. Mulţi îşi pun întrebarea, nu fără însemnătate, din ce pricină tăierea 
împrejur era poruncită ca folositoare de către autoritatea Vechiului Testament 
şi respinsă ca nefolositoare de către învăţătura Noului Testament (Fapte 15, 
10), mai ales că a primit legămîntul tăierii împrejur cel dintîi Avraam (Fac. 1 7, 
10), care a văzut ziua Domnului Iisus şi s-a bucurat (Ioan 8, 56). Dar este lim¬ 
pede că au fost cuprinse în legea dumnezeiască nu cele trupeşti, ci cele duhov¬ 
niceşti, şi de aceea în jertfirea mielului el a văzut de fapt pătimirea trupească a 
Domnului. 2. Ce vom zice că a urmat părintele Avraam, cînd cel dintîi a intro¬ 
dus un obicei pe care nu-1 urmează moştenirea lui? Sînt tăiaţi împrejur copiii, 
fiind expuşi primejdiei de la naştere, pentru că aşa este poruncit prin legă- 
mînt, pentru ca aşteptarea mîntuirii să se facă în taina religiei. Ce însemnează 
aceasta? Pricina adevărată este ascunsă şi ar fi trebuit ca taina ei ori să fie dez¬ 
văluită prin ceva văzut, ori să fie arătată printr-un semn fără primejdie. 3. Dar 
de ce semnul legămîntului dumnezeiesc este dat în acea parte a trupului care 
este socotită ruşinoasă să se vadă? Datorită cărui har însuşi Ziditorul trupului 
nostru a voit ca încă de la începutul vieţii noastre să fie tăiată împrejur zidirea 
Sa, să fie rănită, însîngerată şi tăiată o parte pe care a socotit-o trebuincioasă 
cînd a hotărît s-o rînduiască împreună cu celelalte mădulare? Sau este de pri¬ 
sos această parte a trupului nostru şi n-ar trebui s-o aibă oamenii, fiindcă este 
în afara firii, sau este înăuntrul firii şi n-ar trebui să fie tăiată, fiindcă a fost 
făcută pentru a se împlini firea. Oricum, străinii rid de acest obicei pornit 
chiar de la Domnul Dumnezeul nostru. De aici, fiindcă s-a cerut acest lucru şi 
lui Dumnezeu, cum adesea a arătat El însuşi, şi fiindcă mulţi îndeamnă la res¬ 
pectul religiei sfinte, cu aht mai mult s-ar simţi unii chemaţi de acest îndemn, 
dacă nu i-ar vedea pe unii dînd înapoi din pricina primejdiei şi a dispreţului la 
care-i expune tăierea împrejur. 4. Aşadar, ca să ne întoarcem la întrebarea de 
la început şi să urmărim cu rînduială ceea ce ne-am propus, se pare că trebuie 
să vorbim mai întîi despre însăşi calitatea tăierii împrejur. Apărarea ei trebuie 
să fie dublă, fiindcă dublă îi este şi acuzarea: una din partea păgînilor şi alta 
din partea celor ce se socotesc din poporul lui Dumnezeu. Mai puternică este 
acuzaţia păgînilor, care socotesc că bărbaţii însemnaţi cu tăierea împrejur 

merită să fie dispreţuiţi şi luaţi în derîdere. Dar cei mai înţelepţi dintre aceştia 
aprobă tăierea împrejur, socotind că trebuie tăiaţi împrejur cei aleşi ai lor, 
pentru cunoaşterea şi săvîrşirea tainelor religioase. S. Egiptenii, care-şi dau 
osteneala în domeniul geometriei şi în urmărirea mersului stelelor, îl socotesc 
nelegiuit pe preotul care n-are el însuşi semnul tăierii împrejur. Ei spun că nici 
înţelepciunea cîntecelor magice, nici geometria, nici astronomia n-au putere 
fără semnul tăierii împrejur. De aceea, ca să dea lucrului lor putere de izbîndă, 
ei sînt de părere că săvîrşirea tăierii împrejur trebuie sărbătorită de preoţi cu 
jocuri şi lupte. 6. Găsim în istoria celor vechi că nu numai egiptenii, ci şi unii 
dintre arabi, etiopieni şi fenicieni, au folosit tăierea împrejur faţă de ai lor. Ei 
socotesc că au motiv de a păstra ritualul, fiindcă, spun ei, pornind de la 
începuturile trupului şi sîngelui, prin jertfirea unei părţi neînsemnate a trupului, 
trebuiesc distruse cursele pe care demonii le întind împotriva neamului ome¬ 
nesc. Duhurile rele se împotrivesc mîntuirii oricărui om şi socotesc că oste¬ 
neala lor este împiedicată de legea sau de sfinţenia tăierii împrejur. în tre¬ 
cut însuşi mai marele demonilor a fost de părere să pună capăt uneltirilor lui, 
cînd a observat că nu poate face rău Celui Care a fost iniţiat în cele religioase 
prin semnul sfintei tăieri împrejur, sau care părea că măcar în această sarcină 
Se supune legii dumnezeieşti. 7. Cel ce cîntăreşte cu atenţie slujba fiecărui 
mădular îşi va putea da seama că nu este fără rost această părticică de mădular 
şi va înţelege nu numai de ce este tăiat împrejur pruncul, dar şi de ce se săvîr- 
şeşte această lucrare în ziua a opta (Fac. 1 7, 12), cînd începe mama lui să fie cu 
sînge curat, pînă în ziua a opta socotindu-se cu sînge necurat. Acestea sînt 
spuse faţă de cei ce nu sînt întovărăşiţi cu noi prin credinţă şi de aceea discuţia 
cu ei este tot atît de grea ca şi cu ai noştri care se împotrivesc. 8. Cei ce cred în 
Domnul Iisus pot să-şi aibă un astfel de răspuns, pe care n-au voit să li-1 dăm, 
de vreme ce discutăm despre părerile păgînilor. Căci dacă am fost răscumpă¬ 
raţi nu cu aur şi argint, care sînt stricăcioase, ci cu scumpul sînge al Domnului 
nostru Iisus Hristos (I Petru 1, 18-19), cine făcea vînzare dacă nu acela care 
avea robia noastră cumpărată cu banii păcatului? Fără îndoială, cerea preţ ca 
să scape de robie pe cei care-i ţinea sub stăpînire. Iar preţul liberării noastre 
era sîngele Domnului Iisus, fiindcă neapărat trebuia achitat celui căruia eram 
vînduţi prin păcatele noastre. 9. Aşadar, pînă să fie achitat acest preţ prin sîn¬ 
gele Domnului pentru liberarea tuturor, a fost nevoie de sîngele fiecăruia din 
cei ce prin lege şi prin obicei ritual urmau învăţăturile religiei sfinte. Dar 
fiindcă preţul pentru toţi a fost achitat, după ce a pătimit Iisus Hristos nu mai 
este nevoie să se verse sînge prin tăierea împrejur a fiecăruia. Prin sîngele lui 
Hristos a fost împlinită tăierea împrejur a tuturora, iar pe crucea Lui am pri¬ 
mit şi am fost răstigniţi toţi împreună cu El, înmormîntaţi în mormînt cu El, 
sădiţi în asemănarea morţii Lui, încît să nu mai robim păcatului: „Cel ce a 
I murit este liberat de păcat” (Rom. 6, 7). 10. Iar dacă/cineva, ca Marcion şi 

Maniheu, socoteşte că trebuie criticată judecata lui Dumnezeu, care a dat şi 
legămîntul pentru împlinirea tăierii împrejur, şi legea prin care este cerută 
vărsarea sîngelui, atunci trebuie ca el să-L socotească vrednic de critică şi pe 
Domnul Iisus, Care a vărsat nu puţin, ci mult sînge pentru răscumpărarea 
acestei lumi şi Care ne porunceşte ca şi azi să vărsăm sîngele nostru pentru o 
atît de mare luptă a credinţei, zicînd: „Cine vrea să Mă urmeze, să-şi ia crucea 
şi să vină după Mine” (Matei 16, 24). Dacă însă nu este dreaptă acuzaţia, întru- 
cît cineva se dăruie în întregime pentru evlavie şi se curăţă prin vărsare de 
mult sînge, cum putem să criticăm legea care cere o picătură de sînge, de 
vreme ce predicăm pe Domnul Iisus, Care porunceşte vărsare de mult sînge şi 
moartea întregului trup? 11. Atunci era sărbătorit semnul şi faptul tăierii 
împrejur ca o pecete a trupului prin care poporul lui Dumnezeu era deosebit 
de celelalte neamuri. Acum, însă, cel dăruit cu numele lui Hristos nu mai 
caută semnul trupului, fiindcă a meritat cinstea făgăduinţei dumnezeieşti. Dar 
ce este fără noimă, dacă în numele evlaviei părea că se pricinuieşte oarecare 
durere sau suferinţă, prin care să se vadă mai mult supuşenia prin aceste oste¬ 
neli. E bine că de la începutul vieţii este dat semnul religiei, fiindcă îi este 
ruşine fiecăruia să se pună la o vîrstă mai înaintată ostenelii sau durerii pe 
care la o vîrstă tînără ar fi învins-o. 12. Dar n-are nevoie nici de durere uşoară 
poporul creştin care, îmbrăţişînd moartea Domnului, în fiecare clipă îşi îns¬ 
crie pe frunte dispreţul morţii, ca unul care ştie că nu poate avea fără cruce 
mîntuirea Domnului. Cine foloseşte acul în luptă, după ce a fost deprins cu 
arme mai puternice? 13. Cum bagă de seamă uşor fiecare, nu este serios lucru 
ce se spune, anume că mulţi ar fi putut să fie împinşi la supunerea faţă de ritua¬ 
lul sfînt, dacă n-ar fi fost împiedicaţi de teama de durere şi de priveliştea faptu¬ 
lui. A putut speria pe unul în vîrstă ceea ce răbdau atîţia prunci fără primejdie? 
Să presupunem, totuşi, că unii copii ai iudeilor au murit, fiindcă n-au putut, 
atunci cînd au fost tăiaţi împrejur, să rabde durerea trupului şi rana pricinuită. 
Dar aceasta nu înspăimînta pe ceilalţi care, fiind mai trecuţi ca vîrstă, răbdau 
cu bărbăţie ritualul; iar pe de altă parte îl făceau mai vrednic de laudă pe cel 
ce se supunea poruncilor cereşti. 14. Cei ce socotesc că o durere neînsemnată 
este piedică pentru îmbrăţişarea religiei, ce zic ei despre mucenicie? Dacă res¬ 
ping durerea tăierii împrejur, să respingă şi moartea mucenicilor, prin care 
religia este înălţată, nu coborîtă. Este slab motivul că durerea tăierii împrejur a 
adus vătămare credinţei, fiindcă durerea face credinţa mai puternică. Este mai ma¬ 
re harul credinţei dacă dispreţuieşte cineva durerea pentru credinţă. Şi aceasta are 
mai mare răsplată decît cel care de aceea a voit să rabde durerea tăierii împrejur, ca 
să se trufească îndeplinind legea şi ca să caute laudă mai degrabă de la oameni decît 
de la Dumnezeu. 15. A fost, aşadar, pe de o parte, nevoie de tăiere împrejur înainte 
de sosirea Celui ce tăia împrejur pe orice om, iar pe de altă parte, a trebuit să se de¬ 
prindă starea omenească cum să se încreadă în ceea ce s-a desăvîrşit. Dar 

dacă a fost nevoie de tăiere împrejur, în ce parte a trupului s-a cuvenit să se 
facă tăierea împrejur mai degrabă decît în aceea care pare unora ruşinoasă? 
„Pe cele care mi se par că sînt mai de necinste, pe acelea cu mai multă cinste le 
îmbrăcăm; şi cele mai necuviincioase ale noastre au mai multă cuviinţă” (I 
Cor. 12, 23). De altfel, unde a trebuit mai mult să-şi amintească omul de sîn- 
gele său, decît în partea care slujeşte greşelii? 16. Acum este timpul să răspun¬ 
dem celor ce spun că, dacă acea parte a trupului nostru este după fire, nu tre¬ 
buie să fie tăiată, iar dacă nu este după fire nu trebuie să existe. Aceştia, 
fiindcă sînt atît de pricepuţi, să-mi răspundă şi mie dacă înlănţuirea ome¬ 
nească pe generaţii este după fire, sau împotriva firii. Căci dacă este după fire 
nu trebuie să se întrerupă niciodată; şi atunci cum să se mai predice înfrînarea 
bărbaţilor, fecioria fetelor, renunţarea văduvelor, cinstea soţiilor? Nu trebuia, 
aşadar, să fie încurajată rîvna de a avea urmaşi. Dar nici Creatorul firii n-a 
încurajat naşterea, fiindcă de la Sine, deşi era venit în trup, a dat învăţătură şi a 
îndemnat pe ucenici la neprihană, zicînd: „Sînt fameni care s-au făcut fameni 
ei înşişi, pentru împărăţia cerurilor. Cine poate înţelege să înţeleagă” (Matei 
19, 13). 17. Dar dacă omul este alcătuit din trup şi suflet (este deocamdată des¬ 
tul să spun atît, să nu vorbesc despre duh), nu la fiecare este făcut totul după 
fire, ci ceea ce este după firea trupului este împotriva firii sufletului şi, de ase¬ 
menea, ceea ce este după firea sufletului este împotriva firii trupului. Încît, 
dacă spun că este după fire ceea ce se poate vedea, însemnează că este împo¬ 
trivă firii ceea ce nu se vede şi, de asemenea, dacă este după fire ceea ce nu se 
vede, este împotriva firii ceea ce se poate vedea. Aşadar, nimic nu este nepo¬ 
trivit lui Dumnezeu în oameni, dacă se fac împotriva firii trupului unele care 
sînt după firea sufletului. 18. Iar cei ce spun că ar fi crezut mai mulţi dacă n-ar 
fi fost tăierea împrejur, să-şi răspundă ei singuri că mai mulţi ar crede, dacă 
n-ar fi fost muceniciile; dar mai de vază este vitejia puţinora decît laşitatea 
celor mai mulţi. Şi precum au fost trimise dinainte mai multe feluri de botez, 
fiindcă avea să urmeze acel legămînt al botezului, unul singur adevărat în duh 
şi în apă, prin care se răscumpără orice om, la fel a trebuit să fie trimisă mai 
înainte tăierea împrejur a multora, fiindcă avea să urmeze tăierea împrejur a 
pătimirii Domnului, pe care Iisus a îndurat-o, ca mielul lui Dumnezeu, ca să 
ridice păcatele lumii (Ioan 1, 29). 19. Am scris acestea ca să arătăm că a trebuit 
să fie trimisă întîi tăierea împrejur, care este în afară, ca să poată şi ea părea 
înlăturată pe drept după venirea Domnului. Acum însă este de trebuinţă tăie¬ 
rea împrejur care este în ascuns, în duh, nu în litera legii. într-un om sînt doi 
oameni, despre care este scris: „Dacă omul nostru din afară se trece după 
dorinţele greşelii, cel dinăuntru însă se înnoieşte din zi în zi” (II Cor. 4, 16). Şi 
în alt loc: „După omul cel lăuntric mă bucur de legea lui Dumnezeu” (Rom. 7, 
22). Cel lăuntric este omul nostru, făcut după chipul şi asemănarea Lui Dum¬ 
nezeu, (Fac. 1, 2), iar cel din afară este cel făcut din ţărînă (Fac. 2, 7). Astfel şi 

în Facere ţi-a arătat două făpturi ale omului, însemnîndu-le după omul cel 
creat. 20. Aşadar, precum sînt doi oameni, la fel şi viaţa este dublă: una a omu¬ 
lui lăuntric şi alta a celui din afară. Cele mai multe fapte ale omului lăuntric 
ajung la omul din afară, aşa cum neprihana omului lăuntric trece şi la nepri- 
hana trupească. Cel ce nu cunoaşte adulterul sufletului nu-1 cunoaşte nici pe 
cel al trupului. Dar nu urmează că acela care n-a păcătuit cu trupul n-a păcă¬ 
tuit şi cu sufletul, precum se spune: „Oricine se uită la o femeie poftind-o, a şi 
săvîrşit adulter cu ea în inima lui” (Matei 5, 28). Căci chiar dacă nu este adulter 
al trupului, este totuşi unul al simţirii. Aşadar, există o tăiere împrejur a omului 
lăuntric; cine se taie împrejur înlătură momelile întregului trup, ca pe prepuţ, 
ca să fie în duh, nu în trup, şi să omoare în duh faptele trupului său. 21. Şi 
aceasta este tăierea împrejur, după cum Avraam înainte era netăiat împrejur, 
dar după aceea a fost tăiat împrejur (Rom. 4, 11). Astfel, omul nostru lăuntric 
cînd este în trup parcă este netăiat împrejur, iar cînd nu este în trup, ci în duh, 
începe să fie în tăiere împrejur, nu în netăiere împrejur. Dar după cum cel ce 
se taie împrejur nu îndepărtează toată carnea, ci numai prepuţul, unde strică¬ 
ciunea este mai adeseori, la fel cel care se taie împrejur lăuntric, îndepărtează 
acea came despre care s-a scris: „Tot trupul este ca iarba şi toată mărirea lui ca 
floarea cîmpului. Se usucă iarba, floarea se veştejeşte, dar cuvîntul Domnului 
rămîne în veac’Y Isaia 40, 6-7). Şi rămîne trupul, care va vedea mîntuirea lui 
Dumnezeu, precum este scris: „Şi toată făptura va vedea mîntuirea lui Dum¬ 
nezeu” (Luca 3, 6). Care este această făptură, destupă-ţi urechile ca să înţelegi. 
22. Aşadar, astfel trebuie să fie tăierea împrejur lăuntrică, incit să n-aibă nici o 
asemănare cu tăierea împrejur din afară. De aceea iudeul care este lăuntric stă 
el însuşi mai presus de ceilalţi. El este de la Iuda, a cărui mină s-a ridicat 
asupra grumazului duşmanilor săi, care culcîndu-se s-a odihnit ca un leu, şi ca 
puiul de leu, pe care-1 laudă fraţii lui (Fac. 49, 8-9). Acestui Iuda nu-i va lipsi 
sceptrul, fiindcă vorba lui face principi ai lui, care să nu se supună ispitelor 
veacului, să nu fie robiţi de plăcerile acestei lumi. Şi fiindcă însuşi Iuda a venit 
în acest neam, de aceea cei mai mulţi care s-au născut sînt puşi mai presus de 
alţii, ca să se bucure de întîietatea virtuţilor. Să avem, aşadar, tăierea împrejur 
cea lăuntrică şi lăuntric pe iudeul care este duhovnicesc; dar duhovnicesc ca 
un principe, să judece toate, iar El să nu fie judecat de nimeni (I Cor. 2, 15). 23. 
A trebuit, aşadar, ca tăierea împrejur, poruncită de lege numai dintr-o parte, 
să înceteze după ce a venit Cel trimis să facă tăierea împrejur a oricărui om şi 
să împlinească tăierea împrejur a legii. Cine este Acesta, dacă nu Cel Ce a zis: 
„N-am venit să stric legea, ci s-o împlinesc” (Matei 5, 19). 24. Dacă priveşti 
lucrurile mai de aproape, îţi dai seama de ce a trebuit să înceteze tăierea 
împrejur din afară: fiindcă a venit marea mulţime a neamurilor. Căci tăierea 
împrejur n-a fost poruncită neamurilor, ci seminţiei lui Avraam, precum 
găseşti în primul legămînt: „Şi a zis Dumnezeu lui Avraam: Iar tu şi urmaşii tăi 

de după tine din neam în neam să păziţi legămîntul Meu. Iar legămîntul dintre 
Mine şi tine şi urmaşii tăi de după tine din neam în neam, pe care trebuie să-l 
păziţi, este acesta: toţi cei de parte bărbătească ai voştri să se taie împrejur. Să 
vă tăiaţi împrejur şi acesta va fi semnul legămîntului dintre Mine şi voi. In nea¬ 
mul vostru tot pruncul de parte bărbătească, născut la voi în casă, sau cumpă¬ 
rat cu bani de la alt neam, care nu-i din seminţia voastră, să se taie împrejur. Şi 
legămîntul Meu va fi însemnat pe trupul vostru ca legămînt veşnic. Iar cel de 
parte bărbătească netăiat împrejur, care nu se va tăia împrejur în ziua a opta, 
sufletul acela se va stîrpi din neamul acela, căci a călcat legămîntul Meu” (Fac. 

17, 9-14). Precum arată Aquila, nu se recunoaşte că evreul are tăierea împre¬ 
jur din ziua a opta. Dar nu stă toată autoritatea în Aquila, care, ca iudeu, a tre¬ 
cut peste litera legămîntului şi n-a arătat ziua a opta. 25. Deocamdată ai auzit şi 
de ziua a opta şi de tăierea împrejur dată ca semn. Iar semnul este arătarea 
unui lucru mai mare, arătarea adevărului care va veni, şi legămîntul dat lui 
Avraam şi seminţiei sale, căreia i s-a zis: „în Isaac va fi seminţia ta” (Fac. 21, 

12). Aşadar, s-a poruncit să se taie împrejur iudeul, fie născut în casă, fie cum¬ 
părat cu bani de la alt neam. Nu putem lărgi această poruncă pentru cel de alt 
neam, sau străin, dacă nu s-a născut în casa lui Avraam, sau cumpărat cu bani, 
sau din seminţia acestuia. Despre străini n-a spus nimic, fiindcă atunci cînd a 
voit să spună ceva despre ei i-a numit, precum găseşti scris: „Grăit-a Domnul 
cu Moise şi a zis: Vorbeşte lui Aaron, fiilor şi la toată adunarea fiilor lui Israel 
şi le zi: Dacă cineva din fiii lui Israel şi din străinii care s-au aşezat la voi şi au 
adus jertfa arderii de tot” (Lev. 22, 18). Aşadar, unde-i cuprinde, acolo-i ţine 
legea. Unde nu sînt arătaţi prin legămînt, cum pot fi cuprinşi? Căci aşa găseşti 
scris: „Vorbeşte fiilor lui Aaron” (Lev. 17, 2), cînd vorbeşti despre preoţi. 
Găseşti scris şi cînd vorbeşte despre leviţi. 26. în orice caz, este limpede şi 
după litera legii, cu toate că legea este duhovnicească, şi după cele scrise 
despre tăierea împrejur, că popoarele păgîne n-au putut fi obligate la aceasta, 
dar că însăşi tăierea împrejur a fost ca un semn, pînă să se facă marea mulţime 
a neamurilor şi astfel tot Israelul să fie mîntuit, tăiat împrejur în inimă, nu 
într-o mică parte a unui mădular. Aşadar, am şi apărat, dar am şi respins tăie¬ 
rea împrejur, care totuşi la iudei există şi azi. 27. Cît despre ceea ce spun ei, că 
tăierea împrejur a fost spre mustrare, sau că este pentru neamuri, mai întîi 
n-au să respingă ei, sau să ia în derîdere ceea ce fac alţi tovarăşi de ai lor. Dar 
fie, să zicem că au avut de ce rîde; de ce să ne tulbure aceasta, cînd însăşi cru¬ 
cea Domnului este pentru iudei sminteală, pentru greci prostie, iar pentru noi 
înţelepciune şi virtute a lui Dumnezeu (I Cor. 1, 23, 24). Domnul însuşi a zis: 
„Dacă se va ruşina cineva de Mine în faţa oamenilor. Mă voi ruşina şi Eu de el 


în faţa Tatălui Meu Care este în ceruri” (Luca 9, 26), învăţîndu-ne că nu tre¬ 
buie să ne tulbure cele de care rid oamenii, dacă sînt aduse din supunere faţă 
de lege. 

7. în citirea Apostolului de azi nu te-ai mirat fără pricină cînd ai auzit 
citindu-se „Legea lucrează mînie, iar unde nu este lege, nu este nici călcarea 
ei” (Rom. 4, 5). De aici ai socotit că trebuie să te lămureşti de ce a fost dată 
legea, dacă nu folosea la nimic, ba încă era dăunătoare, de vreme ce stîrnea 
mînia şi făcea cunoscută ştirea călcării ei. 2. După întrebarea ta este sigur că 
n-a fost trebuincioasă legea dată de Moise. Căci dacă oamenii ar fi putut să 
păzească legea firii, pe care a sădit-o Dumnezeu în inima fiecăruia, n-ar fi fost 
nevoie de acea lege care, scrisă pe table de piatră, mai mult a învăluit şi a înno¬ 
dat slăbiciunea neamului omenesc decît a deznodat-o şi a înlăturat-o. Că 
există din fire legea în inimile noastre ne învaţă şi Apostolul, care a scris că 
adesea „şi păgînii din fire fac cele ce sînt ale legii; fiindcă, deşi n-au citit legea, 
au totuşi în inimile lor scrisă nevoia de lege” (Rom. 2, 14). 3. Aşadar, legea nu 
se scrie, ci este înnăscută şi nu se însuşeşte din citit, fiindcă este întipărită în fie¬ 
care ca un izvor firesc, din care se adapă cugetele oamenilor. A trebuit să 
păzim această lege de teama judecăţii viitoare şi însăşi conştiinţa noastră se 
arată martoră în faţa Lui Dumnezeu prin gînduri neexprimate, prin care totuşi 
se denunţă necinstea, se apără nevinovăţia. Această lege, pe cît lucrează în 
faţa lui Dumnezeu, pe atît se va arăta mai ales în ziuajudecăţii, cînd vor veni 
la cercetare cele ascunse ale inimii, care se socotea că stau tăinuite. Arătarea 
lor, a celor ascunse desigur, n-ar vătăma cu nimic dacă legea firii ar lucra în 
inimile oamenilor, căci este sfîntă fără şiretlic, fără înşelăciune, tovarăşă a 
dreptăţii, duşmană a nedreptăţii. 4. Să întrebăm copilăria, să vedem dacă se 
găseşte în ea nelegiuire, lăcomie, ambiţie, vicleşug, sălbăticie, semeţie. Nu 
cunoaşte nimic al său, nu pretinde pentru sine nici o mărire, nu ştie dacă este 
mai presus de altcineva, nu înşală, nu vrea şi nici nu poate să se răzbune. Cu 
suflet curat şi simplu nu poate să înţeleagă ce este semeţia. 5. Această lege a 
stricat-o Adam, care a voit să ia ceea ce nu primise, ca să fie ca un făcător şi 
întemeietor al său, pretinzîndu-şi astfel mărirea dumnezeiască. Prin nesupu¬ 
nere a căzut în ocară şi din semeţie a ajuns la nelegiuire. Dacă n-ar fi călcat 
porunca şi s-ar fi plecat încredinţărilor cereşti, prin moştenire şi-ar fi asigurat 
darul firii şi al nevinovăţiei înnăscute. Dar fiindcă prin neascultare şi-a stricat 
şi şi-a şters singur dreptul legii din fire, de aceea s-a socotit trebuincios scrisul 
legii, ca să aibă măcar o parte cel ce pierduse totul, cel căruia îi pierise ceea 
ce primise din naştere, cel puţin să cunoască legea şi s-o păzească prin învăţă¬ 
tură. în acelaşi timp, fiindcă i-a fost pricină a căderii trufia, care s-a născut din 
meritul nevinovăţiei, a trebuit să se dea acea lege ca să-l facă umilit şi plecat 
lui Dumnezeu. Căci fără lege nu se ştia păcatul (Rom. 7, 7) şi vina era mai 
mică unde nu exista cunoaşterea legii. De aceea şi Domnul zice: „De n-Aş fi 

venit şi nu le-Aş fi spus, păcat n-ar avea; dar acum n-au cuvînt de dezvinovă¬ 
ţire pentru păcatul lor” (Ioan 15, 22). 6. S-a dat, aşadar, legea, întîi ca să nu mai 
fie loc pentru dezvinovăţire, să nu zică cineva: n-am ştiut că păcătuiesc, 
fiindcă nu era scris de ce să mă feresc, şi al doilea să-i facă pe toţi supuşi lui 
Dumnezeu prin cunoaşterea păcatului. Dar i-a făcut pe toţi supuşi (Rom. 3, 
19), fiindcă a fost dată nu numai iudeilor, ci şi străinilor, adăugîndu-se dintre 
străini cei trecuţi la iudaism. Nu poate părea scos din socoteală cel ce a fost 
chemat şi a lipsit, căci pe cei care i-a chemat legea i-a şi legat. Astfel vina tutu¬ 
ror a adus supunere, şi supunerea a adus umilinţa, iar umilinţa ascultarea. 
Fiindcă trufia atrăsese vina, dimpotrivă vina a adus ascultarea. De aceea legea 
scrisă, care părea de prisos, s-a făcut trebuincioasă, ca să achite păcatul prin 
păcat. 7. Dar ca să nu rămînă nedumerit cineva, să spună că păcatul a crescut 
prin lege şi să creadă că legea nu numai că n-a fost de folos, dar chiar a adus 
pagubă, iată că are cu ce să-şi poată îndepărta nedumerirea, fiindcă „Legea a 
intrat şi ea ca să se înmulţească greşeala; iar unde s-a înmulţit păcatul, a priso¬ 
sit harul” (Rom. 5, 20). Să vedem ce însemnează aceasta. 3. S-a înmulţit păca¬ 
tul prin lege, fiindcă prin lege a venit cunoaşterea păcatului (Rom. 7, 7) şi a 
început să-mi facă rău faptul de a şti ceea ce nu pot evita din pricina slăbiciunii 
mele. Este de folos să ştiu mai înainte, pentru a mă păzi; dar dacă nu mă pot 
păzi, ştiinţa că fac rău mă nemulţumeşte. Aşadar, deşi legea mi s-a întors 
împotrivă, totuşi, prin însăşi creşterea păcatului mi-a devenit folositoare, 
fiindcă m-ara umilit. De aceea a zis şi David: „Bine este mie că m-am umilit” 
(Ps. 118, 71). Iar umilindu-mâ am dezlegat lanţul greşelii de mai înainte, prin 
care Adam şi Eva înnodaseră tot şirul celor următoare. De aceea şi Domnul a 
venit ca un supus, pentru ca să dezlege laţul nesupunerii şi al înşelăciunii ome¬ 
neşti. Astfel, după cum prin nesupunere a pătruns păcatul, tot aşa prin supu¬ 
nere păcatul a fost dezlegat. De aceea zice şi Apostolul: „Căci precum prin 
neascultarea unui om s-au făcut păcătoşi cei mulţi, tot aşa prin ascultarea 
Unuia se vor face drepţi cei mulţi” (Rom. 5, 19). 9. Ai, aşadar, un prim răspuns 
că legea a fost şi de prisos, dar a devenit şi cu rost. De prisos prin aceea că 
n-ar fi fost necesară, dacă noi am fi putut să păstrăm acea lege a firii. Dar 
fiindcă n-am păstrat-o, a devenit trebuincioasă această lege venită prin Moise, 
ca să mă înveţe ascultarea şi să dezlege laţul neascultării lui Adam, în care laţ 
au intrat toţi urmaşii. Prin lege a crescut vina, dar trufia, aducătoare a vinei, a 
fost dezlegată şi aceasta mi-a fost de folos. Cu trufia a venit vina, dar vina a 
adus harul. 10. Primeşte acum şi un alt răspuns: N-a fost de trebuinţă legea lui 
Moise. Ea a venit (Rom. 5, 20), fapt ce pare, oricum, nu o intrare rînduită, ci 
furişă, pentru că a intrat în locul legii fireşti. Dacă cea firească şi-ar fi păstrat 
locul, cea scrisă n-ar fi pătruns în nici un chip. Dar deşi acea lege după fire 
înlăturase înşelăciunea şi aproape că o scosese din inimile oamenilor, domnea 
totuşi trufia şi se răspîndise neascultarea. De aceea a venit aceasta, ca să ne 

învinuie în scris şi să ne închidă gura, ca să facă toată lumea supusă lui Dum¬ 
nezeu (Rom. 3, 79). Dar lumea a devenit supusă prin lege, fiindcă prin pres¬ 
cripţia legii toţi sînt învinuiţi şi prin lucrările legii nimeni nu este iertat, adică 
prin lege păcatul este cunoscut, dar vina nu este slăbită; de aceea se părea că a 
adus vătămare legea care-i făcu-se pe toţi păcătoşi. 11. Venind, însă, Domnul 
Iisus a iertat păcatul tuturor, de care nimeni nu poate să scape, şi a şters cu sîn- 
gele Său zapisul nostru (Col. 2, 14). De aceea spune: Prin lege a prisosit păca¬ 
tul, dar prin Iisus a prisosit şi harul (Rom. 5, 20). Fiindcă după ce toată lumea a 
devenit supusă, a înlăturat păcatul întregii lumi, precum a dat mărturie Ioan, 
zicînd: „Iată Mielul lui Dumnezeu, Care ridică păcatul lumii” (Ioan 1, 29). De 
aceea nimeni să nu se fălească cu faptele sale, fiindcă nimeni nu este iertat 
prin faptele sale; dimpotrivă, cel care este drept are iertare, fiindcă a fost iertat 
prin botez. Credinţa este, aşadar, cea care liberează prin sîngele lui Hristos, 
fiindcă este fericit cel căruia i se iartă păcatul şi i se acoperă fărădelegea (Rom. 
4, 7). Sănătate, fiule, şi iubeşte-ne, fiindcă şi noi te iubim. 


Scrisoarea a LXXI V 

AMBROZIE CĂTRE IRINEU 

1. Ai auzit, fiule, cum s-a citit astăzi în Apostol că: „Legea ne-a fost peda¬ 
gog spre Hristos, pentru ca să ne îndreptăm din credinţă” (Gal. 3, 24). în 
aceste cuvinte este, după părerea mea, răspunsul la întrebările care de obicei 
i-au frămîntat pe cei mai mulţi. Sînt unii care spun: De vreme ce Dumnezeu a 
dat lui Moise legea, din ce pricină sînt în lege multe prevederi care prin Evan¬ 
ghelie sînt înlăturate? Cum se face că, acelaşi dătător al celor două legăminte, 
prin Evanghelie a început să nu îngăduie ceea ce îngăduia prin lege? Aşa este, 
de pildă, tăierea împrejur trupească: dată atunci ca semn să se păstreze adevă¬ 
rul tăierii împrejur duhovniceşti, de ce a fost păstrată în semnul însuşi? De ce 
această mare deosebire, ca tăierea împrejur să se creadă atunci evlavie, iar 
acum neevlavie? Ziua sîmbetei, de asemenea, trebuie să fie ţinută ca zi de 
odihnă după lege, astfel încît dacă ar fi adus cineva o spinare de lemne în acea 
zi să se socotească vinovat de moarte (Num. 15, 35), pe cînd acum noi socotim 
aceeaşi zi îngăduită şi pentru cărat cu spinarea şi pentru alte lucrări. Sînt şi alte 
porunci ale legii care astăzi nu mai au putere. 2. Să vedem, aşadar, care e 
pricina; căci nu fără rost a zis Apostolul că: „Legea ne-a fost pedagog spre Hris¬ 
tos” (Gal. 3, 24). Pedagog al cui? Al celui în vîrstă, sau al tînărului? Al tînă- 
rului, sau al copilului, în orice caz al vîrstei slabe. Pedagog, după înţelesul său, 
este îndrumător al copiilor. Acestora, la vîrsta nedesăvîrşită, nu li se pot da 
învăţăminte desăvîrşite, fiindcă nu le pot înţelege. Dumnezeul legii spune prin 
) profet: „Vă voi da legi care nu sînt bune” (Iez. 20, 25), adică nu sînt desăvîr- 

şite; căci ceea ce este bun este desăvîrşit. Dar tot Dumnezeu le-a păstrat pe 
cele mai bune pentru Evanghelie, dacă zice: „N-am venit să stric legea, ci s-o 
împlinesc” (Matei 5, 7). 3. Dar care este pricina acestei deosebiri, dacă nu 
schimbarea omenească? Ştia că poporul iudeilor este cu cerbice tare, uşor la 
cădere, mişel, gata să nu creadă că are urechi de auzit şi n-aude, ochi de văzut 
şi nu vede, nestatornic ca un copil, şi fără să ia în seamă învăţăturile. De aceea 
a dat minţii slabe şi cugetului schimbător al mulţimii legea, şi, avînd cîrmă 
învăţătura legii, una a voit să se citească şi alta să se înţeleagă, pentru ca neîn- 
ţeleptul măcar să păzească ceea ce citea şi să nu dea înapoi de la litera celor 
scrise; înţeleptul să înţeleagă gîndul minţii dumnezeieşti, care nu se vedea în 
cele scrise, cel nesocotit să păzească porunca legii, iar cel socotit taina aces¬ 
teia. De aceea legea are asprimea săbiei, ca pedagogul băţul, pentru ca să 
îndepărteze de ameninţarea pedepsei slăbiciunea mulţimii nedesăvîrşite. Dar 
Evanghelia are îngăduinţa cu care se iartă păcatele. 4. Aşadar, pe drept zice 
Pavel că „litera ucide, iar duhul face viu” (II Cor. 3, 6). Litera taie împrejur 
o părticică din trup; duhul este cuprinzător şi păzeşte tăierea împrejur în între¬ 
gime, şi a trupului şi a. sufletului, pentru ca, fiind tăiate şi aruncate cele de pri¬ 
sos (căci ce este mai de prisos decît viciile lăcomiei, păcatele poftei, pe care nu 
le-a avut firea, dar şi le-a însuşit vina), să se păstreze neprihana, să se deprindă 
cumpătarea. Aşadar, tăierea împrejur este un semn trupesc, dar adevărata 
tăiere împrejur este duhovnicească; cea dintîi taie un mădular, cea de-a doua 
păcatul. Nimic n-a făcut firea nedesâvîrşitâ în om şi porunca nu era să se înlă¬ 
ture ceea ce era de prisos, ci să-şi dea seama cei ce-şi tăiau o parte din trupul 
lor că trebuie cu atît mai mult tăiate păcatele, înlăturate cele ce îndeamnă la 
abateri, chiar dacă se ştirbeşte oarecum unitatea trupului, precum găseşti scris: 
„Dacă mîna ta cea dreaptă te sminteşte, taie-o şi o aruncă de la tine; căci mai 
de folos îţi este să piară unul din mădularele tale decît tot trupul tău să fie 
aruncat în gheenă” (Matei 5, 30). Precum copiilor, tot aşa şi iudeilor le sînt date 
porunci nu depline, ci în părţi, poruncindu-li-se să păstreze o singură parte 
curată a mădularelor cei care puteau să păstreze curat tot trupul lor. 5. Li s-a 
poruncit să ţină o zi pe săptămînă sărbătoarea sabatului (leş. 31, 5), ca să nu 
îndeplinească nici o sarcină cei ce ar fi fost bine să rămînă liberaţi de lucrările 
lumeşti, fiindcă n-ar duce cu sine în acea sîmbătă a veacurilor viitoare nici o povară 
a grelelor fărădelegi. Dar fiindcă Dumnezeu ştia că poporul este nestatornic, a 
prescris pentru cei slabi o parte prin păzirea unei singure zi, iar celor tari le-a rezer¬ 
vat plinătatea: sinagoga păzeşte o zi, Biserica păzeşte nemurirea. Aşadar, în lege es¬ 
te o parte,în Evanghelie, desăvârşirea. 6. Poporul iudeilor este oprit să aducă lemne 
(Num, 15, 31-36), adică materiale care pot fi mistuite de foc. Stă la umbră cel ce 
fuge de soare. Soarele dreptăţii nerăbdînd ca ţie să-ţi fie spre pagubă umbra, adu- 
cînd asupra ta lumina deschisă a harului Său, zice: „Du-te şi vezi, de-acum să nu 
mai păcătuieşti” (Ioan 8, 11). Aducătorul acelui soare veşnic spune: „Iar de zideşte 








SCRISORI 


299 


cineva pe această temelie: aur, argint, pietre scumpe, lemne, fin, trestie, lucrul 
fiecăruia se va face cunoscut. II va vădi ziua Domnului, pentru că în foc se va 
descoperi ce fel este lucrul fiecăruia” (I Cor. 3, 12-13). Şi de aceea noi zidim 
deasupra lui Hristos (căci Hristos este temelia noastră) ceea ce nu se arde, ci se 
îmbunătăţeşte. Prin foc se îmbunătăţeşte aurul, se îmbunătăţeşte argintul. 7. 
Ai auzit de aur şi argint, socoti că sînt metale bune şi doreşti să le aduni; dar îţi 
baţi joc de muncă. Aurul şi argintul au greutate, dar n-au roadă. Este greutate 
pentru cine-1 agoniseşte şi cheltuială pentru cine-1 moşteneşte. Aurul este ars 
în foc ca lemnul: dar nu se păstrează veşnic. Argintul va fi în ziua aceea 
pagubă a vieţii tale, nu-ţi va aduce cîştig. Se cere de la tine alt aur, alt argint, 
adică simţămîntul cel bun, cuvîntul cel mai bun, despre care spune Dumnezeu 
că dă vase de aur şi de argint (Pilde 27, 21). Acestea sînt darurile lui Dumne¬ 
zeu: „Cuvintele Domnului, cuvinte curate, argint cercetat în foc, despărţit de 
pămînt, curăţat de şapte ori” (Ps. 11, 7). Harul înţelesului tău cere limpezimea 
vorbei curate, strălucirea credinţei, nu sunetul argintului. Unul piere, celălalt 
rămîne. Unul are plată şi merge cu noi; celălalt e cu pagubă, fiindcă rămîne 
aici. 8. Dacă vreunul dintre cei bogaţi socoteşte că argintul adunat şi ascuns îl 
poate ajuta în viaţă, duce o povară deşartă, pe care o nimiceşte focul judecă¬ 
ţii. Lăsaţi aici, voi cei bogaţi, lemnele voastre, pentru ca sarcina voastră să nu 
crească pentru focul viitor. Dacă o vei cheltui, sarcina se va micşora; iar ce va 
rămîne nu va fi sarcină. Nu ascunde, zgîrcitule, ca să nu fii creştin numai după 
nume, iar după faptă iudeu, cînd vei vedea că grămezile tale îţi vor fi spre 
osîndă. Căci ţi s-a spus nu cu înţeles acoperit, ci limpede ca lumina soarelui: 
„Dacă lucrul cuiva va rămîne, va lua plată, iar dacă se arde, va suferi pagubă” 
(I Cor. 3, 14). 9. Şi de aceea, învăţat în lege, întărit şi desăvîrşit în Evanghelie, 
primeşte credinţa ambelor Testamente: „Fericit cel ce seamănă deasupra ţari¬ 
nii, unde calcă boul şi asinul” (Isaia 32, 20), precum s-a citit azi, adică e fericit 
cel ce seamănă deasupra popoarelor, care urmează învăţătura ambelor Testa¬ 
mente. Boul este acel lucrător al legii care poartă jugul şi despre care legea 
zice: „Nu vei lega gura boului care treieră” (Deut. 25, 4), care are coarnele 
Scripturilor dumnezeieşti. Iar prin mînzul asinei Domnul prefigurează în 
Evanghelie poporul păgîn (Luca 19, 33). 10. Ar trebui să înţelegem că bogatul 
este cuvîntul Lui Dumnezeu, că boul are coarnele pline de groază, că taurul 
are sălbăticie, asinul blîndeţe, că arată pe cele prezente, fiindcă fericit este cel 
ce ţine cu sine şi blîndeţea şi asprimea, ca într-un fel să se păstreze învăţătura, 
iar în celălalt să nu se nimicească nevinovăţia. Căci, adesea, prea mare 
asprime aduce groază şi împinge la minciună. Dumnezeu a voit ca mai 
degrabă să fie iubit decît temut. Stăpînul cere dragoste, sluga teamă. Frica nu 
poate fi în om veşnică; fiindcă scris este, precum s-a citit azi: „Iată, în teama 
voastră se vor teme chiar aceia de care vă temeţi”. Sănătate, fiule, şi iubeşte-ne 
că si noi te iubim. 

Scrisoarea a LXXV-a 

AMBROZIE CĂTRE CLEMENTIANUS 


7. Deşi ştiu că nimic nu este mai greu decît a vorbi despre cele citite din 
apostoli, că de aceea însuşi Origen este cu mult mai mic în Noul, decît în Ve¬ 
chiul Testament, totuşi, fiindcă în scrisoarea dinaintea acesteia ţi s-a părut că 
am explicat în chip mulţumitor de ce legii i se spune pedagog, în cele de azi 
mă voi strădui să descopăr însăşi noima discuţiei apostolice. 2. In cele citite 
mai înainte se spune că nimeni nu capătă dreptul în faţa lui Dumnezeu din 
faptele legii, ci din credinţă. „Căci toţi cîţi sînt din faptele legii sub blestem 
sînt... Hristos, (însă), ne-a răscumpărat din blestemul legii, făcîndu-Se pentru 
noi blestem” (Gal. 3, 10-13). Aşadar, moştenirea ne-a fost dată nu din lege, ci 
din făgăduinţă. „Făgăduinţele au fost rostite lui Avraam şi urmaşului său... 
Care este Hristos” (Gal. 3, 16). Legea este astfel „aşezată pentru călcările de 
lege, pînă cînd era să vină Urmaşul, Căruia I s-a dat făgăduinţa” (Gal. 3, 19). 
Şi de aceea „au fost toate închise sub păcat, pentru ca făgăduinţa să se dea din 
credinţa în Iisus Hristos celor care cred... Iar dacă a venit credinţa, nu mai sîn- 
tem sub lege” (Gal. 3, 22-25), adică sub pedagog, fiindcă sîntem fiii lui Dum¬ 
nezeu şi toţi sîntem în Hristos Iisus. Iar dacă sîntem toţi în Hristos Iisus, însem¬ 
nează că sîntem urmaşii lui Avraam, după făgăduinţă moştenitori. Aceasta 
este încheierea învăţăturii apostolice. 3. Dar vine iudeul, care ar putea să zică: 
Şi eu sînt moştenitor, fiindcă sînt sub lege. Legea se numeşte Vechiul Testa¬ 
ment şi, unde există testament, acolo este vorba de moştenire. De fapt, cu 
toate că Apostolul însuşi a spus către evrei (Evr. 9, 16-17) că testamentul n-are 
nici o putere cît timp trăieşte cel ce l-a făcut, că ajunge temeinic după moartea 
acestuia, totuşi, în Ieremia a vorbit Domnul zicînd: „Făcutu-s-a pentru Mine 
moştenirea ca un leu” (Ier. 12, 8), n-a voit să-i refuze pe evrei ca moştenitori. 
Dar sînt moştenitori şi fără moştenire şi cu moştenire, fiindcă tot moştenitori 
se numesc cei înscrişi în testament, dar fără moştenire cît timp trăieşte cel ce a 
făcut testamentul. 4. Sînt moştenitori şi copiii, care nu se deosebesc cu nimic 
de un rob, fiindcă sînt sub epitropi şi îngrijitori (Gal. 4, 1-2). Tot aşa şi noi, 
zice Apostolul, cînd eram copii eram robiţi sub stihiile acestei lumi. Iar cînd a 
sosit plinirea vremii şi a venit Hristos (Gal. 4, 1-2), noi nu mai sîntem robi, ci 
liberi, de credem în Hristos. Aşadar le-a dat înfăţişarea moştenirii, dar le-a 
refuzat moştenirea. Au numele de moştenitori, dar folosul nu-1 au, fiindcă 
întocmai ca moştenitorii,copiii n-au autoritatea, ci numele de moştenitori. 
Copiii nu au dreptul de a porunci şi de a folosi moştenirea, fiindcă aşteaptă să 
împlinească vîrsta, ca să se libereze de tutori. 5. La fel cu copiii sînt şi iudeii 
sub autoritatea pedagogului. Legea este pedagogul care duce pe copil la învă¬ 
ţător şi învăţătorul nostru este Hristos: „Nici învăţători şi domni să nu vă numiţi, 
I fiindcă Domnul şi învăţătorul vostru este unul: Hristos” (Matei 23, 10). Peda- 

gogul este temut, învăţătorul arată calea mîntuirii. Teama duce la libertate, 
libertatea la credinţă, credinţa la dragoste; dragostea aduce înfierea, înfierea 
moştenire. Unde este credinţă, acolo este libertate. Robul este sub teamă, cel 
liber este din credinţă. Unul este sub litera legii, celălalt sub har, acela în 
robie, acesta în duh. Iar „unde este Duhul Domnului, acolo este libertatea” (II 
Cor. 3, 17). Aşadar, unde este credinţa, acolo este libertatea; unde e libertatea, 
acolo este harul; unde este harul, acolo este moştenirea. Iudeul, însă, fiind în 
literă, nu în duh, este în robie; fiindcă n-are credinţă, n-are libertatea duhului. 
Iar unde nu e nici o libertate, nu e nici un har; unde nu e nici har, nu e nici o 
înfiere; unde nu e nici o înfiere, nu e nici o moştenire. 6. Ca şi cum i-ar fi închis 
tablele legii, vede moştenirea, dar n-o are. Cum poate zice „Tatăl nostru” 
(Matei 6, 9) cine tăgăduieşte pe adevăratul Fiu al lui Dumnezeu, prin care 
capătă înfierea? Cum pretinde testamentul cel ce tăgăduieşte moartea Celui 
Ce a făcut testamentul? Cum vrea libertatea cel ce tăgăduieşte sîngele cu care 
a fost răscumpărat? Aici este preţul libertăţii noastre, precum zice Petru: „Cu 
sînge scump am fost răscumpăraţi” (7 Petru 1, 19), cu sîngele nu al mielului, ci 
al Aceluia Care, prin iertare şi umilinţă, a venit ca un miel şi a liberat toată 
lumea prin jertfa trupului Său, precum El însuşi spune: „Ca un miel spre jun- 
ghiere am fost dus” (Isaia 53, 7). De aceea şi Ioan zice: „Iată Mielul lui Dum¬ 
nezeu, iată pe Cel Care ridică păcatul lumii” (Ioan 1, 29). 7. Aşadar, iudeul, 
moştenitor în literă, nu în duh, este ca un copil sub epitropi şi îngrijitori (Gal. 
4, 2). în schimb creştinul, care a cunoscut plinirea vremii cînd a venit Hristos 
născut din femeie şi sub lege pentru ca să-i răscumpere pe toţi care erau sub 
lege, creştinul zic, prin unitatea credinţei şi cunoaşterea Fiului lui Dumnezeu, 
se ridică la starea bărbatului desăvîrşit, la măsura vîrstei deplinătăţii lui Hris¬ 
tos (Efes. 4, 13). Sănătate, fiule, şi iubeşte-ne, că şi noi te iubim. 


Scrisoarea a LXXVI-a 

AMBROZIE CĂTRE IRINEU, SĂNĂTATE! 

1. Mi-ai cerut să-ţi desluşesc care este înţelesul de căpetenie al Epistolei 
către Efeseni. Acest înţeles pare întunecat dacă nu-i cauţi în chip deosebit păr¬ 
ţile prin care Apostolul a socotit că trebuie să ne sfătuiască să nu ne pierdem 
nădejdea în împărăţia lui Dumnezeu (Efes. 1, 4 ş.u.). 2. Mai întîi Apostolul a spus 
că, între lucrurile bune, cele mai mari sînt îndemnul la virtute, nădejdea în răs¬ 
plata dumnezeiască şi în moştenirea făgăduinţelor cereşti care ni s-au împăr¬ 
tăşit prin pătimirea şi învierea lui Hristos. 3. Apoi a arătat că prin Hristos ni s-a 
dat nu numai dreptul întoarcerii în rai, dar şi cinstea împărăţiei cereşti, prin 
împărtăşirea cu trupul lui Hristos. De aceea să nu te îndoieşti de putinţa ridică¬ 
rii la cer, dacă ştii că tovărăşia cu trupul lui Hristos te face părtaş împărăţiei 

cereşti. Prin sîngele Lui s-a făcut împăcarea tuturor celor de pe pămînt sau din 
cer (Hristos de aceea a venit, ca să le împlinească pe toate) prin apostolii, 
proorocii şi preoţii Săi, prin adunarea şi întărirea tuturor neamurilor. Ţelul 
nădejdii noastre este dragostea Lui, ca să sporim în toate prin El, fiindcă El 
este Capul tuturor, la El ne înălţăm toţi după măsura ostenelilor noastre în clă¬ 
direa dragostei într-un singur trup (Efes. 4, 15 ş.u.). 4. Aşadar, să nu ne pier¬ 
dem nădejdea, fiindcă El este Capul şi noi sîntem părţile trupului, mai ales că 
de la început sîntem adoptaţi ca fii ai lui Dumnezeu prin Iisus Hristos. Această 
adopţiune de la început ne-a arătat-o El repetînd ceea ce a prevestit, că: „Va 
lăsa omul pe tatăl său şi pe mama sa şi se va alipi soţiei sale şi vor fi amîndoi un 
singur trup” (Fac. 2, 28; Efes. 5, 3), aceasta însemnînd legămîntul dintre Hris¬ 
tos şi Biserică. Dacă unirea dintre Adam şi Eva este legămîntul cel mare dintre 
Hristos şi Biserică, este sigur că precum Eva a fost os din oasele bărbatului ei şi 
carne din carnea lui, tot aşa şi noi sîntem mădulare ale trupului lui Hristos, os 
din oasele Lui şi came din carnea Lui. 5. Nici o epistolă apostolică n-a răsunat 
atît de puternic de binecuvîntarea lui Dumnezeu către mulţime cît aceasta în 
care a arătat că sîntem nu numai binecuvîntaţi de Dumnezeu (Efes. 1), dar bine- 
cuvîntaţi şi cu toată binecuvîntarea duhovnicească, mărturie bogată a harului 
dumnezeiesc în cer, înfiaţi de la început şi îmbogăţiţi cu harul Fiului lui Dum¬ 
nezeu, daruri din belşug pentm a cunoaşte taina voinţei veşnice. Pe lîngă 
aceasta, epistola arată că, atunci cînd va veni plinirea vremii şi toate vor fi 
împăcate în Hristos şi cele de pe pămînt şi cele din cer, noi sîntem hărăziţi de 
la început să se împlinească în noi şi cele ce sînt ale legii şi cele ce sînt ale haru¬ 
lui; fiindcă se pare că sîntem aleşi la aceasta după lege din vîrsta tinereţii, a 
vieţii nepătate, cînd n-avem nimic din felul schimbător al copiilor şi din slăbi¬ 
ciunea bătrînului, după ce am învăţat că lupta trebuie s-o ducem cu puteri 
mereu proaspete nu numai împotriva cărnii şi a sîngelui, ci şi împotriva între¬ 
gii oşti a duhurilor rele răspîndite în văzduhuri (Efes. 6, 12). 6. Astfel, după 
cum lor le-a fost sortit să stpînească pămînturi luate de la duşmani, la fel nouă 
ne-au căzut sorţii să fim în stăpînirea lui Dumnezeu, care este mai mare şi 
peste rărunchii noştri (Ps. 138, 13), aceştia fiind răsadniţa înfrînării şi a nepri- 
hanei. Vrei să cunoşti aceşti sorti? Adu-ţi aminte de cei ce au căzut asupra lui Mafia 
să fie socotit împreună cu cei doisprezece Apostoli (Fapte 1, 26). Dar şi profetul 
David zice: „Dacă veţi dormi în mijlocul sorţilor voştri” (Ps. 67, 14) prin aceea 
că cel ce este la mijloc între sorţul Vechiului şi al Noului Testament, culcat 
între amîndouă, este primit în odihna împărăţiei cereşti. Acest sorţ al moşteni¬ 
rii pămînteşti îl cereau şi fetele lui Salfaad şi cererea lor a fost aprobată de judecata 
dumnezeiască (Num. 27, 1-6). Dar ele cereau în umbră: Căci Salfa înseamnă um¬ 
bră. Cereau, aşadar, în umbra cuvîntului, cereau ceea ce nu era descoperit. Pentru 
fetele lui Salfaad cererea moştenirii părinteşti era în umbra cuvîntului; dar pentru 
noi este în strălucirea Evangheliei şi în descoperirea harului. 7. Să fim astfel noi 

stăpînirea lui Dumnezeu, iar El să ne fie partea în care se găsesc bogăţiile sla¬ 
vei şi ale moştenirii Lui. Cine este bogat, dacă nu Dumnezeu, Care a înfăptuit 
toate? (Efes. 2, 4). Dar cu mult mai bogată este milostivirea Lui, fiindcă pe toţi 
i-a răscumpărat, iar pe noi, după făptura trupului fii ai mîniei şi supuşi izbucni¬ 
rilor, ca înfăptuitor al firii, ne-a schimbat să fim ai păcii şi ai dragostei. Cine 
poate schimba firea, dacă nu Cel Care a înfăptuit firea? A înviat pe cei morţi 
şi, întărindu-i în Hristos, i-a făcut să şadă la cele cereşti împreună cu însuşi 
Domnul Iisus (Efes. 5, 6). 8. Nu prin faptul că fiecare om ar fi meritat dreptul 
de a şedea în acel sălaş al lui Dumnezeu, sălaş despre care Tatăl a spus singu¬ 
rului Său Fiu: „Şezi de-a dreapta Mea” (Ps. 109, 1), ci fiindcă are părtăşie cu 
trupul lui Hristos, prin tovărăşia aceleiaşi firi, a fost cinstit trupul întregului 
neam omenesc. Căci precum El a primit trup ca noi (Luca 2, 51) şi, prin unita¬ 
tea cărnii şi supunerea trupului, S-a supus pînă la moarte (Filip. 2, 8), tot aşa şi 
noi ne-am aşezat în cele cereşti (Efes. 2, 6). Deci nu am şezut singuri, ci 
împreună cu Hristos, care singur şade de-a dreapta lui Dumnezeu, ca Fiu al 
omului, precum însuşi a zis: „De acum veţi vedea pe Fiul Omului şezînd de-a 
dreapta Lui Dumnezeu” (Matei 26, 64). Prin aceea a prisosit harul şi bunătatea 
Lui asupra noastră în Hristos Iisus, pentru ca pe cei morţi prin faptele lor, dar 
răscumpăraţi prin credinţă, mîntuiţi prin har, să-i răsplătească cu darul liber¬ 
tăţii atît de mari, prin care firea însăşi, ca şi cum ar fi înviat şi ea, a simţit harul 
de făptură nouă, pentru ca, înfăptuiţi în Hristos, să săvîrşim fapte bune noi, cei 
care înainte am decăzut în viciul moştenirii vinovate. 9. Şi de aceea, după ce 
au fost înlăturate duşmăniile care erau mai înainte în trup, s-a făcut în cer 
pacea întregii lumi (Efes. 2, 14), ca să fie oamenii pe pămînt ca îngerii, ca să fie 
neamurile una cu israeliţii, ca să fie şi omul cel vechi şi cel nou într-un singur 
om, ca să se adune între ei, surpîndu-se peretele din mijloc, care-i despărţea. 
Căci după firea acestui trup aţîţase mînii, dezbinări şi neînţelegeri, iar legea ne 
legase în lanţuri de osîndă, Iisus Hristos, prin patimile Sale, a înăbuşit nesă¬ 
buinţa şi neînfrînarea, a înlăturat legea poruncilor şi hotărîrilor scrise, arătînd 
că nu după literă trebuiesc tălmăcite învăţăturile legii duhovniceşti. Desfiin- 
ţînd odihna lenevitoare a sîmbetei şi tăierea împrejur netrebuincioasă, a des¬ 
chis tuturor calea către Tatăl într-un singur duh. Dar cum poate fi dezbinare 
unde există o singură chemare, un singur trup şi un singur duh? 10. Ce altceva 
a înfăptuit Domnul Iisus coborîndu-Se printre oameni decît să ne aducă din 
robie la libertate şi să facă acea robie roabă Sieşi (Efes. 4, 8), legată în lanţurile 
propriei sale necredinţe, pusă în cătuşele înţelepciunii, în care se încătuşează 
de bună voie toţi cei buni, precum este scris: „Cel care S-a coborît, Acela este 
Care S-a suit mai presus de toate, ca pe toate să le umple” (Efes. 4, 10) şi noi 
toţi să primim din plinătatea Lui (Ioan 1, 16). 11. De aceea mai întîi a aşezat în 
Biserică pe cei plini de Duhul Sfînt ca să fie unii apostoli, alţii binevesti- 
tori, unii evanghelişti, iar alţii păstori şi învăţători, pentru ca prin îndem- 







304 


SFÎNTUL AMBROZIE AL MILANULUI 


irurile lor să înainteze cei ce cred şi să crească lucrarea slujbei în credinţă (Efes. 
4, 11-12). Este fiecare clădit pe temelia virtuţilor în măsura vîrstei celei 
dinăuntru, măsură desăvîrşită a vieţii nepătate (Efes. 4, 13), adică a bărbatului 
desăvîrşit, care primind din plinătatea lui Hristos a primit plinătatea harului. 
12. Dar cine este bărbat desăvîrşit, dacă nu acela care, liberat de simplitatea 
şi închipuirile copilăriei, de nesiguranţa şi alunecările fragedei vîrste, de căl¬ 
dura fără măsură a vîrstei coapte, a ajuns la tăria bărbatului desăvîrşit şi la for¬ 
marea deplină a purtării omului întreg. Un astfel de om nu este abătut uşor de 
vorbele stricătoare care, prinzîndu-1 în vîrtejul învăţăturii lipsite de cuge¬ 
tare, îl aruncă în stîncile rătăcirii şi-l fac să ceară leacuri împotriva neînţelep- 
ciunii, ci dimpotrivă, urmează calea adevărului nu numai în vorbele, dar şi în 
faptele sale, şi capătă în sine zidirea harului, pentru ca să ajungă la unitatea 
credinţei şi a cunoaşterii. El este mădular al trupului, care are cap pe Hristos, 
Capul tuturor, din care este tot trupul celor credincioşi şi înţelepţi prin armo¬ 
nia cugetătoare a Cuvântului. Această armonie a cuvîntului strîns, legat şi întă¬ 
rit în toate încheieturile alcătuirii sale, păstrînd măsura fiecărei părţi, face ca 
trupul să crească în harul şi în zidirea sa (Ef. 4, 16), astfel incit să se ridice un 
singur templu lui Dumnezeu în toţi şi o singură locuinţă cerească în duh a tutu¬ 
ror. 13. Socotesc că aşa trebuie înţeleasă legătura credinţei şi a duhului nu 
numai în oameni sfinţi, ci în toţi cei ce cred, legătură a tuturor virtuţilor şi pute¬ 
rilor cugetătoare, pentru ca, printr-o oarecare armonie a virtuţilor şi slujirii 
preoţeşti, din toate duhurile firii cugetătoare să se alipească un singur trup de 
capul său, care este Hristos, în aşa chip fiind îmbinată în încheieturi toată zidi¬ 
rea, incit nici măcar prin pipăit să nu se simtă vreo crăpătură în legătura dintre 
fiecare. Căci aceasta este ceea ce grecii numeau cercetarea materialelor de 
construcţie după măsura lucrării, ceea ce nu va fi greu unui arhitect atît de 
mare să apropie de sine pe fiecare după măsura cuvenită a meritelor şi a cre¬ 
dinţei proprii, fiindcă clădirea harului înlătură şi dărîmă ocara. Nu trebuie, 
aşadar, să existe nici o îndoială că tovărăşia puterilor cereşti va lua parte la clă¬ 
direa acestui templu. Este nepotrivit să se înţeleagă că în aşa chip se înalţă clă¬ 
direa evlaviei omeneşti în templul lui Dumnezeu, incit să se facă în noi 
locuinţa lui Dumnezeu în duh, dar să nu fie în puterile cereşti. 14. Datorită 
acestui fapt, ca să înainteze mai repede o astfel de construcţie în noi, Apostolul 
ne îndeamnă să deschidem ochii inimii, să ne ridicăm la cele înalte, să urmă¬ 
rim neîncetat cunoaşterea lui Dumnezeu, să cercetăm adevărul, să avem în 
inimă poruncile lui Dumnezeu, să lăsăm la o parte dorinţele greşelilor, ascun¬ 
zişurile ruşinii, să ne reînnoim în harul legămintelor, să stăpînim mînia, să 
alungăm supărarea înainte de răsăritul soarelui, să nu ocupe vrăjmaşul inima 
noastră pentru a întrona în ea acel duh care a pătruns în inima lui Iuda (loan 13, 2) 
şi i-a sfârîmat porţile sufletului, fâcîndu-1 să nu poată opri pe tîlhar, să-l îndepărteze 
pe cel mincinos, să se ridice dintre cei morţi, să-şi impună înfrîngerea. Soţia tre- 

buie să fie supusă bărbatului, precum lui Hristos Biserica, iar bărbatul să-şi 
dea sufletul pentru soţia sa, precum Hristos S-a dat pe Sine pentru Biserică 
(Efes. 5, 25). întocmai ca un bun luptător, să ia armele lui Dumnezeu şi să le 
ţină întinse fără întrerupere nu numai împotriva cărnii şi a sîngelui, dar şi 
împotriva duhurilor răutăţii (Efes. 6, 12), ca să nu poată fi despărţit de ai săi şi 
robit de străini. Pe acestea le-am strîns şi le-am cuprins pe scurt, precum am 
putut. Sănătate, fiule, şi iubeşte-ne, că şi noi te iubim. 


Scrisoarea a LXXVlI-a 

AMBROZIE CĂTRE HORONTIANUS 

1. Ai socotit că nu este pierdere de vreme să cercetăm care este moşteni¬ 
rea celor dumnezeieşti şi de ce sînt socotite atît de preţioase, încît mulţi îşi dau 
viaţa pentru ele. Dacă ai în vedere faptul că şi în viaţa omenească harul moşte¬ 
nirii de avere face ca fiii să-şi respecte mai mult îndatoririle, să acorde părinţi¬ 
lor mai multă cinste, pentru ca nu cumva lipsa de dragoste faţă de părinţi să 
ducă la dezmoştenire, sau la părăsirea copilului lipsit de respect, să nu te mai 
miri, în nici un chip, de ce este atît de mare dorinţa faţă de moştenirea dumne¬ 
zeiască. 2. Moştenirea este propusă tuturor creştinilor. Iată ce zice Isaia: „Moş¬ 
tenirea este a celor ce cred în Dumnezeu” (Isaia 54, 17) şi este nădăjduită din 
făgăduinţă, nu din lege. Aceasta este arătată după pilda Vechiului Testament, 
cînd Sara zice: „Izgoneşte pe roaba aceasta şi pe fiul ei, căci fiul roabei acesteia 
nu va fi moştenitor cu fiul meu Isaac” (Fac. 21, 10). Fiul Sarei era Isaac, iar fiul 
roabei era Ismael. Acestea sînt mai dinaintea legii, deci făgăduinţa este mai 
veche decît legea. Noi sîntem după Isaac, fii ai făgăduinţei, iar iudeii sînt după 
trup, fii ai roabei (Gal. 4, 28). Mama noastră era liberă, fiindcă nu născuse, iar 
după aceea s-a bucurat de făgăduinţă şi a dat naştere Fiului. Mama lor este 
Agar, care a născut în robie (Gal. 4, 24). Liber este cel căruia i se făgăduieşte 
harul, iar rob cel căruia i se impune jugul legii. Nouă ni s-a făcut făgăduinţa 
înainte de a li se da lor legea. Şi, după fire, este mai veche libertatea decît 
robia. Căci libertatea este din făgăduinţă, iar legea din robie. Dar chiar dacă 
făgăduinţa însăşi este înaintea legii, precum am zis, iar libertatea este din făgă¬ 
duinţă şi harul în libertate, totuşi harul este după lege şi el este mai mare decît 
libertatea. 3. Aşadar, nu există robie? Dar de ce este scris: „Lăudaţi, slugi, pe 
Domnul”? (Ps. 134, 1). De ce însuşi Apostolul spune: „Ci ca slugile lui Hristos, 
facînd din suflet, în bunăvoinţă, voia lui Dumnezeu”? (Efes. 6, 6). într-adevăr, 
există şi slujire de bună voie, liberă, despre care Apostolul zice: „Cel chemat 
liber este rob al lui Hristos” (I Cor. 7, 22). Aceasta este robia din suflet, nu din 
trebuinţă. Noi sîntem robi ai Creatorului nostru, dar avem libertatea pe care 
am primit-o prin harul lui Hristos, fiind născuţi din făgăduinţă, după credinţă. 
De aceea, asemenea celor născuţi din libertate, să aducem jertfă libertăţii, 

făcîndu-ne semnul în frunte, cum se cuvine celor liberi. Să nu ne coborîm, ci 
să ne înălţăm, însemnaţi fiind în duh, nu în trup. Acestora pe drept li se spune: 
„Staţi şi nu vă prindeţi iarăşi în jugul robiei” (Gal. 5, 1). N-a zis: nu robiţi, ci: 
nu vă prindeţi în jugul robiei; căci mai greu este jugul robiei decît robia. 4. 
Isaac, binecuvîntînd pe Esau, fiul său mai mare, zice: „Iată, locuinţa ta va fi un 
pămînt mănos şi cerul îţi va trimite rouă sa; cu sabia ta vei trăi şi vei fi supus 
fratelui tău” (Fac. 37, 39-40). Cum se potriveşte aceasta, ca să robească, după 
ce a sfărîmat jugul robiei de pe grumazul lui? Dar trebuie să înţelegem că 
există robie şi robie. Care este deosebirea între ele ne-o arată Biblia. Isaac este 
bun şi pentru el şi pentru noi, care ne naştem după el în libertate. Iar tatăl este 
bun pentru amîndoi fiii.Fiindcă îi iubea pe amîndoi, a arătat faţă de unul dra¬ 
goste, iar faţă de celălalt binecuvîntarea. Celui mai în vîrstă îi spusese să-i 
aducă mîncarea şi să primească binecuvîntarea. Dar cît timp acesta a zăbovit, 
căutînd vînat pe cîmp şi în pădure, fratele cel tînăr i-a adus din turma de oi 
cele de trebuinţă pentru mîncare. 5. Hristos este hrana cea bună a tuturor. 
Hrană bună este credinţa, hrană plăcută este milostivirea, hrană de voie bună 
este harul. Cu această hrană se ospătează poporul Sfintei Biserici. Hrana cea 
bună este duhul lui Dumnezeu, hrana cea bună este iertarea păcatelor. Iar 
acea hrană tare este asprimea legii şi frica de pedeapsă. Hrană ţărănească este 
mai degrabă observarea literei decît harul bunăvoinţei. Acel popor este sub 
blestem, noi sîntem sub binecuvîntare. Mîncare repede este credinţa: „Cuvîn- 
tul este aproape, în gura ta şi în inima ta” (Deut. 30, 14). Mîncarea tîrzie este 
cea a legii. Cît timp a aşteptat legea, poporul a căzut în rătăcire (leş. 32, 1-6). 
6. Tatăl a dat, aşadar, binecuvîntarea fiului harnic şi credincios. Dar fiindcă 
era un tată bun, a păstrat binecuvîntarea pentru fiul cel mai mare, făcîndu-1 
slugă fratelui său nu pentru că voia să ajungă rob cineva din familie, ci fiindcă 
acela care nu poate să se conducă şi să se administreze trebuie să slujească şi să 
fie supus celui mai înţelept, să fie condus de sfatul altuia, ca să nu se prăbu¬ 
şească din pricina prostiei şi a nesăbuinţei lui proprii. Aşadar, cu binecuvîn¬ 
tare se dă o robie care se socoteşte între cele bune, belşugul adus de pămîntul 
mănos şi de rouă căzută din înaltul cerului. Dar fiindcă zisese: „Cu sabia ta vei 
trăi” (Fac. 27, 40), ca să nu-i aducă vătămare trufia pentru vitejie şi putere, a 
adăugat: „Vei sluji fratelui tău” (Fac. 27, 40), ca să dobîndeşti roadele bogate 
ale cărnii şi rouă harului dumnezeiesc şi să-L urmezi pe Cel ce conduce cu 
cîrma Sa. 7. Dar aceasta va fi atunci cînd vei arunca jugul de pe grumazul tău, 
ca să ai răsplata slujirii de bună voie, nu să suferi ocara trebuinţei. Fără cinste 
este slujirea de nevoie, dar cu cinste cea din evlavie. De aceea zice Apostolul: 
„Căci dacă fac aceasta de bună voie, am plată; dar dacă o fac fără voie, am 
numai o sarcină încredinţată” (I Cor. 9, 17). Este mai mare deci plata pentru 
slujirea de bună voie, decît cea pentru o sarcină la care trebuie să te supui. Noi 
) să nu stăm sub jugul robiei, ci să robim în dragoste duhovnicească, fiindcă zice 

Apostolul: „Slujiţi unul altuia prin iubire” ( Gal. 5, 13). Teama de lege este dra¬ 
gostea faţă de Evanghelie. S-a spus: „Teama de Dumnezeu este începutul înţe¬ 
lepciunii” (Js. Sir. 1 , 16) şi „împlinirea legii este dragostea” (Rom. 13, 10). 
Totuşi legea însăşi zice: „Orice altă poruncă ar mai fi, se cuprinde în aceste 
cuvinte: Să iubeşti pe aproapele tău” (Rom. 13,9). 8. Aceasta am voit să spun: 
că robia este din lege, iar libertatea este după lege, că dragostea înseamnă 
libertate, iar teama robie. Există şi dragoste de lege şi robie a dragostei; dar 
legea este prevestire a dragostei şi dragostea Evangheliei este martora credin¬ 
cioasă a slujirii evlavioase. 9. Nu este de prisos legea care conduce pe cei slabi 
ca un pedagog pe copii (Gal. 3, 24). Vorbesc, bineînţeles, despre slăbiciunea 
obiceiurilor, nu a trupurilor. Sînt copii aceia care nu cunosc cuvintele lui 
Dumnezeu, care nu-I îndeplinesc poruncile. Căci dacă la vîrsta bătrîneţii viaţa 
este nepătată (înţ. Sol. 4, 9), vîrsta tinereţii nu este tot aşa. Şi legea a fost peda¬ 
gogul, călăuza, pînâ să vină credinţa.„Asemenea celor slabi, eram păziţi de 
lege, fiind închişi pentru credinţa care avea să se descopere” (Gal. 3, 23). Mai 
departe citim: „Iar după ce a venit credinţa”; nu zice: a venit Evanghelia, ci: a 
venit credinţa, căci singura credinţă este în Evanghelie. Dreptatea lui Dumne¬ 
zeu se descoperă prin aceea că este din credinţă spre credinţă (Rom. 1, 17), 
adică la credinţa legii se adaugă plinătatea credinţei. Pe bună dreptate, aşa¬ 
dar, acesteia i se zice singura credinţă, fiindcă fără aceasta nu există acea cre¬ 
dinţă care prin aceasta se întăreşte. Cînd a venit această credinţă i s-a adăugat 
plinătatea, a venit cu ea adopţiunea ca fii, a încetat slăbiciunea, s-a dus copilă¬ 
ria, ne ridicăm ca bărbaţi desăvîrşiţi, îmbrăcaţi în Hristos. Cum poate să fie 
slab şi mititel cel în care este Hristos, puterea lui Dumnezeu? Aşadar, am venit 
la desăvîrşire, am primit poruncile desăvîrşirii. 10. Ai auzit că s-a citit azi: „Eu 
nu pot să fac de la Mine nimic; precum aud, judec” (Ioan 5, 30). Ai auzit ce s-a 
citit: Eu nu vă învinuiesc, nu vă judec. Eu nu vă acuz: „Vă învinuieşte Moise, 
în care nădăjduiţi” (Ioan 5, 45). Ai auzit că s-a citit: „Dacă mărturisesc Eu 
pentru Mine însumi, mărturia Mea nu este adevărată” (Ioan 5,31). Am învăţat 
ce fel de judecător, ce fel de martor trebuie să fii. Nu este slab Cel Ce zice: „Eu 
nu pot să fac de la Mine nimic”, ci e slab cel ce înţelege astfel. într-adevăr, Fiul 
nu face nimic fără Tatăl, fiindcă lucrarea Lor este comună, puterea Le este 
unită. Dar în acest loc vorbeşte asemenea unui judecător, ca să ştim că, jude¬ 
cind pe oameni, nu trebuie să ne facem despre ei o părere după voinţa şi pute¬ 
rea noastră, ci după dreptate şi omenie. 11. închipuie-ţi pe un împricinat învi¬ 
nuit şi dovedit de crimă, nu aducînd temeiuri de apărare, ci aştemîndu-se la 
picioarele judecătorului şi rugîndu-1. Judecătorul îi va răspunde: Nu pot să fac 
de la mine nimic. La judecată dreaptă, nu puterea are cuvîntul. Nu te judec eu, 
faptele tale te judecă; ele te acuză, ele te condamnă. Te judecă legile pe care 
ca judecător nu le schimb, ci le păzesc. N-aduc nimic de la mine; dimpotrivă, 
) judecata pleacă de la tine şi ajunge tot la tine. Judec după ceea ce aud, nu după 

ceea ce voiesc. De aceea este adevărată judecata mea, fiindcă nu mă supun 
voinţei, ci dreptăţii. 12. Să vedem, însă, care este religia judecăţii. Domnul şi 
Judecătorul a toate în cer şi pe pămînt zice: „Eu nu pot să fac de la Mine nimic; 
precum aud, judec” (Ioan 5, 30). Iar omul zice Domnului său: „Nu ştii că 
putere am să Te eliberez şi putere am să Te răstignesc?” (Ioan 19, 10). De ce 
Domnul nu poate? „Dar judecata Mea, zice El, este dreaptă, pentru că nu caut 
voia Mea, ci voia Celui ce M-a trimis” (Ioan 5, 30), adică: Nu voia omului pe 
care-1 vedeţi, nu bunul plac al omului, pe care voi îl judecaţi numai ca om, nu 
voinţa trupului, fiindcă duhul este osîrduitor, iar trupul neputincios (Matei 26, 
41); ci voinţa dumnezeiască, dătătoare a legii şi stăpînă a judecăţii. De aseme¬ 
nea, este şi martor adevărat, fiindcă aduce mărturie nu pentru Sine, ci pentru 
altul, precum este scris: „Să te laude aproapele tău şi nu gura ta” (Pilde 27, 2). 
13. Bine se zice despre iudei în chip mistic: Nu vă judec Eu, adică: Eu, răscum¬ 
părarea tuturor, Eu, iertarea păcatelor, nu vă judec, fiindcă nu M-aţi primit. 
Nu judec Eu, Care de bunăvoie sînt îngăduitor. Nu judec Eu, Care răscumpăr 
cu sîngele Meu pe cei păcătoşi. Nu judec Eu, Care şterg nedreptăţile şi nu-Mi 
mai aduc aminte de ele (Isaia 43, 25). Nu judec Eu, Care doresc viaţa, nu 
moartea păcătosului (Iez. 18, 23). Nu judec Eu, Care nu osîndesc, ci-i iert pe 
cei ce mărturisesc (Isaia 43, 25). Moise vă judecă şi vă osîndeşte el, în care aţi 
nădăjduit. El vă acuză, fiindcă n-are puterea de a judeca, fiindcă pe aceasta o 
are Creatorul său. Vă acuză, aşadar, acela în care aţi nădăjduit; Acesta, în 
Care n-aţi voit să nădăjduiţi, aduce achitarea. 14. Mare este neînţelepciunea 
iudeilor! Pe merit sînt acuzaţi de nelegiuirile lor; fiindcă şi-au ales acuzator, iar 
pe Judecătorul cel bun L-au refuzat. De aceea le lipseşte achitarea, dar 
pedeapsa nu le lipseşte. 15. Pe drept, aşadar, fiule, ai început de la Moise şi ai 
fost întărit de Evanghelie, de la credinţă spre credinţă, precum este scris: „Iar 
dreptul din credinţă va fi viu” (Rom. 1, 17). Sănătate şi gîndeşte-te la noi, 
fiindcă şi noi ne gîndim la tine. 


Scrisoarea a LXXVTH-a 

AMBROZIE CĂTRE HORONTIANUS 

7. „Şi a crezut Avraam pe Domnul şi i s-a socotit aceasta ca dreptate”. 
Ceea ce se socoteşte ca dreptate este din necredinţă spre credinţă. în chip 
sigur, din credinţă vom fi judecaţi, nu din faptele legii. Avraam a avut doi fii, 
pe Isaac şi pe Iacob, unul de la o roabă, iar celălalt de la o femeie liberă (Gal. 
4, 22). Şi răspunsul a fost să alunge roaba şi fiul roabei, căci nu va fi moştenitor 
fiul roabei. De aceea noi nu sin tem fiii roabei, ci ai celei libere, în a cărei liber¬ 
tate ne-a liberat Hristos. Şi se înţelege că fiii lui Avraam sînt mai de grabă din 
credinţă, căci fiii din credinţă sînt mai presus de cei din naştere. Legea este 
I călăuză (Gal. 3, 24), credinţa este liberă. Să îndepărtăm deci lucrările robiei, 

să păstrăm harul libertăţii. Să părăsim umbra, să urmăm soarele, să părăsim 
riturile iudaice. 2. Tăierea împrejur a unui singur mădular nu foloseşte la 
nimic. Apostolul zice: „Iată, eu, Pavel, vă spun vouă: Că de vă veţi tăia împre¬ 
jur, Hristos nu vă va folosi la nimic” (Gal. 5, 2). Nu fiindcă n-ar putea, ci 
fiindcă îi judecă nevrednici de binefacerile Sale pe cei care părăsesc căile Lui. 
3. Mai înainte Sefora a tăiat ea însăşi împrejur pe fiul său şi a alungat primejdia 
care ameninţa (leş. 4, 25). Dar atunci a fost de folos Hristos, chiaT dacă nu adu¬ 
sese încă desăvârşirea. Pe cînd poporul de credincioşi era ca un copil mic, a 
venit nu mic, ci desăvârşit în toate Domnul Iisus. Mai întîi a fost tăiat împrejur, 
ca să nu strice legea; iar după aceea a fost pe cruce, ca să împlinească legea. A 
încetat, aşadar, ceea ce este în parte, fiindcă a venit ceea ce este deplin (I Cor. 
13, 10). Nu crucea în Hristos a tăiat împrejur un mădular, ci plăcerile de prisos 
ale trupului întreg. 4. Poate se pune încă întrebarea de ce a voit să fie tăiat 
împrejur în parte, dacă venise să arate tăierea împrejur cea deplină. Nu cred 
că răspunsul la această întrebare cere mult timp de gîndire. Căci S-a făcut 
păcat (II Cor. 5, 21) ca să spele păcatele noastre, S-a făcut blestem pentru noi, 
ca să nimicească blestemele legii (Gal. 3, 13) şi tot la fel S-a tăiat împrejur 
pentru noi, ca să înlăture tăierea împrejur a legii, pentru a aduce mîntuirea 
prin cruce. 5. Apostolul spune (Gal. 5, 5) că trebuie să aşteptăm nădejdea 
îndreptării din credinţă şi, chemaţi la libertate, să nu dăm libertatea noastră 
pentru foloasele trupului. Căci „Nici tăierea împrejur nu poate ceva, nici 
netăierea împrejur, ci credinţa, care este lucrătoare prin iubire” (Gal. 5, 6). De 
aceea este scris: „Să iubeşti pe Domnul Dumnezeul tău” (Deut. 6, 4), Cine-L 
iubeşte crede şi crezînd fiecare începe să iubească. Avraam a crezut şi aşa a 
început să iubească. Şi a crezut nu în parte, ci în toate. Altfel nu putea avea 
libertate deplină; căci scris este: „Dragostea toate le crede” (I Cor. 13, 7). Dacă 
nu crede toate, dragostea nu este desăvîrşită. Aşadar, dragostea desăvîrşită are 
toată încrederea. 6. Totuşi, mi-ar fi greu să spun că orice încredere are mereu 
dragoste desăvîrşită; fiindcă Apostolul a zis: „De aş avea atîta credinţă, încît să 
mut şi munţii, iar dragoste nu am, nimic nu-mi foloseşte” (I Cor. 13, 2). Cele 
mai înalte virtuţi la un creştin sînt trei: nădejdea, credinţa şi dragostea, între 
ele mai mare fiind dragostea (I Cor. 13, 13). 7. Dar cred că Apostolul a spus aşa 
pentru a întări cele spuse mai înainte; căci nu sînt de părere că acela care are 
atîta credinţă încît să mute munţii nu are dragoste. De asemenea, dacă are 
cineva ştiinţa tuturor tainelor, cum nu are dragoste? întrun loc Ioan zice: 
„Oricine crede că Iisus este Hristos, este născut din Dumnezeu” (IIoan 5, 1). 
Iar mai sus tot el zisese: „Cine este născut din Dumnezeu nu săvârşeşte păcat” 
(I Ioan 3, 9). De aici se înţelege că acela care crede că Iisus este Hristos, este 
născut din Dumnezeu şi cel ce este născut din Dumnezeu nu păcătuieşte. De 
asemenea, cel ce crede că Iisus este Hristos nu păcătuieşte. Dacă, însă, cineva 
păcătuieşte, nu crede, iar cel ce nu crede nu iubeşte si rîn<* m» noio. 

supus păcatului. Deci nu iubeşte cine păcătuieşte, căci dragostea acoperă mul¬ 
ţimea păcatelor (I Petru 4, 8). Iar dacă înlătură simţămîntul păcatului, fiindcă 
dă afară teama, dragostea este plină de credinţa desăvîrşită. 8. Apostolii, care 
aveau să fie prieteni, au zis: „Adaugă-ne credinţa” (Luca 17, 5), cerînd bunului 
medic să-l întărească în credinţă pe cel slab. Slăbea credinţa în el, cînd şi Petru 
a auzit spunîndu-i-se: „Puţin credinciosule, de ce te-ai îndoit?” (Matei 14, 31). 
Aşadar, credinţa, venind înaintea dragostei, ocupă sufletul şi pregăteşte calea 
dragostei. Există toată credinţa acolo unde este desăvârşirea dragostei. 9. De 
aceea se zice, cred eu, că dragostea pe toate le crede (I Cor. 13, 7) şi că un astfel 
de suflet are toată credinţa. Unde este dragoste desăvîrşită, acolo este toată 
credinţa şi toată nădejdea. După cum crede toate, aşa nădăjduieşte toate, scrie 
Apostolul (I Cor. 13, 7). De aceea dragostea este mai mare, fiindcă cuprinde în 
sine nădejdea şi credinţa. 10. Cel ce are această dragoste de nimic nu se teme, 
fiindcă dragostea dă afară teama. Scoţînd şi alungind teama, toate le rabdă, 
toate le suferă. Aşadar, cel ce prin dragoste îndură toate nu poate să se teamă 
de mucenicie. Şi de aceea, ca un biruitor, în altă parte zice în sfîrşit: „Lumea 
este răstignită pentru Mine şi Eu pentru lume” (Gal. 6, 14). Sănătate, fiule, şi 
iubeşte-ne, că şi noi te iubim. 


Scrisoarea a LXXIX-a 

AMBROZIE CĂTRE BELLICIUS, SĂNĂTATE! 

1. Mi-ai scris că ai fost chinuit de o boală grea, că ai trecut la credinţă în 
Domnul Iisus şi că ai început să te faci sănătos. Aşadar, slăbiciunea ţi-a fost 
spre mîntuire, aducîndu-ţi mai mult necaz decît primejdie; fiindcă tot amînai 
ceea ce fâgăduiseşi. De aceea este scris: „Eu rănesc şi tămăduiesc” (Deut. 32, 
39). A rănit boala, a tămăduit credinţa. A văzut că simţămîntul tău lăuntric nu 
este lipsit de dorinţe evlavioase, dar este bîntuit de amînări, şi de aceea a soco¬ 
tit că e mai bine să te dojenească, să nu-ţi vatăme mîntuirea, ci să-ţi grăbească 
supunerea faţă de Dumnezeu. 2. Cum ar vătăma mîntuirea Cel ce spune, cum 
citim în Evanghelie, „Voi veni şi-L voi vindeca” (Matei 8, 7). Deci şi cînd era 
invitat de ai tăi să-ţi viziteze casa, a zis, lără îndoială: „Voi veni şi-L voi vin¬ 
deca”. Chiar dacă nu L-ai auzit, El, ca Dumnezeu, a vorbit fără să-L auzi. Şi 
chiar dacă nu L-ai văzut, nu poate exista îndoială că El te-a văzut totuşi netru- 
peşte. 3. Dar L-ai văzut, fiindcă ai crezut în El; L-ai văzut, fiindcă L-ai primit în 
casa de oaspeţi a inimii tale; L-ai văzut în duh, L-ai văzut cu ochii lăuntrici. 
Păstrează-ţi, aşadar, pe noul oaspete, de mult aşteptat, dar tîrziu primit, pe Cel 
în Care „trăim, sîntem şi ne mişcăm” (Fapte 17, 28). Ai gustat primele începu¬ 
turi ale credinţei, să nu se facă ascuns Cuvântul în inima ta. Acesta este tot 
harul, aceasta este toată dăruirea. Nimeni nu socoteşte de la intrare încăperile 
casei, dacă toată roada este înăuntru, nu este faptă de înţelept să privească în 

casă de la fereastră, şi este nesocotinţă ascultarea la uşă. 4. Altele sînt minunile 
legămintelor sfinte, fiindcă: „Cele ce ochiul n-a văzut şi urechea n-a auzit, pe 
acestea le-a pregătit Dumnezeu pentru cei ce cred în El”, precum spune Scrip¬ 
tura (I Cor. 2, 9). Altele sînt cele ce au vestit proorocii despre slava viitoare, 
care s-a descoperit şi despre care au binevestit cei sfinţi. „întru duhul lui Dum¬ 
nezeu trimis din cer, spre care şi îngerii doresc să privească”, precum zice 
Apostolul Petru (I Petru 1, 12). Altele sînt cele în care este răscumpărarea 
lumii, iertarea păcatelor, împărţirea harului, primirea legămîntului. Atunci 
cînd le vei primi pe acestea, te vei minuna că s-a dat omului atît de mult, încît 
îţi vei da seama că acea mană, de care ne mirăm că a căzut din cer iudeilor 
(leş. 16, 15), n-a fost nici de atîta har, nici de atîta lucrare spre mîntuire. în 
afară de Iosua Navi şi de Caleb (Num. 32, 12) cei ce au primit-o în pustiu au 
murit. Oricine va gusta acest legămînt sfînt nu va muri în veci. Domnul Iisus să 

te tie sănătos. Cu bine. 

» 


Scrisoarea a LXXX-a 

AMBROZIE CĂTRE BELLICIUS 

1. Ai auzit, frate, cuvintele Evangheliei în care se spune că mergînd Dom¬ 
nul Iisus a văzut pe un orb din naştere (Ioan 9, 1). Văzîndu-1, Domnul n-a tre¬ 
cut mai departe fără să-L bage în seamă. De aceea şi noi sîntem datori să nu 
trecem fără băgare de seamă pe lîngă cel pe care Domnul n-a socotit că tre¬ 
buie să nu-L bage în seamă. Mai ales că a fost un orb din naştere, fapt nu fără 
însemnătate. 2. Orbirea este adesea slăbire a vederii ochilor din pricina bolii 
şi se poate vindeca. Orbirea se produce din cauza unor rupturi de vase şi, dacă 
este îngrijită de medici cu pricepere, poate dispărea. Am spus acestea pentru 
ca să-ţi aminteşti că însănătoşirea acestui orb din naştere nu înseamnă price¬ 
pere, ci putere minunată. Căci Domnul i-a dat sănătate fără să folosească 
vreun leac medical; Domnul Iisus i-a însănătoşit pe cei pe care nimeni nu i-ar 
fi putut vindeca. 3. Dar cît de nesocotiţi sînt iudeii, care întreabă: „A greşit 
acesta, sau părinţii lui?” (Ioan 9, 2), punînd în legătură slăbiciunile trupeşti cu 
puterea viciilor. De aceea Domnul a zis: „N-a greşit nici acesta, nici părinţii 
lui, ci ca să se arate în el lucrarea lui Dumnezeu” (Ioan 9, 3). Ceea ce a lipsit 
firii se cuvine să îndrepte Creatorul, Care este Făcătorul lumii. De aceea a 
adăugat; „Cît sînt în această lume, sînt Lumina aceste lumi" (Ioan 9, 5), adică 
toţi cei ce sînt orbi pot să vadă dacă-şi caută în Mine lumina. Apropiaţi-vă şi 
voi şi primiţi lumina (Ps. 33, 6), ca să puteţi vedea. 4. Ce vrea să spună faptul 
că Âcela Care dădea viaţă cu porunca Lui, tot cu porunca aducea şi mîntui- 
rea? Zicînd celui mort: „Ieşi afară” (Ioan 11, 43), a ieşit Lazăr din mormînt 
(Ioan 11, 44); zicînd paraliticului: „Ridică-te, ia-ţi patul tău” (Marcu 2, 11), s-a 
ridicat paraliticul şi a început să-şi ducă singur patul în care era purtat (Marcu 2 12), 

după ce tot trupul îi fusese paralizat. Ce vrea să spună faptul că scuipînd a 
făcut tină şi ungînd ochii orbului a zis: „Mergi de te spală în scăldătoarea 
Siloamului (care se tîlcuieşte: trimis). Deci s-a dus şi s-a spălat şi a venit 
văzînd” (Ioan 9, 7). Care este înţelesul? Mare, dacă nu mă înşel. Căci vede 
mai mult cel de care se atinge Iisus. 5. Priviţi în acelaşi timp dumnezeirea şi 
sfinţirea Lui. Ca o lumină atinge şi pătrunde. Ca un preot în chipul botezului 
împlineşte tainele harului duhovnicesc. A scuipat, ca să înţelegi că partea 
lăuntrică a lui Hristos este lumină. Şi într adevăr, vede cel pe care-1 curăţă cele 
lăuntrice ale lui Hristos. Spală saliva Lui, spală cuvîntul Lui, precum este scris: 
„Acum voi sînteţi curaţi, pentru cuvîntul pe care vi L-am spus” (Ioan 15, 3). 6. 
Iar că a făcut tină şi că a uns ochii celui orb (Ioan 9, 6), aceasta n-are alt rost 
decît să înţelegi că EI însuşi, frămîntînd lut a dat omului sănătatea, după ce L-a 
făcut pe om din lut (Fac. 2, 7) şi că această carne a lutului nostru primeşte 
lumina vieţii veşnice prin legămintele botezului. Treci şi tu alături de Siloam, 
adică de acela care a fost trimis de Tatăl, precum este scris: „învăţătura Mea 
nu este a Mea, ci a Celui Care M-a trimis” (Ioan 7, 16). Să te spele Hristos, ca 
să vezi. Vino la botez, este vremea. Vino în grabă, ca să spui: „Du-te, spală-te 
şi începi să vezi” (Ioan 9, 11) şi să zici, de asemenea: „Orb eram şi am început 
să văd” (Ioan 9, 25), să zici cum a spus acesta cînd a primit lumina: „Noaptea 
este pe sfîrşite, s-a apropiat ziua” (Rom. 13, 12). 7. Noaptea era nevederea. 
Noaptea era cînd Iuda a primit mica îmbucătură de la lisus şi a intrat în el 
satana. Noaptea era pentru Iuda, fiindcă diavolul era în el. Zi era pentru Ioan, 
cînd a pus capul pe pieptul lui Hristos (Ioan 13, 25). Zi era şi pentru Petru, cînd 
vedea pe munte lumina lui Hristos (Matei 17, 2). Noapte era pentru alţii, dar 
pentru Petru era zi. Dar şi pentru Petru era noapte, cînd îl tăgăduia pe Hristos. 
îar cocoşul a cîntat şi Petru a început să plîngă (Matei 27, 74-75), pentru ca 
să-şi îndrepte greşeala, fiindcă se apropia ziua. 8. Iudeii îl întrebau pe acel orb: 
„Cum de ai văzut?” (Ioan 9, 10). Mare nebunie! întrebau de ceea ce vedeau, 
întrebau de cauză, deşi vedeau înfăptuirea. 9. „Şi l-au blestemat ei zicînd: n-ai 
decît să fii ucenic al Lui” (Ioan 9, 28). Blestemul lor este binecuvîntare, fiindcă 
binecuvîntarea lor este blestem. „N-ai decît să fii ucenicul Lui” au zis ei. 
Atunci sînt de folos, cînd cred că fac rău. Sănătate, fiule, şi iubeşte-ne, cum o şi 
faci, fiindcă noi te iubim. 


Scrisoarea a LXXXI-a 

CĂTRE CLERICI 


7. Se strecoară adesea în minţile omeneşti astfel de gînduri, încît cineva, 
lovit de o nedreptate uşoară, dacă nu-i ies toate după voie, îşi părăseşte slujba. 

Lucrul acesta poate fi îngăduit pentru alte feluri de oameni, dar pentru cei ce 
se străduiesc în cele dumnezeieşti este plin de durere. 2. Sînt unii dintre clerici 
în care vrăjmaşul rîvneşte să se furişeze şi să le vîre în cuget astfel de gînduri, 
dacă nu-1 pot robi altfel. Ce-mi foloseşte să rămîn în cler, zic ei, să-mi aud 
cuvinte urîte, să îndur necazuri, ca şi cum ogorul meu nu mă poate hrăni, sau, 
dacă n-am ogor, ca şi cum nu mi-aş putea cîştiga existenţa altfel. Cu astfel de 
gînduri chiar şi cei cu purtări bune se retrag din slujbă, de parcă numai aceasta 
ar fi îndatorirea clericului, să-şi facă viaţa mai uşoară, nu să-şi asigure mai de 
grabă ajutorul dumnezeiesc după moarte. Pentru că acela are cele bune după 
moarte, care aici a putut să lupte cu bărbăţie împotriva tuturor curselor vrăj¬ 
maşului. 3. De aceea Ecclesiastul zice: „Mai fericiţi sînt doi laolaltă decît unul, 
fiindcă au răsplată bună pentru munca lor. Căci dacă unul cade, îl scoală tova¬ 
răşul lui” (4, 9-10). Unde sînt „fericiţi doi laolaltă”, dacă nu unde este Hristos 
şi cel pe care-1 ocroteşte Hristos? Dacă a căzut cel care este cu Domnul Iisus, îl 
ridică Iisus. 4. Dar de ce a zis: „Pentru munca lor?” Oare şi Hristos munceşte? 
Fără îndoială că munceşte Cel Care spune: „Ostenit-am strigînd” (Ps. 68, 4). 
Munceşte, dar în noi. De aceea ostenit -S-a aşezat lîngă fîntînă (loan 4, 6). Dar 
cum munceşte, ne-a învăţat printr-un mic exemplu Apostolul, zicînd: „Cine 
este slab şi eu să nu fiu slab” (II Cor. 11, 29). Ne-a învăţat Iisus Domnul, cu gla¬ 
sul Său: „Bolnav am fost şi nu M-aţi cercetat, gol am fost şi nu M-aţi îmbrăcat” 
(Matei 25, 43). Munceşte ca să mă ridice pe mine cel căzut. 5. De aceea este 
prefigurat Domnul şi în chipul lui Elisei care s-a culcat lîngă un mort ca să-l 
învieze (IV Regi 4, 34). în aceasta este un simbol care ne arată că Hristos a 
murit pentru noi, ca Să învieze pentru noi. S-a coborît pînă la şubrezenia 
noastră, ca să ne ridice. S-a coborît, dar n-a căzut, ci a ridicat un tovarăş. El 
ne-a făcut părtaşi ai Săi, precum este scris, că „a fost uns cu untdelemnul drep¬ 
tăţii mai mult decît părtaşii Săi” (Ps. 44, 9). 6. De aceea bine spune Ecclesiastul 
(4, 10): „Căci dacă unul cade, îl scoală tovarăşii lui”, nu se scoală el singur. 
Dar Hristos nu S-a ridicat cu ajutorul şi puterea altuia, ci S-a ridicat El singur. 
„Dărîmaţi, a zis El, templul acesta şi în trei zile îl voi ridica... Iar El vorbea 
despre templul trupului Său” (loan 2, 19-21). De aceea n-a fost ridicat de altul, 
fiindcă n-a căzut. Căci şi cel ce este ridicat de un al doilea a căzut. Iar cel ce a 
căzut are nevoie de ajutor ca să se ridice. Ne învaţă aceasta şi cuvintele urmă¬ 
toare din Scriptură: „Vai de cel singur, care cade şi nu este cel de-al doilea ca 
să-l ridice! Asemenea, cînd doi se culcă, se încălzesc” (Eccl. 4, 10-11). Am 
murit împreună cu Hristos şi de aceea trăim împreună cu El (Rom. 6, 8). Hris¬ 
tos a murit împreună cu noi ca să ne încălzească, precum zice: „Foc am venit 
să arunc pe pămînt” (Luca 12, 49). 7. Mort eram, dar fiindcă Hristos a murit cu 
mine prin botez de la Hristos am primit lumina vieţii. Şi cel ce moare în Hris¬ 
tos, încălzit prin Hristos, primeşte suflarea vieţii şi a învierii. Copilul era rece 
şi Elisei l-a încălzit cu duhul său, dîndu-i căldura vieţii (IVRegi 4, 34). A dor- 

mit lingă el, ca să-l trezească din moarte căldura celui ce în chip simbolic se în- 
mormîntase cu el. Rece este, aşadar, cine nu moare în Hristos. Nu poate încălzi pe 
altul cine nu are cu sine pe Hristos. 8. Şi, ca să cunoşti că s-a spus o taină, nu un sim¬ 
plu număr, că „sînt mai fericiţi doi decît imul” (Eccl. 4,9), a adăugat şi un număr cu 
adevărat tainic: „Căci sfoara pusă în trei nu se rupe degrabă” (Eccl. 4, 12). Dar 
este ceva care nepus în trei nu se rupe: Sfînta Treime nepusă în trei prin firea 
ei, nu se poate rupe. Fiindcă Dumnezeu este ceva unit, simplu şi necompus, 
dar există, rămîne mereu şi nu se strică. 9., 10. Bine este a te ţine de altul, a fi 
cu gîtul în jugul lui, a te rezema de umărul lui, a-1 purta cu tine şi a nu-ţi fi silă 
de lanţurile lui. Fiindcă a ieşit din casa celor legaţi Cel ce domneşte, Acel copil 
Care este mai presus de un rege bâtrin şi nebun. De aceea cei ce-L urmează sînt 
legaţi în lanţuri. Pavel este întemniţatul lui lisus Hristos (Efes. 3, 1). De aceea şi 
lisus însuşi a robit robia. Nu i s-a părut de ajuns lui Pavel că Hristos a stricat 
robia pe care o impusese diavolului, ca să nu intre în ea iarăşi cei liberi, ci a 
socotit dezrobire desăvîrşită a trăi sub robia Lui Hristos, a pune picioarele în 
cătuşele înţelepciunii, a fi robul ei, pentru a fi liber faţă de cel vrăjmaş. 11. Cu 
adevărat prunc a fost lisus, fiindcă „Prunc S-a născut nouă” (Isaia 9, 6), cu ade¬ 
vărat Cel mai bun Prunc, Căruia 1 S-a spus de către Dumnezeu Tatăl: „Mare 
lucru este să fii sluga Mea” (Isaia 49, 6). Este înţelept, precum ne învaţă Evan¬ 
ghelia, fiindcă „înainta în vîrstă şi în înţelepciune” (Luca 2, 52). Se cuvine să I 
se spună şi sărac, fiindcă „El, bogat fiind, pentru noi a sărăcit, ca să ne îmbogă¬ 
ţească din sărăcia Lui” (II Cor. 8, 9). Şi de aceea în împărăţia Lui nu-I e silă de 
cel sărac ci-1 ascultă şi-l izbăveşte de toate necazurile şi greutăţile. 12. Aşadar, 
sub El să trăim, pentru ca acel rege bătrîn şi nebun să nu aibă nici o putere 
asupra noastră. Cel ce voieşte să cîrmuiască după voia sa, ca un stăpîn, şi să nu 
fie sub conducerea Domnului lisus, acela, învechit în păcate, cade în urîciu- 
nea nebuniei. Căci ce este mai nebunesc decît, părăsind cele cereşti, să te 
grăbeşti spre cele pămînteşti şi, dispreţuind cele veşnice, să alegi cele trecă¬ 
toare şi stricăcioase? 13. Aşadar, nimeni să nu zică: Nu este partea noastră în 
Iacob şi nici moştenirea în Israel (IIIRegi 12, 16). Nimeni să nu zică: Daţi lui 
Levi preoţii lui (Deut. 33, 8). Pentru că iarăşi zice David: Cel ce se odihneşte la 
mijloc între doi preoţi, el însuşi zboară cu aripi duhovniceşti către cele cereşti 
(Ps. 66, 14). Să nu spui Dumnezeului tău: „Greu este mie” (înt. 2, 12) şi nici 
despre locul tău: „Nefolositor este mie”, fiindcă scris este: „Locul tău nu-1 
părăsi” (Eccl. 10, 4). Vrea să te ridice cel vrăjmaş şi să te ducă cu el, fiindcă piz¬ 
maş este pentru nădejdea ta, pizmaş pentru darul tău. 14. Dar tu, oricine eşti 
cel ce te găseşti în rîndul preoţilor Domnului, parte şi stăpînire a Lui, nu pleca 
de sub stăpînirea Domnului, ca să poţi zice Domnului: „Tu ai zidit rărunchii 
mei, Doamne, Tu m-ai alcătuit în pîntecele mamei mele” (Ps. 138, 13). Iar El 
să-ţi spună, ca unei slugi credincioase: „Vino îndată de şezi la mas &”(Luca 17, 
7). Sănătate, copii, şi slujiţi Domnului că bun este. 

Scrisoarea a LXXXII a 

AMBROZIE CĂTRE MARCELLUS 

7. A ajuns la mine textul procesului tău, pe care nu l-ai pricinuit, dar l-ai 
primit, fiindcă era şi o trebuinţă a dragostei şi voinţa de a arăta dărnicie faţă de 
săraci. Am luat cunoştinţă de el, avînd mereu în minte cuprinsul sfintei învăţă¬ 
turi, în care m-a îmbrăcat şi autoritatea prea fericitului Apostol, ca şi viaţa şi 
învăţătura sa. Eu însumi vă osîndeam că de atîta timp lucrează vrajba între 
voi, şi părţile în conflict m-au silit să iau parte la judecată. 2. Mărturisesc că 
mi-a fost ruşine să refuz, mai ales fiindcă magistraţii ambelor părţi se hărţuiau 
unii pe alţii, ajungînd să creadă că numai sub cercetarea mea se va vedea lim¬ 
pede în care parte va atîma mai mult greutatea dreptului şi a dreptăţii. Ce să 
mai vorbesc? Fiindcă zilele trecuseră şi mai rămăseseră doar cîteva ore, în 
care totuşi prefectul audia alte procese, avocaţii au cerut să se dea un răgaz de 
cîteva zile, pentru ca eu să termin cercetarea. Era atît de mare dorinţa creştini¬ 
lor de a nu judeca prefectul procesul unui episcop! Aduceau în discuţie pe 
lîngă acestea şi nu ştiu ce fapte nepotrivite şi, fiecare după părerea sa, argu¬ 
menta că este de trebuinţă să se facă cercetarea mai degrabă de către un epis¬ 
cop, decît de către prefect. 3. Mă simt încurcat de acestea şi totodată îndemnat de 
învăţătura Apostolului, care dojeneşte zicînd: „Oare pe cei dinăuntru nu-i judecaţi 
voi?” (I Cor. 5, 12). Şi de asemenea: „Dacă aveţi judecăţi lumeşti, puneţi pe cei 
nebăgaţi în seamă din Biserică să vă judece. O spun spre ruşinea voastră. Nu 
este, oare, între voi nici un om înţelept care să poată judeca între frate şi frate? 
Ci frate cu frate se judecă şi aceasta în faţa necredincioşilor?” (7 Cor. 6, 4-6). 
Am primit cercetarea, dar în aşa fel încît eu să conduc judecata. Vedeam bine 
că dacă judec în favoarea ta, el nu putea să fie de acord; iar dacă se dă hotărî- 
rea în favoarea lui, apărarea ta şi a respectatei tale surori trebuie să se supună 
hotărîrii. Judecata se desfăşura astfel în condiţii grele. Putea să se pună la 
îndoială nepărtinirea datorită legăturii noastre preoţeşti. Cînd socoteşte cel 
învins că altul a avut mai multă dreptate decît el? Şi, ceea ce este adevărat, 
erau cheltuieli prea mari şi dintr-o parte şi din alta faţă de vechimea procesu¬ 
lui, dacă acesta se sfîrşea fie fără roadă, fie fără mîngîierea dărniciei. 4. Aşa¬ 
dar, fiindcă vedeam că rezultatul judecăţii este îndoielnic, că dreptul este răs¬ 
tălmăcit, şi că sînt multe stăruinţe şi dintr-o parte şi din cealaltă, cu intervenţii 
pline de ură, cu tot felul de împotriviri, îmi dădeam seama că situaţia e grea şi 
că el, dacă ar fi învins, s-ar fi bucurat şi de rod dublu şi de despăgubire pentru 
cheltuielile de judecată, iar tu, faţă cu profesiunea ta, nu se cuvine nici să ceri 
cheltuieli de judecată, nici ca posesor să faci ceva cu roadele pe care le-ai pri¬ 
mit. De aceea am socotit că e mai bine să se stingă procesul prin împăcare, 
decît să se adîncească şi mai mult vrajba. Neînţelegerile puteau aţîţa altele şi, 
ceea ce este cel mai rău, chiar dacă procesul era închis, aveau să rămînă, 

totuşi, nemulţumiri, care sînt păgubitoare pentru bunele obiceiuri dintre 
oameni. 5. Hărţuit între aceste valuri, fiindcă în proces erau trei nume de 
aceeaşi greutate: un preot, o femeie văduvă şi un prieten, am socotit să fac în 
aşa fel încît să nu fie nici un învins, ci toţi să învingă. Şi hotărîrea nu m-a înşe¬ 
lat: aţi învins toţi pentru frăţie, aţi învins pentru cerinţele firii, aţi învins pentru 
Scriptura care zice: „Pentru ce nu suferiţi mai bine strîmbătatea? Pentru ce nu 
răbdaţi mai bine paguba?” (I Cor. 6, 7). 6. Socoteşti că ai fost împovărat de 
cheltuielile procesului, de daune băneşti. Totuşi, pentru preoţi sînt mai bune 
daunele decît cîştigurile acestui veac. Căci „mai fericit este a da, decît a lua” 
(Fapte 20, 35). Dar poate vei zice: Nu eram dator să sufăr o înşelăciune, nu sînt 
dator să îndur strîmbătatea, să rabd dauna. Dar ce? Ai fi vrut s-o impui? Chiar 
dacă tu n-ai impus-o, el ar spune că a suferit-o. Vezi ce zice Apostolul: „De ce 
nu răbdaţi mai degrabă înşelăciunea?” Încît, pare mai aproape de săvîrşirea 
înşelăciunii cine nu rabdă. Căci trebuie să îndure cine e mai viteaz. 7. Dar de 
ce vorbesc cu tine aşa ca şi cum ar fi pricina mea şi nu a ta? Tu ai făcut propu¬ 
nerea, ca şi cum ai fi fost judecător al procesului, ca sora pînă în ziua morţii să 
stăpînească o parte din avere, iar după moartea ei să cedeze fratelui Bisericii 
toată posesiunea. în felul acesta nu venea cineva în numele tău sau al Bisericii, 
ci-şi păstra avutul pentru sine, dacă socotea că aşa e mai bine, fără să chel¬ 
tuiască ceva pentru Biserică. Pe cînd eu susţineam aceasta şi insuflam în sufle¬ 
tul tău un atît de mare har al dărniciei, fratele tău a răspuns că e de acord cu 
oferta, dar se temea că-şi slăbeşte dreptul de proprietate. Cum ar putea o 
femeie, mai ales văduvă, să-şi conducă averea cu toate dările? Ce-i va folosi să 
i se cedeze dreptul de proprietate, dacă va vedea că sînt mai mari pagubele de 
suportat din nelucrarea pămîntului? 8. Lucrul acesta îi mişca pe magistraţii 
ambelor părţi. Astfel, cu consimţămîntul tacit al tuturor, s-a hotărît ca Laetus 
să primească pămîntul, dar o anumită cantitate de cereale, vin, ulei, s-o plă¬ 
tească surorii anual. Aşadar, respectatei tale surori i s-a luat nu dreptul, ci 
grija; nu roada, ci munca, nu venitul, ci zarul nesiguranţei, cum se zice în 
popor. Chiar dacă timpul, cu vînturi aspre, va fi potrivnic agriculturii, surorii 
tale îi va rămîne totuşi cîştigul. Dacă semănăturile se vor usca din pricina sece¬ 
tei, ţarina nu-i va aduce surorii tale un venit mai mic. Laetus va semna de înde- 
plinirea acestor obligaţii. Dacă vremea va fi neprielnică, sau dacă se vor face 
rechiziţionări neprevăzute, sora ta nu va avea nevoie de ajutorul tău şi pagu¬ 
bele vor fi ale lui Laetus. în schimb, Laetus se va mîngîia cu proprietatea ave¬ 
rii. 9. Aţi învins, aşadar, toţi: Laetus, fiindcă a dobîndit dreptul asupra pămîn¬ 
tului pe care-1 stăpînea, sora, fiindcă va avea anual de primit roade fără pro¬ 
ces, fără vrajbă. Dar nimeni n-a învins mai deplin şi mai strălucit decît tine, 
care, în timp ce vrei să-ţi întăreşti dărnicia faţă de soră, ai arătat faţă de amîn- 
doi acea tovărăşie a legăturii frăţeşti. Căci şi fratelui i-ai lăsat proprietatea şi 
surorii uzufructul, iar Bisericii nu i s-a luat nimic, fiindcă a cîştigat în dragoste; 

iar dragostea nu este pentru Hristos pagubă, d dştig, dragostea este roada 
Duhului Sfînt (Gal. 5,22). Ded procesul a decurs în chip apostolic. înainte ne 
durea faptul că ai proces. Vrajba ţi-a fost de folos ca să îmbraci haina vieţii şi 
învăţăturii apostolice. Aceea nu se potrivea cu preoţia, acest aranjament este 
impus de normele apostolice. 10. Să nu te temi că Biserica o să fie lipsită de 
dărnicia ta. Are şi roadele tale, şi încă îmbelşugate, are darurile vieţii tale, are 
roada învăţăturii tale, are rodnicia pe care tu i-ai asigurat-o prin înfăptuirile 
tale. Bogată în aceste daruri, nu caută cele vremelnice, fiindcă posedă cele 
veşnice. I-ai adăugat nu numai roadele apostolice, ci şi pe cele evanghelice. 
Domnul a zis: „Faceţi-vă prieteni din bogăţia nedreaptă” (Luca 16, 9). Ţi-ai 
făcut şi tu prieteni şi, ceea ce este mai minunat, din nişte răzvrătiţi. Ai făcut ca 
fraţii să se întoarcă la dreptul de frăţie, i-ai făcut să fie siguri de această dra¬ 
goste, de acest har, să fie primiţi în corturile cereşti. 11. Aşadar, cu ajutorul lui 
Hristos şi cu doi preoţi judecători; cu tine, care ai dat mai întîi cuprinsul şi cu 
mine care am pronunţat sentinţa, pacea încheiată nu va şchiopăta, fiindcă s-au 
adunat atîtea voturi ale credinţei, incit necredinţa n-ar putea scăpa de 
pedeapsă. 12. Laetus va ara pentru soră, căreia înainte îi pizmuia muncile cu 
străinii. Laetus va strînge recolta pentru soră, căreia nu-i putea răbda înainte 
donaţiile faţă de străini. Va îndrepta roadele către hambarele sorei şi va face 
aceasta bucuros, fiindcă proprietatea va fi de acum pe numele lui. 13. Iar tu, 
format în învăţătura Apostolului, cu profetică autoritate vei zice către Dom¬ 
nul: „Tu ai zidit rărunchii mei” (Ps. 88, 13). Această avere îi şade mai bine lui 
Hristos: să stăpînească virtuţile preotului Său, să primească roadele stăpînirii 
şi ale cumpătării şi, ceea ce este şi mai mult, ale dragostei şi ale liniştii. Sănă¬ 
tate şi gîndeşte-te la noi, fiindcă şi noi ne gîndim la tine. 


Scrisoarea a LXXXIII-a 

AMBROZIE CĂTRE SISINNIUS 

1. Faptul că, la rugămintea mea, ţi-ai iertat fiul pentru că s-a căsătorit fără 
să-ţi ceară învoirea, îl pun mai mult pe seama evlaviei decît a prieteniei 
noastre. Dar este de mai mare preţ că a avut cuvînt dragostea ta, decît inter¬ 
venţia mea. Desigur, preotul atunci izbuteşte să facă mai mult, cînd este mai 
puternică virtutea, căci intervenţia preotului este învăţătura dragostei. A izbu¬ 
tit, aşadar, firea, a avut izbîndă fiul cu aht mai deplin, fiindcă de obicei izbînda 
unei cereri este vremelnică, dar deprinderea virtuţii este îndelungată şi îndu¬ 
plecarea sufletelor este veşnică. 2. Ai făcut bine că te-ai arătat ca adevărat tată, 
mai ales că supărarea ţi-a fost îndreptăţită. Este mai bine să se recunoască 
vina, pentru ca să fie mai mult lăudată îngăduinţa părintească. Dar a fost şi o 
ocară faţă de tine ca părinte, fiindcă ar fi trebuit să alegi, după judecata ta, pe 
cea care ţi-a devenit fiică şi căreia i-ai devenit tată. Dacă avem copii fie prin 

naştere, fie prin alegere, la naştere vorbeşte întîmplarea, iar la alegere jude¬ 
cata. Şi avem mai multă răspundere în adopţiunea decît în naşterea fiilor. Căci 
dacă fiii din naştere nu sînt buni, este vina firii, dar dacă sînt răi cei prin adop¬ 
ţiune, aceasta se socoteşte o greşeală a noastră. Ai avut, aşadar, de ce să te 
superi pe fiu, dar ai avut şi ce să-i ierţi că şi-a ales singur soţia. Ai dobîndit o 
fiică fără primejdia alegerii. Dacă a luat o soţie bună, ţi-a cîştigat dragostea, iar 
dacă a greşit, să facă în viitor lucruri mai bune, să le respingă pe cele rele. 3. 
Printr-o chibzuinţă mai matură este dată o fată fiului de către părinte. Dar 
printr-o mai mare chezăşie de supunere este dusă de fiu la tată şi intră în casa 
socrului dacă este aleasă de bărbat. Fiindcă şi fiul se teme că judecata sa nu 
place părintelui şi nora că nu place socrilor serviciul ei de gospodină. Alege¬ 
rea părintelui înlătură teama fiului, ca şi umilinţa norei. Fiul nu va avea ce 
spune împotriva soţiei, fiindcă nu e vina lui, dacă s-a petrecut ceva rău, cum se 
mai întîmplă, ci mai mult se va strădui să se poată dovedi şi la unul şi la altul 
ceea ce este al său şi în judecata lui faţă de soţie şi în supunerea ei faţă de el. 4. 
Ai făcut, aşadar, ceea ce fac bunii părinţi: ai fost rugat şi ai iertat repede, 
înainte de a te ruga nu era de iertat, ci de arătat fapta. Iar a amîna prea mult 
timp iertarea era şi pentru tine neplăcut şi pentru el nefolositor. Inima de 
părinte nu poate îndura mult necazul. 5., 6. Cerîndu-i de către oracolul lui 
Dumnezeu cea mai înaltă dovadă de supunere, Avraam era gata să-şi jert¬ 
fească fiul ca ardere de tot. Ca şi cum n-ar fi fost părinte, pregătea cuţitul ca să 
nu întîrzie prea mult jertfa. Totuşi, cînd i s-a poruncit să-şi ierte fiul, a lăsat cu 
plăcere cuţitul. Iar cel ce, mînat de credinţă, se grăbea să-şi jertfească singurul 
său fiu, cu o dragoste şi mai mare a primit să jertfească în locul copilului o oaie 
(Fac. 22, 2 ş.u.). 7. Şi Iosif (Fac. 44, 15 ş.u.), ca să-şi ocrotească fratele cel mic, 
se prefăcea că este supărat pe fraţii săi, folosind astfel înşelăciunea. Dar, cu 
toată supărarea, cînd Iuda, unul dintre fraţi, s-a aşternut la picioarele lui, iar 
ceilalţi plîngeau, învins de simţămintele frăţeşti şi împărtăşindu-le, n-a mai 
putut să păstreze multă vreme asprimea prefăcută. Îndepărtînd pe ceilalţi 
martori, a dezvăluit fraţilor că sînt din acelaşi tată şi că el este Iosif, cel vîndut 
de ei. I-a asigurat că nu va ţine seama de răutatea lor, că-i iartă pentru vitregia 
cu care s-au purtat vînzîndu-1 şi că în loc să-i judece el le va mărturisi fapte mai 
mari, pentru că aşa a voit Dumnezeu să se petreacă lucrurile: ca el să treacă în 
Egipt ca să-şi hrănească neamul din roadele unui neam străin, şi ca în timp de 
secetă să fie de ajutor hrânindu-şi tatăl şi fiii. 8. Ce să spun despre proorocul 
David, care pe un fiu rău, pătat de sîngele fratelui său, la rugămintea unei 
femei, înmuindu-i-se cugetul, l-a primit în casă? (IIRegi 14, 12). 9. însuşi acel 
tată din Evanghelie, pe fiul mai mic, care-şi cheltuise toată averea primită de 
la tată-său trăind în desfrîu, cînd acesta totuşi s-a întors, înduplecat de umilinţa 
cuvintelor lui, fiindcă mărturisea că a greşit în faţa tatălui său, l-a întâmpinat cu 
dragoste, căzînd asupra grumazului lui, şi a poruncit să i se dea cea mai bună 









SCRISORI 


319 


haină, inel şi încălţăminte. Astfel, cinstindu-1 cu sărutarea părintească, fâcîn- 
du-i daruri, l-a primit la un minunat ospăţ (Luca 15, 12-24). 10. Ai dovedit că 
urmezi pilda acestora prin dragostea de tată, prin care ne apropiem foarte 
mult de Dumnezeu. Şi de aceea, fără întîrziere, am îndemnat-o pe fiica 
noastră să-şi ia asupra-şi osteneala drumului chiar pe timp de iarnă. Căci avea 
să-şi petreacă iama mai plăcut nu într-o casă de oaspeţi, ci în dragostea părin¬ 
tească, de vreme ce supărării i-a luat locul dragostea. Fiindcă, pentru a te ase¬ 
măna pe deplin cu cei sfinţi, i-ai învinuit pe cei ce, prin minciuni ticluite, au 
socotit că trebuie să-ţi aţîţe sufletul împotriva copiilor. Sănătate şi gîndeşte-te 
la noi, fiindcă şi noi ne gîndim la tine. 


Scrisoarea a LXXXTV-a 

AMBROZIE CĂTRE CYNEGIUS 

1. Ai arătat o sfială vrednică de cea mai mare preţuire cerîndu-mi sfatul în 
legătură cu un fapt pe care nu-1 aprobi, dar ca părinte, ca să nu dăunezi ceva 
acestei datorii, mă întrebi pe mine ce părere am despre el, fiind sigur că nu 
poţi avea alt răspuns decît cel cuvenit legăturilor sfinte. 2. Eu mi-am luat 
asupra mea sarcina ta şi am redat-o, după părerea mea, pe nepoată bunicului. 
Nu ştiu de loc pe ce temei dorea el să-i fie aceasta noră, să devină din bunic 
socru. De mai multe nu este nevoie, ca să nu ajungem iarăşi la lucruri de care 
ne este sfială să vorbim. Sănătate, fiule, şi iubeşte-ne, că şi noi te iubim. 


Scrisoarea a LXXXV-a 

AMBROZIE CĂTRE SYRICIUS 

1. Sînt bucuros cînd primesc scrisorile tale. Dar cînd îi foloseşti pe unii în 
slujba noastră, cum faci cu fratele şi tovarăşul de preoţie Syrus, pe care l-ai tri¬ 
mis cu scrisoarea ta, bucuria mea este îndoită. O de-ar fi această roadă mai 
îndelungată! Căci îndată ce a venit, a socotit că trebuie să plece repede înapoi. 
Ceea ce a micşorat foarte mult plăcerea mea s-a adăugat în schimb mult la 
dorinţa sa. 2. Eu îi iubesc pe acei presbiteri sau diaconi care, cînd au plecat 
undeva, nu rabdă să lipsească prea rfmlt de la slujba lor. Zice proorocul: Nu 
m-am ostenit urmînd după tine” (Ieremia 17, 16). Dar cine poate să se oste¬ 
nească? „Pe toţi cei osteniţi şi împovăraţi Eu vă voi odihni” (Matei 11, 28). Să 
urmăm, aşadar, feră încetare întotdeauna pe Iisus. Dacă-L vom urma întot¬ 
deauna niciodată nu vom slăbi, fiindcă El dă puteri celor ce-L urmează. Cu cît 
vei fi mai aproape de virtute, cu atît vei fi mai puternic. 3. Adesea, cînd îl 
urmăm, ni se spune de către potrivnici: „Unde este cuvîntul Domnului? Să 
vină!” (Ieremia 18, 15). Dar noi să nu ne descurajăm urmîndu-L, să nu ne 
împiedicăm de întrebări viclene. Aceasta i se spunea proorocului, cînd era 

întemniţat într-o celulă umedă (Ieremia 37, 14-15): „Unde este cuvîntul 
Domnului? Să vină!” Dar el cu atît mai mult L-a urmat şi de aceea a ajuns 
la biruinţă, de aceea a primit cununa; fiindcă n-a ostenit cel ce-L urma pe 
Hristos. „Nu este osteneală în Iacob şi nu se vede durere în Israel (Num. 
23, 21). Sănătate şi iubeşte-ne fiindcă şi noi iubim pe părintele nostru, 
care ne iubeşte. 


Scrisoarea a LXXXVI-a 

AMBROZIE CĂTRE SYRICIUS 

1. 1-ai dat lui Priscus, prieten şi de o vîrstă cu mine, cînd a venit, o scri¬ 
soare pentru mine. Şi eu, cînd s-a întors, i-am dat-o pe cea pe care ţi-o datoram 
faţă cu slujba şi dragostea mea pentru tine. Aşadar, el ne-a răsplătit pe fiecare 
dintre noi prin serviciul lui, fiindcă mie mi-a dat scrisoarea ta şi ţie ţi-a dat-o pe 
a mea. De aceea preţul serviciului său trebuie să dobîndească un spor de dra¬ 
goste. Sănătate şi iubeşte-ne, frate, că şi noi te iubim. 

Scrisoarea a LXXXVII-a 

AMBROZIE CĂTRE EPISCOPII SEGATIUS 
ŞI DELPHINUS 

7. Fiul nostru Polybius, la întoarcerea din părţile africane, în care a 
îndeplinit cu strălucire funcţia de proconsul, s-a oprit cîteva zile la noi, 
fapt ce a adus inimii mele cea mai mare mulţumire. 2. La plecare mi-a 
cerut să vă scriu la fiecare cîte o scrisoare. I-am făgăduit. Am dictat o scri¬ 
soare şi am trimis-o pe numele amîndurora. A mai cerut una. I-am spus că 
am dat scrisoare pentru amîndoi, potrivit obiceiului şi felului meu de a 
scrie, pentru că mintea voastră cuvioasă va fi desfătată nu de numărul 
scrisorilor, ci de unirea numelor voastre. Nu se poate răbda să se des¬ 
partă numele celor pe care-i uneşte acelaşi simţămînt. De aceea am scris 
în felul meu, folosindu-mă mai mult de drumul scurt al dragostei. 3. Ce 
mai vorbă? A cerut alta, i-am dat-o la fel, pentru ca nici rugămintea să nu 
i-o refuz, dar nici obiceiul să nu mi-1 schimb. Astfel el are ce să dea fiecă¬ 
ruia, fiindcă de aceea cere, pentru ca nu cumva, la întoarcere, unuia să 
aibă ce-i da, iar celuilalt nu. Şi eu vă voi mărturisi aceeaşi dragoste fără 
primejdia de a părtini pe vreunul, mai ales fiindcă există şi la Apostoli 
această formă de scrisori către mai mulţi deodată, ca de pildă Pavel către 
galateni. Dar şi doi pot scrie la unul singur, precum este scris: „Pavel, 
întemniţatul lui Iisus Hristos şi fratele Timotei, către Filimon (Filim. 1). 
) Vă spun sănătate, iubiţi-ne şi rugaţi-vă pentru noi, fiindcă şi eu vă iubesc. 

Scrisoarea a LXXXVTII-a 

AMBROZIE CĂTRE ATTICUS 

7. Ai dat o scrisoare pentru mine prietenului Priscus. Priscus mi-a adus-o şi 
prin Priscus ţi-am răspuns. Tu iubeşte-1 pe Priscus ca de obicei şi chiar mai 
mult decît de obicei. Iţi spun aceasta, fiindcă eu însumi îl preţuiesc foarte mult 
pe prietenul Priscus. Dragostea mea pentru el este veche. Ea a început din 
copilărie şi a crescut o dată cu noi. Dar l-am revăzut după trecere de multă 
vreme, încît mi-a devenit vechi nu numai după nume, dar şi datorită acestui 
interval de timp atît de mare. Sănătate şi iubeşte-i pe cei ce te iubesc. 


Scrisoarea a LXXXIX-a 

AMBROZIE CĂTRE ALYPIUS 

7. Fostul consul Antiochus mi-a adus scrisoarea Excelenţei Tale şi ţi-am 
răspuns la ea îndată. Am trimis scrisoarea prin oamenii mei şi, dacă nu mă 
înşel, răspunsul meu este, ca întindere, de două ori mai mare. Dar fiindcă, 
după părerea mea, darurile prieteniei nu trebuiesc măsurate, ci înmulţite, a 
trebuit ca la întoarcerea,lui chiar, mişcat de numele atît de mare al celui ce-mi 
scrisese, să trimit răspunsul meu, eu achitîndu-mă astfel de datoria faţă de fie¬ 
care dintre voi, iar el faţă de tine, fiindcă trebuia să dea mai departe ceea ce 
primise. Sănătate şi nu uita pe cei ce nu te uită. 


Scrisoarea a XC-a 

AMBROZIE CĂTRE ANTONIU 

7. Niciodată n-ai tăcut faţă de mine şi nu mă voi plînge, chiar dacă ai 
tăcea, fiindcă ştiu că nu lipsesc din inima ta. Ştiu că pentru tine atîrnă greu 
ceea ce este mai de preţ şi că poţi refuza ceea ce la alţii este foarte obişnuit, 
schimbul de scrisori, nu atît din dragoste, cît din trebuinţă. 2. Eu însă te simt 
întotdeauna în sufletul meu şi niciodată nu socotesc că sîntem departe unul de 
altul, niciodată nu mi se pare că ne lipsesc scrisorile, fie ale mele către tine, fie 
ale tale către mine. Vorbesc cu tine zilnic şi spre tine îmi îndrept ochii, gîndu- 
rile şi toate preocupările mele. 3. Schimbul de scrisori între noi este pentru 
mine o desfătare, căci în ele îmi exprim mai liber ceea ce m-aş fi sfit să-ţi spun 
faţă către faţă. De aceea îţi cer să nu te grăbeşti cu mulţumirile. Căci este cea 
mai mare plată a serviciului meu faţă de tine, dacă ştiu că niciodată n-am lipsit 
de la îndatoririle pe care le am faţă de tine. Sănătate şi gîndeşte-te la noi, căci 
şi noi ne gîndim la tine. 


21 - Sfintul Ambrozie al Milanului 







322 


SFlNTUL AMBROZIE AL MILANULUI 


Scrisoarea a XCI-a 

AMBROZIE CĂTRE FRATELE CANDIDIANUS 

7. Există lumină foarte puternică în cuvintele tale, dar pentru mine strălu¬ 
ceşte mai mult cea din simţămintele exprimate în ele. In scrisori mă înmărmu¬ 
reşte fulgerul minţii tale, prea iubite şi fericite frate! Domnul să te binecuvân¬ 
teze şi să-ţi dea harul Său. Recunosc în scrisorile pe care mi le-ai trimis mai 
mult dorinţele decît meritele mele. Căci ce merite ale mele pot fi pe măsura 
cuvintelor tale? Iubeşte-ne frate, căci şi noi te iubim. 








NOTE 


Scrisoarea I 

Prima clasă a scrisorilor Sf. Ambrozie, cele cărora li s-a putut stabili cu aproximaţie anul 
scrierii, cuprinde 63 de scrisori. Dintre acestea, cea dinţii, din anul 379, este precedată, precum 
se vede, de o rugăminte a împăratului Graţian care-1 roagă pe Ambrozie să-l ajute cu îndrumări 
şi scrieri pentru a-şi însuşi în mod temeinic învăţăturile cele adevărate ale credinţei creştine. 
Graţian a urmat (375-383) tatălui său Valentinian I la conducerea Imperiului roman şi a murit 
răpus în rebeliunea generalului Maximus, care a ocupat o parte a Imperiului roman de apus 
(Britannia, Gallia şi Hispania), pînă ce a fost şi el suprimat de Teodosie, împărat al părţii 
de răsărit a Imperiului. 

7. Cele două cărticele sînt cele despre care s-a vorbit mai sus. 

Scrisoarea a U'-a 

Este scrisă tot în anul 379 către Constantius, episcop de curînd ales în Arausica şi cuprinde 
poveţe şi îndemnuri în legătură cu sarcinile unui bun episcop. îi recomandă să se ocupe şi de 
Biserica din Forum Cornelii (azi probabil localitatea Imola din nordul Italiei) pînă ce va fi numit 
şi acolo un episcop, şi, de asemenea, să se ferească de rătăcirile arianismului, pe care-1 aduceau, 
între alţii, illyrienii refugiaţi în Italia sub presiunea năvălirilor barbare după moartea împăratu¬ 
lui Valens, care îmbrăţişase şi el arianismul. 

27. Cînd scria Ambrozie această scrisoare se apropiau zilele păresimilor. în multe din 
scrieri marele păstor din Mediolanum făcea catehizarea credincioşilor săi. 

A se vedea „De mysteriis”, „Hexaemeron III, I, II” şi altele. 

Scrisoarea a UI-a 

Ca şi cea următoare, scrisoarea aceasta este scrisă în anul 380 către Felix, episcop de Como, 
trecut în rîndul sfinţilor de către Biserica apuseană şi sărbătorit în fiecare an la 14 iulie. îi mulţumeşte 
lui Felix pentru trufele trimise şi-i spune că acestea nu l scutesc de datoria de a-1 vizita. 


Scrisoarea a iV-a 

Ambrozie îl roagă pe Felix să fie prezent la sfinţirea bisericii zidită de Bassianus în Lauda 
(Lodi). îl felicită pentru succesele pastorale şi numeşte ziua sfinţirii lui Felix ca episcop zi de naş¬ 
tere a acestuia. Bassianus, episcop de Lauda, a participat activ la Sinodul din Aquileia, ţinut în 
381 pentru judecarea episcopilor cu vederi ariene. Palladius şi Secundianus, şi este trecut în 
rîndul sfinţilor. (Vezi după scrisoarea a VUI-a actele Sinodului din Aquileia). Pentru unităţi de 
măsură şi monede menţionate în Sfînta Scriptură, vezi tabelele de la sfîrşitul Sfintei Scripturi. 


Scrisoarea a V-a 

Este scrisă în 380, ca şi cea următoare, către Syagrius, episcop al Veronei, în legătură cu 
procesul intentat fecioarei Indicia care, deşi candidată la haina monahală, a fost pe nedrept acu- 

zată de imoralitate. Este criticat Syagrius pentru procedeele folosite în judecata Indiciei care, 
nemulţumită de judecata lui Syagrius, s-a adresat lui Ambrozie să i se facă dreptate. Acesta, pe 
baza mărturiilor în favoarea Indiciei şi a lipsei de temei a mărturiilor depuse împotrivă-i de 
Leontius şi Renatus, a scos din culpă pe Indicia şi a cerut excomunicarea acestora, ca şi a cumna¬ 
tului ei Maximus care, fără să se prezinte ca reclamant, a dat totuşi cu uşurinţă crezare bîrfelilor 
puse în circulaţie pe seama Indiciei. Zenon fusese, pe cît se pare, episcop de Verona înaintea lui 
Syagrius. 

Scrisoarea a Vi a 

Ca urmare a scrisorii anterioare, Ambrozie îi reproşează lui Syagrius nechibzuinţa de care 
a dat dovadă în judecarea Indiciei (Syagrius propusese ca aceasta să fie supusă unui control 
medical, fapt cu totul nedemn şi înjositor pentru o călugăriţă, cu atît mai mult cu cît actele medi¬ 
cale nu merită întotdeauna încredere). O coloratură deosebită capătă scrisoarea prin povestirea 
despre moartea tragică a soţiei unui levit, caz citat de Ambrozie pentru a se vedea de cîtă cinste 
se bucura neprihana la vechii evrei. 


Scrisoarea a VH-a 

Ca şi cea următoare, a fost scrisă în 381 către Iustus care era, pe cît se crede, episcop de 
Lugdunum (Lyon), ca răspuns la cererea acestuia de a i se explica unele pasaje din Sf. Scriptură, 
al căror înţeles nu i se părea destul de clar. 

Se ştie că în scrierile sale exegetice Sf. Ambrozie a căutat mai ales sensul moral şi metafo¬ 
ric, aşa cum l-a preluat de la Origen şi de la Părinţii capadocieni. Aşa că nu-i de mirare că citind 
pasajele biblice de la Ieşire 30, 12-15 respectiv Luca 15, 8-9, el tălmăceşte „siclul” şi „drahma” 
în sens ceresc,duhovnicesc. De aceea Sf. Ambrozie avea dreptate să spună (la începutul Scrisorii 
VIII) că dacă creştinii nu fac artă, în schimb ei au har. 

Scrisoarea a VTII-a 

Răspunzînd de asemenea lui Iustus, care îi ceruse părerea asupra unor afirmaţii răspînd 'te 
că scrierilor religioase le lipseşte arta, Ambrozie arată că scriitorii creştini cunosc şi aplică in 
scrisul lor regulile artei literare. (Iustus s-a retras în pustiurile Egiptului, sfîrşindu-şi acolo viaţa 
în post şi rugăciune). Termenii greceşti din această scrisoare sînt împrumutaţi din opera lui Filon 
Iudeul şi adaptaţi gîndirii creştine. 

Actele Sinodului din Aquileia 

Aquileia, localitate în nord-estul Italiei, aproape de Marea Adriatică, cunoscută printre 
altele prin cele două sinoade ţinute aici: primul în 381, din iniţiativa Sfîntului Ambrozie şi al doi¬ 
lea în 556. In primul au fost judecaţi Palladius şi Secundianus, episcopi unul în Dacia Ripensis, 
iar celălalt în Moesia, susţinători ai ideilor lui Arie. Actele Sinodului din Aquileia sînt un fel de 
proces verbal conţinînd luările de cuvînt şi dezbaterile care au avut loc împotriva acestor doi 
episcopi, socotiţi eretici şi condamnaţi cu demiterea din scaunul episcopal. 

5. Ambrozie, preşedinte al lucrărilor, se adresează aici lui Palladius. 

44. Arianismul fusese condamnat în Sinodul ţinut la Niceea în 325. 

49. Fotinus din Syrmium (mort în 376) şi partizanii săi au fost anatematizaţi în sinodul de la 
Syrmium din 351 şi condamnaţi pentru că susţineau ideile lui Arie. 

69. Şi preotul Sabellius (sec. III), împreună cu susţinătorii săi, avea idei asemănătoare 
celor ariene, neadmiţînd Sfînta Treime. Sabellienii au fost condamnaţi ca eretici în Sinodul al 
Il-lea, ecumenic din Constantinopol (381). Vezi şi notele la scrisoarea a XLVIII-a. 

Pentru amănunte a se vedea studiul prof. I. Rămureanu: Creştinismul în provinciile 
romane dunărene... în „Studii Teologice” 1964 nr. 7-8. 

Scrisoarea a IX-a 

Ca şi următoarele trei, este scrisă în 381, în legătură cu Sinodul de la Aquiteia. Ambrozie 
mulţumeşte episcopilor din provinciile Viennensis şi Narbonensis (sudul Franţei de azi) pentru 
participarea lor prin Constantiu, episcop de Arausica, şi Proculus, episcop de Marsilia, la dezba¬ 
terile sinodului ţinut împotriva ereziilor lui Arie. 

Scrisoarea a X-a 

In 381, Graţian şi fratele său Valentinian al II-lea conduceau partea de apus a Imperiului 
roman, iar Teodosie pe cea din răsărit. în numele Sinodului din Aquileia, Ambrozie le mulţu¬ 
meşte pentru atitudinea lor binevoitoare faţă de acest sinod şi-i roagă să aprobe demiterea epis¬ 
copilor Palladius şi Secundianus, precum şi a presbiterului Attalus şi a preotului Valens, susţină¬ 
tori şi aceştia ai arianismului, cel din urmă fiind acuzat şi de lipsă de patriotism. 

Scrisoarea a Xl-a 

Cu mulţumiri către cei trei împăraţi pentru aprobarea hotărîrilor luate în Sinodul din 
Aquileia, aceştia sînt rugaţi să ia măsuri şi împotriva lui Ursinus, despre ale cărui ambiţii şi riva¬ 
lităţi cu Damasus, celălalt pretendent de atunci al episcopatului Romei, scrie şi Ammianus Mar- 
cellinus (27. 3, 12; 9, 9). Pînă la urmă Ursinus a trebuit să părăsească Roma. 

Scrisoarea a XJI-a 

Lucius, prigonitor al monahilor şi monahiilor din Alexandria, a ocupat prin crimă condu¬ 
cerea bisericii alexandrine după moartea lui Athanasie; iar Demophilus, episcop al Beroei din 
Thracia, a ajuns episcop al arienilor din Constantinopol. Sinodul din Aquileia mulţumeşte din 
nou împăraţilor pentru ajutoarele date spre unitatea deplină a bisericilor şi cere să se aprobe un 
sinod la Alexandria precum şi o mai strinsă legătură între bisericile din Apus şi cele din Răsărit. 
Demofil a fost ridicat de împăratul arianValenspe scaunul arhiepiscopal din Constantinopol (a. 370), 
dar împăratul Teodosie l-a depus în a. 380. Păcat că Sf. Vasile cel Mare murise în 379, aşa că sinodul 
propus de Sf. Ambrozie la Alexandria pe care îl tot ceruse Sf. Vasile nu s-a mai putut ţine. 

Scrisoarea a XlII-a 

Ca şi cea următoare este adresată în 382 împăratului Teodosie. împăratul este rugat să dea 
îndrumări scrise episcopilor pentru păstrarea rînduielilor şi a bunei înţelegeri, plecîndu-se de la 
faptul că, dacă murea un episcop, locul rămas vacant se ocupa fără respectul normelor de drept, 
ceea ce aducea nemulţumiri şi tulburări chiar în rîndul celor păstoriţi. Aşa s-a întîmplat în Antio- 
hia unde, după moartea lui Meletie, n-a fost ales Paulin, ci un altul (Flavian) şi în Constantino¬ 
pol, unde a fost ales episcop Nectarie şi nu Maximus (Maxim Cinicul), care, după părerea de 
atunci a lui Ambrozie, avea mai multe merite, deşi mai tîrziu Maximus a fost depus din treapta 
arhieriei, fiind nevoit să se refugieze în chip ruşinos la Constantinopol. Ambrozie credea că, 
pentru o mai deplină unitate a bisericilor, este bine ca la alegerea episcopilor din Răsărit să fie 
invitaţi a lua parte şi episcopi din Apus. 

Despre discuţiile privitoare la alegerea unui nou episcop în cazul în care mai era în viaţă 
încă vreun candidat local (aluzie la cazul Antiohiei şi al Constantinopolului) a se vedea cele 
spuse în Manualul de Istorie bisericească universală voi. I ed. III, pag. 334-338. 

Scrisoarea a XTV-a 

Ambrozie şi ceilalţi episcopi din Italia, după ce aduc mulţumiri lui Teodosie pentru contri¬ 
buţia sa la întărirea unităţii dintre bisericile răsăritene şi cele apusene, îl roagă să hotărască 
măsuri pentru ca toate neînţelegerile sau ereziile ce apar în Biserică, printre care de curînd şi 
rătăcirile lui Apollinaire (care recunoştea numai firea dumnezeiască a lui Hristos şi nu şi pe cea 
omenească) să fie judecate pentru întreaga Biserică de sinodul ecumenic, aceste măsuri fiind 
necesare şi cerute în multe părţi ale Imperiului (Apollinarismul a fost condamnat în al II-lea 
sinod ecumenic şi în alte sinoade). 


Scrisoarea a XV-a 

Răspuns la propunerea episcopului din Macedonia şi a preoţilor din Tesalonic de a fi 
numit Anysius episcop în locul rămas vacant prin moartea lui Âholius, scrisoarea se constituie 
într-un cald şi avîntat necrolog, în care este deplînsă plecarea la cele veşnice în anul 383 a bărba¬ 
tului cu atîtea merite pentru Biserică şi patrie. Este lăudat Aholius, între altele, şi pentru că a 
avut grijă să aleagă şi să pregătească pentru succesiune pe Anysius, căruia Ambrozie îi adresează 
scrisoarea următoare. Se ştie că potrivit unei mentalităţi a epocii, împăratul Teodosie deşi origi¬ 
nar dintr-o familie creştină, totuşi a primit botezul numai în 28 februarie 380 şi cel care l-a bote¬ 
zat a fost tocmai episcopul Tesalonicului Aholius, despre care scrie în stil atît de panegiric. Să 
nu uităm că prin politica sa înţeleaptă, Teodosie a ştiut atrage pe goţi să se înroleze sub drapelele 
noului împărat roman. A se vedea N. Bănescu: Chipuri din istoria Bizanţului, Bucureşti 1971 p. 
20 ş. u. 

Scrisoarea a XVI-a 

Din nou sînt lăudate însuşirile cu totul deosebite pe care le-a avut Aholius ca episcop al 
Macedoniei şi se fac urări lui Anysius să meargă pe urmele predecesorului său. Scrisoarea este 
tot din 383 şi Anysius a fost episcop al Tesalonicului în 384. Anysius este numit aici frate în înţe¬ 
lesul apostolic al dragostei creştine. 

Scrisoarea a XVII-a 

Scrisă în 384, este o plîngere adresată împăratului Valentinian al II-lea, (succesorul fratelui 
său Gratian), pe care-1 roagă să nu dea curs cererii senatorului păgîn Symmah de a se reintro¬ 
duce în sala senatului statuia zeiţei Victoria, înlăturată din ordinul împăratului Constanţiu în 
357, şi de a se reda păgînilor unele drepturi anulate prin legile anterioare. Era de altfel anacronic 
să se mai menţină cultul păgîn la mijlocul sec. IV în senat, să fie aduse jertfe pe altarul Victoriei, 
şi să mai capete împăraţii numele de Pontifex Maximus (acest titlu a fost refuzat în 375 de către 
Gratianus), după ce creştinismul a obţinut supremaţia asupra păgînismului. (în 394 senatul a 
abolit definitiv păgînismul şi a ordonat închiderea templelor păgîne). 

4. împăratul Iulian Apostatul, căutînd să repună păgînismul în vechile drepturi, a reintro¬ 
dus în senat statuia zeiţei Victoria, dar Gratian a scos-o din nou. 

6. Valentinian al IÎ-lea, deşi avea numai 12 sau 13 ani în 383, cînd a fost asasinat Gratian, 
totuşi, sub influenţa mamei salejustina şi a lui Ambrozie, n-a aprobat cererile păgînilor înaintate 
prin Symmah. 

14. Valentinian al II-lea era simplu catehumen şi n-avea dreptul să aducă ofranda ca un 
credincios, dar, ca împărat, semna actele pentru fondurile alocate bisericilor. 

17. Gratian şi Valentinian al II-lea au fost fii împăratului Valentinian I care a domnit în 
apus între anii 364 şi 375. 

Raportul lui Symmah 

Senator şi prefect al Romei, Symmah a înaintat un raport împăraţilor Teodosie, Arcadie, şi 
Valentinian al II-lea, deşi de fapt trebuia înaintat numai lui Valentinian, fiindcă acesta rămăsese 
în 384 împărat de Apus după moartea lui Gratian. în raport Symmah, precum s-a văzut şi din 
scrisoarea anterioară, cerea restabilirea drepturilor pierdute de păgîni. 

Scrisoarea a XVIII-a 

Ca şi precedenta, este scrisă în 384 şi adresată lui Valentinian al II-lea, pentru a-1 convinge 
să nu aprobe cererile păgînilor formulate prin raportul lui Symmah. Amîndouă scrisorile, citite 
în consistoriul lui Valentinian, de faţă fiind şefii cavaleriei romane Bauto şi Rumoride, acesta 
din urmă păgîn, sînt excelente pledoarii pentru apărarea Bisericii creştine împotriva lui Sym¬ 
mah şi a păgînismului. 

4. Hannibal putea să cucerească Roma în 216 î.e.n. după ce bătuse cumplit pe romani la 
Cannae în sudul Italiei. - Gallii senoni pătrunseseră în Roma şi ajunseseră pînă la colina Capito- 
liului în 387 î.e.n. Camillus, după ce cucerise cetatea etruscă Veii (395), a alungat pe galii şi a fost 
numit al doilea întemeietor al Romei. - Attilius Regulus, căzut prizonier în primul război cu car¬ 
taginezii, a fost trimis de aceştia la Roma pentru un schimb de prizonieri, dar el, după ce a sfă¬ 
tuit pe romani să nu facă acest schimb căci nu este în interesul romanilor, s-a întors la Cartagina, 
preferind să moară prizonier decît să obţină libertatea trădîndu-şi patria. - Scipio Africanul a 
învins pe Hannibal în lupta de la Zama (202 î.e.n.). - Din iunie 68, pînă în decembrie 69, după 
moartea lui Nero s-au succedat patru împăraţi pe scaunul Romei: Galba, ucis după 6 luni, Otto 
după 95 de zile, Vitelius după 8 zile şi Vespasian, care a domnit 10 ani (69-79 e.n.). - Helvius 
Pertinax a fost împărat două luni şi 25 de zile, iar Didius Albinus două luni şi cinci zile. împăra¬ 
tul Valerian a căzut prizonier la perşi (în anul 260), iar fiul său Gallienus şi-a pierdut (în 268) tro¬ 
nul din cauza vieţii sale desfrînate, Roma intrînd după aceea sub stâpînirea celor treizeci de tirani. 

13. Senatorii municipali (curialii), aveau şi privilegii, dar şi datoria de a strînge impozitele 
pe care, dacă nu le puteau încasa în întregime, le completau din propria avere. De aceea sarcina 
de curial era în sec. IV o adevărată corvoadă. - Chaonia, regiune în Epir, în care se găsea oraşul 
Dodona; în apropiere era o pădure de stejari închinată lui Jupiter. 

30. Alma, rîu lîngă Roma, pe malul căruia romanii aduceau jertfe după ritualul preoţilor 
frigieni. 

34. Se referă la Gratian, care cu toată evlavia lui creştină, a fost ucis de Maximus. 

35. Pompei, învins în lupta de la Farsalus (48 î.e.n.) a fugit să-şi găsească salvarea în Egipt, 
dar a fost ucis de un scapet egiptean pe cînd se cobora din corabie pe ţărmul african. - Canopus, 
localitate lîngă gurile Nilului. 

36. Cyrus a pierit într-o expediţie contra sciţilor în 529 î.e.n. Ucis din ordinul reginei aces¬ 
tora Thamiris, capul i-a fost cufundat într-un burduf plin cu sînge. 

37. Generalul cartaginez Hamilcar Barca a fost tatăl lui Hannibal. 

38. în expediţia împotriva perşilor, dintr-o nechibzuinţă care i-a fost fatală, Iulian a dat 
ordin să fie arse toate corăbiile cu care trecuseră Eufratul, pentru a sili pe soldaţi să nu se gîn- 
dească la retragere. 

39. Este vorba, bineînţeles, despre Iulian, care a căutat să restaureze păgînismul, şi despre 
Valentinian I, care nu s-a amestecat în controverse religioase şi n-a persecutat pe păgîni. 

Scrisoarea a XlX-a 

Scrisă în 385, conţine sfaturi pastorale către Vigiliu, care fusese numit de curînd episcop 
de Trident (în nordul Italiei). Pentru a întări îndemnul de a nu se căsători creştinii cu fete de alt 
neam sau de altă credinţă, Ambrozie dă ca exemplu pe biblicul Samson care, pînă la urmă, şi-a 
găsit moartea datorită unei femei, cu toată puterea lui fabuloasă. De altfel în 388 împăratul Teo- 
dosie a şi interzis printr-o lege căsătoriile între creştini şi evrei. 

2. Tigrul şi Eufratul se varsă în Golful Persic care se socotea pe atunci ca făcînd parte din 
Marea Roşie. 

22. Agon, în greceşte luptă. 









328 


SFÎNTUL AMBROZIE AL MILANULUI 


Scrisoarea a XX-a 

Ambrozie povesteşte sorei sale Marcellina necazurile pe care le-a avut în legătură cu 
ordinul împăratului, respectiv al împărătesei mame Iustina, ca două biserici din Mediolanum, cea 
numită Portiana (sau Porcia) şi cea nouă, să fie luate de la creştini şi date arienilor, împărăteasa 
însăşi împărtăşind credinţa ariană. Scrisoarea este scrisă în 38S. 

4. Duminica Floriilor, este vorba de părţile simbolului credinţei formulate pînă la acea dată. 

6. Săptămîna Patimilor; In februarie 385 Valentinian dăduse o lege ca în această săptă- 
mînă cei închişi să fie scoşi din fiare sau, după caz chiar eliberaţi. 

9. Goţii ajunseseră în vremea aceea pînă în apusul Europei. 

19. Tînărul împărat Valentinian, influenţat de mama sa, înclina să dea dreptate arienilor, 
dar, văzînd că poporul este alături de Ambrozie, nu le-a aprobat acestora cererile. 

28. Calligonus, care-1 ameninţase cu moartea pe Ambrozie, a fost el însuşi ucis. După cît 
aflăm şi în alte scrieri ale sale („Despre Ilie cap. 10, „De eccles. offic.” cap. 27 dar mai ales din 
„De mysteriis” cap. 2), Sf. Ambrozie se afla înconjurat de credincioşi, dar şi de „catehumeni (cei 
chemaţi)” care aşteptau să fie primiţi solemn în Biserică. Cînd i-a sosit „ordinul” să predea bise¬ 
rica Porcia, aceasta „fremăta de gemetele poporului”. Curajul şi diplomaţia ierarhului i-au ajutat 
să domine situaţia în chip impresionant. 

Scrisoarea a XXI-a 

La 23 ianuarie 386, la stăruinţa ereticului arian Auxenţiu şi a împărătesei Iustina, împăra¬ 
tul a dat o lege care autoriza adunările ariene, prevăzîndu-se pedepse pentru cei ce le-ar tulbura. 
Fiindcă Auxenţiu voia să-l înlăture pe Ambrozie din scaunul de episcop şi să-i ia locul, tribunul 
Dalmatius a fost trimis la Ambrozie pentru a-1 înştiinţa să se prezinte la consiliul imperial cu 
sprijinitori din partea drept-credincioşilor, ca şi Auxenţiu cu sprijinitorii săi, cu prevederea că, 
dacă nu se va prezenta scaunul episcopal al Mediolanului i se va lua şi va fi încredinţat lui 
Auxenţiu. Ambrozie, de teamă că acesta, neavînd prea mulţi sprijinitori (fiindcă arieni erau 
puţini), va aduce în sprijinul său evrei şi păgîni, nu s-a prezentat la consistoriu, ci a scris împăra¬ 
tului Valentinian această scrisoare. 

5. Valentinian era doar catehumen, nu primise confirmarea botezului. 

7. Mai întîi avocat în Mediolanum, Ambrozie a fost numit guvernator al provinciei Aemi- 
lia, din care făcea parte şi Mediolanum. In 374 a fost ales episcop în locul arianului Auxenţiu, cu 
asentimentul împăratului Valentinian I, căruia îi convenea ca un guvernator al său să primească 
preoţia şi să fie ales episcop. 

14. Sinodul de la Arimini a luat unele hotărîri în favoarea arienilor. Ambrozie îl socoteşte pe 
Teodosie ca un părinte în purtarea sa faţă de Valentinian al II-lea. Vezi şi nota 17 la scrisoarea LI. 

Ca să-l cîştige mai uşor pe tînărul împărat Valentinian II Sf. Ambrozie i-a adus aminte că 
însuşi tatăl său (Valentinian I, care a domnit între anii 364-375) a stabilit că „preoţii trebuie să 
fie judecaţi de preoţi” (Sozomen,Ist. bis. VI, 7). 

De aceea Sf. Ambrozie declară şi în legătură cu pretenţiile episcopului Auxenţiu „împăra¬ 
ţilor le arăt respect, nu supunere”... „împăratul e în Biserică, nu deasupra ei”. 

Cuvîntarea împotriva lui Auxenţiu 
despre predarea bisericilor 

După scrisoarea trimisă lui Valentinian, temîndu-se de urmări neplăcute, Ambrozie a 
rămas cîteva zile şi nopţi în biserică, înconjurat de popor, care-1 păzea să nu fie ridicat şi izgonit 
> din Roma. în această situaţie, el a ţinut credincioşilor mai multe cuvîntări, între care şi cea de 
faţă. (Pe atunci multe biserici erau asemănătoare mînăstirilor din vremea noastră, avînd adică şi alte 

clădiri proprii în jur, astfel că s-au putut asigura pentru oarecare vreme cele trebuitoare credin¬ 
cioşilor rămaşi alături de Ambrozie în biserică). 

13. Scriptura nu menţionează episodul în care Petru, după victoria împotriva lui Simon 
Magul, ieşind din Roma, l-a întîlnit pe Iisus, Care l-a întrebarea: „Unde Te duci. Doamne?”, i-ar 
fi răspuns: „Mă duc la Roma să Mă răstignesc a doua oară”. Acest episod apare la unii scriitori 
de mai tîrziu, între care şi Ambrozie. 

22. Auxenţiu originar din Sciţia, se numea la început Mercurin, dar şi-a schimbat numele 
în Auxenţiu (cum se numise episcopul arian dinaintea lui), pentru a fi mai pe placul credincioşi¬ 
lor fostului episcop. 


Scrisoarea a XXH-a 

Cînd Ambrozie a voit să sfinţească biserica zidită de el (numită azi biserica Sf. Ambro¬ 
zie), credincioşii i-au cerut să facă această sfinţire cu aceeaşi solemnitate cu care fusese sfinţită 
cea din Roma, numită a Sfinţilor Apostoli. El le-a răspuns că le va îndeplini dorinţa dacă va găsi 
rămăşiţele pămînteşti ale martirilor Protasie şi Ghervasie la biserica Sf. Felix şi Nabor, cunos¬ 
cută azi cu numele de biserica Sf. Francisc, aşa cum i se făcuse în vis această prevestire. Deshu¬ 
marea osemintelor lui Protasie şi Ghervasie a avut loc la 17 iunie 386 şi scrisoarea a fost trimisă 
la puţine zile după aceea. 

2. Biserica Fausta se numeşte azi biserica Sfinţilor Vitalie şi Agricola. 

10. Ambrozie socoteşte minunile ce se făceau din atingerea moaştelor Sf. Protasie şi Gher¬ 
vasie un mare ajutor, pentru Biserică în vremea cînd împărăteasa Iustina îl sprijinea pe Auxen¬ 
ţiu şi pe arieni, care nu credeau în aceste minuni. 

Se cunoaşte şi corespondenţa dintre Sf. Ambrozie şi Sf. Vasile cel Mare în legătură cu 
moartea în exil a episcopului milanez Dionisie, despre care s-a mai pomenit în mai multe epis¬ 
tole ale Sf. Ambrozie. (A se vedea textul epistolei nr. 197 a Sf. Vasile, în P.S.B. 12, 396-398). 

Scrisoarea a XXIITa 

A fost scrisă în 386, după Sf. Paşti, către episcopul din Aemilia, care-1 întrebase despre 
data Paştilor din anul următor. Sprijinindu-se pe diferite calcule, el le răspunde că în anul 387 
Paştile nu vor fi sărbătorite la 18 aprilie, ci în duminica următoare, adică la 25 aprilie, căci în duminica 
anterioară ar coincide cu Paştile evreilor. 

1. Este vorba de Sinodul din 325, în care s-au luat hotărîri şi cu privire la sărbătorirea Paş¬ 
tilor. Dar unele lucruri au rămas neexplicate, creînd confuzii, şi de aceea a fost necesară explica¬ 
ţia dată de Ambrozie. In greceşte enneadeca “19. 

9. Luna celor noi (în Biblie numită Aviv) — a noilor recolte, fiindcă în Egipt grînele se 
secerau primăvara. 

11. Manihei, partizani ai lui Manes (numit şi Maniheu) (215-276), care socotea, (ca şi la 
perşi, Zoroastru) că la temelia creaţiei stau două principii: binele şi răul, Dumnezeu şi diavolul. 
De aci şi astăzi i se zice maniheistă oricărei doctrine dualiste. Maniheii credeau că trupul este 
operă a diavolului, negau întruparea Domnului, posteau duminica, erau împotriva căsătoriei. 

14. Diocleţian a început domnia în 284; deci în 373 Paştile au fost sărbătorite la 31 martie, 
ca să nu coincidă cu Paştile evreilor, fiindcă a 14-a zi a lunii evreieşti era 24 martie (a noua zi 
înainte de calendele lui aprilie). Se ştie că la romani se arătau anii cu numele consulilor, sau se 
numărau după anii de domnie a împăraţilor; învăţatul călugăr scit Dionisie Exiguul (470-530) 
a fost cel dintîi care a propus ca numărătoarea anilor să se facă ţinîndu-se seamă de anul naşterii 
lui Hristos: a Chr. şi p. Chr. (ante Christum natum “ înainte de naşterea lui Hristos şi post Chris- 
tum natum = după naşterea lui Hristos). Vezi Preot prof dr. I. Coman: Scriitori creştini din 
epoca străromană, Edit. Inst. Biblic, Bucureşti, 1979, 376 pag. 





Se ştie, de asemenea, că la romani zilele lunii se numărau în legătură cu cele trei date 
lunare: calende (ziua I a fiecărei luni), none (a şaptea zi a lunilor martie, mai, iulie, şi octom¬ 
brie, şi a cincea în celelalte) şi ide (care era la 15 în lunile martie, mai, iulie şi octombrie, şi la 
13 în celelalte luni). Astfel, calendele lui aprilie = 1 aprilie; ziua a douăsprezecea înainte de 
calendele lui aprilie = 21 martie; ziua a 1 l-a înainte de calendele lui mai = 21 aprilie; ajunul calen- 
delor lui aprilie = 31 martie etc. etc. 

14. Al 93-lea an de la începutul domniei lui Diocleţian = 377. 

Phamenoth şi Pharmut, nume de luni la egipteni. 

17. A 11-a zi înainte de calendele lui mai, după numărătoarea veche, ar trebui să fie 21 şi nu 

31 aprilie, cum arată Ambrozie. însemnează că, pe vremea lui, dacă nu este o greşeală de tipar, 
calculul nu se mai potrivea cu cel vechi. 

27. Al 77-lea an de la începutul domniei lui Diocleţian = 361. 

Scrisoarea a XXIV-a 

După suprimarea lui Gratian (383), cu toate că tînărul Valentinian II era sub influenţa cre¬ 
dinţelor ariene ale mamei sale Iustina, Ambrozie l-a susţinut cu devotament, mergînd In Gallia 
şi obţinînd do la uzurpatorul Maximus făgăduinţa de a nu trece Alpii. Scrisoarea este trimisă 
însă după a doua solie, în care Ambrozie n-a mai avut succes ca în prima, fiindcă Maximus l-a 
primit aşa cum se arată în această scrisoare: trimis de Iustina să obţină osemintele lui Gratian, 
pentru a fi înmormîntate în Italia, Maximus l-a primit pe Ambrozie cu aroganţă, i-a făcut repro¬ 
şuri şi n-a dat curs cererii care i se adresase. Mai mult, Maximus a trecut cu armata în Italia şi s-a 
îndreptat spre Mediolanum (Milano de azi) împotriva lui Valentinian, care însă fugise cu mama 
sa în Răsărit la împăratul Teodosie. Omul care acoperea războiul „sub vălul păcii” pînă la urmă 
a fost învins de armata lui Teodosie şi ucis în Aquileia la 28 iulie 388. 

6. Moguntiacum, azi oraşul Mainz din Germania Occidentală. Corniţele Bauto, german 
de neam, era şeful cavaleriei lui Valentinian; vezi şi scrisoarea a XVIII-a. 

7. Valentia Gallica, azi oraşul Valence în Franţa. 

8. Alanii şi hunii, năvălind din Răsăsrit, ajunseră în centrul Europei. Alamanii sau alema- 
nii, triburi germanice stabilite pe valea Rinului; iutungii, populaţie tot germanică, s-au unit cu 
alamanii şi au pătruns de multe ori pe teritoriul roman. 

11. Cabillonum, azi Chelon-sur-Saone în Franţa. 

Scrisoarea a XXV-a 

Scrisorile a XXV-a şi a XXVI-a constituie răspunsul lui Ambrozie către cei care-1 întrebau 
dacă un judecător creştin are sau nu dreptul de a condamna la moarte. Judecătorii creştini au 
acest drept, răspunde Ambrozie, dar să nu-1 folosească niciodată. în scrisori sînt arătate temeiu¬ 
rile pe care se sprijină opinia lui Ambrozie. 


Scrisoarea a XXVI-a 


în majoritatea textelor tipărite, ambele scrisori (XXV şi XXVI) sînt adresate către aceeaşi 
persoană: Studius. Dar nu şi în manuscrise, în care cea de a doua este adresată lui Irenaeus, deşi 
tratează amîndouă aceeaşi problemă şi una este urmarea celeilalte. Probabil că este vorba de 
aceeaşi persoană, care se numea Studius Irenaeus. Amîndouă scrisorile sînt scrise în anul 386. 


Scrisoarea a XXVTI-a 



Scrisorile XXVII-XXXIII, toate din 387, sînt adresate lui Irenaeus, personaj necunoscut, 
probabil altul decît Studius Irenaeus. Se poate deduce că acest Irenaeus a fost preot din faptul 
că, în scrisorile adresate lui, Ambrozie dă sfaturi preoţilor, care sînt datori să fie pildă de sfinţe- 

nie şi de devotament creştin. In prima scrisoare (a XXVII-a), punctul de plecare îl constfime 
nedumerirea corespondentului asupra afirmaţiei biblice potrivit căreia jertfele iudaice sînt „urî- 
ciune în faţa egiptenilor”. Răspunsul lui Ambrozie este că această afirmaţie, ca şi multe altele din 
Biblie, are înţeles figurat, ea însemnînd că nu pot sta la un loc înţelepciunea şi nebunia, virtutea 
şi viciul. Toată scrisoarea are un bogat conţinut etic. 

17. Şi la sfîrşitul acestei scrisori, ca şi în multe altele, Ambrozie, potrivit limbajului pastoral 
creştin, îi numeşte fii sau fraţi pe cei cărora li se adresează, numindu-se de asemenea pe sine 
frate, tată sau părinte faţă de ei. Este ştiut că vestitul arhiepiscop al Milanului n-a avut nici un fiu 
şi nici o fiică, dar a avut o soră, pe Marcellina, cum o dovedesc scrisorile adresate ei şi tratatul 
Despre Fecioare, precum şi un frate, despre a cărui moarte a scris două cărţi. 


Scrisoarea a XXVHI-a 

Pentru Ambrozie era o certitudine opinia răspîndită în vremea lui că Pitagora era de obîr- 
şie iudaică şi că din cărţile sfinte iudaice şi-a scos cele mai multe din maximele sale morale. Por¬ 
nind de la o astfel de maximă, socotită pitagoreică, Ambrozie face o strălucită pledoarie în 
favoarea demnităţii sacerdotale, preotul trebuind a nu merge pe calea celor mulţi, a fi pildă de 
urmat prin virtuţi şi viaţă fără de prihană. 


Scrisoarea a XXIX-a 

Plecînd de la un verset din Isaia, citat la începutul scrisorii, şi aducînd în sprijin şi alte 
citate pe care le interpretează alegoric, Ambrozie ajunge la concluzia că în Hristos este binele 
suprem după care aspirăm cu toţii. Cine vrea să-l atingă trebuie sâ-L urmeze pe Hristos, şi sâ-I 
urmeze învăţătura şi pilda vieţii. Sfaturile morale abundă şi în această scrisoare. 


Scrisoarea a XXX-a 

Şi aici Ambrozie îşi dezvoltă ideile pornind tot de la citate, de astădată din proorocul 
Agheu, cărora, bineînţeles, le adaugă şi alte referinţe biblice, pentru a îndemna la simplitate şi 
gînduri curate împotriva bogăţiei şi a desfrînării, la înţelepciune şi viaţă demnă împotriva 
nedreptăţii şi a duşmăniilor de tot felul. 


Scrisoarea a XXXl a 

Răspunsul la întrebarea dacă există în faţa lui Dumnezeu deosebire între cei ce de timpu¬ 
riu s-au apropiat de El şi cei ce au devenit credincioşi mai tîrziu, Ambrozie îl găseşte, de aseme¬ 
nea, în Biblie, folosind citate pe care le tălmăceşte alegoric. 

Scrisoarea a XXXII-a 

Prin potîmichea despre care vorbeşte Ieremia trebuie înţeles diavolul, care atrage pe oameni, 
deşi nu i-a făcut el. Iisus a venit să scoată din robia diavolului pe cei înşelaţi de glasul acestuia. 

3. Potîrniche în latineşte perdix, cuvînt pe care Ambrozie îl socoteşte derivat al verbului 
perdere (a pierde), este de fapt împrumutat din greceşte, alături de cuvîntul latinesc cotumix, de 
unde în româneşte potîrniche. 


Scrisoarea a XXXIII-a 



Interpretînd, ca de obicei, alegoric pasajul din Scriptură despre un bărbat care avea două 
femei: una rece şi severă, iar alta caldă şi binevoitoare, Ambrozie spune că prin acestea tre¬ 
buie să înţelegem cele două însuşiri contradictorii ale sufletului omenesc: una, care ne înalţă în 
împărăţia virtuţilor, iar cealaltă, care ne coboară în noroiul viciilor. 

Scrisoarea a XXXTV-a 

în scrisorile, XXXIV, XXXV şi XXXVI, scrise înjurai anului 387, Ambrozie răspunde lui 
Horontianus, preot în Mediolanum, la unele întrebări privitoare la unele pasaje din Scriptură, 
care i se păreau cu înţeles mai ascuns. O problemă grea de rezolvat i se părea lui Horontianus 
aceea despre natura sufletului. Socotind greşite, neîntemeiate sau necuprinzătoare ideile filo¬ 
sofilor greci despre suflet, Ambrozie sprijinindu-se în primul rînd pe cele spuse în Ezdra, cartea 
a IV-a, afirmă că sufletul este de natură spirituală. Raporturile dintre suflet şi corp, funcţiile fie¬ 
căruia, rostul sufletului în viaţa trecătoare sau veşnică a omului, toate acestea sînt înfăţişate şi 
ilustrate de Ambrozie prin numeroase citate biblice, scoase mai ales din Sf. Ap. Pavel. 

1. Entelehie, cuvînt grecesc, care însemnează energie activă, folosit de Aristotel pentru 
definirea sufletului. Ferindu-se de a-1 socoti o substanţă materială, acest gînditor îl considera o 
funcţie, o putere activă care pune în mişcare trupul. 

Cartea a IV-a a lui Ezdra a fost mult apreciată de Părinţii Bisericii începînd de la Clement 
al Alexandriei pînă la Sf. Ioan Gură de Aur. Începînd de pe la 1800 ea n-a mai figurat în colecţia 
cărţilor biblice, fiind socotită azi ca apocrifă. Sfîntul Ambrozie o foloseşte din plin în scrierea sa 
intitulată „De bono morţiş” (Textul ei a fost tradus şi publicat în volumul 53 al colecţiei noastre). 

Scrisoarea a XXXV-a 

Este adîncit înţelesul celor spuse de Sf. Ap. Pavel că „toată făptura suspină”, chiar dacă nu 
toată făptura este supusă stricăciunii. Suspină şi fiinţele superioare, arată Sf. Ap. Pavel, în aspira¬ 
ţia lor către desăvîrşire, ca mădulare ale Lui Hristos. Orice suflet suspină după desăvîrşire în 
nădejdea mîntuirii şi a adopţiunii cereşti. 

în felul cum tratează problema desăvîrşirii creştine Sf. Ambrozie ne aminteşte de cugeta¬ 
rea lui Origen („De principii^”)şi a Sf. Grigorie de Nyssa („de mortuis”). 

Scrisoarea a XXXVI-a 

întrebat de Horontianus cine este duhul „care se roagă pentru noi cu suspine de 
negrăit” Ambrozie răspunde că acesta este Duhul Sfînt, Duhul lui Hristos, Care-i învaţă pe 
ucenicii Săi cum să se roage. Pentru noi se roagă Duhul Sfînt, pentru noi a pătimit şi Şi-a 
vărsat sîngele Hristos. 


Scrisoarea a XXXVII-a 

Ideile filosofice despre înţelepciune, mai ales maxima că înţeleptul este cu adevărat liber şi 
bogat, Ambrozie le sprijină pe citate şi exemple din Vechiul Testament, spunînd că stoicii greci 
şi-au extras ideile lor din cărţile sfinte. Se găsesc în istoria poporului evreu atîţia înţelepţi, înce¬ 
pînd cu Noe, Iacov, Iov şi alţii. Este liber cel stăpîn pe sine, cel ce nu e robit patimilor, chiar 
dacă este rob ca stare materială şi socială. Au fost liberi martiri ca: Tecla, Agnes, Pelagia, Lau- 
rentius şi alţii. înţeleptul este bogat, chiar fără avuţii materiale, fiindcă se mulţumeşte cu puţin, 
nu simte nevoia bogăţiei. Simplician, căruia Ambrozie îi adresează această scrisoare, ca şi pe cea 
următoare, înjurai anului 387, era, pe cît se vede, un om umblat şi foarte instruit şi Ambrozie 
are pentru el sentimente de afecţiune deosebită. 

17. în tîrgul de sclavi, cînd venea rîndul unui sclav să fie vîndut, cumpărătorul care-1 găsea 
pe plac ridica un deget în sus şi sclavul trecea în rîndul celor cumpăraţi de acesta. 

Scrisoarea a XXXVUI-a 

în scrisoarea precedentă, pentru a demonstra că numai înţeleptul este liber, Ambrozie 
porneşte de la o epistolă a Sf. Ap. Pavel. în aceasta, pentru a demonstra că numai înţeleptul este 
bogat, punctul de plecare îl constituie o scrisoare a Sf. Ap. Petru. Faptele bune, virtuţile sînt ade¬ 
vărata bogăţie a omului, care prin acestea este înţelept. 

Scrisoarea a XXXIX-a 

Copleşit de durere de a-i fi murit sora, Faustianus s-a retras în munte, ca o sălbăticiune. 
Ambrozie îi cere să se întoarcă în lume, să se ocupe de nepoţii rămaşi orfani, cărora să le fie ca şi 
un părinte. Cu trupul sîntem supuşi pieirii, căci toate cele materiale pier în lumea asta, dar cu 
sufletul sîntem nemuritori. Gîndul nemuririi şi nu al morţii trebuie să ne stăpînească. Scrisoarea 
este scrisă la începutul anului 388. 


Scrisoarea a XL-a 

Ambrozie îşi arată nemulţumirea în legătură cu măsura luată de Teodosie de a obliga pe epis¬ 
copul din Callicum (localitate răsăriteană cu o puternică fortificaţie militară) să reclădească o sinago¬ 
gă incendiată de creştini. împăratul luase această măsură pentru menţinerea ordinii publice, dar Am¬ 
brozie spune că iudeii nu merită acest act reparatoriu. Ei'L-au răstignit pe Iisus, ei au ars atîtea biserici 
creştine şi n-au fost obligaţi să le refacă. Scrisoarea este scrisă la sfîrşitul anului 388. 

10. Cimbrii, popor germanic, au năvălit în Gallia şi, pătrunzînd în Italia, au fost învinşi de 
Marius la Vercellae (102 î.e.n.). 

15. Ascalon, localitate în Palestina: Berytus, Beirutul de azi. 

16. Valentinienii, eretici ai lui Valentin (sec. II), care susţineau că între Dumnezeu şi crea¬ 
tura sa există o fiinţă intermediară pe care el o numea eon. în sec. IV valentinienii ajunse¬ 
seră să creadă că există 30 de asemenea eoni. 

23. Siscia, localitate în Panonia de nord, reşedinţă episcopală, Petavio (Patavio), azi Ptuj pe 
rîul Drava în Slovenia. 


Scrisoarea a XLI-a 

Scrisă în 388, este urmarea celor arătate în scrisoarea precedentă cu privire la incendie¬ 
rea unei sinagogi şi a unei clădiri a valentinienilor. Precum povesteşte surorii sale, Ambrozie i-a 
trimis o scrisoare împăratului Teodosie şi, cînd acesta a venit la biserică, arhiepiscopul a ţinut o 
cuvîntare plină de înţelepciune, care l-a determinat pe împărat să renunţe la măsurile luate 
împotriva episcopului din Callicum şi împotriva creştinilor vinovaţi. 

Scrisoarea papei Syriciu 
către Biserica din Mediolanum 

în scrisoarea sa, papa Syriciu comunică (la sfîrşitul anului 389) măsurile luate împotriva lui 
Iovinian şi a susţinătorilor acestuia, care atacau monahismul şi credinţa in concepţia imaculată a 
Fecioarei Maria. 


Scrisoarea a XLII-a 

Ambrozie a ţinut un sinod cu episcopii dependenţi de arhiepiscopia Mediolan ulm ■ i m 
numele participanţilor, a trimis papei această scrisoare, prin care-1 laudă pentru hotărîrile luate 
împotriva ereziei iovinianiste. Scrisoarea este scrisă la sfîrşitul anului 389. 

14. între ereticii condamnaţi de papa Syriciu, numele Prontinus din scrisoarea acestuia se 
găseşte la Ambrozie cu numele de Plotinus. 

Scrisoarea a XLUI-a 

Scrisoarea aceasta şi cea următoare, adresate lui Horontianus în 389, au teme înrudite. La 
întrebarea lui Horontianus (care fusese sfinţit diacon şi apoi preot în Mediolanum de către 
Ambrozie) de ce omul, superior tuturor vieţuitoarelor, a fost făcut în urma acestora, arhiepisco¬ 
pul foloseşte diferite exemple şi comparaţii pentru a dovedi că omul este desăvîrşirea lucrării 
dumnezeieşti, că Dumnezeu şi-a început creaţia Sa cu cerul şi a terminat-o cu omul, făcut pentru 
cer. Lucrarea lui Ambrozie intitulată Hexaemeronul (gr. “ Despre cele şase zile) este un comen- 
tar la cartea Facerii. 

Deşi „Hexaemeronul” Sfîntuîui Ambrozie reproduce pasaje întregi din lucrarea cu acelaşi 
titlu a Sfîntuîui Vasile cel Mare, totuşi sintezele şi stilul avîntat al episcopului din Milan s-au 
imprimat adînc în conştiinţa popoarelor din vestul Europei într-o vreme cînd acestea se conver¬ 
teau într-o lume a ordinei şi a culturii creştine. 

Scrisoarea a XLIV-a 

Tratează tot despre facerea lumii, lucrare pe care Dumnezeu a săvîrşit-o în şase zile nu 
pentru că ar fi avut nevoie de acest timp, ci pentru a fi oamenilor pildă de rînduială în lucrările 
lor. Aproape toată scrisoarea se ocupă de sensul diferitelor cifre în legătură cu viaţa omului. 

3. dtirY<xvf|<; “ nemişcat, fix. 

12. Hipocrate, vestit medic grec din antichitate (sec. V î.e.n.). 

13. Solon, poet, filosof şi legislator atenian din sec. VI î.e.n. 

Scrisoarea a XLV-a 

Scrisorile XLV-XLIX sînt adresate lui Sabinus, episcop de Placentia, participant la Sino¬ 
dul de la Aquileia din 381. Sînt scrise în 389-390 şi conţin interpretări alegorice asupra unor 
pasaje şi noţiuni scripturistice. In scrisoarea a XLV-a Ambrozie arată ce este raiul, pe care-1 
explică printr-un mare număr de comparaţii, şi ce înţelesuri tainice cuprinde. 

2. Istoriograful Iosif, este vorba de Iosif Flavius (37-100 ) scriitor şi istoric iudeu; a scris 
în limba greacă Istoria războiului iudeilor. 

16. xoopOKo7irr)g gr. =* cosmopolit, cetăţean al lumii. 

17. vouţ gr. — minte, raţiune, cuvînt căruia Ambrozie îi dă un înţeles deosebit, socotind 
raţiunea friu al patimilor. 


Scrisoarea a XLVI-a 

Este îndreptată împotriva apollinariştilor, despre care vezi notele la scris, a XlV-a. 

Scrisoarea a XLVH-a 

Este interesantă prin mărturisirile lui Ambrozie despre felul în care-şi redacta lucrările. 

Scrisoarea a XLVIII a 

Se vede în această scrisoare încrederea lui Ambrozie în observaţiile lui Sabinus asupra 
lucrărilor prin care sînt combătute diferitele erezii mai ales cele privitoare la Sf. Treime. 

4. Sabellieni, partizani ai preotului Sabellius, care, începînd de prin 257, susţine că Dum¬ 
nezeu este o singură persoană, dar cu trei nume diferite. 

5. Fotinus, diacon în Ancyra şi apoi episcop în Sirmium, susţinea că Logosul (Cuvîntul) nu 

e o persoană, ci o putere divină manifestată în Iisus, Care a fost om, adoptat de Dumnezeu ca fiu 
pentru virtuţile Lui. Apollinarie din Laodiceea, dimpotrivă, îl nega pe Hristos ca om, recunos- 
cîndu-L numai ca Dumnezeu. Despre arieni, ca şi despre fotinieni şi sabellieni, vezi actele Sino¬ 
dului de la Aquileia. 


Scrisoarea a XLIX-a 

După ce vorbeşte din nou despre valoarea scrisorilor ca mijloc de comunicare, Ambrozie 
ilustrează prin exemple foloasele singurătăţii, care ne dă putinţa să fim mai uşor în directă legă¬ 
tură cu Dumnezeu. 


Scrisoarea a L-a 

în această scrisoare (în care Ambrozie vorbeşte ca un bătrîn, deşi avea numai 50 de ani), 
adresată către anul 390 episcopului Chromatius din Aquileia, se explică profeţia lui Valaam, 
despre care vorbeşte cap. 22 din Numeri. 

14. Nicolaiţi, următori ai lui Valaam, care au învăţat pe fiii lui Israel să mănînce carne jert¬ 
fită idolilor şi să desfrîneze. Manihei, vezi scrisoarea a XXIII-a, nota 11. 

16. dfioAeaxijaoi = a se plimba, a se recrea; 'EijfjT.Oev ăp’'Ioaâx eu; to ueâîov ââoAeo- 
Xfiaai = a ieşit Isaac la cîmp să se plimbe. 

Scrisoarea a Ll-a 

în anul 390, cu prilejul unei întreceri sportive în oraşul Tesalonic, s-a produs o tulbu¬ 
rare în cursul căreia au fost ucişi soldaţi romani. împăratul Teodosie a dat ordin ca participanţii 
la tulburare să fie pedepsiţi şi în acelaşi stadion au fost ucişi, fără alegere, 7.000 de persoane: 
bătrîni şi tineri, femei şi bărbaţi. Ambrozie l-a învinuit pe Teodosie de acest măcel groaznic şi, 
cînd împăratul a venit la Mediolanum, luni de zile n-a fost lăsat să intre în biserică fără penitenţă 
îndelungată. Pentru a-1 determina la această penitenţă, Ambrozie i-a amintit cazul lui David şi al 
altora, din care se înţelege că Dumnezeu nu iartă păcatele celor ce nu se pocăiesc. 

17. Teodosie este numit aci, în chip figurat, tată al lui Graţian. Vezi şi scrisorile XVII, 12 şi 
XXI, 14, în care-1 numeşte părinte al lui Valentinian al Il-lea, scrisoarea a XXIV-a, în care 
Maximus se plînge că Valentinian n-a venit la el ca un fiu la tatăl lui, şi meii ales scrisoarea a LUI-a, în 
care Valentinian este numit fiu, iar surorile lui fiice ale lui Teodosie. Asemenea exemple arată 
că Ambrozie nu numai în raporturile sale de preot, dar şi vorbind despre alte persoane între¬ 
buinţa cuvintele fiu şi tată atît în înţeles propriu, cît şi în înţeles figurat după caz, pentru a 
arăta că legăturile de dragoste între unele persoane sînt asemenea celor între părinţi şi copii. 

Scrisoarea a LH-a 

In această scrisoare, Ambrozie îl felicită pe Titian că nu mai are pricină de teamă în pro¬ 
cesul cu o nepoată şi-l sfătuieşte să arate bunăvoinţă pentru ca procesul să se termine cu bine. 
Întrucît Rufin a fost prefect în 392, se înţelege că scrisoarea a fost trimisă în acel an. 

Scrisoarea a LlII-a 

La 15 mai 392, în vîrstă numai de 20 de ani, împăratul Valentinian al II-lea a murit în con¬ 
diţii suspecte, pricinuindu-i moartea generalul Arbogas, care-i rîvnea domnia şi care şi-a însuşit-o, 
punînd însă de formă ca împărat pe retorul Eugeniu (un secretar al lui Valentinian), în umbra 
căruia a domnit, pînă ce amîndoi au fost suprimaţi de Teodosie. Sub influenţa mamei sale, care 

era ariană, Valentinian al II-lea s-a arătat de multe ori duşmănos faţă de Ambrozie, dar după 
moartea Iustinei înţelegerea între cei doi a fost deplină. în această scrisoare, Ambrozie deplînge 
moartea lui Valentinian, care n-a apucat să fie botezat, şi-i spune lui Teodosie că este pregătit 
pentru îngroparea lui Valentinian un mormînt de marmoră porfirie la fel cu al lui Maximian, 
tovarăş de domnie al lui Diocleţian. 

4. Vezi nota 17 la scrisoarea a Ll-a. 

Să nu uităm: însuşi împăratul Constantin cel Mare a primit botezul abia în ultimul an: 337. 
Teodosie cel Mare s-a botezat în 380. Fiul său Valentinian II n-a mai ajuns să se boteze deşi măr¬ 
turisise adeseori că dorea să primească botezul. Devenise un obicei în sec. IV să se amine primi¬ 
rea acestei taine spre sfîrşitul vieţii. Sf. Grigorie de Nyssa a scris un tratat „Contra celor care ami¬ 
nă botezul” ilustrînd urmările rele ale acestei amînări prin moartea unui tînăr nebotezat. 

Scrisoarea a LIV-a 

Ambrozie îi scrie în 392 prietenului său Eusebiu din Bolonia că a intervenit printr-un 
cunoscut şi l-a scăpat de un necaz care-1 păştea, apoi îi comunică ştiri despre Faustinus, nepot al 
lui Eusebiu, venit la Mediolanum la o soră pentru a-şi căuta sănătatea. 

Scrisoarea a LV-a 

în această scrisoare, tot din 392, urmare a celei precedente, Ambrozie îi scrie lui Eusebiu 
că au plecat la Bolonia cei doi Faustini: tatăl şi fiul,adică fiul şi nepotul lui Eusebiu şi au rămas 
doi Ambrozii: Ambrozia, sora lui Faustinus cel mic, şi Ambrozie, fratele ei, nepoţi ai lui Euse¬ 
biu. Asemănînd pe cei doi Faustinus cu familia lui Noe, îi trimite lui Eusebiu salutări de la cei 
doi Ambrozii rămaşi la Mediolanum, precum şi de la prietenii Partenie şi Valentinian, cel pre¬ 
gătit pentru umilinţă creştină. 

5. Stîncile comacine, înălţimi ale munţilor Alpi. 

Scrisoarea a LVI-a 

Adresată în 392 episcopului Teofil din Alexandria, este în legătură cu conflictul dintre 
preoţii Evagrie şi Flavian pentru scaunul episcopal din Antiohia. Ambrozie îi socoteşte vino¬ 
vaţi pe amîndoi pentru felul în care duc lupta unul împotriva celuilalt, cearta lor obligînd pe atî- 
ţia episcopi să vină din ţinuturi îndepărtate pentru a-i judeca în sinod pe cei doi rivali. îl sfă¬ 
tuieşte pe Teofil să comunice papei la Roma hotărîrea care se va lua cu privire la neînţelegerile 
dintre Evagrie şi Flavian. 

Schisma din Antiohia dura de peste 30 de ani. După moartea împăratului arian Valens 378 
şi după Sinodul II ecumenic (381) trebuia stinsă acea dezbinare. Dar erau doi pretendenţi: Fla¬ 
vian care era urmaş al lui Meletie (381-404) şi Evagrie, succesor al lui Paulin (388-392).Sf. 
Ambrozie e de părere că ambii pretendenţi „trebuie să aibă răbdare”. în anul 392 Evagrie 
moare, dar nici de astă dată schisma nu s-a stins total. Interesantă e ambiţia şi gelozia lui Teofil al 
Alexandriei, care a uneltit ca un „papă” al Orientului să rezolve el această grea problemă pentru 
care, se vede, că voia să asocieze şi pe episcopii apuseni nu numai pe cei egipteni. 

Scrisoarea a LVII-a 

Faţă de Eugeniu, care a condus Imperiul roman timp de doi ani după moartea lui Valenti¬ 
nian al II-lea (392-394), Ambrozie a avut o atitudine foarte rezervată, dacă nu chiar ostilă, mai 
ales pentru că, precum se vede din această scrisoare, Eugeniu, deşi creştin, pentru a obţine spri¬ 
jinul păgînilor, le-a redat acestora drepturile pe care sub împăraţii anteriori le pierduseră. Ambro- 

zie a refuzat orice legătură cu el, n-a voit să-l vadă şi s-a retras în Bolonia cînd acesta a venit la 
reşedinţa din Mediolanum. Autenticitatea scrisorii (scrisă la începutul anului 392, sau la înce¬ 
putul lui 393), a fost pusă la îndoială, autorul ei fiind socotit mai degrabă papa Syriciu, între scri¬ 
sorile căruia a fost trecută în noua colecţie a scrisorilor papale. 

Scrisoarea a LVUI-a 

Paulin din Aquitania (Hispania) renunţînd la purpura senatorială, la demnitatea de consul 
şi la alte onorari lumeşti, şi-a vîndut averea şi, împreună cu soţia sa Therasia, s-a strămutat la sud 
de Roma, pentru a trăi acolo în simplitate şi cucernicie. Ambrozie, îl laudă pentru noul fel de 
viaţă şi pentru îmbrăcămintea cea nouă, comparîndu-le curajul cu faptele vrednice de amintire 
din Vechiul Testament. Scrisoarea, adresată lui Sabin, episcop de Placentia (vezi şi scrisorile 
XLV-XLIX) este scrisă probabil în anul 393. 

2. Nola, oraş în sudul Italiei. 

3. Isis, zeitate egipteană. 

5. Istrioni, actori de teatru şi balet. 

Scrisoarea a LlX-a 

Este scrisă înjurai anului 393 către Sever, episcop al Neapolului, cinstit ca sfinţia 30 apri¬ 
lie în fiecare an. Retragerea presbiterului Iacob de la Golful Persic pe ţărmurile Campaniei con¬ 
stituie pentru Ambrozie un alt prilej de a lăuda binefacerile păcii şi ale vieţii liniştite, în con¬ 
trast cu grijile şi tulburările de la Mediolanum ameninţat de noi năvăliri barbare. 

Scrisoarea a LX-a 

La întrebarea lui Patemus - un demnitar roman, pe cît se pare -, dacă-şi poate căsători fiul 
după o nepoată de fiică, Ambrozie răspunde că o asemenea căsătorie nu este îngăduită nici după 
legile nescrise, nici după cele scrise, vechi sau noi. Nu poate, în chip legiuit, să se căsătorească 
un tînăr cu fiica surorii sale, chiar dacă nu sînt fraţi după ambii părinţi. - Scrisoarea este scrisă 
probabil în 393. 

1. Se vede jocul de cuvinte Patemus - paternă. 

2. şi 11. Ambrozie vorbeşte ca un părinte mai ales despre tineri; vezi nota 17 de la scrisoa¬ 
rea a Ll-a. 


Scrisoarea a LXI-a 

Este scrisă în 394, după ce „uzurpatorul nevrednic” Eugeniu şi „barbarul tîlhar” Arboga- 
ste au fost suprimaţi (după ce adică primul a fost ucis, iar cel de-al doilea s-a sinucis), Împăra¬ 
tul Theodosie este felicitat, pentru că a pedepsit precum se cuvenea pe cei ce ocupaseră prin vio¬ 
lenţă domnia Imperiului de Apus. 


Scrisoarea a LXII-a 

Este scrisă spre sfîrşitul anului 394 şi trimisă împăratului Theodosie, prin diaconul Felix 
(devenit mai tîrziu, pe cît se pare, episcop de Bolonia), cu rugămintea să se poarte blînd cu cei ce 
de nevoie au colaborat cu Eugeniu şi cu Arbogaste în timpul domniei acestora, dar nu i-au susţi¬ 
nut, ci s-au refugiat în biserică, în timpul luptei pentru menţinerea domniei. A treia scrisoare în 
legătură cu acest subiect s-a pierdut. 


22 * S fin tul Ambrozie al Milanului 

Scrisoarea a LXIII-a 

Este scrisă In 396 către Biserică şi către credincioşii din Vercellae, care erau în neînţele¬ 
gere şi dezbinare. Prin moartea lui Limenius, urmaş al lui Eusebiu care murise în 371, localitatea 
rămăsese fără preot şi-i revenea lui Ambrozie datoria de a se îngriji de conducerea Bisericii de 
acolo pînă la numirea unui nou episcop. Deplîngînd faptul că între credincioşi interveniseră cer¬ 
turi şi tulburări, că mulţi se dedau la acte care încălcau regulile de conduită creştină, Ambrozie 
alcătuieşte un adevărat tratat de morală, pe care-1 ilustrează, pentru diferite virtuţi, cu exemple 
din Sfînta Scriptură, sau din istoria Bisericii creştine. El laudă unirea care exista pe timpul epis¬ 
copului Eusebiu şi-i critică pe cei care, precum Sarmatio şi Barbatian, foşti călugări, fugiţi din 
mînăstire, dispreţuiau înfrînarea şi fecioria de bună voie, comportîndu-se în viaţa lor mai rău 
decît învăţăceii lui Epicur. Ambrozie dă sfaturi nu numai credincioşilor de rind, ci şi conducăto¬ 
rilor Bisericii, mai ales că în Vercellae au existat exemple de buni creştini, cum au fost, pînă la 
moartea lor, episcopul Eusebiu şi cuviosul Dionisie. 

41 şi următ., se subliniază deosebirea între a sta (în picioare) şi a şedea (pe scaun sau pe altceva). 

Scrisoarea a LXIV-a 

Cu aceasta începe a doua clasă de scrisori, cărora nu li se cunoaşte anul cînd au fost tri¬ 
mise. Primele 9 cuprind exegeze asupra unor pasaje din Vechiul Testament. Scrisoarea a LXIV-a 
este răspunsul la întrebarea lui Irineu de ce acum nu mai cade mană din cer, cum căzuse altă¬ 
dată pentru evrei în pustie. Ambrozie arată că mana n-are un singur înţeles, ci mai multe. Ea nu 
trebuie socotită numai hrană a trupului, ci şi a sufletului. Mana este astăzi trupul Domnului în 
cuminecătură, este hrana înţelepciunii şi a virtuţilor. Despre^Iri neu vezi scrisoarea a XXVTI-a. 

5. Citatul este în greceşte, fără să fie numit autorul. 

Scrisoarea a LXV-a 

Simplicianus, om cu adîncă pregătire filosofică şi teologică, prieten bun cu Ambrozie, îi 
cere totuşi acestuia să-i explice de ce Moise, cînd a adus jertfă de izbăvire, jumătate din sîngele 
viţeilor l-a turnat într-un vas, iar jumătatea cealaltă a vărsat-o pe altar. Ambrozie răspunde că 
sîngele turnat în vas are un înţeles moral, iar cel vărsat pe altar are înţeles mistic. Jertfa lui Moise 
prefigurează venirea lui Hristos, Care S-a jertfit pentru mîntuirea noastră. 

Scrisoarea a LXVI-a 

Lui Romulus, diacon sau preot de ţară, care-1 roagă să-i explice două episoade din Ieşire 
(cel în care Aaron a făcut un cap de viţel din aurul luat de la mulţimea dedată luxului şi cel în 
care Moise fnîniat a poruncit ca fiecare să ia sabia şi să ucidă pe cei din jur), Ambrozie îi răs¬ 
punde, ca de obicei în asemenea cazuri, că înţelesul acelor episoade trebuie interpretat alegoric 
şi moral. Cerceii şi inelele topite închipuie nelegiuirile şi ispitele diavolului, împotriva cărora 
oamenii trebuie să lupte, iar folosirea săbiei împotriva aproapelui ne învaţă să punem pe Dum¬ 
nezeu şi religia mai presus de tot ce ne este apropiat. 

Scrisoarea a LXVII-a 

Fiecare înseamnă ceva prin slujba pe care o îndeplineşte. Fiecare poate greşi, dar numai înţe¬ 
leptul îşi îndreaptă greşeala şi se pocăieşte. Pocăinţa nu admite nici un fel de vicleşug şi trebuie făcută 
cu inimă curată. Acest înţeles trebuie dat jertfei despre care se vorbeşte în Levitic (16,7 şi 16,27). Este 
plăcută lui Dumnezeu jertfa făcută fără tîrguială şi prefăcătorie, cu mărturisirea sinceră a păcatelor. 

Scrisoarea a LXVIII-a 

Înţelesul cuvîntului din Deuteronom (28, 23): „îţi voi pune deasupra cer de aramă, şi dede¬ 
subt pămînt de fier”. 


Scrisoarea a LXIX-a 

Porunca din Deuteronom, care cere să nu se îmbrace femeile în veşminte bărbăteşti şi nici 
bărbaţii în haine femeieşti, Ambrozie o îndreaptă împotriva tuturor gesturilor şi obiceiurilor 
nepotrivite pentru un sex sau pentru celălat. 

Scrisoarea a LXX-a 

Dovezi şi referiri biblice despre statornicia sau nestatornicia sufletului, despre înălţarea şi 
coborîrea lui, despre diferite păcate şi despre îndreptarea omului prin spovedanie, pocăinaţă şi 
fapte bune. îndemnuri către Horontianus de a stărui pe calea cea bună. 

Scrisoarea a LXXl-a 

Urmare a scrisorii precedente, în aceasta sufletul este arătat ca fiu al Bisericii şi format în 
învăţătura Evangheliei. 


Scrisoarea a LXXII-a 

De ce la evrei a fost nevoie de tăierea împrejur şi de ce creştinii nu mai aveau nevoie de 
această operaţie; diferite păreri despre tăierea împrejur şi despre înţelesurile care i se atribuie. 

10. Maniheii combăteau circumciziunea, pe cînd ebioniţii şi symmachienii o recomandau 
şi creştinilor. Ebioniţii erau creştini iudaizanţi. Symmach de fel din Samaria (sec. II sau III), 
chiar a trecut de la creştinism la iudaism şi a compus în greceşte o nouă versiune a Bibliei. 

Scrisoarea a LXXIH-a 

Scrisorile LXXIII-LXXVII, îşi propun să explice unele pasaje din epistolele Sf. Ap. Pavel. 
în acestea se arată sensul şi scopul legilor date de Moise. Legea scrisă n-ar fi fost necesară dacă 
ar fi fost respectată legea nescrisă, care se găseşte în inimile noastre şi care se recunoaşte foarte 
bine la copii. Dar cum legea naturală a fost călcată, s-a dat legea scrisă pentru recunoaşterea gre¬ 
şelilor şi pentru iertarea lor prin Hristos. 

Scrisoarea a LXXI Va 

Urmare la scrisoarea anterioară, Ambrozie explică pe larg înţelesul cuvintelor Apostolu¬ 
lui, care spune că legea ne-a fost dată ca o călăuză spre Hristos. Multe porunci din legea veche 
au fost înlăturate de poruncile Evangheliei, ca fiind socotite de prisos, legea cea nouă fiind 
împlinirea celei vechi. 


Scrisoarea a LXXV-a 

Deşi adresată lui Clementianus, scrisoarea aceasta este o urmare a celor anterioare şi în 
unele manuscrise este adresată tot lui Irineu. După ce a arătat legea ca o călăuză către Hristos, 
Ambrozie explică afirmaţia Apostolului că nimeni nu capătă dreptul in faţa lui Hristos din fap¬ 
tele legii, ci din credinţă. Mai departe, plecînd de la.ideea că testamentul implică moştenire, 
arată că adevărata moştenire, aceea a împărăţiei cerurilor, o dă Noul Testament. 

Scrisoarea a LXXVI-a 

La cererea lui Irfneu, sînt lămurite unele înţelesuri mai adînci din epistola către efeseni, 
în care Apostolul ne sfătuieşte să nu ne pierdem nădejdea în împărăţia lui Dumnezeu. 

Scrisoarea a LXXVU-a 

Moştenirea împărăţiei cereşti şi făgăduinţa acesteia, robia şi libertatea, blestemul şi bine- 
cuvîntarea, slujirea de nevoie şi cea din evlavie, toate aceste noţiuni de bază Ambrozie caută să 
le adîncească în cugetul lui Horontianus. 

Scrisoarea a LXXVffl a 

Atributele legii şi ale dreptăţii. Hristos s-a supus legii pentru a ne mîntui prin puterea cru¬ 
cii. Virtuţile creştine înlocuiesc puterea legii vechi şi între ele cea mai mare este dragostea. (Se 
pare că Horontianus era evreu de neam şi că se creştinase de tînăr). 

Scrisoarea a LXXIX-a 

Bellicius, care era bolnav, a trecut la credinţa creştină şi s-a făcut sănătos. Ambrozie îl feli¬ 
cită şi-l întăreşte în învăţătura Evangheliei. 

Scrisoarea a LXXX-a 

Adresată de asemenea lui Bellicius, îi atrage acestuia atenţia că apa botezului îl vindecase 
precum pe orbul din naştere apa Siloamului. Se arată de asemenea, puterea şi înţelesul minunii 
lui Iisus, Care a vindecat pe un orb din naştere, sensul alegoric al vederii şi nevederii, al întune¬ 
ricului şi luminii în învăţătura lui Hristos, 

Scrisoarea a LXXXI-a 

Cuvinte de mîngîiere către cei care, căzuţi în deznădejde sub povara grea a preoţiei, se 
gîndesc să dezbrace haina sacerdoţiului* şi îndemnuri să rabde totul, fiindcă Dumnezeu va da 
fiecărui după meritele sale. Gîndul de a părăsi preoţia vine de la diavolul. 

Scrisoarea a LXXXII-a 

Pus să judece un proces de proprietate între trei fraţi, Ambrozie a reuşit să dea o hotărîre 
mulţumitoare pentru fiecare din ei şi astfel să aducă pacea şi dragostea în sufletele celor ce de 
multă vreme se găseau în dezbinare şi vrajbă. 

Scrisoarea a LXXXIH a 

Ambrozie îl felicită pe Sisinnius că şi-a iertat fiul pentru faptul de a se fi căsătorit fără învoi¬ 
rea lui. Exemple biblice de iertare şi dragoste a părinţilor faţă de fiii lor. 

Scrisoarea a LXXXIV-a 


Scrisoarea aceasta, ca şi cele următoare pînă la sfîrşit, nu se remarcă prin ceva deosebit Pe 
cît se înţelege, situaţia lui Cynegius era asemănătoare cu cea a lui Patemus din Scris, a LX-a. 

Scrisoarea a LXXXV-a 

Să-L urmăm fără încetare pe Hristos, să fim puternici, este învăţătura de bază care se 
desprinde din această scrisoare a lui Ambrozie către papa Syricius. 

Scrisoarea a LXXXVI-a 

Ambrozie, numindu-1 pe papa Syricius frate, îşi exprimă mulţumirea pentru serviciul lui 
Priscus. 


Scrisoarea a LXXXVII-a 

Sentimente de prietenie şi dragoste în egală măsură faţă de Segatius şi Delphinus din păr¬ 
ţile africane. 

Scrisoarea a LXXXVIII-a 

Priscus e pentru Ambrozie vechi nu numai prin nume (priscus în lat. însemnează vechi), ci 
şi prin prietenia de o viaţă întreagă dintre ei. 

Scrisoarea a LXXXIX-a 

Cuvinte amabile de răspuns la scrisoarea primită de la Alypius, un demnitar de seamă, pe 
cît se pare. 

Scrisoarea a XC-a 

Ca şi scrisorile anterioare, schimb de cuvinte amabile între cei doi corespondenţi. 

Scrisoarea a XCI-a 

Laudă pe Candidianus pentru gîndurile şi sentimentele pe care i le împărtăşeşte. 
















IMNURILE 

Sfîntului Ambrozie 
episcop al Milanului 


Prezentare şi traducere din limba latină de Dan 
Negrescu 

Traducerea imnurilor s-a făcut după Patrologiae cursus 
completus, Patrologiae Latinae tomus XVI, Accurante J.P. Migne, 
Parisiis, Apud Garnier Fratres, Editores et J.P. Migne succe- 
sores, 1880, col. 1473-1476. 

Traducerea imnurilor atribuite Sfîntului Ambrozie al 
Milanului a fost făcută după Patrologiae cursus completus, Series 
Latina, Accurante J.P. Migne, Patrologiae Latinae, Tomus 
XVII, Parisiis, 1879, col. 1209-1260. 










Dincolo de (încă) nerezolvata problemă a paternităţii multora din ale 94 de 
imnuri socotite ambroziene, 1 rămîne impresionantă pentru oricare suflet sensibil, 
dorinţa de lumină, pace şi mîntuire exprimată de Sfintul din Mediolanum, impresio¬ 
nantă această dorinţă, prin încrederea purtătorului ei într-o posibilă înseninare a 
unui veac urgisit de hoardele barbarilor care, in necredinţa lor, sjărimau şi ultimele 
coloane clasice ale templelor păgine, dtnd lovitura de ultima oră panteonului greco- 
latin, dar fără a cruţa nici noile lăcaşuri ale Dumnezeului unic şi mîntuitor prin Fiul. 
Se îmbină în această speranţă, încrederea în bunătatea nemăsurată a Mîntuitorului ce 
nu-şipărăseşte turma, cu conştiinţa cărturarului hrănit şi la şcoala unor scriitori vechi 
din a căror înţelepciune va fi fost deprins el cîte ceva despre mersul înainte al vremuri¬ 
lor şi destinul popoarelor. (Pentru toate cele arătate pînă aici a se vedea imnurile 
LXXXI şi LXXXII din cele „atribuite” şi intitulate ambele în vreme de război). 

Putem presupune deci, fără a greşi profund, că scopul unora dintre imnuri nu era 
numai instruirea şi delectarea 2 , ci şi mîngîierea sufletească a mulţimii credincioşilor în 
vremuri de restrişte. 

Fără a insista aici asupra problemei paternităţii imnurilor 3 (depăşită de frumu¬ 
seţea lor), vom menţiona totuşi faptul că în urma tălmăcirii celor 94 de imnuri şi a 
unui amănunţit studiu lingvistic şi lexical în cadrul acestuia 4 reţinem ca absolut 
autentice cele 12 imnuri editate în tomul XVI al Patrologiei Latine a lui J.P. Migne 5 . 
Opinii similare pot fi întîlnite şi la alţi cercetători ai liricii ambroziene, aducîndu-se 
motivaţii pertinente, diferite de cele lingvistice 6 . 

în privinţa celorlalte 82 imne editate cu precauţie de J.P. Migne în tom diferit 1 , 
acestea sînt calificate de editor ca Hymni tributi adică imnuri atribuite Sfîntului 
Ambrozie alMilanului. Că imnurile nu sînt absolut autentice este evident şi o dovedeşte 
în primul rînd existenţa a numeroase poezii în două variante 8 . Nu înseamnă însă că 
aceste imnuri nu ar fi ambroziene. Considerăm că imnurile în număr de 82 au fost 
ambroziene „in forma mentis”, dar în forma avută astăzi sînt rodul însemnărilor unor 
discipoli, în maniera în care vor proceda învăţăceii Fericitului Augustin cu o mulţime 
din predicile ilustrului lor învăţător. 

Reţinerea scrisă a imnurilor ambroziene putea fifăcută în numeroase împrejurări 
şi de persoanele cele mai diferite, avînd în vedere marea lor popularitate; tocmai pentru 
dimensiunile atinse de popularitatea imnurilor ambroziene reţinem observaţia după 
care Ambrozie... ajunge la o popularitate atît de mare încît toate melodiile epocii sale 
erau numite „cîntări ambroziene”, fantezia poporului acordîndu-i compunerea 
aproape a tuturor acestor cînturi şi socotindu-l totodată inventatorul muzicii bisericeşti 
cît şi întemeietorul şcolilor de cîntăreţi, creatorul modurilor etc. ” 9 . Mai mult chiar, un 

alt cercetător al liricii ambroziene considera pe bună dreptate că „ne dă degîndit... suc¬ 
cesul lui Ambrozie” şi că „influenţa sa ca scriitor de imnuri a fost aşa de puternică incit 
ea a putut supravieţui” 10 . 

Mirarea este îndreptăţită dacă ne gîndim la faptul că în ciuda generozităţii con¬ 
vingerilor poporului, istoria a dovedit că Sfintul Ambrozie al Milanului nu este un 
novator în materie de poezie, avîndu-l ca antecesor pe eruditul în versuri Ilarie al Pic- 
taviei. Dar tocmai renunţarea la o erudiţie inaccesibilă mulţimii credincioşilor şi cău¬ 
tarea seninătăţii în suflet şi a clarităţii în cuvinte a făcut ca Ambrozie să fie totuşi soco¬ 
tit părintele compoziţiei latine de imnuri şi, indirect, al muzicii şi al cîntecului popu¬ 
lar al Bisericii” 11 . 

Dincolo de problema intîietăţii Sfintului Ambrozie în poezia imnurilor, rămîne 
imensa influenţă a versurilor sale. 

în ciuda diversităţii remarcabile a celor 94 de imnuri, acestea pot fi grupate în 
funcţie de obiectivul urmărit cu precădere de poet. în cele ce urmează vom folosi nume¬ 
rotarea imnurilor aşa cum apare în prezentul volum. Un număr apreciabil de imnuri 12 
sînt închinate unor ore ale zilei sau nopţii, ore care în conştiinţa creştinilor de atunci 13 
trezeau aducerea aminte de unele întîmplări fundamentale pentru credinţa în învăţă¬ 
tura Mîntuitorului. Orei a treia în care, după tradiţia evanghelică, Hristos a fost înăl¬ 
ţat pe cruce, îi sînt închinate imnul III (din cele strict autentice) precum şi XV, XX, 
XXI, XLVI etc. din cele atribuite. 

Ora a şasea precum şi a noua sînt cîntate în numeroase din imnurile atribuite: 
XVI, XVII, XXII, XXIII, XL VII şi altele. Numeroase sînt şi imnurile închinate Naşte¬ 
rii Domnului, înălţării Sale. Credem că marea popularitate a imnurilor şi a autorului 
lor nu a fost doar aceea a unui iscusit versificator ci în primul rînd aceea a unui păstor 
sîrguincios. Cum bine s-a remarcat Sfintul Ambrozie al Milanului nu şi-a pierdut 
niciodată simţul practic 14 ; aceasta însemnînd că nu şi-a uitat nici un moment misiu¬ 
nea arkipâstorească; indiferent cărei ore, cărui eveniment sau cărei Persoane a Sfintei 
Treimi îi este închinat imnul, Sfintul Ambrozie nu omite să ceară pentru păstoriţii săi 
pace, linişte sufletească, mîntuire deplină de toate relele veacului. Oricît de sublim sau 
poate cu cît mai sublim, cu atît mai imediată apare finalitatea imnului ambrozian. 

Cîntul imnic trebuie să-l ajute pe creştin în toate momentele existenţei sale; iată 
de ce trebuie scrise imnuri „de dimineaţă”, „către seară”, „către vremea nopţii”; stră¬ 
dania pentru mîntuire nu cunoaşte tihnă astfel incit la orice oră a zilei sau a nopţii se 
cade ca imnuri „de slavă” să-i fie înălţate Tatălui, Fiului, aşijderi Sfintului Duh (LII, 
XLVIII, LIII, XLII, XXXIX, etc.). Spirit de o seninătate şi luminozitate rar întîlnite, 
Sfintul Ambrozie al Milanului închină numeroase imnuri Paştilor, şi aceasta tot spre 
binele turmei sale, considerînd că acesta este momentul optim pentru ca Dumnezeu prin 
marea-i bunătate să le aducă trudiţilor oameni, iertarea păcatelor din veac, mult 
aşteptată dar nu şi meritată în aceeaşi măsură. Din adîncile rugi (căci imnurile sale 
sînt în egală măsură rugi) ale Sfintului Ambrozie al Milanului se desprinde o infinită 
bunătate şi dragoste de oameni; păstoriţii săi, dar şi ceilalţi oameni merită, în ciuda 







deselor căderi în păcat, îngăduinţa Tatălui şi bunătatea Mîntuitorului, căci ei rămîn 
creaţia Sa; şi apoi Fiul însuşi nu a considerat nedemn (se arată într-un imn) să Se 
înveşmînteze în vremelnicul trup al omului ca în ceva biruitor şi veşnic. Care a fost 
răsunetul bunătăţii dar şi a tenacităţii lui Ambrozie întru păstrarea credinţei arză¬ 
toare o dovedeşte imnul închinat naşterii Sfintului milanez (LXVIII), de data aceasta, 
în mod cert neambrozian; şi totuşi închinarea adusă lui Ambrozie este în spiritul imnu¬ 
rilor sale. 

O altă categorie distinctă o formează imnurile (LXIX-IXXV) închinate unor 
mucenici sau sfinţi care prin pătimirile lor au întărit credinţa şi care la rîndul lor pot 
şterge cîte ceva din păcatele omenirii. Ca orice împărţire şi aceasta propusă este relativă 
în măsura în care pot fi întîlnite şi imnuri oarecum izolate; în această categorie se în¬ 
scrie imnul VI, (din cele strict autentice) (fie munte chema-voipe Dumnezeu”) adevă¬ 
rata perlă poetică a mărturisirii ambroziene. Lectura unor asemenea imnuri risipeşte 
mirarea celui ce se întreabă cum a fost posibilă râspîndirea atît de mare a stihurilor 
Sfintului din Milano; de fapt interesul pentru frumuseţea liricii ambroziene a fost con¬ 
stant de-a lungul vremurilor; dincolo de faptul că o serie din imnuri fac parte din Bre¬ 
viarul latin 15 , se cere menţionată strădania lui Racine în a traduce unele imnuri 
ambroziene 16 . 

De fapt întreaga strădanie de stihuitor a Sfintului Ambrozie alMilanului a fost 
una deplin conştientă ca şi convingerea nesmintită a cuvîntului scris 17 ; cum altfel am 
putea explica acele versuri pe care numai un stihuitor deplin luminat asupra propriu¬ 
lui har, le putea scrie: 

în a luminii cetâţuie 
Sâ-nscrie aste stihuri 
Şi in a vieţii carte puie, 

A noastre mîntuite duhuri. 

Slavă Ţie, Doamne. 

TRIMITERI 

1. Altminteri, socotim că o viitoare rezolvare a paternităţii imnurilor nu ar mai schimba 
aproape nimic deoarece nici frumuseţea lor nu ar avea de suferit şi nici întipărirea acestei fru¬ 
museţi în conştiinţa creştină nu ar mai putea fi clintită. Căutarea, desigur, poate continua mai 
degrabă în latura ei arheologică. 

2. Din chiar mărturia Sfintului Ambrozie făcută în Sermo contra Auxentium de basilicis traden- 
tis 34 , (Migne, P.L., XVI, 1017) reiese clar prelucrarea principiului clasic „movere et docere” de 
la Horatius, unul din poeţii vechi, drag lui. 

3. Părerile cercetătorilor diferă în privinţa autenticităţii imnurilor; unii consideră absolut 
autentice patru imnuri care încep cu versurile: aeteme rerum conditor, Deus creator omnium, 
Iam surgit hora tertia, Intende quis regis Israel; aceasta pornind de la observaţia lui Beda Vene¬ 
rabilul din De arte metrica 21 , (Migne, P.L., XC, 172 D). Alţi cercetători consideră ca autentice opt 
imnuri sau patrusprezece. îi menţionăm pe: 

Luigi Biraghi, Imni sinceeri e cârmi di Sânt Ambrogio, Milano, 1862. 

G.M. Dreves, A urelius Ambrosius der Vater des Kirchengesanges. Eine hymnologische Studie. Frei- 
burg im Breisgau, 1893. 

A. S. Walpole. Notes in the text of theHymns ofSf.Ambrose, în Joum. of. teol. Studies”, 1908, 
p. 428-436. 

4. Nu fac obiectul acestei prezentări, concluziile analizei lexicale; menţionăm doar că ana¬ 
liza recurenţei unor cuvinte sau sintagme lexico-fonetice atestă unitatea celor 12 imnuri din 
tomul XVI al P.L. ed. Migne. 

5. Col. 1473-1476. Trimiterea completă în foaia de titlu. 

6. Conform Mitropolit Nicolae Corneanu, Studii patristice. Aspecte din vechea literatură creş¬ 
tină, Timişoara, 1984, p. 198-199. 

7. A se vedea trimiterea exactă în foaia de tidu. 

8. Nu ne putem pronunţa exact în legătură cu criteriul folosit de editor în ordonarea 
variantelor, cu atît mai mult cu cît ca arhitectură a textului foarte adesea cel care poartă menţiu¬ 
nea Alia leetio eiusdttn hymni (altă lectură a aceluiaşi imn) ne apare mai consolidat decît cel pur- 
tînd titlul.Pe de altă parte la nivelul conţinutului este evident că varianta Alia leetio nu are com¬ 
plexitatea gîndului dus pînă la capăt. 

9. Aspectul este prezentat mai larg în lucrarea lui George Onciul, din care am citat, Istoria 
muzicii, voi. I, Bucureşti, 1929, p. 53. 

10. G. M. Dreves, Aurelius Ambrosius der Vater des Kirckengesanges. Eine hymnologische Studie. 
Freiburg im Breisgau, 1893, p. I. 

11. G. M. Dreves, art. Hymns, în „Encyclopaedia of Religion and Ethics” edited byJames 
Hastings, voi. VII, New York, 1955, p. 16, col. I. 

12. Nu ne referim aici separat la variante deoarece foarte adesea diferenţele sînt minime 
de la cîteva versuri la unul sau cîteva cuvinte. 

13. Orele trebuie înţelese după procedeul roman de împărţire a zilei şi a nopţii. 

14. Mitropolit Nicolae Corneanu, op. cit., p. 197. 

15. Ch. - Willi, Le breviaire explique, 2-6 ed. t. II, Paris, P. Tequin, 1922. Este vorba de 
imnurile care slăvesc lucrarea Tatălui Ceresc în zilele Facerii (XXX-XXXV din cele „atribuite”) 

16. Lăsînd la o parte calitatea discutabilă a traducerilor dramaturgului francez, merită să 
subliniem totuşi că în mod cert atitudinea îngăduitoare a acestuia faţă de personajele sale, tru¬ 
dite sufleteşte cel mai adesea, este un reflex al bunătăţii şi îngăduinţei faţă de semeni, manifes¬ 
tate de Sfîntul din Milan în imnurile sale. 

17. în privinţa versificaţiei ambroziene (vezi Mitropolit Nicolae Corneanu, art. cit., p. 
206-208) dorim să subliniem doar faptul că dacă ritmul versului trădează cultura clasică a auto¬ 
rului, rima - inexistentă la poeţii păgîni - nu este întotdeauna premeditată în imnuri ci dimpo¬ 
trivă adesea întîmplătoare, rezultată din existenţa unui număr fix de desinenţe verbale şi nomi¬ 
nale în limba latină şi prin urmare din inevitabila lor repetabilitate. Adoptarea rimei în tradu¬ 
cere s-a făcut deci în primul rînd pentru satisfacerea sensibilităţii cititorului modem, fără a face, 
desigur, concesii nepermise faţă de textul latin. 

IMNUL I 





(De lucruri pururea Izvoditor) 

De lucruri pururea Izvoditor, 
Tu dai zilei şi nopţii calea 
Şi veacurilor veacuri dai 
Şi-nlături veşnic supărarea. 





Acum al zilei mare crainic sună, 

Al nopţii-adînci mereu neadormit, 

Lumină-i drumeţilor ce noaptea s-adună, 
Acela ce noaptea de noapte-a-ngrădit. 

Iar Lucifer acum, de-acesta deşteptat 
Din întuneric bolta-ncet o scoate; 

Şi-ntreaga ceată a celor în păcat, 

La glas, din calea răului s-abate. 

Prin el corăbierul strînge noi puteri, 
Cu-ncetul se-mblînzesc talazurile mării; 
Pentru al Maicii Biserici prin cînt de dureri 
Şi-a ispăşit acum păcatul lepădării. 

Cu sîrguinţă aşadar să ne trezim, 

Pe cei ce zac cocoşul îi deşteaptă; 

Celor ce dorm încă, să le zvonim, 

Iar pe cei leneşi cocoşu-i cheamă-n faptă. 

La cîntul crestatului speranţa se-ntoarce, 
Se-ntinde în bolnavi nădejdea puterii, 

Şi-n cei păcătoşi credinţa se-ntoarce 
Tăişul tîlharului se-ascunde vederii. 

Priveşte-i Doamne-acum pe cei căzuţi, 
Pălesc acum greşelile de ne priveşti, 

Şi ne-ndreaptă pe noi, cei văzuţi; 

Şi ce păcat prin plîns ne izbăveşti. 

Lumină, Tu, străfulgeră-ne simţurile 
Şi risipeşte-i minţii noastre visurile, 

Ca să răsune către Tine glasurile; 

Şi Ţie Doamne, să-ţi trimitem rugile. 

IMNUL II 

(Tu, Doamne, ce toate le-ai făcut) 

Tu, Doamne, ce toate le-ai făcut 
Şi-naltelor tării eşti călăuză, 

Ţi-i ziua-nveşmîntată în lumină, 

Precum e noaptea-n somn tăcut. 

A trudei contenire să lecuiască trupul, 

Ca după alinare, la muncă să pornească; 
Odihna uşureze în linişte şi gîndul, 

Durerile cernite de chin le mîntuiască. 

Prinos de mulţumire ziua-încununează, 

Cu rugi întîmpinată-i şi noaptea ce se pune, 
Ajută vinovaţii cu bunătatea-Ţi trează, 
Cîntînd, un imn să-Ti înălţăm peste genune, 

Al inimii străfund îl umple glasul, 

Ce neştirbit îl faci Tu să răsune; 

Spre Tine ducă-şi fără şovăire pasul, 

Iubirea fără pată şi chibzuirea-n bine. 

Cînd noaptea zăvorăşte, neagră raclă, 
Deplina zi, în miezu-i neprielnic, 
Cu-întuneciuni credinţa nu se-mpacă, 

Ea schimbă în lucire trimisul vremelnic. 

Să nu-i îngădui gîndului să doarmă, 

Iar somnul-din greşeală să-l cunoască; 
Slăbindu-ţi a credinţei păzitoare armă 
A visului închipuire să nu te rînduiască. 

Cînd lepădat e simţul ce înşeală 
Sufletu-n adîncu-i Te visează, 

Iar teama pe cel ce-i cu sfială, 

Nu-1 ţină treaz cînd tîlharul veghează. 

Evlavie către Hristos şi Tatăl din vechime, 

Şi către Duhul Sfînt al Tatălui asemeni 
Ce este-n toate tare şi Unu în Treime; 
Oblăduieşte-i cu milă pe-ncrezătorii oameni. 

IMNUL III 

(Ora a treia acum răsare) 

Ora a treia acum răsare, 

Acum Hristos e înălţat pe cruce, 

Mintea nu cugete vreo încălcare 
Cînd fiecare rugarea-şi duce. 

Acela poartă acum neprihănire 
Ce-n inima-i îl duce pe Hristos; 

Demn se-arată de-a Duhului primire 
Cel ce prin juruinţe-aduce un prinos. 

în ora aceasta s-a sfîrşit 
Nelegiuirea cruntă de odinioară, 

Prin ea a morţii stăpînire a pierit, 

Păcatul veacului în hăuri se coboară. 








Ferice vremi de-atunci au început 
Prin al Mîntuitorului adînc har, 

Bisericile-n lume le-a umplut 
Credinţa cu-adevăru-i, deplin dar. 

Din creştetul înalt al slavei 
îi spuse astfel Maicii Sale: 

Iată-ţi mamă, Fiul ce avea-vei; 

Apostole priveşte-ţi mama-n sfînta cale. 

Ca sfînta zămislire să nu vătame-n faţă 
Sfiala Mamei ce-a rămas fecioară, 

Despre adînca taină acum ne-nvaţă 
Al nunţii văl ce peste ea coboară. 

Mîntuitorul ne-a dat nouă credinţa 
Şi prin minuni cereşti ne-a învăţat; 
Nelegiuita turmă însă nu şi-a dat silinţa, 
Dar mîntuit e-acel ce-n crez s-a arătat. 

Noi credem cu totii că Domnul S-a născut, 
Şi credem zămislirea-I din Sfînta Fecioară; 
Cel ce alături Tatălui în jilţ a şezut, 

A lumii păcate le-a ridicat întîia oară. 

IMNUL IV 

(Vino, izbăvitor de neamuri) 

Vino, izbăvitor de neamuri, 

Să îşi arate şi Fecioara rodul, 

Se vor mira unii în veacuri; 

Aşa se naşte oare Domnul? 

Dintr-o adîncă şi tainică suflare, 

Nu din sămînţă bărbătească, 

Al Domnului Cuvînt a prins întrupare 
Şi-al pîntecelui rod să înflorească. 

Creşte al Fecioarei pîntec binecuvîntat, 
Păstrează însă al neprihănirii zăvor mereu, 
Stindardele virtuţii-n scîntei s-au arătat, 
în templu-şi face loc, încet, Dumnezeu. 

Purcezi din regescul templu-al sfielii, 

Din încăperea neprihănitei nunţi, 

Precum Uriaşul din gemănarea plămădelii, 
Tu calea-ţi străbaţi şi ne-o anunţi. 



SFlNTUL AMBROZIE AL MILANULUI 


De lîngă Tatăl ai venit, 

Şi te-ai întors la El apoi, 

Chiar pînă-n Iad te-ai ostenit. 

Dar, tot la jilţu-i venit-ai înapoi. 

Deşi în toate ca Tatăl, Te-ai încins 
în trup ca în cel veşnic neînvins; 

Şi ai răbdat chiar să-i dai volnicie 
Prin a trupului nostru neajunsă tărie. 

Strălucitoare lumină dă sălaşul Tău, 

Şi noaptea lumină nouă răspîndeşte, 
Lumină ce n-o schimbă-al beznei hău, 
Şi ce de credinţă nesecată străluceşte. 


IMNUL V 

(Preaînaltule ce veşnic dai lumină) 

Preaînaltule ce veşnic dai lumină, 

Şi făureşti rotundul aştrilor de-argint, 

Prin Fiul-celor ce rugi înalţă-n datină, 
Lumina, pacea şi viaţa arate-se venind. 

în ziua care şi acum e-a treia, 
în curgerea Iordanului Tu ai sfinţit 
Cu apa-ntoarsă către aceia 
Ce tainicul botez prin Fiul au primit. 

Rodul Fecioarei tot Tu l-ai vestit, 

Cu steaua trecînd argintie pe boltă 
Şi-n ziua aceea pe Magi i-ai poftit 
in sfîntul sălaş cu lumina cea multă. 

A vinului mireasmă-mbătătoare 
în pîntecoasele ulcele de apa-ai răspîndit-o; 
Ce însuşi nu tumase-n ulcele-ncăpătoare, 
Băut-a slujitorul pînă ziu-a istovit-o. 

Şi cum vedeau cu toţii că rîurile de-ape 
încep a ameţi de-a vinului culoare, 
Stăpînă-i peste aceştia mai marea mirare, 
Cînd vechi rosturi vin să se-adape, 
în noi folosinţe după schimbare. 

în vreme ce frîngeai cele cinci pîini 
Şi le dădeai întinselor mîini, 

In gura-nfometaţilor - cinci mii - 
Hrana creştea spre-ndestularea lumii. 

Şi pîinea cum o răsfrîngeai, creştea, 

Văzînd făptuirea cu toţi se minunau 
De veşnic curgătoare drumurile-acestea 
Ce din vecia adîncă izvoarele le au. 

Plină-i de rod răsfrîngerea pîinii , 

Ce vine din mîinile ce-o răspîndesc; 

Aceea nefrîntă doar n-ajunge manii - 
Bucăţile însă-n bărbaţi se-mplinesc. 

IMNUL VI 

(Pe munte chema-voi pe Dumnezeu) 

Pe munte chema-voi pe Dumnezeu, 

Pe Acelaşi chema-L-voi în sufletul meu, 

Ca vocea-mi să nu-i cînte singură mereu. 
Simţirea n-aibă în alt loc cărări, 
Nehotărîtă-nu rătăcească-n chemări 
Şi nici nu păşească-n deşarte-nfîmplări. 

IMNUL VII 

(Tu, strălucire-a slavei Tatălui) 

Tu, strălucire-a slavei Tatălui, 

Ce răspîndeşti lumina din lumină 
Şi luminînd chiar începutului 
Faci ziua noii străluciri să vină. 

Adevăratul soare-acum pătrunde 
Şi scînteie de veşnică lucire; 

A Sfîntului Duh raze strălucinde 
Să ne cuprindă în simţire. 

Tatălui să-I-nălţăm juruinţe, 

Tatălui stăpîn al puternicului har, 

Tatălui deplin al marii biruinţe 
Ca răul păcat să-l depărteze iar. 

Spre fapte vrednice să ne îndrume, 

Să taie din toate colţii răutăţii; 

Har celui care bine poartă-n lume, 

Şi grijă deie tuturor în grelele căderi a vieţii. 

Gîndirea s-o îndrume şi s-o stăpînească, 

Să fie credincioasă la trup neprihănit, 
Credinţă să-nfierbînte, să nu se toropească, 
Să nu afle vreodată de sîmbur otrăvit. 

Mîntuitorul ne fie nouă hrană, 

Credinţa să ne fie licoare-mbătătoare; 

Cu toţi în veselie să bem astă mană, 

A Duhului beţie de veghe dătătoare. 

Şi ziua asta veselă acum să treacă; 

Ca revărsatul zorilor să ne fie sfiala, 
Credinţa, ca amiaza, lumină să facă, 

Şi minţii la apus să nu-i ajungă fala. 

Se-nalţă cărările noastre, 

Şi-n toate s-arată Duh Sfînt, 

Şi Fiul s-arată în Tatăl, 

Şi Tatăl întreg în Cuvînt. 

IMNUL VIII 

(Ale Mântuitorului veşnice daruri) 


Ale Mîntuitorului veşnice daruri 
Cu gînd senin să le cîntăm; 

Şi-a mucenicilor verzi lauri 
în sfinte laude să-i înălţăm. 

Aşijderi pe-ai Bisericii întîistătători, 
Pe vrednicii oşteni ai curţii cereşti, 
Pe-ai luptei slăviţi conducători 
Şi-adevăratele luciri lumeşti. 

A veacului groază acum-e-nvinsă 
Şi-a trupului cazne-s departe, 

Prin sfîntu-I sfîrşit moartea e prinsă; 
De viaţă ferice cu toţi aibă parte. 

în foc chiar sînt daţi mucenicii 
Şi-a fiarelor dinţi îi căznesc, 
Cuprinsă-i acum de mînia fricii 
Gheroasa mîn-a gîdelui trupesc. 


Deşi măruntaie atîmâ din trup 
Şi sîngele sfînt răspîndesc. 

Cu toţii rămîn, neclintirea n-o rup 
Şi harul vieţii de veci dovedesc. 

Vremelnicul stăpîn va-ngenunchea 
în faţa vieţii închinate-a sfinţilor 
Şi-a lui Hristos, ce-a împlinit iubirea 
Neînfrîngînd speranţa rugăminţilor. 

în ele se bucură nemăsurat 
A Tatălui slavă ca şi Duhul, 

Şi-a Fiului vrere s-a arătat 
Şi mari bucurii umplu cerul. 

Izbăvitorule,. să ne priveşti 
Ca-mpreunînd cei Trei ce vin 
Pe robii tăi să îi uneşti 
în veacul vecilor. Amin. 








IMNURI 


IMNUL IX 

(Cu mădularele de somn întremate) 

Cu mădularele de somn întremate 
Lăsăm de-acum dispreţuit culcuş, 
Şi-ţi cerem Tată în stihuri cîntate 
Ne fii Tu de faţă-n al zilei urcuş. 

Pe Tine limba te slăveşte-n eîntare, 
A minţii flacără te-mprejmuieşte, 
Tu Sfinte, faptelor ce-s încă-n zare 
Le fii zămislitorul ce-acum mijeşte. 


întunecimile să facă loc luminii, 

Iar noaptea, astrului de zi, al împlinirii; 
Astfel păcatul născut în taina lunii 
Să-nceapă a păli prin darul strălucirii. 

Adine doritori rugi să-nălţăm 
Şi tot ce-i smintit ne fie luat, 

Să n-atingă buza cînd te cîntăm 
Şi astfel în veci vei fi lăudat. 


Preasfinte, în frunte mereu să ne stai! 

Tu Tatălui îi eşti singur asemefii 
Şi-n veci de veci calea s-o dai, 

Cu pavăza Duhului Sfînt printre oameni. 


IMNUL X 

(Tu, ce eşti zi şi lucirea lucirii) 

Tu, ce eşti zi şi lucirea lucirii, Să duci departe-nfricoşarea gîndurilor, 

Părtaş în lumina Tatălui firii, Şă pui pe fugă mulţimea demonilor, 

Veghează-ne celor ce-n cînt ne rugăm, Alungă somnoroasa trîndăveală, 

Ajută-ne noaptea să o destrămăm. Nu-i copleşească pe cei în toropeală. 

Astfel, Hristoase, nouă tuturor, 

Celor ce credem, fi-ne binevoitor, 

Iar ce în psalmi acum cîntăm 
Ne fie dar cînd Te chemăm. 


IMNUL XI 

(O, sfîntă Treime strălucită) 


O, Sfîntă Treime strălucită 
Şi împlinire-n fruntea tuturor, 
Cînd soarele-i pe calea tihnită, 
Să dai Tu lumină inimilor. 


Pe Tine Te cîntăm cu iaude-în zori, 
Aşijderi acum încet pe-nserate, 
Slava noastră de rugători 
Te laude în veacurile toate. 


f 

IMNUL XII 

(Să fie deschisă poarta lui Hristos) 

Să fie deschisă poarta lui Hristos, 

Cu harul plin să fie-nsemnată, 

Şi El să treacă - Rege glorios; 

Veşnic deschis-aşteptînd fără pată. 

Lumina cerească, de-un fel ales, 
Pătruns-a-n cămara Fecioarei, 

Soţ, mîntuitor, întemeind, în crez 
Al marii Biserici, al izbăvitoarei. 

A mamei bucurie şi-a ei neprihănire, 
Speranţa fără margini a credincioşilor, 
Au mîntuit deodată şi reaua făptuire 
Sleind de-întuneric pocalul morţilor. 








IMNURI ATRIBUITE 
SFÎNTULUI AMBROZIE 

IMN DESPRE NAŞTEREA DOMNULUI 


Cel ce trup din cuvînt a venit 
Prin cele ce-un înger vestise, 

Din Sfînta Fecioară S-a zămislit, 
Din feciorelnice zăvoare închise. 


Pe-ntîistătătarul Hristos să-L cîntăm, 
Pe născutul Fecioarei Maria, 

Din locu-n care soarele-1 întîmpinăm 
Şi pînă unde-şi află el vecia. 

Voi, neamuri, toate să vă bucuraţi, 
în Iudeea, Grecia, la Roma şi-n Egipt, 
Căci printr-un rege sînteţi acum fraţi, 
în Tracia şi Persia şi-a sciţilor ţară. 

Pe-al vostru întîistătător să-L slăviţi 
Cu toţii veseli şi plini de viaţă, 
De-acum nici unii ai morţii nu fiţi, 
Nici pierduţi, nici fără povaţă. 

Să fie deschisă poarta lui Hristos, 

Cu harul plin să fie-nsemnată, 

Şi El să treacă - Rege glorios; 
Veşnic - deschis aşteptînd fără pată. 

Lumina cerească de-un fel ales 
Pătruns-a-n cămara Sfintei Fecioare, 
Soţ, mîntuitor, întemeind un crez 
Al marii Biserici izbăvitoare. 

A mamei bucurie şi-a ei neprihănire, 
Speranţa fără margini a credincioşilor, 
Au mîntuit deodată şi reaua făptuire 
Sleind de întuneric pocalul morţilor. 

S-a-mplinit lumea cu har 
Cînd stînca venit-a din munte, 

Stînca vestită din vremuri ca dar 
De vechii prooroci dinainte. 


Cerurile au dat rouă 
Norii departe s-au împrăştiat, 
Domnul ni-se-arată nouă; 

Pămîntul a cuprins, mîntuire a dat. 

Ce minunată-i astă zămislire, 

Pe urmaşul Iisus lumii îl arată; 
Fecioara, săvîrşind sfînta-ndatorire 
Râmase cum fusese de fire dată. 

întregul suflet fie-n bucurii, 

Căci a venit acum Izbăvitorul, 

Acel ce-i Domn lumii şi firii, 

Iar pentru izbăviţi e Ziditorul. 

în binecuvîntatu-ţi pîntece, Fecioară, 
Găsit-a sfînt lăcaş ascuns 
Făuritorul ce-n făptuirea-I coboară, 
Dar nimeni cu totul nu L-a pătruns. 

Pe Cel născut din veac Dumnezeu, 
Tatăl hrănitu-L-a-n naştere, 

Cu starea celei Fecioare mereu 
Şi care aşijderi I-a dat putere. 

Nelegiuirile El toate le-a înlăturat 
Şi tuturor le-a dat daruri sfinţite, 
Mărimea strălucirii lumii i-a dat, 

Iar paguba, răul, acum sînt pierite. 

i II 

IMN CĂTRE ORA A ŞASEA 

Ora a şasea a zilei s-arată, 

Soarele pătrunde pe calea-i dată, 

Spre-a mîntui ore de trei ori două 
Şi-a zăvori calea nopţii cu rouă. 

Acum laolaltă slujind aşadar, 

Rostu-1 mîntuim cu cîntece-n har, 

Cu psalmii lui David rugai cinstim, 

De-a proorocului tăcere să-ne-amintim. 

Ziua s-o chemăm de şapte ori 
Laolaltă, cu psalmii cîntaţi în zori, 
îndatoririle veseli să le mîntuim, 

Domnului slavă în cînt să-I dăruim. 

Iertare primesc şi cei în păcat, 

Prin harul Domnului mult lăudat, 

Nelegiuita moarte le va fi departe 
Celor ce El credinţă le-mparte. 

Dar veşnic să ne-amintim, 

Noi, care-n rugă Domnului slujim, 

Că sfîntu-apostol Pavel a grăit 
Cum trebui-va Domnul slujit. 

Recuttoştinţa-ntreagă a cîştigat 
Cel care vocea astfel şi-a-nălţat: 

Cu gîndul chema-voi pe Domnul 
Aşişderi în suflet simţindu-L. 

Cîntarea către Domnul nu. fie-nsingurată, 
Simţirea nu se piardă pe cale-ntunecată, 

Să nu plutească fără voie pe valul întîmplării 
Şi nici să nu cadă. în deşărtăciunea tulburării. 

Chemarea celor ce Domnului cîntă, 

Către El numai atunci se-avîntă 
Dac-acelaşi lucru l poartă neprihănita minte 
Pe care-a cîntecului sunet îl poartă înainte. 








IMN SPRE A CERE SENINUL 


Ziua-i ascunsă fără soarele alungat 
De norii grei ce bolta au întunecat; 

Parte avem de nopţi lungi fără stele 
Şi fără lună, încît ne par ca văduvele. 

In aer scînteiază îngrozitor strălucitorul foc, 

Iar lumea se cutremură cu polu-i zguduit din loc; 
Şi crede, ascultînd la poarta cerului cum tună, 

Că rupte-s lanţurile, că nu va mai fi lună. 

Din ploi apele mării cresc fără măsură 
Şi cu hotare mişcătoare talazurile cură; 

Prin mijloc de pămînturi apa trece-n valuri, 
Corabia pierdută îşi taie brazda-n larguri! 

Corăbierul caută zadarnic porturile sale 
Şi ţărmuri cunoscute şi loc ce nu stă-n cale: 
Pierdut corăbierul e oaspe printre vrejuri, 
Peste-necate roade corabia-şi face drumuri. 

Muncile cîmpeanului în plîns acum rămas-au, 
Roadele tristei trude, ca fnnta corabie, stau; 

Se văd plutind pe ape roade, seminţe, averi; 
îşi mută sălaşul vite, acoperişuri, brazde şi poveri. 

Priveşti cum sînt purtate a casei înalte turnuri, 
Cum turnuri se aşează în strămutate locuri, 

Cum peştii înoată printre păsări speriate. 

Cum zbenguie tot ei pe-acoperiş în sate. 

Copacul smuls din rădăcini e văduvit de cuiburi, 
Iar gingaşele păsărele pierdute-s în talazuri tulburi. 
De grijă nu ştii cui să-i porţi întîi acum; 

Mamei sau puilor ce-s apăsaţi de-al apei drum. 

Mulţimea bărbaţilor priveşte prin deschizături, 

Cu feciorelnică sfială privind ea vede valuri; 
Mulţimea rugăteare-şi deplînge crunta foame, 
Corăbierul poartă viaţa pe-a valurilor coame. 

Celor prin moartea-Ţi răscumpăraţi, le iartă Iisuse; 

Chiar dacă vîrsta dinţii cruntul puhoi îl aduse 
Ca-n apă să neprihănească a pămîntului nelegiuire, 

Totuşi prin al tău sînge ajuns-a el la mîntuire. 

Iată acum trimisul porumbel vestitor, 

Purtînd în cioc un ram răsplătitor; 

Al păcii măslin în zboru-i vesel duce, 

Vestind pămînturile dezlegate de puhoi prin cruce. 

Veşnic zămislitor, slavă Ţie, 

Şi-ntrupatului Hristos, în vecie. 

IV 

IMN SPRE A CERE PLOAIE 

A ţarinei brazde-s aspre de-atîta colb purtat, 

Arşiţa la ţară şi frumuseţea şi mărirea le-a luat; 

Căci nu e în putere nici haru-ales al florilor 
Ogoru-i uscat, păleşte, se cască rana pămînturilor. 

Neştiutor de rouă, pămîntul aspru a-nsetat; 

Fîntîna nu cunoaşte apa, iar rîurile au secat. 

Ţărîna nu cunoaşte iarba, nici plug nu simte-n ea, 

Şi-n mare deschidere, rupturile-i arată ruşinea. 

Ziua-n soare se-nfierbîntă, pier şi păsările, 
Verdele-acoperămînt dezveleşte ramurile. 

Şi pe drumu-ntins drumeţul pulberea nisipului 
Scuturînd-o, îşi arată truda chipului. 

Fiarele gonesc în vînt căutînd suflarea, 

Iar bărbaţii aşişderea îşi caută scăparea. 

Chipul şi-l ascund de vînt chiar şi zburătoarele, 
în zadar şi-nşeală setea-dogoreşte soarele. 

Şi-alungă copiii şi ciuta cea blîndă, 

Sleită-i de sete şi pare murindă, 

Mîhnită îşi lasă puii ce-o iubesc, 

Căci iarba cerută-n zadar o doresc. 

Şi puii venit-au să caute iar apă - 
Trecuta limpezime a fîntînii nu-i adapă; 

Se-ntorc să-şi vadă umbra-n pustia locului 
Dar, vai: îşi beau cu toţii izvorul plînsului. 






Din staul pleacă vita-n deşartă căutare 
în pîijolitele păşuni caută rod şi alinare, 

Pămîntul gol îl răscoleşete cu truda-i necuvîntătoare 
Aşijderi semenilor, înşelată spre iarbă, lunecîndă moare. 

La sat poporul caută rădăcină crudă 
Prin dumbrăvi, încovoiat de-amara trudă, 

Cu coajă de copac foamea-şi obişnuieşte, 

Dar uscăciunea apasă puterea ce trudeşte. 

Păcatul nostru-i vinovat, el foamea o aduse, 

Dar fi-ne Tu mîngîietor prin darul Tău, Iisuse; 

Prin haru-Ţi mare să ştergi adîncul păcat, 

Să rupi lanţul chinuim nostru binemeritat. 

Deschide cerurile ca brazda uşurată să se-nmoaie, 

Ci linişte încrezătoare te rugăm: adu rodnica ploaie; 
Dacă-n nelegiuite veacuri data i ploi, 

Trimite-le şi-acum -ne mîntuie pe noi. 

Să-ţi fie pururi gloria, veşnice ^ămislitor 
Ce cu Hristos întrupatul eşti întîistătător, 

Aşijderi eşti cu Duhul Sfînt într-una 
Şi-n veacul vecilor puterea-ţi ţine mîna. 


IMN PENTRU ÎMPLINIREA SUFLETULUI 



Hristoase, care eşti şi zi şi strălucire 
Să dai în vileag a nopţii-ntunecimi, 
Adu-ne lumina cea fără de pietre, 
De-a ei fericire să glăsuim din inimi. 

Sfinte Doamne Te rugăm, 
în astă noapte apără-ne, 

Liniştea noastră s-o păstrăm, 

Şi noapte liniştită dă-ne. 

Să nu se năpustească somnul greu, 
Să nu ne vatăme nici un duşman, 
Nici somnului robit trupul mereu, 

Să nu ne-arate Ţie-fâpturi în van. 


Ochii trudiţi să afle visul, 

Sufletul veşnic la Tine vegheze, 
Dreapta-Ţi să apere pe credinciosul 
Cel iubitor, în nopţile treze. 

Apărător al nostru ne priveşte, 
Pe-nşelători să îi împiedici, 

Pe credincioşi condu-i regeşte; 

Prin sîngele-Ţi i-ai făcut veşnici. 

Aminte să-ţi aduci Doamne de noi 
în trupu-acesta al nostru greu, 

Tu Doamne-apărător al duhului vioi 
Ne fii părtaş acum, mereu. 

VI 

I 

IMN CÂTRE DIMINEAŢĂ 


Dumnezeu al bunătăţii preamărite, 
însufleţitor al lumii făurite, 

Eşti unul singur prin putere, 

Şi întreit celor ce au vedere. 


Cu bunătate-ascultă cîntecele strînse 
Şi-alungă durerile noastre plînse, 

Ca toţi apoi cu inimile neîntinate 

De bine-adînc să tresăltăm, Preaînălţate. 


Ficatul bolnav şi mădularele 
în flacăra focului arde-le. 

Să le încingi apoi cu veşnicia, 

Alungă huzurul şi nimicnicia. 


A nopţii ore cu toţii să trecem, 

Darul tărîmului sfînt să-l aducem, 

Prin cînt cu el să ne îmbogăţim 

Peste măsură cu toţii, să-l răspîndim. 


Altă lectură a aceluiaşi imn 


Părinte al bunătăţii preamărite, 

Cîrmuitor al lumii făurite, 

> Eşti Dumnezeu dintr-o plămadă, 

Şi întreit celor ce pot să vadă. 

- 

Cu bunătate-ascultă cîntecele strînse 
Şi-alungă durerile noastre plînse, 

Ca toţi apoi cu inimile neîntinate 

De Tine-adînc să tresăltăm, Preaînălţate. 


Bolnavul ficat şi mădularele 
în flăcări potrivite arde-le, 

Ca astfel încinse să tresară, 

S-alunge huzurul din trup în afară. 


întinde-le dreapta celor în trezire, 

| Ca mintea să-nalţe fără şovăire, 

Jt înflăcărată s-aducă mulţumiri 

H ' Şi-n a Domnului laudă împliniri. 

•i\ 

VII 

IMN DE DIMINEAŢĂ 

Tu ce eşti Unul şi Sfîntă Treime, 

Ce cu putere cîrmeşti larga lume, 

Ascultă cîntul laudelor sfinte, 

Ce la trezire-1 nălţăm din minte. 

• 

Adesea-n nopţi, din aşternut ne ridicăm, 
Şi-n vremea dintre zile cu toţii ne rugăm 
Spre a-ţi cere cu adîncă stăruinţă, 

A rănilor vindecare la cei în suferinţă. 

Dacă-n noapte un demon înşelător, 
Ne-aruncă-n genunea greşelilor, 

Pe-acela Cerescule să-l risipeşti, 

Cu tăria slavei să ne mîntuieşti. 

Să nu dăm vederii trup prihănit 
Şi-n noi să nu zacă duh toropit, 

Nici fărădelegea să nu-ne-mprejmuiască, 
Şi-n noi înflăcărarea să nu se potolească. 

Pentru aceasta ne rugăm Mîntuitorule, 

Ne umple cu lumina ta zilele, 

Desăvîrşite în goană să îe trecem, 

Cu ea şi tihnă deplină s-avem. 

ALTĂ LECTURĂ A ACELUIAŞI IMN 

Tu ce eşti Unul şi Sfîntă Treime, 

Ce cu putere cîrmeşti larga lume, 

Ascultă cîntul laudelor sfinte, 

Ce la trezire-1 nălţăm din minte. 

Adesea-n nopţi, din aşternut ne ridicăm, 
Şi-n vremea dintre zile cu toţii ne rugăm, 
Spre a-ţi cere cu adîncă stăruinţă 
A rănilor vindecare la cei în suferinţă. 

Dacă-n noapte un demon înşelător 
Ne-aruncă-n genunea greşelilor, 

Pe-acela Cerescule să-l risipeşti, 

Cu Tăria slavei să ne mîntuieşti. 

Să nu dăm vederii trup prihănit 
Şi-n noi să nu zacă duh toropit, 

Nici fărădelegea să nume-mprejmuiască, 
Şi-n noi înflăcărarea să nu se potolească. 

Pentru aceasta ne rugăm Mîntuitorule: 

Ne umple cu lumina Ta zilele, 

Desăvîrşite, în goană să le trecem 
Cu ea şi tihnă deplină "Să avem. 

Lucifer să străfiilgere acum răsăritul, 

El soarelui merge-nainte vestindu-1, 

A nopţilor întunecimi se prăbuşesc 
A sfintei străluciri lumini, ziua vestesc. 

în frunte să ne stai preaiubitor Tată ceresc. 

VIII 

IMN DE DIMINEAŢĂ 

Tu ziditor al strălucirii veşnice, 

Tu însuţi zi şi-ntreagă strălucire. 

Tu noaptea n-o cunoşti din fire 
Căci eşti a strălucirii zămislire. 

Acum palida noapte dă-napoi 
Căci ziua apropiată se arată, 

Strălucitorul Lucifer cu a sa spată 
Tăiat-a calea cu stele preşărată. 

Acum ne ridicăm din aşternut. 

Cu toţii să cîntăm a tale haruri, 
învinşi sînt ai oarbei nopţi fauri, 

Soarele ne-arată iar,a zilei daruri. 

Acum cu toţii sfinte te rugăm, 

Nu ne cuprindă trîndăvirea, 

A noastră minte să-şi ţină trezirea, 

Vicleanul veacului în ea nu-şi afle ispăşirea. 

Mînia să nu ne tragă-n certuri 
Nici gura pîntece nu-1 îndemne, 

Nici foametea n-aducă negre-nsemne, 

Şi nu cuprindă lenea trupurile demne. 









Ziua de azi Hristoase, s-o străbatem 
Deplin treziţi cu teafără minte, 

Cu duhul plin de credinţa fierbinte, 
Şi trup neîntinat să ducem nainte. 

IX 

IMN CĂTRE ORA A ŞASEA 


Cu-ncetul se mîntuie ora a şasea 
Din drumul celor de două ori trei, 
Din loc de-mpărţire ziua privea 
înapoi la tărîm unde noapte-i. 

Veniţi slujitori ce vă rugaţi, 

Al Domnului nume preafericit 
Cu mintea şi vocea să-L înălţaţi, 
în slavă şi-n cînt preamărit. 

Aceasta-i ora de odinioară 
în care vrerea celor muritori 
Făcut-a ca moartea să-L doară 
Pe-al veacurilor Sfînt între judecători. 

Cînd soarele pe neaşteptate îngrozit 
De-a marelui omor nimicnicie, 
Morţii i-a dat loc în veacul prihănit 
Şi-a alungat nelegiuita zi către vecie. 

Dar tot la ora aceea Avraam 
Plin de credinţă cunoscut, 

De taine ştiutor în al său neam, 

Trei văzuse, dar Unul a crezut. 


Aceasta-i ora potrivită pentru rugi, 
Ce ne-a lăsat-o chiar Mîntuitorul, 
Cu-ndemn spre credincioasele lui slugi, 
Să-nalţe-n cînt pe Ziditorul. 

Aceasta-i ora bună-n care 
Primeşte harul, spus noroadelor, 
Chiar şi-ndîijitul ce la harţă sare, 
Duşman fiind credinţei dar şi roadelor. 

Pe noi ce fricii îi sîntem supuşi 
Să ne-ntăreşti prin drepta-ţi iubire, 
Să-nfruntăm a loviturilor cenuşi 
Ce duşmanu-aduce-n cruda-i prăznuire. 

Pe Tatăl unic să-L rugăm, 

Pe Dumnezeu şi Fiul Rege, 

Sfîntului Duh să-I înălţăm 
Şi Domnului ce în Treime-i lege, 

Ca să-i vegheze-n rugăciune 
Pe cei mîntuiţi odinioară 
Prin pătimirea-I în înţelepciune, 
Răscumpăraţi de-a şa comoară. 


IMN CĂTRE ORA A NOUA 


De trei ori ora a treia s-a înălţat, 
Hristos obişnuieşte-acum să vină, 
Cu-al viei rod bogat e-ncărcat; 

Şi slujitorilor le împrumută taină. 

Se cade pregătiţi să aşteptăm 
Ca darul Domnului să nu se treacă 
Şi-al viţei lăstar îndată să-l plantăm 
Ca-n inima-I rădăcina să aibă teacă; 


Ora aceasta care-a strălucit, 

Lumea a scos din neagră-ntunecime 
Şi-ai crucii nori a risipit 
Lumină răspîndind în întregime. 

Iisus recheamă din morminte 
Trupurile celor morţi odinioară, 

Şi porunceşte să păşească înainte 
Cu sufletul întors şi-n veci nu moară. 







Ne-a răspîndit flacăra-n sînge 
Şi trupul vremelnic l-a redat, 
Ne-a dat slava celui ce-nvinge 
Şi celor vii în trup s-a arătat. 

Noile veacuri să fie-ncredinţate 
Cu legi de moarte mîntuite, 

Şi să-şi urmeze calea, învăţate 
Şi cu răsplata vieţii fericite. 

Să-i spunem deci noi, cei apropiaţi 
Un cînt de laude lui Dumnezeu, 
Chiar şi tîlharul cînd cîntaţi, 
Credinţei supus, mîntuit e de greu. 

Prin posturi cu har împlinite 
Să-ngrijim răsplata viitoare, 

Încît fiecare-n zile-obişnuite 
Să nu ştie de foame chinuitoare. 


IMN CĂTRE NOAPTE 

Dumnezeule, legiuitor ce-ai dat Duşmanu-nşelător să nu îndemne 

A zilei şi a nopţii despărţire La josnice-ngrijiri şi rele bucurii, 

Ca trupurilor grele ce-au lucrat Făcînd în ale nopţii taine semne 

Somnul s-aducă primenire, Ce trupu-1 duc în mrejele nestăpînirii. 

Pe Tine Te rugăm ca-n noaptea grea, Simţirea fricii-n noi nu crească 
Cînd somnul adînc gîndire-apasă Şi groaza-n noi nu se strecoare, 

Cînd tot ce-i trudit arată sleirea, Vedenia înşelătoare să nu stăpînească 

Să lumineze credinţa în casă. Prin visuri mintea cea rătăcitoare. 

Ci chiar cînd somnul greu 
Neştiutor de griji a-nvins, 

Să-ţi fie simţul treaz mereu, 

Nu-ţi fie haru-n vise prins. ' 


IMN PENTRU TIMPUL NOPŢII 


E vremea miezului de noapte, 
Ne-ndeamnă vocea proorocului 
Să-i spunem Domnului laude-n şoapte, 
Şi pururea Tatălui şi Fiului. 

Aşijderi şi Duhului Sfînt, 

Căci Treimea-n tot desăvârşită 
Trebuie-nălţată-n cînt; 

Căci dintr-una-i plămădită. 

Vremea aceasta-i de îngrozire, 

Cînd îngerul distrugător venit-a, 
în tot Egiptul a adus pieire, 

Şi pruncii spre moarte gonit-a. 


Dar ora aceasta-i şi a mîntuirii, 
Căci tot atunci un înger 
Nu-ndrăznise fapta pedepsirii 
în semnul sîngelui, cu fulger; 

Egiptul deplînse cu totul 
A pruncilor morţi nemiloase; 
Israel se bucura cu sufletul, 

Căci sîngele mielului îl apărase. 

Noi sîntem Israel adevăratul, 
în Tine Doamne sîntem fericiţi, 
Duşmanu-i alungat ca şi păcatul, 
Prin sfîntul sînge sîntem mîntuiţi. 









IMNURI _ 

De bună seamă-i acel ceas 
în care glasul vestitor 
Spune-al Logodnicului pas, 
Lumii cereşti stăpînitor. 

Atunci cînd e a Lui venire, 
în cale vin sfinte fecioare, 
Tresaltă-n marea fericire 
Purtînd făclii de sărbătoare. 



Dar noi să veghem în trezire, 
Purtîndu-ne gîndul strălucitor 
Încît la a lui Iisus venire 
Cu toţi să fim demni de Ziditor. 

Tot în miez de noapte au aşteptat 
Şi Pavel şi Sila înlănţuiţi, 

Şi cum pe Hristos l-au lăudat, 
în închisoare au fost mîntuiţi. 


Cele ce-n urmă rămîn nebune Lumea aceasta e adîncă, închisoare; 

Sînt cele ce au făclii fără foc, Hristoase Doamne noi Te lăudăm, 

Zadarnic poarta o fac să răsune, Ne mîntuie de-a lanţului grea strînsoare, 

Intrarea-n tărîmul de sus stă pe loc. Pe noi ce credinţa-n Tine cîntăm, 

De Tine fă-ne demni, Tu Rege sfînt. 

La fel de slava stăpînirii viitoare 
Şi-n strădanie spre veşnic legămînt, 

Să te cîntăm cu laude nemuritoare. 

XIII 

IMN DE DIMINEAŢĂ 


Făuritor al văzduhului strălucitor, 
Tu însuţi ai dat sigur pas 
Şi lunii albe şi nopţilor 
Şi soarelui cu zilele ce-au rămas. 


Ne-ndeamnă ziua revenită 
Să-ţi înălţăm laude Ţie, 

A boitei faţă strălucită 
Ne-nseninează duhul, vie. 


întunecata noapte-i risipită, Tot ce-i primejdie să-nlăturăm, 

Renaşte a luminii strălucire, Să piară josniciile duhului, 

Puterea minţii acum odihnită, Viaţa cu rele să n-o întinăm, 

Se-nalţă-n dulce făptuire. Limba nu-i fie soţ păcatului, 

în timpul cît soarele ziua străbate, 

Să fie fierbinte credinţa, cetate, 

Speranţa ne ducă spre cele aşteptate, 

Ne prindă de El adînca bunătate. 


IMN DE LAUDĂ 


Adevăratul tată al familiei 
Ne-ndeamnă psalmi să-nălţăm, 
După ce cu sfinţenie Treimii 
Laude-n zori cu toţi îi cîntăm. 


Să fim cu toţii pregătiţi mereu, 
Lucrarea Ziditorului să nu ne ocolească. 
Cu toţi să ne rugăm lui Dumnezeu, 
învăţătura Apostolului să ne slujească. 

Pe Domnul să-L cîntăm cu mintea, în astă zi de şapte ori 
Dar şi cu Duhul să-L cîntăm pe El, Laude Domnului să-I înălţăm, 

Ca nu cumva uitînd aceea cinstea, Sfinţiei Sale chiar din zori 
S-acopere-amorţitul duh fără de ţel. Slava cerută să l-o dăm. 

XVI 

IMN CĂTRE ORA A TREIA 

Păstrînd aşijderi rînduiala, Cu toţi să-I fim sălaş 

Să ne rugăm cu duh pios, Duhului sfînt acelui 

Să căutării slava, regală, Ce pe apostol l-a făcut părtaş 

A Celui întreit şi glorios. Odinioară împărtăşindu-I felu-I. 

Pe cei ce-n astă rînduială cresc, 

I-a-mpodobit cu întreaga strălucire 
Stăpînitorul ziditor ceresc, 

Şi cu răsplată vieţii-n nemurire. 

XVI 

IMN CĂTRE ORA A ŞASEA 

Domnului să-I spunem laude In ora aceasta iară-i dat 

Cu duhul iar înflăcărat, La credincioşi al mîntuirii har 

în ora aceasta El ne-aude, Prin duhul mielului atunci curmat, 

E ora-ndemnului către rugat. Şi prin neprihănit-al crucii dar. 

La atît de marea-I strălucire 
Părea şi-amiaza-ntunecată, 

Asupră-ne să ne luăm şi-n fire 
Harul ce-atîta măreţie arată. 

XVII 

IMN CĂTRE ORA A NOUA 

Sorocul cînd e al orelor Taina preasfîntă a Domnului 

De trei ori cîte trei desăvîrşite, Să o păstrăm în sufletul nentinat, 

Să zicem iar cîntecul laudei Aşijderi rînduiala-nvăţătorului, 

Şi psalmi sfinţiei întreite. Ce-n semnul mîntuirii ni S-a arătat; 

' Din suflet iarăşi psalmi să-nălţăm, 

Şi-acelora ce firavele flori îndreaptă, 

‘ ;• ■>■■■ Apostolilor să ne-alăturăm; 

Ei în virtutea lui Hristos şi-au treaptă. 








IMNURI 

XVIII 

IMN CĂTRE HRISTOS 


Hristoase, Doamne, al cerului rege, 
Al lumii Preaînalt Mîntuitor, 

Ne-ai mîntuit de-a morţii fărădelege 
Prin se m nul crucii răsplătitor. 

Nălţînd rugă, Ţie îţi cerem, 
Păstrează-ne mereu a Ta răsplată, 

Pe care neamurile toate-o vrem, 
Ne-o dă prin legea-n lume aşteptată. 

Tu înălţat din sfîntă gură, 

Cuvînt al Tatălui ceresc; 

Din Tată nu eşti doar frîntură 
Ci Dumnezeu şi Fiu firesc; 

Tu Plămădire toată, 

Al lumii Domn Ţi-e numele, 

A Tatălui viaţă, socoată 
Desăvîrşită-i prin Tine, Fiule. 

La Tine vin toţi îngerii cîntînd 
Cereasca slavă să-Ţi aducă; 
Arhanghelii în coruri lăudînd 
Cu voci sfinţite dumnezeirea o ridică; 

Mulţimea celor mari, pe Tine, 

Ei douăzecişipatru numărînd, 

Pocale avînd cu mirodenii pline, 
Trece în rugă, slavă-Ţi purtînd. 


Şi heruvimi şi serafini doar Ţie, 

Şi tronurile cu puterea lutninării, 
îţi bat din cele şase aripi, în tărie; 
Răsună toţi de chemarea legării. 

A 

Sfinte, sfinte, sfinte, 

Dumnezeule, Doamne, Savaot, 
în cer, pe pămînt, în minte, 

Pline-s de slava Ta, toate-n tot, 

Osana, David, Fiule, 

De Tatăl eşti binecuvîntat, 

Pe Tine Te-au trimis cerurile 
Şi-n numele Tatălui eşti dat. 

Tu mielul neîntinat, 

Jertfă le eşti muritorilor, 

Cu al Tău sînge ai spălat 
Veşmîntul alb-al sfinţilor. 

Pe Tine Te urmează mulţimea fericiţilor, 
Pe Tine, ce eşti slavei întîistătător, 

La Tine-i sălaşul ceresc al mucenicilor, 
însemnatule-n palme şi de coroană purtător 

Pe Tine Doamne Te rugăm, 

Ne du pe toţi în rîndul lor, 
în stih ales Te lăudăm, 

Ne-ascultă dorul gurilor. 


XIX 

DESPRE DESCOPERIREA PREASFINTILOR MUCENICI 
GERVASIUS ŞI PROTASIUS 


îţi cînt noi mulţumiri Iisuse, 
C-am dat prin Tine de răsplată; 
Căci am aflat din vremi apuse 
Pe mucenici cu fapta preacurată. 


Pioasele jertfe erau ascunse, 

Dar sfîntul izvor nu s-ascundea; 
Sîngele sfînt ce Tatăl îl plînse, 
Să zacă în umbră nu se cădea. 


24 - Sfîntul Ambrozie al Milanului 

Harul din cer adine fulgerînd, 

A dat la iveală mădulare sfinţite; 

Cu mucenicii nu vom fi-n rînd, 

Dar să-i aflăm din locuri tăinuite. 

Spune-ne Doamne glasul să-l aflăm, 
Al celor din locul zămislirii credinţei, 
De sfînta făptuire a mucenicilor să dăm. 
Şi ea să-i fie-ntremare silinţei. 

Severus se numea bărbatul 
Ce viaţa obştii o slujea cu minte, 
Dar orb era căci ochii n-aveau datul; 
S-a dovedit răsplata morţii sfinte: 

Glorie, Doamne 


Cînd a atins veşmîntul mucenicului, 
S-au şters din faţa-i norii-ntunecimii, 
I-a fulgerat în ochi lumina Veşnicului, 
Şi-a alungat orbirea din calea mulţimii. 

Mulţimea din lanţuri mîntuită 
Şi slobozită din suflarea diavolească, 
Ce-n oraşe era răspîndită, 

Acasă-i cu har să se neprihănească. 

Trecutele veacuri să le cinstim, 
Aşijderi veşmintele lor sfîşiate, 
Trupurile-ntregi să le privim, 

Cele prin atingere-ntremate. 

şi Fiului aşijderi. 


IMN PENTRU ORA A TREIA 
DIN VREMEA PAŞTILOR 


Aceasta-i ziua dreaptă a lui Dumnezeu 
Sfinţită prin lumina-I prea senină, 
Fărădelegi, ticăloşii şi tot ce-i greu 
S-au şters prin sînge curs fără de vină. 

Celor pierduţi le-a împărţit credinţa, 
Iar celor orbi le-a luminat privirea, 
Iertînd tîlharului ce-şi arătă căinţa, 
1-a mîntuit fără de teamă rătăcirea. 

Cine-a schimbat crucea-n răsplată, 
Prin credinţă pe El L-a dobîndit, 

Cu pas drept înainte fără pată, 

De Dumnezeu ajunge să fie stăpînit. 


Şi îngerii-şi încremenesc lucrarea 
Cînd văd pedeapsa grea a trupului, 
Dar cine de la El vrea binecuvîntarea, 
Primeşte viaţa-n veci a fericitului. 

Plină de tain-adîncă e minunea 
Ce spală-n toată lumea molima, 

Cu trupu-I curăţind din trupuri urîciunea 
Şi-nlăturînd din toţi păcatul, patima. 

Ce-i mai măreţ ca mîntuirea? 

Păcatul greu să ceară har, 

Teama s-o mîntuie iubirea, 

Moartea să dea viaţă-n dar. 


A morţii cange să se rupă; 
în noduri strînse fie legată, 
Viaţa să bea a morţii cupă, 
Căci viaţa-n toţi va fi iar dată. 


Vor fi toţi morţii iarăşi vii, 

Chiar dacă moartea atinge mereu; 
Moartea murit-a-n a omului fii, 
Prin însuşi lovitul ei greu. 








XXI 

IMN CĂTRE ORA A TREIA 


Duhule Sfînt acum să ne sileşti, 

Tu ce eşti Tot cu Fiul Tatălui 
Să fim prea demni de ce-s cereşti, 

Cu Tine în străfundul sufletului. 

Gura, mintea, simţirea şi vigoarea, 
Mărturisirea s-o strige în tărie, 

Bunătatea s-o cuprindă-nflăcărarea, 

Celor apropiaţi dorinţa fie-le vie. 

Condu-ne prea bunule Părinte, 

! Asemeni Tatălui cu strălucire, 

Cu apărătorul Duh în minte 
Acum şi vremuri înainte! 

XXII 

IMN CĂTRE ORA A ŞASEA 

Adevărate Dumnezeu, puternic conducător, 
Ce-aduci linişte-n destinul lucrurilor, 
Dimineaţa cu străluciri împodobeşti 
Şi amiaza cu flăcări cereşti. 

A neînţelegerilor flăcări să le stingi, 

Arşiţa-n depărtări s-o-nvingi, 

S-aduci a trupurilor sănătate, 

Şi pace-n sufletele-adevărate. 

Ne fii alături prea bun Tată. 

ALTĂ LECTURĂ A ACELUIAŞI IMN 

Adevărat Dumnezeu, puternic conducător, 
Ce-aduci linişte-n destinul lucrurilor; 
Dimineaţa cu strălucire-o luminezi 
Iar amiaza cu flăcări limpezi. 

A ne-nţelegerilor flăcări să le stingi, 

Arşiţa-n depărtări s-o-nvingi, 

S-aduci a trupurilor sănătate 
Şi pace-n sufletele-adevărate. 

Condu-ne prea bun Tată... 

XXIII 

IMN CĂTRE ORA A NOUA 

Tu Doamne ţii vigoarea-n lucruri, Dă-ne apoi şi limpezimea serii, 
Netulburarea-i veşnică în Tine, Şi viaţa-n ea nicicînd nu piară, 

Tu hotărăşti mereu în bine, Peste răsplata morţii sfinte-n seară 

Lungimea zilei care vine. Să vină slava nemuririi iară. 

Alături să ne stai prea bunule Tată. 

ALTĂ LECTURĂ A ACELUIAŞI IMN 

Tu Doamne ţii vigoarea-n lucruri, Dă-ne apoi şi luminarea serii, 
Netulburarea-i veşnică în Tine, Prin ea viaţa nicicînd nu piară, 

Tu hotărăşti mereu m bine, Peste răsplata morţii ■sfînte-n seară 

Lungimea zilei care vine. Să vină slava nemuririi iară. 

Alături să ne stai mereu bunule Tată. 


1 

[ULUI 


XXIV 

IMN PENTRU DESĂVÎRŞIRE 

Pe Tine Doamne, a toate Ziditor, Alungă-n depărtare visele deşarte 
La-ntunecarea zilei Te rugăm Şi ale nopţii goale plăsmuiri; 

Ne fii şi-acuma îngăduitor, Al nostru duşman apasă-1 departe 

Şi călăuză-ntru păzire să Te-aflăm. Ca noi s-avem parte de neprihăniri. 

Să ne fii martor atotputernic Tată. 

ALTĂ LECTURĂ A ACELUIAŞI IMN 

Pe Tine Doamne, a toate Ziditor, Alungă-n depărtare visele deşarte 
La-ntunecarea zilei Te rugăm Şi ale nopţii goale plăsmuiri; 

Ne fii şi-acuma îngăduitor, Al nostru duşman apasă-1 departe 

Şi călăuză şi paznic să Te-aflăm. Ca noi s-avem parte de neprihăniri. 

Să ne fii martor, atotputernic Tată. 


XXV 


IMN CĂTRE DIMINEAŢĂ 


Prea bunule a toate Ziditor, 

Tu călăuză, priveşte-ne pe noi, 
Din prea adîncul somn vătămător 
Trezeşte-ne la viaţă înapoi. 


Pe Tine Te rugăm Hristoase Sfînt, 
Fărădelegile acum ne iartă, 

Ne străduim spre mărturisitor cuvînt, 
A nopţii poticneli n-aducă altă soartă. 








IMNURI 


373 


Şi minţile şi braţul ridicăm, Răul purtat, acuma Tu îl vezi, 

Precum proorocul înainte-a arătat, Şi ce-i ascuns în noi dezvăluim, 

Şi tot ce Ţie trebuie să-Ţi dăm Plînsele noastre rugi să ni le crezi, 

Pavel Apostolul cu fapta a luminat; Să-nlături răul, să nu păcătuim. 

Ne fii alături prea bunule Tată... 


ALTĂ LECTURĂ A 

Prea bunule a toate Ziditor, 

Tu călăuză, priveşte-ne pe noi, 

Din prea adîncul somn vătămător 
Trezeşte-ne la viaţă înapoi. 

Pe tine Te rugăm Hristoase Sfînt, 
Fărădelegile acum ne iartă, 

Ne străduim spre mărturisitor cuvînt, 
A nopţii poticneli n-aducă altă soartă. 


ACELUIAŞI IMN 

Şi minţile şi braţul ridicăm, 

Precum proorocul înainte-a arătat, 
Şi tot ce Ţie trebuie să-Ţi dăm, 
Pavel Apostolul cu fapta a luminat. 

Tu răul făptuit îl vezi, 

Al nostru ascunziş dezvăluim, 
Plînsetele noastre rugi le crezi 
Şi faci ca noi să nu păcătuim. 


XXVI 

IMN CĂTRE DIMINEAŢĂ 


întunecata noapte-a-nvăluit 
Culoarea lucrurilor pămînteşti, 
Noi te rugăm, Tu ce-ai venit 
Judecător de suflete lumeşti, 

Păcatul nostru-nlătură-1, 

Şi limpezeşte mintea întinată; 
Mîntuitorul har Tu dă-1, 
Fărădelegea fie împiedicată. 


Chiar mintea necurată încremeneşte 
Cînd greu păcat colţii şi-arată! 

Chiar să-l alunge ea se străduieşte, 
Ca mîntuire-acum să-i fie dată. 

Alungă Tu acum întunecimea; 

Şi-n adîncime du-o, scufundată, 
Găsească-şi fiecare prospeţimea 
Că luminată lumea i s-arată. 


XXVII 

IMN DE LAUDĂ 


Veşnică slavă în naltul cerurilor, 

A muritorilor speranţă fericită, 

Rod unic din Tatăl rodirilor 
Şi din Fecioara binevestită. 

Celor ce se-nalţă întinde-le dreapta, 
Şi mintea limpede să se înalţe, 

Şi-n lauda lui Dumnezeu să fie treapta 
Ca să răscumpere doritele recunoştinţe. 


Născutul Lucifer să fulgere acum, 
S-anunţe a luminii răspîndire, 

Şi bezna nopţilor piară din drum 
Iar sfînta lumină dea strălucire. 

în simţirea noastră să rămînă, 
S-alunge pe vecie noaptea veacului 
Şi cînd sfîrşită-i ziua stăpînă. 
Neprihănire să-i dea duhului. 

Credinţa acum stăruitor chemată, 
în genunea simţirii să prindă rădăcină, 

Iar bunătatea cu speranţa, împreunată 
Să se arate mare în bucurie fără vină. 
Glorie părintelui Dumnezeu. 

ALTĂ LECTURĂ A ACELUIAŞI IMN 


Veşnică slavă în înaltul cerurilor, 
A muritorilor speranţă fericită, 
Rod unic din Tatăl rodirilor, 

Şi din Fecioara binevestită. 


Născutul Lucifer să fulgere, 

Şi soarelui să-i fie vestitor, 

A nopţii vedenii să fie-n cădere, 
Lumina sfîntă fie călăuzitor. 


Celor ce se înalţă întinde-le dreapta, în simţirea noastră să rămînă, 

Şi mintea limpede să se înalţe, S-alunge pe vecie noaptea veacului 

Şi-n lauda lui Dumnezeu fie treapta, Şi cînd se va-nplini vremea stăpînă, 
Ca să răscumpere doritele recunoştinţe. Neprihănire să-i dea duhului. 

Şi bucuria şi speranţa reunite, 

Să prindă-n suflet rădăcini, 

Cu-atît mai tainic adîncite 
Cu cît e bunătatea fără pricini. 

XXVIII 

IMN DE LAUDĂ 

Pe boltă se-ntinde acum Aurora, Acum a nopţii goală plăsmuire moare, 

încet pe pămînturi lunecă ziua, Se năruie a gîndului învinuire, 

Săgeata luminii ne-arată ora, Groaza păcatului ce cu a nopţii boare 

Primejdioasele locuri hicesc ca neaua. Venit-a pe furiş-ajunge la pieire. 

Privind în sus noi aşteptăm, 

Un mîine, poate ultim, 
în strălucirea-i să ne deşteptăm, 

Răsune cîntecul ce-1 ştim. 

ALTĂ LECTURĂ A ACELUIAŞI IMN 

Pe boltă se-întinde acum Aurora, 
încet pe pămînturi lunecă ziua, 

Săgeata luminii *ne-arată ora; 

Primejdioasele locuri lucesc ca neaua. 

A nopţii goală plăsmuire moare, 
învinuirea minţii e departe, 

Groaza păcatului fuge de soare 
Şi*n negru adînc îşi află parte. 









Fie ca ziua de mîine, cerută 
în timpu-i să sune de cîntec 
Şi toată-n lumină fie ţinută. 

Slavă Tatălui Dumnezeu. 

XXIX 

IMN CĂTRE ÎNTÎIA ORĂ 


Cînd steaua luminii s-a născut, 

Lui Dumnezeu să-i cerem rugători 
Ca-n tot ce ziua fi-va făcut 
Să ne ferească de vătămători. 

Să ne-nfrîneze limba potolind, 

Să nu răsune gîlceava-ngrozitoare, 
Să ne ascundă chipul îngrijind 
Să nu vrea deşertăciunea viitoare. 


A inimii coarde neprihănite fie, 
Departe să fie acum sminteala, 
Trufia trupului să nu mai vie, 
Măsura-n toate să-i dea fala. 

Astfel cînd ziua se va depărta 
Şi noaptea se va arăta din nou, 
Noi nevoindu-ne o vom cînta. 
Şi slava-i ca un lung ecou. 


Glorie Tatălui Dumnezeu. 

XXX 

IMN DESPRE LUCRAREA ZILEI DINTÎI 


Prea bunule făuritor al strălucirii, 

Ce dai şi strălucirea zilelor 
Şi lumea ai menit-o naşterii 
De la-nceputul strălucirilor. 

Tu care seara legi de dimineaţă, 

Şi ne arăţi ziua cum s-o chemăm, 
întunecatul haos treacă cu-a lui ceaţă, 
Ascultă-ne, cu lacrimi te rugăm. 


Nu cumva, prin fărădelegea vieţii 
Să fie mintea văduvită de răsplată, 
Să nu cugete veşnicia, pradă tristeţii 
Şi în păcat să fie împăcată. 

Ea să colinde înaltul cerurilor, 

Şi-a vieţii răsplată să căutăm, 

Să ne ferim de răul vătămărilor 
Şi ce-i necurat să-nlăturăm. 


Ne fii de faţă prea bunule Părinte. 

ALTĂ LECTURĂ A ACELUIAŞI IMN 



Prea bunule făuritor al strălucirii, 

Ce dai şi strălucirea zilelor, 

Şi lumea ai menit-o naşterii 
De la-nceputul strălucirilor, 

Tu care seara legi de dimineaţă, 

Şi ne arăţi ziua cum s-o chemăm, 
întunecatul haos treacă cu-a liii ceaţă, 
Ascultă-ne, cu lacrimi te rugăm, 


Ca mintea să nu fie de rău îngreunată 
Şi astfel să fie de răsplată văduvită, 
Şi de păcate s-ajungă a fi legată, 
în timp ce cugetă nimicuri, istovită; 

Să bată la uşile cereşti, 

Să-şi ia a vieţii răsplată, 

Să ne ferim de relele lumeşti, 
Neprihănirea fie-ne dată. 










XXXI 

IMN DESPRE LUCRAREA ZILEI A DOUA 


Tu întemeietor măreţ al cerului, 

Tu care-ai dat hotar în toate, 

Şi, ca să nu se-mbine-n plinătate, 

Ai despărţit bolta de apele curate. 

Celor cereşti le-ai dat loc veşnic, 
Aşijderi pămîntului şi rîurilor, 

Ca unda să stîmpere tăria flăcărilor, 
Pămîntul nu-1 prindă sleirea risipirilor. 

ALTĂ LECTURĂ A 

Tu întemeietor măreţ al cerului, 

Tu care-ai dat hotar în toate, 

Şi ca să nu se-mbine-n plinătate 
Ai despărţit bolta de ape curate, 

Celor cereşti le-ai dat loc veşnic, 
Aşijderi pămîntului şi rîurilor, 

Ca unda să stîmpere tăria flăcărilor, 
Pămîntul nu-1 cuprindă sleirea risipirilor. 


Prea sfinte acum să răspîndeşti 
Al darului har veşnic, 

Să nu renască iar vremelnic 
Păcatul vechi, rău sfetnic. 

Credinţa să aducă strălucirea, 

Să poarte-acum lumini strălucitoare, 
Şi să doboare cele-nşelătoare, 

Să n-o stingă truda plăsmuitoare. 

ACELUIAŞI IMN 

Prea sfinte acum să răspîndeşti 
Al harului dar veşnic, 

Să nu renască iar vremelnic 
Păcatul vechi, rău sfetnic. 

Credinţa să sporească strălucirea 
Să poarte-acum lumini strălucitoare 
Şi să doboare cele-nşelătoare 
Să n-o stingă truda plăsmuitoare. 


XXXII 

IMN DESPRE LUCRAREA ZILEI A TREIA 


Nemărginit ziditor al pămîntului, 
Care-ai dat la iveală lumea 
Din blînda unduire a nesfîrşitului, 
Şi-ai dat ţărînei nemişcarea. 


Ca puternica sâmînţă să se-ntindă, 

Cu flăcări arămii s-o-mpodobeşti, 
Rodnicia în fruct să prindă 
Şi scumpă hrană să ne dăruieşti. 

Ne fii de faţă prea 


Rănilor minţii chinuite, 

Cu harul înverzirii dă-le alinare, 

Ca după plîns să fie limpezite 
Şi reaua pornire s-o doboare. 

Poruncii Tale mintea-i fie supusă, 

De rele nu cuteze-a se apropia, 

Spre împlinirea-n bine fie dusă, 
Peste a morţii făptuire ea : va scînteia. 
sfinte Tată. 


ALTĂ LECTURĂ A ACELUIAŞI IMN 



Tu hrănitor ce-ai dat ă lumii temelie, 
Şi-ai despărţit pămîntul 
De-nvăluita apelor tărie 
Dînd gliei aşezâmîntul; 


Ca puternica sămînţă să se-ntindă, 
Cu flăcări arămii s-o-mpodobeşti, 
Rodnicia în fruct să prindă, 

Şi scumpă hrană să ne dăruieşti. 


J 










Rănilor minţii chinuite. 

Cu harul înverzirii dă-le alinare, 
Ca după plîns să fie limpezite 
Şi reaua pornire s-o doboare. 


Poruncii Tale mintea fie supusă, 

De rele, nu cuteze-a se apropia, 

Spre împlinirea-n bine fie dusă. 
Peste a morţii făptuire ce va scînteia. 


Ne fii de faţă, prea sfinte -Tată. 


XXXIII 

IMN DESPRE LUCRAREA ZILEI A PATRA 


Prea sfinte Dumnezeu al cerului, 
Ce bolta-n mijlocu-i strălucitor 
O-mpodobeşti cu focul curatului 
Sporind-o cu darul luminilor. 

Tu într-a patra zi ai hotărît 
înflăcărată roat-a soarelui, 

Şi-ai îngrijit al lunii izvorît 
Şi rătăcirea stelelor cerului. 

Şi nopţilor şi strălucirii 
Le-ai dat însemnul cunoscut, 

Tu dai sorocul despărţirii 
Şi-n toate lumile un început. 

A oamenilor inimi luminează-le, 
Şi şterge josniciile minţilor, 
Păcatelor stavilă aşează-le, 

Zvîrle povara făr-delegilor. 


Prea sfinte Dumnezeu al boitei, 
Ce-mpodobeşti cu foc strălucitor 
Ţinuturile-nalte cu scînţei 
Sporind darul împodobitor, 

Tu-n ziua a patra slobozit-ai 
Al soarelui înflăcărat rotund, 

Şi de-a Lunii cale grij-ai 
Şi de al stelelor în ceru-a,fund. 

Şi nopţilor şi strălucirii 
Să dai însemnul cunoscut. 

Să dai sorocul despărţirii 
Şi-n toate lumile un început. 

Alungă noaptea inimilor. 

Lanţul păcatului să-l mîntuieşti, 
Să ştergi nimicnicia minţilor, 
Povara relelor s-o veştejeşti. 


XXXIV 

IMN DESPRE LUCRAREA ZILEI A CINCEA 


Tu Dumnezeu al marii puteri, 

Tu din vîltoarea-i răspîndit 
Zburătoare cu care cer-acoperi, 

Şi neamul din ape-ai rînduit. 

Scufundătoarele le-ai pus în ape, 

Şi zburătoarele le-ai dat spre cer, 
Făcut-ai ca neamul nou să scape 
în locuri menite de Tine, Sfînt Meşter. 



Fii generos cu ai Tăi slujitori. 

Căci unda sîngelui i-a curăţit, 

Căderii în rău nu-i fie-aflători, 

Căci ruşinea morţii i-a părăsit. 

Păcatul pe nimeni de-acum să n-apese, 
Nimeni prin vorbă deşartă nu crească, 
Slobode minţile fie alese, 
în veci nici una nu se prăbuşească. 

ALTĂ LECTURĂ A ACELUIAŞI IMN 


Tu Dumnezeu al marii puteri, 

Din cei născuţi în rodnica apă, 

Pe unii şi-acum cu ea îi acoperi, 

Iar alţii uşori spre ceruri scapă. 

Scufundătoarele le-ai pus în ape, 

Şi zburătoarele le-ai dat spre cer, 
Făcut-ai ca neamul nou să scape 
în locuri menite de Tine, Sfînt Meşter. 


Fii generos cu-ai Tăi slujitori, 

Căci unda sîngelui i-a curăţit, 
Căderii în râu nu-i fie-aflători, 

• Ruşinea morţii i-a părăsit. 

Păcatul pe nimeni acum să n-apese, 
Nimeni prin vorbă deşartă nu crească. 
Slobode minţile fie alese, 

Nici una în veci nu se prăbuşească. 


XXXV 

IMN DESPRE LUCRAREA ZILEI A ŞASEA 


Tu Doamne, Care omul l-ai făcut 
Şi toate singur rînduieşti, 
Pămîntului să nască porunceşti . 
Al fiarelor neam de temut. 

Prin vorbă Ta poruncitoare 
Ai dat trup lucrurilor, 

Le-ai dat la fel vieţuitoarelor 
Ca omului să-i fie ascultătoare. 


Alungă de la slujitorii Tăi 
Tot ce-ar putea s-arate 
Pornire josnică sau răutate 
Sau fâptuire-n a căderii văi. 

Dă-ne răsplata fericirii, 

Dă-ne a harurilor întărire, 
Alung-a nenţelegerii înlănţuire, 
Adu-ne pacea liniştirii. 


ALTĂ LECTURĂ A ACELUIAŞI IMN 


Tu Doamne, Care omul l-ai făcut 
Şi toate singur rînduieşti, 
Pămîntului să nască-i porunceşti 
Al fiarelor neam de temut. 

Prin vorba Ta poruncitoare 
Tu le-ai făcut supuse slujitorilor 
De-a lungul vremilor, schimbărilor, 
Şi lucrul şi fiinţa necuvîntătoare. 


Alungă răul ce ne stăpîneşte 
Şi-aduce pofta nenfrînată, 
Alungă fapta rea cînd se arată 
Sau cînd spre beznă ne goneşte. 

Dă-ne răsplata fericirii, 

Dă-ne a harurilor întărire, 
Alung-a neînţelegerii înlănţuire, 
Adu-ne pacea liniştirii. 


XXXVI 

IMN DESPRE ÎNĂLŢAREA DOMNULUI 

A strălucit ziua sfinţită, După ce Domnul S-a-nălţat, 

Prin ruga tuturor dorită, Vechiul sălaş şi L-a aflat, 

Hristos, speranţa lumii, Dumnezeu, Cînd S-a întors Fiul în ceruri 

S-a înălţat lăsînd pămîntul greu. S-au bucurat a lor tărîmuri, 







IMNURI 


După ce-a-nvins Mîntuitorul 
Şi-n luptă El a fost izbăvitorul, 
Se-arată-n chipul Tatălui 
Slava măreaţă-a trupului. 

S-a ridicat în-naltul norilor, 

Le-a dat speranţă credincioşilor, 
Le-a arătat şi raiul zăvorit 
Din care primul om a coborît. 

Tu nouă ne eşti bucurie mare, 
Tu zămislire a sfintei Fecioare, 
După batjocură, biciuiri şi cruce, 
Harul la jilţul ceresc Te aduce. 


Să-i mulţumim noi aşadar, 

Celui ce-a mîntuit prin har, 

Căci a dus trup pămîntesc 
Spre-al cerului tărim regesc. 

Ne fie bucuria nesfîrşită, 

Căci faţa Lui neprihănită, 

Celor din ceruri li s-a arătat, 

Dar şi nouă raza-I ne-a dat. 

Acum prin faptele cu trebuinţă 
Să îl privim pe El cu străduinţă, 
Şi să trăim viaţă curată, 

Iar scara cerului ne fie dată. 


Slavă Ţie Doamne-n toate cele, 
Tu ce-Ţi porţi pasul peste stele, 
Cu Tatăl şi Sfîntul Duh lin 
în veacul vecilor. Amin. 


XXXVII 

IMN DESPRE ÎNĂLŢAREA DOMNULUI 


Iisuse eşti a noastră mîntuire, 
Dorinţă şi aşijderi iubire, 
Dumnezeu făuritor a toate, 

Şi Om ce vremurilor dă dreptate. 


Trecut-ai prin a iadului zăvoare, 
Le-ai dat şi robilor-nălţare, 

Prin slavă ales învingător, 

Şezi lingă Tatăl ziditor, 


Te-a învins îngăduinţa 
Şi-al nostru rău Ţi-e suferinţa, 
înduri prea crudă moarte 
Şi-a noastr-o dai de-o parte. 

Să fii a noastră bucurie, 
Slavă în Tine ne fie, 

Tu să ne fii răsplată, 
în veacurile ce s-arată. 


Dar Te sileşte bunătatea 
Să-nvingi în lume răutatea. 
Iertîndu-ne, părtaş la cînt 
Arată-Ţi chipul în cuvînt. 


ALTĂ LECTURĂ A ACELUIAŞI IMN 


Al mîntuirii omeneşti semănător, 
Iisuse, plăcere a sufletelor, 

Tu, ziditor de lume mîntuită 
Şi-a iubitorilor lucire împlinită, 


Ai fost învins de-ngăduinţă, 
Şi-al nostru rău Ţi-e suferinţă, 
Tu moarte primeşti nevinovat. 
Iar noi scăpăm de-al ei păcat. 

Şi haosul şi iadul Tu le-ai sfărîmat, 
Ale învinşilor lanţuri le-ai înlăturat. 
Prin slavă ales învingător, 

Şezi lîngă Tatăl ziditor. 


Dar te sileşte bunătatea 
Să-nvingi în lume răutatea, 
Al Tău chip să-l îmbogăţeşti, 
Cu fericirea luminii cereşti. 


Călăuză ne fii şi cărare spre stele, 
Fii răscruce în inimile grele, 

Fii bucurie a lacrimilor, 

Şi dulce răsplată a vieţilor. 


XXXVIII 

IMN DESPRE ZIUA RUSALIILOR 


Hristos S-a înălţat la stele, 
S-a-ntors de unde a venit, 

A Ziditorului răsplata L-a primit, 
A celui ce-I cu Sfîntul Duh unit. 

Se-apropie ziua măreaţă, 

Cea tainică de şapte ori, 
în care ai Săi slujitori 
Serbeazâ-ai fericirii zori 

Atunci în ora a treia, 

Cînd lumea deodat-a răsunat, 
Apostolilor vestea li s-a dat, 

Că Dumnezeu acum S-a arătat. 

De la a Tatălui lumină aşadar, 
Soseşte flacăra ce-mpodobeşte, 

Şi sufletele credincioase-mplineşte, 
Cu-a lui Hristos cuvînt, cereşte. 


Trupul întreg se bucură, 

La a Sfîntului Duh aflare, 

Răsună vocile-n chemare, 
Sălaşurile-s în mişcare; 

în toate neamurile cunoscute, 

La greci, latini şi la barbari, 
Răsună glasurile tari, 

Slăvind minunile mari. 

Atunci Iudeea neîncrezătoare, 

Cu duh nebun şi fioros, 

Şi ocăreşte şi împroaşcă-n jos 
Beţia băuturii, peste fii lui Hristos. 

Dar Petru iese în Întîmpinare, 
Şi-atunci cu semne şi strădanie, 
Le-arată că prin rea mărturie, 

S-au depărtat de-a adevărului tărie. 


Acum Hristoase, prin Tine, 
Sfîntul Duh S-a pogorît, 
Chipul lumii nou a izvorît 
Iar vechiul păcat e zăvorit. 


ALTĂ LECTURĂ A ACELUIAŞI IMN 

Hristos S-a înălţat la stele, Se-apropia ziua măreaţă, 

S-a-ntors de unde a venit, Cea tainică de şapte ori, 

A Ziditorului răsplată L-a primit, în care-ai Săi slujitori 
A Celui ce-I cu Sfîntul Duh unit. Serbeaz-ai fericirii zori. 

Atunci în ora a treia, 

Cînd lumea deodat-a răsunat, 
Apostolilor vestea li s-a dat, 

Că Dumnezeu acum S-a arătat. 

De la a Tatălui lumină aşadar, 
Soseşte flacăra ce-mpodobeşte, 

Şi sufletele credincioase le-mplineşte, 
Cu-a lui Hristos cuvînt, cereşte. 

Trupul întreg se bucură, 

La a Sfîntului Duh aflare, 

Răsună vocile-n chemare, 
Sălaşurile-s în mişcare; 


In toate neamurile cunoscute, 

La greci, latini şi la barbari, 

Răsună glasurile tari, 

Ducînd celor miraţi veşti mari. 

Atunci Iudeea neîncrezătoare, 

Cu duh nebun şi "fioros, 

De vin, beată privind jos, 
îi ocărăşte pe credincioşii lui Hristos. 

Dar Petru iese în întîmpinare, .< 
Şi îi învaţă prin strădanie, 

Că prin perfida mărturie, 

S-au depărtat de-a adevărului tărie. 


XXXIX 

IMN DE DIMINEAŢĂ 

Dumnezeule, a cerului lumină, Mîntuitorule, acum noi te rugăm, 

Tu eşti semănătorul strălucirii, Cu toţii îţi îngenunchem, 

De al Tău braţ bolta s-anină, Pe Tine, cu Duhul Sfânt, Te cîntăm, 

Cu dreapta-ţi-o-ntinzi deasupra firii; Cu toate glasurile, Te vrem. 


Acum Aurora acoperă stelele, 
Vârtejul se ridică purpuriu, 
Pămîntu-1 botează suflările, 

Umezite de rouă cerului viu. 

Luceafărul dimineţii-n al său car, 
Trimite chemare spre roţile înflăcărate 
Ale celui ce urcă pe cer cu har, 
Fără a cunoaşte clipe-ntîrziate. 

Acum a nopţii umbre cobor, 

Din ceruri bezna-ncet se risipeşte, 
Iar chipul lui Hristos Luminător, 
Ziua-amorţită o trezeşte. 

Tu eşti prea slînta zi a zilelor, 

Eşti chiar lumina strălucit-a lumii, 
Unul atotputernic al puterilor, 
Aşijderi puternic în unul Treimii. 


Tată, Tu cerurile le cuprinzi, 

Al Tău nume îl cîntăm, 
Dă-le-mpărăţia Ta celor flămînzi, 
Şi voia Ta să o aflăm. 

Şi voia Ta cea mare, 

E dată s-o-împlinim. 

Cu Duhul veşnic credincioşi, 

Cu trup neprihănit să fim. 

Pîinea noastră cea de toate zilele, 
Dă-ne-o spre a ne-ndestula, 

Dă-ne nouă toate darurile, 

Cum dăm şi noi spre-a Te afla. 

Nu ne lăsa-în ispită, 

Pe noi cei cu suflet curat, 
în noi rugătorii, fie pierită, 

Trup mîntuit fie-ne dat. 

XL 

IMN DE DIMINEAŢĂ 


în timpul nopţii, laude Domnului, 
De la cei ce-n glas se-nalţă, 

Iar Domnului Mîntuitdrului, 

Slava Treimii şi-a noastră speranţă. 

în corul sfinţilor cîntăm, 

Şi capetele le-smerim, 

Păcatele să le-alungăm 
Din noi ce Duhul îl dorim. 


Să judece Domnul păcatul, 
Să-nvingem răul prin bine, 

Prin rodul silinţei, Chematul 
Ne-aducă răsplata cu Sine. 

Pe Tatăl şi Hristos să îi rugăm, 
Pe Sfîntul Duh al Tatălui, 
Deplină biruinţă să cîntăm, 

Să-i fim învingători duşmanului. 


XLI 

IMN DE DIMINEAŢĂ 

Cînd strălucirea zilei se arată, în inimile noastre să nu-şi afle loc, 

Cu primele cuvinte în trezire, Mînia, viclenia şi-ngîmfarea, 

Slăvirea Domnului fie cîntată, Să nu ne ardă al zgîrceniei foc, 

Să ne-ocroteasc-a lui Hristos mărire. Ce-i rădăcina relelor, întunecarea. 


Spre folosinţa tuturor lăcut-a Ziditorul. 
Să fie noaptea şi ziua văzute, 

Şi lege veşnică a dat Făuritorul, 

Ca una de alta să fie vrute. 

Tu strălucire adevăxat-a credincioşilor, 
Pe care vechea lege nu-1 împiedică, 
Şi nu urmezi prin naştere întunecimilor 
Ci străluceşti prin luminare veşnică, 

f 

Hristoase, fără preget Te rugăm, 
Ajută, supuşilor Tăi, slujitori 
Ca nedreptatea ăstui veac să o călcăm, 
Să nu4 cuprindă şi pe iubitori. 

Să nu gîndim cum nu se cade, 

Pe nimeni pizmă să n-avem, 
în noi lovirea nu dea roade, 

Răul cu bine să-l învingem. 


Vinul gîndirea să n-o stăpînească, 
Veşnica beţie nu ne arunce-n hău, 
Ci cu măsurată simţire lumească, 

Să bem cu toţii pocalul Tău. 

Bunătatea fără ascunzişuri, 

A păcii înţelegere să o păstreze, 
Dar şi neprihănirea fără ocolişuri, 
Prin credinţa din sufletele treze. 

Foamea ce rău ne sfătuieşte, 
S-adăugăm pămînturi noi-nu fie, 

Iar cînd bogatul cu tot ne copleşeşte, 
Doar psalmul sfînt, mîngîietor ne vie. 

Tu Tată, nenăscut, să ne fii martor, 
Ca astă zi să o purtăm în cînt, 
Plăcuţi preabunului Mîntuitor, 
în suflet plin de Duhul Sfînt. 








IMN DE DIMINEAŢĂ 

Tu Dumnezeu al veşnicei lumini, Hotamicul lumii Tu eşti, 

Şi strălucire ce nu-ncapi în cuvinte, Pe tronu-al şaptelea Tu şezi, 
Viitor Judecător al vechii vini, Judecător din înălţimi cereşti, 

Ce vezi orice-ascunziş în minte, Venit-ai ca să pătimeşti, să vezi. 

Tu ţii în stăpînire cerul, Tu Savaot, atotputernic, 

Şi eşti cu totul în Cuvînt, Tu-n osanale să rămîi, 

In toate stăpîneşti prin Fiul, A Ta e lauda în veacul veşnic, 

Izvor eşti pentru Duhul Sfînt. Tu eşti reînvierea cea chntîi. 

Nume-ntreit, ţii înălţimea, Tu eşti întăritor credinţei, 

Puternic, unul eşti în toate, Şi îi priveşti pe cei sărmani, 

Iar prin al Crucii semn, Treimea, Al tău e tronu-ngăduinţei. 
Conducător razei nemăsurate. A Ta cinstirea peste ani. 

Stăpînului veşnic Hristos, 

Duhului Sfînt şi Tatălui, 

Să-i dăm al vieţilor prinos, 

Acum şi-n veacul veacului. 

XLIII 

IMN DE DIMINEAŢĂ 

După ce-a nopţii beznă a fugit, Şi oric^ rău'să-l alungăm, 

Se-nalţă strălucirea purpurie, Să-I cerem bunăstare, 

Noi laude s-aducem celui Nesfîrşit, Virtutea veşnic o chemăm, 

Ce stă-naintea veacurilor din vecie. Celor ce cred, le fie apărare, 

Şi toţi cu rosturile într-un glas, 

Cu sufletele închinate Lui, 
în orice vremi am fi rămas, 

S-aducem laude Cuvântului. 


XLIV 

IMN CĂTRE PRIMA ORĂ 

Hristoase, al cerurilor ziditor, 
Dumnezeule atotstăpînitor, 

Pe noi în liniştire ne priveşte, 

A noastră rugă către Tine creşte. 

La ora-ntîia rugi cîntăm, 

Şi laude lui Dumnezeu-nălţăm. 

Noi noaptea oarb-am biruit-o, 

Şi slava Regelui Iisus am dobîndit-o. 

Slavă Tatălui Dumnezeu, Ţie, Tată, veşnica slăvire, 

Şi Fiului Său mereu, Şi singur născutului mărire, 

Cu Duhul Sfînt aşijderea, Cu Duhul Sfînt senin, 

Acum şi pururea. Acum şi-n veacul vecilor. Amin. 

XLV 

IMN CĂTRE ORA A TREIA 


Ora a treia acum se-arată. 

Iar noi nerăbdători să ne grăbim, 
Cu psalmi îndatorirea să-mplinim, 
Domnului lauda-îi fie dată. 

Aceasta-i ora a treia-n care,, 

Hristos a fost pe cruce înălţat, 
Astfel voinţa Tatălui s-a arătat, 
Păcatul piere în strînsoare. 

La sfîntu-I sălaş s-a înălţat, 

Şi şade-n dreapta Tatălui, 

Tronurile aduc laudă Domnului, 

De care răii atunci s-au lepădat. 

Pe Dumnezeu Hristos noi îl cinstim, 
Şi-L credem că-I judecătorul, 

Cu Care-au zugrăvit prorocii viitorul, 
Pe Care-apostolii-L urmau sublim; 


în ora a treia a-nălţării, 

Prea sfîntul Tatăl al familiei, 

I-a dus pe toţi la poarta viei, 

Pe cei ce-au crezut întrupării. 

Hristoase, chiar în a Ta vie, 

Ce o privim ca pe răsplată, 

Urmăm lucrarea tainic arătată, 

Spre dobîndirea binelui prin profeţie. 

Iată ora a treia s-a pornit, 
în care Duhul Sfînt 
Pocalu-1 umple cu Cuvînt, 
Pe-apostoli îndemnîndu-i la sorbit; 

Simţirile nostre Doamne să stropeşti, 
Cu laude să Te cîntăm, în cor, 
Hristoase-al tuturor Mîntuitor, 

Al nostru cor să îl sfinţeşti. 


XLVI 

IMN CĂTRE ORA A TREIA, 
DESPRE PĂTIMIREA DOMNULUI 


Prin credinţa veşnică în Dumnezeu, 
Slavă Mîntuitorului să-I cîntăm, 

Cu harul bunătăţii să ne arătăm, 
Prin speranţa ce-i în noi mereu. 

El înălţat în ora sfîntă, 
în marea jertfă pătimind, 

Şi-ofranda Crucii răspîndind, 

A readus oaia pierdută. 


Supuşi, acum să ne rugăm, 

Eliberaţi prin Sfînta-Ţi Mîntuire, 

Cei mîntuiţi în veac aibă ivire, 

Acei ce fapta-Ţi o urmăm. 

Ţie Treime, slavă-ntr-una, 

Ţie ce eşti dumnezeire, 
înainte de-a Lui venire, 

Naintea veacului şi-ntotdeauna. 

c 








IMNURI 


XLVII 

IMN CĂTRE ORA A ŞASEA 


Ora a şasea a zilei, 

Duce a vremii cale, 

Ne-ndeamnă cu-aie sale, 

Să îi cîntăm Treimei. 

Rugîndu-se, Petru-ngenuncheat 
Priveşte viitorul credinţei, 

Se pregăteşte şi Domnul biruinţei, 
S-aducă sămînţa-n noi la semănat. 


Jn tainic chip la oră însorită, 
Pe patriarhi i-a ospeţit, 

Pe Cel în trup ei L-au vestit, 
Prin a Treimii putere sfinţită. 

Desăvîrşire-a socotelii cereşti, 
Tu Te-ai desăvîrşit prin Tine, 
Eşti slava puterii în bine, 

Şi-n toate veacurile stăpîneşti. 


XLVIII 

IMN PENTRU MASA PRÎNZULUI 


La a mi ază rugă să-nălţăm, 

Ca pe Hristos să-L implorăm, 

Să-ngăduie din trupu-I sfint, 

Să ne hrăni m cu legămînt. 

Să ne dea nouă ajutor, 

Prin minunatul înger păzitor, 
Ce veşnic să ne însoţească, 
în a veacului viată lumească. 


Slăvit să fie El în toate, 

De neamurile binecuvîntate, 
El însuşi Domnul cerurilor, 
Ce stă-n tăria veacurilor! 


XLIX 

IMN LA O NOUĂ ÎNFRUPTARE 

După ce iarăşi ne-am hrănit, 

Şi prînzu-am dus la bun sfîrşit, 

Ţie preasfînt Izbivitor, 

Ti-aducem laude în cor. 

în faţa noastră repede venind, 

Şi-a hranei greutate potolind, 

Spre rugăciune să ne pregăteşti, 

A spovedaniei încredere să dăruieşti. 

Şi pentru tot ce glăsuim, 

Şi-n sfinte laude slăvim, 

Coroana nouă să ne-o dai, 

Şi slava Domnului, din rai. 


25 * Sfîntul Ambrozie al Milanului 









386 


SFlNTUL AMBROZIE AL MILANULUI 


L 

IMN CĂTRE ORA A NOUA 


Al soarelui arc pe cer, 

Pe treapta a noua s-a-nălţat, 
Ore de trei ori trei s-au arătat, 
Din drumul marelui talger. 

La vremea ast-a Pătimirii, 
Adus-a Ziditorul împlinirea, 
Căci a trimis în vie strălucirea, 
La slujitorii prăznuirii. 


La ora asta, Petru, tainic, 

A mîntuit a lanţului strînsoare, 
Şi-acum gîndeşte minunea-n soare, 
Din rău nu mai aflăm nimic. 

în imnuri slavă fie cîntată, 

Cu glas, cu minţi neprihănite, 

Lui prin Care toate-s făurite, 

Din veac trecut, prin lege lăsată. 


LI 

IMN CĂTRE ORA A NOUA 


De trei ori trei e-al orelor număr, 
Ce-apasă al sfintei credinţe umăr 
în numele marii Treimi Sfinte, 

Să cerem răsplata iertării-n cuvinte. 

Chiar spovedania gurii de tîlhar, 
Cere Domnului Hristos har; 

Lauda noastră prin silinţă, 

Se roagă pentru-ngăduinţă. 


Moartea trece acum peste Cruce, 
Lumina apoi strălucirea aduce; 
Piere groaza fărădelegilor, 

Luceşte iar neprihănirea minţilor. 

Ţie Trdîme a cerurilor, 

Fie-Ţi gloria veacurilor, 

Eşti una cu Dumnezeirea, 

Naintea veacurilor, pururea. 


LII 

IMN CĂTRE ÎNSERARE 


Tu Doamne, ce ziua-i zămislit-o, 

Şi cu lumină albă ai împodobit-o, 

Cînd ziua povîmita dă în mîntuire, 

Cu glas înalt cîntăm a ta slăvire. 

Acum cînd vine calmă înserarea, 

Şi soarele-şi urmează-n jos cărarea, 

Iar lumea se fereşte de umbre în zadar, 
Văzînd cu întristare al zilei hotar, 


Acum înalte Doamne Te rugăm, 

Noi slujitorii ce slavă-Ţi cîntăm, 

Trudiţi de munca zilei împlinite, 
Noaptea ne-mbrăţişeze cu braţe liniştite. 

Ca nu cumva din minţi întunecate, 
Deşertăciunea veacului să se arate, 
Ci-n harul Tău acoperiţi cu slavă, 
Lumina rodnică în noi n-aibă zăbavă. 


LIII 

IMN DESPRE VENIREA DOMNULUI 


Hrănitorule, ziditor al stelelor, 

Al credincioşilor veşnic strălucitor, 
Ascultă rugile supuşilor, 

Hristoase, mîntuitor al tuturor. 

Tu care prin adîneă suferinţă, 

Al morţii veac l-ai dărîmat, 

Şi vinovaţilor le-ai dat căinţă, 
Lumea din boală ai salvat. 

în timp ce venea înserarea, 
Precum un mire la nuntit, 

Lăsînd dulce strînsoarea 
Mamei Fecioare, ai ieşit. 


Cînd astă putere s-arată, 

Cu toţii-ngenunchează, 

Cereşti şi pămîntene, iată, 
Mărturisesc supunerea trează. 

Soarele apus mai luceşte, 

Şi luna-şi arată darul, 

Şi-n astre lucirea creşte; 

Păstrează însă toate hotarul. 

Prea sfinte Doamne Te rugăm, 
Viitor judecător al veacului, 
Păzeşte-ne în veac ca să nu dăm 
De-ntunecata lance a duşmanului. 


Laudă, slavă, onoare-n veci Lui. 


ALTĂ LECTURĂ A ACELUIAŞI IMN 


Hrănitorule, ziditor al stelelor, 

Al credincioşilor veşnic strălucitor, 
Primeşte darul supuşilor, 

Hristoase, mîntuitor al tuturor. 

Tu eşti al lumii-nbolnăvite leac, 
împins de-ndemnul iubirii, 

Ca nu cumva să moară omenirea-n veac 
Prin fapta răului şi a pieririi. 


Tu care ai fost răstignit, 

Ai dus al lumii rău pe cruce, 

Neprihănită jertfa, ai ieşit 

Din sfînta odaie-a Fecioarei, ce luce; 

Cînd astă putere s-arată 
Şi numele-n ceruri răsună, 

Cereşti, pămînteni, deodată, 

Cu tremur credinţa-şi adună. 


Judecător mărit, noi Te rugăm, 

Tu, ce-n ziua din urmă Te arăţi, 

Ne fă cu arma harului să ne-apărăm, 
Să nu ne închinăm, ca-n alte dăţi, 

Virtute, laudă şi glorie îţi înălţăm. 


f. 

uv 

IMN DESPRE VENIREA DOMNULUI 


Iată răsună vocea limpede, 

Dărîmă toate-ntunecimile, 

Departe-s alungate visele, 

Din slavă strălucit Hristos ne vede. 

Gîndirea amorţită se trezeşte, 

Din rana-ntunecată se arată 
O nouă stea străfulgerată, 

Şi-a răului cădere ne vesteşte. 


A fost trimis Mielul preasfînt, 

Să uşureze a noastră suferinţă, 

Cu lacrimi pentru-ngăduinţă, 

Să înălţăm cu toţi cuvînt. 

A doua oară cînd a fulgerat, 

De groază lumea s-a cuprins, 

Dar vinovaţii în cădere nu i-a-mpins, 
Ci ocrotirea-i El ne-a arătat. 


ALTĂ LECTURĂ 
Glasul limpede-nvinovăţeşte, 
Răsună de el întunecimile, 

Iar visele departe le goneşte, 

Iisus luminează-nălţimile. 

Mintea lîncedă e în trezire, 

Făr-a mai zace la pămînt, 

O nouă stea e-n strălucire, 

Răul se-ascunde de Cuvînt. 

Onoare, laudă şi 


ACELUIAŞI IMN 

A fost trimis Mielul preasfînt, 

Să ne dea nouă luminare, 

Cu toţi prin lacrimi şi cuvînt, 

Să-I cerem rugători iertare. 

A doua oară cînd a fulgerat, 

De groază lumea s-a cuprins, 

Şi ocrotirea-I El ne-a arătat, 

Iar vinovaţii la cădere nu i-a-mpins. 
rie ne-a dat. 


LV 

IMN DESPRE VENIREA DOMNULUI 


Tu eşti Cuvînt de noi întâmpinat, 
Odinioară de la Tatăl ai plecat, 
Tu Cel născut lumii îi vii, 
în mersul povîmit al vremii, 

Al nostru suflet să îl luminezi. 
Cu-a Ta iubire să-l înflăcărezi, 
Încît după ce crainicul îl cheamă, 
Ruşinea ascundă-se cu teamă. 


Cînd Tu, judecător, vei fi de faţă, 

Să dai în fapte duhului pqyaţă, 

Celor căzuţi schimbarea le vei da. 

Iar celor buni prea dreaptă stăpînire-a Ta. 

De-acum să nu cădem la rele, 

Fărădelegea nu-şi arate ghiarele, 
în veşnică neprihănire, să ne fericim, 

Şi celor fericiţi părtaşi în veci le fim. 

ALTĂ LECTURĂ A ACELUIAŞI IMN 

Cuvînt de noi întîmpinat, Încît cînd judecata de apoi 

Din sînul Tatălui Tu ai plecat. Va osîndi răul din noi, 

Tu Cel născut lumii îi vii, Iar glasul Lui prietenesc, 

în mersul povîmit al vremii. îi va chema pe buni în loc ceresc, 

Al nostru suflet să îl luminezi, Să nu ne-ntunece al flăcărilor fum, 

Cu-a Ta iubire să-l înflăcărezi, Şi nici să nu ne-ntoarcă-n drum, 

în inimă să n-aibă îndoiala loc, Ci-mpărtăşiţi din chipul Domnului, 

Ci să se umple cu cerescul foc. Parte s-avem de bucuriile cerului. 

LVI 

IMN DESPRE NAŞTEREA DOMNULUI 

Hristoase, Mîntuitor al neamurilor, Ziua de azi aşa ne dovedeşte, 

Tu singur eşti Tată din Tată, în lungul drum al anului, 

Singur născut înaintea-nceputurilor, Că ai venit Mîntuitor, lumeşte, 

Prin naştere ce-n vorbe nu-i dată. Singur de la sălaşul Tatălui. 

A Tatălui strălucitoare luminare, Pe El-cerul, pămîntul, marea 
Speranţă veşnică a tuturor, Cele ce-n ele sînt îl proslăvesc, 

îndreaptă-n lume veşnica rugare, Pe El îl laudă cîntarea, 

Ce-a răspîndit-o duhul credincioşilor. Pe-al venirii Tale făuritor ceresc. 

Să-ţi aminteşti aducător al mîntuirii, Noi înşine, am fost mîntuiţi, 

Că a trupului nostru măsură, Prin sîngele Tău sfînt, 

Slujitu-Ţi-a-n ziua venirii, De ziua Ta, noi fericiţi, 

Cînd magii al Fecioarei rod văzură. Imn nou-nălţăm cîntînd. 

ALTĂ LECTURĂ A ACELUIAŞI IMN 

Mîntuitor al tuturor, Iisus, De-al nostru trup adu-ţi aminte, 

Supremul Tată, Te-a înălţat, Ai înălţat a lui măsură, 

Naintea zămislirii slăvii de sus, Cînd Te-a trimis al Tău Părinte, 

Slava Lui, ce Ţie Ţi-a dat. Din pîntec fără-ncepătură. 

A Tatălui strălucitoare luminare, Ziua de azi aşa ne dovedeşte, 
Speranţa veşnică a tuturor, în lungul drum al anului, 

îndreaptă-n lume veşnica rugare, Că ai venit Mîntuitor lumeşte, 

Ce-a răspîndit-o duhul credincioşilor. Singur de la sălaşul Tatălui. 

Pe El, pămîntul, astrele şi marea, Iar noi, cu toţii mîntuiţi, 

Şi toate ce-s sub cer îl proslăvesc, De valul sîngelui cel sfînt, 

Pe El ce ne-a adus salvarea, Prinos Ti-aducem fericiţi, 

în cîntec nou îl regăsesc. în ziua Ta, Tu sfînt Cuvînt. 

Iisuse, a Ta să fie slava mereu, 

Tu cel din Fecioară, şi-al lui Dumnezeu. 

LVII 

DESPRE NAŞTEREA DOMNULUI 

Mare e taina Bisericii, Plină eşti de-adîncul har, 

Imn îl înălţăm lui Hristos, Şi slăvită-n veşnicie, 

Lui, dărîmătorul fricii, Căci din tine-a ieşit - dar - 

Cuvînt al Tatălui în Fiu, glorios. Hristos ce-i lumii tărie. 


Tu singură dintre femei, 

Aleas-ai fost în timp, 

Şi Domnului I-ai fost temei, 

Să-L porţi în sfînt răstimp. 

Proorocii vremurilor de-altă dată, 
Prezis-au sfînta Lui venire, 

Şi că Fecioara binecuvîntată, 
îi va fi mamă Celui din vestire. 


Păstorii care-au auzit, 

Domnului slavă I-au cîntat; 

Spre Bedeem cu toţii s-au grăbit. 
La Domnul, ce prin naştere S-a arătat 

Iar magii de la Răsărit, 

Purtînd a neamurilor chipuri, 
Dup-arătarea stelei ce-a lucit, 

Au adus primii daruri. 


Prea mare-i astă tăinuire, Noroadelor, voi toate, 

Ce-a fost Măriei dată spre păstrare, Pe Maica Domnului să o rugăm, 
Ca Dumnezeu ce e-n întreaga fire, Pacea şi iertarea, aşteptate. 

Din pîntecu-i s-aibă născare. Să ni le dea ca să ne bucurăm. 

1 Slavă Tu, Doamne-n vecie, 

Ţie, născut din Sfînta feciorie. 

LVIII 

IMN PENTRU POSTUL PAŞTILOR 

De trei ori cîte patru ore 
Trag ziua către; seară, 

Şi veştejesc a soarelui hore, 

Căci noaptea se-arată iară. 

Noi aşadar la semnul Domnului, 

Să ne-apărâm a pieptului închizătoare, 

Ca nu cumva-ncălzitul unduit al şarpelui, 

Să-ncerce a pragului zăvoare. 

Şi-apoi cu armele neprihănirii, 
Avînd părtaşă limpezimea gîndului, 
Mintea ce-i păzitoare împlinirii, 
Să-nvingă strădania duşmanului. 

Să nu sleiască trupurile 
îndestularea cu mîncare, 

Ca nu cumva somnul şi visurile, 
S-aducă sufletului întinare. 


LIX 

DESPRE PĂTIMIREA DOMNULUI 


Un imn să-i spunem Domnului, 
Şi laude lui Dumnezeu cîntate, 
Căci El prin jertfa sîngelui, 
Răscumpărat-a vechile păcate. 

în ziua ce-alunecă-n seară, 

Cînd morţii e dat Hristos, 

Cu toţii la cină sînt iară, 

Cu ei şi-un necredincios. 

Iisus viitoru l vesteşte, 

Fiilor cu care cina: 

Unul din voi greşeşte, 

Şi-acela Mă va trăda. 

Cel mai rău neguţătorul Iuda 
L-arată pe Domnul cu-o sărutare, 
Iar El, Mielul ce-aşteptă osînda, 
Sărutu-1 primeşte fără mirare. 


Pentru cîţiva arginţi, 

Hristos iudeilor e dat, 

Curat învăţător de sfinţi, 

Pe care Iuda L-a trădat. 

Pilat romanul spune: 

Eu vină nu-I găsesc; 

Spălîndu-şi mîinile cu repejune, 
îl dă iudeilor ce-L însoţesc. 

Iudeii înşelaţi, necredincioşi, 

Vor ca tîlharul să trăiască, 

Iar pe Iisus-de sînge setoşi - 
Acum să-L răstignească. 

Atunci Baraba, ce moarte-a făcut, 
Şi-i vinovat de faptă dovedită, 

E iertat, iar viaţa în ţinut, 

Prin care morţii-nvie, e oprită. 


Slavă Ţie Doamne pururea, 
Slavă Celui născut fără chin, 
Şi Sfîntului Duh aşijderea, 
în veacul vecilor. Amin! 


Străluceşte aurora vie, 
Cerul de laude răsună, 
Lumea tresaltă-n bucurie, 
Iadul geme şi tună; 


LX 

IMN DE PAŞTI 

Atunci cînd măreţul Rege, 
Frîngînd a morţii puteri, 
Iadu-1 calcă cu noua-i lege, 
Şi-i mîntuie pe cei mizeri. 










Acela Care-nchis de stîncă, 

Păzit era de un ostaş, 

Se-nalţă din bezna adlncă, 
Biruitor, vieţii chezaş. 

Dup-ale iadului cărări 
Şi gemetele pătimirii, 
înalta îngerul cîntări, 

Căci străluceşte Domnul învierii. 

Apostolii erau în întristare, 

De crunta moarte-a Domnului, 
La care slujitorii-n împilare, 

în tirtip ce repede se străduiesc, 
Să dea apostolilor bucuria, 
Ştiind că toţi în El trăiesc, 

Tin toate urma lui Mesia. 

» 

învăţăceii aflînd acestea, 
în Galileea merg în grabă, 

Ca faţa Lui ce-a zis-o vestea, 

S-o vadă într-a sa podoabă. 

Şi-apostolii cînd îl privesc 
Şi-L văd în trup ştiut, 

A lumii raze strălucesc, 



Sortitu-L-au cu necredinţa duhului. De bucuria Paştilor ce-au început. 

„Să mergeţi cît de curînd, Şi rănile ce se arată 

în Galilea pe El să-L vedeţi”, Din trupul Lui strălucitor, 

Le-a spus cu glasul blînd, Mărturisesc că vestea dată, 


„Să mergeţi cît de curînd, Şi rănile ce 

în Galilea pe El să-L vedeţi”, Din trupul 

Le-a spus cu glasul blînd, Mărturisesc 

Femeilor îngerul cu poveţi. Că a-nviat 

Tu rege, Hristoase preabunule, 
A noastre inimi să Ie ai, 

Şi pentru laude Tu, veşnicule, 
în orice vremi putere să ne dai 


Că a-nviat Domnul Izbăvitor. 


ALTĂ LECTURĂ 

Aurora cerul îl roşeşte, 

Lauda-n aer vesteşte, 

Că lumea-n biruinţă se bucură, 

Iar iadu-ngrozit se cutremură. 

Puternicul rege al sorţii 
Ieşit din iadul morţii, 

Spre-al vieţii luceafăr duce, 
Mulţimea celor doisprezece. 

Mormîntul său păzit mereu, 

E însemnat cu-al pietrei greu; 

Dar El se-nalţă-nvingător 
Şi-nmormîntează moartea din viitor. 

Destul s-a dat durerilor, 

Destul înmormîntării, lacrimilor, 

Al morţii sfidător a înviat, 

Iar îngerul în scăpărare a strigat. 



A ACELUIAŞI IMN 

De cruda moarte-a lui Hristos, 
Apostolii-ntristaţi priveau în jos, 

Căci cruntă moarte Lui i-au hărăzit, 
Cei ce relei credinţe i-au slujit. 

îngerul adevărului venise, 

Cu glas femeilor prezise: 

Hristos cu chipu-i fericirea va aduce, 
Mulţimii credincioşilor ce-o conduce. 

La-ngrijoraţii apostoli mergînd, 

Spre a vesti, iuţeală pasului dînd, 
în drum veşmintele-au aflat, 

Ce de pe trupu-I necredincioşi-au lepădat 

Apostolii s-au adunat 
Acolo unde vestea i-a chemat, 
Şi-mpărtăşiţi întru Hristos, 

Se fericesc cu fruptu-i luminos. 

A Paştilor preasfîntă bucurie, în trupul Lui rănile 

Şi soarele-o vesteşte acum cu dărnicie, Lucesc precum stelele; 

Cînd pe Hristos apostolii-L privesc, Pe toţi îi cuprinde mirarea, 

Şi raze noi le strălucesc. Şi martori vestesc minunarea. 

Iisuse, Rege prea-ngăduitor, 

Inimilor noastre să le fii păstrător, 

Ca recunoscători să-Ţi dăm ce-s cuvenite, 

Iar Tu să ne renaşti cu vieţile-noite. 

LXI 

IMN PENTRU DIMINEAŢA PAŞTILOR 


O, Doamne, Rege veşnic, 

Tu creator al lucrurilor 
Ce-ai fost naintea veacurilor, 

Cu Tatăl Fiului cel volnic. 

Tu la al lumii început 
Pe-Adam l-ai plămădit, 

Dup-al Tău chip desăvîrşit, 

Şi i-ai dat duh neabătut. 

Dar diavolul l-a înşelat, 

Acel ce-i neprieten omului 
De-a cărui măsur-a trupului, 

Tu însuţi Te-ai simţit apropiat. 

Dar însuţi l-ai răscumpărat, 

Pe cel ce Tu l-ai plăsmuit, 

Şi-alături Domnului, neclintit 
Prin vieţuirea-n trup l-ai aşezat. 

De-acesta din Fecioară plămădit, 
întregul suflet s-a cutremurat, 

Iar noi cu mintea-n credinţă am aflat, 
C-am înviat şi noi prin cel Neprihănit. 

Ne-ai dat îngăduinţa 
Prin Sfîntul Botez, 

Celor înlănţuiţi, fără crez, 

Şi-ai înlăturat neştiinţa. 

Tu socotit-ai drept să porţi, 

Trudnica cruce pentru noi, 

Sîngele să-l dai gîdelui lacom, 

Ca nouă să ne dai noi sorţi. 


Cînd vălul templului s-a despicat, 
Atunci pe mulţi din adormire, 

Tu i-ai trezit ca din orbire; 
întreg pămîntul s-a cutremurat. 

A vechiului duşman puteri 
Pe-a morţii cruce le-ai zdrobit, 

Şi semnul ei în frunte-a izvodit, 
Stindardul Tău să-nlăture orice temeri, 

Tu demn ai chibzuit ca răutatea, 

Din noi să fie-ndepărtată, 

Ca nu cumva spre noi scăpată, 
Vreunui mîntuit să-i ia seninătatea, 

în iad ai coborît, 

Şi celor datornici morţii 
Le-ai dat răsplata vieţii; 

Astfel însuţi ai hotărît. 

în timpul nopţii te rugăm, 

Doamne nouă ne iartă, 

Celor credincioşi Te-arată, 

Asta în imn noi îţi cântăm. 

Tu martorul eşti şi judecător 
Pe care nimeni nu-1 înşeală, 
Veşmîntul ce cunoaşterii îi e urzeală, 
Tu-1 ştii, măreţ Mîntuitor. 

Tu singur eşti cercetător, 

Al sufletelor suferinde, 

Şi rănilor ascunse-n minte 
Eşti medicul îngrijitor. 

însuţi la ceas hotărît. 

Vei da al veacului sfîrşit; 

Celor cu duh neprihănit, 

Darul din cer coborît. 

ALTĂ LECTURĂ 

Tu Doamne, Rege veşnic, 

Făuritor al lucrurilor, 

Ce ai fost naintea veacurilor, 

Egal Tatălui, volnic. 

La naşterea lumii ai făurit 
Distinsul chip al lui Adam 
Şi ţămei duhul i a dat hram, 

Căci astfel Tu ai stabilit. 

Cînd răutatea şi înşelăciunea 
Au ruşinat ce-i omenesc, 

Tu, marele meşteşugar ceresc 
Ai refăcut trupul asemenea. 

Pe Tine Te rugăm prin Cuvînt, 
De-a noastre răni să te'ngrijeşti 
Tu care Fiul Tatălui eşti, 

Veşnic cu Duhul Sfînt. 

ACELUIAŞI IMN 

Tu, ce din Fecioară eşti născut, 
Acum din mormînt Tu creşti, 

Tu nouă tuturor ne porunceşti 
Să înviem sub al Tău scut. 

Veşnic păstor ce turma-Ţi speli 
Cu a botezului apă sfinţită, 

Asta-i a minţii lucire dorită, 

Pier a fărădelegilor mînjeli. 

Pe cruce eşti mîntuitor, 

Tu cele cuvenite-ai arătat, 

Şi preţ al mîntuiri-ai dat 
Îmbelşugatu-Ţi sînge tămăduitor. 


LXII 

IMN DE PAŞTI 

La masa mielului noi, veghetori, Paştile nostru e-acum Hristos, 

în alb veşmîntaţi, strălucitori, Mielul jertfit pentru cei de jos, 

După ce Marea Roşie lăsăm, Azima curăţiei în duh ni s-a dat 

Mîntuitorului Hristos să îi cîntăm, Prin sfînta-I iubire ce s-a arătat. 

Din trupul Său neprihănit, O, demnă jertfă cu adevărat, 

Pe-altarul crucii pîijolit, Prin care iadul e îngenunchiat; 

Din sîngele-I trandafiriu gustînd, Mîntuită-i pe veci mulţimea robită, 
în Dumnezeu noi vom trăi curînd. în dar viaţa veşnică-i de ea primită. 

în seara Paştilor ne-om apăra, Cînd din mormînt Hristos S-a înălţat, 

De răul înger cînd ne va striga, Neagra genune în uitare a lăsat, 
Căci smulşi stntem din rea robie, Şi-n lanţ pe tiranul a împins, 

Din a lui Faraon împărăţie, Şi raiu-n faţa noastră 1-a-ntins. 

în a Paştilor măreaţă bucurie, 

Tu făuritor a toate din tărie, 

Poporul Tău să-l aperi veşnic, 

De-al morţii înger potrivnic. 

ALTĂ LECTURĂ A ACELUIAŞI IMN 


La regescu-ospăţ al Mielului, 
Înveşmîntaţi în albul veghetorului, 
După ce Marea Roşie lăsăm, 
Mîntuitorului Hristos să îi cîntăm. 


Paşdle nostru e acum Hristos, 
Aşijderi jertfă pentru cei de jos, 
Şi-n minţile curate ce ne-a dat, 
Azima curăţiei ni s-a arătat. 


Dumnezeiasca bunătate-a Lui, 
Ne dă chiar jertfa sîngelui, 

Ca preot, iubirea Lui jertfeşte, 
Trupul hrănitor ce mîntuieşte. 


O, jertfă adevărată a cerului, 
Ce ai călcat puterile iadului, 
A morţii lanţuri le-ai sfărmat, 
Şi-a vieţii răsplat-ai arătat. 


Distrugătorul înger se-ngrozeşte, 

Cînd sîngele împrăştiat rodeşte, 

Şi fuge-n marea cea adîncă, 

Duşmanii-n valuri se aruncă. 

Iisuse, în-minţi să ne fii bucurie, 
Şi renăscuţi să ne-aperi pe vecie, 
De spaima morţii dup-o viaţă 
Cu răutăţi, fără dulceaţă. 


Biruitor, după ce iadul l-a supus, 
Hristos ne tîlcuieşte semnele-I, de sus; 
Pe regele-nvins al genunilor, 

Din cer îl veghează regele luminilor. 


Lui Ştefan, primul mucenic, 

Să-i înălţăm cîntec veşnic, 

Un cîntec plăcut cîntăreţilor, 

Ce bogăţie fie credincioşilor. 

El primul prin sîngele său hrănitor, 
Urmat-a calea dată de Mîntuitor, 
Din dragoste El tuturor le-a dat, 
Deschisa cale-a mîntuirii de păcat, 

Pe El în slava Domnului, l-au dovedit, 
Apostolii, ce adevărul l-au grăit, 

Al morţii stindard El l-a răpit. 

Spre a urma, ce El a mîntuit. 

O, slavă pe faţă arătată, 

O, biruinţă nouă dată, 

Prin ea s-a făcut Ştefan demn, 

Să poarte-al Domnului însemn. 


Cu ochii ridicaţi El l-a văzut, 

Pe Tatăl cu Fiul, şi a crezut, 
Pe-Acela-n cer L-a arătat, 

Pe care-L pierduseră, cei cu păcat. 

Se-nfurie iudeii cu toţii mai tare, 
Şi-n mîini iau pietre-ucigătoare, 

Şi-n grabă merg să-l dea jos, 

Pe cinstitul soldat al lui Iisus Hristos. 

Dar el duhu-şi încredinţează, 

Lui Hristos care-1 veghează, 

Şi astă rugă o îndreaptă, 

Pentru a duşmanilor faptă: 

Doamne, făuritor al tuturor, 

Alungă răul orbilor, 

Cu ruga-mi Tu iartă, 

Căderea lor deşartă. 


LXIII 

DESPRE SFÎNTUL ŞTEFAN 


Prin Fiu, Tu Tată, fii martor, 
Aşijderi prin Sfîntul Duh hrănitor, 
Cu aceştia Tu singur Dumnezeu, 
Cu nume-ntreit, în veacuri mereu. 


L, 

ALTĂ LECTURĂ Ă ACELUIAŞI IMN 

Cu laude fie cîntată, Perfida mulţime l-a copleşit, 

Coroana ce numele-o arată, Pe mucenicul ce bine-a dovedit, 

Coroana lui Ştefan împodobită, Şi prihănitele mîini se-ntind, 

Cu slava lui Hristos dăruită. Şi-n sînge păcatu-şi destind. 


Lui Ştefan, primul mucenic, 
Să-nălţăm cîntec veşnic, 

Un cîntec plăcut cîntăreţilor, 

Ce bogăţie să fie credincioşilor. 

El primul prin sîngele său hrănitor. 
Urmat-a slava dată de Mîntuitor, 
Prin lupta morţii tuturor le-a dat, 
Deschisa cale-a mîntuirii de păcat. 

El prin puterile chemării, 

A dat ca hrană calea împăcării, 
Iudeea însă în orbire-mpinsâ, 

A lepădat senina cale-ntinsă. 


Dar el duhu-şi încredinţează, 

Lui Hristos care-1 veghează, 

Şi astă rugă o-ndreaptă, 

Pentru a duşmanilor faptă. 

Doamne, făuritor al tuturor, 
Alungă răul orbilor, 

Cu ruga-mi Tu iartă, 

Căderea lor deşartă. 

Prin Fiu, Tu Tată fii martor, 
Aşijderi, prin Sfîntul Duh hrănitor, 
Cu aceştia Tu singur Dumnezeu, 
Cu nume-ntreit, în veacuri mereu. 


LXIV 

DESPRE SFÎNTUL IO AN APOSTOLUL 

Ales prin dragostea-i pentru Mîntuitor, „La început era Cuvântul, 


Şi Fiu al tunetului cutremurător, 

Ioan prin sfîntă vorbă a dezvăluit, 
Tainele Domnului celui preamărit. 

După ce-n larguri peşti prindea, 
De-a Tatălui căruntă vîrstă îngrijea, 
Dar s-a oprit în credinţă deodată, 
Cînd înnotă în larg de mare tulburată. 


Şi cuvântul era la Dumnezeu, 

Şi Dumnezeu era Cuvântul, 

Acesta era întru început la Dumnezeu, 

Toate prin El s-au făcut”, 
însuşi răsună de-acel început, 
Şi-ncoronat de Duhul Sfînt, 
Se-ncoronează cu scrisu-i Cuvânt. 

în multe-mpreună au pătimit. 



Plasa-n adîncuri cînd s-a unduit, în multe-mpreună au pătimit. 

Cuvântul sfînt al Domnului l-a pescuit, Dar sîngele vina a neprihănit, 

Şi plasa ce-n unde a stat, Stă-n faţă mucenicul prin moarte, 

Viaţa tuturor a-nălţat. Pe mulţi i-a făcut mucenicie să poarte. 

Peştele este credinţa supusă, Se zice totuşi c-ar fi fost învins, 

Ce-n largul lumii e dusă, în timp ce se-ncingea uleiu-aprins; 

Din pieptul lui strălucind, Dar El a şters a lumii pulbere, Mîntuitor, 

Cu Sfîntul Duh plutind. Şi celor ce-1 cercară le-a fost biruitor. 

în veci slavă Ţie, măreţ Ziditor. 

LXV 

DESPRE SFÎNTA AGNETA 


E ziua fecioarei Agneta, 

Sfînta-i zi de prăznuit, 

Cînd duhu-i în cer l-a sădit, 

Prin sîngele-i sfînt răspîndit. 

Cădea-napoi şi tînărul şi bătrînul; 
Neîmplinită încă în căsătorie, 
Deplin-a fost ea în mucenicie. 
Şi-n nevoinţa-i cu statornicie. 

Părinţii spăimîntaţi, cu teamă, 
Zăvorul sfiiciunii-au întărit, 

A pazei praguri îns-a mîntuit, 
Credinţa-n neştiinţa de iubit. 

Cine să socotească, oare, 

Că veselă, ea mire, are, 

Că prin al sîngelui dar, 

Ea poartă noi comori cu har. 


Pe-altarele puterii negrăite, 

S-aducă jertfe e silită, 

Ea, fecioara Lui neprihănită, 

Nu-şi ia faclă pîngărită. 

Ăst foc stinge credinţa, 

Şi flacăra-i răpeşte lucirea, 

Aici v-aruncaţi pornirea, 

Cu sîngele-mi să sting sclipirea. 

I-a-ntărîtat pe toţi, lovită, 

Căci s-a strîns, toată sub veşmînt, 
Şi şi-a păstrat al curăţiei legămînt, 
Ca nimeni să nu vadă trupu-i sfînt. 

Şi-n moarte sfiiciunea ei trăia; 
Mîna pe chipu-i era apărare, 
îngenuncheată fiind pentru rugare, 
Cădea într-o sfioasă lunecare. 


LXVI 

DESPRE SFÎNTA AGATA 


Pe Agata fecioară sfîntă, 

Ziua de astăzi o cîntă; 

Serbăm a tiranului fnngere, 

Şi-a muceniciei cu har încingere. 

Tiranul Quintianus, în Sicilia consular, 
Auzind de Agata, şi de al ei har, 
Cuprins a fost de la-nceput. 

De o invidie de nemcăput. 

Invidioasa-i minte e izbită, 

De josnicia din păcat pornită, 

Iar pe fecioară închinată lui Hristos, 
Vrea cu sălbatica-i gură s-o dea jos. 

Pe dată vin însă sărmanii, 

Care ar vrea s-arate anii, 
în care ea copilă-n nevoinţă, 
Primit-a sfînta-necredinţă. 


Dar el poruncă dă ca mucenica, 

Să fie osîndită, pentru nimica. 

Şi astfel îi vorbeşte, pizmăreţ, 

Încît să-i plece capul ei semeţ. 

Dar fiindcă-n nebunie nu reuşeşte, 

Sinul fecioarei greu îl căzneşte, 

Şi-o pune pe ciobim ascuţite, 

Ce-n foc au fost înfierbinţite. 

Dar la trupul ei trudit, 

Apostolul îndată a venit; 

Cu vorba rănile-i le oblojeşte, 

Ce nebunia aceluia le pricinuieşte. 

Apoi la mormîntu-i înălţător, 

Venind un tinăr strălucitor, 

Vesteşte sfinţenia duhului ei, 

Aşijderi mîntuirea patriei. 

<8 









LXVII 



i 

SFlNTUL AMBROZIE AL MI LANULUI 


IMN PENTRU POSTUL PAŞTILOR 


După-a-nvăţăturii tainică datină, 

Pe calea dăruită cu lumină, 

De patru ori zece zile încheiate, 

Să slujim ăst post cu suflete curate. 

Legea şi proorocii vremii trecute, 
Ne-au îndrumat; Hristos cele făcute, 
Le-a sfinţit, El rege tuturor, 

Şi-al timpurilor ziditor. 

Să folosim mai rar, în aste vremuri, 
Cuvinte, băuturi, mîncăruri, 

Somn şi petreceri, şi în retragere, 

Să stăm în veghere. 

Să ocolim dar relele vătămătoare, 
Căci ele năruie gîndirile rătăcitoare; 
Să nu-i dăm loc tiranului, 

Ce poartă menirea duşmanului. 


Să glăsuim cu capul în jos, 

Singuri să chemăm pe Hristos, 

Să implorăm în faţa judecării, 

Să ne-nfrînăm mînia răzbunării. 

Prin răul nostru ce-1 dăm, 
îngăduinţa-ţi Doamne-o supărăm, 

De sus dă-ne iertarea binevoitor, 

Şi răspîndeşte-ne-o, Tu veşnic Ziditor, 

Adu-Ţi aminte că sîntem ai Tăi, 
Dă-ne-ngăduinţă şi de-om fi răi, 

A numelui Tău cinste Te rugăm, 

N-o da la străini să n-o mai aflăm. 

Ne uşurează răul ce-1 purtăm, 
Sporeşte binele cînd ne rugăm, 

Prin bine Doamne, de acum, 

Să-Ţi fim pe plac, pe dreptul drum. 


ALTĂ LECTURĂ A 

După-a-nvăţăturii tainică datină, 

Pe calea dăruită cu lumină, 

De patru ori cîte zece zile încheiate, 
Să slujim ăst post cu suflete curate. 

Legea şi proorocii-n vremi trecute, 
Ne-au îndrumat; Hristos-cele făcute, 
Le-a sfinţit, El rege tuturor, 

Şi-al timpurilor ziditor. 

Să folosim mai rar, în aste vremuri, 
Cuvinte, băuturi, mîncăruri, 

Somn şi petreceri, şi în retragere, 

Să stăm în veghere. 

Să ocolim dar relele vătămătoare, 
Căci ele năruie gîndurile rătăcitoare; 
Să nu-i dăm loc tiranului, 

Ce poartă menirea duşmanului. 


ACELUIAŞI IMN 

Să glăsuim cu cap plecat 
Chiar cînd pe El l-am strigat, 

Să implorăm în faţa judecării, 

Să ne-nfrînăm mînia răzbunării. 

Prin răul nostru ce-1 dăm, 
îngăduinţa-ţi Doamne-o supărăm, 

De sus dă-ne iertarea binevoitor, 

Şi răspîndeşte-ne-o, Tu veşnic Ziditor, 

Adu-Ţi aminte că sîntem ai Tăi, 
Dă-ne-ngăduinţă şi de-om fi răi, 

A numelui Tău cinste, Te rugăm, 
N-o da la străini să n-o mai aflăm. 

Ne uşurează răul ce-1 purtăm, 
Sporeşte binele cînd ne rugăm, 

Prin bine Doamne, de acum, 

Să-Ţi fim pe plac, pe dreptul drum. 









Fericită Treime, ne fii martor, 

Tu ce eşti singur Ziditor, 

Ca rodnic să fie al postului dar, 

Pe care Tu, Doamne, ni-1 dai prin har. 

LXVIII 

LA NAŞTEREA SFÎNTULUI AMBROZIE 

Cu toţii în cor să cîntăm, 

Minunea lăudată s-arătăm, 

Ce Bisericii i-a fost hărăzită, 
în a veacului cale prihănită. 

Pe Ambrozie, preotul Mare 
Ce-are dumnezeiască chemare, 

Cel care-atunci s-a arătat, 

Cînd Diavolul-sfînt templu-a ruşinat, 

Hristos, sfîntă-ntrupare din Cuvânt, 

Pe cei răscumpăraţi prin sînge sfînt, 

Nevrînd nici o clipă să-i părăsească, 

Trimis-a p-acel bărbat, de Arie să-i mîntuiască, 

Purtînd a veacului sfinte odoare, 

Primit-a a Raiului sfînt luminare, 

Iar dreptul săbiei sîngeroase, 

Făcut-a loc Evangheliei miloase. 

Prin taina necunoscută, 

Doar de Prea-Naltul ştiută, 

Prin botez curat, 

Episcop a fost înălţat, 

Intrat-a în sfînta biserică, 

Să liniştească mulţimea potrivnică, 

Iar potolitele chipuri ale tuturor, 

Pe Ambrozie-1 cheamă episcop în cor. 

Atunci rea credinţa lui Arie, 

Pierit-a din Lăcaş pe vecie, 

Şi turmele toate au răsunat, 

Şi-a lui Hristos răsplăţi s-au arătat. 

Lumina prăbuşeşte-ntunericul, 
Se-ascunde-nfricoşat ereticul, 

Iată preacredinciosul e de faţă, 

Şi curăţă mintea cu a lui povaţă. 










SFlNTUL AMBROZIE AL MILANULUI 


Virtutea îi e lui Ambrozie dată, 
Prin Sfîntul Botez ce de sus s-arată, 
Căci el de-ndată ce-a renăscut, 
S-alunge demonii a început. 


Biserica, el în slăvi a-nălţat. 

Şi-n frunte el neobosit i-a stat, 
S-a străduit să fie mărturisitor, 
Iar arienilor nu le-a fost iertător. 


LXIX 

LA NAŞTEREA SFÎNTULUI GRIGORE MUCENICUL 


E bucurie să-ţi reaminteşti, 

A mucenicilor sfinţi făptuiri, 

Şi slava Domnului să o cinsteşti, 
în ale lor laude şi pătimiri. 

Grigore, al lui Hristos ostaş, 
în Capadocia-i născut, 
Deşertăciunile lumeşti a-nfrînt, 

Şi bunuri cereşti a obţinut. 

Şi banii ce-i avea, 

Şăracilor i-a dăruit, 

Şi-astfel prin cinstea sa 
Credinţa-n Domnul s-a-mplinit. 

Dar la poruncile conducătorului, 
Ca să se roage stîncilor, 

El, credincios Mîntuitorului, 

Le-a prăvălit în negrul genunilor. 


Cuprins de-adîncă furie tiranul, 
I-a hotărît pedepsele sfinţitului, 
Cazna-nchisorii şi biciul, 

Drugi şi flacăra focului. 

Dar el, nu se-nspăimîntă, 

Şi în Domnul întărit, 

El mai mult se-avîntă, 

Iar sfîntul fruct la toţi e dăruit. 

Pe Alexandra, regina, 

A chemat-o să-l vadă, 

Chemînd coroane Lui, lumina, 
Lăsat-a tezaure să cadă. 

Ani douăzeci şi unu au învins, 
Pe conducătorul lumesc, pătat, 
După ce sabia capu-a desprins, 
Sfîntul la cele cereşti s-a mutat. 


LXX 

DESPRE SFÎNTUL IOAN BOTEZĂTORUL 

Plămadă credincioasă a hrănitorului prooroc, 

Mai vestit ca părintele şi Tatăl la un loc, 
Te-a-nchis pîntecul mamei neştiutoare, 

Încît doar naşterea-ţi fu vestitoare! 


Cînd în sălaşul ascuns te purta, 
în încăperea ce rod neştiut căpăta, 
Acolo-n ascunderea tainică, 

Unde sfiala făcutu-s-a rodnică, 


Glasul trimis de sus a trezit, 

Bucuria proorocului ce fi-va zămislit; 
Adesea prin zălog mamele profeţesc, 
Dar despre numele fiului, mut vorbesc; 

Acestea să le scriem spre-a spori 
Al nostru cînt şi glasul spre a-1 nemuri, 
Desfacă-se al gurii lanţ şi să se-adune 
Literele în cuvinte ce profetul spune. 

Căci glasul Cuvîntului e glasu-nţelepţiei, 

Mai mare ca la îngeri, la slujitorii proorociei, 
El sufletele credincioşilor le-a pregătit, 

Şi a dreptăţii dreaptă cale-a dăruit. 

Tu semenul l-ai salvat, nu prin bogăţie, 

Şi nici silit prin moarte să lase pustie 
Calea adevărului; dar i-ai spus: E neîngăduit, 
Că pe a fratelui soţie la tine-ai primit. 

Atunci mînia-neonorată şi doliul sălbatic, 
Ce-au fost al dansului rău platnic, 

Bucatele şi neruşinea fetei îmbătate, 
Stropitu-le-au cu sîngele vorbei nevinovate. 

Vitregul Tată dă aste daruri, 

Nebun precum venin ar da-n pocaluri, 

Cînd spune nu, doar ură e în toate, 

Şi dragostea lor creşte-n răutate. 

Slava Treimii fie mărită, 

Puterea-nţelepciunii fie slăvită, 

A Domnului putere şi mărire, , 
în veci fie păstrate-n neclintire. 


LXXI 

DESPRE SFINŢII APOSTOLI PETRU ŞI PAVEL 


A sfinţilor Apostoli pătimire, 

I-a dat zilei în veac sfinţire, 

A lui Petru sfîntă biruinţ-a arătat, 
Aşijderi pe Pavel în strălucire-ncoronat. 

Pe cei doi bărbaţi i-a unit, 

Sîngele morţii ce i-a răpit, 

Credinţa-n Hristos i-a-ncoronat. 

Pe cei ce-al lui glas au urmat. 


Apostolul Petru e primul în vîrstă, 

Şi Pavel în har alături îi stă, 

Şi el chezaş alegerii, întru silinţă, 
Aşijderi i-a fost lui Petru-ntru credinţă. 

Cu semnul crucii pe Domnul cinstind, 
Urcă Simon încet şovăind, 

Dar făr-a uita vreodată, 

Prorocirea ce-a fost dată. 


26 - Sfîntul Ambrozie al Milanului 







Zice-se că bătrînul încins, 

A morţii greutate a-nvins, 
Plecat-a de Altu-nălţat, 

Unde vointa-i nu s-a arătat. 

t 

Creştetul mărturisirii a-nălţat 
Roma, cînd el s-a arătat, 

Şi-al său sfînt sînge-a răspîndit 
Proorocul, el cel mult vestit. 


SFÎNTUL AMBROZIE AL MILANULL 


Pe-a oraşului întindere mare, 

Se văd mulţimi în fremătare; 

Pe întreite căi sărbătoresc, 

Al mucenicilor drum ceresc. 

Slavă Ţie, ce-n lume Te-ai arătat. 
Şi poporul spre cer l-ai purtat, 

Tu cap al neamurilor eşti, 

Şi sălaş al pildelor cereşti. 



^ LXXII 

DESPRE SFÎNTUL SIXT 


Credinţa neînvinsă-a sfinţit, 

Al marii lupte laur glorios, 

Din cer măsura le e dată, 

Celor ce luptă chiar pentru Hristos. 

Astfel Sixt, adet neîntrecut, 

Urmînd a lui Petru mucenicie, 
A-mpodobit Biserica-n trecut, 

Cu a mărturisirii neprihănire. 

Născut în Atena şi vestit. 

Prin ştiinţa-i în faţa filosofilor, 
învăţătorul apostolic, 

Schimbat-a arta artelor; 

Dar călăul tiranic, 

Ca leul în turbare firemătînd, 

Doi mucenici făcut-a 
Pe Aldon şi Senes omorînd. 


La Sixtus grăbind apoi, 

L-ameninţă cu lanţuri, închisoare, 
Dar gîndu-i ascuns e 
Cu sabia-i să îl omoare. 

Dar chiar atunci piosul gînditor, 

L-a cîştigat pe Laurenţiu cel puternic, 
Şi-a-mbogăţit sfînta Biserică 
Cu un levit ce-a fost statornic. 

Curajul luptei lui 
Ne dea asemănarea, 

' Pătimirea săbiei şi-a focului, 
Adusu-i-au încoronarea. 

Deci purtători de imn lui Dumnezeu, 
Să ne legăm în sfinte însoţiri, 

Şi cu ajutorul lor mereu 
Să fie şterse vechi nelegiuiri. 


Slavă Ţie Doamne nefăcut, 

Şi-aşijderi Fiului născut. 

LXXIII 

DESPRE SFÎNTUL LAURENŢIU 


Pe Laurenţiu arhidiaconul. 

Cel aproape egal apostolilor, 
Sfinţitu-l-a credinţa, 

Cu coroana mucenicilor. 

✓ 

Urmîndu-1 pe Sixt mucenicul, 
Cuvintele lui le-a primit; 
îţi vei urma învăţătorul, 

Şi-n trei zile fie-vei mîntuit. 


y 

Lipsit de a pedepsei teamă, 

Ai sîngelui viitor moştenitor, 
Pe-acela îl privea cum cheamă, 
Fiindu-şi sieşi mîntuitor. 

în Laurenţiu s-a înălţat 
Mucenicia sfintei biruinţe, 
Şi-aceluia el i-a urmat, 

Cu glasul sfintei străduinţe. 









După trei zile a venit poruncă, 

Să-i numere pe credincioşi; 

El liniştit şi fără-mpotrivire, 
Adăugat-a isteţime celor pioşi. 

Frumoasă vedere a dat: 

A strîns mulţimi din sărăcie, 

Şi-a spus în timp ce-i arăta; 

Aceştia-s a bisericilor bogăţie. 

Slavă Ţie, 


Cei veşnic săraci, cu-adevărat, 

Sînt bogăţia desăvlrşitoare; 

în timp ce zgîrcitul mereu îndurerat, 

E chinuit de flacăra răzbunătoare. 

Truditul gîde aleargă 
Şi-n propriije-i flăcări piere; 
Urmaţi-mă cheamă sfinţitul, 

Şi trupu-mi mîncaţi la-nviere. 

Doamne. 


LXXIV 

DESPRE SFÎNTUL ARHANGHEL MIHAIL 


Noi rugători îţi cerem, 

Arhanghel al tainelor cereşti, 

Pe noi ce-n lume trecem, 

De sus în linişte să ne priveşti. 

Cu îngerii cei sfinţi, 

Cu-apostolii şi drepţii, 

Tu luminează-n suferinţi, 

Al nostru loc şi drumul vieţii. 

Tu Domnului cu-ncredere să dai, 
Necontenite rugi ce-nalţă 
Toţi preacuraţii pentru noi, 
Şi-nvăţătorii cu povaţă. 

Duşmanul crud să fie izgonit, 

Şi bogăţiile păcii vină, 

Din sufletele ce-au trudit, 
Credinţa şteargă orice vină. 


Spre tronul biruinţei crească 
A noastre glasuri împlinite, 

Şi-a noastre minţi să strălucească, 

De cel ce-a tronului lumină o trimite. 

Aici virtutea Lui rămînă, 

Aici să ardă sfînta-I bunătate, 

Aici pe credincioşi îi nună 
Spre-a mîntuirii plinătate. 

Să piară toate rătăcirile, 

Iar simţurile ce-au păcătuit, 
Primească-şi iară drumurile, 

Spre-al păcii noastre loc rîvnit. 

în a luminii cetăţuie, 

Să-nscrie aste stihuri, 

Şi în a vieţii carte puie 
A noastre mîntuite duhuri. 


Slavă Ţie, Doamne. 


LXXV 


ÎN ZIUA NAŞTERII SFÎNTULUI EPISCOP MARTIN 



Prin arme-i războinic vestit 
Martin şi prin ce-a făptuit; 

Să-i înălţăm dar imnuri cuvenite, 
Pentru a lui minuni săvârşite. 


Doar cînd era vreme de viscol, 

Cu mantia-şi acoperea el trupul gol, 
Asemeni lui Hristos şi-a dat veşmîntul, 
Spre a fi săracilor acoperămîntul. 











Prin sfînt meşteşug învăţat, 

Pe trei morţi i-a-nălţat, 

Pe trudiţi din febră i-a scăpat, 

Şi pe un altul de la spînzurat. 

Prin glăsuirea mlădiată, 
Tîlharu-ngropat se arată, 

Aşijderi, vîsla, obosită, pusă, 

Nu cade, ci e dusă. 

Cînd, a pătruns tot ce-i lumesc, 
Gonit-a flăcările ce rănesc, 

Adus-a ploaia cu răcoare, 

Şi stins a fost pîrjolul mare. 

Slavă Ţie, 


SFÎNTUL AMBROZIE AL MI LANULUI 


Fetei cu trup nemişcat, 

Mişcarea mădularelor i-a dat, 
Şi-a-alungat boala nemişcării 
Prin sfînta putere-a licorii. 

Bărbatului lepros i-a dat împăcare, 
Alungind rănile-i respingătoare, 
Boala aceluia, prin botez, 

A spălat-o, dîndu-i lui crez. 

Acestea-n lume după ce-a făcut. 

Şi-a Lui minuni cu toţi le-au cunoscut, 
S-a înălţat în-nalt văzduh, 

Şi stăpîneşte peste noi cu Sfîntul Duh. 

i, Doamne. 

LXX VI 


DESPRE SFINŢIREA BISERICII 

Reînnoirea altarului, Cel care aici a venit 

în sfînt lăcaş al Domnului, Să iasă veşnic sfinţit, 

Ne-ndeamnă să-nălţăm mereu, Domnului să-i mărturisească, 

în lung de an cinstiri Ini Dumnezeu. Şi-astfel să se neprihănească. 

Altaru-n ziua asta îl sfinţim, în pragul Sfintei sărbători, 


Şi Domnului îl hărăzim, 

Spre slava Lui să-l avem, 

Şi toţi spre el să-ngenunchem. 

Pe Domnul să-L rugăm, 

Pe El ce-I nevăzut să-L implorăm, 
în ăst loc El voiască, 

Mereu, pe noi să ne sfinţească. 

Prinoase îi aducem Domnului, 

Şi tuturor sfinţilor Lui, 

Şi tuturor moaştelor sfinte 
Ce-mpodobit-au lăcaşul dinainte. 


Altarului să-i fim închinători, 
Spre judecare noi să-i stăm, 

Cu mintile-nchinate s-aşteptăm. 

Sfinţească Domnul pe părtaş 
Ce intră-n acest sfînt lăcaş, 
în care noi sărbătorim, 

Şi sfînt prinos îi oferim. 

Acum prea iubiţi fraţi, 
Domnului laudă-I înălţaţi. 

Iar Fiului Său, Hristos, 

Şi Duhului Sfînt - prinos. 



LXXVII 

DESPRE SFINŢIREA BISERICII 

Hristoase, hrănitor stăpîn al tuturor, 
Născut din glăsuirea veşnicului Tată, 

La rugăminţile şi imnul credincioşilor 
Bunătatea-ţi fie dată, 







Priveşte Doamne, cum spre slava ta curată 
Mulţimea-n curtea Ta răsună rugătoare 
Şi-n fiecare an, în ziua ce Ţi-e dată 
Cinsteşte a Ta sărbătoare. 

E cunoscut lăcaşul ce Ţie ţi-e dat, 

Şi-n care poporul tnalţă trup sfinţit, 

Şi-n care sfintul pocal l-a deşertat, 

Ce-avea-n el sînge fericit. 

Aici sfinţitele licori vechiul păcat îl uşurează, 

Pe cele ce-s vătămătoare le dau jos, 

Spre a se naşte în vremea ce urmează, 

Cinstitorii lui Hristos. 

Aici bolnavii află sănătate şi obosiţii uşurare, 
Lumină află orbii, greşelile ne sînt iertate, 
Şi-ntreaga teamă şi adînca-ndurerare, 

Ne sînt îndepărtate. 

Aici pier şi-ale demonilor sălbatice răpiri, 
Răzbunătorul monstru înspăimîntat se-ndepărtează 
Şi trupurile chinuite le lasă bunei mîntuiri, 

Şi-şi duce a lui groază. 

A veşnicului rege la curte, locul acesta e numit; 
îi zic unii-a cerului albă poartă văzută. 

Ce pe toţi sfinţii primitu-i-a-n sfîrşit, 
în patria cerută. 

ţ . . * ■■ t' 

Furtuna pe care nimeni nu o potoleşte, 

Rătăcitorul vînt şi norii pot pătrunde-n ea, 

Dar iadul negru-ngrozitor nu o loveşte 
Cu vedenia lui rea. 

Noi an de an îţi cerem Doamne, aşadar, < 

Cu chip senin pe credincioşii Tăi condu-i, 

Pe cei ce-n iubire cinstesc ca pe-un dar, 

Bucuriile lăcaşului. 

A vieţii greutăţi nu ne arunce-n chinuire, 

Să fie zile vesele şi noaptea poarte liniştirile, 

Nici unul din noi în a lumii pieire 
Nu-i simtă flăcările. 

în astă zi în care Tu priveşti 
Altarul Ţie închinat, dă-ne veşnicie 
Şi bucurie, şi în folosinţă să-l sfinţeşti, 

Pe vecie. 

Să-l cînte slava pe-atotputemicul Părinte, 

Pe cel cu Duhul Sfînt născut tuturor, 

In sfîntul imn ce-1 purtăm înainte, 
în veacul vecilor. 

LXX VIII 

DESPRE FĂPTUIREA UNUI MUCENIC 


Dumnezeule, coroană eşti şi soartă, 
Ostaşii Tăi răsplata-Ţi o poartă. 

Prin laude cîntate mucenicilor, 
Mîtituieşte-ne de răul fărădelegilor. 

Un mărturisitor a glăsuit 
Ce-n adîncurile inimii a simţit, 

Şi în a sîngelui său răspîndire 
El a găsit a lui Hristos mîntuire. 

El, părăsind în lume bucuriile, 
Ascunsele vătămării şi mîngîierile, 
Lăsînd astfel cele lumeşti, 

S-a înălţat în lumi cereşti. 

A îndurat înlănţuirile tiranului, 

Vergile şi strînsoarea lanţului, , 

Cu glas senin el a mărturisit. 

Că toate Domnul le-a desăvîrşit. 

ALTĂ LECTURĂ A 

Dumnezeule, coroană eşti şi soartă, 
Ostaşii Tăi răsplata Ta o poartă, 

Prin laude cîntate mucenicilor 
Mîntuieşte-ne de răul fărdelegilor. 

Unul a părăsit lumea bucuriilor 
Şi blîndele pajişti ale-nşelăciunilor, 
Stropite cu fiere şi rele lumeşti 
Şi-ajuns-a la cele cereşti. , 


Pedepsele cu bărbăţie le-a purtat, 
Spre-ajutorarea altuia a alergat, 
Veşnice daruri a primit 
Şi sîngele şi-a răspîndit. 

Aceasta-i cauza furiei 
Ce-a dat pe mucenic pieirii; - 
Porunca-fost să fie strivit, 

Cel pe care cerul l-a privit. 

Preasfinte noi cu toţii te rugăm 
Ajută-ne să ne-nălţăm, 

Prin străduinţa mucenicului, 
împrăştie întunecimea răului. 

S-avem parte de răsplată, 
Moştenirea fie dată, 

S-avem lumina bucuriilor 
în încăperea cerurilor. 

ACELUIAŞI IMN 

Pedepsele cu bărbăţie le-a purtat. 
Spre ajutorarea altuia a alergat, 
Veşnice daruri a primit 
Şi sîngele şi-a răspîndit. 

Preasfinte, cu toţii Te rugăm, 

Prin fapta mucenicului să alungăm, 
Tot răul de la slujitori; 

Laudă şi slavă de la truditori. 







IMNURI 

LXXIX 

IMN DESPRE MĂRTURISITORI 

Hristoase, coroană a măririi, Pe Tine, Hristoase preabun conducător, 


Tu eşti adevărul trăirii, 

Slujitorului ce Ţi-e în plată 
Răsplata veşnică-i e dată. 

Prin al Tău acoperămînt 
Dă-le celor cu legămînt 
Iertarea tuturor fărădelegilor; 

Şi rupe nodul lanţurilor. 

în a anului drumeţire, 

Ziua să aibă veşnic strălucire, 
Lumina-n care sfîntul a zburat 
Cînd duhu-i din trup s-a-nălţat. 

Deşarta bucurie pe pămînt a lăsat, 
Aşijderi ruşinea ce lumea a-ntinat, 
Şi toate cele ce-n rău sînt lumeşti; 
Şi-acum le are pe cele cereşti. 


Rugîndu-te a-nvins cel mărturisitor, 
Călcatu-şi-a duşmanul în picioare, 
A lui făptuire şi-a lui îngîmfare. 

Prin credinţă şi prin făptuire 
Şi prin adîncă mărturisire, 

Şi dîndu-şi trupul prin postiri 
Ajuns-a la cereştile-ospeţiri. 

în luptă mult a ajutat 
Mărturisirea cînd şi-a dat, 

Aşijderi mucenicului lovit 
Ce pe tăiş sângele-a răspîndit. 

Prea bunule, de-aceea Te rugăm 
Şi glasurile noastre înălţăm, 

Ca prin al aceluia dar, 

Să ne dai al Tău har. 


ALTĂ LECTURĂ A 

Hristoase, coroan-a măririi, 

Tu eşti adevărul trăirii, 

Slujitorului ce Ţi-e în plată 
Răsplata veşnică-i e dată. 

Dă-i celui rugător 
Iertarea fărdelegilor, 

Şi nodul lanţului 

Să-l rupi în zorii veacului. 

în a anului drumeţire, 

Ziua să aibă strălucire, 

Ca sfîntul desăvîrşit 
Să fie-n ceruri primit. 


ACELUIAŞI IMN 

Deşartă bucurie pe pămînt a lăsat, 
Aşijderi ruşinea ce lumea-ntinat, 

Şi toate cele ce-n rău sînt lumeşti, 
Şi-acum le are pe cele cereşti. 

Pe Tine Hristoase, preabun conducător 
Mărturisindu-te acela, încrezător, 
Călcat-a al demonilor meşteşug, 

Şi-al sîngerosului frînt vicleşug, 

Prin credinţă şi prin făptuire 
Şi prin adîncă mărturisire, 

Şi dîndu-şi trupul prin postiri, 
Ajuns-a la cereştile ospeţiri. 


Preabunule, de-aceea Te rugăm 
Ne fă păcatul să-l îndepărtăm. 
Şi prin al aceluia dar, 

Să ne dai al Tău har. 

LXXX 

DESPRE FECIOARE 

Iisuse, coroană fecioarelor eşti hărăzit, Oriunde mergi, fecioarele 
Tu, de acea mamă zămislit, Te-urmează cu laudele; 

Ce, fecioară, a născut cu sfiiciune, Pe Tine în imnuri Te cîntă, 

Cu-ngăduinţă primeşte astă rugăciune. Toate înalţă laudă sfîntă. 

Tu printre crini păşeşti ocrotitor Pe Tine Te rugăm, cu dărnicie 

Veghind dansul fecioarelor, Fă ca mintea să nu ştie, 

împodobit în slavă, Tu logodnic De rănile adînci ce-s date, 
Logodnicelor Tale le eşti platnic. De-nşelăciunile-n suflet purtate. 

ALTĂ LECTURĂ A ACELUIAŞI IMN 

Iisuse, coroană fecioarelor eşti hărăzit, Oriunde, fecioarele 
Tu, de acea mamă zămislit, Te-urmează cu laudele, 

Ce, fecioară, a născut cu sfiiciune: Pe Tine în imnuri Te cîntă, 

Primeşte cu bunăvoinţă astă rugăciune. Toate înalţă laudă sfîntă. 

Tu printre crini păşeşti ocrotitor. Pe Tine Te rugăm, cu dărnicie 

Veghind dansul fecioarelor. Fă ca mintea să nu ştie, 

împodobit în slavă, tu logodnic De rănile adînci ce-s date, 

Logodnicelor Tale le eşti platnic. De-nşelăciunile-n suflet purtate. 

LXXXI 

ÎN VREME DE RĂZBOI 

Barbaru-ngrozitor şi sîngeros războaiele sădeşte, 

Iar furia fremătîndă veşnic lupte-ngrămădeşte, 
în strigăt de luptă cu proaspete crime pătează 
Pîn-ce gîfîind de rele, mulţumirea-şi înfăţişează. 

Poporul se-ngrozeşte de războaiele-nfierbîntate 
Cu-a lor nemărginite rele şi gloate nenumărate, 

Ce cu săgeţi necruţătoare aduc rana tulburării 
Şi printre paşnicele brazde şi-n largul mării. 

Dar iată chiar cohorta ce pe Hristos cinsteşte, 

Către crunţii duşmani spatele îşi dezveleşte 

Şi tremurînd fără de vlagă printre lovituri 

îşi poartă ruşinată groaza prin genuni şi-adîncituri. 

Nepedepsitul neam sălbatic pe unii îi loveşte, 

Şi sfîşiind cu cruzime, pe alţii îi ciunteşte; 

Ici-colo zac în părăsire trupurile sfinţilor 
în întinate bălţi, neînveşmîntate, pradă corbilor. 







Şi-n sfintele lăcaşuri ce Domnului sînt date, 

Şi în altarele ce Ziditorului sînt închinate, 
Trufaşul tîlhar pătrunde doar spre a fura, 

Şi cu neagra-i biruinţă toate a le-nsemna. 

Oraşele le arde barbarul foc pîijolitor, 

Aşijderi casele sărmane şi tot ce-i hrănitor, 
Prădalnicul îi duce-n laţuri pe bătrîni şi tineri, 
Pe văduvele întristate şi pe copile-aşijderi. 

Prin fierul căzut fecioara-i sfinţită; 
îşi plînge fecioara căderea-i, mîhnită; 
îşi plînge fecioara pierduta-i sfială 
Şi-ar vrea în uitare să afle sfîrşeală. 

Dar Doamne, păcatele noastre sînt mari, 
Măsura şi-o au în răul cel mare, dar tari 
Fă-ne Doamne să ducem ce-i greu, 

Pe-ai Tăi slujitori cu bineţe priveşte-i mereu. 

Chipu-i pătruns de plîns nemăsurat, 

La ceruri ajungă glasul ce-a strigat, 

Dar după merite lui Moise-Iisus vestitor 
Prin nume aştemutu-i-a ţările-amaleciţilor. 

Iisuse, născut al Domnului atotputernic, 
Virtute-adevărată şi mîntuire în chip trudnic, 
Tu pace şi sigură linişte, Tu-ntreg împodobitor, 
Să fii Tu însuţi pentru-ai Tăi-apărătorul fiilor. 

Prin moartea-Ţi iartă-i pe răscumpăraţi, 
Duşmanii fugari fie-mprăştiaţi, 

Şi teama alungind, stăpîn al sufletelor fii, 
Trimite-ne răsplata veşnică a păcii vii. 

Slăvire veşnică şi laudă Tatălui. 

Veşnică cinstire asemeni Fiului, 

Cu Duhul Sfînt în biruinţa slăvilor, 

Cum fost-a veşnic şi în veacul vecilor. 

LXXXII 

ÎN VREME DE RĂZBOI 

Priveşte-acum Hristoase popoarele-ntristate 
Cerîndu-Ţi Ţie pacea, cu sufletele sfîşiate, 
Ascultă gemetele şi cîntul de înmormîntare 
Şi celor năpăstuiţi, de sus trimite-le ajutorare. 

A noastră brazdă e ameninţată 
De fremătînda furie-nvecinată, 

Cu murmur barbar şi cruntă mină 
Loveşte ca lupul mieii din stînă. 

Măritorule, oricum ne-om apăra, 

Trimite-ne ceva din mila Ta, 

Ne vină al Tău ajutor ceresc, 

Să mîntuiască răul omenesc. 

Odinioară, Avraam ce veacul a întemeiat, 

Spre tronul Tău cinci regi a înălţat; 

Desigur, pe părintele cu mulţi copii, 

Nu l-au învins duşmanii ptunecimii. 

Pe apele-ntăritei mări, Moise încrezătorul, 

După puâtia înfruntată, şi-a dus întreg poporul, 

Şi-apoi talazul iarăşi a mişcat, 

Ducînd duşmanul pe veci înmormîntat. 

Dintre amaleciţi trei sute de bărbaţi, 

A dat poruncă Ghedeon să fie adunaţi; 

Neamul ce de fier era apăsat, 

Cu bogăţia-ncrederii l-a liberat. 

Dar Preaputemice, toate astea revărsate, 

Numai de mîinile-Ţi pot fi aflate, 

Căci Tu eşti mîntuirea, slavă-i în Tine, 

Căci răul ce-1 ucizi se-ntoarce-n bine. 

Chiar slava Ta, mărit Mîntuitor 
Nu ne-aducă dispreţ, nouă umililor, 

Ci-ngăduinţă celor cu inima-ntristată 
Şi de mulţimea relelor adînc împovărată. 

De moarte apără-i pe mîntuiţi, 

Pe cei ce pace vor, înţelepţiţi, 
împrăştie lăncile şi frînge săgeţile, 

Şi războinicilor înfrînge-le scuturile. 

Acum amarul geamăt cată cerul, 

Acum şi lacrima străbate norul, 

Acum, mărit Mîntuitor, trudita-ne căinţă 
îţi cere pace şi multă-ngăduinţă. 

Cuvint înainte . 

Prefaţă ..... 

Sfîntul Ambrozie al Milanului: "DE MYSTERHS" (DESPRE SFINTELE TAINE) 
Capitolul I: Ambrozie arată de ce nu le-a vorbit neofiţilor despre Sfintele 

Taine înainte de botezul lor. Se explică ceremonia deschiderii urechilor. 

Capitolul II: Despre intrarea în baptisteriu a celui ce trebuie botezat. 

Capitolul III: Ambrozie învaţă că In apa botezului şi în sfinţiţii slujitori trebuie să 
vedem prezenta şi lucrarea dumnezeirii prin mai multe preînchipuiri, în care 

botezul a fost prevestit încă de la facerea lumii ... 

Capitolul IV: Se arată, atît prin vindecarea paraliticului, cit şi prin botezul lui 

Hristos, că apa nu curăteşte fără Duhul şi cuvintele Domnului .. 

Capitolul V: Se dovedeşte că Hristos este prezent la botez şi că, de aceea, nu 
trebuie să te uiţi la slujitorii Lui. în sflrşit, se examinează. In puţine cuvinte 

mărturisirea Treimii, care este rostită de obicei de către cei botezaţi .. 

Capitolul VI: Pentru ce se face ungerea in creştet celor ce ies din apa botezului; 

pentru ce (se face) după botez şi spălarea picioarelor. 

Capitolul VII: Prin veşmintele albe ale neofiţilor se arată spălarea păcatelor. 

Chiar îngerii şi însuşi Mirele Iisus s-au mirat de strălucirea Bisericii. 

C a p i t o 1 u 1 VIII: Despre Cina cea de Taină a altarului Domnului; pentru ca nu 
cumva să o pretuiască cineva mai puţin, se arată că aceasta este mai veche 
decît cultul sinagogii; fiindcă ea a fost prelnchipuită in jertfa lui Melchisedec şi 

este mai de seamă decît mana, fiindcă ea este trupul Domnului.... 

Capitolul IX: Pentrii ca nu cumva cineva, izbit de înfăţişarea exterioară, să se 
clatine în credinţă, prin mai multe exemple puse înainte, din care reiese că 
natura a fost transformată sau biruită, (autorul) dovedeşte că din pline se face 
trupul adevărat al lui Hristos. în cele din urmă încheie expunerea cu cîteva 
afumaţii care se referă la superioritatea şi efectele Euharistiei. 

